
Ziirich 


ă vă aduc ceva de băut pînă vine maşina? 
Comisionarul era un bărbat îndesat, care vorbea 
engleza cu un uşor accent străin. Plăcuța de alamă cu numele 
lui stălucea pe uniforma verde-loden. 

— Nu, mulţumesc, zise Ben Hartman, schiţînd un zîmbet. 

— Sînteţi sigur? Poate nişte ceai? Cafea? Apă minerală? 

In privirea comisionarului se citea nerăbdarea celui căruia 
îi mai rămăseseră doar cîteva minute ca să-şi sporească bacşişul 
la despărțire. 

— Imi pare teribil de rău că mașina dumneavoastră întârzie. 

— Nici o problemă. 

Ben stătea în holul hotelului St. Gotthard, o elegantă 
construcție din secolul nouăsprezece, specializat în satisfacerea 
pretențiilor oamenilor de afaceri prosperi. Acum, cînd părăsea 
hotelul, se întreba într-o doară dacă putea să-i dea un bacşiș 
comisionarului ca să nu-i care bagajele, ca să nu-l urmeze la 
cîțiva paşi distanță, ca o mireasă bengaleză, ca să nu 
formuleze neîncetat scuze pentru că maşina care urma să-l 
ducă la aeroport nu sosise încă. Hotelurile de lux din lumea 
întreagă se mîndreau cu asemenea servicii, însă Ben, care 
călătorise destul, le considera sîcîitoare. În fond petrecuse 
mult timp încercînd să iasă din găoace. Dar găoacea — 
ritualurile demodate ale celor privilegiați — învinsese pînă la 

urmă. Comisionarul îl ghicise, de acord: încă un american 
bogat şi răsfățat. 

Ben Hartman avea treizeci şi şase de ani, dar astăzi se 
simțea mult mai vîrstnic. Şi nu doar din cauza călătoriei — 
sosise cu o zi înainte de la New York şi încă nu se acomodase 
cu diferenţa de fus orar —, ci mai ales pentru faptul că se afla 
din nou în Elveţia. Trăise aici clipe fericite, petrecuse mult 
timp schiind prea repede, şofînd prea repede, simțindu-se ca 
un rebel printre localnicii cu chipuri împietrite, încorsetați de 
reguli. Işi dorea să poată redobîndi acel sentiment, dar nu 
putea. Nu mai venise în Elveţia de patru ani, de cînd Peter — 
fratele lui geamăn și cel mai bun prieten — fusese ucis aici. Se 
aşteptase ca excursia asta să-i împrospăteze amintirile, dar 
nu crezuse că-l va afecta atît de mult. Acum înţelegea ce 
greșeală făcuse venind încoace. Din clipa în care aterizase pe 
aeroportul Kloten, îl copleşiseră emoțiile, furia, mîhnirea şi 
singurătatea. Experienţa îl ajutase să se stăpînească. În după- 
amiaza zilei precedente, se ocupase putin de afaceri, iar de 
dimineață avusese o întîlnire cordială cu dr. Rolf 
Grendelmeier, de la Banca Unională a Elveţiei. Trebuia să 
menţină buna dispoziție a clientilor şi întîlnirile amicale făceau 
parte din meserie. Ben îşi reproşa constatind cît de ușor intra 
în rol — cel al unicului fiu supraviețuitor al legendarului Max 
Hartman, moştenitorul prezumtiv al averii familiei și al funcției 
de preşedinte la Hartman Capital Management, firmă care 
valora cîteva miliarde de dolari şi fusese înființată de tatăl 
său. 

Acum Ben deţinea întregul bagaj de artificii folosit în 
finanţele internaţionale — dulapul plin cu costume Brioni şi 
Kiton, zîmbetul spontan, strîngerea de mînă fermă şi, mai 
presus de orice, privirea calmă, preocupată, o privire care 
exprima responsabilitate, încredere, inteligenţă, în realitate 
mascînd adesea o plictiseală exasperată. 

Nu venise în Elveţia ca să facă afaceri. De la Kloten, un 
mic avion avea să-l ducă la St. Moritz unde urma să petreacă 
o vacanță împreună cu un client bătrîn, extrem de bogat, cu 

soția lui şi cu o presupusă nepoată, remarcabil de frumoasă. 
Presiunile la care-l supusese clientul fuseseră joviale, dar 
insistente. Era conştient de faptul că 1 se pregătea o întîlnire 
cu fata, ceea ce reprezenta unul dintre inconvenientele de-a 
fi un burlac din Manhattan, prezentabil, bogat şi „eligibil“. 
Clienţii lui încercau întotdeauna să-i prezinte fiicele, nepoatele 
şi verişoarele. Era greu să refuzi şi uneori chiar întîlnea cîte o 
femeie a cărei companie îl încînta. Şi, apoi, nu se ştie niciodată. 
In orice caz, Max voia nepoti. 

Max Hartman, filantropul şi pacostea de bărbat, fondatorul 
furmei Hartman Capital Management, imigrantul care sosise 
în America, cu statutul de refugiat din Germania nazistă, şi 
proverbialii zece dolari în buzunar, întemeiase imediat după 
război o companie de investiții, pe care o dezvoltase cu 
tenacitate aducînd-o la o cifră de afaceri de mai multe miliarde 
de dolari. Bătrînul Max, în vîrstă de optzeci de ani, care trăia 
într-o splendidă reşedinţă la Bedford, New York, conducea 
compania și avea grijă ca nimeni să nu uite acest lucru. 

Nu e ușor să lucrezi pentru propriul tată, dar şi mai greu 
e dacă te interesează al naibii de puţin investițiile bancare, 
„alocările de capital“, „managementul evitării riscurilor“ şi 
toate celelalte expresii sforăitoare. Sau cînd interesul tău față 
de bani e aproape egal cu zero. Ben ştia că acesta este un lux 
pe care şi-l permit doar cei care au prea multi bani. Acesta 
era şi cazul familiei Hartman, cu fondurile ei, cu şcolile 
particulare şi imensa proprietate din districtul Westchester. 
Fără a mai menţiona cele opt mii de hectare de pămînt de 
lîngă Greenbriar şi restul. 

Pînă la prăbuşirea avionului în care se aflase Peter, Ben 
reuşise să se ocupe de ceea ce-i plăcea cu adevărat: să predea, 
mai ales copiilor, acolo unde cei mai mulți renunțaseră. 
Predase la clasa a cincea într-o şcoală de cartier dintr-o zonă 
a Brooklyn-ului cunoscută sub numele de East New York. 
Mulţi copii creau probleme şi, într-adevăr, existau găşti de 
puştani, la fel de bine înarmați ca lorzii columbieni ai 
drogurilor. Toţi aveau însă nevoie de un profesor care să le 

acorde o cît de mică atenţie. Ben le-o acorda și, din cînd în 
cînd, reuşea să schimbe în bine viaţa cîte unui elev. 

După moartea lui Peter, fusese nevoit să se implice în 
afacerile familiei. In faţa prietenilor îşi motivase gestul 
susținînd că era o promisiune pe care 1-0 făcuse mamei sale 
aflată pe patul de moarte. De fapt aşa stăteau lucrurile. Cu 
sau fără cancer, nu şi-ar fi putut refuza mama niciodată. Îşi 
amintea fața ei trasă, tenul gălbui datorat şedinţelor de 
chimioterapie, petele roşcate de sub ochi, ca nişte vînătăi. 
Fusese cu aproape douăzeci de ani mai tînără decît tatăl lui, 
iar Ben nu se gîndise niciodată că ea avea să se stingă prima. 
Lucrează, că noaptea stă să cadă, spusese ea, zimbind cu 
curaj. Restul îl lăsase nerostit. Max supravieţuise lagărului de 
la Dachau doar ca să piardă un fiu, iar acum era pe cale să-şi 
piardă soția. Cît putea îndura un om? 

— Te-a pierdut şi pe tine? şoptise ea. 

Pe atunci, Ben locuia la cîteva străzi distanță de şcoală, 
într-un apartament aflat la etajul şase al unui bloc neîngrijit în 
care culoarele miroseau a urină de pisică, iar linoleumul era 
desprins de podea. Refuzase, din principiu, să accepte bani 
de la părinți. 

— Ai auzit ce te-am întrebat, Ben? 

— Elevii mei, spusese Ben, deşi în voce i se simţea deja 
înfrîngerea, au nevoie de mine. 

— El are nevoie de tine, îi răspunsese ea şi cu asta se 
încheiase conversaţia. 

ȘI aşa începuse să-i însoţească pe clienţii de seamă la prînz, 
să-i facă să se simtă importanţi, măguliți de faptul că erau 
răsfăţați de fiul preşedintelui firmei. Mai făcea pe fugă puţină 
muncă voluntară la un centrul pentru „copii cu tulburări 
psihice“. În timpul rămas călătorea, schia, sărea cu paraşuta 
ori făcea alpinism; se întîlnea şi cu femei, dar evita orice relaţie 
de durată cu vreuna dintre ele. 

Bătrînul Max trebuia să mai aștepte. 

Brusc, atmosfera din holul hotelului tapetat în damasc 
roz şi cu mobilier venețian întunecat la culoare 1 se păru 
apăsătoare. 


— Ştii ceva, aş prefera să aştept afară, îi spuse Ben 
Comisionarului. 

Bărbatul în uniformă verde zîmbi afectat. 

— Sigur, domnule, cum preferați. 

Ben ieşi clipind din ochi în lumina strălucitoare a soarelui 
de amiază. Se opri pe trotuar privind pietonii de pe 
Bahnhofstrasse, impunătorul bulevard străjuit de tei, cu 
magazine elegante, cafenele şi un şir de instituţii financiare 
adăpostite în mici clădiri albe. Comisionarul veni în grabă cu 
bagajul şi aşteptă pînă cînd Ben scoase o bancnotă de cincizeci 
de franci Şi-i făcu semn să plece. 

— Ah, vă mulţumesc foarte mult, domnule, exclamă el, 
prefăcîndu-se surprins. 

Portarii urmau să-l anunţe cînd va apărea maşina lui pe 
aleea pietruită din stînga hotelului. Ben nu se grăbea. Briza 
ce bătea dinspre lacul Ziirich era înviorătoare în comparaţie 
cu atmosfera înăbuşitoare din camerele supraîncălzite, unde 
aerul mirosea a cafea şi, vag, dar inconfundabil, a fum de 
trabuc. 

Ben îşi propti schiurile nou-nouţe, Volant Ti Supers, de 
una dintre coloanele corintiene ale hotelului şi privi spectacolul 
trecătorilor anonimi: un tînăr om de afaceri răcnind într-un 
telefon mobil; o femeie obeză într-un hanorac roşu, împingînd 
un cărucior de copil; un grup de turişti japonezi sporovăind 
cu entuziasm; un bărbat înalt, de vîrstă mijlocie, cu părul 
grizonat strîns la spate în coadă de cal; un curier cu o cutie cu 
flori, înveşmîntat în uniforma oranj cu negru a celor de la 
Bliimchengallerie — lanţul florăriilor de lux, şi o remarcabilă 
blondă, îmbrăcată elegant, ținînd în mînă o sacoşă Festiner, 
care se uita în direcția lui. Tinăra îl mai privi o dată — rapid, 
cu un licăr de interes în ochi, apoi îşi feri privirea. Măcar 
de-am avea suficient spațiu şi timp, îşi zise Ben. Işi lăsă 
privirea să rătăcească prin mulțime. Zgomotele traficului, 
continue, dar înăbuşite, veneau dinspre Lowenstrasse, aflată 
la cîteva zeci de metri distanță. Remarcă un bărbat între două 
vîrste care purta un sacou de culoare purpurie, puţin prea 

elegant pentru Ziirich. Pe urmă văzu un bărbat cam de aceeaşi 
vîrstă cu el păşind hotărît pe lîngă Koss Konditerei. Omul i se 
păru cunoscut, chiar foarte cunoscut. 

Ben nu reacționă imediat, şi îl privi mai atent. Să fie oare 
vechiul lui prieten din facultate, Jimmy Cavanaugh? Jimmy 
Cavanaugh, pe care-l cunoscuse la Princeton, în anul doi de 
facultate? Jimmy, cel care locuise în afara campusului, care 
fuma ţigări fără filtru şi putea vîri sub masă pe oricine, chiar 
şi pe Ben, care avea o oarecare reputaţie în materie de 
rezistență la băutură? Jimmy venise dintr-un orăşel din nord- 
vestul statului New York, pe nume Homer. Într-o seară, după 
ce-l învățase pe Ben cum să dea gata mai multe pahare de 
tequila, Jimmy îl lăsase cu gura căscată povestindu-i cum 
„călăreau femelele“ cei din oraşul lui natal. Jimmy era ager, 
hîtru, versat şi avea un imens repertoriu de farse, o inteligență 
vie şi darul vorbirii. Mai presus de orice, părea mai viu decît 
majoritatea tinerilor pe care-i cunoştea Ben: absolvenţii cu 
palme umede ai şcolilor pregătitoare, care vehiculau informaţii 
confidentiale despre examenele de admitere la Facultatea de 
drept sau la cea de comerţ, potenţialii studenţi de la franceză, 
cu țigările lor tăiate în două şi cravate negre, posacii alcoolici 
pentru care răzvrătirea însemna părul vopsit în verde. Jimmy 
părea să se țină deoparte de toate astea, iar Ben, observînd ce 
împăcat era cu sine, se simţea măgulit de prietenia lui. Cum 
se întîmplă adesea, după absolvire pierduseră legătura: Jimmy 
se dusese la Școala Georgetown pentru Relaţii Externe, iar 
Ben rămăsese la New York. Nici unul dintre ei nu avea 
nostalgia studenției, iar distanţa şi timpul îşi spuseseră cuvîntul. 
Totuşi, ÎŞI zise Ben, Ji immy Cavanaugh era probabil unul dintre 
putinii oameni cu care i-ar fi plăcut să stea de vorbă. 

Jimmy Cavanaugh. Da, el era, cu siguranță. Jimmy 
ajunsese îndeajuns de aproape ca Ben să poată vedea că, pe 
sub trenciul cafeniu, purta un costum scump. Silueta 1 se 
modificase: avea umerii mai largi. 

Porni pe Bahnhofstrasse către Jimmy, dar îşi aminti de 
schiuri. Se întoarse, le luă și le ridică pe umăr, apoi se îndreptă 

spre Cavanaugh. Părul roşu 1 se decolorase, avea un început 
de chelie, iar fața, cîndva pistruiată, era putin ridată. Jimmy 
purta un costum Armani de două mii de dolari. Dar ce naiba 
făcea el la Zürich? Apoi privirile li se întîlniră. 

Jimmy afişă un zîmbet larg şi porni către Ben, cu o mînă 
întinsă şi cu cealaltă în buzunarul trenciului. 

— Hartman, ticălosule, strigă Jimmy. Hei, bătrîne, mă bucur 
să te văd! 

— Doamne, chiar tu eşti! exclamă Ben. 

În clipa aceea, Ben observă uluit un tub metalic ce ieşea 
de sub trenciul vechiului său prieten, un amortizor, aţintit 
direct spre el de la nivelul taliei. 

Trebuia să fie una din glumele bizare ale bătrinului Jimmy, 
îşi zise Ben. Chiar în clipa în care ridica braţele, simulînd 
evitarea unui glonţ imaginar, Ben îl văzu pe Jimmy Cavanaugh 
mișcîndu-şi încet mîna, inconfundabila manevră a curva care 
apasă pe trăgaci. 


Ce se întîmplă în continuare dură o fracțiune de secundă, 
deşi timpul păru că se opreşte în loc. Cu un reflex rapid, Ben 
răsuci schiurile de pe umărul drept într-un arc ascuţit, încercînd 
să lovească arma, izbindu-l în acelaşi timp pe vechiul său 
prieten peste gît. 

O clipă mai tîrziu — sau în aceeaşi clipă? — auzi explozia, 
simți un jet usturător la ceafă, în vreme ce un glonţ foarte 
real sparse o vitrină de sticlă aflată la cîțiva paşi distanță. 

Aşa ceva nu era posibil! 

Luat prin surprindere, Jimmy îşi pierdu echilibrul şi răcni 
de durere. Împiedicîndu- -se, întinse o mînă ca să înhate 
schiurile. O singură mină. Stînga. Instinctiv încerci să te 
sprijini de ceva atunci cînd te împiedici: întinzi amîndouă 
braţele şi laşi din mînă valiza, pixul, ziarul. Puţine lucruri 
le-ai mai ține strîns în vreme ce te prăbuşeşti: de exemplu un 
pistol. 

Ben auzi schiurile căzînd cu zgomot pe trotuar, observă 
o dîră de sînge pe obrazul lui Jimmy şi îl văzu luptîndu-se 

să-şi recapete echilibrul. Apoi, Ben se aplecă în față şi-o luă 
la goană pe stradă. 

Arma era adevărată şi Jimmy trăsese în el. 

Drumul lui Ben era blocat de mulţimea de pietoni. 
Croindu-și drum prin aglomeraţie, se ciocni de mai multe 
persoane, care protestară zgomotos. El îşi continua drumul, 
fugind cum nu mai fugise în viaţa lui, în zigzag, sperînd că 
înaintarea dezordonată avea să-l transforme într-o țintă greu 
de atins. 

Ce dracu’ se întîmpla? Asta era nebunie, curată nebunie! 

Comise greşeala să privească în urmă în timp ce alerga, 
încetinindu-şi necugetat ritmul, cu fața ca un semnal luminos 
întoarsă către un fost prieten care, dintr-un motiv de neînțeles, 
părea hotărît să-l ucidă. Deodată, la un pas în faţa lui, fruntea 
unei tinere explodă într-o piclă însîngerată. 

Ben icni îngrozit. 

Iisuse Hristoase! 

Nu, nu se putea, trăia un coşmar... 

Văzu cîteva fragmente de piatră după ce un glonţ făcuse 
o gaură în fațada de marmură a clădirii înguste pe lîngă care 
trecea în goană. Cavanaugh se ridicase şi alerga după el. Deşi 
era nevoit să tragă din alergare, ochea descurajant de bine. 

Incearcă să mă ucidă, nu, o să mă ucidă... 

Brusc, Ben simulă că o ia la dreapta, apoi țişni spre stinga, 
înaintînd în salturi. Alerga cît îl țineau puterile. In echipa de 
atletism de la Princeton fusese specialist al cursei de opt sute 
de metri. Cincisprezece ani mai tîrziu, înțelegea că singura 
lui șansă de supravieţuire era fuga. Avea nevoie de o destinaţie, 
de un scop precis. Asta era cheia: gîndeşte, fir-ar să fiel În 
minte i se declanşă un resort: se afla la distanţă de o stradă de 
cel mai mare centru comercial subteran din Europa, un templu 
de prost-gust al consumului, cunoscut sub denumirea de 
Shopville, alături de principala gară, Hauptbahnhof. Văzu cu 
ochii minţii intrarea, şirul de scări rulante de la Bahnhofplatz; 
era mai comod să intri pe-acolo și să străbați piaţa pe dedesubt, 
decît să te înghesui prin mulţimea care aglomera de obicei 

străzile de deasupra. Putea căuta un adăpost în pasajul 
subteran. Doar un nebun ar fi îndrăznit să-l vîneze acolo. 
Ben sprintă, conştient de briza ce-l bătea în faţă. Se pierduse 
de Cavanaugh? Nu-i mai auzea pașii, dar nu-şi putea permite 
să facă presupuneri. Cu înverșunare, disperat, continua să 
fugă. 


Femeia blondă cu sacoşă Festiner închise micul telefon 
mobil şi-l puse într-un buzunar al compleului Chanel, 
încrețindu-şi buzele lucioase într-o expresie de iritare. La 
început, totul mersese ca... ei bine, ca uns. Ii trebuiseră doar 
cîteva secunde ca să decidă că bărbatul din faţa hotelului 
St. Gotthard era probabil omul căutat. Avea aproximativ 
treizeci şi cinci de ani, o față ascuțită şi maxilare puternice, 
păr castaniu ondulat, uşor grizonat și ochi căprui-verzui. Un 
tip cu o înfățișare plăcută, chiar frumos, dar pe care nu-l putea 
identifica cu precizie de la distanța aceea. In ultimă instanţă 
n-avea importanță. Trăgătorul pe care-l aleseseră putea să-l 
identifice, se asiguraseră de acest lucru. 

In clipa aceea, situația părea oarecum scăpată de sub 
control. Ţinta era un amator, deci avea puţine şanse să 
supraviețuiască atacului unui profesionist. Şi, totuşi, amatorii 
o nelinişteau. Făceau greșeli imprevizibile, naivitatea lor sfida 
previziunile raționale, aşa cum se întîmpla acum. Încercarea 
nebunească de-a scăpa nu făcea altceva decît să amîne 
inevitabilul. Totuşi, asta însemna timp — adică exact ceea ce 
n-aveau ei de pierdut. Sigma Unu nu va fi deloc încîntat. Se 
uită la cadranul micului ei ceas incrustat cu pietre prețioase, 
scoase telefonul şi mai formă un număr. 


Cu răsuflarea tăiată, extenuat, Ben Hartman se opri în 
dreptul scărilor pasajului, conştient că trebuia să ia o decizie 
într-o fractiune de secundă. 1. UNTERGESCHOSS 
SHOPVILLE scria pe indicatorul albastru. Scara rulantă ce 
cobora era înțesată de cumpărători cu sacoşe în mîini şi de 
pietoni; trebuia s-o folosească pe cea care urca, mai puţin 

aglomerată. Ben începu să coboare în grabă, despărțind cu 
coatele un cuplu de tineri ce se țineau de mînă, blocîndu-i 
înaintarea. Văzu privirile surprinse provocate de acţiunile lui, 
priviri în care se amestecau spaima ȘI ironia. 

Acum alerga prin atriul central al pasajului subteran. 
Picioarele abia atingeau cauciucul negru al podelei — îşi 
permise un licăr de speranță, apoi auzind țipetele înţelese că 
a greşit. Cavanaugh îl urmărise pînă aici, în acest spațiu închis, 
limitat. Auzi un foc de armă şi un glonţ străpunse panourile 
din mahon lustruit ale unei librării, scoțînd la iveală plăcile 
fibrolemnoase de sub furnir. Era iadul pe pămînt. Un bătrîn 
într-un costum ponosit, aflat la cîțiva paşi distanţă, se prinse 
cu mîinile de gît şi se răsturnă ca un popic de bowling, cu 
pieptul cămășii înroşit de sînge. 

Ben se ascunse în spatele punctului de informare, o 
structură rectangulară din beton şi sticlă, de vreun metru şi 
jumătate lățime, pe care era afişată o listă a magazinelor, un 
ghid al cumpărătorului redactat în trei limbi. Explozia seacă 
a unui geam îi spuse că punctul de informare fusese lovit. 
După mai puţin de o secundă, se auzi un trosnet puternic şi o 
bucată de beton se desprinse din structură, aterizînd lîngă 
picioarele lui. 

La cîțiva centimetri distanță! 

Alt bărbat, înalt şi voinic, într-un pardesiu din păr de cămilă 
ŞI cu o elegantă șapcă gri pe cap, se clătină la cîţiva paşi de 
Ben, apoi se prăbuși pe podea. 

In mijlocul haosului, auzul lui Ben nu putea distinge paşii 
lui Cavanaugh, dar calculînd distanţa care-l separa de flacăra 
de la gura țevii pistolului, înţelese că n-avea să dureze mai 
mult de un minut pînă cînd duşmanul lui îl va ajunge din 
urmă. Se ridică în picioare şi privi în jur, căutînd un nou 
refugiu. 

In față, pasajul era înţesat de oameni care țipau, se 
ghemuiau şi încercau să-şi ascundă capul în spatele braţelor 
împreunate. 

La şase metri în faţă se aflau scările marcate cu numărul 2. 

UNTERGESCHOSS. Dacă reușea să străbată distanţa fără să fie 
împuşcat putea ajunge la nivelul inferior. Acolo ar fi avut mai 
multe şanse. La cîțiva paşi zăcea într-o baltă de sînge bărbatul cu 
pardesiul din păr de cămilă. La naiba, trebuia să gîndească! 
N-avea cum să străbată distanţa aia în timp util, doar dacă.. 

Puse mîinile pe braţul mortului şi-l trase spre el. Îi luă 
pardesiul cafeniu şi sub privirile dezaprobatoare ale celor din 
Jur, înşfăcă şi pălăria gri. N-avea de ales. Îşi puse pardesiul şi 
îşi înfundă pălăria pe cap. Dacă voia să rămînă în viaţă, trebuia 
să reziste tentației de-a ţişni spre scările ce duceau spre nivelul 
inferior. Vînase destul la viaţa lui ca să ştie că orice se mişca 
prea brusc avea şanse mari să fie ciuruit de un trăgător pe 
care-l mînca degetul apăsat pe trăgaci. Se ridică încet în 
picioare, se îndoi de şale, clătinîndu-se și începu să-și croiască 
drum prin mulțime asemeni unui om care pierduse mult sînge. 
Acum era perfect vizibil şi cu totul vulnerabil; trebuia să reziste 
pînă ajungea la scară. Cel mult zece secunde. Cîtă vreme 
Cavanaugh îl credea un trecător rănit, n-avea să tragă. 

Instinctul îi spunea s-o ia la goană, dar se stăpîni. Aplecat 
în faţă, cu umerii lăsaţi, înainta clătinîndu-se. Cinci secunde. 
Patru secunde. Trei secunde. 

Ajuns la scara abandonată de pietonii îngroziţi, bărbatul 
cu pardesiu însîngerat păru să se prăbușească în față, apoi 
mișcarea treptelor îl făcu să dispară din vedere. 

Acum! 

Lipsa de acţiune fusese la fel de epuizantă ca şi efortul. 
Ben îşi oprise căderea cu mîinile. Se ridică şi cobori în fugă 
treptele rămase. 

Auzi răcnetul furios al lui Cavanaugh. Fiecare secundă 
conta. O luă din nou la goană, însă al doilea nivel al pasajului 
era un adevărat labirint. Nu exista o cale directă de ieşire în 
cealaltă parte a Bahnhofplatz, ci o succesiune de drumuri 
laterale, pe aleile mai largi aflîndu-se chioşcuri din lemn şi 
sticlă unde se vindeau telefoane mobile, țigări de foi, ilustrate. 
Pentru un cumpărător erau puncte de interes — pentru el, o 
cursă cu obstacole. 

Totuşi, chioșcurile îngustau cîmpul vizual al urmăritorului 
şi nu-i permiteau să tragă de la distanță. Ben cîştiga astfel 
timp. Poate suficient timp pentru a găsi singurul lucru pe care-l 
avea în minte: o pavăză. 

Trecu în fugă pe lîngă o serie de buticuri: Foto Video 
Ganz, Restseller Buchhandlung, Presensende Stickler, 
Microspot. Nici unul dintre ele nu prezentau interes pentru 
el. Apoi, chiar în dreapta lui, după un birou al Credit Suisse/ 
Volksbank, zări un magazin cu articole de voiaj. Se uită în 
vitrina plină pînă sus cu valize din piele moale — nu-l ajutau. 
Ce voia el se afla înăuntru: o servietă mare, din oțel lucios. 
Fără îndoială, învelişul din oţel lucios i-ar fi fost de folos. 
Trebuia să-i fie. Ben pătrunse în magazin, înhăță servieta şi 
ieşi în fugă. Proprietarul, palid şi transpirat, vorbea la telefon 
isterizat. Nimeni nu se osteni să alerge după Ben; zvonul 
despre nebunia din pasaj se răspîndise deja. Ă 

Ben obținuse o pavăză, dar pierduse timp preţios. In timp 
ce ieşea în salturi din magazin, văzu vitrina acestuia 
transformată într-o plasă de păianjen de o stranie frumuseţe, 
care se dezintegră imediat transformîndu-se în cioburi. 
Cavanaugh era aproape, atît de aproape încît Ben nu îndrăzni 
să se uite în jur ca să-l localizeze, ci se repezi în mulțimea de 
cumpărători care ieşeau de la Franscati, un magazin mare 
aflat la un capăt al pieţei în formă de cruce. Ţinînd servieta 
ridicată, Ben se năpusti înainte, se împiedică de piciorul cuiva, 
îşi regăsi cu greu echilibrul şi pierdu cîteva secunde preţioase. 

Auzi zgomotul unui glonţ ce lovise servieta din oţel. 
Aceasta se zdruncină în mîinile lui. Ben observă o umflătură 
pe carcasa din faţa lui, ca şi cum servieta fusese lovită de un 
ciocan mic. Glonţul trecuse prin primul strat şi aproape că-l 
penetrase pe al doilea. 

Totul în jurul lui se estompase, dar ştia că intra în 
supraaglomerata Halle Landesmuseum. Mai ştia şi că măcelul 
continua în spatele lui. 

Oamenii țipau, se înghesuiau, se ghemuiau, alergau, în 
vreme ce vărsarea de sînge continua. 

Ben se aruncă în mulțimea înnebunită şi fu înghiţit de ea. 
Preţ de cîteva secunde, împușcăturile păreau să fi încetat. 
Aruncă servieta deoarece carcasa ei lucioasă l-ar fi trădat. 

Încetase atacul? Rămăsese Cavanaugh fără muniţie? Îşi 
încărca arma? 

Inghiontit dintr-o parte, apoi din cealaltă, Ben cerceta cu 
privirea labirintul, căutînd o ieşire, un Ausgang, prin care să 
se poată face nevăzut. Poate că am scăpat de el, îşi zise Ben, 
fără a îndrăzni să privească înapoi. 

Pe aleea ce ducea spre magazinul Franscati, zări un 
indicator, pe care scria cu litere aurii: KATZKELLER 
BIERHALLE. Atîrna deasupra unei bolţi-intrare a unui 
restaurant pustiu. GESCHLOSSEN — închis — scria pe o placă 
mai MICĂ. 

Se îndreptă în fugă într-acolo, mascat de oamenii îngroziți 
ce alergau în aceeaşi direcţie. Printr-o arcadă pseudo- 
medievală de sub indicator pătrunse într-o sufragerie spațioasă 
și pustie. Din tavan atîrnau lanţuri ce susțineau enorme 
candelabre din lemn. Halebarde şi gravuri înfățişînd nobili 
medievali împodobeau pereţii. Mese rotunde şi grele, cioplite 
grosolan voiau să imite stilul secolului al cincisprezecelea. 

Pe partea dreaptă a încăperii se afla un bar lung; Ben se 
ascunse în spatele lui, trăgînd zgomotos aer în piept, deşi se 
străduia cu disperare să nu scoată nici un sunet. Inima îi bătea 
nebuneşte. 

Ciocăni lemnul din faţa lui şi auzi un sunet sec. Era făcută 
din ghips furniruit — material care nu putea opri un glonţ. 
Ghemuindu-se se strecură după un colţ și ajunse la o firidă de 
piatră, unde putea sta în picioare. Lăsîndu-se pe spate ca să 
se sprijine de o coloană, se lovi cu capul de un felinar din fier 
forjat, fixat în zid. Gemu fără să vrea. Apoi examină obiectul 
de iluminat care tocmai îl rănise la ceafă şi văzu că întregul 
ansamblu — braţul greu din fier negru şi felinarul ornamental în 
care se afla becul — — putea fi desprins din suportul montat în perete. 

Îl scoase, strînse braţul de fier în mîini şi-l aduse în dreptul 
pieptului. 

Aştepta, încercînd să-şi controleze bătăile inimii. Ştia cîte 
ceva despre aşteptare. Îşi amintea de acele Zile ale 
Recunoștinței petrecute la Greenbriar; Max Hartman insistase 
ca fiii lui să înveţe să vîneze, iar Hank McGee, un localnic 
din White Sulfur Springs, primise însărcinarea să-i iniţieze. 
Cît de greu poate fi? gîndise el atunci: era as la talere şi-avea 
motive să fie mîndru de coordonarea dintre mînă şi ochi. Ii 
spusese asta lui McGee, iar ochii omului se întunecaseră: Crezi 
că vînătoarea înseamnă să tragi? Înseamnă s-aştepţi. McGee 
avusese dreptate, aşteptarea era cea mai dificilă parte, acea 
parte pentru care, temperamental, nu era potrivit. 

Cînd vînase cu Hank McGee, stătuse în aşteptarea prăzii. 

Acum, el era prada. 

În afară de cazul în care ar fi putut inversa situația. 

După cîteva momente, Ben auzi paşi apropiindu-se. Jimmy 
Cavanaugh se furişă în restaurant privind în stînga şi-n dreapta. 
Gulerul cămăşii îi era pătat de sînge de la o rană din partea 
dreaptă a gîtului. Chipul lui trăda hotărîre, iar privirea cruzime. 

Asta să fie prietenul lui? Ce se întîmplase cu Cavanaugh 
în cei cincisprezece ani de cînd nu-l mai văzuse? Ce-l 
transformase într-un criminal? 

De ce se întimplau toate astea? 

În mîna dreaptă Cavanaugh strîngea pistolul negru- 
albăstrui, cu amortizor. 

Ben îşi tinu răsuflarea îngrozit şi se retrase în firidă, 
strîingînd în mînă braţul de fier pe care-l scosese din perete. 
Cavanaugh cerceta restaurantul. Cu o mișcare bruscă, dar 
sigură a braţului, Ben azvirli cu putere felinarul, care lovi 
țeasta lui Cavanaugh cu un pocnet sonor. 

Jimmy Cavanaugh urlă de durere — asemeni unui animal. 
Genunchii i se muiară, dar apucă să apese pe trăgaci. 

Ben simţi un suflu fierbinte la cîțiva milimetri de ureche. 
În loc să se retragă sau să încerce să fugă, Ben se năpusti 
înainte, aruncindu-se peste dușmanul său. Ţeasta lui 
Cavanaugh se izbi de podeaua din piatră. 

Deşi grav rănit, Cavanaugh îşi trecu brațul solid pe după 

gîtul lui Ben, presîndu-i carotida. Disperat, Ben întinse mîna 
după armă. Reuşi doar să întoarcă amortizorul lung spre 
Cavanaugh. Cu o explozie asurzitoare arma se descărcă. In 
urechile lui Ben răsună un ţiuit prelung. 

Braţul din jurul gâtului lui Ben slăbi strînsoarea şi acesta 
se răsuci, eliberîndu-se. Cavanaugh zăcea pe podea. Ben văzu 
gaura de un roşu întunecat deasupra sprîncenelor fostului său 
prieten, ca un oribil al treilea ochi. Îl cuprinse un sentiment 
de uşurare şi repulsie. 

Halifax, Nova Scotia, Canada 


fară începuse să se întunece şi un vînt îngheţat vuia 

de-a lungul străzii înguste ce cobora pe colina abrută 
spre apele tulburi ale Atlanticului. Ceaţa se lăsase pe străzile 
cenuşii ale oraşului-port învăluindu-le, copleşindu-le. Începuse 
să cadă o burniţă sîcîitoare. 

O lumină galbenă ardea deasupra unei verande şubrede şi 
a unor trepte tocite ale unei case mari, cenuşii, cu acoperiş 
din şindrilă. O siluetă întunecată, într-un impermeabil galben 
cu glugă, stătea sub becul galben, apăsînd insistent pe butonul 
soneriel. In cele din urmă se auzi declicul lanţului de siguranță 
ŞI uşa se deschise încet. 

Un bărbat bătrîn, într-un halat albastru, pătat, apăru în 
prag. Avea gura lăsată, fața puhavă, palidă şi ochii cenușii îi 
erau apoşi. 

— Da, spuse bătrînul cu o voce ascuţită, stridentă. 

Vorbea cu un accent breton, moştenire de la strămoşii lui 
franco-canadieni care pescuiseră în apele de lîngă Nova 
Scotia. 

— Trebuie să mă ajuţi! strigă omul în impermeabil galben, 
mutîndu-şi greutatea de pe un picior pe altul. Te rog! O, 
Doamne, te rog, trebuie să mă ajuţi! 

Expresia de pe chipul bătrînului deveni confuză. 
Vizitatorul, deşi înalt, părea să nu fi împlinit douăzeci de ani. 

— Ce vrei să spui? Cine eşti? 

— A fost un accident orbil. O, Doamne! O, Iisuse! Tatăl 
meu! Tatăl meu! Cred că-i mort! 

— Şi ce vrei de la mine? 

Străinul întinse brusc mîna spre clanță, apoi renunță. 

— Te rog, lasă-mă să dau un telefon. Lasă-mă să chem o 
ambulanță. Am avut un accident, un accident teribil. Mașina 
e făcută praf. Sora mea — grav rănită. Tatăl meu conducea. 
Doamne, părinţii mei! Vocea băiatului se stinse. O, Doamne, 
cred că-i mort, continuă el în şoaptă. 

Privirea bătrînului se îmblînzi şi deschise încet uşa ca să-l 
lase pe străin să intre. 

— În regulă, zise el. Hai înăuntru. 

— Mulţumesc, exclamă băiatul, intrînd în casă. Doar o 
clipă. Mulţumesc mult. 

Bătrînul o luă înaurtte şi-l conduse în încăperea aflată în 
fată, răsucind comutatorul cînd intră. Se întoarse să zică ceva, 
cînd băiatul în impermeabil cu glugă se apropie şi, cu ambele 
mîini, prinse palma bătrînului — aparent pentru a-i multumi. 
De pe miîneca fulgarinului galben se prelinse pe halatul 
bătrînului apă. Băiatul smuci brusc. 

— Hei, protestă bătrînul, zăpăcit. 

Se trase înapoi şi se prăbuşi pe podea. Băiatul se uită o 
clipă la trupul contorsionat. Scoase de la încheietură micul 
dispozitiv cu ac hipodermic şi-l vîri în buzunarul interior al 
impermeabilului. 

Aruncă o privire rapidă prin cameră, zări vechiul 
televizor şi-l deschise. Se transmitea un film veclu, alb-negru. 
Mişcările tînărului deveniseră sigure, ca cele ale unui om 
mai vîrstnic. 

Se întoarse la cadavru, îl aşeză cu grijă într-un fotoliu 
oranj, ponosit şi aranjă braţele şi capul astfel încît să pară că 
bătrînul adormise în fața televizorului. 

Scoţind din impermeabil un sul de prosoape din hîrtie, 

şterse apa ce se adunase pe dușumeaua din scînduri de pin a 
holului. Apoi se întoarse la uşa din față, care rămăsese 
deschisă, se uită afară şi, mulțumit de ce văzuse, ieşi pe verandă 
ŞI închise uşa în urma lui. 


Alpii Austrieci 


Mercedesul argintiu S430 urcă drumul abrupt, cu multe 
curbe şi ajunse la porțile clinicii. Gardianul ieşi din cabină şi, 
văzînd cine era pasagerul, salută respectuos: 

— Bine aţi venit, domnule. 

Maşina în care se afla directorul clinicii intră pe o alee 
circulară ce străbătea o pajişte în pantă, unde verdele intens 
al gazonului bine întreţinut şi al pinilor tunşi contrasta cu 
troienele de zăpadă pufoasă. In depărtare se înălțau 
magnificele ţarcuri şi platouri ale piscului Schneeberg. Maşina 
trecu printr-un pîlc des de arbori de tisă şi depăși a doua cabină 
de pază. Gardianul, care fusese deja anunţat despre sosirea 
directorului, apăsă pe un buton care ridică bariera metalică 
şi, în acelaşi timp, pe un altul, care cobora ţepuşele din oțel 
instalate în pavaj menite să străpungă cauciucurile oricărui 
vehicul intrat acolo fără să fie verificat. 

Mercedesul porni pe un drum lung și îngust, care ducea 
la o veche fabrică de ceasuri, construită cu două secole în 
urmă. Semnalul codificat deschise o uşă acționată electronic 
şi maşina pătrunse în spaţiul de parcare. Şoferul cobori şi îi 
deschise uşa pasagerului, care porni în grabă spre intrare. 
Acolo, alt gardian, aflat în spatele unui geam antiglont, dădu 
din cap şi zîmbi în semn de bun-venut. 

Directorul intră în ascensor, introduse într-o fantă cartela 
de identificare digitală şi liftul porni spre al treilea şi ultimul 
etaj al clădirii. Ajuns acolo, trecu prin trei rînduri de uşi, 
deschise pe rînd tot cu cartela electronică și ajunse în sala de 
şedinţe, unde ceilalți aşteptau aşezaţi în jurul unei mese lungi 
din mahon lustruit. Luă loc în capul mesei și se uită la cei 
prezenţi. 

— Domnilor, începu el, au rămas doar cîteva zile pînă la 
împlinirea visului nostru îndelung amînat. Lunga perioadă de 
gestație e aproape de sfîrşit. Ceea ce înseamnă că răbdarea 
noastră e pe cale să fie răsplătită mai generos decît în cele 
mai optimiste vise ale fondatorilor organizaţiei noastre. 

Aşteptă să înceteze exclamaţiile de satisfacție înainte de a 
continua. 

— În ce priveşte securitatea, am fost asigurat că au rămas 
foarte puţini angeli rebelli. În curînd, nu va mai fi nici unul. 
Cu toate acestea, există o mică problemă. 


Zurich 


Ben încercă să se ridice, dar picioarele nu-l ascultau. Se 
lăsă la podea, cuprins de greață şi de fiori reci. Sîngele îi vuia 
în urechi. Frica 1 se cuibărise în stomac. 

Ce se întimplase? se întrebă. De ce dracu' încercase Jimmy 
Cavanaugh să-l ucidă? Îşi pierduse minţile? Reapariţia bruscă 
a lui Ben, după cincisprezece ani, declanşase ceva într-un 
creier tulburat. Fusese Jimmy asaltat de vreo amintire 
deformată care, din cine ştie ce motiv, îl împinsese să ucidă? 

Simţea în gură un gust sărat. Din nas îi curgea sînge. 
Probabil că fusese rănit în timpul luptei. El se alesese cu nasul 
însîngerat, iar Jimmy Cavanaugh cu un glonţ în ţeastă. 

Zarva ce venea dinspre pasajul de afară se atenua. Se mai 
auzeau încă țipete, cîte un strigăt de durere, dar vacarmul se 
potolea. Sprijinindu-se cu mîinile de podea, reuşi să se ridice 
în picioare. Se simţea năucit, ameţit, dar nu din cauza 
hemoragiei. Pur şi simplu era şocat. 

Se strădui să privească trupul lui Cavanaugh. Se calmase 
îndeajuns ca să poată gîndi. 

Cineva pe care nu l-am văzut de cind aveam douăzeci şi 
unu de ani apare deodată la Zürich, înnebuneşte şi încearcă 
să mă ucidă. Acum zace mort, într-un restaurant decorat în 
stil medieval. Nu există nici o explicație. Poate că nici nu va 
exista vreodată. 


22 


Evitînd cu grijă balta de sînge din jurul capului lui 
Cavanaugh, îi scotoci buzunarele; mai întîi cele de la haină, 
apoi de la pantaloni şi la urmă cele de la trenci. Nu găsi nimic. 
Nici vreo legitimaţie, nici cărți de credit. Bizar. Cavanaugh 
părea să-şi fi golit buzunarele, de parcă se pregătise pentru 
ce urma să se întîmple. 

Fusese ceva premeditat. Plănuit. 

Observă Waltherul PPK din mîna strînsă a lui Cavanaugh 
şi se gîndi să verifice încărcătorul, ca să vadă cîte gloanţe 
rămăseseră. Îi trecu prin minte să ia micul pistol. Dacă Jimmy 
Cavanaugh nu era singur? 

Dacă mai erau şi alții? 

Ezită. Apoi îşi spuse că era mai bine să nu atingă nimic, 
pentru a nu crea probleme juridice mai tîrziu. 

Se ridică încet şi o porni spre holul central acum aproape 
pustiu. Cîteva grupuri de asistenţi medicali dădeau primul 
ajutor celor răniți. 

Trebuia să găsească un polițist. 


Cei doi poliţişti — unul, foarte tînăr, celălalt un bărbat între 
două vîrste — îl priviră cu suspiciune. Îi găsise stînd lîngă 
chioşcul Bijoux Suisse, în apropierea magazinului alimentar. 
Purtau uniforme pe care scria Ziirichpolizei, aveau stații de 
emisie-receptie şi cîte un pistol în tocul de la centură. 

— Pot să văd paşaportul dumneavoastră, vă rog? întrebă 
cel tînăr după ce Ben vorbise timp de cîteva minute. 

Polițistul mai vîrstnic fie nu vorbea engleza, fic prefera să 
tacă. 

— Pentru Dumnezeu, se răsti Ben frustrat, au fost uciși 
nişte oameni. Un tip zace mort în restaurant, după ce a 
încercat... 

— Ihren Pass, bitte, insistă cu asprime tînărul. Aveţi vreun 
document de identitate? 

— Sigur că am, zise Ben, căutîndu-şi portmoneul. 

Scoase pașaportul şi i-l întinse. Polițistul îl examină cu 
atenţie, apoi i-l dădu colegului său, care-l privi fără interes şi 
i-l înapoie lui Ben. 

— Unde erati cînd s-au întîmplat toate astea? întrebă tînărul. 

— Aşteptam în faţa hotelului St. Gotthard. O mașină trebuia 
să mă ducă la aeroport. 

Tînărul făcu un pas înainte apropiindu-se de Ben; privirea 
lui neutră deveni de-a dreptul bănuitoare. 

— Vă duceaţi la aeroport? 

— Mă pregăteam să plec la St. Moritz. 

— Și, deodată, omul ăla a tras în dumneavoastră. 

— E un vechi prieten. Era un vechi prieten. 

Polițistul tînăr ridică o sprînceană. 

— Nu l-am mai văzut de cincisprezece ani, continuă Ben. 
M-a recunoscut, a venit spre mine de parcă ar fi fost bucuros 
că mă vede, pe urmă a scos pistolul. 

— V-aţi certat? 

— Abia de-am schimbat două vorbe! 

Ochii tînărului se îngustară. 

— Trebuia să vă întîlniți? 

— Nu. A fost o pură întîmplare. 

— Dar el avea o armă încărcată. 

Tînărul se uită la polițistul mai vîrstnic, apoi îşi întoarse 
privirea spre Ben. 

— Și era prevăzut cu un amortizor, după cum spuneţi. 
Probabil că ştia că veti fi acolo. 

Ben dădu din cap, exasperat. 

— N-am mai vorbit cu el de ani de zile! N-avea de unde să 
ştie că o să fiu acolo. 

— Trebuie să fiți de acord că oamenii nu poartă arme cu 
amortizor dacă n-au de gînd să le folosească. 

Ben ezită. 

— Presupun că aşa e. 

Polițistul mai vîrstnic îşi drese glasul. 

— Și ce fel de armă aveţi dumneavoastră? întrebă el într-o 
engleză surprinzător de fluentă. 

— Ce vrei să spui? întrebă Ben, ridicînd glasul indignat. 
Nu am nici o armă. 

— Atunci, iertaţi-mă, cred că nu înţeleg. Spuneţi că 

prietenul dumneavoastră avea o armă, iar dumneavoastră nu. 
In cazul ăsta, de ce e el mort, şi nu dumneavoastră? 

Era o întrebare bună. Ben dădu din cap, gîndindu-se 
la momentul în care Jimmy Cavanaugh înălțase ţeava de 
oțel spre el. Nu-i venise să creadă, însă instinctul de 
conservare îl îmboldise să reacționeze rapid. De ce? 
Revăzu în minte zîmbetul lui Jimmy... şi ochii lui reci. 
Ochi atenţi, care nu prea se potriveau cu zîmbetul. Un 
mic amănunt discordant pe care subconştientul lui îl 
înregistrase. 

— Haideţi să vedem cadavrul acestui asasin, spuse polițistul 
mai vîrstnic şi puse o mînă pe umărul lui Ben, într-un fel 
care-i sugeră că devenise prizonier. 

Ben porni prin pasajul în care mişunau poliţiştii şi îşi croi 
drum spre al doilea nivel. Cei doi îl urmau îndeaproape. Cînd 
intră în sufragerie, se duse către firidă şi arătă cu mîna. 

— Ei bine? întrebă tînărul înfuriat. 

Uluit, Ben constată că trupul lui Cavanaugh dispăruse. 
La fel şi balta de sînge. Braţul felinarului fusese reaşezat 
în suportul lui, de parcă n-ar fi fost niciodată scos de-acolo. 

Toate erau la locul lor ca şi cum nimic nu se întîimplase. 

— Doamne, şopii Ben. 

Işi pierduse mințile, pierduse legătura cu realitatea? Dacă 
totul fusese un truc minuţios pregătit? Nu, nu aşa stăteau 
lucrurile. Nimerise într-o situaţie complicată, îngrozitoare. 

Poliţişti îl priveau cu suspiciune. 

— Uite ce e, zise Ben, cu vocea răgușşită, nu pot explica 
treaba asta. 

Polițistul mai vîrstnic vorbi rapid în stație şi curînd apăru 
alt ofiţer. 

— Poate că ei sînt puţin zăpăciţi; vreau să încerc să pricep. 
Dumneata alergi pe o stradă aglomerată, pe urmă prin pasajul 
subteran. Peste tot în jurul dumitale, oamenii sînt împușcați. 
Pretinzi că ai fost urmărit de un maniac. Promiţi să ni-l arăţi 
pe omul ăsta, pe americanul ăsta, dar maniacul nu există. Eşti 
doar dumneata. Un american ciudat, depănînd poveşti de 
adormit copiii. 

— Pe dracu’, v-am spus adevărul! 

— Susţii că un nebun din trecutul dumitale e răspunzător 
pentru vărsarea de sînge, spuse tînărul, cu un glas aspru. Eu 
văd aici un singur nebun. 

Polițistul mai vîrstnic discuta cu celălalt ofiţer. 

— Stăteai la hotelul St. Gotthard, da? îl întrebă într-un 
tîrziu pe Ben. Ce-ar fi să mergem pînă acolo? 

Însoţit de cei trei poliţişti Ben străbătu pasajul subteran, 
urcă scara şi-o luă înapoi pe Bahnhofstrasse, către hotel. Deşi 
nu-i puseseră cătuşele, ştia că era arestat. 

In faţa hotelului, o polițistă, anunţată de colegii ei, stătea 
de pază lîngă bagajele lui. 

Prin ferestrele holului, Ben îl zăni pe Comisionarul care-l 
servise mai devreme. Cînd privirile li se întîlniră, omul se 
întoarse cu un aer şocat, de parcă tocmai aflase că-i dusese 
valizele lui Lee Harvey Oswald. 

— Asta-i bagajul dumitale, da? îl întrebă tînărul pe Ben. 

— Da, da, spuse Ben. Ce-i cu el? Acum ce urmează? 
Ce-ar mai putea urma? 

Polițista deschise sacoşa din piele cafenie. Ceilalţi priviră 
înăuntru, apoi se întoarseră către Ben. 

— Asta-i al dumitale? întrebă tînărul. 

— Am spus deja că-i al meu, răspunse Ben. 

Polițistul între două vîrste scoase o batistă din buzunarul 
pantalonilor şi scoase din sacoşă pistolul Walther PPK al lui 
Cavanaugh. 

Washington, D.C. 


tînără suplă străbătea cu pas vioi lungul coridor central 

de la etajul cinci al clădirii Departamentului de Justiţie, 

o uriaşă construcţie în stil clasic ce ocupa întregul spaţiu dintre 
Ninth şi Tenth Street. Avea părul castaniu închis, ochi căprui 

şi un nas ascuțit. La prima vedere părea asiatică sau hispanică. 
Taorul maro şi servieta de piele te făceau să crezi că e o 
avocată sau o funcţionară guvernamentală. 

Numele ei era Anna Navarro. Avea treizeci şi trei de ani 
şi lucra la Biroul de Investigaţii Speciale, un serviciu puţin 
cunoscut al Departamentului de Justiţie. 

Cînd ajunse în sala de şedinţe neaerisită, întrunirea 
săptămînală a serviciului începuse de mult. Arliss Dupree, 
care stătea în picioare lîngă o tablă aşezată pe un şevalet, se 
întoarse cînd femeia intră, oprindu-se la mijlocul frazei. 
Simţind privirile îndreptate spre ea, tînăra roşi puţin ceea ce, 
fără îndoială, dorise şi Dupree. După ce se aşeză pe primul 
scaun liber, Dupree i se adresă: 

— In sfîrșit. Drăguţ din partea ta că ai venit. 

Pînă şi ironiile lui erau previzibile. Tînăra se mulțumi să 
dea din cap, hotărîtă să nu-l lase s-o provoace. Dupree îi 
spusese că şedinţa va începe la ora opt şi un sfert. În realitate 
fusese programată la opt, dar el ar fi contestat că-1 spusese 
altă oră. O manieră meschină, birocratică de-a o şicana. Ei 
doi ştiau de ce întîrziase ea, nu și ceilalți. 

Inainte ca Dupree să fie numit la conducerea Biroului de 
Investigații Speciale, şedinţele fuseseră o raritate. Acum, aveau 
loc săptămînal — o ocazie de a-şi etala autoritatea. Dupree, 
scund şi masiv, în vîrstă de patruzeci şi cinci de ani, purta un 
costum gri deschis, prea strîmt. Deşi aflată în celălalt capăt al 
încăperii, Anna simțea mirosul de after-shave ieftin. 

Fusese o vreme cînd ei chiar îi păsa ce gîndeau oamenii 
precum Arliss Dupree despre ea şi dorise să le cîştige respectul. 
Acum n-o mai interesa. Avea prietenii ei, iar Dupree nu figura 
printre ei. Din partea cealaltă a mesei, David Denneen, un 
bărbat cu maxilarul pătrat, cu părul de culoarea nisipului, îi 
aruncă o privire plină de înţelegere. 

— Aşa cum unii dintre voi au auzit, Serviciul Intern de 
Cooperare a cerut transferul temporar al colegei noastre la ei. 
Dupree se întoarse către Anna şi o privi cu severitate. Dat 
fund numărul de lucrări neterminate, aş considera că e o 

decizie mai putin responsabilă, agent Navarro, dacă ai accepta 
să lucrezi pentru un alt serviciu. Ai căutat ocazia asta. Nouă 
poți să ne spul. 

— N-am ştiut nimic pînă acum. 

— Serios? Mă rog, poate m-am grăbit eu să trag concluziile, 
spuse Dupree pe un ton ceva mai blînd. 

— Nu-i exclus, zise Anna uşor enervată. 

— Am presupus că ai fost solicitată pentru o însărcinare. 
Poate că dumneata ești însărcinarea. 

— Poftim? 

— S-ar putea să te afli sub anchetă, zise Dupree pe un ton 
amabil, evident încîntat de idee. Nu m-ar surprinde. Eşti o 
persoană inabordabilă, agent Navarro. 

Încă de la Detroit, unde locuiseră la acelaşi etaj de la Westin 
și ea refuzase (politicos, credea ea) propunerea făcută de 
Dupree la beţie, acesta presărase mici remarce răutăcioase, 
în dosarul ei de evaluare profesională: ... cît de bine poate, 
dat fiind interesul ei limitat... erori datorate neatenţiei, nu 
incompetenței... 

Din cîte auzise ea, o descrisese unui coleg drept „un 
potențial proces de hărţuire sexuală“. O făcuse de ris cu cea 
mai gravă insultă care-i putea fi adresată cuiva din cadrul 
Biroului: nu e un om de echipă. Asta însemna că nu mergea 
să bea cu „băieţii“ şi că modul ei de viaţă era diferit. În plus, 
el î ÎŞI făcuse un obicei din a menţiona pe dosarele ei greșelile 
comise — cîteva omisiuni procedurale minore, nimic serios. 
Odată, pe cînd se afla pe urma unui agent corupt de la Brigada 
antidrog, implicat în mai multe crime, neglijase să predea un 
formular FD-460 în termenul legal de şapte zile. 

Chiar şi cei mai buni agenți comit greşeli. In ceea ce-o 
privea, era convinsă că cei buni făceau mai multe gafe minore 
decît ceilalți, fiindcă se concentrau asupra urmăririi pistelor 
şi neglijau respectarea procedurilor regulamentare. 

Anna îl privi pe Dupree. 

— Avem extrem de multe cazuri de rezolvat, continuă 
Dupree. Dacă unul dintre noi nu-şi face treaba, ceilalți vor 

avea mai mult de lucru. Sînt multe dosare — de la fisc, bănuit 
că a organizat nişte escrocherii destul de abile; un bandit de 
la FBI care pare să-şi folosească insigna în scopul unei 
răzbunări personale; o javră de la poliţie care vinde muniție 
din depozitele cu probe. 

Erau cazuri de care se ocupa BIS în mod curent: 
investigarea („revizuirea“ era termenul consacrat) 
comportamentului necorespunzător al membrilor altor agenții 
guvernamentale — în esență, versiunea federală a afacerilor 
interne. 

— Poate că volumul de muncă de-aici e cam mare pentru 
dumneata, insinuă Dupree. 

Anna nu răspunse. şi simţea obrazul fierbinte. Inspiră 
lent, străduindu-se să-şi reprime furia şi să nu muşte din 
momeala întinsă de el. Intr-un tîrziu, vorbi: 

— Uite ce e, dacă nu-ţi convine, de ce nu refuzi cererea de 
transfer între servicii? întrebă Anna pe un ton calm, ştiind că 
Dupree nu avea autor itatea de-a pune în discuţie ultrasecretul 
şi atotputernicul Serviciu de Cooperare Internă. În plus, orice 
referire la limitele autorităţii sale îl înfuria. 

Urechile lui Dupree se înroşiră. 

— Urmează să am o scurtă discuţie cu ei. Dacă vînătorii 
de fantome de la SCI ştiu atît de mult pe cît pretind, poate că 
or să priceapă că nu eşti tocmai potrivită pentru genul ăsta de 
muncă. 

Anna îşi iubea meseria şi ştia că era o profesionistă. Nu 
aştepta să fie lăudată. Tot ce dorea era să nu fie şicanată şi 
să-şi cheltuiască timpul şi energia pentru a-și păstra postul. 
Chipul ei nu exprima nimic din tensiunea care îi provocă un 
ghem în stomac. 

— Sînt sigură că ţi-ai dat toată silința ca să-i faci să înţeleagă 
asta. 

Urmă un moment de tăcere. Dupree se gîndea cum să 
răspundă. El aruncă o privire spre neprețuita lui tablă albă, 
apoi spre următorul punct din programul lui şi spuse: 

— O să ne lipseşti. 

La scurt timp după terminarea şedinţei, David Denneen 
intră în micul şi liniştitul ei birou. 

— SCI te vrea pe tine fiindcă ești cea mai bună, zise el. Ştii 
asta, nu-l aşa? 

Anna dădu din cap, obosită. 

— Am fost surprinsă să te văd la şedinţă. Acum eşti la 
supravegherea operațiunilor. Te descurci grozav, din cîte se 
spune. 

Umbla vorba că Denneen era pe cale să obțină un post la 
biroul procurorului general. 

— Mulțumită ție, zise Denneen. Am fost acolo astăzi, ca 
reprezentant al Departamentului. Facem treaba asta pe rînd. 
Trebuie să stau cu ochii pe cifrele bugetului. Şi pe tine. 

Işi puse cu blîndeţe mîna peste palmele ei. Anna observă 
căldura din ochii lui, amestecată cu îngrijorare. 

— M-am bucurat să te văd acolo, spuse ea. Şi salută-l pe 
Ramon din partea mea. 

— Aşa o să fac, zise el. Va trebui să te invităm din nou la o 
portie de paella. 

— Dar te gîndeşti la altceva, nu-i aşa? 

Denneen continua s-o privească în ochi. 

— Ascultă-mă, Anna, noua ta însărcinare, oricare-ar fi ea, 
nu va fi o nouă chemare la datorie. Ce se spune pe-aici e 
adevărat — Căile Fantomei sînt de nepătruns pentru om. 

Repetase vechea vorbă de duh cu prea puţin umor. 
„Fantoma“ era porecla directorului Serviciului de 
Cooperare Internă, Alan Bartlett. In timpul audierilor în 
faţa subcomitetului senatorial pentru serviciile de 
informaţii, prin anii '70, un adjunct al procurorului general 
se referise la el numindu-l „fantoma din aparat“, iar 
apelativul se lipise de el. Bartlett era o figură de-o 
imaterialitate legendară. Rareori apărea în public, iar 
rafinamentul cu care conducea SCI făceau din el un simbol 
al metodelor secrete de lucru. 

Anna dădu din umeri. 

— Nu ştiam. Nu l-am întâlnit niciodată şi nu ştiu pe nimeni 
care să-l fi cunoscut. Zvonurile se hrănesc din ignoranță, Dave. 
Dintre toți, tu pricepi asta cel mai bine. 

— Atunci acceptă o sugestie de la un ignorant căruia îi 
pasă de tine, zise el. Nu ştiu ce-i cu SCI-ul ăsta. Dar ai grijă, 
bine? 

— Grijă în cel fel? 

Denneen dădu din cap, tulburat. 

— Acolo e o altă lume, spuse el. 


Ceva mai tîrziu, în aceeaşi dimineață, Anna se afla în 
imensul hol de marmură al unei clădiri de pe M. Street, şi se 
îndrepta spre Serviciul de Cooperare Internă. Activităţile 
serviciului erau puţin cunoscute chiar şi în interiorul 
Departamentului, iar competenţa sa operativă — cel puţin așa 
susțineau ocazional anumiţi senatori — primejdios de neclară. 
Acolo e o altă lume, spusese Danneen şi se părea că nu greşise. 

SCI îşi avea sediul la etajul zece al acestui modern complex 
din Washington. Anna încerca să nu se holbeze la fîntîna 
arteziană din interior, la podeaua şi pereții din marmură verde, 
întrebîndu-se în sinea ei: Ce fel de agenție guvernamentală 
poate fi amenajată în felul ăsta? Intră în ascensor. In cabină 
mai era o persoană, un bărbat prea frumos, cam de vîrsta ei, 
într-un costum prea scump. Un avocat, decise ea. Ca aproape 
toată lumea din oraşul ăsta. Anna simţi privirea bărbatului. 
Dacă 1 s-ar fi uitat în ochi, ştia că i-ar fi zîmbit, i-ar fi spus 
„bună dimineaţa“ şi ar fi început o banală conversație în 
ascensor. N-avea chef de aşa ceva şi îi aruncă bărbatului o 
privire încruntată, care-l făcu să-şi întoarcă privirea. 

Orice-ar fi vrut SCI de la ea, treaba asta venise într-un 
moment al naibii de nepotrivit; Dupree avusese dreptate în 
privinţa asta. Poate că tu eşti însărcinarea, spusese el, şi Anna 
se întreba ce dracu” voia să însemne asta? Fără îndoială că 
Arliss Dupree se afla acum în biroul lui, împărtăşindu-și 
bucuros speculațiile unora dintre tovarăşii lui de pahar. 

Ascensorul se deschise către un hol mobilat elegant, care 

ar fi putut aparţine conducerii unei firme de avocatură cu 
tarife piperate. În dreapta ei observă stema Departamentului 
de Justiție, montată pe un perete. Vizitatorii erau îndrumați 
să sune pentru a fi admişi. Anna se conformă. 

O voce feminină îi ceru să se prezinte, apoi fu condusă 
înăuntru de o femeie frumoasă, cu pielea măslinie,. prea 
elegantă pentru un funcționar guvernamental. 

Secretara o privi cu răceală şi-l spuse să ia loc. Anna sesiză 
un foarte slab accent jamaican. 

Anna privi în jur. Covorul de un gri perlat era imaculat, 
iar şirurile de becuri cu halogen nu lăsau efectiv nici un colț 
umbrit. Fotografiile președintelui țării şi procurorului general 
aveau rame din oţel lăcuit. Scaunele şi măsuţa pentru cafea 
erau din lemn galben de esenţă tare. Totul părea nou-nouţ, 
de parcă tocmai fusese despachetat. 

Observă autocolantele din foiţă metalică, lipite pe faxul şi 
telefonul de pe biroul secretarei, însemne guvernamentale ce 
arătau că era vorba despre linii protejate. 

Din cînd în cînd, telefonul bîzîia în surdină, iar femeia 
vorbea cu voce joasă. La primele două apeluri secretara 
răspunse în engleză, iar la următorul în franceză. Apoi femeia 
răspunse într-o limbă pe care Anna o identifică greu. Se uită 
din nou la ceas, se foi în scaunul cu spătar tare, apoi se uită la 
secretară. 

— Ai vorbit în bască, nu-i aşa? întrebă ea. 

Era ceva mai mult decît o bănuială, dar mai puțin decit o 
certitudine. Femeia răspunse dînd scurt din cap şi zîmbind 
sfios. 

— Nu mai durează mult, domnişoară Navarro, spuse ea. 

Privirea Annei era îndreptată acum spre panoul din lemn 
din spatele biroului secretarei pe care exista un semn ce indica 
o ieşire. Anna înțelese că structura din lemn ascundea accesul 
către o scară, realizată cu măiestrie, permițînd agenţilor SCI 
sau invitaţilor să vină şi să plece neobservaţi de către cei din 
sala de aşteptare. Ce fel de dispozitiv mai era şi ăla? 

Mai trecură cinci minute. 

— Domnul Bartlett ştie că sînt aici? întrebă Anna. 

— Tocmai încheie discuţia cu cineva. 

Anna se întoarse la scaunul ei, regretînd că nu-și luase 
ceva de citit. Nu avea nici măcar The Washington Post. Scoase 
o foaie de hîrtie, un creion şi începu să-și facă o listă cu 
problemele pe care le avea de rezolvat. 

Secretara răspunse la un apel şi dădu din cap. 

— Domnul Bartlett spune că o să vă primească acum. 

Se ridică de la birou şi-o conduse pe Anna prin fața mai 
multor uşi numerotate. În cele din urmă, la capătul unui 
hol, femeia deschise o uşă pe care scria DIRECTOR şi-o 
introduse în cel mai ordonat birou pe care-l văzuse Anna 
vreodată. 

Un bărbat scund, cu părul alb, într-un costum bleumarin 
impecabil, se ridică din spatele unui vast birou din lemn de 
nuc și îi întinse o mînă mică, delicată. Anna remarcă rozul 
palid al unghiilor perfect îngrijite şi fu surprinsă de strîngerea 
puternică a acelei mîini. Observă că biroul era gol, cu excepția 
cîtorva dosare cu coperte verzi şi a unui telefon negru, îngust; 
pe perete era montată o vitrină de sticlă, căptușită cu catifea, 
în care se aflau două vechi ceasuri de buzunar. Era singurul 
aspect excentric al încăperii. 

— Îmi pare teribil de rău că te-am făcut să aştepţi, zise el. 

Nu-şi arăta vîrsta, însă Anna îşi zise că trebuia să aibă în 
jur de şaizeci de ani. Din spatele ochelarilor cu lentile mari, 
rotunde şi cu rama roşu deschis, o priveau nişte ochi 
asemănători celor de bufniţă. 

— Știu cît de ocupată ești. Apreciez faptul că ai trecut, 
totuși, pe aici. 

Vorbea încet, atît de încet încît Anna trebuia să se 
concentreze ca să-i distingă vocea acoperită de biziitul 
continuu al sistemului de ventilație. 

— Sîntem foarte recunoscători că ţi-ai făcut timp să vu. 

— Ca să fiu sinceră, nu prea aveam de ales după ce ne-a 
sunat SCI, spuse ea cu țifnă. 

El zîmbi de parcă Anna spusese ceva amuzant. 

— Te rog să iei loc. 

Anna se aşeză în fotoliul cu spătar înalt din faţa biroului. 

— Sinceră să fiu, domnule Bartlett, sînt curioasă să ştiu 
pentru ce mă aflu aici. 

— Sper că n-ai avut neplăceri, zise Bartlett. 

— Nu e vorba despre neplăceri, răspunse Anna, după care 
adăupă: Aştept să vă răspund la întrebări. Indiferent despre 
ce este vorba. 

Bartlett dădu încurajator din cap. 

— Mă tem că răspunsurile n-or să fie uşor de obținut. De 
fapt, e dificil de formulat întrebările. Înțelegi ce vreau să spun? 

— Mă întorc la întrebarea mea, zise Anna, stăpînindu-şi 
nerăbdarea. Ce caut eu aici? 

— Jartă-mă. Te gîndeşti că sînt exasperant de eliptic. Ai 
dreptate, şi-mi cer scuze pentru asta. Riscurile meseriei. Petrec 
prea mult timp izolat între munți de hîrtii, lipsit de aerul 
înviorător al practicii. În asta va consta contribuția dumitale. 
Dă-mi voie să-ţi pun o întrebare, domnişoară Navarro: ştii ce 
facem noi aici? 

— Adică SCI? Vag. Anchete interguvernamentale secrete. 

Anna optase pentru un răspuns rezervat; în realitate știa 
ceva mai mult decît dorea să dezvăluie. Era conştientă că în 
spatele denumirii inofensive se afla o agenţie de investigații 
extrem de discretă, puternică şi cu vaste ramificații, însărcinată 
cu revizii contabile ultrasecrete şi verificări ale altor agenţii 
guvernamentale, ce nu puteau fi efectuate pe plan intern şi 
care vizau chestiuni extrem de sensibile. Se spunea că oficialu 
de la SCI erau profund implicaţi în cercetarea spionului 
Aldrich Ames, în investigarea afacerii Iran-Contra din timpul 
administrației Reagan, în examinarea numeroaselor scandaluri 
provocate de achizițiile Departamentului de Apărare. Se 
zvonea că SCI descoperise activitățile suspecte ale lui Robert 
Philip Hanssen, agent de contrainformaţii al FBI. Se spunea 
chiar că SCI se aflase în spatele scurgerilor de informaţii din 
afacerea „Deep Throat“ care duseseră la demisia lui Richard 
Nixon. 


34 


Bartlett rămase privind în gol. 

— Tehnicile de investigaţie sînt, în esenţă, aceleaşi, zise el 
într-un tîrziu. Ceea ce se schimbă e domeniul, anvergura 
operaţiunilor. Noi ne ocupăm de probleme privind securitatea 
națională. 

— Nu posed genul ăsta de împuternicire, interveni Anna 
grabită. 

— De fapt — Bartlett îşi îngădui un mic zîmbet —, acum o ai. 

Fusese împuternicită fără ştiinţa ei? 

— Nu contează. Nu e domeniul meu. 

— Ce-ar fi să vorbim despre acel membru al Consiliului 
Naţional de Securitate căruia i-ai aplicat anul trecut Codul 33? 

— De unde dracu’ ştii despre asta? izbucni Anna, înşfăcînd 
brațul fotoliului. Scuze. La cererea expresă a procurorului 
general treaba aia n-a fost consemnată nicăieri. 

— N-a fost consemnată de voi, spuse Bartlett. Noi avem 
metodele noastre de-a ţine evidența. Joseph Nesbett, nu-i aşa? 
Lucra la Centrul Harvard pentru dezvoltare economică. A 
obținut o funcţie importantă la Departamentul de Stat, pe 
urmă la Consiliul Naţional de Securitate. Nu era rău din 
naştere, ca să zic aşa. Lăsat de capul lui, bănuiesc că ar fi fost 
în regulă, dar tînăra lui soţie era cam risipitoare, nu? Pretenţii 
cam mari pentru salariul unui funcționar de stat. Ceea ce a 
condus la afacerea lamentabilă cu conturile din străinătate. 
La deturnarea de fonduri şi tot restul. 

— Ar fi fost un dezastru dacă s-ar fi aflat, zise Anna. Ar fi 
dăunat relaţiilor externe într-un moment extrem de sensibil. 

— Ca să nu mai vorbim despre încurcătura în care s-ar fi 
aflat Administrația. 

— Asta n-a fost un motiv important. Nu sînt implicată 
politic. Dacă gîndești altfel, nu mă cunoşti. 

— Dumneata şi colegii dumitale aţi făcut exact ce trebuia, 
domnişoară Navarro. De fapt, noi ţi-am apreciat activitatea. 
Te-ai dovedit foarte abilă. 

— Mulţumesc, spuse Anna. Dar dacă ştiu asta, ştii şi că 
afacerea aia a fost departe de domeniul meu. 

— Părerea mea rămîne valabilă. Ai rezolvat totul cu o 
maximă discreție. Bineînţeles că ştiu în ce constă activitatea 
dumitale curentă. Omul FBI corupt. Neplăcerile create de 
sistemul de protecție a martorilor — a fost chiar un exercițiu 
interesant. Cunoştinţele dumitale de medicină legală s-au 
dovedit salutare. Un martor mafiot a fost ucis, iar dumneata 
ai reuşit să dovedeşti implicarea ofițerului care se ocupa de 
caz. 

— Am avut noroc, zise Anna cu nepăsare. 

— Norocul şi-l fac oamenii, domnişoară Navarro, spuse 
el, privind-o cu seriozitate. Ştim despre dumneata mai mult 
decît ţi-ai putea imagina. Cunoaştem bilanţurile contabile pe 
care le-ai făcut în urma acelei erori din operațiunile bancare. 
Știm cine sînt prietenii dumitale şi cînd ai sunat ultima dată 
acasă. Știm că n-ai făcut niciodată vreo cerere pentru 
decontarea cheltuielilor de deplasare, şi cu asta se pot lăuda 
puțini dintre noi. Făcu o pauză, şi o privi cu atenţie. Imi pare 
rău dacă te tulbură ceea ce îţi spun, dar înţelegi că venind la 
BIS ai renunțat la intimitate şi la anumite libertăţi. Nu 
contează. Realitatea e că munca dumitale a fost invariabil de 
calitate. Şi, adesea, extraordinară. 

Ea înălţă din sprîncene, dar nu zise nimic. 

— Ah. Pari surprinsă. Ti-am spus, avem metodele 
noastre de-a ţine evidenţa. Şi propriile noastre rapoarte 
de apreciere, domnişoară Navarro. Sigur, ceea ce te 
evidențiază imediat, raportat la preocupările noastre, e 
combinaţia specifică a talentelor dumitale. Ai o pregătire 
în „reviziile“ standard şi metodele de investigație, dar şi 
experiență în anchetarea omuciderilor. Asta te face, ca să 
zic aşa, unică. Dar să revenim la subiect. Mi se pare corect 
să te înştiințez că am efectuat cea mai minuțioasă verificare 
a trecutului dumitale. Tot ce o să-ți spun — tot ce declar, 
afirm, presupun, sugerez ori insinuez — trebuie considerat 
strict secret. Ne-am înţeles? 

— Ascult. 

— Excelent, domnişoară Navarro. 


36 


Bartlett îi întinse o coală de hîrtie pe care erau scrise mai 
multe nume, urmate de datele naşterii şi țările de origine. 

— Nu înțeleg. Trebuie să iau legătura cu oamenii ăştia? 

— Nu înainte de-a obține o masă de spiritism. Toţi cei 
unsprezece bărbați sînt morți. Toţi au pierit în ultimele două 
luni. Mulţi, o să vezi, sînt din Statele Unite, alții din Elveţia, 
Anglia, Italia, Spania, Suedia, Grecia... Toţi au murit din 
cauze aparent naturale. 

Anna privi coala de hîrtie. Din cele unsprezece nume, 
recunoscu două — unul, un membru al familiei Lancaster, o 
familie ce deținuse cîndva majoritatea oțelăriilor din ţară, 
cunoscută acum mai ales datorită fundațiilor sale de caritate 
şi altor forme ale filantropiei. Crezuse pînă acum că Philip 
Lancaster murise cu mulţi ani în urmă. Celălalt, Nico Xenakis, 
făcea parte probabil dintr-o familie de armatori greci. La drept 
vorbind, cunoştea acel nume datorită altui membru al familiei — 
un bărbat ce-şi crease o reputație de fustangiu în anii '60, 
întreținînd relaţii cu mai multe starlete de la Hollywood. 
Celelalte nume nu-i spuneau nimic. Uitîndu-se la datele de 
naştere, constată că toți fuseseră bătrîni — între optzeci şi 
nouăzeci de ani. 

— Poate că vestea n-a ajuns la urechile geniilor de la SCI, 
zise ea, dar cine trece de şaptezeci de ani... ei bine, nu mai ` 
are prea mult de trăit. 

— Mă tem că în nici unul dintre cazuri nu e posibilă 
exhumarea, continuă Bartlett imperturbabil. Poate că e aşa 
cum spui. Erau bătrîni. Totuşi, în ultimele zile am avut un 
noroc neașteptat. Am trecut nişte nume pe „lista de 
supraveghere“ — una dintre acele convenţii internaționale pe 
care nimeni nu pare să le ia în seamă. Cel mai recent deces a 
fost cel al unui pensionar din Nova Scotia, Canada. Prietenii 
noştri canadieni sînt foarte pedanţi în materie de proceduri, 
astfel că alarma a sunat la timp. In cazul ăsta, avem la dispoziţie 
un cadavru. 

— Ai omis cu siguranţa ceva. Ce anume îi leagă pe acești 
oameni? 

— La fiecare întrebare, există un răspuns de suprafaţă şi 
unul de profunzime. O să ţi-l dau pe primul, pentru că e 
singurul pe care îl am. Acum cîţiva ani s-a efectuat o revizie 
internă a dosarelor îngropate în arhivele CIA. S-o fi primit 
vreo informaţie confidențială? Să zicem că da. Îţi amintesc 
că era vorba de dosare neoperative. Nu existau agenţi sau 
contacte directe. Erau, de fapt, dosare de verificare. Pe fiecare 
scria „Sigma“ — probabil o referinţă la numele de cod al unei 
operațiuni despre care se pare că nu există nici o menţiune în 
registrele Agenţiei. Nu aveam nici o informaţie despre 
caracterul el. 

— Dosare de verificare...? repetă Anna. 

— Asta înseamnă că, în urmă cu mult timp, toti aceşti 
oameni au fost verificaţi şi autorizaţi să facă un anume lucru, 
despre care nu ştim nimic. 

— Iar sursa inițială a fost un arhivar de la CIA. 

Bartlettt nu răspunse direct. 

— Fiecare dosar a fost autentificat de cei mai buni experți 
ai noştri în documente legale. Sînt vechi dosarele astea. 
Datează de la mijlocul anilor patruzeci, înainte chiar de a se 
înființa CIA. 

— Vrei să spui că au început să fie întocmite de OSS? 

— Exact, zise Bartlett. Precursorul CIA. Multe dintre 
dosare au fost deschise spre sfîrşitul războiului şi începutul 
războiul rece. Cele mai recente datează de la mijlocul anilor 
"50. Am început să divaghez. Cum spuneam, avem acest curios 
„şablon“ al deceselor. Sigur, asta nu ne-ar fi dus nicăieri — un 
semn de întrebare într-un domeniu plin cu semne de întrebare 
— numai că noi am început să distingem un model, l-am 
verificat şi l-am corelat cu dosarele Sigma. Eu nu cred în 
coincidente, domnişoară Navarro. Dumneata crezi? 
Unsprezece dintre bărbații menţionaţi în aceste dosare au murit 
într-un interval foarte scurt. Şansele ca acest lucru să se 
petreacă din întîmplare sînt, în cel mai bun caz, minime. 

Anna dădu nerăbdătoare din cap. Din cîte-şi dădea ea 
seama, Fantoma vedea fantome. 

— Cît timp o să dureze însărcinarea asta? Eu am și o slujbă 
permanentă. 

— Asta este adevărata dumitale slujbă acum. Ai fost 
repartizată aici. Am luat noi toate măsurile. Prin urmare, 
înţelegi sarcina dumitale? Mi se pare mie sau asta nu te 
emoționează? 

Anna dădu din umeri. 

— Mă întorc la faptul că indivizii ăştia erau cu toți în pragul 
„absolvirii“, dacă înţelegi ce vreau să spun. Tipii în vîrstă pot 
da oricînd ortul popii, nu? Iar ăştia erau toți în vîrstă. 

— Și în Parisul secolului nouăsprezece era ceva banal să 
fii călcat de o trăsură, zise Bartlett. 

Anna se încruntă. 

— Poftim? 

Bartlett se lăsă pe spătarul fotoliului. 

— Ai auzit vreodată de un francez pe nume Claude 
Rochat? Nu? E cineva'la care mă gîndesc din cînd în cînd. 
Un tip mărginit, lipsit de imaginație, care muncea din greu 
şi cu perseverenţă. Între 1860 şi 1870 a fost contabil în slujba 
Directoratului, serviciul secret al Franţei. În 1867, atenţia. 
i-a fost atrasă de faptul că doi funcționari mărunți de la 
Directorat, aparent necunoscîndu-se între ei, au fost ucişi 
în decurs de două săptămîni — unul, victima unei tîlhării de 
stradă, celălalt, lovit mortal de un poştalion. Aşa ceva se 
întîmpla tot timpul. Nu era nimic ieşit din comun. Totuşi 
Rochat continua să-şi pună întrebări, mai ales după ce-a 
aflat că, în clipa morţii, cei doi umili funcționari aveau asupra 
lor cîte un ceas de buzunar din aur, şi, după cum a aflat, 
ceasurile erau identice; fiecare avea gravat în interiorul 
capacului un peisaj. Această mică ciudăţenie i-a atras atenția 
ŞI, spre exasperarea superiorilor lui, omul a petrecut 
următorii patru ani încercînd să înţeleagă care era explicaţia. 
Pînă la urmă a descoperit o reţea de spionaj deo 
extraordinară complexitate: Directoratul fusese penetrat şi 
manipulat de adversarii săi prusaci. Observă că Anna priveşte 
spre vitrină şi zîmbi: Da, ceasurile din vitrină sînt cele despre 

care vorbesc. O lucrătură splendidă. Le-am cumpărat acum 
vreo douăzeci de ani, la o licitaţie. Îmi place să le am în 
preajmă. Mă ajută să-mi amintesc. 

Bartlett închise ochii, şi căzu o clipă pe gînduri. Apoi 
continuă: 

— Desigur, atunci cînd Rochat şi-a încheiat investigațiile, 
era prea tîrziu. Agenţii lui Bismarck, printr-un viclean 
sistem de dezinformare, păcăliseră deja Franţa determinînd-o 
să declare război. Spre Berlin suna măreţul strigăt de luptă. 
Rezultatul a fost dezastruos pentru Franța: dominaţia 
militară pe care o impusese încă de la bătălia de la Rocroi, 
în 1643, a fost complet distrusă, în numai două luni. îti 
poţi imagina? Armata franceză, cu împăratul în frunte, a 
fost condusă spre o ingenioasă ambuscadă, lîngă Sedan. 
A fost sfîrşitul, pentru Napoleon al III-lea. Țara a pierdut 
Alsacia şi Lorena, a trebuit să plătească despăgubiri i imense 
şi să se supună ocupaţiei timp de doi ani. O lovitură 
extraordinară — una care a modificat ireversibil întregul 
curs al istoriei europene. Cu cîțiva ani mai devreme, Claude 
Rochat prinsese un fir subțire, neștiind încotro şi nici măcar 
dacă îl va duce undeva. Nu-i avea decît pe cei doi mărunți 
funcționari şi ceasurile lor identice. Bartlett scoase un sunet 
care se voia a fi un hohot de rîs. De cele mai multe ori, 
ceva ce pare neînsemnat se dovedeşte cu adevărat 
neînsemnat. Sarcina mea e să-mi fac griji pentru astfel de 
chestiuni. Pentru firele subțiri. Pentru micile discrepanțe 
sîcîitoare. Banalele lucruri mărunte care ar putea conduce 
la altele mai mari. Ridică o sprînceană şi continuă: Caut 
ceasuri de buzunar asemănătoare. 

Anna tăcu pret de cîteva clipe. Fantoma din faţa ei se 
ridica la înălțimea reputației sale: un tip ascuns, un enigmatic. 

— Mulţumesc pentru lecţia de istorie, zise ea încet, dar 
sistemul meu de referință a fost întotdeauna „aici şi acum“. 
Dacă crezi că aceste dosare îngropate în arhive sînt și-acum 
importante, de ce nu-i pui pe cei de la CIA să facă investigații? 

Bartlett scoase o batistă fină din buzunarul hainei şi începu 
să-şi şteargă ochelarii. 

— Treburile sînt cam încurcate pe-aici, spuse el. SCI are 
tendinţa de-a se implica doar în cazurile în care există o 
posibilitate reală de amestec intern sau de preîntîmpinare a 
unei anchete minuţioase. S-o lăsăm baltă. 

In vocea lui apăruse o notă de bunăvoință. 

— Să n-o lăsăm, zise Anna tăios. 

Nu era tonul cu care trebuia abordat şeful unui 
departament, mai ales al unuia atît de puternic precum SCI, 
dar slugărnicia nu-i stătea în fire. Bartlett trebuia să afle de la 
început la serviciile cui apelase. 

— Cu tot respectul, dumneata vorbeşti despre posibilitatea 
ca o persoană din cadrul Agenţiei sau cineva pensionat 
de-acolo să se afle în spatele deceselor. 

Bartlett păli uşor. 

— N-am spus asta. 

— Nici n-ai negat. 

Bartlett oftă. 

— Din oamenii cocoșați n-a ieșit niciodată ceva drept. 

— Dacă te gîndeşti că CIA ar putea fi compromisă, de ce 
nu apelezi la FBI. 

Bartlett pufni. 

— De ce să nu apelez la Associated Press? Biroul Federal 
de Investigaţii are multe calităţi, însă discreţia nu se numără 
printre ele. Nu sînt sigur că înţelegi cît de sensibilă e această 
chestiune. Cu cît ştiu mai puţini despre ea, cu atît mai bine. 
De asta nu am apelat la o echipă, ci la o persoană. Persoana 
potrivită, sper din suflet, agent Navarro. 

— Chiar dacă aceste decese sînt nişte crime, spuse ea, e 
foarte puțin probabil că o să găsești vreodată asasinul. Sper 
că îți dai seama de asta. 

— Reacţia e tipic birocratică, zise el, dar dumneata nu-mi 
pari a fi o birocrată. Domnul Dupree spune că eşti încăpăținată 
ŞI „nu tocmai un om de echipă“. Ei bine, exact asta mi-am 
dorit. 

Anna îşi continuă ideea: 

— În esenţă, îmi ceri să investighez CIA. Vrei să cercetez 

o serie de decese pentru a stabili dacă sînt sau nu crime. ŞI pe 
urmă... 

— Şi pe urmă să aduni toate dovezile care ne-ar permite să 
declanşăm un control. Ochii lui Bartlett străluceau în spatele 
ochelarilor cu ramă de plastic. Indiferent cine e implicat. E 
limpede, continuă el. 

— Nu prea, spuse Anna. 

Fiind un anchetator experimentat, era obişnuită să 
conducă interogatorii. Uneori era de-ajuns să asculti. 
Alteori însă trebuia să stimulezi, să provoci o reacţie. Arta 
şi experienţa te ajutau să ştii cînd s-o faci. Povestea lui 
Bartlett era plină de omisiuni. Aprecia reticenta bătrînului 
funcţionar viclean, dar e bine să ştii mai multe decît strictul 
necesar. 

— N-am de gînd să mă joc de-a baba oarba, zise ea. 

Bartlett clipi des. 

— Poftim? 

— Trebuie să ai copii ale acestor dosare Sigma. Presupun 
că le-ai studiat cu atenţie. Cu toate acestea, pretinzi că n-ai 
idee ce înseamnă Sigma. 

— Unde vrei să ajungi? 

Tonul devenise distant. 

— O să-mi arăţi dosarele astea? 

Un zîmbet ca un rictus: 

— Nu. Nu, nu e posibil. 

— De ce nu? 

Bartlett îşi puse din nou ochelarii pe nas. 

— Nu mă aflu aici în postura de anchetat, chiar dacă admir 
tehnicile dumitale de interogatoriu. Cred că am fost clar în 
privința aspectelor relevante. 

— Nu, fir-ar să fie, nu-i de ajuns! Eşti pe deplin familiarizat 
cu dosarele astea. Dacă nu ştii ce reprezintă, trebuie să ai 
măcar nişte idei. O ipoteză. Orice. Păstrează-ţi expresia neutră 
pentru jocul de cărți de marți seara. Eu nu Joc. 

În cele din urmă, Bartlett izbucni: 

— Dumnezeule, ai aflat destule ca să pricepi că e vorba 


42 


despre reputaţia unora dintre personalitățile importante ale 
perioadei postbelice. Astea sînt dosare de verificare. Luate 
ca atare, nu dovedesc nimic. Te-am verificat înainte de 
conversaţia noastră. Am încredere în discretia dumitale, dar 
aici e vorba despre persoane importante şi, în egală măsură, 
enigmatice. Nu poti intra cu bocancii în viețile lor. 

Anna ascultă cu atenţie, auzi nuanța de încordare din glasul lui. 

— Vorbeşti despre reputații, deşi nu asta te preocupă cu 
adevărat, nu-i aşa? insistă ea. Am nevoie de mai multe date 
ca să pot continua! 

El dădu din cap. 

— E ca şi cum ai încerca să faci o scară de frînghie din fire 
de borangic. N-am reușit niciodată așa ceva. Cu o jumătate 
de secol în urmă, s-a pus ceva la cale. Ceva. Ceva ce implică 
interese vitale. Lista Sigma cuprinde o curioasă colecție de 
indivizi. Ştim că unii erau industriaşi, dar mai erau şi alții, a 
căror identitate n-am putut s-o descifrăm. Cu toții au în comun 
faptul că un fondator al CIA, cineva cu o enormă putere în 
anii '40 şi '50, a manifestat un interes direct față de ei. 
Intenționa să-i recruteze? Erau nişte ținte? Deocamdată ne 
jucăm de-a baba oarba. Totuşi se pare că a fost lansată în 
secret o inițiativă. Ai întrebat ce-i leagă pe aceşti oameni? 
Pur și simplu nu ştim. 

Îşi potrivi manşetele — tic nervos specific omului greu de 
mulțumit. 

— lartă-mă, dar lista Sigma datează de o jumătate de secol’ 

— Ai fost vreodată la Somme, în Franţa? întrebă brusc 
Bartlett, cu ochii stălucind. Ar trebui să te duci — măcar 
pentru a vedea macii care cresc în lanurile de grîu. Din 
cînd în cînd, un fermier din Somme taie un stejar, se aşază 
pe trunchiul lui, pe urmă se îmbolnăveşte şi moare. Ştii de 
ce? Pentru că în timpul primului război mondial, pe cîmpul 
ăla a avut loc o bătălie şi-a fost aruncată o canistră cu 
iperită. Arborii au absorbit otrava pe cînd erau puieţi, dar 
chiar şi după atîtea decenii tot mai are putere să ucidă un 
om. 

— Şi crezi că asta e Sigma? 

Privirea lui Bartlett deveni mai intensă: 

— Există o vorbă: cu cît ştii mai mult, cu atît înţelegi cît de 
putin ştii. Eu zic aşa: cu cît știi mai mult, cu atît mai dificil e să 
transmiti lucruri despre care nu știi nimic. Numeşte-o vanitate 
sau prudenţă. Zîmbi trist. Partea necinstită a omenirii — 
întotdeauna se ajunge la asta. Accept faptul că toate ţi se par 
istorie. S-ar putea să ai dreptate, agent Navarro. O să te întorci 
ŞI-o să mă lămureşti. 

— Mira-m-aş, zise ea. 

— Uite cum stau lucrurile: o să iei legătura cu diverşi 
reprezentanți ai legii sub pretextul că te ocupi de anchetarea 
unei omucideri. De ce am apelat la un agent al BIS? Explicaţia 
va suna astfel: pentru că aceste nume au ieşit la iveală în cursul 
investigării unui transfer fraudulos de fonduri, ale cărui detalii 
nu te va obliga nimeni să le dezvălui. O acoperire simplă. Nu 
e nevoie de ceva complicat. 

— O să efectuez genul de investigație pe care am învăţat 
să-l fac, spuse Anna cu prudenţă. E tot ce pot promite. 

— E tot ce-ti cer. S-ar putea ca scepticismul dumitale să fie 
întemeiat. Indiferent de rezultat, am nevoie de o certitudine. 
Du-te în Nova Scotia. Asigură-mă că Robert Mailhot a murit 
într-adevăr din cauze naturale. Sau... confirmă-mi că nu aşa 
stau lucrurile. 

en fu condus la sediul central al poliţiei cantonului 

Zürich, o întunecată, dar elegantă clădire de piatră, 
situată pe Zeughausstrasse. Intră însoțit de doi poliţişti tineri 
şi tăcuti, trecu printr-un garaj subteran, apoi urcă mai multe 
şiruri lungi de trepte şi ajunse într-o clădire relativ modernă, 
alăturată celei vechi. Interiorul semăna cu cel al unui liceu 
american de periferie, de la mijlocul anilor '70. La toate 
întrebările lui, cei doi răspundeau ridicînd din umeri. 

Mintea îi lucra cu febrilitate. Cavanaugh nu se aflase din 
întîmplare pe Bahnhofstrasse. Venise la Zürich cu intenția de 
a-l ucide. Cadavrul dispăruse, iar arma fusese pusă în sacoşa 
lui. Era limpede că avusese complici nişte profesionişti. Dar 
cine — şi, încă o dată, de ce? 

Ben fu introdus într-o mică încăpere luminată cu tuburi 
de neon şi invitat să se aşeze în faţa unei mese metalice. 
Poliţiştii rămaseră în picioare, în spatele lui. Apoi în cameră 
intră un bărbat îmbrăcat într-un halat alb, care, fără să-l 
privească, spuse: 

— Ihre Hände, bitte. 

Ben întinse mîinile, conştient că n-avea rost să se opună. 
Tehnicianul îi stropi cu un spray mîinile pe ambele părți, apoi 
apăsă uşor, dar meticulos, un tampon de bumbac pe dosul 
palmei drepte şi pe faţa acesteia şi puse tampoanele într-un 
tub de plastic. Repetă operațiunea la mîna stîngă a lui Ben. 
Patru tampoane se aflau acum în patru tuburi de plastic 
etichetate, pe care tehnicianul le luă şi părăsi încăperea. 

Cîteva minute mai tîrziu, Ben se afla într-un birou plăcut, 
sumar mobilat, în faţa unui bărbat voinic, cu umeri lati, 
îmbrăcat civil care se prezentă drept Thomas Schmid, detectiv 
de la secția omucideri. Ben îşi aminti de o elvețiancă pe care 
o cunoscuse cîndva la Gstaad şi care-i spusese că în Elveția 
poliţiştii erau numiti bullen, adică „tauri“. Infăţişarea omului 
din fața lui confirma informația. 

Schimd începu să-i pună o serie de întrebări — numele, 
data naşterii, numărul paşaportului, numele hotelului din 
Zürich la care trăsese şi aşa mai departe. Așezat în fata unui 
computer, bătea răspunsurile pe tastatură cu un singur deget. 

Ben, furios, obosit şi dezamăgit, începuse să-şi piardă 
răbdarea, dar se strădui să vorbească pe un ton calm. 

— Domnule detectiv, zise el, sînt arestat sau nu? 

— Nu, domnule. 

— Ei bine, povestea asta a fost amuzantă, dar, dacă n-o să 
mă arestezi, aş prefera să mă întorc la hotel. 

— Am fi bucuroşi să te arestăm, dacă asta dorești, răspunse 

detectivul, zîmbind vag amenințător. Avem o celulă foarte 
confortabilă care te aşteaptă, dar ar fi mult mai simplu să ne 
înțelegem. 

— Am voie să dau un telefon? 

Schmid întinse ambele mîini, cu palmele în sus, către 
telefonul bej de pe marginea biroului său acoperit de hârtii. 

— Poţi suna la consulatul american sau la avocatul dumitale. 
Cum doreşti. 

— Mulţumesc, zise Ben, ridicînd receptorul şi privindu- ŞI 
ceasul de la mînă. 

La New York era începutul după-amiezei. Avocaţii de la 
Hartman Capital Management cunoşteau legislaţia fiscală şi 
pe cea a asigurărilor, aşa că hotărî să sune un prieten specializat 
în drept internaţional. 

Howie Rubin făcuse şi el parte din echipa de schi fond de 
la Deerfield şi deveniseră prieteni apropiați. Pe parcursul anilor 
îl vizitase pe Ben la Bedford, şi, asemeni tuturor prietenilor 
săi, fusese puternic atras de mama acestuia. 

Avocatul era la masă, dar primi apelul lui Ben transmis 
prin telefonul mobil. Zgomotul de fundal din restaurant făcea 
greu de înțeles cuvintele lui Howie. 

— Pentru Dumnezeu, Ben, spuse Howie, întrerupînd 
relatarea succintă a prietenului său. O să-ţi spun ceea ce le 
spun tuturor clienților mei care se duc să schieze în Elveţia. 
Zîmbeşte şi îndură. Nu te da mare. Nu face pe americanul 
indignat. Nimeni nu te poate strivi sub reguli, regulamente şi 
totul-ca-la-carte precum elveţieni. 

Ben se uită la Schmid, care bătea la tastatură, dar în acelaşi 
timp trăgea cu urechea. 

— Incep să înţeleg asta. Deci, ce-ar trebui să fac? 

— După cum merge treaba în Elveţia, te pot reține pînă la 
douăzeci şi patru de ore, fără să te aresteze. 

— Glumeşti. 

— lar dacă-i scoţi din sărite, te pot arunca într-o celulă 
mizerabilă peste noapte. Așa că nu face asta. 

— Şi ce-mi recomanzi? 

— Hartman, băiete, tu te poţi vîri pe sub pielea oricui, 
aşa că fii tu însuţi. Dacă apar probleme, sună-mă, iar eu o să 
pun mîna pe telefon şi-o să-i ameninţ cu un incident 
internațional. Unul dintre partenerii mei se ocupă de 
spionajul industrial, aşa că avem acces la nişte baze de date 
foarte „tari“. O să caut informații despre Cavanaugh, o să 
văd ce pot afla. Dă-mi numărul de telefon de unde te afli 
acum. 

După ce Ben puse receptorul în furcă, Schmid îl conduse 
într-o cameră alăturată şi-l instală la un birou pe care se afla 
un alt computer. 

— Ai mai fost vreodată în Elveţia? întrebă Schmid pe un 
ton agreabil, de parcă ar fi fost ghid turistic. 

— De mai multe ori, spuse Ben. Mai ales la schi. 

Schmid dădu din cap cu un aer distrat. 

— Un mod obişnuit de-a te relaxa. Recomandabil pentru 
diminuarea încordării. Activitatea dumitale trebuie să fie foarte 
stresantă. 

— N-aş spune asta. 

— Stresul îi poate determina pe oameni să facă lucruri ieşite 
din comun. Se acumulează zi de zi şi brusc explodează. Cînd 
se întîmplă asta, cei în cauză sînt la fel de surprinși ca restul 
oamenilor. 

— După cum ţi-am spus, arma a fost pusă acolo de 
altcineva. Eu n-am folosit-o niciodată. 

Ben pălise de mînie, dar vorbea cît putea de calm. 
N-avea rost să-l provoace pe detectiv. 

— Totuşi, după propria dumitale relatare, ai ucis un om, 
l-ai cotonogit. Faci aşa ceva în mod obişnuit? 

— Alea nu prea au fost împrejurări obişnuite. 

— Dacă ar fi să vorbesc cu prietenii dumitale, domnule 
Hartman, ce mi-ar spune despre dumneata? Ar spune că ești 
un tip iritabil? Îi aruncă lui Ben o privire ciudat de gînditoare. 
Ar spune că eşti... un om violent? 

— 'Ți-ar spune că respect legea, zise Ben. Unde vrei să 
ajungi cu întrebările astea? 

Ben îşi privi mîinile care aruncaseră un suport de felinar 

în țeasta lui Cavanaugh. Era el un om violent? Insinuările 
detectivului i se păreau ridicole — acţionase în legitimă apărare. 
Apoi gîndurile îl purtară cu cîțiva ani în urmă și în munte îi 
apăru chipul lui Darnell, unul dintre elevii lui de la East New 
York. Darnell fusese un elev conştiincios, inteligent şi curios, 
cel mai bun din clasa lui. Pe urmă, s-a întîmplat ceva cu el. 
Lua note mici şi nu-şi mai făcea temele pentru acasă. Darnell 
nu se bătea niciodată cu ceilalți copii, dar pe faţa lui se vedeau 
uneori urme de lovituri. Intr-o zi, Ben vorbise cu el după ore. 
Darnell evitase să-l privească în ochi şi părea speriat. In cele 
din urmă îi spuse că Orlando, noul prieten al mamei lui, voia 
ca el să renunțe la şcoală, pentru a-l ajuta să facă bani. „Cum 
să facă bani?“ îl întrebase Ben, însă Darnell nu-i răspunsese. 
Cînd îi telefonase lui Joyce Stuart, mama lui Darnell, 
răspunsurile acesteia fuseseră evazive. Nu voia să vină la 
şcoală şi refuza să discute situația. Părea şi ea speriată. După 
cîteva zile, Ben luase adresa lui Darnell din fişa şcolară şi-i 
făcuse o vizită. 

Darnell locuia la etajul doi al unei clădiri cu faţada 
deteriorată şi pereții scării mizgăliți cu inscripţii. Ben urcase 
scara și bătuse la apartamentul 2B. După o lungă aşteptare, 
apăruse mama lui Darnell, cu obrajii învineţiţi şi buzele 
umflate. Ben se prezentase şi ceruse voie să intre. Joyce 
ezitase, apoi îl condusese într-o bucătărie mică, cu mobilier 
bej şi perdele glabene din bumbac. 

Ben auzise țipete în spatele lui, apoi prietenul mamei 
intrase cu paşi mari în bucătărie. 

— Cine dracu” eşti? întrebase Orlando, un bărbat înalt, 
solid, îmbrăcat într-o bluză fără mîneci şi jeanşi largi. 

Ben îşi dădu seama că omul stătuse la puşcărie. Muşchii 
păreau să-i acopere pieptul şi umerii ca o vestă de salvare. 

— E profesorul lui Darnell, spuse mama băiatului. 

— lar tu... tu eşti paznicul lui Darnell? îl întrebase Ben pe 
Orlando. 

— Pe dracu”, acu” poţi să zici că-s profesoru’ lui. Numa’ 
că 10-l învăţ ce rahat tre” să ştie. Nu ca tine. 

Ben îl văzuse pe Darnell strecurîndu-se în bucătărie, 
speriat. 

— Pleacă, Darnell, şoptise mama băiatului. 

— Darnell n-are nevoie să-i umpli tu capu” cu tâmpenii. 
Darnell tre’ să-nveţe să mute stînci. 

Orlando zîmbise, dezvăluind nişte dinţi de aur. 

Ben fusese şocat. A muta stinci: era egal cu a vinde 
droguri. 

— E în clasa a cincea. Are zece ani. 

— Aşa e. E minor. Poliţia nu poate să-l aresteze. L-am 
lăsat s-aleagă: vinde droguri sau îşi vinde curu’. 

Nepăsarea, vocabularul, brutalitatea individului îl 
dezgustaseră pe Ben, dar se străduise să vorbească fără patimă. 

— Darnell e mai dotat decît toţi ceilalţi elevi din clasa lui. 
Ai datoria să-l ajuţi să progreseze. 

Orlando pufnise: 

— Poa’ să-şi cîştige pîinea pe stradă, ca mine. 

Pe urmă auzise glasul subţire al lui Darnell, tremurător, 
dar hotărît. 

— Nu vreau să mai fac asta. Domnul Hartman ştie ce e 
bine. După o mică pauză continuă: Nu vreau să fiu ca tine. 

Speriată, Joyce Stuart interveni: 

— Nu vorbi așa, Darnell. Fusese însă prea tîrziu. Orlando 
îl izbise pe puştiul de zece ani în falcă, aruncîndu-l afară din 
încăpere, apoi se întoarse către Ben: Acum cară-te de-aici. 
Dă-mu voie să te ajut. 

Ben se încordase, înfuriat. Orlando încercă să-l 
împingă, dar, în loc să se dea înapoi, Ben se năpusti către 
el, pocnindu-l cu pumnul în tîmplă. Apoi îl lovi încă o 
dată. Uluit, Orlando nu reacţionă cîteva clipe. Apoi braţele 
lui puternice loviseră în gol, deoarece Ben era prea aproape 
ca să poată primiun pumn. El continuase să lovească, pînă 
cînd Orlando se lăsase moale pe podea. Era jos, dar nu 
leşinase. 

Orlando îl fulgerase cu o privire în care frica luase locul 
sfidăru. 

— Eşti nebun, murmurase el. 

Aşa era? Ce-l apucase? 

— Dacă te mai atingi vreodată de Darnell, o să te ucid. 

Ben vorbise apăsat, rostind rar cuvintele. 

Mai tîrziu aflase de la Carmen, o prietenă de la asistența 
socială, că Orlando îi părăsise pe Joyce şi Darnell în aceeaşi 
Zi Şi nu se mai întorsese niciodată. Şi-ar fi dat seama şi singur 
deoarece notele lui Darnell deveniseră iarăşi mari. 

— În regulă, şefu”, spusese Orlando în acea zi cu glasul 
stins, privindu-l de pe podeaua bucătăriei. Vezi tu, a fost o 
neînțelegere. Tuşise. Nu mai vreau necazuri. Tuşise iarăşi şi 
şoptise: Eşti nebun. Eşti nebun. 

— Domnule Hartman, fii amabil şi pune degetul mare de 
la mîna dreaptă aici. 

Schmid îi indică un mic dreptunghi alb, marcat 
PROIECȚIE ÎN PLAN A IDENTITĂȚII, deasupra căruia se 
afla un mic panou oval de sticlă de un roşu aprins. 

Ben puse degetul mare al mîinii drepte pe ovalul de sticlă. 
apoi pe cel stîng. Amprentele apărură imediat, mult mărite, 
pe ecranul unui computer înclinat spre el. 

Schmid bătu cîteva numere la tastatură, apoi apăsă clapa 
de control, declanșînd sunetul ascuțit al unui modem. Se 
întoarse către Ben şi zise parcă scuzîndu-se: 

— Astea ajung direct la Berna. O să aflăm răspunsul în 
cîteva minute. 

— Să aflăm ce? 

Detectivul se ndică şi-i făcu semn lui Ben să-l urmeze în 
prima încăpere. 

— Dacă există deja în Elveţia un mandat de arestare pe 
numele dumitale. 

— Cred că mi-aş fi amintit dacă ar fi existat vreunul. 

Schmid îl privi lung înainte de a vorbi. 

— Îi cunosc pe cei ca dumneata, domnule Hartman. 
Pentru americanii bogaţi, Elveţia e ţara ciocolatei, a 
băncilor, a ceasurilor cu cuc şi a statiunilor de schi. Vă 

place să vă imaginaţi că fiecare din noi e Hausdiener-ul 
vostru, servitorul vostru. Dumneata cunoşti Elveţia. Pe 
parcursul sutelor de ani, fiecare putere europeană și-a dorit 
să ne anexeze, dar nici una n-a reuşit. Poate că tara 
dumitale, cu puterea şi bogăția ei, crede că va reuşi. 
Dumneata, însă, nu eşti şef aici. Nu există ciocolată pentru 
dumneata în biroul ăsta. Şi nu dumneata decizi cînd sau 
dacă o să fii eliberat. Se lăsă pe spătarul scaunului, zîmbind 
ironic. Bun venit în Elveția, Herr Hartman. 

Ca la un semn, în cameră intră un bărbat înalt şi slab, 
într-un halat alb, bine scrobit. Purta ochelari fără ramă 
ŞI o mustăcioară zbiîrlită. Fără să se prezinte, arătă spre 
o porţiune a peretelui pe care erau marcate gradatii 
metrice. 

— Te rog să te duci acolo, i se adresă el lui Ben pe un ton 
autoritar. 

Încercînd să se stăpînească, Ben îşi lipi spatele de porțiunea 
gradată. Tehnicianul îi măsură înălțimea, apoi îl conduse la o 
chiuvetă și-l puse să se spele pe mîini. La altă masă, tehnicianul 
acoperi o bucată de sticlă cu cerneală neagră, lipicioasă şi-i 
ceru lui Ben să-şi pună pe rînd palmele peste ea. Apoi rulă 
fiecare deget al lui Ben pe o coală de sugativă şi le apăsă în 
nişte pătrate de pe un formular. 

In timp ce tehnicianul lucra, Schmid se ridică şi se duse în 
camera alăturată de unde reveni după cîteva clipe. 

— Ei bine, domnule Hartman, n-am avut succes. Nu există 
nici un mandat pe numele dumitale. 

— Ce surpriză, mormăi Ben, ușurat. 

— Totuşi, mai rămîn nişte întrebări. Raportul balistic va 
sosi în cîteva zile de la laboratorul balistic din Zürich. Ştim 
deja că gloanţele adunate de pe platformă provin de la un 
Browning de 7,65 mm. 

— Asta-i un soi de cartuş? întrebă Ben. 

— E muniţia folosită la arma care a fost găsită cînd ţi-a 
fost percheziționat bagajul. 

— Păi, dumneata ştii mai bine, zise Ben, forțindu-se să 
zîmbească. Apoi încercă altă metodă: francheţea. Ascultă, 
nu e nici o îndoială că gloanţele au fost trase cu arma pusă în 
bagajul meu. Nu înţeleg de ce nu stabiliți dacă eu sînt cel care 
a tras. 

— Analiza reziduurilor împuşcăturilor. Am făcut-o deja. 

— Şi rezultatul? 

— O să-l avem curînd. După ce o să fii fotografiat. 

— Nici amprentele mele n-o să le găsiți pe armă. 

Slavă Domnului că n-am pus mina pe ea, îşi zise Ben. 

— Amprentele pot fi îndepărtate. 

— Atunci, martorii... 

— Martoru oculari descriu un bărbat elegant, cam de vîrsta 
dumitale. A fost o mare zăpăceală. Totuşi cinci oameni sînt 
morți, iar alți cinci grav răniți. Pe de altă parte, dumneata 
susții că l-ai ucis pe făptaş. Cu toate astea, cînd am căutat 
n-am găsit cadavrul. 

— Asta... asta n-o pot explica, recunoscu Ben, conştient 
că afirmaţia lui sunase bizar. E clar că trupul a fost luat 
de-acolo şi locul curăţat. Asta îmi spune că Jimmy Cavanaugh 
n-a acționat singur. 

— Ca să te ucidă. Schmid îl privi zîmbind sumbru. 

— Aşa se pare. 

— Dar nu oferi nici un mobil. Spui că nu vă duşmăneați. 

— Se pare că n-ai înțeles, zise Ben calm. Nu l-am văzut pe 
tipul ăla de cincisprezece ani. 

Telefonul de pe biroul lui Schmid sună. Detectivul ridică 
receptorul. 

— Schmid. Ascultă şi spuse în engleză: Da, imediat, vă 
rog. Îi întinse receptorul lui Ben. 

Era Howie. 

— Ben, bătrîne, spuneai că Jimmy Cavanaugh era din 
Homer, New York, corect? 

— Un orăşel între Syracuse şi Binghamton. 

— Da. Şi ţi-a fost coleg de an la Princeton? 

— Ăsta-i tipul. 

— Fi, bine, aici e buba. Jimmy Cavanaugh al tău nu există. 

— Spune-mi ceva ce nu ştiu, zise Ben. E mort de-a binelea. 

— Nu, Ben, ascultă-mă. Vreau să spun că Jimmy 
Cavanaugh n-a existat niciodată. Am verificat dosarele 
absolvenţilor de la Princeton. Nici un Cavanaugh, cu 
prima sau a doua iniţială J, n-a fost vreodată înscris la 
şcoala aia, cel puţin nu în perioada în care ai frecventat-o 
tu. De asemenea, în Homer n-a existat nici un Cavanaugh. 
Nici în alt loc din districtul ăla. Nici la Georgetown. Am 
verificat în tot soiul de bănci de date pretenţioase. Dacă 
ar fi existat vreun James Cavanaugh care să se apropie 
măcar de datele pe care mi le-ai dat, l-am fi găsit. Am 
încercat şi toate variantele ortografice. N-ai idee cît de 
puternice sînt băncile de date în ziua de azi. O persoană 
lasă urme ca un melc. Credite bancare, asistenţă socială, 
armată, cîte şi mai cîte. Tipul ăsta e cu totul în afara 
sistemului. Ciudat, nu? 

— Trebuie să fie o eroare. Eu ştiu că a fost înscris la 
Princeton. 

— Crezi că ştii asta. Nu pare posibil, nu? 

— Dacă-i adevărat, nu ne-ajută cu nimic. 

— Nu, admise Howie. Dar o să mai caut. Ai numărul meu 
de mobil, da? 

Ben puse uimit receptorul în furcă. Schmid continuă: 

— Domnule Hartman, ai venit aici în vacanţă sau cu treburi? 

Ben se strădui să se concentreze şi să-şi păstreze calmul. 

— In vacanță, la schi, cum spuneam. Am avut vreo două 
întîlniri cu nişte bancheri, pentru simplul fapt că eram în trecere 
prin Zürich. 

Jimmy Cavanaugh n-a existat niciodată. 

Schmid bătu din palme. 

— Ultima dată ai fost în Elveţia acum patru ani, da? Ca să 
recuperezi cadavrul fratelui dumitale. 

Ben făcu o pauză, incapabil să oprească fluxul năvalnic al 
amintirilor. Telefonul de la miezul nopții: niciodată nu aduce 

vești bune. El dormea lîngă Karen, o colegă profesoară, în 
apartamentul lui jalnic din East New York. Bodogănise şi se 
răsucise în pat ca să răspundă la telefonul care avea să 
schimbe totul. 

Un mic avion închiriat, pilotat de Peter, se prăbuşise cu 
cîteva zile în urmă într-un defileu de lîngă lacul Lucerna. 
Pe documentul de închiriere, numele lui Ben figura la rubrica 
„ruda cea mai apropiată“. Durase ceva timp pînă 
identificaseră cadavrul. Autorităţile elveţiene îl 
consideraseră un accident. Ben zburase la Lucerna ca să 
aducă trupul neînsuflețit al fratelui său acasă — ce rămăsese 
din el după ce explodase fuselajul. 

In timpul zborului spre casă, nu plinsese. O făcuse mai 
tirziu, după ce trecuse amorteala șocului. Tatăl lui se 
prăbuşise, plingind, la auzul veştii; mama lui, deja [intuită 
la pat de cancer, {ipase din răsputeri. 

— Da, zise Ben încet. Atunci am fost ultima oară aici. 

— E ciudat. Cînd vii în ţara noastră, moartea pare să te 
însoţească. 

— Unde vrei să ajungi? 

— Domnule Hartman, spuse Schmid pe un ton neutru, 
crezi că există vreo legătură între moartea fratelui dumitale şi 
ce s-a întîmplat azi? 


La sediul central al poliţiei naţionale elveţiene, 
Stadipolizei, la Berna, o femeie durdulie, de vîrstă medie, 
purtînd ochelari cu lentile groase şi ramă de baga, ridică 
privirea spre ecranul computerului din faţa ei pe care începu 
să curgă un text. După ce-l privi cîteva secunde, îşi aminti 
ceea ce fusese învățată cu mult timp în urmă să facă şi notă 
numele de pe ecran şi seria lungă de numere ce-l urma. Apoi 
se ridică şi bătu la uşa cu geam a şefului el. 

— Domnule, spuse ea, tocmai a fost activat un nume pe 
lista de supraveghere a RIPOL. 

RIPOL era un acronim pentru Recharche Informations 
Policier, banca de date a poliției, care conţinea nume, 

amprente, numere de înmatriculare — o multitudine de date 
legale folosite de poliţiile federală, cantonală şi locală. 

Şeful ei, un bărbat de vreo patruzeci şi cinci de ani, care 
avansase rapid în Sfadipolizei, luă bucata de hîrtie, îi mulţumi 
secretarei şi o lăsă să plece. De îndată ce ea închise uşa biroului, 
e] ridică receptorul unui telefon protejat şi formă un număr la 
care suna rareori. 


O veche berlină cenușie cobora alene pe Zeughausstrasse, 
dinspre sediul central al Kantonspolizei. Inăuntru, doi bărbați 
fumau în tăcere, obosiţi de lunga aşteptare. Tîrîitul brusc al 
telefonului mobil montat în centrul bordului îi făcu să tresară. 
Pasagerul îl luă, ascultă, zise „Ja, danke “ şi închise. 

— Americanul părăseşte clădirea, spuse el. 

Cîteva minute mai tîrziu, americanul ieşea pe o uşă laterală 
şi lua un taxi. Cînd acesta ajunse la mijlocul cvartalului, şoferul 
berlinei intră în traficul de seară. 


Halifax, Nova Scotia 


înd pilotul companiei Air Canada anunţă aterizarea, 

Anna Navarro adună dosarele de pe măsuţa rabatabilă, 

pe care o așeză în suportul ei, şi încercă să se concentreze 

asupra cazului pe care-l avea de rezolvat. Nu-i plăcea să 

zboare; pentru ea, singurul lucru mai rău decît aterizarea era 

decolarea. Stomacul ei protesta de fiecare dată. Ca de obicei, 
se lupta cu teama iraţională că avionul se va prăbuşi. 

Unchiul ei preferat, Manuel, fusese ucis atunci cînd vechiul 

lui avion utilitar pentru stropit recoltele pierduse un motor şi 

se zdrobise de sol. Dar asta se întîmplase de mult — ea avea 

doar zece sau unsprezece ani, iar periculosul avion utilitar nu 

putea fi comparat cu zveltul Boeing 747 în care se afla acum. 

Nu le vorbise colegilor de la BIS despre fobia ei, deoarece 

nu dorea ca aceştia să-i cunoască slăbiciunile. În ultimele şase 
luni, trăise efectiv în avioane, zburînd de la o misiune la alta. 

Singurul lucru care-i permitea să-şi păstreze calmul erau 
dosarele ei în care se cufunda în timpul zborului. O absorbeau 
întotdeauna, o fascinau. Plicticoasele rapoarte de autopsie o 
îndemnau să le rezolve misterele. 

In copilărie îi plăcuse să rezolve complicate jocuri de 
puzzle pe care mama ei, care lucra ca menajeră, le primea de 
la stăpîna casei în care lucra. Mai mult decît imaginea 
strălucitoare care se forma, îi plăceau senzația şi zgomotul 
pieselor ce se fixau la locul potrivit. Adesea, jocurile aveau 
piese lipsă, pierdute din neglijenţa proprietarilor inițiali, şi 

asta o irita. Incă din copilărie fusese o perfecționistă. 

Intr-un anume fel, cazul ăsta era un joc de puzzle; cele o 
mie de piese zăceau răspîndite în faţa el. 

In timpul zborului de la Washington la Halifax, studiase 
cu atenţie un dosar cu documente transmise prin fax de către 
PRCC din Ottawa. Poliţia Regală Călare a Canadei, 
echivalentul canadian al FBI, era, în cruda numelui său desuet, 
o excelentă agenţie de investigaţii. Relațiile profesionale dintre 
Departamentul de Justiţie şi PRCC se dovediseră excelente. 

Cine eşti tu? se întreba ea, uitîndu-se la fotografia 
bătrînului Robert Mailhot din Halifax, blindul pensionar, 
membru devotat al bisericii Fecioarei Milostive! Nu părea 
genul de persoană care să aibă un dosar de verificare la CIA, 
fie chiar adînc îngropat în arhive. 

Oare ce l-ar fi putut lega de intrigile unor spioni şi oameni 
de afaceri morţi de mult și peste care Bartlett dăduse 
întîmplător? Era sigură că Bartlett avea dosarul lui, dar 
preferase să nu i-l arate. Dorise ca ea să afle singură detaliile 
relevante. 

Un judecător de provincie din Nova Scotia fusese de acord 
să emită un mandat de percheziție. Documentele pe care le 
voia — copii ale facturilor telefonice şi ale cărților de credit — 
îi fuseseră transmise prin fax la Washington. Ea făcea parte 
din BIS şi nimănui nu-i trecea prin minte să pună la îndoială 

vaga ei acoperire privind un transfer internațional fraudulos 
de fonduri. 

Din păcate dosarul întocmit nu-i spunea nimic. Cauza 
morții, consemnată cu scrisul greu de înțeles, aproape ilizibil, 
al unui medic, era „naturală“, datorată unei „tromboze 
coronariene“. Poate că ăsta era adevărul. 

Mailhot nu făcuse cumpărături deosebite şi singurele 
convorbiri telefonice la distanță le avusese cu Newfoundland 
şi Toronto. În rest, nimic deosebit. Poate că avea să afle mai 
multe la Halifax. Sau poate că nu. 

Era amețită de acel straniu amestec de speranţă şi disperare 
care o domina întotdeauna cînd începea să lucreze la un caz. 
Era sigură că avea să-l rezolve, pentru ca în clipa următoare 
să i se pară imposibil. Era convinsă, însă, de un lucru: prima 
crimă dintr-o serie pe care o ancheta era cea mai importantă. 
Reprezenta etalonul. Dacă erai meticulos, dacă întorceai 
fiecare piatră aveai şansa să faci conexiuni. 

Anna purta costumul ei de călătorie bleumarin, marca 
Donna Karan (seria mai ieftină), şi o bluză albă Ralph Lauren. 
Toată lumea recunoştea că se îmbracă impecabil. Salariul ei 
nu-i permitea să cumpere îmbrăcăminte de lux, dar o făcea, 
locuind în schimb într-un apartament întunecos, cu un singur 
dormitor, într-o zonă ieftină a Washingtonului, şi renunţind 
la vacanțe. 

Toţi o suspectau că se îmbrăca elegant pentru a fi mai 
atrăgătoare, aşa cum procedau de obicei femeile tinere şi 
singure. Dar se înşelau. Pentru ea hainele reprezentau o 
armură. Cu cît erau mai scumpe, cu atît mai apărată şi sigură 
de sine se simţea. Folosea cosmetice scumpe și purta haine 
de marcă dovedindu- -şi astfel că nu mai era fiica unor imigranți 
mexicani săraci. Îmbrăcîndu-se astfel putea fi oricine. Era 
conştientă de faptul că atitudinea ei era ridicolă. Cu toate 
acestea, nu renunţa. 

Anna se întreba ce-l iritase mai mult pe Arliss Dupree — 
faptul că fusese refuzat de o femeie atrăgătoare, ori faptul că 
era mexicană. Poate amîndouă. Probabil că în viziunea lui 

Dupree o mexicană americană n-avea dreptul să-l respingă. 
Crescuse într-un orăşel din sudul Californiei. Părinții 
fugiseră de pustietatea, bolile şi lipsa de speranță din sudul 
Mexicului. Mama ei, cumpătată și blîndă, făcea pe menajera, 
iar tatăl, un om tăcut şi introvertit, se ocupa de grădinărit. 
In şcoala primară purta rochii cusute de mama ei, şi avea 
codițe. Ținuta ei o diferenţia de colege, dar abia în jurul vîrstei 
de unsprezece ani, cînd fetele începuseră să formeze găşti 
care-o excludeau se simţise exclusă. Nici o fată nu s-ar fi 
împrietenit cu fiica femeii care le făcea curăţenie în casă. 
Era o intrusă şi preferau să n-o bage în seamă. Nici măcar 
nu era în minoritate — în cursul superior învățau atît hispanici, 
cît şi albi, dar granițele nevăzute erau rareori depășite. Se 
obişnuise să fie numită „spate ud“ şi „spic“ de către unii dintre 
copiii albi. Nici printre hispanici nu reușise să se încadreze. 
Fetele se îmbrăcau elegant şi făceau haz de hainele e1 chiar 
cu mai multă răutate decît colegele e1 albe. 
Soluţia, hotărise ea la un moment dat, era să se îmbrace 
la fel ca restul fetelor. Işi abordase mama, care la început n-o 
luase în serios, apoi îi explicase că nu-şi permiteau să-i 
cumpere haine şi în final o întrebase, care era deosebirea? 
Nu-i plăceau hainele pe care i le făcea? Anna se răstise: „Nu! 
Le urăsc!“, ştiind prea bine cît de tare îşi rănea mama. Chiar 
şi acum, după douăzeci de ani, Anna se simţea vinovată. 
Mama ei fusese apreciată de toți cei care o angajau. O 
femeie, cu adevărat bogată, începuse să-i dăruiască toate 
hainele pe care nu le mai purtau copiii ei. Anna le îmbrăcase 
bucuroasă, întrebindu-se de ce aruncau lucruri atit de elegante. 
După o vreme înțelese că hainele erau demodate şi 
entuziasmul 1 se stinse. Intr-o zi, pe cînd se afla pe culoarul 
şcolii, una din fetele dintr-o gaşcă în care îşi dorea să intre o 
strigase. „Hei, zise fata, aia-i fusta mea!“ Roşind, Anna negă. 
Fata întorsese tivul, scoțînd la iveală inițialele. 


Anna ştia că ofițerul de la PRCC care-o aştepta la 
aeroport petrecuse un an la Academia FBI, pentru a învăţa 

tehnicile de investigare a omuciderilor. Nu era un expert, dar 
era bun. 

Il zări dincolo de poarta de acces — un bărbat înalt şi 
frumos, de vreo treizeci de ani, îmbrăcat într-un sacou 
albastru. O întîmpină zîmbind şi păru bucuros s-o vadă. 

— Bun venit în Nova Scotia, zise el. Sînt Ron Arsenault. 

Avea părul negru, ochi căprui şi fruntea înaltă. 
Corectitudinea întruchipată, îşi zise ea. 

— Anna Navarro, spuse, strîngîndu-i mîna cu putere. 
Bărbații se aşteptau totdeauna ca femeile să dea mîna fără 
vlagă, de aceea ea le strîngea mîna cît putea de tare; şi prelua 
astfel iniţiativa. Încîntată să te cunosc. 

Bărbatul întinse mîna spre bagajul ei, însă Anna dădu din 
cap şi zîmbi. 

— Mă descurc, mulțumesc. 

— Eşti pentru prima dată la Halifax? 

Era limpede că o verifica. 

— Da. Arată frumos din aer. 

El rise şi îi indică drumul spre terminal. 

— O să-ți fac legătura cu autoritățile locale. Ai primit 
documentele? 

— Mulţumesc. Pe toate, în afară de cele bancare. 

— Trebuie să fi sosit şi ele pînă acum. Dacă le găsesc, ţi le 
trimit la hotel. 

— Mulţumesc. 

— Cu plăcere. 

Bărbatul miji ochii. Poartă lentile de contact, îşi zise Anna. 

— Ca să fiu sincer, domnişoară Navarro, la Ottawa, unii 
nu pricep de ce-i acorzi atîta interes bătrînului. Omul avea 
optzeci şi şapte de ani, a murit în casa lui, din cauze naturale... 

Ajunseseră în parcare. 

— Cadavrul e la morga poliţiei? întrebă ea. 

— De fapt, e la morga spitalului. Te aşteaptă în frigider. Ai 
ajuns aici înainte ca bătrînul să fie îngropat, asta-i vestea bună. 

— Şi vestea rea? 

— Cadavrul a fost deja îmbălsămat pentru înmormîntare. 

Anna gemu. 

— Asta ar putea da peste cap analiza toxicologică. 

Ajunseră la o berlină Chevrolet bleumarin, ultimul tip, 
care se vedea de la o poştă că era „vehicul neînregistrat al 
poliţiei“. Se urcară şi merseră o vreme în tăcere. 

— Cine e văduva? întrebă ea. Tot canadiană francofonă? 

— O localnică. Fostă învățătoare. O Zgripțuroaică bătrînă. 
De fapt, O compătimesc, şi-a pierdut soțul şi înmormîntarea 
urma să fie mîine. A trebuit să-i cerem s-o amîne. Îi vin şi 
rudele din Newfoundland. Cînd a auzit de autopsie, şi-a ieşit 
din pepeni. Se uită la Anna, apoi îşi întoarse privirea la drum. 
Fiindcă e seară, m-am gîndit că ai putea să te instalezi la hotel 
şi să ne-apucăm de lucru mîine dimineaţă. Ne întîlnim cu 
medicul legist la ora şapte. 

Anna se simţi dezamăgită. Ar fi vrut să înceapă treaba 
imediat. 

— E bine şi aşa, spuse ea. 

Anna Îşi zise că avea noroc să lucreze cu un ofiţer de 
legătură care nu părea să aibă resentimente față de un emisar 
al guvernului american. Arsenault părea cît se poate de 
prietenos. Poate chiar prea prietenos. | 

— Asta-i hanul dumitale. Guvernul american nu prea face 
risipă de bani, nu? 

Hanul era o casă în stil victorian situată pe Barrington 
Street, o clădire masivă din lemn, vopsită în alb şi cu obloane 
verzi. 

— Dacă n-ai alte planuri mi-ar face plăcere să cinăm 
împreună. Poate la Clipper Cay, dacă-ți plac fructele de mare 
sau la Middle Deck unde putem asculta muzică de jazz. 

Parcă maşina. 

— Mulţumesc, dar am avut o zi obositoare, refuză Anna 
politicos. 

El dădu din umeri, evident dezamăgit. 


În han se simţea un vag miros de mucegai. După ce dădu 
cartea de credit, primi o cheie de alamă. Intenţiona să-i spună 
tipului vînjos de la recepție că se descurcă singură cu bagajul, 
dar nimeni nu se oferi s-o ajute. Acelaşi aer uşor stătut 

persista şi în camera ei de la etajul doi. Anna îşi puse hainele 
în dulap, trase pedelele şi îmbrăcă un trening gri. Hotărise 
că o alergare avea să-i facă bine. Cobori, ieşi din han și o 
luă la fugă prin Grand Parade, scuarul aflat la vest de 
Barrington Street; apoi urcă pe George Street, spre 
fortăreaţa în formă de stea, numită Citadela. Se opri la un 
chioşc de ziare şi luă o hartă a orașului. Găsi repede adresa 
care o interesa şi constată că era suficient de aproape pentru 
a trece imediat pe acolo. 

Casa lui Robert Mailhot, o clădire cu două etaje din şindrilă 
gri, cu acoperiş triunghiular, era practic ascunsă de copacii 
aflaţi în spatele unui gard din lanţuri. 

Lumina albastră a unui televizor licărea de după nişte 
perdele din dantelă. Anna se opri o clipă vizavi şi privi cu 
atenţie în jur. Apoi se decise să traverseze strada îngustă. Voia 
să ştie dacă în casă era într-adevăr văduva şi, dacă da, cum se 
comporta femeia: avea sau nu aerul unei femei îndoliate? 

Strada era pustie. Dintr-o casă din vecinătate se auzea 
muzică, din alta un televizor. Se angajase în traversare cînd 
două faruri puternice o orbiră. Vehiculul venea drept spre ea, 
cu motorul urlînd. Anna se năpusti spre trotuar, încercînd cu 
disperare să sară din calea şoferului care scăpase maşina de 
sub control. Trebuie să fi rulat în josul străzii, cu luminile 
stinse, pînă cînd ajunsese la cîțiva paşi distanță şi aprinsese 
brusc farurile. Venea spre ea, nu era nici o îndoială, mașina 
nu încetinea. Şoferul viră spre trotuar, îndreptîndu-se direct 
către ea. Anna recunoscu grătarul cromat al radiatorului unui 
Lincoln Town, ale cărui faruri rectangulare, aplatizate îi 
dădeau înfăţişarea unui animal de pradă, a unui rechin. 

Fugi! 

Anna se întoarse şi văzu maşina, la patru-cinci metri 
distanță. Speriată de moarte, ea plonjă în gardul viu care 
înconjura casa alăturată. Ramurile groase, cu ghimpi, îi 
zgîriară picioarele prin trening. Anna începu să se 
rostogolească pe mica pajişte. 

Auzi zgomotul făcut de impactul mașinii cu gardul viu, 
apoi scrişnetul violent al roților. Ridică privirea şi văzu maşina 

îndepărtîndu-se pe drumul îngust şi întunecos, cu motorul 
ambalat la maximum. 

Se ridică în picioare îngrozită, cu genunchii tremurînd. 

Ce dracu ' fusese asta? 

Maşina se îndreptase direct spre ea, de parcă ar fi încercat 
s-o doboare. Apoi dispăruse fără urmă! 

La ferestre apăruseră cîteva chipuri curioase. Oamenii se 
retraseră de la geamuri cînd își dădură seama că au fost 
observați. 

Dacă maşina venise către ea ca s-o ucidă, de ce nu-şi 
terminase treaba? 

Nu mai înţelegea nimic. Ă 

O porni respirînd greoi, lac de sudoare. Incercă să-şi 
limpezească gîndurile, dar nu reuşi să găsească vreun sens 
bizarului incident. 

Incercase sau nu cineva s-o ucidă? 

Și dacă da — de ce? 

Singurele răspunsuri logice impuneau un mod de gîndire 
paranoic, iar ea refuza cu îndîrjire să-şi lase gîndurile s-o ia în 
acea direcție. Pe-acolo ajungi la nebunie. Se gîndi la ce-i 
spusese Bartlett despre planurile vechi, urzite în cel mai mare 
secret, la bătrîni ce ascundeau taine, oameni puternici, dorind 
cu disperare să-şi protejeze reputaţiile. Bartlett era un om 
care, după cum recunoscuse singur, stătea într-un birou 
înconjurat de hîrtu îngălbenite, departe de realitate, într-un 
mediu favorabil țeserii de teorii ale conspirației. Şi dacă 
incidentul cu maşina fusese o încercare de-a o determina să 
renunţe la caz? 

Dacă aşa stăteau lucrurile, nu-și găsiseră omul. Procedînd 
astfel nu făcuseră altceva decît să-i întărească hotărîrea de-a 
afla despre ce era vorba în realitate. 


Londra 


Restaurantul Albion se afla pe Garrick Street, la 
marginea lui Covent Garden. Tavane joase, mese din lemn 
cioplit grosolan şi podele acoperite cu rumeguș — genul de 

local care oferea douăzeci de sortimente de adevărată bere 
englezească la butoi şi servea cîrnați cu piure de cartofi, tobă, 
rinichi şi budincă de coacăze. La ora prînzului soseau o 
mulțime de bancheri şi directori de publicitate. 

Jean-Luc Passard, un tînăr funcționar din serviciul de 
securitate al Corporației, intră în restaurant şi înţelese imediat 
de ce alesese englezul acel loc de întîlnire. Era atîta lume, 
încît ei doi puteau trece neobservaţi. A 

Englezul stătea singur într-un separeu. Il recunoscu 
imediat: un bărbat şters de vreo patruzeci de ani, cu păr 
țepost, încărunțit prematur. La o privire mai atentă, 
puținele riduri existente te duceau cu gîndul la o operație 
estetică. Purta un sacou albastru şi un pulover alb, cu 
guler colant. Umerii largi şi talia îngustă trădau un fizic 
impunător. 

Passard luă loc în separeu şi întinse mîna. 

— Sînt Jean-Luc. 

— Trevor Griffith, zise englezul şi strînse fără vlagă mîna 
noului venit, asemeni unui om căruia nu-i pasă ce crezi 
despre el. 

— E o onoare să te cunosc, spuse Passard. Serviciile pe 
care le-ai adus Corporaţiei de-a lungul anilor tin de legendă. 

Ochii cenușii ai lui Trevor rămaseră inexpresivl. 

— Nu te-am fi chemat din... izolarea dumitale dacă n-ar fi 
fost absolut necesar. 

— Aţi dat-o-n bară 

— Am avut ghinion. 

— Aveţi nevoie de ajutor. 

— De o poliţă de asigurare, să zicem. O precauţie 
suplimentară. Nu ne putem permite să eşuăm. 

— Lucrez singur. Ştiţi asta. 

— Desigur. Vei rezolva chestiunea cum vei crede de 
cuviinţă. 

— Bine. Spune-mi, ştii unde se află ținta? 

— Ultima oară a fost zărită la Ziirich, dar nu ştim sigur 
unde-o să se ducă. 

Trevor îşi arcui o sprînceană. Passard roșşi. 

— E un amator. Apare periodic la suprafaţă. O să-i dăm 
curînd de urmă. 

— Am nevoie de un set de fotografii ale țintei din mai 
multe unghiuri. 

Passard puse pe masă un plic mare. 

— S-a rezolvat. Aici se află şi instrucțiunile. Vrem ca treaba 
să fie făcută repede şi să nu rămînă urme. 

Privirea lui Trevor Griffith îi aminti lui Passard de cea a 
unui boa constrictor. A 

— Aţi apelat deja la mai mulți ageamii. In felul acesta, nu 
numai că ați pierdut bani şi timp, dar aţi alertat ținta. Acum a 
devenit prudentă. Prin urmare, o să fie mult mai greu de 
eliminat. Nici dumneata, nici superiorii dumitale nu sînteți în 
măsură să-mi spuneți cum să-mi fac treaba. 

— Dar eşti sigur că poţi s-o faci, da? 

— Presupun că din cauza asta aţi venit la mine. 

— Da. 

— Atunci te rog să nu pui întrebări stupide. Asta-i tot? Am 
o după-amiază foarte încărcată. 


Anna se întoarse în camera ei de la han, îşi turnă într-o 
ceașcă de plastic puţin vin alb dintr-o sticlă găsită în minibar 
„Şi îl bău. Apoi făcu o baie fierbinte. Stătu în cadă vreo 
cincisprezece minute, încercînd să se gîndească la lucruri 
plăcute, însă imaginea grătarului cromat al Lincolnului 
continua s-o obsedeze. Işi aminti remarca Fantomei, rostită 
cu voce joasă: Eu nu cred în coincidenţe, domnişoară 
Navarro. Dumneata crezi? 

Incetul cu încetul îşi recăpătă stăpînirea de sine. Astfel de 
lucruri se întîmplă, nu-i aşa? Un aspect al meseriei ei consta 
în a sesiza o semnificație ascunsă, dar era un risc profesional 
să găseşti vreun sens atunci cînd nu există nici unul. 

Işi puse un halat de baie şi constată că e moartă de foame. 
Pe sub uşa camerei ei fusese strecurat un plic cît timp lipsise. 
Il luă şi se cufundă într-un fotoliu. Cînd îl deschise constată 
că plicul conţinea copiile declarațiilor bancare ale lui Mailhot 
din ultimii patru ani. 

. Sună telefonul. Era sergentul Arsenault. 

— Ce-ai zice dacă am merge la zece şi jumătate să-i facem 
o vizită văduvei? 

În fundal, ea auzi zgomotul specific unei secții de poliție. 
„ —Ne întîlnim acolo la zece şi jumătate, răspunse Anna pe 
un ton hotărît. 

O clipă se gîndi să-i spună despre Lincoln, despre faptul 
că fusese la un pas de moarte, dar se abținu. Se temea că asta 
i-ar fi diminuat autoritatea, că ar fi părut vulnerabilă, fricoasă, 
uşor de speriat. 

— O.K., atunci, o să mă duc acasă. Arsenault ezită. Nu 
cred... o să trec pe lîngă hanul dumitale, dacă te-ai răzgîndit 
şi vrei să mîncăm ceva... Sau să bem un pahar. 

` Anna nu'răspunse imediat. La drept vorbind, n-ar fi 
deranjat-o o companie în acele momente. 

— Eşti amabil că mă inviţi, zise ea într-un tîrziu, dar zău că 
sînt obosită. 

— Şi eu, spuse el repede. Am avut o zi lungă. Atunci, e-n 
regulă. Ne vedem miine dimineaţă. 

In vocea lui se simţea dezamăgirea. 

După ce închise telefonul, Anna trase draperiile şi începu să 
cerceteze documentele. După câtva timp gîndurile îi zburară aiurea. 

Era convinsă că adevăratul motiv pentru care nu se 
mărnitase, pentru care evitase orice relație ce părea să devină 
prea serioasă era hotărîrea ei de a deține controlul mediului 
în care trăia. Dacă te căsătoreşti, trebuie să dai socoteală 
celuilalt. Dacă vrei să cumperi ceva, trebuie să explici de ce. 
Nu mai poti lucra pînă tîrziu fără să te simţi vinovat; eşti 
nevoit să te scuzi, să negociezi. i 

La birou, oamenii care n-o cunoşteau bine o numeau 
„Fecioara de gheaţă“. Şi nu era vorba doar de Dupree. 
Oamenilor nu le place să vadă femei atrăgătoare neimplicate 
într-o relaţie. Este un atentat la ordinea firească a lucrurilor. 
Nu reuşeau să înțeleagă că pe ea n-o interesa decît munca ei. 
leşea rareori în lume, deci nu prea avea ocazia să cunoască 
bărbați, iar cei de la BISî îi erau colegi. A te întîlni cu un coleg 
însemna a-ți bate cute în talpă. 

Cel puţin asta era părerea ei. Prefera să nu-şi amintească 
de incidentul din liceu care o întrista, dar se gîndea la Brad 
Reedy aproape zilnic, cu o ură feroce. Dacă simțea în metrou 
o adiere din parfumul 'de lămîie pe care-l folosea Brad, inima 
îi bătea mai tare de frică şi apoi de furie. Dacă vedea pe stradă 
un adolescent blond şi înalt, într-un tricou de rugby cu dungi 
albe şi roşii, îl confunda cu Brad. 

Răul acela se întîmplase pe cînd avea şaisprezece ani. După 
cum i se spusese, se împlinise și era frumoasă. Avea puțini 
prieteni, însă nu se simţea proscrisă. Se certa cu părinții ei 
aproape zilnic, fiindcă nu mai suporta să trăiască în căsuţa 
lor. Pur şi simplu se sufoca. 

Brad Reedy juca hochei. Era mai în vîrstă decît ea și făcea 
parte din aristocrația şcolii. Nu-i venise să creadă atunci cînd 
Brad Reedy, marele Brad Reedy se oprise lîngă dulapul ei 
din vestiar şi-o întrebase dacă e de acord să iasă împreună 
undeva. Crezuse că era o glumă, că fusese pus de altcineva 
s-o abordeze, așa că-l sfidase, întorcîndu-i spatele. Incepuse 
deja să dobîndească un strat protector de sarcasm. 

Brad insistase. Zăpăcită de emoție, Anna spusese: „Poate 
că da, într-o zi...“ 

Brad se oferise s-o ia de-acasă, însă ea nu voia ca el să 
vadă în ce condiţii locuieşte, aşa că insistase să se întîlnească 
la cinema. Cu cîteva zile înainte, studiase cu atenţie 
Mademoiselle şi Glamour. Într-un articol din revista 
Seventeen despre „cum să-i atragi privirea“, găsise veşmintele 
perfecte, genul de lucruri pe care le-ar fi purtat o fată bogată, 
elegantă, fata pe care ar fi acceptat-o părinții lui Brad. 

Imbrăcase o rochie Laura Ashley, imprimată cu motive 
florale, cu un guler plisat, înalt, pe care-l cumpărase de la 
Goodwill. Cu espadrilele ei asortate, verde-gălbui, cu sacoşa 
verde-gălbui şi bentinţa verde-galbui, se simţise dintr-o dată 
ridicolă — o fetiță costumată pentru Halloween. Cînd se 
întîlnise cu Brad, care purta o pereche de jeanşi rupti și un 
tricou de rugby cu dungi, înţelesese că se vedea de la o poştă 
că-şi dăduse prea multă osteneală pentru acea întîlnire. 

După film, el o invită la Ship's Pub, pentru o pizza şi o 

bere. Anna încercase să pară misterioasă şi greu de convins, 
dar se îndrăgostise deja nebuneşte de acel Adonis adolescent. 

După trei sau patru beri, Brad devenise grosolan. Se 
apropiase de ea şi începuse să o pipăie. Ea pretinsese că o 
durea capul — era singurul lucru care-i venise în minte sub 
presiunea momentului — şi-i ceruse s-o ducă acasă. El 
condusese nebunește şi pe urmă făcuse o „întoarcere greşită“ 
în parc. 

Era un bărbat de nouăzeci de kilograme, incredibil de 
puternic, încălzit de alcool. O dezbrăcase cu forţa, îi pusese 
mina peste gură ca să-i înăbuşe tipetele şi continuase să spună 
sacadat: „4h, şi tu vrei, cățea mexicană “. 

Așa se consumase prima ei noapte de dragoste. 

Timp de un an se dusese cu regularitate la biserică. 
Vinovăţia o copleşea şi îi era teamă să nu afle mama el. 

Amintirea aceea o bîntuise mulţi ani. 


Brusc, îşi aminti de documentele întinse pe fotoliu. Nici 
nu putea găsi un material de lectură mai captivant în timpul 
unei cine primite de la serviciul de cameră. 

Îi atrase atenţia un şir de cifre. Îl privi din nou. Cum era 
posibil? Cu patru luni în urmă, în contul lui Robert Mailhot 
fusese virat un milion de dolari. 

Se aşeză în fotoliu şi privi pagina mai atent. Adrenalina 1 
se revărsă în sînge. Studie îndelung coloana de cifre. În minte 
îi apăru imaginea casei modeste din şindrilă a lui Robert 
Mailhot. 

Un milion de dolari. 

Devenea interesant. 


Zürich 


Lămpile de pe stradă luminau bancheta din spate a taxiului 
precum scînteierea intermitentă a unei orgi de lumini. Ben 
privea drept înainte dus pe gînduri. 

Detectivul de la omucideri păruse dezamăgit de rezultatele 

analizelor care demonstrau că Ben nu trăsese cu arma şi-i 
întocmise documentele de punere în libertate cu vădită 
neplăcere. Era limpede că Howie reuşise să tragă nişte sfori 
ca să i se restituie paşaportul. 

— Te eliberez cu o singură condiţie, domnule Hartman — 
să părăseşti cantonul meu, îi spuse Schmid. Pleacă din Zürich 
imediat. Dacă mai apari pe aici, n-o să-ți fie bine. Ancheta 
privind focurile de armă din Bahnhofplatz rămîne deschisă şi 
există destule întrebări fără răspuns care să-mi dea dreptul să 
solicit un mandat de arestare. Dacă se implică şi biroul nostru 
de imigrări, îti amintesc că poţi fi ținut în detenție 
administrativă timp de un an, înainte de a ajunge în faţa unui 
magistrat. Ai prieteni şi relații impresionante, însă data viitoare 
n-o să te mai poată ajuta. 

Mai mult decît amenințările, pe Ben îl chinuia întrebarea 
pe care detectivul o pusese cu atîta nepăsare. Coşmarul din 
Bahnhofplatz avea vreo legătură cu moartea lui Peter? 

Formulată altfel: ce şanse existau să nu aibă legătură cu 
moartea lui Peter? Ben îşi amintea întotdeauna ce obişnuia să 
spună mentorul său de la colegiu, istoricul John Barnes 
Godwin: calculează-ți şansele, recalculează-le şi pe urmă lasă-te 
în voia instinctului. 

Instinctul îi spunea că nu era vorba despre o coincidenţă. 

Pe urmă mai era și misterul ce-l înconjura pe Jimmy 
Cavanaugh. Nu dispăruse doar cadavrul lui. Identitatea, 
întreaga lui existenţă dispăruseră. Cum se putea întîmpla aşa 
ceva? Și cum aflase pistolarul la ce hotel stătea. Nimic din 
toate astea n-avea sens. 

Dispariţia cadavrului, ascunderea pistolului în bagajul lui 
confirmau faptul că omul pe care el îl ştia drept Cavanaugh 
nu lucrase de unul singur. Dar cu cine? Şi la ce? Ce interes, 
ce posibilă amenințare putea prezenta Ben Hartman pentru 
cineva? 

Totul avea legătură cu Peter. Aşa trebuia să fie. 

Cînd vezi atîtea filme, înveți că nişte cadavre sînt „arse şi 
imposibil de identificat“ doar cînd există ceva de ascuns. Unul 

dintre primele gînduri ale lui Ben, după ce auzise îngrozitoarea 
veste, fusese acela că se făcuse o confuzie, că în avionul ăla 
nu murise, de fapt, Peter Hartman. Autorităţile comiseseră o 
eroare. Peter era în viaţă, trebuia să sune şi amîndoi aveau să 
rîdă de gluma aceea macabră. Ben nu îndrăznisc să-i sugereze 
versiunea asta tatălui său, pentru a nu-i da speranţe. Apoi 
sosiseră dovezile medicale, care erau incontestabile. 

Acum, Ben începuse să se concentreze asupra adevăratei 
întrebări: cum murise Peter? Prăbuşirea unui avion putea fi o 
modalitate eficientă de-a ascunde dovezile unei crime. Dar 
dacă fusese într-adevăr un accident? 

La urma urmei, cine-ar fi putut dori moartea lui Peter? Să 
ucizi pe cineva şi-apoi să prăbușeşti un avion. I se părea prea 
complicat. 

După-amiază redefinise ceea ce exista în sfera 
plauzibilului. Dacă acel Cavanaugh, oricine ar fi fost el, 
încercase să-l ucidă pe el, din cine ştie ce motiv, era posibil ca 
tot el — sau alții aflați în legătură cu el — să-l fi ucis şi pe Peter, 
în urmă cu patru ani. 

Howie menționase nişte bănci de date, accesate de un 
coleg de-al lui care se ocupa de spionajul industrial. Lui Ben 
îi trecu prin minte că Frederic McCallan, clientul vîrstnic cu 
care trebuia să se întilnească la St. Moritz, l-ar putea ajuta în 
privinţa asta. McCallan, un serios agent de bursă pe Wall 
Street, fusese şi în slujba mai multor administrații de la 
Washington și nu ducea lipsă de legături. Ben scoase telefonul 
mobil şi sună la hotelul Carlton din St. Moritz. Carlton era 
un hotel elegant şi liniștit, cu o remarcabilă piscină interioară, 
acoperită cu geamuri ce dădeau spre lac. 

Apelul lui fu transmis direct în camera lui Frederic 
MceCallan. 

— Sper că n-o să ne tragi clapa, zise jovial bătrînul Frederic. 
Louise ar fi distrusă. 

Louise era frumoasa lui nepoată. 

— Deloc. Situaţia s-a complicat puțin și-am pierdut ultimul 
zbor spre Chur. 

La drept vorbind, ăsta era adevărul. 

— Ţi-am rezervat un loc la cină, gîndindu-ne că o să apari 
pînă la urmă. Cînd să te aşteptăm? 

— O să închiriez o maşină şi-o să sosesc în noaptea asta. 

— Cu mașina? Dar o să dureze ceasuri întregi! 

— E un drum plăcut. 

Un drum lung era exact ce-i trebuia acum ca să-și 
limpezească mintea. 

— Ai putea închiria un avion. 

Adevărul era că voia să evite aeroportul, unde alţii — dacă 
existau alții — l-ar fi putut aştepta. 

— Ne vedem la micul dejun, Freddie. 


Taxiul îl duse pe Ben la un birou Avis de pe 
Gartenhofstrasse, de unde închirie un Opel Omega, și porni 
la drum pe autostrada A3. Ieşind din Zürich se îndreptă spre 
sud-est. Avu nevoie de ceva timp pentru a se acomoda cu 
şoferii elveţieni, cu felul agresiv în care semnalau că vor să te 
depăşească, încetinînd în spatele tău şi aprinzînd faza lungă. 

O dată sau de două ori 1 se păru că un Audi verde îl 
urmărea. După cîtva timp, începu să aibă senzaţia că lăsase 
toată nebunia la Zürich, în urma lui. Curînd avea să fie la 
Carlton, în St. Mortiz, şi locul acela i se părea inviolabil. 

Se gîndi la Peter, aşa cum făcuse deseori în ultimii patru 
ani, ŞI simţi cum 1 se strînge stomacul. Se învinovăţea că-şi 
lăsase fratele să moară singur, că în ultimii cîțiva ani de-abia 
dacă vorbise cu el. 

Ben ştia că Peter nu fusese singur în ultimele lui zile. Trăise 
cu o elveţțiancă, o studentă la medicină de care se îndrăgostise. 
Vorbiseră despre asta la telefon, cu cîteva luni înainte ca Peter 
să fie ucis. 

Ben îl văzuse pe Peter de două ori după absolvirea 
colegiului. Doar de două ori. 

In copilărie, înainte ca Max să-i trimită la şcoli pregătitoare 
diferite, fuseseră nedespărțiți. Se băteau mereu, se luptau pînă 
cînd unul din ei spunea: Eşti bun, dar eu sînt mai bun. 

După colegiu, Peter intrase în Peace Corps şi plecase în 
Kenya. Nici pe el nu-l interesa Hartman Capital Management. 
Nu luase nici un ban din companie. Ce dracu” să fac cu ei în 
Africa? spusese el. 

In realitate, Peter nu numai că dădea un sens vieţii lui, ci 
fugea şi de tăticu'. Max și cu el nu se înțeleseseră niciodată. 

— Dacă vrei să-l eviti pe tata, poţi să trăieşti în Manhattan 
şi să nu-l suni, îi spusese Ben odată. Poţi lua prînzul cu mama 
o dată pe săptămînă. Nu-i nevoie să trăieşti într-o afurisită de 
colibă de pămînt, ce naiba! 

Dar Peter plecase şi se întorsese în State doar de două 
ori: prima oară cînd mama lor îşi făcuse operaţia de 
mastectomie şi a doua oară după ce-l sunase Ben şi-i spusese 
că boala se generalizase şi nu mai avea mult de trăit. 

Atunci, Peter se afla în Elveţia. Cunoscuse o elvețiancă în 
Kenya. „E frumoasă, e inteligentă şi încă nu ştie cu cine are 
de-a face. Trece asta la rubrica «ciudat, dar adevărat». Era 
o expresie favorită din copilăria lor. 

Fata se întorsese la facultatea de medicină, iar el o urmase 
la Zürich. Atunci vorbiseră pentru prima dată. „Te ţii de coada 
vreunei puicuţe?“ Era gelos — gelos pentru că Peter se 
îndrăgostise şi gelos pentru că altcineva îi luase locul în inima 
fratelui său. 

Nu, spusese Peter, nu era doar asta. Citise, într-o ediție 
internaţională a revistei Time, despre o bătrînă, 
supraviețuitoare a Holocaustului care trăia în Franța, într-o 
sărăcie lucie, şi încercase fără succes să obțină de la o mare 
bancă elvețiană suma modestă pe care tatăl ei o lăsase pentru 
ea înainte de a pieri într-un lagăr de concentrare. 

Banca îi ceruse certificatul de deces al tatălui. Ea le spusese 
functionarilor că naziștii nu eliberaseră certificate de deces 
pentru cele şase milioane de evrei pe care-i uciseseră. 

Peter avea de gînd să obțină pentru bătrînă ceea ce i se 
cuvenea. Ce naiba, dacă un Hartman nu putea smulge acei 
bani din ghearele unui bancher elveția lacom, cine altcineva 
putea s-o facă? 


T1 


Nimeni nu era atît de încăpățînat ca Peter. Nimeni, în afară 
de bătrînul Max. 
Ben nu se îndoia că Peter cîştigase bătălia. 


Ben simți că îl cuprinde oboseala. Traficul scăzuse şi 
drumul era monoton. Şofa în ritmul traficului, iar celelalte 
maşini nu-l mai depăşeau atît de des. O fracțiune de secundă 
închise ochii. Un claxon asurzitor şi nişte faruri puternice îl 
făcură să înţeleagă că adormise. Reacționă rapid, răsucind 
maşina spre dreapta şi scoțînd-o de pe şosea, evitînd astfel 
coliziunea. 

Trase Opelul pe dreapta şi respiră uşurat. Decalajul de fus 
orar, întîmplările de peste zi, nebunia de la Bahnhofplatz îl 
copleşiseră. 

Era momentul să se retragă de pe autostradă. Mai avea 
vreo două ore de mers pînă la St. Moritz, dar nu îndrăznea să 
mai şofeze. Trebuia să găsească un loc unde să petreacă 
noaptea. 


Două maşini trecură pe lîngă el, dar Ben nu le văzu. Una 
dintre ele era un Audi verde, uzat. Şoferul — singurul pasager — 
un bărbat înalt de vreo cincizeci de ani, cu părul lung și cărunt 
legat la spate într-o coadă de cal, se întoarse să privească 
maşina lui Ben, parcată la marginea drumului. 

După ce depăşi cu o sută de metri automobilul lui Ben, 
şoferul trase și el pe dreapta. A doua mașină, care-l depăși pe 
Ben era o berlină gri, cu doi bărbați înăuntru. 

— Crezi că ne-a observat? îl întrebă şoferul pe pasager în 
germana elveţiană. 

— E posibil, răspunse pasagerul. Altfel de ce ar fi oprit. 

— Poate că s-a rătăcit. Se uită la o hartă. 

— Poate e un șiretlic. O să trag pe dreapta. 

Şoferul observă Audi-ul verde la marginea drumului. 

— Avem companie? întrebă el. 

Nova Scotia 


în dimineaţa zilei următoare, Anna şi sergentul Arsenault 

f. duseră la casa văduvei lui Robert Mailhot. Arsenault 
apăsă pe butonul soneriei. 

Văduva întredeschise, uşa şi-i privi bănuitoare. Era o 
femeie scundă, în jur de optzeci de ani, cu părul alb ca zăpada 
strîns într-un coc îngrijit. Avea un chip luminos şi ochi căprui. 
Nasul mare şi plat era roşu, semn că plînsese ori băuse. 

— Da. 

Ostilitatea din tonul ei nu-i surprinse. 

— Doamnă Mailhot, eu sînt Ron Arsenault de la PRCC, 
iar ea e Anna Navarro de la Departamentul de Justiţie al 
Statelor Unite. Vrem să vă punem cîteva întrebări. Putem 
intra? 

— De ce? 

— Avem cîteva întrebări, asta-i tot. 

Ochii căprui ai văduvei îl priviră cu răutate. 

— Nu vorbesc cu nici un polițist. Soţul meu e mort. De ce 
nu mă lăsaţi în pace? 

Anna simţi disperarea din vocea bătrînei. Conform 
documentelor, numele ei de fată era Marie LeBlanc. Nu era 
obligată să vorbească cu ei, dar ea nu ştia asta. Totul depindea 
de puterea lor de convingere. 

Anna detesta să discute cu familiile victimelor. I se părea 
indecent să-i agaseze cu întrebări într-un moment atît de greu, 
la cîteva zile sau chiar ore de la moartea cuiva drag. 

— Doamnă Mailhot, spuse Arsenault pe un ton oficial, 
avem motive să credem că cineva l-a ucis pe soul dumitale. 

Văduva îi privi cu atenţie. 

— E ridicol, zise ea. 

Spaţiul dintre uşă şi toc se îngustă. 

— Poate că aveţi dreptate, spuse Anna încet. Dar dacă l-a 
agresat cineva, vrem să ştim şi noi. 

Văduva ezită. După o clipă pufni dispreţuitor: 

— Era bătrîn. Era bolnav de inimă. Lăsaţi-mă în pace. 

Annei îi era milă de bătrîna care trebuia să suporte un 
interogatoriu într-un moment atît de greu. Văduva putea să 
le trîntească uşa în nas și Anna nu accepta aşa ceva. I se adresă 
cu voce blindă: 

— Soţul dumitale ar fi putut trăi mai mult. Aţi fi putut 
petrece mai mult timp împreună. Noi credem că cineva l-a 
ucis. Dacă aşa stau lucrurile, vrem să aflăm cine a fost. 

Privirea văduvei deveni mai blîndă. 

— Fără ajutorul dumitale, n-o să ştim niciodată care este 
adevărul. 

Incet, uşa cu plasă se deschise. 

Salonul din față era întunecat. Doamna Mailhot aprinse 
lampa. Femeia avea şolduri late şi era chiar mai scundă decît 
păruse iniţial. Purta o fustă gri plisată şi un pulover crem. În 
încăpere mirosea a detergent cu parfum de lămîie. Se făcuse 
curăţenie recent fiindcă doamna Mailhot îşi aştepta rudele la 
înmormiîntarea soțului ei. Găsirea vreunor fire de păr sau fibre 
textile avea să fie o problemă. 

Anna observă că încăperea era mobilată cu grijă. Pe o 
măsuţă văzu nişte fotografii în rame de argint. 

Pe servanta din lemn de nuc, alături de televizor se afla 
un şir de elefanți identici din fildeş. De prost-gust, însă 
înduioșător. 

— O, dar sînt splendizi, spuse Anna, arătîndu-i elefanții lui 
Arsenault. 

— Sigur, zise Arsenault încercînd să pară convins. 

— Sînt Lenox? întrebă Anna. 

Văduva păru surprinsă, apoi zîmbi mîndră. 

— [i colecționaţi? 

— Mama mea o făcea. 

Mama Annei nu avusese nici timp, nici bani ca să 
colecționeze altceva decît insuficientele ei cecuri de plată. 
Bătrînă făcu un semn. 

— Vă rog să luaţi loc. 

Anna se aşeză pe canapea, Arsenault pe fotoliul alăturat. 
Se aflau în camera în care Mailhot fusese găsit mort. 

Doamna Mailhot se aşeză pe un scaun incomod, aflat în 
celălalt capăt al încăperii. 

— N-am fost acasă cînd a murit soțul meu, zise ea cu tristețe. 
Eram în vizită la sora mea, ca în fiecare marţi seară. Îmi 
reproşez că n-am fost lîngă el cînd a murit. 

Anna dădu din cap înțelegătoare. 

— Am putea vorbi puţin despre felul în care a murit... 

— A murit în urma unui atac de cord. Aşa mi-a spus 
doctorul. 

— E posibil, spuse Anna. Dar, uneori, o persoană poate fi 
ucisă astfel încît să pară că a murit din cauze naturale. 

— De ce-ar fi vrut cineva să-l ucidă pe Robert? 

Arsenault îi aruncă o privire rapidă Annei. Îl frapase ceva 
din tonul femeii: nu fusese o întrebare retorică. Se părea că 
bătrîna voia într-adevăr să afle adevărul. Felul cum avea s-o 
abordeze acum era esenţial. Cei doi se căsătoriseră în 1951 — 
o jumătate de secol împreună. Ea avea cu siguranţă o idee cît 
de vagă despre treburile în care fusese implicat soţul ei 

— V-aţi pensionat amîndoi cu cîțiva ani în urmă, aşa e? 

— Da, zise bătrîna. Ce legătură are asta cu moartea lui? 

— Aţi trăit din pensia soţului dumitale? 

Doamna Mailhot îşi înălță sfidător bărbia. 

— Robert se ocupa de bani. Mi-a spus să nu-mi fac griji în 
legătură cu asta. 

— Dar v-a spus vreodată de unde veneau banii? 

— V-am spus, Robert avea grijă de tot. 

— Ştiaţi că soţul dumneavoastră are la bancă un milion şi 
jumătate de dolari? 

Chipul bătrînei rămase imobil. 

— V-am spus, ştiu foarte puțin despre finanţele noastre. 

— Nu v-a spus niciodată că primea bani de la cineva? 
întrebă Arsenault. 

— Domnul Highsmith era un om generos, zise ea încet. 
Nu i-a uitat niciodată pe oamenii care l-au ajutat. 

— Primea bani de la Charles Highsmith? insistă Arsenault. 

Charles Highsmith era un faimos magnat al mass-media. 
Deţinea ziare, posturi de radio şi companii de cablu în întreaga 
Americă de Nord. Cu trei ani în urmă, Highsmith căzuse peste 
bordul iahtului său, şi murise; împrejurările incidentului 
rămăseseră o chestiune controversată. 

Văduva încuviinţă. 

— Soţul meu a fost în slujba lui aproape toată viața. 

— Dar Charles Highsmith a murit acum trei ani, zise 
Arsenault. 

— Trebuie să fi lăsat instrucțiuni pentru administrarea averii 
sale. Sotul meu nu-mi vorbea despre asta. S-a asigurat că noi 
o să avem tot ce ne trebuie. Era un om deosebit. 

— Ce servicii i-a făcut soţul dumitale ca să-i poarte de 
grijă? întrebă Anna. 

— Asta nu-i nici un secret, răspunse văduva. 

— Pînă s-a pensionat, în urmă cu cincisprezece ani, a lucrat 
pentru el ca bodyguard, interveni Arsenault. De fapt era ca 
om bun la toate. Cineva care făcea comisioane speciale. 

— Era un om în care domnul Highsmith se putea încrede 
fără rezerve, zise bătrina. 

— Aţi venit aici de la Toronto, imediat după moartea lui 
Charles Highsmith, spuse Anna uitîndu-se în dosarul ei. 

— Soţul meu... avea anumite idei. 

— In legătură cu moartea lui Highsmith? 

Bătrîna vorbi cu evidentă reţinere. 

— Ca şi alți oameni, se întreba dacă a fost sau nu un 
accident. Sigur, Robert era pensionar la vremea aceea, însă îl 
mai consulta în probleme de securitate. Uneori se învinura 
pentru cele întîmplate. Cred că de-aceea devenise puţin cam... 
ciudat. Se gîndea că, dacă nu fusese un accident, dușmanii 
lui Highsmith s-ar putea să-l caute într-o zi. Pare o nebunie, 
însă nu m-am opus deciziei lui. 

— De-aceea v-aţi mutat aici, spuse Anna, mai mult pentru 
sine. 

După mai multe decenii trăite în oraşe mari ca Londra şi 

Toronto, soţul femeii se retrăsese la ţară — de fapt, se 
ascunsese. Se mutaseră în locul unde trăiseră strămoși lui, 
un loc în care-şi cunoşteau toţi vecinii, un loc ce părea 
sigur. 

— Niciodată n-am crezut. Soţul meu avea bănuielile lui, 
asta era tot. Pe măsură ce îmbătrînea, devenea mai neliniștit. 
Aşa sînt unii oameni. 

— Să fi fost o ciudăţenie de-a lui? 

— Toţi avem ciudățenil. 

— Şi-acum ce credeți? întrebă Anna cu blîndeţe. 

— Acum nu ştiu ce să cred. 

Ochii bătrînei se umeziră. 

— Ştii unde-şi păstra documentele financiare? 

— Există nişte carnete de cecuri şi alte hîrtu într-o cutie, la 
etaj. Dădu din umeri. Puteţi să vă uitaţi dacă vreţi. 

— Mulţumim, zise Anna. Vrem să recapitulăm împreună 
ultima săptămînă din viața soțului dumitale. In detaliu. 
Obiceiuri, unde s-a dus, unde-a călătorit. Telefoanele pe care 
le-a dat sau le-a primit. Dacă a primit scrisori. Dacă s-a dus la 
vreun restaurant. Lucrători care-ar fi putut veni în casă — 
instalatori, telefonişti, spălători de covoare, cititori de 
contoare. Tot ce vă puteţi aminti. 

O interogară mai bine de două ore. Chiar și atunci cînd 
deveni limpede că văduva începuse să obosească, ei 
continuară, hotărîți să insiste cît avea să le îngăduie. Annei 
îi era teamă că, dacă s-ar fi oprit, a doua zi dimineaţă femeia 
s-ar fi putut răzgîndi. 

După două ore, ştiau ceva mai mult decît atunci cînd 
începuseră. Văduva le permise să inspecteze casa, însă nu 
găsiră urme de fortare la uşa din faţă sau la vreuna din 
ferestre. Ca şi cum ucigașul — dacă bătrînul fusese într-adevăr 
ucis — intrase în casă printr-un subterfugiu sau era o 
cunoştinţă. 

Anna găsi într-un dulap un vechi aspirator Electrolux şi-i 
scoase punga. Era plină, ceea ce însemna că nu fusese 
schimbată de cînd murise Mailhot. Le va cere criminaliştilor 

să caute în ea în speranţa că, pînă la urmă, vor găsi vreo 
probă. 

Cînd se întoarseră în salonul din față, Anna aşteptă ca 
văduva să se aşeze, şi luă loc pe un scaun lîngă ea. 

— Doamnă Mailhot, începu ea cu delicateţe, ţi-a spus 
vreodată soțul dumitale de ce credea că Charles Highsnuth 
ar fi putut fi asasinat? 

Văduva o privi îndelung, de parcă se gîndea cît şi ce să 
spună. 

— Les grands hommes ont leurs ennemis, spuse ea în cele 
din urmă, ameninţător. Personalitățile au întotdeauna duşmani. 

— Ce înțelegeţi prin asta? 

Doamna Mailhot îi evita privirea. 

— E doar o expresie pe care obişnuia s-o spună soţul meu. 


Elveţia 


Ben o coti pe prima şosea laterală pe care o găsi. 

Străbătu o cîmpie netedă, apoi, după ce traversă mai multe 
căi ferate, drumul începu să şerpuiască pe o colină. La fiecare 
douăzeci de minute, trăgea pe dreapta ca să-şi consulte harta. 

Se apropia de Chur pe autostrada A3, cînd îi atrase atenţia 
un Saab bleumarin din spatele lui. Nu era singur pe drum şi 
nici nu se aşteptase la asta. Poate că Saab-ul ducea alt grup 
de amatori de schi. Totuşi, părea să-şi sincronizeze ritmul cu 
al său. Ben trase pe dreapta. Saab-ul trecu pe lîngă el. Ia te 
uită... începuse s-o ia razna. 

Porni din nou la drum şi gîndurile îi zburară la Jimmy 
Cavanaugh. Gîndurile începură să se învălmăşească. Simti că 
ameţește — mistere îngrămădite peste alte mistere. Hotări să 
nu mai insiste asupra acestei chestiuni. Mai tîrziu va putea să 
limpezească lucrurile. Acum trebuia să ajungă la destinație. 

Zece minute mai tîrziu, imagini ale măcelului de la 
Shopville îi năvăliră în minte. Deschise radioul ca să-şi alunge 
gîndurile. Viteza avea să-l ajute, îşi zise el şi apăsă cu putere 
pedala accelerației; simți angrenajul cutiei de viteze cuplîndu-se 

lin, iar maşina țişni pe autostrada în pantă. Se uită în oglinda 
retrovizoare şi văzu un Saab bleumarin — acelaşi Saab 
bleumarin, era sigur. Cînd accelerase el, accelerase şi Saab-ul. 

Simţi un nod în stomac. La viteze mai mari, şoferii lăsau 
instinctiv distanțe mai mari între ei și maşina din faţă, dar 
Saab-ul menținea distanţa. Dacă ar fi vrut să-l depăşească, ar 
fi trecut pe banda alăturată, dar se părea că pasagerii Saab-ului 
aveau altceva în minte. Ben se uită din nou în oglinda 
retrovizoare, încercînd să vadă prin parbrizul celeilalte mașini, 
dar nu distinse decît nişte umbre — două siluete. Ce dracu’ 
aveau de gind? Ben se concentră asupra drumului. Nu voia 
să le dea de înțeles că-i văzuse. 

Incercă să scape de urmăritori. Saab-ul dispărea lungi 
perioade, însă niciodată îndeajuns de lungi. Reapărea mereu, 
de parcă ar fi fost legat de el printr-un cablu invizibil. Ben 
parcurse o serie de tuneluri şi cîteva poduri de piatră construite 
deasupra unor prăpăstii adînci. Conducea nesăbuit, teama 
determinîndu-l să renunţe la prudenţă. Miza pe prudența 
urmăritorului său şi pe instinctul acestuia de conservare. Asta 
era unica lui șansă. 

In timp ce se apropia de intrarea îngustă a unui tunel, 
Saab-ul îl depăşi brusc şi i-o luă înainte. Ben îşi zise că şi-a 
făcut griji degeaba. Abia cînd încercă să iasă din scurtul tunel 
îşi dădu seama Ben ce se întîmpla. 

La cincisprezece metri în față, Saab-ul îi bloca ieşirea. 

Şoferul, într-un pardesiu negru, ținea o mînă ridicată, 
făcîndu-i semn să oprească. 

Apoi Ben observă o altă maşină care venea din spate — un 
Renault gri. O mai văzuse, dar nu-i dăduse atenție. 

Gindeşte, ce naiba! Încercau să-l înghesuie, să-l prindă 
în interiorul tunelului. /isuse/ Prudenta îl îndemna să apese 
pe frînă înainte de-a lovi bariera din faţă, dar nu-și putea 
permite. Ben apăsă pînă la podea pedala de accelerație.-Opelul 
izbi partea stîngă a Saab-ului ce stationa. Saab-ul era o maşină 
sport, construită pentru viteze mari, dar cu vreo patru sute de 
kilograme mai uşoară. Îl văzu pe sofer sărind din mijlocul 

drumului exact înainte ca umpactul să arunce Saab-ul într-o 
parte. Micşorarea bruscă a vitezei îl azvîrli pe Ben în faţă. 
Centura de siguranță îşi făcu datoria. Ben reuşi să se 
strecoare prin pasajul pe care-l crease. Maşina pe care o 
conducea — cu partea din față strivită— continua să înainteze 
în trombă. Ben nu privi în urmă. În spatele lui auzi focuri de 
armă. O, Doamne! Nu se terminase. N-avea să se termine 
niciodată! 

Sub efectul adrenalinei, simţurile lui Ben se ascuţiseră. 
Vechiul Renault gri, cel care venise în urma lui în tunel, reuşise 
să se strecoare. Ben văzu o armă scoasă pe geamul din dreapta, 
ațintită spre el. Era o mitralieră şi, după cîteva secunde, auzi 
o rafală de foc automat. 

Fugi! 

Ben trecu în goană peste un vechi pod de piatră aflat 
deasupra unui defileu atît de îngust, încît de-abia era loc pentru 
trafic în ambele direcții. Deodată auzi un pocnet sec şi ceva 
explodă la cîțiva centimetri de el. Oglinda retrovizoare fusese 
spartă, iar gloanţele făcuseră o rețea ca de păianjen pe lunetă. 
Urmăritorii îşi știau meseria. 

Se auzi o explozie surdă, ca un pocnet înfundat, și maşina 
se înclină brusc spre stînga: unul dintre cauciucuri fusese spart. 
Trăgeau în cauciucuri încercînd să-l oprească. Ben îşi aminti 
de expertul în probleme de securitate care ținuse niște cursuri 
directorilor de la Hartman Capital Management despre 
riscurile de răpire în ţările lumu a treia, prezentîndu-le o listă 
de contramăsuri recomandate. Păreau ridicol de nepotrivite 
cu realitatea cu care se confrunta. Nu ieși din maşină, îşi 
aminti el una dintre indicații. 

În clipa aceea se auzi vaietul inconfundabil al unei sirene 
de poliție. Printr-o gaură din lunetă, văzu că o a treia maşină 
venea în viteză din spatele berlinei gri, un automobil civil 
fără însemne, cu o lumină albastră pe capotă. Atît reuşi să 
vadă: era prea departe ca să distingă modelul. Confuzia 
cuprinse din nou mintea lui Ben, dar împuşcăturile încetară 
brusc. 

Berlina gri făcu o întoarcere rapidă de o sută optzeci de 
grade pe marginea drumului și trecu în viteză pe lîngă mașina 
poliției. Renault-ul urmăritorilor reuşise să fugă. 

Ben opri Opel-ul chiar la ieşirea de pe podul de piatră şi 
rămase în mașină, aşteptind să sosească Polizei. Trecu un 
minut, încă unul. Privi înapoi, dar maşina poliției dispăruse. 
Saab-ul avariat fusese abandonat. 

Era singur. Nu auzea decît motorul mașinii și bătăile 
puternice ale inimii lui. Scoase telefonul mobil din buzunar, 
îşi aminti conversaţia cu Schmid şi luă o decizie. Te pot închide 
douăzeci şi patru de ore fără nici un motiv, îi spusese Howie. 
Schmid îl asigurase că el căuta un pretext ca s-o facă. Ce rost 
avea să sune la poliție? 

In timp ce se calma, locul panicii fu luat de o profundă 
senzație de epuizare. Avea nevoie de odihnă. Trebuia să se 
refacă, să evalueze situaţia. 

Porni Opelul, urcă cu roata dezumflată o pantă de 
cîțiva kilometri şi ajunse într-un sat. Pe străzile înguste 
se înşirau vechi clădiri de piatră, de la mici construcții 
dărăpănate pînă la case mai mari. Doar cîteva geamuri 
erau luminate. 

Drumul îngust deveni curînd o stradă principală, străjuită 
acum de case mari, cu acoperișuri în pante, şi de mai multe 
şiruri de clădiri acoperite cu olane. Ajunse într-un scuar larg, 
pavat cu piatră, dominat de o veche catedrală gotică. Pe un 
indicator scria RATHAUSPLATZ. În centrul scuarului se 
afla o fintînă de piatră. 

Vizavi de catedrala din scuar se afla un conac din secolul 
al şaptesprezecelea cu acoperişul vălurit. Pe o mică pancartă 
de lemn scria 4/fes Gebäude, Vechea Clădire. Ferestrele mici 
erau luminate. Hanul acesta îți va îngădui să te odihneşti şi să 
gindeşti. 

Ben parcă Opel-ul avariat lingă un vechi camion care îl 
masca, şi intră în clădire. 

Hanul era călduros şi tihnit, luminat de un foc ce licărea 
într-un imens şemineu de piatră. Mirosea îmbietor a lemn 

ars, a ceapă Şi carne prăjită. Hanul arăta ca un tradițional 
Stübli elveţian, un restaurant'de modă veche. O masă rotundă 
din lemn era locul rezervat clienților casei, care veneau în 
fiecare zi să bea bere şi să joace cărți. Cinci bărbați, fermieri 
sau muncitori, îl priviră pe Ben cu suspiciune cînd intră, apoi 
se întoarseră la cărțile lor. In încăpere mai erau şi alți clienți, 
care luau cina sau beau. 

Abia acum îşi dădu seama Ben cît de flămînd era. Se uită 
în jur după un chelner sau o chelneriţă, dar nu văzu pe nimeni 
ŞI se aşeză la o masă liberă. Un bărbat scund şi rotofei de 
vîrstă mijlocie se apropie, şi Ben îi comandă o portie de Râsti 
-cartofi prăjiţi, carne de vitel cu sos de smîntînă, şi un Vierterl, 
o carafă de un sfert de litru dintr-un vin roşu de regiune. 
Cînd chelnerul se întoarse cu mai multe platouri pe braţ, Ben 
întrebă în engleză: 

— Unde mi-aş putea petrece noaptea? 

Chelnerul se încruntă şi puse în tăcere platourile pe masă. 
Dădu la o parte scrumiera de sticlă şi plicul roşu de chibrituri 
cu numele hanului, apoi turnă vinul de un roşu închis într-un 
pahar încălzit. 

— Langasthof, spuse el cu un puternic accent romanş. E 
singurul loc pe o rază de douăzeci de kilometri. 

In timp ce chelnerul îi dădea îndrumările necesare, Ben 
înfuleca Rösti. Cartofii erau crocanţi, cu o aromă picantă de 
ceapă. Continuă să mănînce cu poftă, privind spre parcare 
prin fereastra parțial aburită. Lîngă mașina lui parcase un Audi 
verde. 

Să fie cumva acel Audi verde care mersese în spatele lui o 
bună bucată de drum pe autostrada A3, dincolo de Zürich? 
Atunci se întrebase dacă nu cumva îl urmăreşte. 

Întorcîndu-şi pr ivirea 1 se păru că vede cu coada ochiului 
pe cineva care-l privea cu atenţie. Cercetă încăperea, dar nu 
văzu pe nimeni care să-l privească mai insistent. Ben puse pe 
masă paharul cu vin. Îmi trebuie o cafea tare, îşi zise el, nu 
vin. Încep să am halucinaţii. 

Mîncase în grabă, cu lăcomie şi îşi simţi stomacul plin cu 


82 


cartofi unsuroşi şi sos de smîntînă. Îl căută cu privirea pe 
chelner, ca să-i ceară o cafea tare. Din nou avu senzaţia că 
cineva îl priveşte. Se întoarse către stînga, unde aproape toate 
mesele din lemn erau libere. Cîţiva oameni stăteau în 
separeurile întunecoase de lîngă un bar din lemn sculptat, în 
spatele căruia nu era nimeni. Singurul obiect aflat pe suprafața 
lui era un telefon alb, cu disc. Într-unul din separeuri zări un 
bărbat îmbrăcat într-o scurtă ponosită din piele cafenie, cu 
părul încărunţit strîns la spate într-o coadă de cal. L-am mai 
văzut, îşi zise Ben. Știu că l-am mai văzut. Dar unde? Bărbatul 
îşi puse un cot pe masă, se aplecă în faţă şi îşi sprijini obrazul 
în palmă. 

Gestul 1 se păru studiat. Bărbatul încerca să-şi ascundă 
fata. 

Ben îşi aminti de un bărbat înalt în ţinută de afaceri, cu 
chipul pămâîntiu şi părul lung, încărunții, strîns în coadă de 
cal. Cînd şi unde îl văzuse? Işi amintea că atunci își spusese 
cît de ridicol arăta un om de afaceri cu părul strîns în coadă 
de cal. 

Brusc îşi aminti: Bahnhofstrasse. 

Omul cu coadă de cal se aflase în mulțimea ce se învirtea 
în zona magazinelor, chiar înainte de a-l zăni pe Jimmy 
Cavanaugh. Acum era sigur de asta. Bărbatul fusese în 
preajma hotelului St. Gotthard. Mai tîrziu, îl urmărise pe Ben 
într-un Audi verde, iar acum se afla aici. 

Dumnezeule, s-a ținut după mine, îşi spuse Ben. Mă 
urmăreşte de azi după-amiază. 

Cine era şi de ce se afla aici? Dacă intenţiona să-l ucidă, 
din acelaşi motiv pentru care încercase şi Cavanaugh, de ce 
n-o făcuse deja? Avusese o sumedenie de ocazii. Cavanaugh 
scosese o armă în plină zi, chiar pe Bahnhofstrasse. De ce ar 
fi ezitat Coadă de cal să tragă în el într-o tavernă aproape 
pustie? 

Ii făcu semn chelnerului, care veni în grabă. 

— Pot să beau o cafea? întrebă Ben. 

— Sigur, domnule. 

— Spune-mi unde e toaleta? 

Chelnerul arătă spre un colţ slab luminat, unde se zărea 
un mic culoar. Ben arătă şi el într-acolo, confirmînd localizarea 
toaletei, astfel încît Coadă de cal să vadă unde se ducea. 

Ben strecură nişte bani sub platoul lui, vîri în buzunar un 
plic de chibrituri, se ridică încet şi se îndreptă către toaleta 
care se afla la capătul micului culoar, pe partea opusă 
bucătăriei. Bucătăriile restaurantelor aveau de obicei uşi de 
serviciu care dădeau afară, și reprezentau la nevoie căi de 
scăpare. Ben nu voia ca duşmanul lui să creadă că încerca să 
părăsească restaurantul prin bucătărie. Toaleta era mică şi 
fără ferestre, deci nu putea pleca pe-acolo. Coadă de cal, un 
profesionist, probabil că verificase căile de ieşire. 

Incuie uşa WC-ului, scoase telefonul mobil şi formă 
numărul de la Altes Gebäude. Auzi sunetul slab al telefonului 
din restaurant, probabil cel aflat la barul de lîngă separeul lui 
Coadă de cal. 

Răspunse o voce de bărbat. 

— Altes Gebăude, guten Abend. 

Ben era aproape sigur că răspunsese chelnerul. Pe un ton 
grav, Ben zise: 

— Vreau să vorbesc cu unul dintre clienţii dumneavoastră, 
vă rog. Cineva care ia cina acolo în seara asta. E urgent. 

— Ja? Cine anume? 

— Cineva pe care probabil că nu-l cunoaşteţi. Nu e un 
client obişnuit. E un domn cu părul cărunt, strîns în coadă de 
cal. E posibil să poarte o jachetă din piele, mereu umblă cu 
ea. 

— A, da, cred că ştiu la cine vă referiți. Un bărbat de vreo 
cincizeci de ani? 

— Da, acela. Vă rog să-l chemați la telefon. E urgent. 

— Da, imediat, domnule, zise chelnerul, reacționînd la tonul 
grav al lui Ben. 

Omul puse receptorul alături. 

Lăsînd linia deschisă, Ben strecură telefonul în buzunarul 
de la piept al sacoului, părăsi toaleta și se întoarse în sala de 
mese. Coadă de cal nu mai era în separeul lui. Barul era situat 
în aşa fel încît nu putea fi văzut dinspre intrarea în restaurant 

— Ben nu-l văzuse pînă cînd nu se aşezase la masă. Cel care 
stătea în picioare sau aşezat la bar nu putea vedea nici intrarea, 
nici spaţiul dintre toaletă şi intrare. Ben porni grăbit spre 
intrare şi ieşi pe uşă. Avea cel mult cincisprezece secunde în 
care putea pleca fără a fi văzut de Coadă de cal, care asculta 
la receptor, neauzind altceva decît tăcerea. 

Ben îşi înhăţă bagajele din maşina avariată şi alergă la 
Audi-ul verde; cheia era în contact, de parcă şoferul se 
pregătise pentru o plecare precipitată. Ben îşi spuse că domnul 
Coadă de cal nu era în postura de a anunța poliția că i se 
furase maşina. În ce-l priveşte, făcuse rost de o maşină, 
lkpsindu-l pe urmăritorul său de ea. Ben porni motorul. Coadă 
de cal avea să audă zgomotul. Cu un scrîşnet de roti, maşina 
parcurse scuarul pavat cu viteză maximă şi o porni spre ieşirea 
din sat. 


După cincisprezece minute, opri mașina lingă o clădire 
de piatră şi lemn, situată într-o zonă izolată, împădurită, 
dincolo de drumul îngust de ţară. În faţa ei se afla o tăbliță pe 
care scria LANGASTHOFE. 

Ascunse maşina în spatele unui pilc des de pini şi se 
întoarse la uşa din față a casei de oaspeți, unde era fixată o 
placă pe care scria „Recepție“. 

Apăsă pe butonul soneriei şi aşteptă cîteva minute pînă 
cînd se aprinse o lumină. Era miezul nopții şi-l trezise pe 
proprietar. 

Un bătrîn cu fața brăzdată de riduri adînci deschise uşa şi, 
cu un acr ofensat, îl conduse pe Ben într-un hol lung, 
întunecat, aprinzînd în drum cîteva aplice, pînă cînd ajunse la 
o uşă cu furnir de stejar marcată cu numărul şapte. Descuie 
uşa şi aprinse un bec mic, luminînd o cameră confortabilă, 
dominată de un pat dublu, pe care se afla o pilotă albă, frumos 
împăturită. 

— Asta-i tot ce avem, zise tîfnos proprietarul. 

— E bine. 

— O să dau drumul la căldură. Durează vreo zece minute 
pînă se încălzeşte. 

Ben îşi despachetă cele necesare pentru noapte și se duse 
la baie să dea drumul la duș. Instalaţia părea atît de complicată 
— patru sau cinci robinete şi mînere, un duş de mînă în formă 
de telefon, ce atîrna de un cîrlig — încît Ben hotărî că n-avea 
rost să-şi piardă vremea cu ea. Îşi dădu cu apă rece pe faţă, se 
spălă pe dinți şi se dezbrăcă. 

După ce se acoperi cu pilota, adormi aproape imediat. 

După cîtva timp — poate ceasuri, auzi un zgomot. 

Se ridică în capul oaselor, cu inima bătîndu-i puternic. 

Zgomotul, un scîrțiit stins, dar sesizabil se auzi din nou. 
Venea de lingă uşă. 

Intinse mîna şi înşfăcă piciorul veioze: din alamă, scoțind-o 
în acelaşi timp din priză. 

Inghiţi în sec, încordat ca un arc, îşi scoase încet picioarele 
de sub pilotă şi le puse pe podea. 

Ridică uşor veioza, pînă deasupra capului, ţinînd-o strîns 
ŞI ţîşni în picioare. 

Un braţ puternic se întinse, înşfăcă lampa şi i-o smulse 
din mînă. Ben se năpusti către forma întunecată, se răsuci și îl 
izbi pe intrus cu umărul în piept. Concomitent atacatorul îl 
lovi pe Ben cu piciorul în gleznă trîntindu-l la pămînt. 
Adunîndu-şi puterile, Ben încercă să se ridice şi să-l pocnească 
pe atacator cu coatele, însă un genunchi îl izbi în plexul solar, 
lăsîndu-l fără aer. Inainte de-a putea să facă altă mişcare, 
mîinile intrusului îl ţintuiră pe Ben la podea. De îndată ce 
reuşi să respire, Ben răcni cît îl țineau plămiînii, dar o palmă îi 
astupă gura. In clipa aceca îşi văzu adversarul, era fratele lui. 

— Eşti bun, zise Peter, dar eu sînt şi mai bun. 

Asuncion, Paraguay 


ogatul corsican era pe moarte. 
De fapt era pe moarte de trei sau patru ani şi probabil 
că mai avea de trăit încă doi ani sau chiar mai mult. 

Locuia într-o impunătoare vilă în stil spaniol, aflată 
într-un cartier bogat din Asunción, la capătul unui drum 
străjuit de palmieri care traversa o proprietate întinsă, cu 
un peisaj superb. 

Dormitorul lui señor Prosperi se afla la etajul doi şi era 
atît de înțesat cu aparatură medicală, încît părea camera unui 
spital de urgenţă. De mulți ani, tînăra lui soție, Consuela, 
dormea în propriul ei dormitor. 

In dimineaţa aceea, Prosperi n-o recunoscu pe infirmieră, 
cînd deschise ochii. 

— Nu eşti fata care vine de obicei, zise el cu voce gâjiită. 

— Infurmiera dumneavoastră e bolnavă, spuse tînăra blondă 
cu înfăţişare plăcută. 

Stătea în picioare lîngă patul lui, făcîndu-şi de lucru la 
instalaţia de perfuzie. 

— Cine te-a trimis? întrebă Marcel Prosperi. 

— Agenția de infirmiere, răspunse ea. Vă rog să vă calmati. 
Nu e bine să vă enervaţi. 

Tînăra deschise complet valva perfuzie. 

— Mereu pompati în mine tot soiul de chestii, mormăi 
sefior Prosperi, dar fu tot ce reuşi să mai rostească înainte de-a 
leşina. 

După cîteva minute, infirmiera îi verifică pulsul. Inima lui 
Prosperi încetase să bată. Femeia readuse valva perfuziei la 
poziția inițială, după care alergă să-i ducă teribila veste văduvei 
bătrinului. 


Ben se ridică în capul oaselor, cu capul golit de sînge. 
Simţea cum i se învirte capul în vreme ce trupul îi încremenise, 
de parcă ţeasta îi fusese desprinsă de corp. 

Işi aminti ceremonia funerară de la micul cimitir din 
Bedford, pe rabin intonînd Kaddish, rugăciunea pentru morți, 
micul sicriu din lemn, pe tatăl său prăbuşindu-se la pămînt cu 
pumnii încleştaţi, gemînd răguşit. 

Ben strînse pleoapele. Amintirile continuau să-i inunde 
mintea înceţoşată. Telefonul de la miezul nopţii. Drumul cu 


87 


maşina pînă la Westchester County, ca să-și anunțe părinţii. 
N-ar fi putut s-o facă la telefon. Mamă, tată, am veşti proaste 
despre Peter. 

Mama lui, în patul mecanic de spital din camera alăturată, 
cu infirmiera de noapte moțăind pe canapea. Ea şoptise 
simplu: Ce e? şi se uitase la Ben fără să înțeleagă. Părea să fi 
fost trezită dintr-un somn adînc: era dezorientată, pe jumătate 
în lumea viselor. Tocmai am primit un telefon din Elveţia, 
mamă, şi Ben, îi puse cu blîndeţe mîna pe obrazul moale, 
vrînd parcă să atenueze șocul. 

Țipătul ei prelung, răguşit, îl trezise pe Max, care năvălise 
în cameră. A fost un accident, Peter... In astfel de momente, 
folosim clișee verbale fără să ne deranjeze. Clişeele sînt 
liniştitoare; sînt căi bătute pe care ne mişcăm cu uşurinţă, 
fără să mai gîndim. 

La început, Max nu reacţionase, aşa cum se aşteptase Ben. 
Bătrînul avea o expresie severă, ochii îi scînteiau de furie, nu 
de mîhnire; gura i se deschise în formă de O. Apoi dăduse 
încet din cap, închizînd ochii, iar lacrimile începuseră să curgă 
pe obrajii lui palizi şi ridați, în timp ce continua să-și scuture 
capul. Se prăbuşise pe podea. Părea vulnerabil, mărunt, fără 
apărare. În nici un caz bărbatul puternic, îmbrăcat în costume 
perfect croite, mereu calm, mereu stăpîn pe sine. 

Max nu se dusese să-şi liniştească soţia. Fiecare plînsese 
singur — două insule de tristeţe. 

Acum, asemenea tatălui său la înmormîntare, Ben ţinea 
ochii strîns închişi, vlăguit, incapabil să se ridice. Se întinse 
atîngîndu-şi fratele, pipăindu-l ca şi cum ar fi vrut să se 
convingă că nu era o fantomă. Peter zise: 

— Salut, frățioare. 

— O, Doamne, șopti Ben. O, Doamne. 

Îşi îmbrățișă fratele, strîngîndu-l cu putere la piept. 

— Ticălosule... Ticălosule!... 

— Asta-i tot ce poți spune? întrebă Peter. 

Ben îi dădu drumul. 

— Ce dracu’... 

Peter nu-l lăsă să continue și zise pe un ton categoric: 

— Trebuie să pleci de-aici. Trebuie să pleci din țara asta 
imediat. 

Ben își dădu seama că lacrimile îi înceţoşau vederea. 

— Ticălosule, repetă el. 

— Trebuie să pleci din Elveţia. Au încercat să pună mina 
pe mine. Acum te caută şi pe tine. 

— Ce dracu'...? repetă Ben zăpăcit. Cum ai putut...? 
Mama a murit... nu voia să... Tu ai ucis-o. 

Furia îl invadă, îi curgea prin artere, îi înroşea faţa. Stăteau 
amîndoi pe covor, uitîndu-se unul la altul: o reconstituire 
inconştientă a copilăriei lor, a zilelor cînd umblau de-a buşilea, 
cînd stăteau unul în faţa altuia ceasuri întregi, bolborosind în 
limbajul lor inventat un cod secret pe care nimeni altcineva 
nu-l înţelegea. 

— Nu pari prea fericit că mă vezi, Benno, zise Peter. 

Peter era singurul care-i spunea Benno. Ben se ridică în 
picioare, şi Peter îl imită. 

Avea întotdeauna o senzaţie ciudată cînd se uita la chipului 
fratelui său geamăn: nu vedea decît ceea ce îi deosebea. Unul 
din ochii lui Peter era puțin mai mare decît celălalt. Sprîncenele 
se arcuiau diferit. Gura era mai mare decit a lui, curbată în 
jos. Expresia de ansamblu mai serioasă, mai aspră. Pentru 
Ben, Peter arăta cu totul diferit. Pentru oricine altcineva, 
deosebirile erau infime. 

Constată şocat cît de mult îi lipsise Peter, ce rană adîncă îi 
provocase absenţa fratelui său. Nu se putea abține să nu 
considere dispariția lui Peter drept o formă de violenţă fizică, 
o mutilare. 

Mulţi ani, în timpul copilăriei lor, fuseseră adversari, 
concurenți. Tatăl lor îi educase aşa. Temîndu-se că bogăția 
avea să-i înmoaie băieții, îi trimisese la aproape toate şcolile 
şi taberele de „formare a caracterului“ — cursuri de 
supraviețuire, unde. trebuia să rezişti timp de trei zile doar 
bînd apă. Max, indiferent ce intenţie avusese, îi determinase 
pe cei doi fii ai săi să concureze. In timpul liceului, cînd cei 

doi fuseseră despărțiți, dispăruse adversitatea. Distanţa care 
îi separa îi determinase să renunte la luptă. 

— Hai să plecăm de-aici, spuse Peter. Dacă te-ai înregistrat 
cu numele tău, am dat-o în bară. 


Camioneta lui Peter, o Toyota ruginită, era plină de noroi 
uscat; fusese ascunsă într-un crîng, în imediata apropiere. 

Ben îi povesti despre teribila urmărire de pe şoselele de 
lîngă Chur. 

— Dar asta nu-i tot, continuă el. Cred că un tip m-a urmărit 
pînă aici. 

— Un tip care conducea un Audi? întrebă Peter, pornind 
motorul vechii Toyota şi intrînd pe drumul întunecat de țară. 

— Da. 

— De vreo cincizeci de ani, cu părul lung, legat la spate, 
un soi de hippie bătrîn? 

— De unde ştii? 

— E Dieter, omul meu. Antena mea. Se întoarse către Ben 
şi zîmbi. Și un fel de cumnat al meu. 

— Cum aşa? 

— E fratele mai mare şi protectorul lui Liesl. De curînd a 
hotărît că sînt suficient de bun pentru sora lui. 

— Nu-i un expert în materie de supraveghere. Mi-a atras 
atenţia. I-am furat maşina. Iar eu sînt doar un amator. 

Peter dădu din umeri şi privi în spate. 

— Nu-l subestima. A lucrat treisprezece ani la Geneva, 
în serviciul de contrainformaţii al armatei elvețiene. De 
altfel, nu încerca să se ferească de tine. Făcea 
contrasupraveghere. Era doar o precauţie, după ce-am aflat 
că o să vii în ţară. Treaba lui era să vadă dacă te urmărea 
cineva. Să te supravegheze, să te urmărească, să se asigure 
că n-o să fii ucis ori rănit. Pe Autostrada 3 nu te-a salvat 
maşina poliției. Dieter a pus pe capotă o sirenă ca să-i 
păcălească. Era singura soluţie. Avem de-a face cu 
profesionişti extrem de abili. 

Ben oftă. 

— „Profesioniști extrem de abili. “ „Ei te caută şi pe tine.“ 
Cine sînt ei? 

— Să zicem că e Corporaţia. 

Peter se uită în oglinda retrovizoare şi continuă: 

— Cine dracu” știe cine sînt cu adevărat. 

Ben dădu din cap. 

— Şi eu care credeam că am vedenii. Ţi-ai pierdut minţile. 
Îşi simţea fata înfierbîntată de furie. Ticălosule, accidentul 
ăla... Tot timpul am bănuit că a fost ceva dubios în povestea 
ala. 

Cînd începu să vorbească, Peter părea neatent şi articula 
greu cuvintele. 

— Mă temeam că o să vu în Elveţia. A trebuit să fiu mereu 
în gardă. Cred că ei n-au fost niciodată convinşi că am murit. 
— Vrei, te rog, să-mi spui despre ce dracu” e vorba? explodă 
Ben. | 

Peter privea drept înainte. 

— Știu că am făcut ceva teribil, dar n-am avut de ales, 
spuse el. 

— Tata nu şi-a mai revenit niciodată, iar mama... 

Cîteva clipe tăcură, apoi Peter spuse: 

— Ştiu despre mama. Nu... Glasul i se înăspri. Nu mă 
interesează nici cît negru sub unghie ce-a păţit Max. 

Surprins, Ben îşi privi fratele. 

— Ei bine, asta ai dovedit-o, aşa e. 

— De tine şi de mama îmi părea... rău. Habar n-ai cît de 
mult am dorit să iau legătura cu voi, să vă spun adevărul. 

— Vrei să-mi spui de ce n-ai făcut-o? 

— Incercam să te protejez, Benno. Dacă aş fi ştiut că o 
dată cu moartea mea s-ar fi terminat totul i-aș fi lăsat să mă 
ucidă. Dar ei îmi vînau şi familia. Adică pe tine și pe mama. 
Tata... în ce mă priveşte, a murit acum patru ani. 

Ben era în egală măsură emoţionat şi furios. I se părea 
greu să gîndească logic. 

— Ce tot spui? Ai de gînd să-mi explici cum stau lucrurile? 

Peter se uită spre ceva ce părea o cabană aşezată pe 

marginea drumului şi a cărei intrare era luminată de o lampă 
cu halogen. 

— Cît o fi ora, cinci dimineaţa? Se pare că cineva este 
treaz aici. 

Trase camioneta într-un luminiș ascuns printre arborii de 
lîngă han şi opri motorul. Cei doi frați coborîră. Peter deschise 
uşa din faţă şi intrară amîndoi într-un hol mic. În biroul 
recepției, luminat de o lampă fluorescentă, nu era nimeni. 

— Lumina e aprinsă, dar nimeni nu-i acasă, zise Peter. 

Ben zîmbi şi întinse mîna să apese pe o sonerie metalică 
de pe tejghea, dar se opri; o uşă din spatele biroului se deschise 
şi apăru o femeie corpolentă într-un halat de baie prea strîmt. 
Părea iritată că fusese trezită. 

— Ja? 

Peter vorbi repede, într-o germană fluentă: 

— Imi pare rău dacă te deranjez, dar am vrea nişte cafea. 

— Kaffee? se încruntă femeia. M-aţi trezit pentru o cafea? 

— O să ne revanşăm pentru deranj, o asigură Peter. Două 
cafele, te rog. 

Nemulţumită, hanghiţa dădu din cap şi se îndreptă 
şchiopătînd spre un ungher de lîngă o mică sufragerie 
întunecată. Aprinse luminile şi dădu drumul unei cafeticre 
mari, din metal roșu. 

Sufrageria era mică, însă confortabilă. Cîteva ferestre largi 
fără perdele, care în timpul zilei ofereau consumatorilor o 
minunată privelişte a pădurii în care se afla hanul, erau acum 
complet întunecate. Cinci sau șase mese rotunde, acoperite 
cu fețe de masă albe, scrobite, erau pregătite pentru micul 
dejun. Peter se aşeză la o masă de două persoane, lîngă 
fereastră. Ben luă loc în faţa lui. Hangiţa, în timp ce îndepărta 
caimacul dintr-o cană cu lapte, îi privea cu atenţie pe cei doi 
gemeni. 

Peter dădu la o parte farfuria și tacîmurile din argint, ca 
să-şi facă loc pentru coate. 

— Îţi aminteşti cînd a izbucnit scandalul cu băncile elveţiene 
şi aurul naziștilor? 

— Sigur că da. 

Deci despre asta era vorba. 

— Asta s-a întîmplat chiar înainte de a veni eu din Africa. 
Am urmărit cu atenţie ştirile din ziarele de-atunci — cred 
că eram deosebit de interesat pentru că tata stătuse o vreme 
în lagărul de la Dachau.Pe față îi apăru un zîmbet sarcastic. 
In orice caz, peste noapte a apărut o întreagă reţea de 
avocaţi de mîna a doua care au avut strălucita idee de-a 
profita de pe urma supravieţuitorilor Holocaustului ce se 
străduiau să dea de urma bunurilor dispărute ale familiilor 
lor. Cred că ţi-am spus că citisem undeva despre o bătrînă 
din Franţa, o supraviețuitoare a lagărelor de concentrare. 
S-a dovedit că fusese jecmănită de toate economiile de 
către o javră de avocat francez, care i-a spus că avea 
informaţii despre un potențial cont dintr-o bancă elvețiană, 
care aparținuse tatălui ei. Avocatul îi ceruse bani în avans 
ca să facă investigaţii, să dea în judecată banca elveţiană şi 
aşa mai departe. Bineînţeles, bătrîna doamnă a plătit vreo 
douăzeci şi cinci de mii de dolari, toate economiile ei, bani 
de care-avea nevoie ca să trăiască. Avocatul a dispărut 
împreună cu banii. Treaba asta m-a iritat — nu puteam 
suporta ideea că se profitase în felul acesta de o bătrînă 
fără apărare. Am luat legătura cu ea, oferindu-mă să caut 
eu, fără onorariu, contul elveţian al tatălui ei. Fireşte, femeia 
a fost bănuitoare dar, după ce-am stat de vorbă, mi-a acordat 
permisiunea să acționez. Trebuia s-o conving că nu mă 
interesau banii el. 

Peter, care, în timp ce vorbise, privise la faţa de masă, 
ridică ochii spre Ben. 

— [Intelege că aceşti supraviețuitori nu erau motivaţi de 
lăcomie. Căutau dreptatea şi o legătură cu părinţii lor morți, 
cu trecutul. Se întoarse şi privi spre una dintre ferestre. 
Chiar și în calitate de reprezentant legal al bătrînei doamne, 
am avut tot felul de necazuri cu banca elveţiană. Cei de-acolo 
spuneau că nu existau documente referitoare la contul 
respectiv. Vechea poveste. Afurisiții ăştia de bancheri 
elvețieni care păstrează în general orice petic de hîrtie 

declarau că pierduseră un cont. Ulterior am aflat despre 
existenţa unui gardian al băncii la care tatăl doamnei îşi 
deschisese contul. Omul fusese concediat fiindcă descoperise 
întîmplător o operaţiune de rupere a hîrtiilor — funcționari ai 
băncii distrugînd grămezi de documente din anii '40 în toiul 
nopții. Gardianul reuşise să salveze un teanc de acte şi registre 
din tocător. 

— Imi amintesc vag, spuse Ben. 

Hangiţa apăru cu o tavă şi puse pe masă o carafă din 
metal cu cafea şi alta cu lapte fiert, după care părăsi încăperea. 

— Autorităţilor elvețiene nu le-a plăcut treaba aia. Violarea 
secretului bancar, tot soiul de tîmpenii ipocrite, dar nimic 
despre distrugerea documentelor. L-am descoperit pe gardian 
lîngă Geneva. Păstrase toate documentele, chiar dacă banca 
încercase să le recupereze. M-a lăsat să le studiez, ca să văd 
dacă există vreo menţiune a contului pe care-l căutam. 

— Ș1? 

Ben desena pe faţa de masă cu dinții unei furculițe. 

— Şi nimic. N-am găsit nimic acolo. De altfel, nici mai 
tîrziu. Într-unul dintre registre am găsit însă o foaie de hîrtie. 
Destul de concludentă. Era un Grindungsvertrag — contract 
de asociere — complet redactat, autentificat şi garantat. 

Ben nu făcu nici un comentariu. 

— In anii de la sfîrşitul celui de-al doilea război mondial, a 
fost înfiinţată un fel de corporație. 

— Vreo chestie nazistă? 

— Nu. Au fost implicaţi şi cîțiva nazişti, dar cei mai mulți 
dintre lideri nici măcar nu erau germani. E vorba despre un 
consiliu de conducere compus din unii dintre cei mai puternici 
industriaşi provenind din Italia, Franța, Germama, Anglia, 
Spania, Statele Unite, Canada. Nume de care ai auzit şi tu, 
Benno. Cîţiva dintre liderii lumii capitaliste. 

Ben încerca să se concentreze. 

— A1 spus înainte de sfîrşitul războiului, da? 

— Aşa e. La începutul anului 1945. 

— Printre fondatorii acestei corporaţii se aflau şi industriaşi 
germani? 

Peter încuviinţă. 

— A fost un parteneriat de afin care traversa liniile 
inamice. Te surprinde? 

— Dar noi eram în război... 

— Ce înţelegi prin „noi“? în America afacerile sînt scai 
nu ţi-a spus nimeni chestia asta? Peter se lăsă pe spătar, cu 
ochii strălucind. Hai să vedem Standard Oil, din New Jersey, 
împarte în linii mari harta cu I.G.Farben, stabilind cine ar 
putea obține monopolul petrolului şi al produselor chimice, 
împărțind brevetele şi aşa'mai departe. Ce naiba, întregul 
război a fost susținut de combustibilul de la Standard Oil — 
militarii nu-şi prea puteau permite să se amestece. Dacă acea 
companie începea să aibă „probleme de producție“? Pe 
deasupra , însuşi John Foster Dulles a fost membru în 
consiliul de administraţie de la Farben. Pe urmă mai e şi 
Ford Motor Company. De unde aveau nemţii toate 
camioanele alea de cinci tone care au asigurat transporturile 
militare germane? Ford le-a construit. Doar maşinile de 
codificare Hollerith care i-au permis lui Hitler să-i aresteze 
pe „indezirabili“, toate au fost fabricate şi întreținute de 
bătrînul I.B.M. — jos pălăria în faţa lui Tom Watson. A, pe 
urmă mai e şi ITT — un pion important la Focke-Wulf, 
compania care a produs cele mai multe bombardiere 
germane. Vrei să auzi ceva amuzant? După terminarea 
războiului, compania asta a dat în judecată guvernul 
american cerînd compensaţii financiare, fiindcă 
bombardierele aliaților avariaseră fabricile Focke-Wulf. Aș 
putea continua mult şi bine cu exemplele. Însă asta e doar 
ceea ce ştim, o infimă parte din ceea ce s-a petrecut cu 
adevărat. Nici unul dintre personajele astea nu dădea doi 
bani pe Hitler. Ei credeau într-o ideologie superioară — 
profitul. Pentru ei, războiul era ca un meci între Harvard şi 
Yale — o abatere trecătoare de la chestiuni mai serioase, cum 
ar fi goana după atotputermcul dolar. 

Ben era stupefiat. k 

— Scuză-mă, frate, dar ce spui tu pare ca în anticultura 
rap: proprietatea e hoţie, nu te încrede niciodată în cineva 

peste treizeci de ani — toate tîmpeniile violente și depășite ale 
teoriei conspirației. Urmează să-mi mai spui că tot ei au făcut 
şi canalele de pe Marte. Lăsă ceaşca de cafea, care se lovi cu 
zgomot de farfurie. Ciudat, era o vreme cînd tot ce-avea 
legătură cu afacerile te plictisea de moarte. Cred că într-adevăr 
te-ai schimbat. 

— Nu mă aştept să pricepi totul dintr-o dată, zise Peter. 
Ti-am oferit doar fundalul. Contextul. 

— Atunci spune-mi ceva real. Ceva concret. 

— Erau douăzeci şi trei de nume pe lista aia, spuse Peter, 
redevenind calm. Cei mai mulți, căpitani ai industriei, cum li 
se spunea. Cîţiva politicieni cu sînge albastru, de pe vremea 
cînd oamenii credeau că există aşa ceva. Vorbesc despre 
oameni care nici nu trebuia să se cunoască între ei — oameni 
despre care orice istoric ar fi jurat că nu i-a cunoscut niciodată. 
Și uite-i pe listă, reuniti într-un soi de parteneriat de afaceri. 

— Lipseşte ceva, zise Ben, mai mult.pentru sine. E limpede 

că ţi-a atras ceva atenția la documentul ăsta. Ceva te-a făcut 
să-l pui deoparte. Ce-ai omis? 

Peter zîmbi sarcastic. 

— Un nume mi-a sărit în ochi, Ben, Numele trezorierului. 

Ben simți o furnicătură pe şira spinării. 

— Cine era? 

— Trezorierul corporației era un tînăr geniu financiar. Un 
Obersturmführer. Din SS, mai exact. Poate că ţi-e cunoscut 
numele: Max Hartman. 

— Tata! 

Ben trebui să-şi amintească să respire. 

— N-a fost un supravieţuitor al Holocaustului, Ben. Tatăl 
nostru a fost un blestemat de nazist. 

en închise ochii, inspiră adînc şi scutură din cap. 
Asta-i absurd. Evreii n-au fost membri ai SS-ului. E 
clar că documentul e un fals. 

— Crede-mă, zise Peter calm. Am avut o grămadă de timp 
să-l studiez. Nu e un fals. 

— Dar atunci.. 

— Tatăl nostru pretindea că în aprilie 1945 se afla la 
Dachau. Îţi aminteşti? Şi că a fost eliberat de Armata a şaptea 
americană. 

— Nu-mi amintesc perioada exactă... 

— N-ai fost niciodată prea curios în legătură cu trecutul 
tatei, nu-i aşa? 

— Nu prea, recunoscu Ben. ` 

Peter schiță un zîmbet sumbru. 

— Probabil că așa a vrut el. Şi eşti norocos că n-ai fost 
curios. E plăcut să trăieşti într-o stare de inocentă. Să crezi 
toate minciunile. Povestea, legenda pe care a creat-o tata 
despre supravieţuitorul Holocaustului care a venit în 
America cu zece dolari în buzunar şi a construit un imperiu 
financiar, devenind un mare filantrop. Dădu din cap şi 
pufni. Ce escroc e. Ce mit a creat. dica cu un rînjet 
disprețuitor: Marele om. 

Ben nu putea să accepte ideea. Îi era greu să înţeleagă. 
Duşmanii lui îl considerau nemilos, dar nu escroc. 

— Max Hartman a fost membru al Schutzstaffel, repetă 
Peter. SS-ul, da? Trece asta la rubrica „straniu, dar 
adevărat“. 

Peter era al naibii de serios şi de convingător, iar Ben 
nu-și amintea să-l fi minţit vreodată în față. Totuşi trebuia să 
fie o greşeală! Voia să strige: Încetează! 

— Ce fel de corporație era asta? > 

Peter scutură din cap. 

— Poate că o fațadă, un fel de corporație-fantomă, înființată 
cu multe milioane de dolari în bunuri deținute în comun de 
către liderii e1. 

— Pentru ce? În ce scop? 

— Asta nu ştiu, şi nici în document nu se precizează. 

— Unde-i documentul ăsta? 

— L-am ascuns, este în siguranţă, nu-ţi face griji. Corporaţia 

asta, cu sediul la Zürich, era numită Sigma AG, la începutul 
lui aprilie 1945. 

— Şi i-ai spus tatei ce-ai aflat? 

Peter încuviinţă şi sorbi din cafea. 

— L-am sunat, i-am citit lista şi l-am întrebat despre ea. 
A sărit ca ars, aşa cum ştiam că o să facă. A pretins ca şi 
tine că e un fals. S-a înfuriat şi s-a retras în apărare. A 
început să urle, acuzîndu-mă că am fost în stare să cred o 
asemenea calomnie. După cît a suferit el, bla-bla-bla, cum 
era posibil să cred o astfel de minciună. Replici de genul 
ăsta. Nu mă aşteptam să aflu ceva de la el, voiam doar să-i 
văd reacţia. Apoi am început să întreb în stînga şi-n dreapta. 
M-am uitat prin documentele corporației la Geneva și la 
Zürich. Am încercat să aflu ce s-a întîmplat cu firma asta. 
Pe urmă, au încercat să mă ucidă. De două ori. Prima dată 
a fost un „accident“ de maşină, au ratat la mustață. Un 
automobil s-a suit pe trotuar la Limmatquai, pe unde mă 
plimbam. A doua oară a fost un jaf pe Niederdorfstrasse, 
care numai jaf n-a fost. Am reuşit să scap în ambele cazuri, 
dar am fost avertizat. Dacă aş fi căutat să fac săpături în 
legătură cu lucruri care nu mă priveau, data viitoare aş fi 
fost ucis. Trebuia să predau toate documentele importante. 
Dacă vreun detaliu despre corporația asta ar ieşi la iveală, 
aş plăti cu viața. Eu şi toată familia mea. M-au prevenit să 
nu strecor vreo informație presei. De tata nu-mi păsa, 
evident. Pe tine şi pe mama v-am protejat. 

— Dar de ce erau aşa îngrijorați de ceea ce știai tu? insistă 
Ben. Priveşte situația obiectiv. O corporație a fost înființată 
cu mai bine de cincizeci de ani în urmă. ŞI ce dacă? De ce 
atîta discreţie acum? 

— E vorba de un parteneriat care ignora frontierele dintre 
inamici. E vorba despre riscul demascării publice și, în 
consecinţă, a condamnării publice a unora dintre cele mai 
importante şi respectate personalități ale timpului nostru. Asta 
abia în ultimul rînd. Gîndeşte-te la natura acestei întreprinderi. 
Corporaţii-mamut ale aliaților şi ale Axei, punînd bazele unei 

entități comune ca să se îmbogăţească cu toții. Germania era 
sub blocadă la acea vreme, însă capitalul nu respectă granițele 
naționale, nu? Unii ar numi asta comerţ cu inamicul. Cine 
ştie ce legi internaționale or fi fost violate? Şi dacă exista 
posibilitatea ca bunurile să fie blocate sau confiscate? N-ai 
cum să măsori valoarea acelor bunuri. Într-o jumătate de secol 
poate interveni o răsturnare de situație. S-ar putea să fie vorba 
despre sume uluitoare. Să nu uităm că pînă şi elvețienii au 
renunţat la legile secretului bancar sub presiunea 
internațională. E clar că niște oameni au ajuns la concluzia 
că aş putea şti suficient de mult ca să le periclitez confortabilul 
lor acord. 

— Nişte oameni? Cine te-a ameninţat? 

Peter oftă. 

— Aş vrea să ştiu. 

— Hai, Peter, dacă mai trăiesc oamenii implicaţi în 
întemeierea acelei corporaţii, trebuie să fie bătrîni. 

— Sigur, cei mai mulți dintre cei aflaţi în posturi înalte au 
murit, însă unii mai trăiesc, crede-mă. Au în jur de şaptezeci 
de ani. Dacă numai doi sau trei dintre tipii din consiliul de 
conducere mai sînt în viaţă, s-ar putea să deţină o avere. 
Te-ai gîndit cine ar putea fi succesorii lor? E limpede că au 
destui bani ca să țină secretul îngropat, înţelegi? Cu orice 
preț. 

— În consecinţă, te-ai hotărît să dispari. 

— Ştiau prea multe despre mine. Programul meu 
zilnic, locurile unde mă duceam, numărul meu secret 
de telefon, numele şi adresele membrilor familiei, 
informații despre creditele mele. Mi-au dat de înţeles, 
cît se poate de limpede, că aveau resurse importante. 
Aşa că am luat o hotărîre, Benno. Trebuia să mor. Nu 
mi-au lăsat altă cale. 

— Nici o altă cale? Puteai să le fi dat documentul ăla stupid, 
să accepți cererile lor... să-ți vezi de treabă ca şi cum n-a! fi 
văzut niciodată hîrtia aia. 

Peter protestă. 

— E ca şi cum ai încerca să scuturi un clopoțel fără ca el să 
sune sau să vîri pasta de dinți la loc în tub — nu se poate. Nu 
m-ar fi lăsat în viaţă, după ce ştiam ce ştiam. 

— Atunci care-a fost scopul avertismentului? 

— Să mă reducă la tăcere pînă cînd aveau să afle cît ştiam 
şi dacă spusesem cuiva. Apoi ar fi scăpat de mine. 

Ben o auzi pe bătrîna hangiţă umblînd prin camera 
alăturată. După o vreme, zise: 

— Cum al făcut, Peter? Cu moartea vreau să spun. Nu 
cred că a fost uşor. 

— N-a fost. Peter se lăsă pe spătarul scaunului, sprijinindu-şi 
ceafa de tocul ferestrei. N-aş fi reuşit fără Liesl. 

— Prietena ta. 

— Liesl e o femeie minunată, absolut remarcabilă. Iubita 
mea şi cel mai bun prieten. Ah, Ben, niciodată n-am crezut 
că o să am norocul să găsesc pe cineva ca ea. Sper că într-o 
bună zi o să cunoşti şi tu pe cineva care măcar să-i semene. 
Singur, n-aş fi reuşit niciodată să întocmesc planul. Ea a fost 
de acord că trebuia să dispar şi a insistat ca treaba să fie făcută 
bine. 

— Dar amprentele dentare... adică, ce naiba, Peter, te-au 
identificat, mai presus de orice îndoială. 

Peter dădu din cap. 

— Au comparat dantura cadavrului cu amprenta dentară 
de-acasă, crezînd că radiografiile dentare din cabinetul 
doctorului Merrill erau ale mele. 

Ben îşi scutură capul, uluit. 

— Al cui cadavru...? 

— Liesl s-a inspirat din farsa pe care studenţii la medicină 
de la Universitatea din Zürich o pun la cale aproape în 
fiecare an, la sfîrşitul semestrului de primăvară. Un mucalit 
fură cadavrul din sala de anatomie. E un fel de ritual 
macabru de primăvară, al studenţilor medicinişti — într-o 
zi, cadavrul dispare pur şi simplu. E întotdeauna reclamat, 
şi se oferă un soi de recompensă. Ea a aranjat să fie furat 
un cadavru nerevendicat de nimeni, de la morga spitalului. 


100 


Pe urmă a fost simplu să obţinem fişa medicală a mortului, 
inclusiv amprentele dentare — asta-i Elveţia, toți au documente 
de identificare. 

Ben zîmbi fără să vrea. 

— Dar să înlocuieşti radiografiile...? 

— Să zicem că am angajat pe cineva să facă o treabă simplă, 
deloc riscantă — să pătrundă într-o casă. Cabinetul doctorului 
Merrill nu e chiar Fort Knox. Nişte filme au fost înlocuite cu 
altele. N-a fost mare lucru. Cînd poliţia a cerut radiografiile 
dentare, le-a primit pe cele false. 

— ȘI prăbuşirea avionului? 

Peter îi explică, neomiţînd nici un detaliu semnificativ. În 
timp ce el vorbea, Ben îl privea cu atenţie. Peter fusese 
întotdeauna calm, domol, meditativ, deloc calculat sau 
prefăcut, iar planul său tocmai asta îi impusese — prefăcătoria. 
Cît de înspăimîntat trebuia să fi fost. 

— Cu cîteva săptămîni în urmă, Liesl a candidat pentru un 
post la un mic spital din cantonul St. Gallen. Cei de-acolo au 
fost bucuroşi s-o angajeze — aveau nevoie de un pediatru. Ea 
a găsit o căsuţă la ţară, într-o pădure de lîngă un lac şi m-am 
instalat acolo. Treceam drept soţul ei, un scriitor canadian 
care lucra la o carte. În tot timpul ăsta mi-am păstrat 
contactele, antenele mele. 

— Oameni care ştiau că eşti în viaţă. N-a fost riscant? 

— Oameni de încredere care ştiau că sînt în viaţă. Vărul 
lui Liesl e avocat la Zürich. El a fost postul nostru de ascultare, 
ochii şi urechile noastre. Omul are numeroase contacte 
internaționale, cunoştinţe în poliție, în comunitatea bancară, 
printre detectivii particulari. leri, a aflat despre baia de sînge 
de la Bahnhofplatz, despre un străin care a fost dus la poliție 
pentru a fi interogat. Cînd Dieter mi-a vorbit despre tentativa 
de asasinat asupra ta, am înţeles ce se întîmplase. Ei, 
moştenitorii, şi cei de pe listă care mai trăiesc au bănuit 
probabil tot timpul că moartea mea a fost înscenată. Au urmărit 
cu atenţie fie reapariția mea în Elveţia, fie vreun semn care să 
le indice că tu ai continua investigațiile mele. Ştiu sigur că au 
în buzunar o mulțime de poliţişti elveţieni şi că au pus un 

premiu pe capul meu. Dispun, practic, de jumătate din poliție. 
Presupun că banca unde-ai avut întîlnire în dimineaţa aceea, 
UBS, a fost fitilul care-a declanşat toată povestea. Nu aveam 
încotro. Trebuia să ies din ascunzătoare şi să te avertizez. 

Peter şi-a riscat viaţa pentru mine, îşi zise Ben, simțind 
că-l podidesc lacrimile. Pe urmă îşi aminti de Jimmy 
Cavanaugh, omul care nu exista, şi îl puse pe Peter la 
curent. 

— Incredibil, spuse Peter şi rămase cu privirea pierdută. 

— Ca şi cum ar încerca să mă deruteze. Ţi-l aminteşti pe 
Jimmy Cavanaugh? 

— Sigur. A petrecut Crăciunul cu noi la Bedford de vreo 
două ori. Şi mie îmi plăcea tipul. 

— Ce legătură ar fi putut avea el cu Corporaţia? Să-l fi 
racolat ei, făcînd să dispară la un moment dat orice urmă a 
existenţei lui? 

— Nu, zise Peter, nu te-ai prins. Cred că Howie Rubin a 
avut dreptate. Jimmy Cavanaugh nu există şi nici n-a existat 
vreodată. Incepu să vorbească repede. E o logică mai ciudată 
în toată povestea asta. Jimmy Cavanaugh — să-i zicem aşa, 
oricare ar fi numele lui real — n-a fost niciodată racolat. A 
lucrat pentru ei tot timpul. Apare un tînăr mai vîrstnic decît 
restul clasei, locuieşte în afara campusului şi devine cel mai 
bun prieten al tău. Nu înţelegi, Benno? Ăsta a fost planul. 
Din cine ştie ce motiv, ei au hotărît că era important să stea 
cu ochii pe tine încă din perioada aceea. Şi-au luau măsuri de 
precauţie. 

— Vrei să spui că acest Cavanaugh a fost... însărcinat să 
mă supravegheze. 

— Probabil că şi de mine se ocupa cineva. Tatăl nostru a 
fost unul dintre lideri. Se întrebau dacă nu cumva ştim ceva 
ce le-ar fi putut periclita organizația. Poate că voiau să fie 
siguri. Apoi tu te-ai dus la şcoala aia de ghetou, lar cu am 
plecat în Africa. Practic, ne-am scos singuri din circulație, 
din punctul lor de vedere. 

Ben se simţea ametit. 

— Nu ţi se pare normal ca un grup de industriaşi să coopteze 

un agent operativ, un ucigaş, printre ale cărui calităţi se numără 
ŞI aceea că te cunoaşte din vedere? 

— Ce dracu”, Peter, cred că... 

— Crezi? Benno, dacă te gîndeşti la... 

Se auzi un zgomot de geam spart. 

Ben înțepeni, văzînd gaura zimţată ce apăruse dintr-o dată 
în fereastră. Peter părea să-şi fi înclinat capul, aplecîndu-se 
intenționat în față, peste masă, cu un gest de un comic straniu, 
de parcă s-ar fi ploconit în mod exagerat, cu genunchii îndoiți, 
făcînd o temenea politicoasă. În aceeaşi fracțiune de secundă 
se auzi un aaah gutural, fără sens. Apoi Ben văzu cumplita 
rană sîngerie din mijlocul frunţii lui Peter, fărîmele de ţesut 
cenușiu şi aşchiile albe de os ce se împrăştiaseră pe masă. 

— O, Doamne! Tipă Ben. O, Doamne. O, Doamne. Se 
răsturnă pe spate, prăbuşindu-se pe podea, lovindu-se cu capul 
de parchetul dur din stejar. Nu, gemu el, vag conştient de 
rafala silențioasă ce exploda peste tot în mica sufragerie. O, 
nu. O, Doamne. | 

Era paralizat de frică, şocat de oroarea din faţa lui, pînă 
cînd un semnal primitiv de autoconservare apăru din adîncul 
fiintei sale, ridicîndu-l în picioare. 

Se uită afară, prin fereastra spartă, dar nu văzu decît 
întunericul. Apoi, luminată de flacăra de la gura ţevii ce 
precedă altă împuşcătură, zări fața pentru o fracțiune de 
secundă, o faţă ce i se întipări pentru totdeauna în minte. 
Ochii asasinului erau negri şi adînciţi în orbite, chipul palid şi 
tenul anormal de neted. 

Ben traversă în salturi sufrageria; în spatele lui se sparse 
altă fereastră şi alt glonţ se înfipse în tencuiala peretelui, la 
cîțiva centimetri de el. 

Asasinul îl tintea acum pe el. Il văzuse și ucigaşul pe el? 

Răspunzînd parcă întrebării lui nerostite, un cartuș despică 
tocul uşii la cîțiva centimetri de capul lui, în timp ce el dispărea 
în coridorul întunecat ce lega sufrageria de holul de la intrare. 
Din fată, dinspre hol, se auzi un strigăt de femeie — probabil 
hangița care tipa înfuriată sau înspăimâîntată. Apoi apăru drept 
în calea lui, agitindu-şi braţele. 

Ben o-împinse într-o parte şi alergă în hol. Hangiţa protestă 
zgomotos. Nu mai ezită, se mişcă grăbit, insensibil precum 
un robot, gîndindu-se doar la supraviețuirea lui. 

După ce ochii i se acomodară cu semiîntunericul, văzu 
uşa din față şi alt hol care ducea spre camerele de oaspeți. 

O scară îngustă ce pornea din hol, vizibilă de unde era el, 
ducea la camerele de sus. Incăperea în care se afla acum nu 
avea ferestre, deci era ferit de gloanţele ce veneau de-afară, 
cel puțin pentru un timp. 

Pe de altă parte, lipsa unei ferestre însemna că nu putea 
să vadă dacă trăgătorul venise în fața clădirii. Ucigaşul lui 
Peter trebuia să-și fi dat seama că ratase una din ţinte. In 
consecință, trebuie să fi alergat fie în față, fie în spatele hanului. 
Uşa din fată ori cea din spate, dacă nu erau şi altele pe care 
Ben nu le ştia. Avea cincizeci la sută şanse să scape pe uşa din 
față. 

Cincizeci la sută. 

Lui Ben nu-i plăcea să acționeze la noroc. 

Dacă existau mai multe ieşiri? 

Dacă aşa stăteau lucrurile, cei de-afară trebuia să se 
împrăştie ca să le supravegheze pe toate. In orice caz, n-avea 
cum să scape prin faţă sau prin spate. 

Un țipăt se auzi din sufragerie: hangita îl descoperise fără 
îndoială pe Peter. 

De la etaj, se auziră zgomote de paşi apăsaţi. Se treziseră 
turiştii. 

Turişti? Oare cîţi se aflau acolo? 

Alergă la uşa din față şi trase zăvorul greu de oţel. 

Dinspre scara de la celălalt capăt al camerei auzi nişte 
paşi repezi, apoi silueta masivă a unui bărbat solid apăru pe 
treapta de jos. Purta un halat albastru de baie şi părea îngrozit. 

— Was geht hier vor? strigă el. 

— Cheamă poliția, ţipă Ben în engleză. Polizei — telefon! 

Arătă spre telefonul din spatele recepției. 

— Poliţia? De ce... e cineva rănit? 

— Telefon! repetă Ben înfuriat. Du-te! Cineva a fost ucis! 

Cineva a fost ucis. 

Grăsanul porni împleticindu-se spre recepţie, ridică 
receptorul, ascultă o clipă, apoi formă numărul. 


Grăsanul vorbea repede şi tare în germană. 

Unde erau pistolarul sau pistolarii? Aveau să năvălească 
înăuntru, să-l caute și să-i facă de petrecanie. Turiştii de aici 
nu i-ar fi stat în cale, nu l-ar fi oprit. Îşi aminti masacrul din 
pasajul de la Zirich. 

Grasul elveţian puse receptorul în furcă. 

— Sie sind unterwegs, zise el. Poliţia... soseşte. 

— Cît de departe sînt? 

Omul îl privi o clipă, apoi înţelese. 

— Sînt pe drum, spuse el. Foarte aproape. Ce s-a 
întîmplat... cine a fost ucis? 

— Nu-l cunoşti. 

Hangiţa năvăli pe uşă, țipînd: 

— Er ist tot! Sie haben ihn erschossen! Dieser Mann dort 
draussen — Dein Bruder, er wurde ermordet! 

Femeia credea că Ben îşi omorise fratele. O nebunie. 

Ben, care fusese cu mintea înceţoşată, percepu brusc 
realitatea. Oroarea faptelor petrecute îl copleşea. O luă la 
fugă spre holul despre care credea că ducea în spatele casei. 

Femeia tipa în urma lui, dar Ben continua să alerge. 
Mieunatul ascuţit al unei sirene de poliţie se alătură țipetelor 
Isterice ale hangiţei, şi deveni mai puternic pe măsură ce 
mașina poliției se apropia. Părea să fie o singură sirenă, o 
singură maşină. 

Să rămînă sau să plece? 

Controlează jumătate din poliție, îi spusese Peter. 

Alergă pe hol, coti brusc la dreapta, pe urmă zări o uşă 
mică din lemn. O deschise şi văzu nişte rafturi pline cu lenjerie 
de pat. 

Zgomotul sirenei era însoţit acum de scrîşnetul unor roți 
de mașină pe pietriș. Poliţia sosise în fața clădirii. 

Ben alergă spre o altă uşă de lemn de la capătul holului, 
O mică fereastră cu jaluzele, aflată lîngă ea, îl făcu să 
înţeleagă că uşa dădea spre exterior. Răsuci clanţa şi trase. 

Era blocată; trase din nou, mai tare, clanţa cedă şi uşa se deschise. 
Terenul trebuia să fie acum sigur: sirena poliției îi alungase 
pe pistolari. Nimeni n-ar fi rămas la pîndă în pădurea deasă 
din spate, de teamă să nu fie prins. Sări în tufişuri, 
împiedicîndu-se de o coardă de viță care-l trînti la pămînt. 

Iisuse! îşi zise el. Trebuie să mă grăbesc, să evit cu orice 
preţ poliția. Controlează jumătate din poliţişti. Se ridică cu 
greu în picioare şi se năpusti în beznă. 

Sirena se oprise. Auzi strigăte și zgomote de paşi pe pietriş. 
Ben continua să alerge în zigzag fără să slăbească ritmul, prin 
vegetația deasă şi tunelele înguste, formate de ramurile 
împletite. Ceva îi sfişie pantalonii. Mîinile îi erau zgîriate şi 
însîngerate, dar continuă să-şi croiască drum printre tufişuri 
pînă ajunse în lumuinişul unde se afla parcată camioneta lui 
Peter. 

Deschise portiera şi se urcă la volan. Constată disperat că 
Peter nu lăsase cheia în contact. Pipăi sub covoraşul de pe 
podea. Nimic. Sub scaun. Nimic. 

Panica îl copleşi. Inspiră profund, încercînd să se calmeze, 
apoi trase afară încîlceala de fire de sub bord. Pornirea fără 
cheie, le spusese îndrăgitul lor grădinar, Arnie, într-o 
dimineață de vară. Asta-i un truc de care poate n-o să aveţi 
nevoie, dar e bine să-l ştiţi. 

In cîteva secunde, legă cele două fire şi reuşi să pornească 
motorul. Trăgînd schimbătorul de viteze în marşarier, ieşi cu 
spatele din poiană, pînă la drumul întunecat. Nu se vedeau 
faruri din nici o direcție. Schimbă viteza; vechea camionetă 
icni, apoi porni în goană pe autostrada pustie. 

Nova Scotia 


imineaţa era rece şi mohorîtă. O ceată deprimantă se 
lăsase peste port şi vizibilitatea era redusă. 
Robert Mailhot zăcea pe o masă din inox, într-un costum 

albastru, cu faţa şi mîinile acopenite cu fondul de ten roz, de 
prost gust, folosit de serviciul de pompe funebre. Chipul părea 
bronzat, dar avea riduri adînci, gura subțire, scofilcită, şi nasul 
mare şi coroiat. 

Higgins, medicul legist, un bărbat corpolent, cu faţa 
roşcovană, avea părul alb şi ochi cenușii, mici şi bănuitori. 
Manifesta o cordialitate perfectă, dar în acelaşi timp prudentă. 

— Aşadar, aveţi motive să credeţi că e vorba de o crimă, 
zise el fără a încerca să-şi mascheze scepticismul. 

Anna încuviință. 

Sergentul Arsenault era prost dispus după lungul 
interogatoriu al văduvei. E adevărat că obținuse permisiunea 
pentru autopsie, dar nu spera să afle ceva. 

Morga spitalului mirosea a formol, şi mirosul ăsta o tulbura 
întotdeauna pe Anna. 

— Sper că nu te aştepţi să găseşti vreo urmă pe cadavru, 
spuse Higgins. 

— Presupun că a fost spălat cu atenţie la serviciul de pompe 
funebre, răspunse ea. 

Omul ăsta o credea idioată? 

— Atunci ce cauţi? 

— Nu ştiu. Impunsături, vînătăi, răni, tăieturi, zgîrieturi. 

— Otravă? 

— Posibil. 

Dezbrăcară cadavrul, şi Higgins curăţă faţa şi mîinile de 
machiajul ce putea ascunde eventuale semne. Pleoapele 
fuseseră cusute la serviciul de pompe funebre; Higgins tăie 
firele și căută urme de hemoragie — mici puncte de sînge sub 
piele — care puteau indica strangularea. 

— Sînt vînătăi în spatele buzelor? întrebă Anna. 

Medicul tăie rapid firele cu un bisturiu, apoi introduse în 
gura mortului un deget. Anna ştia că atunci cînd cineva era 
sufocat cu o pernă, apăreau vînătăi acolo unde buzele fuseseră 
apăsate pe dinți. 

— Nu, zise el. Nu văd nimic. 

Toţi trei începură să examineze cadavrul, centimetru cu 

centimetru. La o persoană în vîrstă, e o treabă dificilă: pielea 
e acoperită cu pete și vinătăi, aluniţe şi vase capilare sparte. 

Căutară urme de ac în locurile obişnuite: la ceafă şi după 
urechi, în jurul nasului şi al obrajilor. Semnul unei injecții 
putea fi ascuns de o zgîrietură; nu găsiră nimic. Higgins 
examină pînă şi scrotul, care era larg şi lăsat. 

Petrecură mai bine de o oră aplecaţi asupra cadavrului, 
apoi îl întoarseră şi reluară examinarea. Higgins fotografie 
corpul, şi verifică unghiile de la miini, căutînd rupturi sau 
tăieturi şi răzui sub ele, punînd fărîmele de materie în mici 
plicuri albe. 

— Pe epidermă nu e nimic neobişnuit, din cîte-mi dau eu 
seama, declară Higgins într-un tîrziu. 

Anna era dezamăgită, dar nu surprinsă. 

— Poate că otrava a fost ingerată, sugeră ea. 

— O să ne dăm seama la examenul toxicologic, zise 
Higgins. 

— Ştiu şi eu? Nu mai are sînge. 

— Poate că avem noroc, zise Higgins. 

De obicei, cînd serviciul de pompe funebre pregătea 
cadavrul, sîngele era complet eliminat, cu excepţia cîtorva 
pungi reziduale, și înlocuit cu lichidul de îmbălsămare. 
Metanolul, etanolul, formaldehida, coloranţii decompuneau 
anumite otrăvuri, făcîndu-le de nedepistat. Poate că rămăsese 
puțină urină în vezică. 

Medicul făcu obişnuita tăictură în formă de Y, de la umeri 
pînă la pelvis, apoi vîrî mîna în cavitatea toracică pentru a 
scoate organele. Anna îl considera cu totul respingător. 

Arsenault, palid, se scuză, spunînd că se duce să bea o 
ceaşcă de cafea. 

— Poţi să iei nişte mostre de creier, de bilă, rinichi, inimă 
şI-aşa mai departe? 

Higgins zîmbi caustic, vrînd parcă să spună: nu mă învăţa 
pe mine meserie. 

— Scuze, spuse ea. 

— Pot să pariez că o să găsim arterioscleroză, zise Higgins. 

— Fără îndoială, spuse ea. Omul era bătrîn. E vreun telefon 
pe-aici? 

Telefonul public se afla pe hol, lîngă un automat de cafea, 
ceai şi cacao fierbinte. În vreme ce forma numărul, Anna 
auzi bîzîitul ferăstrăului electric cu care Higgins tăia cutia 
toracică. 


Anna ştia că Arthur Hammond pleca devreme la lucru. 
Conducea un centru de control al otrăvurilor în Virginia şi 
preda cursuri de toxicologie la o universitate. Se întîlniseră 
pe cînd ea lucra la un caz şi se plăcuseră imediat. Omul era 
timid, vorbea cu intermitențe ascunzînd o biîlbiială veche şi 
rareori te privea în ochi. Avea însă un simţ al umorului 
dezvoltat. Hammond cunoştea otrăvurile şi metodele de 
intoxicare practicate încă în Evul Mediu. Profesional era mult 
mai bun decît oricare specialist din laboratoarele federale şi 
cu siguranță mult mai dispus să fie de folos. Nu era doar 
inteligent, ci avea şi o intuiţie deosebită. Din cînd în cînd, ea 
apela la el în calitate de consultant. 

Il găsi acasă. 

— Unde eşti? întrebă el. 

— A, în nord. 

El pufni scurt, amuzat de discreția ei: 

— Înţeleg. Păi, ce-mi poţi spune despre victimă? 

— Era bătrîn. Cum ucizi pe cineva fără să laşi urme? 

— Pur şi simplu nu mai vorbi cu el, Anna. Nu-i nevoie să-l 
UCIZI. 

Aşa flirta el. 

— Dar clorura de potasiu? zise ea, ignorînd gluma lui. 

— Opreşte inima. Modifică prea puţin nivelul potasiului 
din organism, deci nu poate fi detectat. Era sub perfuzie? 

— Nu cred. N-am găsit urme de ac. 

— Atunci mă îndoiesc. Se face prea multă mizerie. Dacă 
nu era sub perfuzie, ar fi trebuit injectat direct în venă şi-ai fi 
găsit sînge în jur. Fără a mai vorbi de semnele unei lupte. 

Anna lua notite în carnetul ei cu coperte din piele. 

— S-a întîmplat brusc, nu-i aşa? Intoxicarea pe termen 
lung cu metale grele se exclude. E prea lentă. Te deranjează 
dacă mă duc să-mi iau o ceaşcă de cafea? 

— Du-te. 

Anna zîmbi în timp ce aştepta. Hammond se întoarse în 
mai puţin de un minut. 

— Apropo de cafea, spuse el. E vorba de ceva pus în 
băutură, în mîncare, sau de o injecție. 

— N-am găsit urme de ac. ŞI, crede-mă, am studiat cadavrul 
cu atenție. 

— Dacă s-a folosit un ac de douăzeci ŞI cinci n-o să găseşti 
urme. Şi mai există şi sux. 

Anna ştia că se referea la clorura de succinilcolină, curara 
sintetică. 

— Aşa crezi? 

— Îmi amintesc de un caz faimos în 1967 — un doctor din 
Florida a fost învinuit că şi-a ucis soţia cu sux. Ştii că ăsta e 
un relaxant al muşchilor scheletului. Nu te poţi mişca, nu poți 
respira. Arată ca un stop cardiac. A fost un proces celebru — 
s-au făcut de rîs medici legişti din întreaga lume. 

Anna notă ceva în carnet. 

— Există o întreagă listă de relaxanţi ai mușchilor 
scheletului. În cazul bătrânilor, orice-i poate face să dea ortul 
popii. Chiar şi puţin mai multă nitroglicerină. 

— Sub limbă, nu? 

— De obicei. Există însă şi fiole de, să zicem anil-nuitrit, 
care te pot ucide dacă le inhalezi. Capsule. Sau butil-nitrit. 
Dau o reacţie de vasodilatare majoră, scade tensiunea arterială, 
te prăbuşești şi mori. 

Anna lua notite cu înfrigurare. 

— Pe urmă mai e şi gîndacul de turbă, zise el, rizind 
înfundat. In cantitate mare, te poate ucide. Mi se pare că-i 
spune cantaridă. 

— Omul avea optzeci şi şapte de ani. 

— Un motiv în plus să aibă nevoie de un afrodisiac. 

— Nu vreau să mă gîndesc la asta. 

— Era fumător? 

— Nu ştiu încă. Presupun că o să ne dăm seama după 
plămîni. De ce întrebi? 

— E un caz interesant, la care am lucrat de curînd. Nişte 
bătrîni din Africa de Sud au fost ucişi cu nicotină. 

— Cu nicotină? 

— Nu trebuie să foloseşti prea multă. 

— Cum? 

— E un lichid. Are gust amar, dar poate fi combinat cu 
altceva. Poate fi şi injectat. Moartea survine în cîteva minute. 

— La un fumător nu-ți poţi da seama, nu-i aşa? 

— Trebuie să fii isteț şi să apreciezi nivelul nicotinei din 
sînge în comparație cu metaboliți. 

— Pricep. 

— La un fumător găsești mai mulți metaboliți decît nicotină 
pură. Dacă e vorba despre o intoxicare acută, găsești mult 
mai multă nicotină şi mult mai puţini metaboliți. 

— La ce trebuie să mă aştept de la examenul toxicologic? 

— Un examen toxicologic normal detectează abuzul de 
droguri. Opiacee, naturale şi sintetice, morfină, cocaină, LSD, 
Darvon, fenciclidină, amfetamină, benzodiazepine, valium şi 
barbiturice. Uneori antidepresive triciclice. Cere-le să facă 
un examen toxicologic complet, plus alte probe. Mai e 
placydilul, un vechi somnifer. Solicită analiza barbituricelor 
şi a somniferelor. Fentanylul e extrem de greu de detectat, ca 
şi Dimetil-sulfoxidul, folosit pentru cai. Vezi ce obţii. Cred că 
or să facă şi C.G.Spec.Mas. 

— Nu ştiu. Ce-i aia? 

— Cromatografie gazoasă, spectrometrie de masă. E proba 
de aur. Cît de departe eşti? 

— Intr-un oraş. De fapt sînt în Canada. i 

— A, cei de la PRCC sînt buni. Au laboratoare 
criminalistice mult mai bune decît ale noastre, dar să nu mă 
citezi. Asigură-te că verifică în apele locale şi în bazine tot 
ce-ar putea denatura analiza. Spuneai că trupul e îmbălsămat, 
da? Pune-i să ia o mostră din fluidul de îmbălsămare şi 

exclude substanțele din el. Cere-le un examen toxicologic 
complet — sînge, țesut, păr. Unele proteine se dizolvă în 
grăsime. Cocaina se depozitează în muşchii inimii, nu uita 
asta. Ficatul e ca un burete. 

— Cît or să dureze toate testele astea? 

— Săptămâni, poate chiar luni. 

— Nu se poate. 

Entuziasmul ei se risipi brusc. 

— Aşa e. Dar poate ai noroc. Poate să dureze luni de zile 
sau doar o zi. In orice caz, dacă nu ştii exact ce otravă cauti, 
ai şanse să nu afli niciodată. 

— Toate dovezile arată că a murit din cauze naturale, o 
anunță Higgins cînd Anna se întoarse în laborator. Insuficiență 
cardiacă, probabil. Arterioscleroză, sigur. Am depistat şi un 
vechi infarct miocardic. 

Pielea capului lui Mailhot fusese desprinsă de pe ţeastă ca 
o mască de latex. Calota deschisă lăsa să se vadă cutele roz 
ale creierului. Anna îşi zise că avea să i se facă rău cînd văzu 
un plămîn atîrnînd de cîrligul unui cîntar. 

— Cît e de greu? întrebă ea. 

— E uşor. Două sute patruzeci de grame. Nu e 
congestionat. 

— Deci a murit repede. Putem exclude un sedativ destinat 
sistemului nervos central. 

— Cum spuneam, arată ca un atac de cord. 

Higgins părea să-şi piardă răbdarea. Ea îi spuse ce voia să 
obțină de la examenul toxicologic, citindu-şi notele. Medicul 
legist făcu ochii mari, nevenindu-i să creadă. 

— Ai idee cît vor costa toate astea? 

Anna inspiră profund: 

— Guvernul american va suporta toate costurile. Am nevoie 
de o analiză minuțioasă. Dacă nu aflu acum, s-ar putea să nu 
aflu niciodată. Vreau să-ți cer un serviciu. 

Higgins o privi fix. Anna îi simti iritarea. 

— Vreau să-ți cer să jupoi cadavrul. 

— Glumeşti, nu-i aşa? 

— Nu glumesc. 

— E cazul să-ți amintesc, agent Navarro, că văduva doreşte 
o ceremonie funerară cu sicriul deschis. 

— Nu se văd decît mîinile şi faţa, nu? 

Să jupoaie cadavrul însemna să înlăture toată pielea, în 
fiîşii largi, ca să poată fi cusută la loc. Asta le-ar fi permis 
examinarea țesutului subcutanat. Uneori, era unica modalitate 
de-a decoperi urme de injecții. 

— Asta dacă nu ai obiecții, spuse Anna. 

Higgins roşi. Întoarse cadavrul, luă bisturiul şi începu să 
înlăture pielea. 

Anna nu rezistă și ieşi pe coridor. Ron Arsenault se 
apropie, ţinînd în mînă o cană uriașă cu cafea. 

— Incă se mai taie şi se spintecă acolo? întrebă el, ceva 
mai bine dispus. 

— Chiar mai rău. Jupuim pielea. 

— Nici dumneata nu poți suporta? 

— Mă duc pînă la toaletă. 

Sergentul o privi sceptic. 

— Bănutesc că n-ai avut noroc pînă acum. 

Ea scutură din cap, încruntată. 

— Voi, yankeii, nu credeţi în bătrîneţe? 

— Mă întorc imediat, zise ea cu răceală. 

Se stropi pe faţă cu apă rece, dîndu-şi seama prea tîrziu 
că nu existau prosoape de hîrtie. Bodogăni şi intră într-o 
cabină, de unde rupse nişte hîrtie igienică. Privindu-se în 
oglindă, observă cearcănele întunecate de sub ochi. Se machie 
şi se întoarse la Arsenault, simțindu-se puţin mai înviorată. 

— Te-a chemat medicul, spuse Arsenault grăbit. 

Higgins ținea sus o bucată de piele îngălbenită de vreo 
opt centimetri pătrați, ca pe un trofeu. 

— Ai noroc că am jupuit şi mîinile, zise el, o să mă înjure 
directorul de la pompe funebre. 

— Ce e? întrebă Anna, nerăbdătoare. 

— Dosul palmei. Tesutul degetului mare, mușchiul abductor 
al policelui. Priveşte aici. 

Ea se apropie, împreună cu Arsenault, dar nu văzu nimic. 
Higgins luă lupa de pe masa de examinare. 

— Vezi umflătura asta mică şi roşie, cam de un centimetru 
lungime, de forma unei flăcări? 

— Da. 

— Asta-i semn de injecție. Crede-mă, nu acolo vîră acul o 
infirmieră ori un doctor. Pînă la urmă, s-ar părea că am găsit 
ceva. 


10 
Bedford, New York 


M: Hartman şedea în fotoliul de piele cu spătar înalt, 
în biblioteca întesată de cărți, locul unde-şi primea 
de obicei vizitatorii. Ben considera ciudat felul în care tatăl 
său prefera să stea în spatele bariere: formate de imensul birou 
de mahon tapiţat cu piele, chiar şi atunci cînd se întîlnea cu 
propriul său fiu. 

In fotoliul imens, bătrînul, cîndva înalt şi puternic, arăta 
pricăjit — o imagine cu siguranţă diferită de cea pe care-ar fi 
vrut s-o prezinte. Ben stătea într-un fotoliu de piele din faţa 
biroului. 

— Cînd ai sunat, mi s-a părut că voiai să discutăm despre 
ceva, spuse Max. 

Vorbea cu un accent anglo-american cultivat, influența 
germanei fiind greu de detectat. În tinereţe, Max Hartman 
luase lecții de vorbire corectă şi elocință, de parcă ar fi vrut 
să şteargă toate urmele trecutului său. 

Ben se uită cu atenţie la tatăl lui înainte de a-i răspunde, 
încercînd să-l înțeleagă. Totdeauna ai fost o enigmă pentru 
mine. Distant, imposibil de cunoscut. 

— Aşa e, zise el. 

Un străin care-l vedea prima oară pe Max Hartman ar fi 
remarcat capul mare, pleşuv, împestrițat cu pete maronii, de 
bătrîneţe, urechile mari și cărnoase, ochii apoşi, maxilarul 

proeminent, nările în permanenţă dilatate. În ciuda 
transformărilor provocate de vîrstă, era evident că fusese 
cîndva un bărbat frumos. 

Ca de obicei bătrînul purta un costum de comandă, croit 
pentru el la Savile Row, în Londra. Cămaşa albă, scrobită, cu 
inițialele brodate pe buzunarul de la piept, o cravată din rips 
albastru cu auriu, butoni din aur masiv completau ținuta. Deşi 
era duminică dimineaţa, Max era îmbrăcat ca pentru o 
întrunire a consiliului de administraţie. 

Ciudat cum se modifică percepțiile cu timpul, îşi zise Ben. 
Uneori, îl vedea pe tatăl lui aşa cum era acum, bătrîn şi fragil; 
alteori, îl privea cu ochii unui copil intimidat. 

Adevărul era că Ben şi Peter fuseseră întotdeauna putin 
speriaţi de tatăl lor. Max Hartman intimida în general oamenii; 
de ce ar fi făcut excepţie fiii lui? Nu era uşor să fii fiul lui 
Max, să-l iubeşti și să-l înţelegi. Era ca și cum ai fi învăţat o 
limbă străină complicată, una pe care Peter nu putuse ori nu 
voise s-o înveţe. 

Lui Ben îi trecu brusc prin minte expresia dură a lui Peter 
atunci cînd îi dezvăluise ceea ce descoperise despre Max. 
Apoi imaginea lui Peter făcu loc unui șuvoi de amintiri legate 
de fratele său. Simti un nod în gît şi ochii i se umplură de 
lacrimi. 

Nu te gîndi, îşi spuse el. Nu te gîndi la Peter. Aici, în casa 
asta, unde ne-am jucat de-a v-aţi ascunselea 'şi ne-am 
hîrjonit, am conspirat în şoaptă la miezul noptii, am fipat, 
am ris şi-am plins. 

Peter e mort, iar acum trebuie să înduri totul de unul 

singur. 
___Bennu ştia cum să înceapă, cum să abordeze subiectul. 
In avionul cu care plecase de la Basel plănuise cum să-l 
înfrunte pe tatăl său, dar în clipa aceea uitase totul. Ştia doar 
că nu-l va spune nimic despre Peter, despre reapariția şi 
asasinarea lui. Ce rost avea? De ce să-l tortureze pe bătrîn? 
Max Hartman ştia că Peter murise cu ani în urmă. De ce să-l 
tulbure? 

ÎI lăsă pe tatăl lui să vorbească despre afaceri, să-l întrebe 
de conturile pe care le administra. Bătrînul e încă ager la 
minte, îşi zise Ben. Trebuia să schimbe subiectul, dar nu era 
uşor, nici elegant să spună: Apropo, tată, ai fost cumva nazist? 
Nu te superi că întreb? 

In cele din urmă, Ben se hotărî să atace: 

— Cred că vizita în Elveţia m-a făcut să înțeleg cît de puţin 
ştiu despre... despre perioada petrecută de tine în Germania... 

Ochii tatălui său părură să se mărească în spatele lentilelor. 
Se aplecă în față. | 

— Ia spune, de unde interesul ăsta neaşteptat pentru istoria 
familiei? 

— Cred că din pricina vizitei mele în Elveţia. Mi-a amintit 
de Peter. Pentru prima oară după moartea lui m-am dus acolo. 

Bătrînul îşi privi mîinile. 

— Eu nu stăruiesc asupra trecutului, ştii asta. N-am făcut-o 
niciodată. Privesc doar înainte. Nu-i nimic de spus. Am fost 
dus acolo, am avut norocul să supraviețuiesc şi m-au eliberat 
la 29 aprilie 1945. N-o să uit niciodată ziua asta, dar de acea 
perioadă a vieţii mele prefer să nu-mi amintesc. 

Ben trase adînc aer în piept, apoi lansă atacul. Era 
conştient de faptul că relaţia cu tatăl lui avea să fie alterată 
pentru totdeauna, că vălul urma să fie sfişiat. 

— Numele tău nu se află pe lista prizonierilor eliberați de 
aliați. 

Era o cacealma. Urmări reacţia tatălui său. Max îl privi 
îndelung şi, spre surprinderea lui, zîmbi. 

— Trebuie să fii totdeauna precaut cu documentele. Listele 
sînt întocmite în grabă, în perioade de haos total. Unele nume 
sînt ortografiate greşit, altele omise. Dacă numele meu lipsește 
de pe vreo listă întocmită de cine ştie ce sergent american, 
ce-i cu asta? 

— Dar n-ai fost la Dachau, nu-i aşa? întrebă calm Ben. 

Tatăl lui răsuci încet fotoliul, întorcîndu-i spatele lui Ben. 
Cînd vorbi, glasul lui era ascuțit: 

— Ce lucru straniu poți să spui. 

Ben simţea cum i se strînge stomacul. 

— Dar adevărat, nu? 

Max întoarse fotoliul. Chipul lui era lipsit de expresie, 
însă o pată roşie îi apăruse pe obrajii pămîntii. | 

— Există oameni care şi-au făcut o profesiune din 
contestarea faptului că Holocaustul a avut loc. Aşa-zişii 
istorici, scriitori... publică articole şi cărți în care susțin că 
toată povestea a fost o farsă, că n-au fost ucişi milioane de 
evrei. 

Ben îşi simţi gura uscată. 

— Ai fost locotenent în SS. Numele tău apare pe un 
document — un document de asociere, unde sînt trecuți 
membrii unui consiliu de directori ai unei companii secrete. 
Tu au fost trezorierul. 

Cînd bătrînul răspunse, o făcu în şoaptă. 

— N-o să ascult aşa ceva, zise el. 

— E adevărat, nu? 

— Habar n-ai despre ce vorbeşti. 

— De-aceea n-ai povestit niciodată despre Dachau. N-ai 
trecut niciodată pe acolo. Ai fost un nazist. 

— Cum poţi spune aşa ceva? zise bătrînul cu glas aspru. 
Cum e posibil să crezi aşa ceva? Cum îndrăzneşti să mă insulti 
în felul ăsta! 

___— Documentul ăla... e în Elveţia. Contractul de asociere. 
Intregul adevăr e acolo. 

Ochu lui Max Hartman aruncau fulgere. 

— Cineva ţi-a arătat un document fals, menit să mă 
discrediteze. lar tu, Benjamin, ai preferat să crezi asta. 
Adevărata întrebare e: pentru ce? 

Ben simţea cum totul începe să se învîrtă în jurul lui. 

— Pentru că mi-a spus Peter! răcni el. Acum două zile, în 
Elveţia. El a găsit documentul şi a aflat adevărul. Peter a aflat 
ce-ai făcut. Incerca să ne protejeze de consecințe. 

— Peter... ? icni Max. 

Expresia de pe chipul tatălui său îl speria, însă Ben 
continuă: 


117 


— El mi-a vorbit despre corporaţia asta şi despre cine ai 
fost tu în realitate. Imi spunea toate astea cînd a fost împuşcat 
mortal. 

Faţa lui Max Hartman devenise palidă, iar mîna noduroasă 
aşezată pe birou tremura vizibil. 

— Peter a fost ucis sub privirile mele. Ben aproape că 
scuipă cuvintele: Fratele meu, fiul tău... încă o victimă 
de-a ta. 

— Minciuni! strigă Max. 

— Nu, spuse Ben. E adevărul. Ceva ce-ai ascuns de noi 
toată viaţa. 

Brusc, vocea lui Max deveni o şoaptă. 

— Vorbeşti despre lucruri pe care n-ai cum să le înţelegi. 
Făcu o pauză. Conversaţia asta s-a încheiat. 

— Am înţeles cine eşti fu, zise Ben. Și sînt dezgustat. 

— Pleacă, strigă Max Hartman, arătîndu-i uşa cu o mînă 
tremurîndă. | 

Ben îşi imagină acelaşi braţ ridicat într-un salut SS, 
într-un trecut insuficient de îndepărtat. Niciodată 
îndeajuns de îndepărtat. Brusc îşi aminti cuvintele adesea 
citate ale unui scriitor: Trecutul nu e mort. Nici măcar 
nu e trecut. 

— leşi afară! strigă cu glas tunător tatăl lui. leşi afară din 
casa asta! 


Washington, D.C. 


Cursa Air Canada, venind de la Nova Scotia, sosi pe 
Aeroportul Naţional Reagan după-amiază tîrziu. Taxiul opri 
în fața blocului Adams-Morgan, unde locuia Anna, puțin 
înainte de ora șase. Era deja întuneric. 

Anna se întorcea întotdeauna cu plăcere în apartamentul 
ei, singurul loc în care se simţea deplin stăpînă pe situație. 

leşind din ascensor, se întîlni cu un vecin, Tom Bertone. 
Tom şi soția lui, Danielle, erau avocaţi — amîndoi puţin prea 
exuberanți, puţin prea prietenoși, însă destul de simpatici. 

— Hei, Anna, m-am întîlnit azi cu fratele tău mai mic, zise 
e]. Cred că de-abia a sosit în oraş. Un băiat foarte drăguţ. 

Uşile liftului se închiseră în urma lui înainte ca Anna să 
poată spune ceva. 

Frate? Ea nu avea nici un frate. 

Se opri lingă uşa apartamentului ŞI scoase pistolul, un Sig- 
Sauer de 9 mm. Ținîndu-l într-o mînă, răsuci cheia în broască 
cu cealaltă. În apartament era întuneric. Amintindu-şi 
antrenamentele din tinerețe, recurse la tactica standard E&C 
— eschivă şi căutare. Agenţii de teren învățau tehnica asta în 
cadrul şedinţelor de antrenament, însă ei nu-i trecuse niciodată 
prin minte că avea s-o aplice în propriul ei apartament, în 
casa ei, în sanctuarul ei. 

Inchise uşa încetişor. In clipa următoare sesiză ceva ciudat. 
Apoi îşi dădu seama că mirosea a fum de țigară. Mirosul era 
prea slab ca să provină de la o țigară aprinsă. Probabil că 
venea de la hainele cuiva care fuma. 

Cineva fusese în apartamentul ei. 

În lumina slabă a lămpilor de pe stradă, mai observă ceva: 
unul dintre sertarele cartotecii ei era ușor întredeschis. Cineva 
căutase prin lucrurile ei. 

Sîngele îi îngheţă în vine. 

Dinspre baie venea un curent de aer: fereastra fusese lăsată 
deschisă. 

Apoi auzi un zgomot slab — scîrţiitul aproape imperceptibil 
al unui pantof cu talpă de cauciuc pe dalele din baie. 

Intrusul mai era acolo. | 

Aprinse lumina şi se răsuci ghemuindu-se cu pistolul 
ridicat. Slavă Cerului că era un model mai mic, care se potrivea 
mai bine cu mîinile ei decît tipul standard. Intrusul nu se vedea, 
însă, apartamentul fund mic, nu existau prea multe locuri unde 
să se ascundă. Se ridică în picioare şi, respectînd regula 
perimetrului — îmbrățișează pereții, obişnuiau să spună 
instructorii ei — îşi croi drum spre dormitor. 

Simţi mişcarea aerului cu o clipă înainte ca arma să-i fie 
smulsă din mîini de o lovitură puternică. De unde pornise? 

Din spatele biroului? Al dulapului cu fişe? Pistolul căzu cu 
zgomot pe podeaua camerei de zi. 

Recuperează-l prin orice mijloace. 

Brusc, fu lovită din spate şi aruncată în uşa dormitorului 
cu o bufnitură surdă. Rămase încremenită şi agresorul se dădu 
cîțiva paşi înapol. 

Anna desluşi silueta suplă a unui adolescent. Muşclui 
proeminenţi erau încordaţi sub tricoul negru, mulat pe corp, 
dar tînărul nu părea să aibă mai mult de şaptesprezece ani. 

Asta n-avea nici o logică. 

Încet, cu grijă, Anna se ridică în picioare şi porni, cu o 
nepăsare simulată, spre canapeaua de culoarea fulgilor de 
ovăz. Patul gri-albăstrui al pistolului se profilă abia vizibil de 
sub pliul tapițeriei. 

— Furtul din locuinţe e o problemă serioasă în cartierul 
ăsta, nu-i aşa? zise bărbatul- băiat, cu ironie. Părul lui negru, 
lucios, era tuns scurt, iar trăsăturile regulate erau lipsite de 
fermitate. Statisticile sînt şocante. 

Nu prea semăna cu delincvenţii care bîntuiau prin sud- 
estul Washingtonului. Dacă i s-ar fi cerut părerea, Anna ar fi 
spus că individul nu era american get-beget: 1 se părea că 
detectase un uşor accent irlandez. 

— Aici nu e nimic de valoare, spuse Anna, încercînd să 
pară calmă. Trebuie să fi aflat asta pînă acum. Nici unul dintre 
noi nu are nevoie de necazuri. Îşi dădu seama că mîna îi 
amorţise după lovitura primită. Fără să-l scape din ochi, mai 
făcu un pas spre canapea și adăugă pe un ton detaşat: La ora 
asta n-ar trebui să fii la şcoală? 

— Nu trimite niciodată un bărbat să facă treaba unui puşti, 
răspunse el bine dispus. 

Brusc, el îi trase încă un pumn, iar Anna zbură înapoi. 
Lovitura administrată drept în plex o lăsă cu răsuflarea 
tăiată. 

— Ştiai, continuă tînărul intrus, că proprietarii de arme 
sînt cei uciși de ele? Incă o statistică la care merită să te 
gîndeşti. Niciodată nu poţi fi destul de atent. 

Nu era un hoţ. Nici nu vorbea ca un hoţ. Dar ce căuta? 

Închise ochii preţ de o clipă, făcînd un inventar mintal al 
apartamentului ei sărac mobilat: hainele, lămpile, aparatul 
pentru controlul umidității... generatorul M26. Trebuie să 
încerc să-l găsesc! Precis că puştiul a căutat cu atenție peste 
tot, dar funcționarea acelui dispozitiv nu era limpede pentru 
cei nefamiliarizați cu el. 

— O să-ți dau bani, spuse ea şi se întoarse către birou, 
pentru a deschide sertarele. O să-ţi dau bani, repetă ea. 

Unde pusese generatorul? Mai funcționa oare? Trecuseră 
cel puţin doi ani de cînd îl avea. Îl găsi în sertarul mare din 
mijloc, lîngă o cutie roşie de carton în care-şi ținea cecurile. 

— In regulă, zise ea, i-am găsit. 

Cînd se întorsese cu fața spre el, ținea strîns în mînă 
generatorul M26 Tasertron. Îl porni, şi un zgomot ascuţit 
indică faptul că dispozitivul era încărcat. 

— Vreau să mă asculţi cu atenţie, spuse ea. Asta-i un 
generator M26, cel mai puternic dintre cele care se fabrică. 
Dispari de-aici sau o să-l folosesc. Douăzeci şi cinci de mii de 
volți or să scoată untul din tine. 

Tînărul începu să se depărteze de ea, retrăgîndu-se către 
baie. 

In clipa în care năucitoarea armă ar fi fost activată, 
încărcătura ar fi declanșat contactorii — două sîrme 
subţiri, cu capete de trei mm. Electricitatea descărcată 
ar fi avut o tensiune suficientă pentru a-l imobiliza o 
vreme. 

Anna îl urmă spre baie. Intrusul nu avea experienţă; 
retrăgîndu-se în încăperea strimtă, putea să fie încolțit. O 
mişcare greşită, eroarea unui amator. Răsuci butonul 
generatorului la maximum; n-avea rost să-şi asume riscuri în 
momentul ăsta. Dispozitivul din mîna ei biziia şi pocnea. Un 
arc electric albastru se formase între cei doi electrozi. O să 
țintească în stomac. 

Brusc auzi zgomotul apei curgînd di robinetul deschis la 
maximun. Ce dracu ' avea de gînd? Se năpusti în baie, tinînd 
generatorul în fata ei, şi-l văzu pe bărbatul-copil întorcîndu-se 

spre ea cu ceva în mînă. Îi pricepu jocul prea tîrziu. Era duza 
de la duşul ei. Acesta aruncă un şuvoi de apă în direcția ei, 
apă care în condiţii normale ar fi fost inofensivă. Anna lăsă 
din mînă generatorul. Un fulger electric se arcui dinspre 
dispozitiv către bustul ei ud, un fulger albastru, torturant. 
Grupele majore de muşchi i se contractară, şi ea se prăbuşi 
pe podea. 

— A fost amuzant, zise tînărul pe un ton neutru. Dar e 
deja tîrziu. Ne vedem altădată. 

Anna îl privi neputincioasă cum se cațără pe fereastra de 
la baie şi dispare pe scara de incendiu. 

După ce îşi reveni, sună la poliția municipală. Cînd sosiră, 
poliţiştii îi puseră întrebările obişnuite, se sfătuiră dacă să 
clasifice incidentul drept violare de domiciliu ori furt, şi cam 
atit. 

Anna se uită la ceas. Era opt seara. Formă numărul 
de-acasă al lui David Denneen. 

— Imi pare rău că te deranjez, spuse ea, voiam să te întreb 
dacă e liberă camera voastră de oaspeţi? Se pare că 
apartamentul meu tocmai s-a transformat în locul unei 
infracțiuni. 

— Locul unei... Iisuse, zise Denneen. Ce s-a întîmplat? 

— O să-ţi explic mai tîrziu. Scuze pentru neplăcuta surpriză. 

— Ai mîncat? Vino încoace imediat. O să mai punem un 
tacîm. 

David şi Ramón locuiau într-un bloc construit înainte de 
război, lîngă Dupont Circle. Drumul cu taxiul dură 
cincisprezece minute. Apartamentul, destul de mic, era frumos 
mobilat. După aromele plăcute care o întîmpinară cînd intră 
în casă — ardei iute, anason, chimion — Anna ghici că Ramon 
pregătea unul din sosurile lui mexicane. i 

Cu trei'ani în urmă, Denneen, un tînăr agent, lucrase sub 
comanda ei. Învăţa repede, făcea treabă bună şi avusese cîteva 
succese; supraveghease un asistent special al Casei Albe la 
ambasada Qatarului, pistă ce dusese la anchetarea unui caz 
major de coruptie. Anna anexase la dosarul lui rapoarte 

favorabile, dar aflase curînd că Arliss Dupree, în calitate de 
director al serviciului, adăugase propriile sale evaluări 
„potrivite“. Erau vagi, însă acuzatoare ca intenţie: Denneen 
nu avea „stofă de agent guvernamental“. Îi lipsea „tăria de 
caracter“ necesară unui anchetator BIS, era „moale“, „posibil 
nestatornic“, „frivol“. „Atitudinea lui era imprevizibilă.“ O 
înşiruire de absurdități, camuflajul birocratic al unei ostilități 
viscerale, efectele unor prejudecăți. 

Anna se împrietenise atît cu David, cît şi cu Ramon, pe 
care îl cunoscuse cînd intrase la Kramerbooks, pe Connecticut 
Avenue, și-l văzuse tîrguind împreună. Ramon era un bărbat 
scund, cu un chip luminos şi o dantură albă, strălucitoare, 
care contrasta cu tenul măsliniu și lucra ca administrator la 
programul local Hrană pe Roţi. Se plăcuseră imediat. Ramón 
insistase ca Anna să cineze cu ei în acea seară, şi ea acceptase. 
Fusese o întîlnire plăcută, în parte grație excelentei paella 
pregătite de Ramon, dar şi datorită conversației relaxate şi 
tachinărilor nevinovate. Anna le invidia intimitatea firească 
şi afecțiunea. 

David avea trăsături puternice şi un păr de culoarea 
nisipului. Era un bărbat înalt, de o frumuseţe aspră, şi Ramón 
observase felul în care Anna se uita la el. 

— Ştiu ce gîndeşti, îi mărturisi el la un moment dat, în timp 
ce David pregătea băuturile întors cu spatele la ei. Gîndeşti: 
„Ce pierdere“. 

Anna rîse. 

— Mi-a trecut prin munte, recunoscu ea. 

— Toate fetele spun asta. Ramon zimbi. Ei bine, pentru 
mine înseamnă mult. 

Cîteva săptămîni mai tîrziu, Anna luase prînzul cu David 
ŞI-I explicase de ce nu fusese promovat. 

Denneen nu se enervă. 

— Ştii ceva, zise el, doresc doar să-mi fac meseria. De fapt 
vreau să plec dracului din serviciul lui Dupree. Se întîmplă să 
fiu interesat de operațiuni și strategie. Eu am doar gradul 

E-3, aşa că nu pot să-mi aranjez un transfer. În schimb s-ar 
putea să reuşeşti tu. 

Anna trăsese cîteva sfori. Asta însemna că-l evitase pe 
Dupree, ceea ce nu prea-i atrăsese simpatia conducerii BIS. 
Pînă la urmă reuşise, iar Denneen nu uitase niciodată serviciul 
făcut. 

Anna îl pusese la curent pe Denneen cu cele întîmplate în 
apartamentul ei şi, între puiul cu sos mexican preparat de 
Ramón şi o sticlă de vin, simţi că se relaxează. Se pomeni 
glumind pe seama faptului că fusese „bătută de un membru al 
trupei Back Street Boys“. 

— Puteai să fii ucisă, zise grav Denneen. 

— Dar n-am fost. Ceea ce dovedește că nu asta urmărea. 

— In fond ce voia? 

Anna se mulțumi să ridice din umeri. 

— Ascultă, Anna. Ştiu că nu poţi vorbi despre asta, dar 
poate că are legătură cu noua ta misiune de la SCI. Bătrînul 
Alan Bartlett a păstrat atîtea secrete de-a lungul anilor, încît 
n-a suflat o vorbă nici despre cei cu care te-a pus rău. 

— El Diablo sabe mas par viejo que por diablo, murmură 
Ramón. Diavolul ştie multe doar pentru că e bătrîn şi nu 
neapărat pentru că-i diavol. 

— E o întîmplare? insistă Denneen. 

Anna se uită la paharul ei de Vin şi dădu din umeri tăcută. 
Existau şi alte persoane interesate de moartea celor din 
dosarele Sigma? Nu putea să se gîndească acum la asta, şi 
nici nu voia. 

— Mai ia nişte carnitas, îi sări Ramón în ajutor. 


În dimineaţa zilei următoare, Anna fu chemată în biroul 
lui Bartlett. 

— Ce-ai aflat în Nova Scotia? întrebă Bartlett, fără să mai 
piardă vremea cu politeţuri. 

Anna hotărîse să nu-i spună despre instrusul din 
apartamentul ei. N-avea nici un motiv să creadă că exista 
vreo legătură cu cazul la care lucra şi se temea că acel episod 

ar fi putut submina încrederea lui Bartlett în ea. În schimb îi 
spuse ceea ce era cu adevărat important: semnul de injectie 
de pe mîna bătrînului. 

Bartlett dădu încet din cap. 

— Ce fel de otravă au folosit? 

— N-am primit încă rezultatele analizei toxicologice. 
Durează. Te sun dacă găsesc ceva. 

— Crezi sincer că Mailhot a fost otrăvit? 

Bartlett părea nervos. 

— Cred, zise ea. Pe urmă, mai e şi chestiunea banilor. Acum 
patru luni, tipului i s-a transferat în cont un milion de dolari. 

Bartlett se încruntă. 

— De unde? 

— N-am idee. Un cont din Insulele Cayman. Apoi urma 
banilor dispare. Au fost spălați. 

Bartlett nu făcu nici un comentariu. 

Anna continuă: 

— Am cercetat documentele bancare pe ultimii zece ani şi 
totul a ieşit lå iveală. In fiecare an, Mailhot primea cu 
regularitate nişte bani în contul lui. Sume care creşteau 
constant. 

— Poate dintr-un parteneriat de afaceri? 

— După cum spunea soția lui, proveneau de la un patron 
recunoscător. | 

— Un patron foarte generos. 

— Unul foarte bogat. ȘI foarte mort. Bătrînul şi-a petrecut 
aproape toată viaţa lucrînd ca secretar personal al unui bogat 
baron al presei. Bodyguard, om bun la toate, slujbaş pe viață, 
din cîte mi-am dat seama. 

— Pentru cine lucra? 

— Pentru Charles Highsmith. 

Anna urmări cu atenție reacția lui Bartlett. Era clar că știa 
deja asta. 

— Intrebarea e de ce s-au făcut plățile în străinătate, zise 
el. De ce nu s-a făcut un transfer direct din averea lui 
Highsmith? 

Anna ridică din umeri. 

— E doar una dintre întrebări. Pentru a găsi răspunsul ar 
trebui să dăm de urma fondurilor, să vedem dacă ele provin 
într-adevăr din conturile lui Charles Highsmith. Am mai avut 
cazuri de bani proveniți din droguri. Dar nu sînt optimistă. 

Bartlett dădu din cap. 

— Şi văduva...? 

— Nu ne-a fost de ajutor. S-ar putea să ascundă ceva, dar, 
din cîte mi-am dat seama, nu ştie prea multe despre afacerile 
soţului ei. Părea convinsă că el o luase razna. Ne-a spus că 
era unul dintre cei care credeau că moartea lui Highsmith ar 
fi putut să nu se datoreze unui accident. 

— Nu, zău. 

— Şi dumneata crezi acelaşi lucru? E limpede că ştia: de 
legătura dintre Highsmith şi Mailhot. Avea şi el un dosar 
Sigma? 

— Asta-i irelevant. 

— lartă-mă, dar va trebui să-mi permiti să apreciez eu cît 
de irelevant este. Am senzaţia că puţine lucruri din cele pe 
care ţi le-am raportat sînt noutăţi pentru dumneata. 

Bartlett încuviinţă. 

— Highsmith făcea parte din Sigma. Highsmith pare să fi 
avut mare încredere în Mailhot. 

— lar acum, sînt nedespărţiţi, zise Anna pe un ton sumbru. 

— Ai făcut o treabă excelentă la Halifax, zise Bartlett. Sper 
că ştii asta. Şi mai sper că nu ţi-ai despachetat lucrurile. Se 
pare că avem un caz nou. 

— Unde? 

— In Paraguay. La Asunción. 

Un caz nou. Cuvintele erau în egală măsură şocante şi 
descurajante. In acelaşi timp, maniera arbitrară a Fantomei 
de a-i furniza informaţii îi dădea un sentiment de frustrare şi 
de neliniște. Studie chipul bărbatului din fața ei, aproape 
admirîndu-i completa opacitate. Ce ştia el? Ce nu-i spunea? 
Si de ce? 

11 
St. Gallen, Elvetia 


en Hartman petrecuse ultimele două zile călătorind: 

de la New York la Paris, de la Paris la Strasbourg. La 
Paris, luase o cursă de legătură pînă la Mulhouse, Franța, 
lîngă frontiera cu Germania şi Elveția. Acolo închiriase o 
maşină cu care se dusese la aeroportul regional Basel- 
Mulhouse. 

In loc să treacă în Elvetia, cum ar fi fost firesc, închiriase 

un mic avion pentru a ajunge în Liechtenstein. Nici 
funcţionarul de la agenția de închirieri, nici pilotul nu-i 
puseseră întrebări. De ce-ar fi dorit un om de afaceri prosper 
să intre în ducatul Liechtenstein, un cunoscut loc de spălare a 
banilor, într-o manieră greu de depistat, neobişnuită, evitînd 
punctele vamale de la frontieră? Pentru cei de-acolo, funcționa 
regula: nu pune întrebări. 
__ Cînd ajunse în Liechtenstein, era aproape unu noaptea. 
Işi petrecu restul nopții într-o mică pensiune de lîngă Vaduz, 
iar în dimineața zilei următoare plecă să caute un pilot dispus 
să-l treacă granita elvețiană fără ca numele lui să apară pe 
vreo declarație vamală ori pe o listă de pasageri. 

In Liechtenstein, costumul Kiton la două rînduri, cravată 
Hermès și cămaşă Charvet erau doar o modalitate de protectie, 
nimic mai mult. Ducatul făcea o distincție clară între localnici 
şi intruşi, între cei care aveau ceva valoros de oferit şi ceilalți. 
Străinii care doreau să devină cetăţeni a1 ducatului trebuia să 
obțină atît aprobarea parlamentului, cît şi pe cea a prințului. 

Ben Hartman ştia să se descurce în astfel de locuri. 

La vreo douăzeci de kilometri sud de Vaduz, se afla un 
cîmp de aterizare folosit uneori de oameni de afaceri cu 
avioane particulare şi elicoptere. Acolo discută cu un tip mai 
vîrstnic, morocănos, membru al echipei de întreţinere de la 
sol; îi vorbi despre intenţiile lui în termeni vagi, dar în acelaşi 

timp uşor de înţeles. Fără multă vorbă, omul îi scrise un 
număr de telefon pe spatele unui formular. Ben îl răsplăti 
cu generozitate pentru recomandare, dar cînd sună la 
numărul primit, dădu peste un bărbat ce părea beat şi care 
îl refuză, spunînd că avea altă treabă. Ben, avea totuşi un 
nume — Gaspar. Abia la amiază reuși să se întîlnească cu 
Gaspar, un tip slab, între două vîrste, care-l evaluă rapid şi 
îşi exprimă pretenţiile exorbitante. Într-adevăr, pilotul 
cîştiga-bani frumoşi ducîndu-i în Elveţia pe oamenii de 
afaceri, fără să lase urme pe monitoarele controlorilor de 
trafic. Erau perioade cînd anumiţi lorzi ai drogurilor, 
potentați africani sau intermediari din Orientul Mijlociu 
voiau să facă operaţiuni bancare fără ştiinţa autorităților. 
Pilotul presupuse că Ben avea intenţii similare. După o 
jumătate de oră, pe cînd se pregătea de plecare, Gaspar 
află că se iscase o furtună deasupra localității St.Gallen şi 
vru să anuleze zborul. Cîteva bancnote de o a de doları 
îl făcură însă să se răzgîndească. 

În vreme ce avionul bimotor sălta prin ren de aer de 
deasupra Alpilor, taciturnul pilot deveni aproape volubil. 

— De unde mă trag eu, e o vorbă. Es ist besser, reich zu 
leben, als reich zu sterben. Chicoti şi traduse: E mai bine să 

trăieşti bogat decît să 'mori bogat... 

— Dumneata vezi-ți de pilotat, zise Ben plictisit. 

Se întreba dacă nu cumva precauţiile pe care şi le luase 
erau exagerate, dar avea idee pînă unde se întindea puterea 
celor care-i uciseseră fratele și-l angajaseră pe omul cunoscut 
de'el drept Jimmy Cavanaugh să-l omoare. In orice caz 
n-avea de gînd să îi ajute. 

La St. Gallen, Ben făcuse autostopul. Un agricultor care 
livra legume la piețe şi restaurante îl luă în mașină. Fermierul 
îl cercetase cu privrea, nedumerit, dar Ben îi spuse că mașina 
lui se defectase. Îşi continuă drumul după ce închirie o maşină, 
şi se îndreptă spre comunitatea izolată de fermieri de la 
Mettlenberg. Dacă avionul îl hurducase în aer, mersul cu 
mașina nu se dovedi mai liniştit. Ploaia care cădea acoperea 

parbrizul cu o pînză de apă. Ştergătoarele se mişcau rapid, 
însă fără folos. Ploua torențial şi afară se lăsase întunericul. 
Ben abia vedea la cîţiva metri în faţa lui. Traficul fiind intens 
şi drumul îngust, îl obligau să conducă încet. 

Se afla într-o zonă izolată, slab populată din nord-estul 
Elveţiei, în cantonul St. Gallen, nu departe de lacul Constance. 
Cînd ploaia se mai domolea, reuşea să vadă fermele agricole 
ce se succedau pe ambele părți ale drumului. Cirezi de vite, 
turme de oi, hectare de pămînt cultivat. Construcții masive, 
primitive, cu grajduri şi hambare acoperite cu paie. 

In timp ce conducea, îl copleşiră sentimente contradictorii: 
o profundă tristețe, dar şi o furie aproape violentă. In față 
apăru un pîlc de clădiri, probabil satul Mettlenberg. Ploaia se 
transformase în burniţă. Ben văzu ruinele unui castel medieval, 
cîndva fortificat. Se mai zăreau un grînar vechi și o biserică 
de la începutul secolului şaisprezece, închinată Sfintei Maria. 
Casele din piatră erau pitoreşti, cu faţade din lemn și 
acoperişuri roşii. 

Peter îi spusese că Liesl, iubita lui, candidase pentru un 
post liber la un mic spital din zonă. Verificase: exista un singur 
spital pe o rază de mai mulți kilometri — Regionalspital Sankt 
Gallen Nord. 

La mică distanţă de „centrul oraşului“ se înălța o clădire 
oarecum modernă, din cărămidă roşie care adăpostea Spitalul 
regional. Găsi o staţie de benzină, parcă mașina şi se duse la 
un telefon public. 

Cînd răspunse telefonistul de la centrala spitalului, Ben 
spuse încet, în engleză: 

— Vreau să vorbesc cu pediatrul. Copilul meu e bolnav. 

N-avea rost să folosească germana lui de turist, de vreme 
ce-l trăda accentul american. 

Peter spusese că spitalul o angajase pe Liesl fiindcă „aveau 
nevoie de un pediatru“. Se îndoia că existau mai mulți într-un 
spital atît de mic. 

— Vă fac legătura cu...ăă... Noffal/lstation, domnule. 
Urgenţa... 

— Nu, îl întrerupse repede Ben. Vreau să vorbesc direct 
cu pediatrul. Aveţi mai mulţi? | 

— Doar unul, domnule, însă acum nu e aici. 

Doar unul! Ben jubila. S-ar părea că o găsise. 

— Da, o femeie pe nume Liesl-nu-ştiu-cum, nu-i aşa? 

— Nu, domnule. Din cîte ştiu eu, nu e nici o Liesl aici. 
Pediatrul e doctorita Margarethe Hubli, dar, cum vă spuneam, 
nu e la spital. Să vă fac legătura... 

— Trebuie să fie o eroare. Asta-i numele care mi-a fost 
dat. A existat vreo doctoriță numită Liesl, care-a plecat recent? 

— Din câte ştiu eu, nu, domnule. 

Eşec total. 

li veni o idee. S-ar fi putut ca doctorita Hubli s-o fi 
cunoscut pe Liesl și să ştie unde se dusese. 

— Există vreun număr de telefon la care o pot găsi pe 
doctorita Hubli? 

— Mă tem că nu vă pot da numărul ei de-acasă, domnule, 
dar dacă aduceți copilul la spital... 

— Puteți să-i transmiteți un mesaj pe pager din partea mea? 

— Da, domnul, asta pot să fac. 

— Mulţumesc. 

Ben îi dădu numărul telefonului public şi un nume fals. 
După cinci minute, telefonul sună. 

— Domnul Peters? întrebă o voce de femeie în engleză. 

— Mulţumesc că m-aţi sunat, doamnă doctor. Sînt american 
şi mă aflu aici cu nişte prieteni. Incerc să găsesc o doctoriță 
despre care cred că a lucrat la Spitalul regional. Mă întrebam 
dacă o cunoaşteţi cumva — o chema Liesl. 

Urmă o pauză, o pauză prea lungă. 

— Nu cunosc nici o Liesl, zise doctorita. 

Mintea ca s-o protejeze pe Liesl? Ori aşa i se păruse lui. 

— Sînteţi sigură? insistă Ben. Mi s-a spus că a lucrat acolo 
o doctoriță pe nume Liesl şi e important să dau de ea. E o 
chestiune de familie. 

— Ce „chestiune de familie“? 

Bingo. O proteja cu siguranță pe Liesl. 

— E vorba despre... fratele ei, Peter. 

— Fratele... e1? Doctorita părea încurcată. 

— Spuneți-i că numele meu e Ben. 

Urmă o altă pauză lungă, după care femeia întrebă: 
— Unde sînteți? 


Trecură doar douăzeci de minute şi un mic Renault roşu 
opri la staţia de benzină. 

O femeie scundă, îmbrăcată într-o manta largă de 
ploaie, jeanşi murdari de noroi şi ghete, cobori din maşină 
şi trînti portiera. Zărindu-l pe Ben, se apropie. Ben 
observă că era o adevărată frumuseţe. Sub gluga mantalei 
îi văzu părul castaniu închis, tuns scurt, ochii albaştri, 
luminoși şi tenul alb ca laptele. Femeia îl privea încordată, 
speriată. 

— Vă mulţumesc că aţi venit, spuse el. O cunoaşteţi cu 
siguranță pe Liesl. Eu sînt fratele geamăn al soțului ei. 

— Doamne Sfinte, şopti ea, semeni perfect cu el. Parcă aş 
vedea o fantomă. Chipul i se schimonosi brusc. Doamne, 
icni ea, izbucnind în plîns, a fost atît de atent! Atîţia... atîţia 
anl.... 
Ben o privi nedumerit. 

— Nu s-a întors acasă în seara aceea, continuă ea. Am 
rămas trează pînă tîrziu, îngrijorată, îngrozită. Îşi acoperi faţa 
cu mîinile. Şi pe urmă a venit Dieter şi mi-a spus ce se 
întîmplasc. .. 

— Eşti Liesl, şopti Ben. 

— O, Doamne! gemu ea. Era... era un om atît de bun. 
L-am iubit aşa de mult. | 

Ben o luă în braţe, încercînd s-o liniştească şi simţi lacrimile 
curgîndu-i pe obraji. 


Asunción, Paraguay 


Anna fu oprită la vamă de un oficial paraguayan cu o față 
rotundă, îmbrăcat într-o cămaşă albastră cu mîneci scurte. 

După culoarea părului şi trăsături îşi dădu seama că omul, 
asemenea majorității paraguayenilor, era metis. 

Bărbatul o măsură cu privirea, apoi îi ceru să deschidă 
sacoşa. Îi puse cîteva întrebări într-o engleză aproximativă, 
după care vădit dezamăgit îi făcu semn să treacă. 

Se simţea ca un infractor care studia terenul unde urma 
să dea viitoarea lovitură. Instrucţiunile federale cereau ca un 
agent aflat în străinătate să se prezinte la Ambasada americană, 
ceea ce ea nu va face. Riscul scurgerii de informații era prea 
mare. Dacă va avea necazuri, va discuta ulterior despre 
încălcarea protocolului. 

În holul aglomerat al aeroportului găsi un telefon public 
şi îşi preluă mesajele. 

Primise unul de la Arliss Dupree, care voia să ştie cîrid se 
va întoarce la BIS. Cel de-al doilea era de la sergentul 
Arsenault, care a anunţa că primise rezultatele analizei 
toxicologice, fără a preciza ce conțineau. 

Sună la sediul PRCC din Ottawa, şi trebui să aştepte vreo 
cinci minute pînă Ron Arsenault fu găsit. 

— Ce faci acolo, Anna? 

— N-au găsit nimic, nu-l aşa? 

— Îmi pare rău. Nu avea aerul că-i părea rău. Cred că ai 
pierdut timpul aici. 

— Eu nu cred. Încerca să-şi ascundă dezamăgirea. Semnul 
de injecție e important. Te deranjează dacă vorbesc şi eu cu 
toxicologul? 

Ron ezită o clipă. 

— Nu văd de ce n-ai vorbi, dar asta n-o să schimbe nimic. 

— M-aş simţi mai bine. 

— Sigur, de ce nu? 

Arsenault îi dădu un număr din Halifax şi numele 
toxicologului — Denis Weese. Anna îl sună imediat. 

— Am efectuat toate testele pe care le-ai cerut şi încă vreo 
cîteva, zise Weese pe un ton defensiv. 

Ea încercă să şi-l imagineze: precis că era mic şi chel. 

— Îţi sînt recunoscătoare. 

— Să ştii că au fost extrem de costisitoare. 

— O să le plătim, însă vreau să te întreb ceva: există 
substanțe toxice care ajungînd în sîngele cerebral nu se mai 
întorc în organism? 

Arthur Hammond, expertul ei în otrăvuri, îi sugerase în 
treacăt o asemenea explicaţie. 

— Presupun că există. 

— S-ar putea găsi în măduva spinării? 

— N-aş băga mâîna-n foc, dar e posibil. 

Omul nu era cooperant: nu-i aprecia ipotezele. Anna 
aşteptă și, pentru că el tăcea, avansă o idee: 

— Ce spui de o punctie în măduva spinării? 

— Nu se poate. 

— De ce nu? | 

— În primul rînd, e aproape imposibil să faci o puncţie a 
măduvei spinării pe un cadavru. Nu e presiune. Lichidul n-o 
să iasă. În al doilea rînd, cadavrul a fost luat. 

Anna îşi mușcă buza de jos. 

— A fost înmormîntat? 

— Ceremonia funerară are loc azi după-amiază. Corpul 
neînsuflețit a fost trimis la serviciul de pompe funebre. 
Inmormiîntarea va fi mîine dimineaţă. 

— Dar te poţi duce acolo, nu-i aşa? 

— Teoretic, da. Dar pentru ce? 

— Ochiul — lichidul ocular — nu are aceeaşi compoziţie ca 
măduva spinării? 

— Ba da. 

— Poţi extrage lichid ocular, nu? 

Urmă o pauză. 

— Dar n-ai cerut asta, spuse toxicologul. 

— Tocmai am cerut-o, 1-0 întoarse Anna. 


Meulenberg, St. Gallen, Elvetia 


Liesl tăcea. Lacrimile care-i umeziseră obrajii începeau 
să se zvînte. Stăteau pe scaunele din faţă ale maşinii ei. 

Era mai prudent, spusese ea după ce-şi recăpătase calmul. 

Se auzea doar zgomotul mașinilor ce goneau pe şosea şi, 
din cînd în cînd, claxonul vreunui camion. Într-un tîrziu Liesl 
vorbi: 

— Nu eşti în siguranță aici. 

— Mi-am luat măsuri de precauţie. 

— Dacă te vede cineva cu mine... 

— O să creadă că sînt Peter, soţul tău... 

— Dar dacă cei care l-au ucis au dat de urma mea... 

— Dacă ar fi dat de urma ta, n-ai mai fi aici, spuse Ben. 

Ea tăcu o clipă, apoi întrebă: 

— Cum ai ajuns aici? 

Ben îi relată despre avioanele particulare și maşinile pe 
care le schimbase, despre ruta lui ocolită. Ştia că pe Liesl 
prudenta lui o va linişti. Ea dădu din cap în semn de apreciere. 

— Presupun că genul ăsta de măsuri de precauţie a devenit 
a doua natură pentru tine şi Peter. Peter mi-a spus că tu ai pus 
la cale falsul lui deces. A fost o idee genială. 

— Dacă ar fi fost genială, zise ea cu amărăciune, nu l-ar fi 
găsit niciodată. 

— Nu, eu sînt de vină. N-ar fi trebuit să vin în Elveţia, să-i 
scot din bîrlog. 

— N-aveai de unde să ştii, tu îl credeai mort pe Peter. 

Se întoarse cu faţa spre el. Ben o privi admirativ. Nu era 
de mirare că Peter renunţase la tot ca să trăiască alături de 
ea. Se simti atras de ea, dar ştia că n-avea să dea curs niciodată 
acelui impuls. 

— Nu porți numele tău adevărat, nu-i aşa? 

— Sigur că nu. Toţi prietenii mei de-aici mă cunosc sub alt 
nume. De fapt, Margarethe Hubli era numele unei mătuşi de-a 
doua. Mi-am schimbat numele. Despre Peter ştiau că era un 
prieten de-al meu, un scriitor canadian pe care-l ajutam. Și 
pe el îl cunoşteau sub alt nume. Glasul i se stinse şi privi, dusă 
pe gînduri, pe fereastră. Peter a păstrat totuși cîteva legături, 
oameni de încredere. Îi numea „sistemul lui de avertizare 

timpurie“. Cu cîteva zile în urmă, a primit un telefon şi-a aflat 
despre baia de sînge de pe Bahnhofstrasse... A înțeles ce se 
întîmplase. L-am implorat să nu întreprindă nimic, dar el 
s-a încăpăţinat să acționeze! Spunea că n-avea de ales. 
Trebuia să te protejeze. Să te convingă să pleci din ţară. 
Trebuia să-ți salveze viața, chiar dacă asta însemna să şi-o 
pună pe-a lui în pericol. O, Doamne, l-am rugat să nu plece. 
L-am implorat. 

Ben îi luă mîna. 

— Imi pare nespus de rău. 

— Nici măcar nu-i pot cere cadavrul, nu? 

— Nu. Nici unul din noi nu poate. 

Ea înghiți în sec. 

— Să ştii că Peter te-a iubit foarte mult. 

Il durea să audă asta. 

— Voi doi nu semănaţi doar fizic, erați identici. 

— Nu tocmai. 

— Numai un frate geamăn poate spune asta. 

— Pe mine nu mă cunoşti. Temperamental, eram total 
diferiți. 

— Şi doi fulgi de zăpadă sînt diferiți, dar tot fulgi de zăpadă 
sînt. 

Ben zîmbi. 

— Nu mă pot gîndi la noi ca la nişte fulgi de zăpadă. Mereu 
cream necazuri. 

Ceva din spusele lui o întristă şi lacrimile începură să-i 
curgă pe obraji. i 

— O, Doamne, de ce l-au ucis? Pentru ce? In ce scop? El 
n-ar fi vorbit niciodată, nu era prost! 

Ben aşteptă răbdător ca ea să se calmeze. 

— Peter mi-a spus că a găsit un document, o listă de nume. 
Douăzeci şi trei de nume ale unor oameni politici importanți 
şi ale unor industriaşi. „Companii de care ai auzit“, mi-a spus. 
Zicea că era un contract de asociere, care punea bazele unei 
organizații în Elvetia. 

— Da. 

— Ai văzut documentul? 

— L-am văzut. 

— Ţi s-a părut autentic? 

— Din cîte mi-am dat seama, da. Toate indiciile, pînă şi 
forma literelor, arătau ca ale unor documente din anii 
patruzeci. 

— Unde se află? 

Ea îşi muşcă buzele. 

— Inainte de-a părăsi Ziirich-ul pentru totdeauna, el a 
deschis un cont bancar şi-a închiriat un seif. Voia să păstreze 
acolo hîrtiile. Bănuiesc că a pus documentul acolo. 

— E posibil să-l fi ascuns acasă, în cabana voastră? 

— Nu, zise ea repede, în cabana noastră nu e nimic. 

Ben sesiză reacția el. 

— A lăsat vreo cheie de la seiful ăla? 

— Nu. 

— Dacă a deschis contul pe numele lui, cei care-l urmăreau 
puteau să afle că n-a murit. 

— Nu l-a deschis pe numele lui. E pe numele unui avocat. 

— Stii cine e? 

— Sigur. Vărul meu, doctor Matthias Deschner. De fapt, e 
un văr de-al doilea. O rudă destul de îndepărtată, ca să nu se 
facă legătura cu noi... cu mine. E o persoană de încredere. 
Are biroul la Zürich, pe St. Annagasse. 

— Ai deplină încredere în el. 

— Totală. La urma urmei, i-am încredinţat vieţile noastre. 

— Dacă persoane cu influenţă, putere şi numeroase legături 
vor neapărat să obțină documentul ăsta, înseamnă că e extrem 
de important. 

Ben revăzu cu ochii minţii momentul uciderii lui Peter. 
Simti că-şi pierde respiraţia: Peter le stătea în drum, de aceea 
l-au ucis. 

— Sînt speriaţi că numele lor vor ieşi la iveală, spuse Liesl. 

— Cîţi or mai! fi în viaţă după atîţia ani? 

— Mai sînt şi moştenitorii. Oamenii puternici pot avea 
succesori puternici. 

— Dar şi unii care nu sînt aşa de puternici. Trebuie să 
existe o verigă slabă undeva. Ben făcu o pauză. Toată 

povestea asta e absurdă. Ideea. că i-ar păsa cuiva de o 
corporație înființată cu jumătate de secol în urmă... e de-a 
dreptul nebunească! 

Liesl zîmbi amar. 

— Totul e relativ, nu-i aşa — ce are sens şi ce nu. Cît de 
mult din viaţa ta bine organizată mai are sens? 

In urmă cu o săptămînă, Ben îşi petrecea timpul la 
departamentul de „dezvoltare“ de la Hartman Capital 
Management, cultivînd clienții vechi şi promovînd noile 
proiecte, exploatîndu-şi farmecul la maximum. Era o lume în 
care nu mai putea trăi; multe dintre lucrurile pe care le ştiuse 
pînă atunci făceau parte dintr-o impostură mai vastă, pe care 
putea doar spera s-o înțeleagă. Cavanaugh a fost însărcinat 
cu supravegherea ta, spusese Peter. Corporaţia — acest grup 
Sigma — părea să aibă peste tot agenţi. Să fi fost ăsta motivul 
pentru care mama lui insistase să se întoarcă la firma familiei 
după moartea lui Peter? Îşi închipuise că astfel se va afla în 
siguranță, protejat de primejdii, de adevăruri pe care el 
de-abia începea să le priceapă? 

— Peter a aflat cumva dacă există Corporaţia Sigma? 

Ea îşi trecu mîna prin păr cu un gest nervos. 

— Am aflat foarte puţine lucruri concrete. Multe sînt doar 
presupuneri. Noi credem — credeam — că există corporatii- 
fantomă şi oameni foarte bogați care se străduiesc să ascundă 
originile averilor pe care le dețin. Firmele astea sînt 
necruțătoare, ca şi oamenii pe care-i finanţează. Nu se încurcă 
în amănunte cum ar fi moralitatea. De îndată ce au aflat, cine 
ştie cum, că Peter avea un document care putea dezvălui 
implicarea lor în Sigma, sau pe cea a părinților lor şi s-ar 
putea să dea în vileag complicatele aranjamente 
corporatiste din timpul războiului — n-au ezitat să-l ucidă. 
Nu vor ezita să te omoare şi pe tine sau pe mine. Pe oricine 
ar putea să-i dea în vileag sau să-i oprească, ori care pur 
şi simplu ştie prea multe despre existenţa lor. Peter 
ajunsese, însă, la concluzia că indivizii ăştia s-au reunit 

pentru scopuri mai importante. Să... controleze toată lumea. 

— Cînd am vorbit cu Peter, mi-a spus doar că unii dintre 
membrii fostei conduceri îşi protejau propriile averi. 

— Dacă ar fi avut timp, ti-ar fi dezvăluit mai mult despre 
ipotezele lui. 

— A vorbit vreodată despre tatăl nostru? 

Ea făcu o grimasă. 

— A spus doar că era un ipocrit şi un mare mincinos, că nu 
era supraviețuitor al Holocaustului. Că fusese un membru al 
SS. Adăugă sarcastic: Sigur, abstracţie făcînd de toate astea, 
Peter îl iubea. 

Ben se întrebă dacă sarcasmul ei nu ascundea un dram de 
adevăr. 

— Ascultă, Liesl, vreau să-mi spui cum pot intra în legătură 
cu vărul tău, avocatul. Denscher... 

— Matthias Denscher. Pentru ce? 

— Ca să obțin documentul. 

— Am zis: pentru ce? Ca să fii şi tu ucis? 

— Nu, Liesl. N-am de gînd să mă las ucis. 

— Atunci trebuie să existe un motiv care mie îmi scapă. 

— Vreau să-i demasc pe ucigaşi. 

Ben se aştepta la o izbucnire de furie şi fu surprins cînd ea 
îl întrebă pe un ton cît se poate de calm: 

— Vrei să-i răzbuni moartea? 

— Da. 

În ochii lui Liesl apărură lacrimi. Părea gata să 
izbucnească în plîns. 

— Dacă o s-o faci... dacă eşti atent, la fel de atent cum ai 
fost venind încoace, nimic n-o să mă bucure mai mult. 
Demască-i, Ben. Fă-i să plătească. Îşi şterse lacrimile. Acum 
trebuie să plec acasă. 

Părea calmă, însă Ben îi simţea teama ascunsă. O s-o fac 
pentru mine şi pentru tine, îşi zise el. 

— Adio, Liesl, spuse Ben, sărutînd-o pe obraz. 

„— Adio, Ben. ŞI fă-i să plătească. 

Asuncion, Paraguay 


To pe care-l luă Anna de la aeroport era un vechi și 
zgomotos Volkswagen. Probabil că nu avea tobă 
de eşapament. Trecură pe lîngă nişte vile în stil colonial 
spaniol înainte de a ajunge în centrul sufocat de trafic, 
cu străzi străjuite de arbori şi înţesate de pietoni. Asunción 
părea să fi încremenit în perioada anilor '40. Timpul 
trecuse pe lîngă el. 

Hotelul, aflat în centru, era o clădire mică şi sărăcăcioasă 
de pe strada Colon. In ghidul ei turistic figura cu trei stele, 
dar era limpede că autorul ghidului fusese mituit. Funcţionarul 
de la recepţie o întîmpină cu multă căldură cînd ea i se adresă 
într-o spaniolă fluentă. 

Camera ei avea tavanul înalt, pereții cojiți şi, pentru că 
ferestrele dădeau spre stradă, era incredibil de zgomotoasă. 
Dacă vrei să treci neobservat, nu te instalezi acolo unde trag 
americanii, îşi zise ea consolîndu-se. 

După ce îşi despachetă lucrurile, Anna formă numărul de 
la Comisaria Centrico — principala secţie de poliţie + care-i 
fusese dat. 

Nu era o legătură oficială. Căpitanul Luis Bolgorio, un 
anchetator de la serviciul omucideri al poliţiei paraguayene, 
solicitase telefonic sprijinul agențiilor americane în cîteva 
cazuri de crimă. Anna obținuse numele lui, evitînd canalele 
oficiale, de la un prieten care lucra la FBI. Bolgorio datora 
agenților americani cîteva favoruri; la asta se reducea 
loialitatea lui. 

— Ai noroc, domnişoară Navarro, îi spuse căpitanul 
Bolgorio. Văduva a acceptat să te întîlnească, deşi se află în 
doliu. 

— Minunat. Mulţumesc pentru sprijin. 

— E o doamnă bogată şi influentă. Sper s-o tratezi cu tot 
respectul. 

— Sigur. Cadavrul...? 

— Nu e de competenţa mea, dar o să aranjez să poți intra 
la morga poliției. 

— Excelent. | 

— Casa e pe Avenida Mariscal López. Poţi să ajungi acolo 
cu un taxi. O să iau cu mine documentele pe care le-ai cerut. 
Cînd ne întîlnim? 

Anna îşi petrecu următoarea oră studiind dosarul 
„victimei“ — deşi îi venea greu să se gîndească la un asemenea 
infractor ca la o victimă. 

Știa că dosarul pe care i-l dăduse Alan Bartlett conținea, 
probabil, singurele informaţii pe care avea să le obțină. 
Căpitanul Bolgorio o ajuta din obligaţie — serviciu contra 
serviciu, doar aranjase ca trupul lui Prosperi să fie reținut la 
morgă. 

Conform spuselor lui Bartlett, Paraguay era faimos pentru 
lipsa de cooperare în cazurile de extrădare. Timp de multe 
decenii, fusese un refugiu pentru criminalii de război şi alți 
fugari căutaţi în toată lumea. Odiosul şi coruptul său dictator, 
„preşedinte pe viaţă“, generalul Alfredo Stroessner avusese 
grijă de asta. Existaseră unele speranţe de îmbunătăţire a 
situației după răsturnarea de la putere a acestuia, în 1989, 
însă Paraguayul rămiînea opac la cererile de extrădare. lată 
de ce era locul ideal în care să-şi stabilească reşedinţa un tilhar 
bătrîn precum Marcel Prosperi. Corsican prin naştere, Marcel 
Prosperi fusese practic stăpînul Marsiliei în timpul și după al 
doilea război mondial, controlînd traficul de heroină, de arme 
şi prostituția. La scurt timp după încheierea războiului, preciza 
dosarul de la SCI, fugise în Italia, apoi în Spania şi, în cele 
din urmă în Paraguay. Aici, Prosperi organizase rețeaua sud- 
americană de distribuție a heroinei venite de la Marsilia — 
aşa-zisa „filieră franceză“, răspunzătoare de aducerea „morţii 
albe“ de la Marsilia în Statele Unite, în colaborare cu liderul 
mafiei americane Santo Trafficante jr. Anna ştia că printre 
complicii lui Prosperi se numărau unele dintre cele mai înalte 
oficialități. Asta însemna că rămînea foarte periculos, chiar și 
după moarte. 

În Paraguay, Prosperi îşi crease imaginea unui respectabil 
om de afaceri — era proprietarul unui lanț de agenții pentru 
vînzarea de automobile. În ultimii cîțiva ani, boala îl ţintuise 
la pat. Murise cu două zile în urmă. 

In timp ce se îmbrăca pentru întîlnirea cu văduva lui 
Prosperi, Anna medita la detaliile cazurilor Prosperi şi Mailhot. 
Indiferent ce afla de la văduvă, putea să parieze că Marcel 
Prosperi nu murise din cauze naturale. Era evident că cei 
care puseseră la cale asasinatele posedau bani, relaţii şi 
inteligență. 

Faptul că victimele figurau în doarele Sigma aflate la Alan 
Bartlett era semnificativ, dar nu clarifica lucrurile. Mai existau 
ŞI alţii care avuseseră acces la numele din acele dosare — cei 
din Departamentul de Justiţie, de la CIA sau din alte ţări? 
E.xistaseră scurgeri de informaţii privind conţinutul listei? 

O ipoteză începea să prindă contur. Criminalii erau 
probabil bine plătiți şi aveau acces la informaţii prețioase. 
Dacă nu acționau de capul lor, însemna că fuseseră angajați 
de cineva cu bani şi putere — însă care era motivația? Şi de ce 
acum, de ce aşa de brusc? 

Reveni la listă — cine anume o văzuse? Bartlett vorbise 
despre o revizie internă a CIA şi despre decizia de a implica 
SCI în această operaţiune. Asta sugera apariția unor analişti, 
a unor funcționari oficiali. Dar procurorul general — el văzuse 
lista? 

O mulțime de întrebări la care nu găsea răspunsuri. 

De ce fuseseră ascunse crimele sub aparența unor morți 
naturale? De ce era aşa de important ca acele crime să fie 
tăinuite? 

Si cum era cu... 

Telefonul sună şi omul de la recepţie o anunţă că sosise 
taxiul. 

Işi termină machiajul și cobari la parter. 

Taxiul, un Mercedes argintiu, gonea pe străzile aglomerate 
din Asunción. Şoferul, un bărbat frumos de aproximativ 
patruzeci de ani, cu tenul măsliniu contrastînd plăcut cu 

cămașa albă din pînză subțire, se uita la ea din cînd în cînd, ca 
şi cum ar fi sperat să-i întîlnească privirea. 

Anna îl ignora deliberat. Ultimul lucru de care avea nevoie 
era un Casanova latino-american căruia îi trezise interesul. 

Nu văzuse nici o față de anglo-saxon de cînd sosise. Nimic 
surprinzător. Asunción nu era Paris. Autobuzul din faţa lor 
arunca pe ţeava de eşapament un fum urît mirositor. 

Observă că traficul se diminuase. Străzile largi erau 
străjuite de arbori. Se aflau probabil la periferia oraşului. Avea 
o hartă, dar nu voia s-o deschidă dacă nu era necesar. Işi 
aminti că Bolgorio îi spusese că locuinţa lui Prosperi se afla 
pe Avenida Mariscal López, în sectorul estic, pe drumul de 
întoarcere către aeroport. Trecuse pe-acolo cînd venise în 
oraş — era strada cu vile frumoase, în stil colonial. 

Privi pe geam şi constată că străzile pe care le vedea nu-i 
erau cunoscute. In mod cert nu mai văzuse partea asta a 
oraşului. 

— Unde mergem? îl întrebă ea pe şofer. 

Omul nu răspunse, şi ea insistă. 

— Hei, n-auzi? 

Soferul trase maşina pe un drum lateral, necirculat. 

Iisuse! N-avea armă. Pistolul ei se afla încuiat în sertarul 
de la birou. Cunoştinţele ei de arte marţiale şi autoapărare 
de-abia ar fl... 

Şoferul o ameninţă cu un pistol negru, de calibrul 38. 

— Acum o să vorbim, zise omul. Vu din America. Vrei să 
vizitezi proprietatea lui señor Prosperi. Unora dintre noi li se 
pare interesantă treaba asta. 

Anna se strădui să rămînă calmă. Unicul dezavantaj al 
individului era limita cunoaşterii lui. Nu ştia cine era ea. Sau 
ştia? 

— Dacă eşti vreo tirfă de la Brigada antidrog, am nişte 
prieteni cărora le-ar plăcea să se distreze cu tine... înainte de 
a te face să dispari. N-ai fi prima. Dacă eşti o politico 
americană, am alți prieteni care s-ar bucura să poarte cu tine, 
să zicem, o conversaţic. 

Anna îşi compuse o expresie ce exprima plictiseală 
amestecată cu dispreţ. 

— Ce tot vorbeşti despre „prieteni“, zise ea. Apoi şuieră în 
spaniola ei fluentă. E/ muerto al hoyo y le vivo al bollo. Morții 
nu au prieteni. 

— Nu vrei să-ți alegi felul în care o să mori? E singura 
alegere pe care-o au de făcut cei mai mulţi dintre noi. 

— Dar va trebui să alegi tu primul. El que mucho habla, 
much yerra. Îmi pare rău pentru tine — să mă iei într-o cursă 
ŞI s-o dai în bară în halul ăsta. Chiar nu ştii cine sînt, nu-i aşa? 

— Dacă ești deşteaptă, o să-mi spui. 

Ea zîmbi dispreţuitor. 

— Ăsta-i singurul lucru pe care n-o să-l fac. După o pauză 
adăugă: Pepito Salazar nu mi-ar da vole. 

Soferul încremeni. 

— Ai spus Salazar? 

Navarro menționase numele unuia dintre cei mai 
importanți exportatori de cocaină din regiune, un om ale cărui 
afaceri erau mai profitabile chiar decît cele ale cartelului din 
Medellin. 

Şoferul o privi cu un aer bănuitor. 

— E uşor să pomeneşti numele unui străin. 

— Cînd o să mă întorc la Palaquinto, în seara asta, o să 
rostesc numele fău, zise Anna provocator. Palaquinto era 
numele adăpostului montan al lui Salazar, pe care puţini îl 
cunoşteau. Regret că n-am făcut prezentările. 

Bărbatului îi tremura glasul. Să-i facă necazuri unui curier 
personal al lui Salazar echivala cu sinuciderea. 

— Am auzit vorbindu-se despre Palaquinto — robinete de 
aur, fîntîni de şampanie... 

— Asta doar la petreceri. Dacă aş fi în locul tău, n-aş miza 
pe vreo invitație. 

Îşi vîri mîna în mica ei geantă, căutînd cheile de la hotel. 

— Îmi cer scuze, spuse şoferul. Instrucţiunile le-am primit 
de la oameni care nu ştiau nimic. 

:, — Pepito ştie că se mai fac şi greşeli. 

Anna privi pistolul pe care el îl ţinea lejer în mîna dreaptă, 
îi zîmbi şoferului încurajator, apoi, cu o mișcare rapidă, îi 
înfipse cheile în încheietură. Oţelul zimţat străpunse pielea şi 
arma căzu în poala Annei. În vreme ce omul urla de durere, 
ea ridică pistolul și-l lipi de ţeasta bărbatului. 

— La mejor palabra es la que no se dice, spuse ea printre 
dinți. Cele mai importante cuvinte sînt cele care nu se rostesc. 

Îi ordonă omului să coboare din maşină, să facă 
cincisprezece paşi prin tufele de lîngă drum, apoi trecu la 
volan şi demară în trombă. Nu-şi putea permite să se lase 
copleșită de panică. Avea mult de lucru. 


Casa lui Marcel Prosperi, retrasă de la stradă, era o vilă 
imensă în stil spaniol, înconjurată de un teren îngrijit, care-i 
amintea de locuinţele misionarilor spanioli din California. În 
loc de o simplă pajiște, întinderea de pămînt, protejată de un 
gard înalt din fier forjat, fusese amenajată în terase cu şiruri 
de cactuşi şi vegetaţie sălbatică, luxuriantă. 

Anna parcă Mercedesul argintiu la oarecare distanţă şi 
porni pe jos către intrare, unde staționa un taxi cu motorul 
pornit. Un bărbat scund şi pîntecos îi ieşi în întîmpinare. 
Omul era un metis, cu o mustață neagră de bandido, cu 
colțurile lăsate, părul negru, pieptănat pe spate, uns cu prea 
mult gel. Cămașa albă, cu mînecă scurtă, era îmbibată de 
sudoare. 

Trebuie să fie căpitanul Bolgorio, își zise Anna. Dar unde 
era maşina poliţiei? Taxiul care-l adusese se îndepărta. 

Omul se apropie de ea radios şi-i prinse mîna între palmele 
lui mari şi umede. 

— Agent Navarro, zise el. E o plăcere să cunosc o femeie 
atît de frumoasă. 

— Îţi mulțumesc că ai venit. 

— Hai, sefiora.Prosperi nu e obişnuită să aştepte. E foarte 
bogată și foarte influentă, agent Navarro. Să intrăm chiaracum. 

' Bolgorio apăsă peun buton aflat lîngă poarta din față şi spuse 
numele amîndurora. Se auzi un bizâit, şi broasca se deschise. 

Anna observă un grădinar aplecat peste un strat de flori. 
O servitoare mai vîrstnică mergea pe o cărare printre cactuşi, 
ducînd o tavă cu pahare. 

— E totul pregătit ca să pot merge la morgă după 
întrevederea asta? întrebă Anna. 

— Cum spuneam, nu e tocmai de competența mea, agent 
Navarro. O casă magnifică, nu-i aşa? 

Trecură pe sub o arcadă şi Bolgorio apăsă pe butonul 
soneriei unei uși din lemn sculptat. 

— Dar mă poți ajuta să rezolv? mai întrebă Anna, chiar în 
clipa în care uşa se deschise. 

Bolgorio dădu din umeri. Fata din casă îi invită să intre. 
Înăuntru era răcoare. Slujnica îi conduse într-o încăpere 
spațioasă decorată cu covoare tradiționale, lămpi şi oale din 
ceramică. Iluminatul discret din stucatura tavanului nu se 
armoniza cu interiorul. 

Cei doi se aşezară pe o canapea joasă, lungă. Menajera le 
oferi cafea și apă minerală, dar amîndoi refuzară. 

In cele din urmă apăru o femeie înaltă, suplă şi graţioasă. 
Văduva Prosperi, avînd în jur de şaptezeci de ani, era foarte 
elegantă. Rochia neagră, turbanul negru şi niște ochelari de 
soare imenşi, aminteau de Jackie Onassis. 

Anna şi Bolgorio se ridicară de pe canapeaua joasă. Fără 
să dea mîna cu ei, femeia zise în spaniolă: 

— Nu văd cu ce vă pot ajuta. 

Bolgorio făcu un pas înainte. 

— Sînt căpitanul Luis Bolgorio de la poliție, zise el, 
înclinînd capul, iar aceasta e agentul special Anna Navarro 
de la Departamentul de Justiție american. 

— Consuela Prosperi, spuse iritată femeia. 

— Vă rog să acceptaţi sincerele noastre condoleanţe pentru 
decesul soţului dumneavoastră, continuă el. Am dori să ne 
răspundeți la cîteva întrebări, apoi plecăm. 

— E vreo problemă? Soţul meu era bolnav de multă vreme, 
ştiţi asta. Moartea a fost o uşurare pentru el. 

— Deţinem informaţii potrivit cărora soțul dumneavoastră 
ar fi fost asasinat: 

Consuela Prosperi nu părea impresionată. 

— Luaţi loc, vă rog, zise ea. 

Cei doi se aşezară pe canapea, iar ea într-un fotoliu alb 
aflat în fata lor. Consuela Prosperi părea să fi făcut cel puţin 
cîteva operații estetice. 

— Marcel a fost țintuit la pat în ultimii ani. Avea o sănătate 
foarte șubredă. 

— Înţeleg, spuse Anna. Soţul dumneavoastră avea 
duşmani? 

Văduva o privi cu aroganță. 

— De ce-ar fi avut duşmani? 

— Sefiora Prosperi, ştim totul despre trecutul soţului 
dumneavoastră. 

— Eu sînt a treia lui soție, zise ea. Nu discutam cu el despre 
afacerile lui. Interesele mele se află altundeva. 

Anna își dădu seama că femeia nu părea copleșită de 
pierderea suferită. 

— Señor Prosperi avea vizitatori constanţi? 

Văduva ezită o clipă. 

— Nu cîtă vreme am fost noi căsătoriți. 

— Ştiţi cumva de vreun conflict cu partenerii lui străini de 
„afaceri“? 

Văduva îşi strînse buzele subțiri. 

— Agenta Navarro nu vrea să fie vrei de respect, interveni 
Bolgorio în grabă. Vrea să spună că.. 

— Înţeleg foarte bine ce vrea să spună, se răsti Consuela 
Prosperi. 

Anna dădu din umeri. 

— Trebuie să fi existat destui oameni de-a lungul anilor 
care să fi dorit ca soțul dumneavoastră să fie cercetat, arestat, 
chiar ucis. Rivali. Pretendenți la aceleași teritorii. Parteneri 
de afaceri nemulțumiți. Ştiţi asta la fel de bine ca mine. 

Văduva nu răspunse. 

— Mai există şi oameni care l-ar fi putut avertiza, continuă 
Anna. Agenti de informații. Agenţi de securitate. Știți cumva 

dacă l-a contactat cineva ca să-l prevină asupra unor posibile 
amenințări? 

— In cei nouăsprezece ani de căsnicie, spuse Consuela 
Prosperi întorcînd capul, n-am auzit nimic de genul ăsta. 

— Şi-a exprimat vreodată teama că ar fi căutat de anumiţi 
oameni? Ă 

— Soţul meu era un om discret. Îşi conducea agențiile 
prin intermediari. Nu i-a plăcut niciodată să iasă în lume. Spre 
deosebire de mine. 

— A spus că-i era teamă să iasă? 

— Nu-i plăcea să iasă, o corectă ea. Prefera să stea în casă 
şi să citească. 

Anna încercă o altă pistă: 

— Se pare că aveţi aici un sistem de securitate foarte bun. 

Văduva zîmbi ironic. 

— Nu cunoşti Asunción, nu-i aşa? 

— Sărăcia şi rata criminalității sînt mari aici, agent Navarro, 
spuse căpitanul Bolgorio. Oamenii înstăriți sînt nevoiți să-şi 
ia măsuri de protecție. 

— Soţul dumneavoastră a primit vizite în ultimele 
săptămîni? continuă Anna, ignorîndu-l. 

— Nu. Prietenii mei au mai venit pe-aici, dar nici unul nu 
a urcat la etaj să-l vadă. De altfel n-a avut prieteni în ultimii 
ani. La el intrau doar infirmiere. 

— Cine trimitea infirmierele? 

— O agenţie. 

— Făceau cu schimbul... veneau aceleaşi mereu? 

— Era o infurmieră de zi şi una de noapte — mereu aceleaşi. 
Îl îngrijeau foarte bine. 

Anna își muşcă buza de jos. 

— Va trebui să examinez anumite documente privind 
administrarea casei. - 

Văduva se întoarse către Bolgorio cu o expresie de 
indignare pe chip. 

— Nu sînt obligată să tolerez aşa ceva, nu? Asta-i o violare 
grosolană a intimitățiu mele. 

Bolgorio întinse mîinile, cerînd parcă îndurare. 

— Vă rog, señora Prosperi, singurul ei interes e să 
stabilească dacă a fost sau nu vorba de o crimă. 

— Crimă? Soţului meu i-a cedat inima. 

— Dacă va fi necesar, putem obţine documentele de la 
bancă, zise Anna, dar ar fi mult mai simplu dacă... 

Consuela Prosperi se ridică şi-o privi pe Anna, de parcă 
agenta americană ar fi fost un şobolan care pătrunsese în casa 
ei. Bolgorio interveni în şoaptă: 

— Oamenii de condiţia ei nu tolerează violarea intimității. 

— Sefiora Prosperi, spuneţi că erau două infirmiere, insistă 
Anna. Aveaţi încredere în ele? 

— Da. 

— N-au fost niciodată bolnave, n-au lipsit? 

— Ba da, din cînd în cînd. Işi mai luau liber cînd era vreo 
sărbătoare, dar agenţia avea grijă să trimită înlocuitoare. Chiar 
şi în ultima noapte a lui Marcel, înlocuitoarea a făcut tot ce-a 
putut ca să-l salveze. 

Inlocuitoarea. Anna îşi îndreptă spatele, dintr-o dată 
atentă. 

— A fost o înlocuitoare în noaptea cînd a murit domnul 
Prosperi? 

— Da, dar cum spuneam, era la fel de bună... 

— Aţi mai văzut-o pînă atunci? 

— Nu... 

— Puteţi să-mi dați numele şi numărul de telefon al agenţiei 
care trimitea infirmierele? 

— Sigur, dar dacă insinuezi că infirmiera aia l-a ucis pe 
Marcel, eşti ridicolă. Soţul meu era bolnav. 

Anna îşi simţi pulsul bătîndu-i mai repede. 

— Poți să suni la agenţia asta? îl întrebă ea pe Bolgorio. 
Acum aş vrea să mergem direct la morgă. Poţi să-i suni și să 
le spui să pregătească trupul neînsuflețit. 

— Trupul neînsuflețit? întrebă Consuela Prosperi, alarmată, 
ridicîndu-se în picioare. 

— Trebuie să-mi cer scuze pentru amînarea funeraliulor, 
zise Anna. Avem nevoie de permisiunea dumneavoastră 
pentru efectuarea unei autopsii. Putem obține şi un ordin 

judecătoresc, dar ar fi mai simplu şi mai rapid dacă ne-ați 
acorda permisiunea. Vă garantez că, dacă ceremonia funerară 
va avea loc cu sicriul deschis, nimeni nu-şi va da seama... 

— Despre ce vorbeşti? întrebă văduva, sincer nedumerită şi 
se duse către imensul şemineu de pe a cărui poliţă luă o urnă 
din argint. Am primit cenuşa soțului meu acum cîteva ore. 


13 
Washington, D.C. . 


udecătoarea Miriam Bateman, de la Curtea Supremă, 

se ridică cu greu din spatele biroului dublu din mahon 
ca să-şi întîmpine vizitatorul. Sprijinindu-se în bastonul cu 
mîner de aur, ocoli biroul şi, zîmbind, în ciuda durerii 
provocate de artrită, luă mîna oaspetelui ei. 

— Cît mă bucur să te văd, Ron, zise ea. 

Vizitatorul, un negru înalt de aproximativ şaizeci de ani, 
se aplecă spre scunda judecătoare şi-o sărută uşor pe obraz. 

— Arăţi minunat, zise el cu glas limpede, banitonal. 

— Fi, lasă... 

Judecătoarea Bateman se îndreptă şchiopătînd spre un 
fotoliu cu spătar înalt de lîngă şemineu, se aşeză şi îl invită pe 
musafirul ei să ia loc pe un altul, aflat alături. Bărbatul era 
unul dintre cei mai influenţi cetățeni din Washington, un avocat 
foarte respectat, cu numeroase relaţii, care-şi practica 
independent profesiunea. Nu avusese niciodată o slujbă la 
stat, deşi fusese confidentul tuturor președinților, încă de pe 
vremea lui Lyndon Johnson. Ronald Evers, faimos pentru 
splendida sa garderobă, purta un minunat costum negru reiat 
ȘI o cravată de un cafeniu stins. 

— Doamnă judecătoare, îti mulțumesc că m-ai primit atât 
de repede. 

— Ce naiba, Ron, sînt Miriam. De cînd ne cunoaştem noi? 

Bărbatul zîmbi. 

— Cred că de treizeci şi cinci de ani... Miriam, cu o 
aproximaţie de zece ani. Dar ţin şi-acum să te numesc profesor 
Stamberg. 

Evers fusese unul dintre studentii străluciți ai lui Miriam 
Bateman şi acționase din culise pentru numirea judecătorilor 
la Curtea Supremă, cu vreo cincisprezece ani în urmă. 
Avocatul se aplecă în faţă. 

— Eşti o doamnă foarte ocupată, iar Curtea e în sesiune, 
aşa că dă-mi voie să trec direct la subiect. Preşedintele mi-a 
cerut să aflu părerea dumitale despre o chestiune care trebuie 
să rămînă între pereții acestei încăperi, ceva la care el s-a 
gîndit mult. Te rog să mă înţelegi, e o chestiune care nu suferă 
amînare. 

Ochii albaştri, pătrunzători ai judecătoare: Bateman trădau 
o inteligență ieşită din comun. 

— Vrea să demisionez, spuse ea cu un aer posomorit. 

Francheţea ei îl prinse nepregătit pe vizitator. 

— Preşedintele îți apreciază judecata şi intuiţia şi ar dori 
să-ţi desemnezi succesorul. Mai are doar un an din mandat şi 
vrea să se asigure că locul care va deveni vacant de la Curtea 
Supremă nu va fi ocupat de un om al opoziţiei. 

— Şi ce-l face pe preşedinte să creadă că postul meu o să 
rămînă vacant în curînd? 

Evers îşi înclină capul şi închise achi de parcă s-ar fi rugat. 

— E o chestiune delicată, zise el pe un ton blînd, dar 
noi doi am discutat totdeauna deschis. Eşti unul dintre cei 
mai buni judecători pe care i-a avut vreodată țara asta, şi 
nu mă îndoiesc că o să fii pomenită alături de Brandeis ori 
de Frankfurter. Ştiu că o să vrei să-ţi păstrezi moştenirea, 
aşa că va trebui să-ţi pui o întrebare foarte dificilă: cîți ani 
ti-au mai rămas? Aminteşte-ţi că Brandeis, Cardozo şi 
Holmes au abuzat de ospitalitate zăbovind la Curtea 
Supremă cu mult peste perioada în care puteau da 
randament maxim. 

Judecătoarea Bateman îl privi drept în ochi. : 

— Pot să-ți ofer o cafea? zise ea pe neaşteptate. Apoi, 

coborînd conspirativ glasul, spuse: Am unsachertorte pe care 
tocmai l-am adus de la Demel, din Viena, iar doctorii mi-au 
spus că nu mai am voie să mănînc. 

Evers îşi lovi cu palma abdomenul plat. 

— Incerc să mă mentin în formă. Oricum, îţi mulțumesc. 

— Atunci dă-mi voie să răspund la francheţe cu franchețe. 
Cunosc reputaţia fiecărui judecător mai important din oricare 
zonă. In plus, n-am nici o îndoială că preşedintele va găsi 
pe cineva foarte competent, extrem de inteligent, un tip de 
mare anvergură şi generozitate. Vreau însă să-ți destănui 
ceva. Curtea Supremă e un loc pe care ajungi să-l cunoşti 
abia după mulți ani. Nu poţi să te afirmi dintr-o dată şi să 
poți exercita vreo influenţă. Pur şi simplu nu ai cu ce înlocui 
vechimea în muncă. Dacă am învățat ceva aici, acel ceva e 
importanța experienței. De-acolo vine adevărata 
înțelepciune. 

Oaspetele ei era pregătit pentru această argumentatie. 

— Şi nu e nimeni mai înțelept ca dumneata la Curtea 
Supremă, dar sănătatea ti se şubrezeşte. Nu întinereşti. Zîmbi 
cu tristețe. Nici unul dintre noi nu întinereşte. Știu că e cumplit 
să spun asta, dar nu există remediu. 

— O, n-am de gînd să mă prăbușesc prea curînd, zise ea. 

Telefonul de lîngă fotoliul judecătoarei sună pe 
neaşteptate, surprinzîndu-i pe amîndoi. Ea ridică receptorul. 

— Da. 

— Îmi pare rău că vă deranjez, se auzi vocea secretarei, 
dar vă caută un domn Holland. Mi-aţi spus să vă fac legătura 
dacă sună. 

— O să vorbesc din biroul meu secret. Puse receptorul în 
furcă şi se ridică cu greutate. Vrei să mă scuzi o clipă, Ron? 

— Pot să aştept afară, zise Evers, ridicîndu-se în picioare 
ŞI Sprijinind-o. 

— Nu vorbi prostii. Rămîi aici. Și, dacă te răzeîndești în 
legătură cu tortul, Pamela e în încăperea alăturată. 

Judecătoarea Bateman închise uşa biroului şi se îndreptă 
cu dificultate spre fotoliul ei preferat. 

— Domnule Holland. 

— Doamnă judecătoare, iertați-mă că vă deranjez, spuse 
vocea de la telefon, dar a apărut un impediment şi mă gîndeam 
că ne-aţi putea ajuta. 

Ea ascultă cîteva clipe, apoi zise: 

— Pot să dau un telefon. 

— Numai dacă nu e prea mare deranjul, spuse bărbatul. 
Vă asigur că nu v-aş fi sunat dacă n-ar fi fost vorba despre o 
chestiune extrem de importantă. 

— Nici o problemă. Nici unul dintre noi nu doreşte așa 
ceva. Nu în momentul ăsta. 

Judecătoarea îl ascultă în continuare, apoi zise: 

— Ei bine, avem cu toții încredere că faceţi ceea ce trebuie. 

Făcu o pauză şi pe urmă adăugă înainte de a închide: 

— Ne vedem curînd. 


Zürich 


Un vînt îngheţat bătea pe cheiul rîului Limmat, care trece 
prin centrul oraşului Zürich şi se varsă în Zürichsee, 
despărțind metropola în două jumătăţi distincte — una a 
marilor bănci şi a magazinelor cu preţuri exorbitante, cealaltă 
reprezentînd-o medievalul Oraş Vechi. Apele rîului scînteiau 
în lumina blîndă a dimineţii. Nu era încă ora şase, însă 
oamenii se îndreptau deja spre locurile de muncă, înarmaţi 
cu serviete şi umbrele. Nu era înnorat, însă localnicii 
manifestau prudenţă. 

Ben păşea încordat pe promenadă. Trecu pe lîngă 
Zunfihansen, casa breslelor, datînd din secolul treisprezece, 
cu vitralii la ferestre, care adăpostea acum restaurante 
elegante. Ajuns la Marktgasse, o luă la stînga, către labirintul 
de străzi înguste, din Oraşul Vechi. După cîteva minute ajunse 
pe Trittligasse, o stradă cu clădiri medievale din piatră, dintre 
care unele fuseseră transformate în locuinţe. 

La numărul şaptezeci și trei se afla o clădire veche din 
piatră transformată în bloc de locuinţe. Într-un cadru mic de 
alamă fixat lîngă uşa din față figurau doar şase nume, scrise 
cu litere albe, în relief, pe dreptunghiuri din plastic negru. 

Pe unul dintre ele se putea citi numele M.DESCHNER. 

Ben continuă să meargă cu paşi egali. Poate că exagera 
cu prudenta, însă, dacă oamenii Corporaţiei erau cu ochii pe 
el, nu voia să-l pună în pericol pe vărul lui Liesl oprindu-se 
pur şi simplu la uşa lui. Apariția unui vizitator străin putea 
trezi curiozitatea. Oricît de mică era posibilitatea ca nişte 
observatori să se afle în zonă, trebuia să-şi ia nişte precauţii 
elementare. 

O oră mai tîrziu, un comisionar îmbrăcat în uniforma 
negru cu oranj a lucrătorilor de la B/iimchengallerie 
suna la numărul 73 de pe strada Trittligassee. 
Bliimchengallerie era cel mai elegant lanţ de florării, 
iar uniformele colorate ale comisionarilor nu erau o 
privelişte neobişnuită în cartierele bogate ale orașului. 
Bărbatul ducea un buchet mare de trandafiri albi. Florile 
erau, într-adevăr, de la Bliimchengallerie, însă uniforma 
fusese luată de la un bazar cu solduri al unei parohii 
catolice. 

După cîteva minute, bărbatul sună din nou. De astă dată, 
se auzi o voce metalică. 

— Da, cine este? 

— Sînt Peter Hartman. 

„Urmă o pauză lungă. 

— Vreţi să repetaţi? 

— Peter Hartman. 

— Vino la etajul trei, Peter. 

Cu un bîzîit, încuietoarea uşii din față se deschise, şi Ben 
păşi într-un hol întunecat. Depuse florile pe o masă de lîngă 
perete şi începu să urce treptele de piatră tocite. 

Liesl îi dăduse adresele şi numerele de telefon ale lui 
Matthias Deschner, atît de la birou, cît şi de-acasă. Ben 
hotărîse să vină neanunţat acasă la avocat, înainte ca acesta 
să plece la birou. Ştia că elveţienii îşi respectau cu sfințenie 
programul, care începea de obicei între nouă şi zece. Era 
sigur că Deschner nu făcea excepție. 

Liesl îi spusese că avea încredere „totală“, în Deschner, 

dar el nu mai avea încredere în nimeni. De aceea insistase ca 
Liesl să nu-l sune pe avocat şi să-l anunţe de sosirea lui. Ben 
prefera să-l surprindă, să-l ia pe nepregătite, să-i observe prima 
reacție sinceră, neprefăcută, faţă de întîlnirea cu un om despre 
care credea că era Peter Hartman. Spera ca Deschner să nu fi 
aflat de moartea lui Peter. 

Uşa se deschise. Matthias Deschner stătea în faţa lui, într-un 
halat de baie verde. Era scund, cu o față palidă, colțuroasă, 
purta ochelari cu ramă metalică și lentile groase. Avocatul îl 
privi surprins. 

— Doamne Sfinte, exclamă el. De ce te-ai îmbrăcat așa? 
Dar nu sta acolo... Intră, intră, te rog. Inchise uşa în urma lui 
Ben şi spuse: Vrei o cafea? 

— Mulţumesc. 

— Ce cauţi aici? Liesl e...? 

— Nu sînt Peter. Sînt fratele lui, Ben. 

— Eşti... ce? Fratele lui? O, Doamne! Deschner îl privi 
înspăimîntat pe Ben. L-au găsit, nu-i aşa? 

— Peter a fost ucis acum cîteva zile. 

— Dumnezeule! L-au găsit! Totdeauna s-a temut că... 
Deschner se opri brusc şi-l privi îngrozit. Liesl... 

— Liesl n-a păţit nimic. 

— Slavă Domnului. Adică, vreau să spun... 

— Nu-i nimic. Inţeleg. Ţi-e rudă apropiată. 

Deschner se opri în fața unei măsuţe şi-i turnă cafea lui 
Ben într-o ceașcă de porțelan. 

— Cum s-a întîmplat? Spune-mi, pentru numele lui 
Dumnezeu. 


— E clar că de la banca de pe Bahnhofstrasse unde aveai 
întîlnirea în dimineaţa incidentului a plecat totul, zise 
Deschner. 

Stăteau la masă față în față, privindu-se cu atenţie. Ben îşi 
dezbrăcase uniforma oranj cu negru, şi rămăsese în hainele 
lui. 

— Banca Unită a Elveţiei a apărut prin contopirea unor 
bănci mai vechi. Poate că e vorba despre vreun cont „sensibil“, 

care a fost blocat şi supravegheat. Probabil de vreun asistent 
sau funcționar cu care te-ai întîlnit. Un informator căruia 1 se 
dăduse o listă de supraveghere. 

— Trimis acolo de corporaţia despre care vorbeau Liesl şi 
Peter sau de vreuna dintre ramificaţiile ei? 

— Foarte posibil. Toate firmele-mamut au avut şi au relații 
trainice cu băncile elveţiene importante. Lista completă a 
fondatorilor BUE o să ne ofere numele suspecţilor. 

— Peter ti-a arătat lista? 

— Nu. La început nici nu mi-a spus de ce deschide acel 
cont. Suma era nesemnificativă. De fapt îl interesa seiful pe 
care-l putea folosi ca să păstreze nişte documente, zicea el. 
Te deranjează dacă fumez? 

— E casa dumitale. 

— Ştiu că voi, americanii, sînteți adversari declaraţi ai 
tabagismului. 

Ben zîmbi. 

— Nu toţi. 

Deschner scoase o ţigară şi-o aprinse cu o brichetă ieftină 
din plastic. 

— Peter a insistat ca acel cont să nu fie pe numele lui. Se 
temea — pe bună dreptate — că duşmanii lui ar putea avea 
relaţii la bănci. Voia să-l deschidă sub un nume fals, însă băncile 
au înăsprit regulile în privinţa asta. S-au făcut multe presiuni 
din străinătate, mai ales din America. În anii '70, băncile 
noastre au început să le ceară paşaportul celor ce voiau să 
deschidă un cont. Pînă atunci, puteai să-l deschizi prin poştă. 

— Deci a fost nevoit să-l deschidă pe numele lui real. 

— Nu. Pe numele meu. Eu sînt deținătorul contului, iar 
Peter era ceea ce se numește „proprietarul beneficiar“. Trase 
din țigară şi continuă: Trebuia să mergem împreună să-l 
deschidem, dar numele lu: Peter apărea doar pe un formular 
ŞI era cunoscut numai de contabilul contului. Formularul se 
numeşte Stabilirea identității proprietarului beneficiar Şi e ținut 
sub cheie. 

In camera alăturată sună un telefon. 

— Eu am ales Handelsbank Schweiz AG, pentru că e mică 

şi discretă. Am avut clienţi care au fost bucuroşi să facă afaceri 
cu Handelsbank, clienţi ai căror bani nu sînt, ca să zic aşa, în 
întregime curati. 

— Asta înseamnă că poţi să deschizi seiful lui Peter? 

— Mă tem că nu. Va trebui să mă însoţeşti. În calitate de 
beneficiar menționat și moştenitor al proprietarului beneficiar. 

— Dacă se poate, spuse Ben, aş dori să mergem imediat. 

Işi aminti avertismentele lui Schmid, care-i spusese să nu 
se mai întoarcă — prevenindu-l că dacă încălca acea înțelegere 
îl va aresta. 

Telefonul continua să sune. Deschner strivi ţigara într-o 
farfurie. 

— Foarte bine. Dacă nu te superi, aş vrea să răspund la 
telefon. Pe urmă, trebuie să dau citeva telefoane ca să-mi 
reprogramez întîlnirile. 

Se duse la telefon, și reveni după cîteva minute. 

— În regulă, nici o problemă. Am reușit să reprogramez 
întîlnirea. 

— Mulţumesc. 

— Pentru puţin. Contabilul contului, Bernard Suchet, 
vicepreşedintele băncii, ține documentele importante. Are la 
dosar și o fotocopie a pașaportului lui Peter. Ei cred că a 
murit acum patru ani, ceea ce înseamnă că recenta... tragedie 
n-a fost anunţată. Identitatea dumitale poate fi uşor stabilită. 

— Eu am sosit în tara asta pe nişte căi mai puţin obişnuite, 
zise Ben, alegîndu-şi cu grijă cuvintele. Prezenţa mca legală 
aici nu poate fi verificată nici la vamă, nici la serviciul de 
imigrări. Ce se întîmplă dacă funcționarii de la bancă alertcază 
autoritățile? 

— Să nu ne gîndim la ce poate fi mai rău. 

nna se întoarse brusc spre căpitanul Bolgorio. 
Cum? Cadavrul a fost incinerat? Aveam o înțelegere, 
fur-ar să fie...! 

Polițistul paraguayan dădu din umeri neputincios şi vizibil 
îngrijorat. 

— Agent Navarro, te rog, hai să discutăm despre asta mai 
tîrziu, nu în faţa îndureratei... 

Fără să-l ia în seamă, Anna se întoarse către văduvă. 

— Vi s-a spus că urma să se facă o autopsie? întreabă ea. 

— Nu ridica vocea la mine, se răsti Consuela Prosperi. Nu 
sînt un infractor. 

Anna se uită la Bolgorio. Polițistul era livid. 

— Dumneata ştiai că trupul soțului ei urma să fie incinerat? 

Sigur că ştia ticălosul. 

— Agent Navarro, ţi-am spus, nu e de competenţa mea. 

— Dar ştiai asta, nu? 

— Am auzit cîte ceva, însă sînt un simplu subordonat, te 
rog să înţelegi. 

— Am terminat cu povestea asta? interveni Consuela 
Prosperi. 

— Incă nu, zise Anna. Aţi fost presată să-l incinerați? o 
întrebă ea pe văduvă. 

Aceasta 1 se adresă lui Bolgorio: 

— Căpitane, te rog s-o scoţi din casa mea. 

— Scuzele mele, doamnă, spuse Bolgorio. Agent Navarro, 
e cazul să plecăm. 

— N-am terminat încă, zise calm Anna. Aţi fost 
presată, nu-i aşa? Ce vi s-a spus? Că fondurile vă vor fi 
imobilizate, ţinute sub cheie, inaccesibile pentru dum- 
neavoastră dacă nu vă împăcați cu ideea asta? Ceva de 
genul ăsta? 

— Scoate-o din casa mea, căpitane! ordonă văduva ridicînd 
glasul. 

— Te rog, agent Navarro... 

— Sefiora, să vă spun ceva. Se întîmplă să ştiu că o parte 
importantă din bunurile dumneavoastră e investită în speculații 
bursiere, parteneriate şi dividende, în Statele Unite şi în alte 
țări din lume. Guvernul american are puterea de-a sechestra 
aceste bunuri dacă vă bănuiește că faceţi parte dintr-o 

conspirație internațională. Se ridică de pe canapea şi porni 
spre uşă. Mă duc să telefonez la Washington şi să le cer s-o 
facă. 

O auzi pe văduvă strigînd: 

— Nu poate să facă asta, nu-i aşa? M-ai:asigurat că banii 
mei sînt în siguranță dacă eu.. 

— Taci din gură! răcni polițistul. 

Surprinsă, Anna se întoarse şi-l văzu pe Bolgorio 
înfruntînd-o pe văduvă. Servilismul lui se evaporase. 

— Rezolv eu treaba asta, spuse el. 

Se îndreptă către Anna şi-o înşfăcă de brat, trăgînd-o după el. 


Ajunşi la poarta proprietăţi familiei Prosperi, Anna îl 
întrebă: 

— Ce ascunzi, de fapt? 

— Ai face bine să laşi lucrurile aşa cum sînt, spuse Bolgorio. 
Tonul lui avea o siguranţă de sine pe care nu i-o remarcase 
pînă atunci. Eşti un vizitator aici. Nu te afli în țara dumitale. 

— Cum s-a procedat? Ordinele primite de morgă s-au 
„pierdut“ sau au fost „greșit clasate“? Te-a plătit cineva, asta 
s-a întîmplat? 

— Ce ştii dumneata despre cum merg lucrurile în Paraguay? 
zise Bolgorio, apropiindu-se de ea neliniştitor de mult. Anna 
îi simţi răsuflarea fierbinte. Sînt multe lucruri pe care nu le 
înţelegi. 

— Ştiai că trupul fusese incinerat de cînd te-am sunat. Ştiai 
că nu voi găsi cadavrul la morgă. Ți s-a ordonat să faci asta 
ori ai fost plătit? De unde-a venit ordinul? 

Bolgorio nu-i răspunse. 

— Cine-a ordonat distrugerea cadavrului? 

— Îmi placi, agent Navarro. Eşti o femeie atrăgătoare. Mi-ar 
părea rău să pățeşti ceva. 

Polițistul voia s-o sperie şi, din nefericire, reuşi. Totuşi 
Anna se stăpîni. 

— Nu-i o ameninţare prea subtilă, zise ea. 

— Nu e o amenințare. Chiar nu vreau să ţi se întîmple 

ceva. Trebuie să mă asculți, apoi să părăseşti imediat ţara 
asta. In guvernul nostru sînt oameni cu funcţii înalte, care 
protejează famila Prosperi şi pe cei asemenea lor. Banii îşi 
schimbă stăpînii, în cantități mari. N-o să realizezi nimic 
punîndu-ți viaţa în pericol. 

Ah, îşi zise ea, nu ştii cu cine ai de-a face. Ameninţindu-mă 
în felul ăsta e ca şi cum ai flutura o pînză roşie în fața unui 
Laur. 

— Ai ordonat personal incinerarea? 

— S-a întîmplat, asta-i tot ce ştiu. Ţi-am spus, eu nu am 
putere. 

— Asta înseamnă că există cineva care ştie că moartea lui 
Prosperi nu s-a datorat unor cauze naturale. Altminteri de 
ce-ar fi incinerat cadavrul? 

— Imi pui întrebări la care nu știu să răspund, zise el calm. 
Te rog, agent Navarro, ai grijă de dumneata. Există aici 
oameni care doresc ca lucrurile să rămînă aşa cum sînt. 

— Crezi că ei — aceşti „oameni care doresc ca lucrurile să 
rămînă aşa cum sînt“ — au ordonat uciderea lui Prosperi şi nu 
vor să fie descoperiți? 

Bolgorio întoarse privirea, de parcă ar fi meditat la ceva. 

— O să neg că ţi-am spus vreodată asta. Am sunat la agenția 
de plasare a asistentelor pentru îngrijirea bolnavilor înainte 
ca dumneata să ajungi aici. Cînd am aflat că investighezi 
moartea lui Prosperi. Era locul unde puteam pune întrebări. 

— Şi? 

— Inlocuitoarea — infirmiera care a stat cu Prosperi în 
noaptea cînd el a murit a dispărut. 

— Cum a ajuns infirmiera la agenţie? 

— Cei de-acolo spuneau că a venit cu recomandări 
excelente. I-au fost verificate referințele. Le-a spus că locuia 
în apropiere şi că prefera să lucreze în zonă... A avut trei 
însărcinări diferite, toate în zona asta, de care s-a achitat 
excelent. Brusc infirmiera lui Prosperi s-a îmbolnăvit şi, pentru 
că înlocuitoarea era disponibilă... 

— Agenţia n-are cum să dea de ea? 

— Ţi-am spus, a dispărut. 

— Dar cecurile ei, contul ei bancar... 

— Era plătită cu bani gheaţă. Nu e ceva neobişnuit pe aici. 
Adresa pe care a dat-o s-a dovedit falsă. Cercetînd, am 
constatat că toate datele despre ea erau false. 

— Pare o treabă făcută de profesionişti. Vreau să vorbesc 
cu cei de la agenție. 

— N-o să afli nimic. Iar eu n-o să te ajut să faci asta. Ţi-am 
spus deja prea multe. Te rog, pleacă imediat. Sînt multe feluri 
de-a ucide aici un străin.prea curios. Mai ales cînd oameni 
foarte puternici nu vor să fie dezvăluite anumite lucruri. Te 
rog... pleacă. 

Anna îşi dădea seama că omul era îngrijorat. Nu o 
amenința. Dar ea era încăpăţinată şi detesta să se dea bătută. 
Totuşi uneori, cel mai important lucru e să rămii pur şi simplu 
în viață. 


Zürich 


În timp ce Ben Hartman şi Matthias Deschner mergeau 
pe Löwenstrasse, începu să burniteze. Cerul avea culoarea 
cenușie a oțelului. Teii ce străjuiau strada foşneau în bătaia 
vîntului. Ceasul dintr-o turlă bătu ora nouă. 

Ajunseră la o intersecţie aglomerată, unde Lagerstrasse 
se întîlnea cu Lâwenstrasse. Deschner se opri în fața unei 
clădiri din piatră albă, semănînd cu un bloc de locuinţe, pe 
fațada căreia era montată o mică placă din alamă care avea 
gravate pe ea, cu caractere elegante, cuvintele 
HANDELSBANK SCHWEIZ AG. 

Deschner împinse uşa grea de sticlă şi cei doi intrară în 
clădire. 


Pe partea opusă a străzii, un bărbat zvelt ca un adolescent 
stătea la masa unei cafenele, sub o umbrelă roşie Coca-Cola. 
Purta pantaloni kaki, un tricou cu inscripția Mc Solaar, şi bea 
un suc de portocale, direct din sticlă. Cu mişcări leneşe, răsfoia 

o revistă muzicală în vreme ce vorbea la un telefon mobil. 
Din cînd în cînd arunca o privire spre intrarea băncii de vizavi. 

Două uşi de sticlă culisară, acționate electronic. Cei doi 
rămaseră o clipă în spaţiul îngust, apoi, cu un bîzîit înfundat, 
se deschise al doilea rînd de uşi. 

Holul mare al băncii, cu podea din marmură, nu avea alt 
mobilier decît un birou negru, lustruit, aflat la capătul opus. 
În spatele lui stătea o femeie cu o cască telefonică la urechi. 
La intrarea lor, femeia ridică privirea. 

— Guten morgen, zise ea. Kann ich Ihnen helfen? 

— Ja, guten morgen. Wir haben eine Verabredung mit 
dr. Suchet. 

— Sehr gut, mein Herr. Einen Moment. Femeia vorbi încet 
în microfonul ataşat la cască. Er wird gleich unten sein, um 
sie zu sehen. 

— Cred că o să-ți placă Bernard Suchet, spuse Deschner. 
E un om deosebit, un bancher din vechea generație. Nu 
seamănă cu tinerii agitați pe care-i vezi peste tot la Zürich în 
ultima vreme. 

In momentul ăsta, îşi zise Ben, nu mi-ar păsa nici dacă 
ar fi Charles Manson. 

Un ascensor din otel opri la parter cu un şujerat, uşile se 
deschiseră şi un bărbat masiv, cu umeri largi, într-un sacou 
de tweed, porni spre ei şi dădu mîna, mai întîi cu Deschner, 
apoi cu Ben. 

— Es freut mich Dich wiederzusehen, Matthias, exclamă el. 
Apoi, întorcîndu-se către Ben: Sînt încîntat să vă cunosc, 
domnule Hartman. Vă rog, veniţi cu mine. 

Urcară în ascensor, în al cărui plafon era montată o 
videocameră. Suchet avea un aer agreabil. Purta ochelari 
cu rame dreptunghiulare, avea bărbie dublă şi un pîntece 
impunător. Batista de la buzunarul sacoului se asorta 
cu cravata. Un funcţionar superior, îşi spuse Ben 
studiindu-l cu atenţie. Sacou de tweed, nu costum de 
bancher: omul se situa deasupra unor fleacuri precum 
codul vestimentar. 

Liftul se deschise în dreptul unei săli de aşteptare, cu 
podeaua acoperită de o mochetă groasă, de culoarea fulgilor 
de ovăz, mobilată clasic. Traversară încăperea şi se opriră în 
fața unei uşi. Suchet introduse într-un decodor o cartelă, şi 
uşa se deschise. 

Biroul lui Suchet se afla la capătul culoarului — o cameră 
spațioasă, scăldată în lumină. Singurul obiect de pe biroul 
său lung acoperit cu sticlă era un computer. Bancherul se 
aşeză în spatele lui, iar Deschner şi Ben luară loc vizavi. O 
femeie de vîrstă mijlocie aduse două cafele şi două pahare cu 
apă pentru cei doi vizitatori. Apoi veni un tînăr, care-i înmînă 
lui Suchet un dosar. Bancherul îl deschise. 

— Dumneata eşti Benjamin Hartman, spuse el, mutîndu-şi 
privirea de bufniţă de la dosar spre Ben? 

Ben încuviinţă, simțind cum i se strîngea stomacul. 

— NI s-a furnizat documentația suplimentară care confirmă 
că dumneata eşti singurul moștenitor al „proprietarului 
beneficiar“. Susţii că dumneata eşti acela, corect? 

— Corect. 

— Din punct de vedere legal sînt satisfăcut de documentația 
dumitale. Cît despre înfăţişare... ei bine, e clar că eşti 
într-adevăr fratele geamăn al lui Peter Hartman. Zîmbi. Prin 
urmare, ce pot face pentru dumneata în această dimineață, 
întrebă el. 


Seifurile de la Handelsbank se aflau la subsolul clădirii, 
într-un spaţiu cu lumină fluorescentă, cu tavanul jos, care nu 
era nici pe departe la fel de curat şi modern ca etajele 
superioare. Pe un coridor îngust se aflau mai multe uşi 
numerotate, care dădeau probabil spre seifuri de mărimea 
unei camere. Nişte nişe mai largi aflate la capătul holului 
păreau căptuşite cu alamă. Privind mai atent, Ben înţelese că 
erau seifuri de diferite mărimi. 

In dreptul nişei cu numărul 18C, Suchet se opri și-i întinse 
lui Ben o cheie. Nu-i spuse care dintre seifurile de-acolo era 
al lui Peter. 

— Cred că preferi să fu singur, zise el. Herr Deschner şi cu 
mine o să plecăm. Poţi să mă suni de la telefonul de-aici — îi 
indică un telefon alb ce se afla pe o masă metalică — după ce 
termini. 

Ben se uită la şirurile de seifuri neştiind ce să facă. Să fi 
fost vreun test? Sau Suchet îşi închipuia că Ben cunoştea 
numărului seifului. Ben se uită la Deschner, care păru să-i 
intuiască nedumerirea, însă, în mod ciudat, nu spuse nimic. 
Pe urmă, Ben se uită din nou la cheie şi văzu un număr gravat 
pe ea. Desigur. Cel mai vizibil loc. 

— Mulţumesc, zise el. Sînt gata. 

Cei doi elvețieni plecară, sporovăind. Ben observă o 
videocameră de supraveghere montată în locul unde tavanul 
se întîlnea cu peretele. Lumina roşie de control era aprinsă. 

. Găsi seiful 322 şi răsuci cheia în broască. 

O, Doamne, îşi zise el, ce-o fi înăuntru? Peter, a meritat 
Să- ji dai viața pentru ceea ce ai ascuns aici? 

Înăuntru se afla un plic din hîrtie cerată. ÎI scoase. 
Documentul aflat în el era exasperant de subțire. 

Îl.deschise şi constată că nu era o hîrtie, ci o fotografie. O 
fotografie, cam de doisprezece centimetri pe optsprezece. 

Privind-o, 1 se tăie răsuflarea. Fotograful imortalizase 
imaginea unui grup de bărbaţi, cîțiva în uniforme naziste, alții 
în costume şi pardesie croite după moda anilor '40. Cîţiva 
dintre ei erau uşor de recunoscut: Giovanni Vignelli, marele 
industriaş italian din Torino, magnatul construcțiilor de 
maşini, care furniza armatei italiene motoare diesel, 
locomotive şi avioane; liderul lui Royal Dutch Petroleum, 
sir Han Detwiler, un olandez xenofob, legendarul fondator 
al primei şi celei mai mari companii americane. Erau şi 
chipuri pe care nu le putea identifica, dar le văzuse în cărțile 
de istorie. Cîţiva dintre bărbați purtau mustață, inclusiv 
frumosul tînăr cu păr negru care stătea lîngă un nazist 
arogant, care 1 se păru cunoscut lui Ben. 

Nu, te rog, nu el. 

Tînărul frumos era, indiscutabil, tatăl lui. Max Hartman. 

O explicaţie bătută la maşină pe marginea de jos a 
chenarului alb menţiona: ZURICH, 1945, SIGMA AG. 

Puse fotografia la loc şi strecură plicul în buzunarul interior 
al hainei. 

Nu mai era nici o îndoială. Tatăl lui îl mintise. I se învîrtea 
capul. Brusc, o voce în risipi amorţeala. 

— Domnule Hartman! Domnule Benjamin Hartman. Există 
un mandat de arestare pe numele dumitale! Trebuie să te 
reținem. 

O, lisuse. 

Vorbise Bernard Suchet, bancherul. Contactase cu 
siguranță autoritățile locale. O examinare rapidă a listei cu 
turiști sosiți în ţară ar fi dezvăluit faptul că el nu intrase legal în 
Elveţia. Cuvintele glaciale ale lui Schmid îi reveniră în minte: 
Dacă aflu vreodată că te-ai întors aici, n-o să-ți meargă bine. 


Suchet era flancat de Matthias Deschner şi de doi gardieni 
înarmaţi. 

— Domnule Hartman, Kantonspolizei m-a informat că te 
afli ilegal în această ţară. Ceea ce înseamnă că ai comis o 
infracțiune, spuse bancherul. 

Faţa lui Deschner nu exprima nimic. 

— Despre ce e vorba? întrebă Ben indignat. 

Il văzuseră oare strecurînd fotografia în buzunarul hainei? 

— Trebuie să te reținem pînă cînd sosesc autoritățile. 

Ben îl privi fără să scoată o vorbă. 

— Acţiunile dumitale sînt pedepsite de codul penal al 
Federaţiei Elveţiene, continuă Suchet pe un ton ridicat. Se 
pare că eşti implicat şi în comiterea altor infracțiuni. 

Deschner continua să tacă. Lui Ben i se păru că citeşte în 
ochii lui teamă. 

— Gardieni, vă rog să-l escortaţi pe domnul Hartman la 
camera blindată nr. 4. Domnule Hartman, nu poți lua nimic 
cu dumneata. Eşti reținut în aşteptarea arestării oficiale. 

Gardienii se apropiară cu armele îndreptate spre el. 

Ben se ridică în picioare şi porni pe coridor, flancat de cei 


164 


doi gardieni. Cînd trecu pe lîngă Deschner, avocatul dădu 
uşor din umeri. 

Îşi aminti avertismentul lui Peter: Controlează, practic, 
jumătate din poliție. Şi ameninţarea lui Schmid: ze pot ține 
în detenție administrativă chiar şi un an, pînă cînd dosarul 
dumitale o să ajungă la un magistrat. 

Nu-şi putea permite să se lase păcălit. Ceea ce-l incita nu 
era perspectiva de-a fi ucis ori arestat, ci faptul că, în ambele 
cazuri, investigaţiile lui s-ar fi încheiat. Eforturile lui Peter ar 
fi fost zadarnice. Corporaţia ar fi învins. 

Nu putea lăsa să se întîmple aşa ceva. In nici un caz. 

Camerele blindate, erau, după cum ştia Ben, locuri unde 
se păstrau bunuri de valoare — aur, pietre preţioase, 
obligaţiuni la purtător. Deși nu erau impenetrabile ca 
seifurile, prezentau totuşi siguranță, avînd uşi blindate cu 
oţel şi sisteme de supraveghere cu circuit închis. La intrarea 
în Zimmer Vier, unul din gardieni flutură o cartelă electronică 
prin faţa unei lumini roşii; cînd uşa se deschise, îi făcu semn 
lui Ben să intre primul. Uşa se închise în urma lor cu trei 
declicuri. 

Ben privi în jur. Încăperea era intens luminată şi sumar 
mobilată; era greu să ascunzi ceva în acel spațiu. O masă 
lungă, din plexiglas transparent, cu şase scaune pliante, din 
metal vopsit în gri, se afla în mijlocul încăperii. 

Unul din gardieni — solid, chiar supraponderal, cu fața 
roşie — Îi făcu semn lui Ben să se aşeze pe un scaun. Ben 
adăstă puţin înainte de-a se conforma. Cei doi paznici îşi 
vîriseră armele în tocuri, însă îi dăduseră de înţeles cît se poate 
de limpede că n-ar fi ezitat să folosească „aranjamente“ fizice 
mai dure dacă nu stătea liniştit. 

— Deci stăm şi-aşteptăm, ja? zise al doilea gardian, într-o 
engleză stricată. 

Omul avea părul castaniu tuns scurt, era mai suplu şi, după 
cum aprecie Ben, mult mai rapid decît colegul lui. Şi mai 
istet, fără îndoială. 

Ben se întoarse către el. 

— Cu cît vă plătesc aici? Să ştiţi că eu sînt foarte bogat. 
Vă pot asigura o viață îmbelşugată. Dacă voi îmi faceţi un 
serviciu, vă fac şi eu unul. 

Îşi exprimă clar disperarea, aşteptînd reacția celor doi. 

Gardianul mai suplu pufni şi dădu din cap. 

— Ar trebui să-ți rosteşti propunerea mai tare, ca să fii 
sigur că se aude în microfoane. 

Gardienii n-aveau nici un motiv să creadă că Ben se va 
ține de cuvînt, iar el nu era în măsură să le dea asigurări, fund 
captiv. Cu toate astea, ironia lor era încurajatoare. Marea lui 
şansă era ca cei doi să-l subestimeze. Ben se ridică, gemînd, 
ŞI se prinse de mijloc. 

— Stai jos, îi ordonă gardianul. 

— Claustrofobia... nu suport locurile... mici, închise! 

Ben vorbea pe un ton disperat, părea în pragul isteriei. 
Cei doi gardieni se priviră şi rîseră batjocoritor — n-aveau să 
se lase păcăliți de un truc atât de ieftin. 

— Nu, nu, vorbesc serios, zise Ben precipitat. Doamne! 
Cum să vă explic? Am un... stomac iritat. Trebuie să mă duc 
imediat la baie sau o să... Juca rolul americanului frivol, cu 
totul aerian. Stresul îmi provoacă crize! Am nevoie de pastile. 
La naiba. Valiumul meu! Un sedativ. Sufăr de claustrofobie — 
nu pot sta în spații închise. Vă rog! 

In vreme ce vorbea, începu să gesticuleze nebunește, de 
parcă ar fi avut un atac de panică. Gardianul se mulțumea să-l 
privească cu un zîmbet dispreţuitor. 

— Va trebui să-ţi rezolvi problema la infirmeria închisorii. 

Cu o expresie îngrozită, Ben se apropie de gardian, 
aruncînd o privire spre arma din toc, apoi către fața 
bărbatului. Ă 

— Te rog, înţelege-mă! Incepu să gesticuleze şi mai tare. 
O să fac o criză de panică! Trebuie să mă duc la baie! Am 
nevoie de un tranchilizant! 

Apoi, cu iuţeala fulgerului, îşi vîri mîna în tocul de la şoldul 
gardianului şi scoase revolverul cu ţeavă scurtă, făcînd doi 
paşi înapoi, cu arma în mînă. 

— Ridică mîinile, îi zise el gardianului solid, sau o să munți 
amîndoi. 

Cei doi se priviră. 

— Acum, unul din voi o să mă scoată de-aici sau vă omor 
pe amîndoi. E un tîrg avantajos. Acceptaţi-l înainte ca oferta 
să expire. 

Paznicii schimbară cîteva replici în germană, apoi bărbatul 
mal suplu vorbi: 

— Ar fi o prostie din partea dumitale să foloseşti arma aia, 
presupunînd că ştii s-o faci, lucru de care mă îndoiesc. Vei sta 
la închisoare tot restul vieţii. 

Tonul era prudent, alarmat, dar nu trăda teamă. Gardianul 
nu era speriat. Poate demonstrația de slăbiciune a lui Ben 
fusese prea eficientă. Brusc, înțelese ce trebuia să spună. 

— Credeţi că n-o să trag cu arma asta? zise Ben privindu-i 
amenințător. Am ucis cinci oameni la Bahnhofplatz. Incă doi 
nu mai contează. 

Gardienii încremeniră. 

— E monstrul din Bahnhofplatz, îi zise paznicul solid 
colegului său, în timp ce o expresie de groază îi apăru pe 
chip. Faţa roşcovană i se albise. 

— Tu! răcni Ben la el, sesizînd avantajul situației. Scoate-mă 
de-aici. 

In cîteva secunde gardianul masiv deschise uşa cu cartela 
electronică. 

— Dacă vrei să trăieşti, rămîi aici, îi zise el gardianului mai 
suplu. | 

Uşa se închise în urma lui, cele trei declicuri înăbuşite 
confurmînd că zăvoarele fuseseră acționate electronic. Avîndu-l 
în față pe gardian, Ben parcurse rapid coridorul cu mochetă 
bej. Imaginile oferite de sistemul video cu circuit închis nu 
erau examinate, în timp real, cel puţin așa spera el. 

— Cum te cheamă? îl întrebă Ben. 

— Laemmel, mormăi gardianul. Christoph Laemmel. 
Ajunse la capătul coridorului şi dădu s-o ia la stînga. 

— Nu, şuieră Ben. Nu pe-acolo! Nu ieşim prin față. 
Du-mă în spate. La intrarea de serviciu. 

Laemmel se opri pentru moment, încurcat. Ben lipi ţeava 
revolverului de tîmpla gardianului, făcîndu-l să simtă metalul 
rece. Mişcîndu-se mai repede, gardianul îl duse pe scara din 
spate, al cărei oţel zimţat contrasta puternic cu luciul din 
spaţiile publice ale băncii. Semiîntunericul din casa scării era 
vag luminat de becuri slabe, fixate în perete la fiecare palier. 

Paşii grei ai paznicului făceau zgomot pe treptele metalice. 

— Linişte, spuse Ben, în germană. Nu face zgomot sau o 
să fac eu unul asurzitor, ultimul pe care-o să-l auzi. 

— N-ai şanse, zise Laemmel cu voce joasă, speriat. 

În cele din urmă ajunseră la uşile duble ce dădeau spre 
aleea din spate. Ben trase zăvorul, asigurîndu-se că se 
deschidea din interior. 

— Aici ne despărțim, spuse el. 

Laemmel mormăi: 

— Crezi că eşti în siguranţă în afara clădirii? 

Ben ieşi pe aleea umbrită. | 

— Ce face poliția nu e treaba ta, zise Ben, cu arma 
îndreptată spre gardian. | 

— Poliția? răspunse Laemmel. Nu mă refeream la ei. 

Un fior de spaimă străbătu stomacul lui Ben. 

— Ce vrei să spui? | 

Ţinînd arma cu ambele miini, Ben ţinti fruntea lui 
Laemmel. | 

— Spune-mi! Spune-mi ce ştiu! 

Laemmel horcăi şi stropi calzi de sînge împroşcară faţa 
lui Ben. Un glonţ ștrăpunsese gîtul omului. Oare îşi pierduse 
cumpătul şi apăsase pe trăgaci fără să-şi dea seama? se 
întrebase Ben. A doua explozie, la cîțiva centimetri de capul 
lui, îi dădu răspunsul la întrebare. 

O, lisuse! Începe iar! 

În vreme ce gardianul se prăbuşea cu faţa î în Jos, Ben se 
năpusti pe alee. Auzi un pocnet sec, provenit parcă de la o 
armă de jucărie, apoi un ecou.metalic, şi văzu o gaură în 
containerul mare din stînga lui. Necunoscutul trăgea din 
dreapta lui. 

Simţi o fierbinţeală în umăr şi se ascunse în spatele 
containerului. Cu colţul ochiului, văzu mişcîndu-se ceva mic 
şi întunecat — un șobolan, deranjat de sosirea lui. Fugi’ Creasta 
zidului din ciment care despărţea curtea din spate a băncii de 
cea vecină era la înălțimea umărului; Ben vîrî pistolul la 
centură Și, folosindu-se de mîini, se săltă şi escaladă zidul. O 
cărare scurtă îl despărțea de Usteristrasse. Scoase revolverul 
şi trase în neştire, în trei direcţii diferite. Spera ca trăgătorul 
să se ascundă, să creadă că era atacat. Avea nevoie de timp. 
Fiecare secundă conta. 

Urmară nişte împuşcături, şi Ben auzi gloanţele lovind 
zidul de beton. Deocamdată era în siguranță. 

O luă la goană pe cărarea ce ducea spre Usteristrasse. 
Mai repede. Și mai repede! „Fugi de parcă viaţa ta ar depinde 
de asta“, îi spunea antrenorul lui de atletism înaintea 
concursurilor. Asta făcea acum. 

Spera să nu fie mai mulți trăgători. Ceva îl făcea să creadă 
că nu fuseseră suficient de prevăzători să instaleze o întreagă 
echipă pe poziție. Gîndurile se învălmășeau în mintea lui Ben. 
Concentrează-te, fir-ar să fie! 

Un miros sălciu — briza ce venea dinspre rîul Sihl — îi 
sugeră următoarea mişcare. Canalul îngust, ce se despărțea 
de Limmat în dreptul promenadei Platz. Traversă Gessner 
Allee, strecurîndu-se prin trafic. Un şofer bărbos claxonă şi-l 
înjură, dar el traversase. Canalul Sihl, cu maluri abrupte, din 
blocuri de zgură, se întindea în faţa lui. Ptivi înnebunit 
suprafața apei, şi zări o mică barcă cu motor. Nu era ceva 
neobişnuit pe Sihl; cea la care se uita avea un singur pasager — 
un bărbat rotofei, cu o undită în mînă. Vesta de salvare îl făcea 
să pară şi mai gras. Pe canal putea ajunge la Sihlwald, o 
rezervaţie naturală aflată la zece kilometri sud de Ziirich. 
Acolo malurile rîului pierdeau din înălțime, formînd 
numeroase pîraie. Era o zonă împădurită, un loc preferat de 
locuitorii oraşului. 

Bărbatul corpolent dezveli un sandviş cu pîine albă, şi 
aruncă ambalajul în apă. Un act de-a dreptul antisocial, după 

reglementările elveţiene. Ben plonjă în apă îmbrăcat şi începu 
să înoate spre barcă. 

Apa era foarte rece. Intrînd în curentul ce curgea lent, 
Ben îşi simți trupul înțepenit. 


Omul din barcă, muşcînd din sandviş şi sorbind din sticla 
de Kronenberg, nu-şi dădu seama de nimic pînă cînd mica 
ambarcatiune se aplecă brusc într-o parte. Mai întîi apărură 
două mîini, cu degetele învineţite de frig, apoi îl văzu pe 
bărbatul complet îmbrăcat ridicîndu-se şi răsturnîndu-se în 
barcă. 

— Was is das! strigă el. Speriat, scăpă sticla de bere din 
mînă. Wer sind Sie? 

— Vreau să împrumut barca, îi spuse Ben în germană. 

+ Nie Ravs! Dă-te jos! 

Bărbatul ridică undița groasă şi-o flutură amenințător. 

— Cum vrei, zise Ben, şi, făcînd un salt spre el, îl aruncă în 
apă. Omul începu să se agite cu gesturi dezordonate, susținut 
de vesta de salvare, bolborosind indignat. 

— Păstrează-ţi opiniile pentru dumneata. Ben arătă spre 
podul Zollstrasse, din apropiere. Tramvaiul o să te ducă acasă. 

Ben întinse mîna spre acceleraţie şi-o răsuci la maximum. 
Motorul tuşi, apoi porni, şi barca îşi spori viteza în timp ce 
se îndrepta spre sud. N-avea să meargă pînă la Sihlwald, ci 
doar vreo opt sute de metri, pînă la cotul rîului. Intins pe 
podeaua din fibră de sticlă a bărcii, reuşi să vadă clădirile 
mai înalte şi vitrinele magazinelor de pe malurile canalului, 
uriaşul depozit Migros, o construcţie rectangulară; turnurile 
negre de la Schwarzenkirche, pereţii acoperiţi cu fresce 
bogate ai clădirii Klathaus. Ben ştia că era vulnerabil dacă 
ar fi existat trăgători prin preajmă, însă erau puţine şanse ca 
ei să-i fi anticipat mişcările. Pipăi plicul din buzunarul hainei; 
hîrtia cerată foşni liniştitor. Spera să reziste la apă. 

Barca înainta rapid pe sub zidăria plină de alge a podului 
Stauffacherstrasse. Mai avea de parcurs vreo două sute de 
metri. Auzi zgomotele inconfundabile ale unei autostrăzi: 


1 70 


şuieratul roților pe asfalt şi huruitul motoarelor sutelor de 
vehicule ce se deplasau în viteză. Totul se contopea într-un 
zgomot de fond care sporea şi scădea în intensitate. 

Ben îndreptă mica șalupă spre zidul de siguranță uşor 
înclinat Şi auzi scrişnetul carcasei din fibră de sticlă frecîndu-se 
de cărămizi; apoi opri ambarcațiunea cu o smucitură şi sări pe 
mal. Porni spre staţia de benzină unde-şi lăsase Range Rover-ul 
închiriat. Curînd avea să se piardă în traficul autostrăzii. 

Întorcînd volanul ca să treacă pe altă bandă, Ben simţi un 
junghi în umărul stîng. Ridică mîna dreaptă și-l frecă uşor. 
Incă un junghi, şi mai ascuţit. Işi privi degetele şi constată că 
erau pline de sînge. 


Matthias Deschner şedea în fotoliul din faţa biroului lui 
Suchet în care stătuse cu o oră în urmă. Suchet, aplecat peste 
birou, îl privea încordat. 

— Trebuia să mă fi avertizat, zise bancherul înfunat. Puteam 
să-i fi oprit accesul la seif. 

— Nici eu n-am ştiut dinainte! obiectă Deschner. Am fost 
contactat abia ieri. Voiau să ştie dacă-l adăpostesc. E absurd! 

— Cunoşti foarte bine pedeapsa pentru nesupunere în astfel 
de cazuri. 

Chipul lui Suchet exprimă furie şi teamă. 

— Mi-au spus-o foarte limpede, zise Deschner pe un ton 
neutru. g 

— De-abia acum? Inseamnă că tocmai au aflat despre 
posibila dumitale legătură cu subiectul. 

— Cu siguranță. Crezi că ştiam în ce erau implicati frații 
ăştia? Habar n-aveam! 

— Scuza asta n-a prea avut succes la salvarea capetelor de 
teutoni, istoriceşte vorbind. 

— O rudă îndepărtată mi-a cerut un serviciu, protestă 
Deschner. N-am fost înștiințat de caracterul acestuia. 

— ŞI n-ai făcut cercetări? 

— Cei din profesiunea noastră sînt învăţaţi să nu pună prea 
multe întrebări. Cred că eşti de acord cu asta. 

— Iar acum ne expui peamiîndoi primejdiei! se răsti Suchet. 

— M-au sunat imediat după ce a apărut el. Am bănuit că 
doreau ca el să aibă acces la seif. 

Se auzi o bătaie în uşă. Secretara lui Suchet intră, inînd 
în mînă o mică videocasetă. 

— Tocmai a sosit pentru dumneavoastră de la serviciul de 
pază, domnule. 

— Mulţumesc, Inge, zise blînd Suchet. Va veni imediat un 
curier. Aş vrea să pui caseta într-un plic şi să i-o dai. 

— Prea bine, domnule, zise secretara şi părăsi biroul la fel 
de discret precum intrase. 

într-o clădire modernă cu opt etaje, aflată pe 

i Schaffhausserstrasse, nu departe de Universitatea Zürich, 
trei bărbați se aflau într-o încăpere înțesată de computere 
puternice şi monitoare video de mare rezoluție. Era un studio 
închiriat de la o companie de producție multimedia care 
executa copii, restaurări şi editare de imagini video pentru 
firme de securitate şi diverse corporaţii. 

Unul dintre bărbaţi, un om uscăţiv, cu părul alb, care părea 
mult mai în vîrstă de patruzeci şi şase de ani, cît avea, luă o 
videocasetă dintr-un videorecorder digital D-2 şi-o introduse 
într-una din fantele unui computer Quantel Sapphire pentru 
prelucrarea imaginilor. Tocmai terminase de făcut o copie a 
casetei de supraveghere care i se dăduse. Folosind computerul 
creat inițial pentru serviciul secret britanic MI-5, începu să 
mărească imaginea. Bărbatul, unul dintre cei mai buni 
specialişti în aparatură video de la MI-5, fusese racolat de o 
firmă londoneză de securitate care-i oferise un salariu dublu. 
Ceilalți doi bărbaţi aflați în cameră îl angajaseră, prin firma 
de securitate, pentru o treabă de scurtă durată la Zürich. Omul 
habar n-avea cine erau. Ştia doar că-l plătea foarte bine. Îl 
aduseseră de la Londra la Ziirich cu avionul, la clasa 
„business“. 

În clipa aceea, cei doi indivizi misterioşi discutau între ei. 
Puteau fi nişte oameni de afaceri internaționali din orice ţară 
a lumii, deşi vorbeau olandeza, limbă pe care expertul în 
aparatură video o înțelegea destul de bine. 

Tehnicianul cu părul alb privea cu atenţie ecranul. La 
extremitatea inferioară scria CAM 2 şi erau afişate data şi ora 
exactă. Omul strigă spre clienţii lui, aflaţi în celălalt capăt al 
camerei: 

— În regulă, acum spuneți-mi ce vreţi să fac. Vreţi să 
compar imaginea electronică a tipului cu vreo fotografie? 

— Nu, răspunse primul olandez. Ştim cine e. Vrem să 
vedem ce citeşte. 

— Trebuia să-mi închipui, mormăi tehnicianul. Doamne, 
bucata aia de hîrtie din mîna lui e umbrită. 

— E bună înregistrarea? întrebă al doilea bărbat. 

— Nu e rea, zise tehnicianul. Două cadre pe secundă, adică 
modelul standard. Din fericire, banca asta are videocamere 
performante. Mă rog, nu pot să spun că obiectivul a fost 
poziţionat foarte bine, dar asta-i ceva obişnuit. 

Al doilea om de afaceri întrebă: 

— Prin urmare, poți mări ce ţine în mînă? 

— Sigur. Programul din acest Quantel compensează toate 
dificultăţile care apar de obicei la mărirea digitală a imaginii. 
Nu asta e problema. Afuristia de hîrtie se află în umbră. 

— Se spune că eşti cel mai bun, zise primul bărbat. Cert 
este că eşti cel mai scump. 

— Ştiu, ştiu, zise tehnicianul. E adevărat. Păi, aş putea să 
măresc contrastul. 

Apăsă cîteva clape pe care scria „Claritate“, „Mărire“, 
„Culoare“ şi „Contrast“. Presînd tasta „+“, lumină umbra 
pînă cînd hîrtia la care se uita bărbatul din camera de 
valori a băncii deveni aproape lizibilă. Apoi, îmbunătăţi 
rezoluţia apăsînd pe altă clapă. Corectă contrastul şi pe 
urmă bătu tasta „Claritate“, pentru a limpezi şi mai mult 
imaginea. 

— Bun, zise el într-un tîrziu. 

— Poţi vedea ce citește? întrebă al doilea bărbat. 

— De fapt, e o fotografie. 

'— O fotografie? 

— Da. Una veche. O imagine de grup. Mulţi bărbați în 
ținută oficială. Par nişte oameni de afaceri. Şi vreo doi ofițeri 
germani. Da, e o imagine de grup. Cu munți în fundal... 

— Poți să le distingi feţele? 

— Dacă-mi daţi... doar.. aha, am găsit. 

Mări fotografia pînă cînd aceasta ocupă întregul ecran. 

— Aici scrie „Zürich 1945“. Pe urmă „Sig“ nu știu cum... 

Cei doi bărbați se priviră stupefiați. 

— Dumnezeule mare, exclamă unul. 

Tehnicianul zise: 

— E cumva „Sigma AG“? 

Al doilea bărbat îi şopti primului: 

— A intrat pe fir. 

— Aşa cum bănuiam, zise primul. 

— În regulă, i se adresă al doilea bărbat tehnicianului. Vreau 
să-mi faci o copie şi, încă ceva. Vreau cea mai bună imagine 
a capului acestui tip. 

— Să faci cincizeci de copii, interveni primul bărbat, 
ridicîndu-se din fotoliu. 

Al doilea bărbat se apropie de colegul său. 

— Trimite vorbă, spuse el încet. Precauţiile noastre n-au 
fost suficiente. Americanul a devenit o amenințare serioasă. 


Washington, D.C. 


Biroul lui Alan Bartlett arăta ireproşabil, ca de obicei, iar 
expresia de pe chipul bărbatului era impenetrabilă. Din fotoliul 
în care stătea, Anna Navarro se aplecă în față. 

— Am descoperit transferuri ale banilor lui Robert Mailhot 
de la Nova Scotia National Bank într-un cont din Insulele 
Cayman, însă mă tem că acolo am dat de-o fundătură, zise 
Anna. Sursa pe care-o avem acolo confirmă faptul că în acel 
cont s-a operat recent, fund implicat şi unul dintre fondurile 


174 


lui Prosperi. Dar de-acolo, cum spuneam, urma banilor se 
pierde. Trebuie să aflăm unde ajung. Dar, înainte de toate să 
descoperim cine depune bani acolo. Incepem să acţionăm prin 
canalele obişnuite? 

— Nici pomeneală, spuse Bartlett, puţin iritat. Asta ar 
compromite securitatea întregii operațiuni. Oricine ar avea 
interes să stopeze investigația ar putea-o face cu uşurinţă. 
De asemenea, am periclita viețile altor oameni, care ar putea 
fi ținte. 

— Inţeleg, zise Anna, dar nici nu vreau să se repete povestea 
de la Asunción. Asta-i preţul plătit pentru folosirea căilor 
Jăturalnice. Oricine s-ar afla în spatele acestei conspirații are, 
evident, destulă influenţă ca să ne oprească. 

— De acord, însă dacă ridicăm întreaga afacere la nivelul 
A-II — o investigaţie aprobată — e ca şi cum am publica un 
anunţ în The New York Times, în care i-am înştiința pe subiecții 
anchetei noastre ce-avem de gînd să facem. Nu putem face 
abstracție de posibilitatea ca nişte oameni din serviciile de 
informații să fi fost racolați. 

— Nivelul A-II e totuşi foarte secret. Nu sînt de acord... 

— Nu, să nu fii, spuse el cu răceală. Poate că m-am înșelat — 
poate că dumneata ești într-adevăr o funcționară profund 
loială. 

Anna ignoră înțepătura. 

— Am fost implicată în multe anchete internaționale, 
inclusiv în investigarea unor omucideri, acțiuni care au rămas 
secrete, mai ales cînd am considerat că ar putea fi implicat 
cineva din guvern. In El Salvador, cînd oficialii 
guvernamentali au ordonat uciderea unor americani pentru a 
acoperi... 

— După cum ştii, sînt familiarizat cu isprăvile dumitale 
anterioare, agent Navarro, spuse Bartlett nervos. Dumneata 
vorbeşti despre un guvern străin. Eu vorbesc despre şase, ori 
mai multe guverne. Aici e deosebirea. 

— Spui că acum există o victimă la Oslo? 

— Da, asta-i ultima noastră informaţie. 

— Atunci hai să cerem procurorului general să facă un 
apel confidential, la procurorul statului norvegian, şi să-i 
solicite păstrarea secretului deplin. 

— Nu. Riscurile unui apel direct către autoritățile 
norvegiene sînt mult prea mari. 

— Atunci vreau lista. Nu lista cadavrelor. Vreau numele 
celor care au dosare Sigma de verificare. „Lista fierbinte.“ 

— Asta-i imposibil. 

— Înţeleg — eu mă ocup de ei doar cînd sînt morţi. Ei bine, 
în cazul ăsta, îmi declin competenţa. 

Bartlett ezită. 

— Nu te juca, domnişoară Navarro. Ai fost numită. 

Aerul de solicitudine al lui Bartlett, cultivat cu grijă, se 
evaporase. Anna întrezări inflexibilitatea, trăsătura de caracter 
care-l propulsase pe Bartlett în fruntea uneia dintre cele mai 
puternice agenţii guvernamentale de investigaţii. 

— Nu prea depinde de dumneata. 

— Mă pot îmbolnăvi, pot deveni inaptă să călătoresc. 

— N-ai face aşa ceva. 

— Nu, dacă-mi dai „lista fierbinte“. 

— "Ti-am spus. E imposibil. Operaţiunea asta trebuie să 
respecte anumite reguli. Dacă acestea se transformă uneori 
în constrîngeri, trebuie să le accepti ca pe nişte parametri ai 
anchetei dumitale. 

— Ascultă, zise ea, treisprezece dintre bătrînii de pe lista 
Sigma au murit deja în „împrejurări discutabile“ să zicem. 
Doar trei se mai află în viaţă, nu-i aşa? 

— Din cîte ştim noi. 

— Atunci dă-mi voie să-ți prezint situația. Cînd unul dintre 
tipii ăştia moare, e ucis, mă rog — nu putem vedea cadavrul 
fără cooperarea autorităţilor. Corect? In schimb, dacă ajungem 
la unul din ei înainte de-a fi ucis... Uite, înţeleg că trebuie să 
investighez oameni morţi, dar dacă-i considerăm pe cei vii 
potenţiali martori şi-i punem sub supraveghere permanentă — 
discret, fireşte... 

Bartlett o privi cu atenţie, pradă unor impulsuri 

contradictorii. Pe urmă se duse la un seif mai înalt decît el, îl 
deschise şi scoase un dosar. Îi întinse o foaie de hîrtie pe care 
erau ştampilate cuvintele SECRET şi NETRANSMISIBIL. 
Aceste clasificări stipulau că, pe lîngă limitările impuse de 
caracterul strict secret, documentul nu putea fi cunoscut sub 
nici O formă de către state străine sau de funcționarii agenţiilor 
guvernamentale. 

— Lista, zise el în şoaptă. 

Anna citi în grabă coloanele cu informaţii — pseudonime, 
nume reale, numele rudelor în viaţă şi numerele dosarelor. 
Trei bătrîni mai erau în viață. Ţările de origine: Portugalia, 
Italia, Elveţia. 

— Fără adrese? întrebă ea. 

— Doar cele vechi. Nici una actuală, pe care s-o fi putut 
obține prin metodele obişnuite. Toţi s-au mutat în ultimul an. 

— În ultimul an? Ar putea fi oriunde în lume. 

— Mi se pare logic ceea ce spui, dar s-ar putea să se afle în 
aceeași țară, poate în aceeaşi zonă; bătrînilor le vine greu să 
se dezrădăcineze cu totul. Chiar dacă e în joc siguranţa lor, 
schimbarea domiciliului presupune un anume disconfort pe 
care ei refuză să-l accepte. In orice caz, nu şi-au lăsat noile 
adrese. E limpede că nu vor să atragă atenţia. 

— Se ascund, zise Anna. Le e frică. 

— S-ar părea că au motive. 

— Parcă ar fi nişte bătrîni ce se întrec în å face răutăţi. 
Cum e posibil ca o organizaţie înfiinţată înainte de CIA să 
mai aibă atîta putere? 

— Anumite organizaţii îşi sporesc puterea o dată cu timpul. 
Bineînţeles că ar fi o greşeală să confunzi mărimea cu puterea 
de influență. Astăzi, CIA e o vastă şi solidă instituție 
guvernamentală, cu nenumărați funcționari. La început, 
adevărata putere o dețineau rețelele personale. Aşa a fost în 
cazul lui Bill Donovan, întemeietorul OSS, şi chiar mai mult 
în cazul lui Allen Dulles. Da, Dulles e cunoscut mai ales pentru 
rolul lui: în crearea CIA, dar nu asta a fost cea mai 
impresionantă realizare a lui. Pentru el, exista o singură bătălie, 
cea împotriva stîngii revoluționare. 


177 


— Į se spunea „spionul gentleman“, nu-i aşa? 

— Calificativul „gentleman“ îl echivala ca periculozitate 
pe cel de „spion“. N-a fost niciodată mai puternic ca atunci 
cînd era un particular, pe vremea cînd el şi fratele lui, Foster, 
conduceau Departamentul de Finanţe internaționale la Adler & 
Cooper. 

— Firma de avocaţi? Ce făceau, îşi puneau clienții să 
plătească de două ori? 

Bartlett îi aruncă o privire vag compătimitoare. 

— Subestimarea sferei de influenţă şi a anvergurii 
companiilor private e o eroare de începător. Adler & Cooper 
a fost mai mult decît o prestigioasă firmă de avocați. Avea o 
sferă de influență cu adevărat internațională. Călătorind în 
întreaga lume, Dulles a reuşit să teasă un soi de pînză de 
păianjen de-a lungul şi de-a latul Europei. Şi-a recrutat 
complici în toate oraşele importante, atît din țările Axei cît! 
din cele neutre. 

— Complici? îl întrerupse Anna. Ce vrei să spui? 

— Indivizi aflaţi în poziţii înalte — contacte, prieteni, 
numeşte-i cum vrei — pe care Allen Dulles îi folosea printre 
altele şi ca agenţi de influență. Dulles ştia să exploateze 
egoismul oamenilor. La urma urmei, a facilitat un număr 
enorm de afaceri care implicau guverne şi corporaţii 
multinaționale. Asta a făcut din el un om de o valoare 
inestimabilă. Trebuia să-l cunoşti. Dacă erai om de afaceri, el 
te putea asigura că un mare contract cu statul avea să se 
îndrepte către tine. Dacă erai un funcționar guvernamental, 
îți putea furniza cîteva informaţii esențiale care te ajutau în 
carieră. Banii şi informaţiile! Dulles a înţeles că se puteau 
converti fără probleme, precum valuta forte, în pofida ratelor 
de schimb permanent modificate. Rolul de mijlocitor al lui 
Dulles, de intermediar, se baza pe faptul că el ştia ceva mai 
mult decît toți ceilalți. 

— Mijlocitor? 

— Poate că ai auzit de Banca de Plasament Internațional 
din Basel. 

— Poate că nu. 

— Era de fapt o instituție contabilă, unde oamenii de afaceri 
din ambele tabere aflate în război se întîlneau şi analizau 
distribuirea dividendelor. Instituţia aceasta s-a dovedit foarte 
utilă pentru oamenii de afaceri. La urma urmei, afacerile nu 
încetau doar fiindcă începuseră să tragă tunurile. Ostilitățile 
dăunau însă parteneriatelor şi alianțelor, creînd tot soiul de 
obstacole. Dulles a imaginat modalităţi de-a evita acele 
obstacole. 

— Nu-i o imagine prea plăcută. 

— Nu, dar e reală. Dulles credea în ideea de „reţea“. A 
fost scopul vieţii lui. O reţea însemna o mulțime de indivizi — 
o configurație complexă, care putea avea o influenţă mult 
mai mare decît suma părților ei. E un subiect de meditație 
extraordinar. După cum spuneam, totul se reduce la partea 
malefică a umanității. 

— Sună puţin înfricoşător. 

O vînă zvîcni la tîmpla lui Bartlett. 

— Este puţin înfricoșător, poate chiar mai mult decît atît. 
Caracteristic acestor reţele este faptul că sînt invizibile pentru 
cei care nu fac parte din ele — chiar şi pentru unii dintre 
membrii lor. În plus, au tendinţa de-a supravieţui indivizilor 
care le-au creat. S-ar putea spune că dobîndesc o viaţă proprie 
şi pot avea efecte serioase asupra organizaţiilor în care se 
infiltrează. 

Işi aranjă din nou manşetele cămășii, gest care devenise un tic. 

— Dulles vorbea despre pînze de păianjen. Există o viespe 
parazitară, foarte mică, o creatură isteaţă, care înţeapă un 
păianjen, paralizîndu-l temporar, după care îşi depune ouăle 
în abdomenul lui. Păianjenul îşi reia activitatea, de parcă nu 
s-ar fi întîmplat nimic, în timp ce larvele viespii cresc în el, 
hrănite de propriile-i fluide. Apoi, cînd larvele năpirlesc ucid 
păianjenul, dar nu înainte de a-i modifica pe cale chimică 
comportamentul. În acea noapte, păianjenul e determinat să 
țeasă o gogoaşă pentru cocon, inutilă pentru el, dar necesară 
larvelor. De îndată ce păianjenul şi-a terminat treaba, larvele 


179 


îl consumă şi atîrnă coconul pupei în gogoaşa special creată. 
E extraordinară rafinata manipulare a comportamentului 
gazdei de către larvele parazitare. Dar asta nu-i nimic în 
comparație cu ce pot născoci oamenii. Asta mă frămîntă, 
domnişoară Navarro. Cine se află înăuntrul nostru? Ce forţe 
ar putea manipula maşinăria puterii civile pentru a o determina 
să ţeasă o pînză care să servească doar propriilor lor scopuri 
şi cînd se va hotărî parazitul să-şi consume gazda? 

— In regulă, accept metafora, spuse Anna. Să zicem că, 
acum cincizeci de ani, o conspirație misterioasă ne-a înțepat, 
implantîndu-ne ceva ce-o să crească şi-o să provoace pagube. 
Chiar dacă aşa s-a întîmplat, cum ne putem da seama? 

— Asta-i o întrebare excelentă, domnişoară Navarro, 
răspunse Bartlett. Pînzele de păianjen sînt greu de văzut, nu-i 
aşa, chiar mari fund. Ai intrat vreodată într-o pivniţă. veche 
sau într-un depozit întunecos? Nu vezi nimic, dar cînd aprinzi 
o lanternă şi îţi dai seama brusc că spaţiul pustiu de deasupra 
capului tău nu e tocmai pustiu — e plin cu pînze de păianjen, 
care alcătuiesc un vast baldachin de filamente fragile. Indrepţi 
lanterna în altă direcţie şi baldachinul dispare. Să fi fost oare 
o nălucire? Ridici privirea spre tavan. Nimic. Pe urmă, 
orientînd lanterna într-un unghi potrivit, totul devine iarăși 
vizibil. 

Privirea lui Bartlett căuta o expresie de întelegere pe chipul ei. 

— Cei asemeni mie îşi petrec timpul căutînd acel unghi 
care face vizibile vechile pînze de păianjen. Deseori ne 
imaginăm tot soiul de lucruri. Uneori chiar vedem ceea ce se 
află acolo. Dumneata, domnişoară Navarro, nu pari o 
persoană înclinată să-şi imagineze tot felul de lucruri. 

— O să iau drept bună remarca asta, răspunse Anna. 

— Nu vreau să sugerez că-ți lipseşte imaginaţia, ci doar că 
o ţii sub control strict. Mă rog. Cert e că au existat nişte alianţe 
realizate între nişte indivizi cu resurse considerabile. Asta face 
parte din istoria cunoscută. Şi ce-a ieşit de-aici? Pot doar 
să-mi doresc să aflu. Tot ce-avem e lista asta. 

— Trei nume, zise Anna. Trei bătrîni. 

— Ţi-aş sugera să-ți îndrepți atenția spre Gaston Rossignol. 
În vremurile bune a fost un important bancher elvețian. Cel 
mai important om de pe listă. Şi cel mai bătrîn. 

— In regulă, spuse ea. Omul din Zürich. Presupun că ai 
pregătit un dosar cu date despre el. 

Bartlett deschise un sertar al biroului, scoase un dosar 
împodobit cu ştampile de clasificare şi-l împinse către ea. 

— E destul de consistent, cu excepţia lacunelor pe care le 
ştii. 

— Bine, zise Anna. Vreau să vorbesc cu omul ăsta înainte 
să-l găsească ceilalti. 

— Dacă o să dai de el. 

— A trăit toată viaţa la Zürich. După cum spuneai chiar 
dacă s-a mutat, trebuie să fi lăsat în urmă prieteni, membri ai 
familiei. Afluenţi care conduc la izvor. 

— Sau şanţuri de apărare, protejînd o fortăreață. Un om 
ca Rossignol are prieteni influenti, în pozitii înalte, care vor 
face orice pentru a-l proteja. Prieteni care sînt, cum zic 
francezii, branché. Puternici şi în contact direct cu el. Care 
au capacitatea de a-l îndepărta de rețeaua vizibilă — dosarele 
şi înregistrările din computere. Te-ai gîndit la vreun 
subterfugiu istet? 

— Nicidecum. Oamenii ăia se vor păzi de subterfugii. 
Rossignol n-are de ce să se teamă de mine. Dacă prietenii şi 
asociatii lui sînt atît de informati pe cît sugerezi, vor întelege 
asta și vor răspîndi zvonul. 

— Te gîndeşti să apari pur şi simplu acolo? 

— Cam așa ceva. Bănuiesc că cea mai bună cale e cea 
directă. Dar o să aflu asta curînd. Îşi privi ceasul. O să iau 
primul avion spre Ziirich. 


Mettlenberg, St. Gallen, Elvetia 


Ben Hartman stătea în Range Rover-ul închiriat, în 
parcarea personalului de la Regiona/spital Sankt Gallen Nord, 
uitîndu-se la oamenii care intrau şi ieşeau din clădire: medici, 

infirmiere, angajați ai spitalului. Motorul puternic al maşinii 
torcea încet. Din fericire, nu era multă lume acolo, la ora 
aceea. Era cinci — sfîrşitul zilei de lucru pentru funcționari. 

Sunase la spital de la Ziirich şi ceruse să vorbească cu 
Margarethe Hubli. I se făcuse imediat legătura cu secția de 
pediatrie, şi întrebă în engleză dacă doctorita era acolo. 

Da, 1 se spusese; dorea să stabilească o consultație? 
Engleza infirmierei era o catastrofă, dar o putea înțelege. 

— Nu, spuse el, voiam doar să ştiu dacă se află în spital. 
Copilul meu e bolnav şi s-ar putea să am nevoie de un pediatru. 

După ce aflase pînă la ce oră lucra doctorița Hubli, îi 
mulțumise infirmierei şi închisese telefonul. 

Liesl trebuia să stea la spital pînă la ora patru. Ben aştepta 
de două ceasuri. Se făcuse cinci şi ea nu apăruse. Ben era 
sigur că Liesl nu ieşise din clădirea spitalului. De altfel, îi 
văzuse Renault-ul în parcare. Işi imagină că era genul de medic 
devotat profesiunii sale, care nu ţinea seama de program şi 
că va avea să mai aștepte o vreme. 

Ben nu găsise în seif documentul de asociere la care se 
referise Peter. Se întreba unde-ar fi putut fi? Fratele lui spusese 
că-l ascunsese într-un loc sigur. Era posibil ca Liesl să-i fi 
spus adevărul, cînd afirmase că nu ştie nimic despre el. În . 
cazul ăsta, era cu putinţă ca Peter să-l fi ascuns undeva printre 
lucrurile lui de la cabană. 

Liesl îi răspunsese prea repede atunci cînd o întrebase 
dacă Peter ar fi putut ascunde ceva acolo. Ştia ceva despre 
care nu voia să vorbească. Trebuia să se ducă la cabană. 

Mai trecură patruzeci de minute pînă cînd Liesl ieşi pe 
uşa camerei de urgenţă, discutînd veselă cu cineva. Flutură 
mîna în semn de rămas-bun şi îşi trase fermoarul jachete: de 
piele. Apoi se grăbi să se urce în maşină. 

Ben aşteptă pînă cînd Liesl pătrunse în traficul de pe şosea 
ŞI abia după aceea ieşi din parcare. Fata nu cunoștea Range 
Rover-ul şi nu avea motive de suspiciune. Cu toate acestea, 
conduse prudent ca să n-o alarmeze. 

Cumpărase din Ziirich o hartă a cantonului St. Gallen şi 

studiase drumurile din regiune. Atît Peter, cît şi Liesl 
menționaseră că trăiau într-o „cabană“. Asta însemna că se 
afla într-o pădure sau într-un loc împădurit. Exista o zonă 
împădurită la vreo opt kilometri de spital, în direcția nord- 
nord-vest. O altă zonă împădurită se găsea la două ore de 
mers cu maşina. Era prea departe pentru cineva care trebuia 
să meargă la lucru în fiecare zi. In consecinţă, bănui că e 
vorba de păduricea apropiată. 

Deoarece memorase drumurile din zonă, Ben ştia că 
următoarea intersecție se afla la doi kilometri. Rămase departe 
în urma fetei, cu riscul de-a o pierde. Tot ce putea face era să 
spere că nu va coti pe un drum lăturalnic. 

Reuşi să observe o maşină care trebuia să fie Renault-ul 
e1, oprit la un stop. La următoarea intersecţie era o autostradă 
al cărei indicator arăta cifra zece. Dacă fata o lua la stînga, pe 
acea şosea, însemna că se îndrepta spre pădurea localizată de 
el pe hartă. 

Renault-ul coti la stînga. 

Ben acceleră şi ajunse la intersecţia cu autostrada zece la 
cîteva minute după Liesl. Erau destule maşini pe şosea, astfel 
încît o urmărea cu greu. 

Autostrada cu patru benzi mergea paralel cu o cale ferată 
şi trecea pe lîngă nişte ferme imense, cu cîmpuri ce se întindeau 
cît vedeai cu ochii. Brusc, Renault-ul coti la dreapta, cu cîțiva 
kilometri înainte de locul în care se așteptase el s-o facă. 

După ce intră pe drumul îngust, şerpuit, Ben constată că 
nici o altă maşină nu se mai interpunea între el ȘI Renault. Se 
întunecase, drumul nu era circulat, aşa că Liesl îşi va da curînd 
seama că e urmărită. În mod firesc va încerca să scape de 
urmăritor. În cazul acesta va fi nevoit să se deconspire. 

Din fericire, drumul şerpuit îl ajuta să se ascundă, cîtă 
vreme răminea la cel puțin o curbă în urma ei. Pe măsură ce 
înaintau pădurea devenea tot mai deasă. Ben urmărea lumina 
farurilor maşinii ei, apărînd şi dispărînd după curbe. Păstra o 
distanță suficientă hotărît s-o mărească dacă ea ar fi observat 
Rover-ul. 

Brusc lumina farurilor Renault-ului dispăru. 

Ben îşi zise că Liesl părăsise şoseaua. Acceleră, parcurse 
un kilometru, dar nu dădu de urma ei. 

Nu văzuse nici un drum care intra în pădure. Se opri, 
întoarse, şi porni înapoi cu viteză redusă, căutînd o bifurcaţie. 
Curînd zări un drumeag, mai degrabă o potecă. Drumul era 
destul de lat pentru Renault. Conduse încet printre ramurile 
care zpîriau caroseria maşinii, sperînd că zgomotul nu-i va 
atrage atenția lui Liesl. 

Conform hărții cantonului St. Gallen. pădurea nu era mare. 
Ea înconjura un mic lac şi nu exista alt drum spre ori dinspre 
ea. Asta în caz că harta era exactă. 

Cărarea îl conduse la o bifurcatie; Ben opri, cobori din 
maşină şi văzu că o ramificație a drumului sfîrşeşte într-o 
fundătură, la vreo treizeci de metri în față. Cealaltă, adînc 
brăzdată, continua. O urmă, înaintînd cu greu, întrebîndu-se 
cum reuşise să treacă Renault-ul lui Liesl. 

Ajuns la capătul drumului văzu Renault-ul. Parcă maşina 
lîngă el şi coborî. Nu vedea nimic din cauza întunericului. 
Liniştea care se aşternuse după ce oprise motorul era tulburată 
doar de zgomotele pădurii. 

Cînd se obişnui cu întunericul reuși să distingă altă cărare, 
mai îngustă, ce se pierdea printre arbuști. O urmă şi ajunse 
într-o poiană. O căsuţă construită din buşteni se ridica în 
mijlocul pajiști, cu ferestrele luminate. Păşind cu grijă, se 
apropie de cabană, îndreptîndu-se spre latura pe care se Pep 
să fie intrarea. 

Brusc auzi un declic metalic. Liesl apăruse din întuneric, 
cu arma ațintită spre el. 

— Rămii acolo! 

— Stai! strigă și Ben. 

— Tu eşti! spuse ea furioasă, lăsînd brusc pistolul. Ce dracu’ 
faci aici? T 

— Am nevoie de ajutorul tău, zise el. pa ag 

— M-ai urmărit de la spital! Cum ţi-ai permis? 

— Te rog, Liesl, trebuie să mă ajuţi să găsesc ceva. 

Trebuia s-o facă să-l asculte. 

— Mi-ai pus în pericol securitatea. Lua-te-ar dracu’! 

— Liesl, n-am fost urmărit. 

— De unde ştii? Ai închiriat maşina asta? . 

— La Zürich. 

— Sigur. Idiotule! Dacă te supravegheau la Zürich, au aflat 
că ai închiriat maşina! 

— Dar nu m-a urmărit nimeni pînă aici. 

— De unde ştii? repetă ea. Eşti un amator! 

— Ca şi tine. 

— Da, dar eu sînt o amatoare care trăieşte sub ameninţarea 
cu moartea de patru ani. Acum te rog să:pleci. Pleacă! 

— Nu plec, Liesl, zise el pe un ton ferm. Trebuie să stăm 
de vorbă. 

e modest mobilată, era confortabilă. Plafonul şi 
podeaua erau din scînduri de pin. Liesl îi arată cu 
mîndrie rafturile din lemn, pe care le confecționase Peter 
pentru a-şi pune cărțile. Lîngă şemineul de piatră; se înălța o 
stivă de bușteni. 

Lies] aprinse focul. Ben îşi dezbrăcă haina OREI în încăpere 
era frig. 

— Eşti rănit, zise Liesl. Ai fost împuşcat. 

Ben observă că pe umărul stîng cămașa se pătase de sînge. 
Ciudat, nu-l duruse — încordarea Și oboseala îl făcuseră să 
uite de rană. 

„ — Scoate cămaşa, îi ordonă Liesl, pe un ton profesional. 

Ben îşi descheie cămașa. Ţesătura era lipită de umărul 
stîng şi, cînd trase, durerea îl fulgeră. 

Liesl luă un butete curat, îl înmuie în apă caldă, umezi 
locul şi îndepărtă cu grijă pînza de pe urmărul rănit. 

— Ai avut noroc: glonţul te-a zgâriat, nimic mai mult. 
Spune-mi ce s-a întîmplat. 

În vreme ce Liesl se ocupa de rana lui, Ben îi povesti prin 
ce trecuse cu cîteva ore în urmă. 

-Trebuie să-ți curăț rana, ca să nu se infecteze. 

Îl aşeză lîngă chiuvetă, turnă nişte apă fiartă dintr-un ibric 
şi-o lăsă să se răcească într-un vas de porțelan. Apoi ieşi pentru 
cîteva minute şi se întoarse cu bandaje şi cu o sticlă galbenă 
cu antiseptic. 

Ben gemu şi în timp ce îi spăla rana, şi cînd i-o tamponă 
cu vată îmbibată cu antisepticul cafeniu. 

— Mă doare mai rău curăţatul, zise el în timp ce Liesl 
aplica patru benzi de leucoplast ca să fixeze bandajul. 

— Data viitoare n-o să mai fii aşa norocos, zise ea pe un ton sec. 

— Acum n-am nevoie de noroc, ci de informaţii. Trebuie 
să înțeleg ce dracu' se întîmplă. Trebuie să mă concentrez 
asupra acestei Sigma. În mod sigur ei stau cu ochii pe mine. 

Liesl îi întinse o cămaşă groasă, din bumbac tricotat, care-i 
aparținuse lui Peter. 

Realitatea, pe care încercase s-o țină la distanță, dădu 
buzna peste Ben. Se simţea ametit, alarmat, mîhnit, disperat. 

— Te ajut eu s-o îmbraci, spuse ea, sesizind durerea 
întipărită pe chipul lui. 

Ben trebuia să-şi recapete calmul. Îşi închipuia cît de mult 
suferea Liesl pentru că îl pierduse pe Peter. 

— Semănaţi atît de mult, zise ea. Peter nu mi-a spus 
niciodată. Cred că nu și-a dat seama cît de mult semănați. 

— Gemenii nu se recunosc niciodată unul în celălalt. 

— E ceva mai mult decît atît. Nu mă refer doar la aspectul 
fizic. Unii ar putea spune că Peter n-a avut nici un scop în 
viață. Eu îl cunosc mai bine. Era ca o pînză de vas, moale, 
pînă cînd prinde forța vîntului. Dădu din cap, dezamăgită parcă 
de încercările ei stîngace de a comunica. Vreau să spun că 
Peter avea un ţel înalt. 

— Ştiu ce vrei să spui. Asta am admirat cel mai mult la el — 
felul în care a reuşit să-şi creeze o viaţă a lui. 

— lubea dreptatea, spuse Liesl, cu ochi trişti, scînteietori, 
o iubea cu patimă. 

— O patimă pentru dreptate. Asta nu înseamnă mare lucru 
într-o lume preocupată doar de administrarea bunurilor 
materiale, zise Ben cu amărăciune. 

— O lume care ţi se pare înăbușitoare, spuse Liesl. Te 
sufocă treptat, aşa cum zicea Peter că o să se întîmple. 

— Există căi mai rapide de-a muri, zise Ben. De curînd am 
avut ocazia să aflu. 

— Vorbeşte-mi despre şcoala la care ai predat. Am fost de 
vreo două ori la New York, în adolescență, și o dată mai 
tirziu, la o conferință. 

— Da, era la New York. Dar nu în New York-ul pe 
care-l văd turiştii. Am predat într-un cartier numit East New 
York. Vreo doisprezece kilometri pătraţi, în care locuiesc cei 
mai nevoiaşi oameni din oraș. Sînt cîteva băcănii, locuri de 
unde cumperi țigări şi băutură şi unde schimbi cecurile pe 
bani gheaţă. Secția şaptezeci şi cinci — Şapte-Cinci, cum Îi zic 
poliţiştii care au ghinionul să lucreze acolo. În unele nopţi, 
parcă eram la Beirut. Mă duceam la culcare în zgomot de 
împuşcături. Un cartier ignorat de restul societăţii. 

— Şi-acolo ai predat tu. 

— Mi se părea dezgustător că America, ţara cea mai bogată 
din lume, tolera o asemenea decădere. Faţă de locul ăla, 
Soweto părea raiul pe pămînt. Sigur, existau obișnuitele şi 
ineficientele programe de combatere a sărăciei, dar şi nerostita 
convingere a zădărniciei lor. „Săracii vor fi mereu cu noi“ — 
nimeni nu mai folosea cuvintele astea, dar asta voiau să spună. 
Foloseau alte sloganuri, vorbeau despre cutare chestie 
„structurală“, despre alta „comportamentală“ şi de clasa de 
mijloc care se descurca bine, nu? Dar nu m-am dat bătut. 
N-aveam de gînd să salvez lumea, nu eram naiv, dar mi-am 
zis că, dacă reuşesc să salvez un copil, sau doi, eforturile 
mele nu vor fi zadarnice. 

— Şi-a reuşit? | 

— Posibil, spuse Ben, obosit. Posibil. N-am rămas acolo 
să-mi pot da seama. Rosti cuvintele cu dezgust. Am ajuns să 

comand budincă de carne cu trufe şi să beau şampanie cu 
chenţii. 

— Cred că această schimbare a fost un şoc pentru tine, 
zise Liesl cu blîndețe. 

Îl asculta cu atenţie, parcă dorind să uite de propria ei 
durere. 

— Cred că voiam să-mi alung durerea. Culmea e că mă 
pricepeam la astfel de lucruri. Cunoşteam ritualurile curtării 
clienţilor. Dacă aveai nevoie de cineva care să comande în 
cele mai scumpe restaurante din oraș fără să se uite la lista de 
meniuri, eu eram ăla. Apoi am început să-mi risc viaţa 
practicînd sporturi extreme. Mă cățăram pe piscurile 
Vermillion, din Arizona, navigam singur în Bermude, schiam 
în trecătoarea Cameron. Courtney — o veche prietenă de-a 
mea — îmi spunea mereu că-mi caut moartea, şi nu greşea. 
Făceam toate astea ca să simt că trăiesc. Făcu o pauză, după 
care continuă: Acum pare stupid, nu? Distracţiile prosteşti 
ale unui puşti bogat şi răsfățat. 

— Poate că te purtai aşa pentru că fuseseşi scos din mediul 
tău. 

— Crezi? Nici măcar nu eram sigur că salvarea sufletelor 
din East New York era scopul vieții mele. Oricum, n-am avut 
ocazia să mă conving. 

— Cred că şi tu ai fost o pînză, ca şi Peter. Trebuia doar să 
prinzi vîntul. 

Pe chipul lui Ben apăru un zîmbet trist. 

— S-ar părea că vîntul m-a găsit pe mine. Şi e un blestemat 
de muson. O conspirație pusă la cale în urmă cu cincizeci de 
ani, care sacrifică vieți şi-acum. Cu precădere pe cele ale 
oamenilor care-mi sînt dragi. Nu ştiu dacă ai fost vreodată 
într-o ambarcațiune mică pe timp de furtună. Eu am fost. 
Primul lucru pe care trebuie să-l faci e să cobori pînzele. 

— Chiar crezi că ai de ales? Liesl îşi turnă puţin coniac. 

— Nici măcar nu știu care sînt opțiunile. Tu şi cu Peter v-aţi 
gîndit la asta mai mult decît mine. La ce concluzie ați ajuns? : 


188 


— Doar la cele pe care ţi le-am spus. Ipoteze, în cea mai 
mare parte. Peter a cercetat mult perioada aceea. L-a întristat 
ceea ce a aflat. În perioada celui de-al doilea război mondial 
au existat numeroase corporaţii preocupate doar de a-şi 
menţine aria operațiunilor. Din nefericire, unii considerau 
războiul o ocazie ce trebuia exploatată — o ocazie de a-şi 
spori profiturile. Învingătorii n-au luat niciodată atitudine față 
de duplicitatea corporațiilor. Nu era convenabil s-o facă. 

Zimbetul ei sarcastic îi aminti lui Ben de furia mocnită a 
fratelui său. 

— De ce? 

— Prea multe întreprinderi americane şi britanice ar fi 
trebuit trase la răspundere pentru colaborare cu inamicul. 
Era preferabil să ascunzi gunoiul sub covor. Frații Dulles, 
după cum ştii, au rezolvat treaba asta. Descoperirea 
adevăraților colaboratori n-ar fi „dat“ bine, ar fi estompat 
limitele dintre bine şi rău, ar fi dăunat mitului inocenţei aliaților. 
lartă-mă dacă nu reuşesc să explic prea bine — sînt istorii pe 
care le-am auzit de multe ori. A existat un tînăr avocat la 
Departamentul de justiţie care a îndrăznit să ţină o cuvîntare 
despre colaborarea dintre oamenii de afaceri americani şi 
nazişti. A fost imediat concediat. După război, cîţiva 
conducători germani au fost chemaţi să dea socoteală, însă, 
„citadela“ industriaşilor axei n-a fost niciodată cercetată. De 
ce să-i judeci pe industriaşii germani care făcuseră afaceri cu 
Hitler — cîtă vreme aceştia făceau bucuroși afacerile cu 
America? Atunci cînd nişte oficiali prea zeloşi de la Niirenberg 
i-au condamnat pe cîțiva dintre ei, John J. McCloy, înaltul 
comisar american, le-a diminuat sentințele. „Excesele“ 
fascismului erau regretabile, dar industriaşii trebuia să aibă 
grijă unii de alţii, nu? 

Încă o dată, pe Ben îl surprinse în relatarea ei prezența 
tonului pătimaș al lui Peter. 

— Totuși, îmi vine greu să pricep — parteneriate: financiare 
cît timp cele două tabere se aflau în război? 

— Lucrurile nu sînt totdeauna ce par a fi. CelLmai important 
ofițer de informaţii al lui Hitler, Reinhard Gehlen, se gândea, 
în 1944, să se predea Aliaților. Înaltul comandament german 
ştia din ce parte bătea vîntul, ştia că Hitler era paranoic. În 
consecinţă, a trecut la negocieri. Ofițerii germani au 
microfilmat dosarele lor despre URSS, le-au introdus în 
containere etanșe, le-au îngropat într-o pajişte din Alpi — cam 
la o sută de kilometri de-aici — şi-au contactat serviciile 
americane de contrainformaţii, ca să încheie un tîrg. După 
război, voi, americanii, l-ați pus pe Gehlen în fruntea 
Organizației pentru Dezvoltare Industrială a Germaniei de 
Sud. 

Ben dădu încurcat din cap. 

— Se pare că voi doi aţi studiat temeinic problema asta, 
spre deosebire de mine. Dădu pe gît restul de coniac. 

— Aşa este, am aprofundat adînc problema asta. Trebuia 
s-o facem. Îmi amintesc ce mi-a spus Peter. El zicea că n-ar 
trebui să ne întrebăm unde se află ei, ci unde nu se află. Şi, 
mai ales în cine se poate avea încredere. Atunci mi s-a părut 
o nebunie. 

— Dar acum nu mai pare. 

— Nu, admise Liesl, acum şi-au concentrat forțele asupra 
ta; pe căi oficiale, dar şi neoficiale. Ezită, înainte de a continua. 
Trebuie să-ți mai dau ceva. 

Dispăru în dormitor, apoi se întoarse cu o cutie de carton, 
asemănătoare celor în care se împachetează cămăşile la 
curățătorie. O puse pe masă şi o deschise. Conţinea hirtii, 
cărți de identitate plastifiate şi paşapoarte. 

— Au fost ale lui Peter, zise Liel. Rezultatul a patru ani 
trăiţi în ilegalitate. 

Degetele lui Ben răsfoiră actele de identitate, de parcă ar 
fi fost nişte cărți de joc. Trei nume diferite, toate ataşate 
aceleiaşi fete. A lui Peter. 

— „Robert Simon.“ Inteligent. Trebuie să fie mii de oameni 
cu numele ăsta în America de Nord. „Michael Johnson.“ La 

fel. „John Freedman.“ Par să fie făcute de un profesionist. 

— Peter era un perfectionist, spuse Lisel. Sînt sigură că 
actele astea sînt fără cusur. 

Ben continuă să cerceteze documentele și văzu că fiecărui 
paşaport îi corespundeau cărți de credit pe acelaşi nume. In 
plus, existau documente şi pentru soţia celui al cărui nume şi-l 
atribuise. Admirația lui Ben pentru fratele său era umbrită de 
o profundă tristeţe. Precauţiile lui Peter nu reușiseră să-i 
salveze viaţa. 

— Trebuie să te mai întreb ceva Liesl: putem fi siguri că 
urmăritorii lui Peter — grupul Sigma sau oricine ar fi ei — nu 
sînt la curent cu identitățile astea? 

— Posibilităţile nu sînt probabilități. 

— Cînd a folosit ultima oară numele „Robert Simon“ şi în 
ce împrejurări? 

Liesl închise ochii, concentrîndu-se, şi-i oferi detaliile cu 
remarcabilă precizie. După douăzeci de minute, Ben se 
convinsese că cel puţin două dintre pseudonimele lui Peter, 
nefolosite în ultimii doi ani, puteau să fi trecut neobservate. 

Ben puse documentele în buzunarele interioare ale haine: 
lui de piele, apoi îi luă mîna lui Liesl, o privi în ochi, şi zise: 

— [ți mulțumesc. 

— Rana de la umăr o să facă o crustă şi-o să se vindece în 
cîteva zile. Va fi greu să-ți ascunzi identitatea, deşi 
documentele te vor ajuta. 

Liesl destupă o sticlă cu vin roşu și turnă în două pahare. 
Vinul era excelent — aromat, tare, închis la culoare. Ben bău 
un pahar şi simţi că se relaxează. 

Preţ de cîteva clipe, amîndoi priviră în focul din şemineul 
primitiv. 

Dacă Peter a ascuns documentul aici, unde-ar putea fi? 
Și dacă nu-i aici, atunci unde? Ji spusese că se afla undeva, 
în siguranță. Să-l fi lăsat la Matthias Deschner? De ce 
deschisese un cont bancar pentru seiful care i se dădea, dacă 
nu pusese în el documentul de asociere? 

Incepu să-şi pună întrebări despre Deschner. Care era rolul 

lui, dacă avear-vreunul, în tot ce se întîmplase la bancă? ÎI 
avertizase oare pe bancher că Ben intrase ilegal în țară? Dacă 
aşa stăteau lucrurile, Deschner ar fi putut s-o facă înainte ca 
Ben să aibă acces la seif. Oare reuşise Deschner să deschidă 
seiful în urmă cu mai multe luni ca să ia documentul, şi să-l 
dea urmăritorilor lui Peter? Liesl afirmase că are deplină 
încredere în vărul ei... Gînduri contradictoriu se învîrteau în 
mintea lui Ben creîndu-i o stare de confuzie. 

In cele din urmă Liesl îi întrerupse meditaţia. 

— Faptul că ai reuşit să mă urmăreşti pînă aici mă 
îngrijorează, zise ea. Nu te supăra, te rog, dar îţi spun încă o 
dată — eşti un amator. unde ie -te cît de uşor i-ar fi unui 
profesionist. 

Indiferent că ea avea sau nu dreptate, Ben simți nevoia s-o 
liniştească. 

— Nu uita că Peter mi-a spus că locuiţi într-o cabană, lîngă 
un lac. După ce am localizat spitalul, totul a fost simplu. Dacă 
n-aş fi ştiut ce ştiam, probabil că te-aș fi pierdut din ochi mult 
mai devreme. 

Liesl nu comentă, şi continuă să privească flăcările din 
şemineu. 

— Ştii să foloseşti chestia aia? întrebă Ben, arătînd spre 
revolverul pe care ea îl lăsase pe masă. 

— Fratele meu a fost militar. Fiecare puști elvețian ştie să 
tragă cu o armă. Există chiar şi o sărbătoare națională, la 
care se organizează concursuri de tir. Tatăl meu mă trata ca 
pe un un băiat şi m-a învățat să folosesc o armă. Liesl se 
ridică în picioare. Mi s-a făcut foame. O să pregătesc ceva 
pentru cină. 

Ben o urmă în bucătărie. Liesl aprinse aragazul, scoase 
un pui din micul frigider, îl unse cu unt, presără peste el ierburi 
aromate și îl puse în cuptor. In timp ce curăța cartofii şi prepara 
salata îi povesti lui Ben despre nunta ei. 

Ben scoase plicul cu fotografia din buzunarul jachetei şi 
1-0 arătă. 

— A1 idee cine-ar putea fi oamenii ăştia? 

— O, Doamne, ăsta trebuie să fie tatăl vostru! Seamănă 
atît de mult cu voi. Ce bărbat frumos a fost! 

— Şi ceilalți? 

Ea ezită, apoi dădu din cap, vizibil tulburată. 

— Par a fi nişte oameni importanţi. Toţi par aşa în ţinută 
de afaceri. Imi pare rău, nu ştiu. Peter nu mi-a arătat niciodată 
fotografia, însă mi-a vorbit despre ea. 

— Şi documentul de care vorbeam — contractul de asociere — 
ti-a spus cumva că l-a ascuns aici? 

— Nu. 

— Eşti sigură? Nu l-am găsit în seif. 

— Mi-ar fi spus dacă l-ar fi ascuns aici. 

— Nu neapărat. Nu ţi-a arătat nici fotografia asta. Poate 
că voia să te protejeze. Te deranjează dacă mă uit puţin prin 
casă? 

— Te rog. 

In timp ce ea termina de pregătit cina, Ben cercetă cabana 
metodic, încercînd să se pună în situaţia fratelui său. Unde ar 
fi ascuns Peter documentul? Elimină locurile pe care Liesl le 
curăța cu regularitate sau în care avea vreun motiv să umble. 
Dormitorul era una din cele două încăperi mici de lîngă camera 
de zi, cealaltă fiind biroul lui Peter. Ambele erau mobilate 
sumar. 

Verifică podeaua, căutînd vreo scîndură desprinsă, apoi 
inspectă pereţii din bușteni, dar nu găsi nimic. 

— Ai o laternă? întrebă Ben. Vreau să arunc o privire afară. 

— Sigur. Există cîte o laternă în fiecare încăpere — lumina 
se întrerupe des. Găseşti una pe masa de lîngă uşă. Cina e 
gata în cîteva minute. 

— Termin repede. 

Luă lanterna şi ieşi afară. Făcu un tur rapid al pajiştei din 
jurul cabanei şi observă un petic de pămînt pîrjolit, unde cei 
doi făcuseră grătar, şi o stivă mare de bușteni, acoperită cu o 
prelată. Documentul s-ar fi putut afla într-o cutie aşezată sub 
o piatră, dar ca să-l caute trebuia să aștepte pînă a doua zi de 
dimineaţă. Îndreptă fasciculul lanternei spre exteriorul cabanei, 

lumină pereții, scotoci într-un rezervor de propan, dar fără 
succes. 

Cînd se întoarse în casă, Liesl pusese deja două farfurii pe 
o măsuţă rotundă de lîngă fereastră. 

— Miroase grozav, zise Ben. 

— la loc, te rog. 

Liesl turnă vin în pahare şi aduse mîncarea. Puiul la cuptor 
se dovedi excelent. 

Mîncară în tăcere şi începură să vorbească abia după ce-şi 
potoliră foamea. Al doilea pahar cu vin o făcu pe Liesl să 
devină melancolică. În timp ce vorbea despre Peter şi povestea 
cum se cunoscuseră, o podidi plânsul. Îşi aminti cît de mîndru 
fusese Peter că mobilase cabana, meşterind singur rafturile 
de cărți şi mare parte din mobilier. 

Rafturile de cărți, îşi zise Ben. Peter lucrase singur la 
rafturile pentru cărți... Se ridică brusc. 

— Te superi dacă mă uit mai bine la rafturi? 

— Deloc, spuse ea, dînd obosită din mînă. 

Rafturile păreau să fi fost confecţionate pe segmente şi 
apoi asamblate. Nu erau rafturi deschise; Peter le fixase la 
spate o placă de lemn. 

Ben începu să scoată cărțile pentru a căuta în spatele lor. 

— Ce faci? strigă Liesl contrariată. 

— Le pun la loc, nici o grijă, zise Ben. 

Trecuse o jumătate de oră, dar nu găsise nimic. Liesl 
termină de strîns masa şi îl anunţă că era epuizată. Ben scotea 
cărțile de pe fiecare raft şi se uita în spatele lor, tot mai 
dezamăgit. Cînd ajunse la seria de romane ale lui F. Scott 
Fitzgerald, zimbi trist. Marele Gatsby fusese cartea favorită 
a lui Peter. 

In spatele romanelor lui Fitzgerald, găsi un mic 
compartiment aproape invizibil, încastrat în tăblia de lemn. 

Peter făcuse o lucrare de tîmplărie impecabilă: vagul 
contur rectangular al compartimentului se vedea cu greu. 
Trase cu unghiile, dar nu ieşi nimic. Impinse, apoi apăsă şi 
compartimentul se deschise cu un pocnet. 

Documentul se afla acolo. O bandă de cauciuc ţinea sulul 
strîns. Ben îl scoase, dădu la o parte banda şi-l desfăşură. 

Coala de hîrtie fragilă, îngălbenită, era acoperită cu litere 
şapirografiate. Prima pagină a dosarului unei corporații. 

Pe antet scria SIGMA AG. Era şi o dată: 6 aprilie 1945. 

Urma o listă cu membrii consiliului de administraţie şi 
directorii companiei. 

Peter avusese dreptate: erau nume pe care le cunoştea, 
nume ale unor corporaţii care existau şi azi, care 
produceau automobile, arme şi bunuri de consum, nume 
de preşedinţi de trusturi. Pe lîngă cei pe care-i 
recunoscuse în fotografie figurau acolo fabulosul magnat 
Cyrus Weston, al cărui imperiu al oţelului îl întrecea chiar 
şi pe cel al lui Andrew Carnegie, sau Avery Henderson, 
considerat de istoricii economiei mondiale drept cel mai 
important bancher al secolului douăzeci după John 
Pierpont Morgan. Mai apăreau acolo directorii executivi 
ai marilor companii constructoare de mașini, producători 
de tehnologie de primă generaţie, pionieri în dezvoltarea 
tehnologiilor radar, a microundelor și congelării. Erau 
prezenți numele primelor trei companii petroliere din 
lume, aflate în America, Anglia şi Olanda, ale giganţilor 
telecomunicaţiilor, înainte de-a ajunge să fie numiţi astfel, 
ale corporaţiilor-mamut, unele existînd ca atare, altele 
subordonate unor conglomerate mai mari. Erau prezenţi 
industriaşi din America, Europa Occidentală, ba chiar şi 
cîțiva din Germania, din timpul războiului. lar în fruntea 
listei se afla numele trezorierului: 

MAX HARTMAN (OBERSTURMFUHRER, SS) 

Inima îi bătea nebuneşte. Max Hartman, locotenent în SS. 
Dacă hiîrtia reprezenta un fals, atunci era impecabil realizat. 
Ben văzuse şi alte documente de asociere, iar cel pe care-l 
avea în faţă era foarte asemănător. 

Liesl intră în cameră. 

— Ai găsit ceva? întrebă ea. 

x 


Focul din sobă se stingea treptat, iar în cameră se făcuse 
frig. 

— Cunoşti vreunul din numele astea? o întrebă Ben. 

— Pe cele celebre. Atotputernicii „căpitani ai industriei“, 
cum îi numea Peter. 

— Aproape toți sînt morti. 

— Cu siguranţă au moştenitori, succesori. 

— Da. Bine păziti, spuse Ben. Sînt aici şi nume pe care nu 
le cunosc. Nu sînt istoric. 

— Pe Gaston Rossignol îl ştiu. Probabil că trăieşte şi azi la 
Ziirich. Toată lumea a auzit de el. E un pilon al sistemului 
bancar elvețian din perioada postbelică. Gerhard Lenz a fost 
asociatul lui Josef Mengele. A murit undeva în America de 
Sud cu mulți ani în urmă. Şi, desigur... Glasul 1 se stinse. 

— Peter a avut dreptate, zise Ben. 

— În ce-l priveşte pe tatăl vostru? 

— Da. 

— E ciudat. Der Apfel fällt nicht weit vom Stamm, se spune 
pe la noi — aşchia nu sare departe de trunchi. Tu şi Peter erați 
identici. Cînd mă uit la chipul din tinereţe al lui Max Hartman, 
vă recunosc în el. Cu toate acestea, sînteți complet diferiţi de 
tatăl vostru. Aparențele înşală. 

— E un om rău. 

— Regret... 

Liesl îl privi lung. Ben nu-şi dădea seama dacă privirea ei 
exprima mîhnire, milă sau altceva. 

— În clipa asta semeni teribil de mult cu fratele tău. 

— Ce vrei să spui? 

— Pari... bîntuit. Cum fusese el în ultimele luni. Închise 
ochii, pentru a-şi opri lacrimile, apoi zise: Canapeaua din 
biroul lui Peter se poate transforma în pat. O să ţi-l pregătesc 
cu. 

— Nu-i nevoie, spuse el. Mă descurc singur. 

— Să-ţi aduc măcar nişte aşternuturi. Pe urmă o să-ţi spun 

noapte bună. Cad din picioare de oboseală și de prea mult 
vin. Niciodată n-am fost o băutoare. 
— Ai trecut prin multe în ultima vreme. Amâîndoi am trecut. 
Ben îi ură noapte bună, se dezbrăcă, împături cu grijă 
documentul şi-l vîri în buzunarul jachetei lîngă actele de 
identitate ale lui Peter. După cîteva clipe, dormea profund. 


El şi Peter se aflau într-un vagon de marfă închis, înghesuiți 
printre alți oameni, într-o căldură insuportabilă şi o duhoare 
cumplită. Nu putea să-şi mişte braţele şi picioarele. Işi pierdu 
cunoştinţa. Pe urmă văzu că se aflau în altă parte, tot într-o 
mulțime de prizonieri — schelete ambulante, cu capetele rase. 
Peter părea fericit pentru că 1 se îngăduia să facă un duş. Ben 
intră în panică, şi încercă să strige: „Peter! Nu! Nu! Nu e un 
duş — e o cameră de gazare! leşi de-acolo! E o cameră de 
gazare!“ Nimeni nu-l auzea. Ceilalţi păreau nişte stafii, iar 
Peter îl privea încruntat, fără să priceapă. Strigă din nou, însă 
nu se auzea nimic. Se sufoca. Îşi văzu fr atele cu capul dat pe 
spate, aşteptînd ca apa să-i învăluie trupul. În acelaşi timp, 
auzi răsucindu-se robinetele, scîrțiitul ruginit al supapelor ce 
se deschideau, șuieratul gazului. Răcni „Nu!“, şi se trezi. 

Se ridică încet în capul oaselor ascultînd. Nu se auzea 
nici un scîrtîit; visase. Se afla în cabana fratelui său şi dormise. 

Totuşi, auzise un zgomot. Poate că nu în vis. Un zgomot 
de portieră trîntită. Era inconfundabil; nu exista unul 
asemănător. Şi venea de la o maşină mare, poate un camion. 
Să fi fost Rover-ul lui? 

Sări din pat, înşfăcă laterna, îşi puse în grabă jeanşii, 
bascheții şi jacheta. li trecu prin minte că poate Liesl era cea 
care închisese uşa maşinii. Deschise uşa dormitorului ei şi 
constată că fata dormea. 

Alergă spre ieşire, înhătă revolverul de pe masă şi deschise 
încet uşa din faţă. Se uită de jur-împrejurul poieni luminate 
slab de lună. Nu voia să aprindă lanterna, ca să nu atragă 
atenţia asupra sa ori să-l alerteze pe cel de-afară. 

Apoi auzi un motor pornind. Făcu cîţiva pași. Rover-ul 

era la locul lui, dar observă stopurile roşii ale unui camion. 

— Hei! strigă el, alergînd spre vehicul. 

Camionul porni pe cărarea îngustă cu viteză maximă. Ben 
continuă să fugă, cu pistolul într-o mînă, strîngînd în cealaltă 
lanterna. Stopurile camionului se îndepărtau. deşi el fugea 
cît putea de repede. În vreme ce alerga pe drumul de ţară 
care se întîlnea cu cărarea ce ducea spre cabană, se întrebă 
dacă intruşii auziseră vreun zgomot în cabană și renunţaseră 
să intre. Continuă să alerge, dar stopurile roşii deveneau tot 
mai mici. Ben înţelese că efortul lui era zadarnic. Camionul 
dispăruse. Se întoarse amintindu-și de Rover. l-ar fi putut 
urmări cu el. Brusc o explozie asurzitoare se declanşă lîngă 
cabană. Cerul se coloră în oranj şi roşu şi Ben văzu cabana 
cuprinsă de flăcări. 

Washington 


ermoarul de la sacoşa Annei agăță una din rochiile ci 

F iia în clipa cînd taxiul care sosise claxona insistent. 

— Bine, bine, mormăi ea. Potolceşte-te. 

Trase iarăşi de fermoar, însă fără succes. Pe urmă sună 
telefonul. 

— Dumnezeule! 

Intîrziase. Voia să ajungă la Aeroportul Naţional Reagan, 
ca să prindă cursa de seară către Ziirich. N-avea timp să 
vorbească la telefon. Apoi se răzgîndi. 

— Agent Navarro, scuză-mă că te-am sunat acasă. 
Recunoscu imediat vocea deși n-o auzise decît o dată. Am 
obținut numărul dumitale de-acasă de la sergentul Arsenault. 
Sînt Denis Weese, de la secția de chimic a Laboratorului de 
Medicină Legală Nova Scotia. 

Omul vorbea exasperani de lent. 

— Da, zise ea iritată, toxicologul. Care-i problema? 

— [ți aminteşti că mi-ai cerut să examinez lichidul ocular? 

Anna reuşi în cele din urmă să scoată țesătura rochiei 
dintre zimţii fermoarului. Încerca să nu se gîndească la cît de 
mult o costase rochia aia. 

— Ai găsit ceva? 

— Da, ceva foarte interesant. 

Taximetristul claxonă insistent. 

— Poţi să aştepţi o clipă? zise ea şi lăsă receptorul alergînd 
la fereastră. Cobor în cîteva minute, strigă ea. 

La rîndul lui şoferul strigă: 

— Navarro? Ai chemat un taxi? 

— Poţi să porneşti ceasul. Cobor imediat, zise ea şi reveni 
în fugă la telefon. 

— Scuze. Vorbeai de lichidul ocular. 

— Legătura a apărut la electroforeză, continuă toxicologul. 
Nu e o proteină naturală. E o peptidă, un fel de lanț de 
aminoacizi... 

Anna puse sacoşa pe podea. 

— Un compus sintetic, asta vrei să spui? 

Nu era o proteină naturală. Ceva creat în laborator. Ce 
putea însemna asta? 

— Unul care se fixează selectiv pe neuroreceptori. Asta 
explică de ce nu l-am găsit în sînge. Poate fi detectat, în 
cantități infime, doar în lichidul spinal şi în cel ocular. 

— Asta înseamnă că se duce direct la creier? 

— Cam aşa ceva. 

— Despre ce compus e vorba? 

— E ceva exotic. În natură, cea mai apropiată de el e o 
peptidă aflată în veninul de şarpe. 

— O otravă, deci. 

— O moleculă cu totul nouă, una dintre toxinele pe care le 
pot sintetiza oamenii de ştiinţă. Presupun că are ca efect stopul 
cardiac şi nu lasă urme în limfa sanguină. E o chestie tare. O 
moleculă cu totul nouă. A 

— Unde crezi că poate fi folosită toxina asta? In războiul 
biologic? 

Omul rîse stînjenit. 

— Nu, nu, nimic de genul ăsta. Astfel de peptide sintetice 

sînt create pornind de la otrăvurile naturale secretate de 
broaşte rîioase, melci sau şerpi în cercetările de biotehnologie 
fundamentală. Faptul că se fixează selectiv pe anumite 
proteine le face utile pentru cercetare. E adevărat că sînt 
toxice, dar nu de-aceea au fost inventate. 

— Deci această... această substanță ar putea fi produsă de 
un laborator de biotehnologie. 

— Sau de orice laborator care face studii de biochimie 
moleculară. Poate fi şi o mare firmă de cercetări agricole — 
Monsanto, Archer Daniels Midland şi altele asemenea. 
Oricum, habar n-am unde a fost creată. 

— Te rog să-mi faci un serviciu. O să-ți cer să trimiţi un 
fax cu tot ce mai afli la numărul pe care ţi-l voi da. 

li dădu numărul, îi mulțumi, închise telefonul, apoi sună 
la SCI. Dacă pierdea avionul, asta era. Acum, avea altă 
prioritate. 

— Pot să vorbesc cu cineva care are relaţii la Biroul de 
patente american? întrebă ea. 

După ce 1 se făcu legătura, zise: 

— Agent Stanley? Agent Anna Navarro la telefon. Vreau 
să verifici foarte repede ceva pentru mine şi să mă contactezi. 
Peste cîteva minute o să primeşti un fax de la Laboratorul de 
Medicină Legală Nova Scotia. E vorba despre descrierea unei 
molecule sintetice. Vreau să aflu dacă a înregistrat vreo 
companie patentul pentru chestia asta. 

„Află cine o produce şi-o să afli ucigaşul. Una va duce la 
cealaltă.“ Ce bine ar fi să se rezolve totul atît de simplu. 

Şoferul claxonă din nou, şi Anna îi strigă de la fereastră 
să aibă răbdare. 


Elveţia 


Ben conducea maşina spre Zürich. Inapoi în birlogul 
lupului, îşi zise el cu mîhnire. Da, era „persona non grata“ 
acolo, însă oraşul avea aproape patru sute de mii de locuitori; 

aşa că putea să se descurce, dacă nu atrăgea atenţia, şi evita 
capcanele. Se întrebă unde-ar fi putut fi? Era un risc, unul 
calculat. Liesl citase avertismentul lui Peter: important nu e 
unde se află ei, ci unde nu se află. 

O, Doamne. Liesl! Chipul ei îi revenea mereu în minte, 
ca şi cabana incendiată de explozia la care fusese martor. 

Singurul lucru de care se agăța, care-i permitea să-și 
păstreze judecata limpede era speranţa că Liesl murise în 
explozie şi nu se chinuise. 

Se gîndise îndelung la cele petrecute. Totul avea o logică 
descurajantă. Scîrţiitul pe care-l auzise în puterea nopţii, pe 
care-l integrase în visul lui teribil, se datorase supapei 
rezervorului de propan care fusese deschisă complet. Cabana 
se umpluse imediat cu gaz inodor care trebuia să-i amorțească, 
să-i adoarmă și pe urmă să-i ucidă. Pentru a distruge dovezile, 
recurseseră la o bombă cu ceas. Era limpede că nu durase 
mult pînă cînd gazul, extrem de inflamabil, luase foc. 
Autoritățile vor pune catastrofa pe seama unei defecţiuni la 
rezervorul de propan — ceva obişnuit în zonele rurale. 

Pe urmă, cel care pusese totul la cale se suise în camion şi 
îşi luase tălpăşiţa. 

Cînd Ben ajunsese la cabană aceasta arsese aproape în 
totalitate. 

Liesl nu se chinuise. Murise înainte ca mica ei cabană să 
se transforme într-un infern. 

Vreme de patru ani, Liesl şi Peter locuiseră acolo, aisea 
ascunși, marcați de teamă, însă netulburati. Probabil că ar fi 
putut sta acolo mult şi bine. k 

Dar el îşi făcuse apariţia la Ziirich şi-i scosese din bîrlog 
pe fanaticii ăia, împingîndu-l pe Peter spre moarte. Și asta nu 
cra tot. 

[i condusese pe aceiaşi fanatici, anonimi, la Liesl, femeia 
care-i salvase cîndva viaţa lui Peter. 

Ben era amorţit. Nu mai simţea durerea ascuțită a 
vinovăţiei. Șocul îl transformase într-un automat — şofa privind 
drept înainte. Devenise o maşinărie incapabilă de emoții. 

Pe măsură ce se apropia de orașul întunecat, creştea în el 
o furie mistuitoare. O furie îndreptată împotriva celor care 
uciseseră oameni nevinovaţi, care din întîmplare dăduseră 
peste o anume informaţie. 

Aceşti ucigași, ca și cei care-i dirijau, n-aveau chip pentru 
el. Nu şi-i putea imagina, dar era hotărît să-i demaşte. Îl voiau 
pe Ben mort; intenționau să-l sperie, să-l reducă la tăcere, 
dar în loc să fugă, în loc să se ascundă, el hotărîse să-i caute. 
Ei voiau să opereze din umbră; el avea să-i scoată la lumină. 
Ei voiau să se ascundă; el avea să-i dea în vileag, să-i demaşte 
pe cei printre care figura şi tatăl lui. 

Acum era nevoit să sape adînc în trecut, ca să afle cine 
erau asasinii, de unde veneau şi, mai presus de toate, ce 
ascundeau. Mînia lui depăşea teama firească pe care o simţea. 

Ştia că depăşise limita rațiunii, că devenise obsedat. 

Dar cine erau aceşti agresori fără chip? 

Nebuni? Fanatici? Indivizi plătiţi de conducerea 
corporației la a cărei întemeiere contribuise şi Max Hartman? 
O corporație înfiinţată cu multe decenii în urmă de către un 
grup de industriaşi importanţi şi nazişti cu rang înalt care 
încercau acum să ascundă originile ilegale ale averilor pe care 
le dețineau? Asasini cu sînge rece, fără vreo ideologie, a căror 
motivaţie era profitul, dolarul atotputernic, marca germană, 
francul elveţian? 

Avea nevoie de informaţii certe. 

Ben îşi aminti că una dintre marile biblioteci ştiinţifice ale 
Elveţiei se afla la Universitatea Ziirich, situată pe colinele ce 
dominau orașul, şi hotări să se îndrepte într-acolo pentru a 
începe:să cerceteze trecutul. 


Washington 


Anna îl privea pe stewardul care demonstra cum să-ți pui 
o pungă peste nas şi gură ca să poţi respira dacă avionul se 
prăbuşea. Citise cîndva într-o revistă că nimeni nu a 

supravieţuit vreodată unei aterizări forțate în apă. Scoase din 
geantă o sticluță de Ativan. Era singura modalitate de-a rezista 
traversării Atlanticului. 

Tresări cînd auzi telefonul ei mobil StarTac, oferit de SCI, 
țîrîind din fundul genţii. Era un telefon codificat, puțin mai 
mare decît modelul din comerţ. Uitase să-l închidă. ÎI scoase 
din poşetă. 

— Navarro. 

— Vă caută Alan Bartlett, auzi ea o voce cu un vag accent 
jamaican. 

Simti o bătaie uşoară pe umăr. Era un steward. 

— Îmi pare rău, doamnă, zise el. Nu aveti voie să folosiți 
telefonul mobil în timpul zborului. 

— Nu zburăm încă, îi atrase atenția Anna. 

— Agent Navarro, spuse Bartlett. Mă bucur că te-am prins. 

— Doamnă, insistă stewardul, regulamentul de zbor vă 
interzice să folosiţi telefonul mobil după ce aeronava a părăsit 
locul de îmbarcare. 

— Scuze, durează doar un minut. Ce ai pentru mine? Sînt 
în avionul pentru Zürich, i se adresă ea lui Bartlett. 

— Doamnă, zise stewardul, exasperat. 

Fără să se uite la el, Anna scoase legitimatia de la 
Departamentul de Justiţie şi 1-0 arătă. 

— Am mai pierdut unul, zise Bartlett. 

Încă unul? Aşa de repede? Crimele se succedau cu iuțeală. 

Stewardul se retrase. 

— Imi cer scuze, doamnă. 

— Glumeşti, murmură Anna în telefon. 

— În Olanda. Într-un oraş numit Tilburg, la vreo două ore 
de mers de la Amsterdam, spre sud. Poate schimbi avionul la 
Ziirich şi te duci acolo. 

— Nu, spuse ea. Mă duc la Zürich. O să-i spun delegatului 
FBI la Amsterdam să ceară imediat o autopsie. De data asta 
putem să le spunem ce otravă să caute. 

— Chiar aşa? 

— Sînt în drum spre Ziirich, domnule director. Vreau să-l 

prind pe unul în viață. Morţii nu vorbesc. Care e numele 
victimei de la Tilburg? 

Bartlett făcu o pauză. 

— Un anume Hendrik Korsgaard. 

— O clipă, strigă Anna. Numele ăsta nu e pe lista mea. 

Tăcere. 

— Vorbeşte, Bartlett, fir-ar să fie! 

— Mai sînt şi alte liste, agent Navarro, zise încet Bartlett. 

— Mi se pare mie sau asta e încă o încălcare a înțelegerii 
noastre, spuse Anna pe un ton ferm, uitîndu-se în jur să vadă 
dacă nu era ascultată. 

— Deloc, domnişoară Navarro. Instituţia mea lucrează ca 
oricare alta, conform principiului diviziunii muncii. 
Informaţiile sînt furnizate în consecință. Misiunea dumitale e 
să-i găsești pe asasini. Am avut motive să credem că numele 
de pe lista pe care ţi-am dat-o erau cele vizate. N-aveam de 
ce să credem că... şi ceilalți erau în pericol. 

— Ştiaţi unde locuia victima din Tilburg? 

— Nu. Toate eforturile de a-l localiza au fost zadarnice. 

— Atunci putem exclude posibilitatea ca ucigașii să fi avut 
pur şi simplu acces la dosarele voastre. 

— Mai mult decît atît, zise Bartlett pe un ton tranşant. Cei 
care-i ucid pe bătrîni ăştia au surse mult mai bune decit ale 
noastre. 


Era ora patru dimineaţa atunci cînd Ben găsi 
Univesitătsbibliothek, în Zăhringerplatz. Biblioteca urma să 
se deschidă abia peste cinci ceasuri. 

La New York, calculă, trebuia să fie ora zece seara. 
Probabil că tatăl lui nu se culcase încă şi chiar dacă adormisc, 
nu prea-i păsa că îl trezeşte. Nu-i mai păsa. 

Rătăcind pe Vniversitătstrasse ca să-şi mai dezmorțţească 
picioarele, se asigură că telefonul lui mobil corespundea 
standardului GSM folosit în Europa şi sună la Bedford. 

Răspunse doamna Walsh, menajera. ` 

Doamna Walsh, pe care Ben o considerase dintotdeauna 

o versiune irlandeză a doamnei Danvers din Rebecca, era 
angajata familiei de peste douăzeci de ani, însă Ben nu reuşise 
niciodată să treacă peste atitudinea ei rezervată. 

— Benjamin, exclamă ea pe un ton straniu. 

— Bună seara, doamnă Walsh. Vreau să vorbesc cu tata. 

Era pregătit pentru o înfruntare cu cerberul tatălui său. 

— Benjamin, tatăl tău a plecat. 

Ben îngheță. 

— Unde-a plecat? 

— Păi, tocmai asta e, nu ştiu. 

— Cine ştie? 

— Nimeni. Azi-dimineaţă a venit o maşină să-l ia. Nu mi-a 
spus unde se duce. A zis doar că o să dureze „o vreme“. 

— Conducea Gianni? 

Gianni era şoferul tatălui său, un tip taciturn pentru care 
bătrinul avea o anume afecțiune. 

— Nu era Gianni. Nici vreo maşină a companiei. 

— Nu înţeleg. N-a mai procedat aşa niciodată, nu? 

— Niciodată. Știu că şi-a luat pașaportul, fiindcă nu mai e 
la locul lui. 

— Paşaportul? Păi asta înseamnă ceva, nu? 

— Am sunat la birou, am vorbit cu secretara, dar ea nu știa 
nimic despre vreo călătorie peste hotare. Speram că ţi-a spus 
ție ceva. 

— Nici un cuvînt. A primit vreun telefon...? 

— Nu, nu... Stai să verific mesajele. Urmă o scurtă pauză 
după care femeia continuă: A sunat doar un domn Godwin. 

— Godwin? 

— Mă rog, de fapt e menţionat profesorul Godwin. 

Numele îl luă prin surprindere pe Ben. Trebuie să fie vorba 
despre mentorul lui din colegiu, istoricul de la Princeton, John 
Barnes Godwin. Pe urmă înţelese că nu era chiar atît de ciudat 
ca Godwin să-l sune pe Max: cu cîţiva ani în urmă, impresionat 
de cele spuse de Ben despre faimosul istoric, Max donase 
nişte bani Colegiului pentru înființarea unui Centru pentru 
studiul valorilor umane, al cărui director devenise Godwin. 

Oare despre ce vorbiseră cei doi în acea dimineaţă, înainte ca 
Max să dispară? 

— Dă-mi numărul lui, ceru Ben şi, după ce-l notă închise 
telefonul. 

Preţ de o clipă, îşi închipui că tatăl lui fugise, pentru că 
aflase că-i fusese dezvăluit trecutul. Apoi îşi zise că n-avea 
sens — în fond de ce fugea? Încotro fugea? 

Epuizat şi de oboseală şi de emotii, Ben îşi dădu seama că 
nu mai gîndea limpede. Avea mare nevoie de un somn bun. 
Incepea să facă legături aiurea. 

Peter aflase nişte lucruri despre trecutul tatălui lor, despre 
o companie la a cărei înființare pusese umărul şi Max. Apoi, 
Peter fusese ucis. 

Pe urmă am găsit o fotografie a fondatorilor acestei 
corporații, printre care se afla şi tatăl meu. După aceea 
m-am dus la cabana lui Liesl unde am găsit o pagină din 
documentul de asociere prin care se înfiinţa acea companie. 
Apoi, ei au încercat să ne ucidă, pe mine şi pe Liesl, ca să 
înlăture dovezile. Deci e posibil ca ei... să se fi dus la tatăl 
meu, să-l fi informat că secretul fusese divulgat, secretul 
trecutului său ori poate secretul acestei ciudate corporații? 
Ori amindouă? 

Da, era posibil de vreme ce ei încercau eliminarea celor 
care aflaseră despre companie... 

Din care altă pricină să fi dispărut Max? 

Poate că fusese obligat să se ducă undeva, să se întilnească 
cu anumiți oameni... 

De un lucru era sigur Ben: brusca dispariţie a tatălui său 
avea legătură cu uciderea lui Peter și Liesl şi cu descoperirea 
acelui document. 

Se urcă în Range Rover şi se îndreptă către 
Zăhringerplatz. Ajuns acolo, dădu un telefon la Princeton, 
New Jersey. 

— Domnul profesor Godwin? 

Se părea că-l trezise pe bătrîn din somn. 

— Sînt Ben Hartman. 


206 


John Barnes Godwin, istoric al Europei secolului 
douăzeci, cîndva cel mai popular conferențiar de la Princeton, 
se pensionase de cîțiva ani buni. Avea optzeci şi doi ani, dar 
venea zilnic la biroul lui ca să lucreze. 

Lui Ben îi apăru în minte imaginea lui Godwin — înalt şi 
slab, cu părul alb şi faţa brăzdată de riduri adinci. 

Godwin nu fusese doar îndrumătorul lui, ci un fel de al 
doilea părinte. Ben îşi amintea de biroul lui Godwin, înţesat 
de cărți, de la Dickinson Hall, de lumina filtrată, de mirosul 
de mucegai și vanilie al cărților vechi. 

Discutaseră despre felul în care Roosevelt izbutise să 
atragă izolaționistele State Unite în cel de-al doilea război 
mondial. Ben lucra la teza de licenţă despre Roosevelt şi-i 
spusese lui Godwin că se simţea ofensat de viclenia 
preşedintelui american. 

— Ah, domnule Hartman, spusese Godwin. Aşa 1 se adresa 
lui Ben la acea vreme. Cum stai cu latina? Honesta turpitudo 
est pro causa bona. 

Ben îl privise inexpresiv pe profesor. 

— „Pentru o cauză bună“, îi tradusese Godwin, schițind 
un zîmbet şiret, „delictele sînt pline de virtute.“ Publilius Syrus, 
care a trăit la Roma cu o sută de ani înaintea lui Hristos. A 
spus o mulțime de lucruri inteligente. 

— Nu cred că sînt de acord, afirmase Ben cu moralitatea 
indignată a studentului. Mie îmi sună ca o justificare pentru 
a-i înşela pe oameni. Sper să n-ajung vreodată să spun asta. 

Godwin îl privise nedumerit. 

— Presupun că ăsta-i motivul pentru care nu vrei să intri 
în afacerea tatălui dumitale, rostise pe un ton apăsat 
profesorul. Preferi să fii neprihănit. 

— Prefer să predau. 

— Dar de ce eşti atit de sigur că vrei să predai? îl întrebase 
Godwin, sorbind dintr-un pahar cu vin roşu. 

— Pentru că asta-mi place: 

— Eşti. sigur? 

— Nu, recunoscuse Ben. Cum poate să fie sigur de ceva 
un tînăr de douăzeci de ani? 

— O, cred că tinerii de douăzeci de ani sînt siguri de multe 
lucruri. 

— Dar de ce m-aș apuca de o treabă care nu mă interesează, 
într-o companie creată de tatăl meu? Ca să fac mult mai mulți 
bani decît am nevoie? Ce bine fac societăţii banii noştri? De 
ce să posed eu o mare avere, cîtă vreme alții n-au ce pune pe 
masă? 

Godwin închisese ochii. 

— E un lux să dai cu tifla banilor. La cursul meu am avut 
cîțiva studenţi extrem de bogați, chiar şi un Rockefeller. Toţi 
se luptau cu aceeaşi dilemă — să nu lase banii să le dirijeze 
viețile sau să-i definească. lată, tatăl dumitale a reuşit, e unul 
dintre cei mai mari filantropi ai țării.. 

— Da, dar nu cumva Reinhold Niebuhr spunea că 
filantropia e o formă de paternalism? Şi că pătura privilegiată 
încearcă să-şi menţină statutul împărțind cu zgîrcenie bani 
celor nevoiaşi? 

Godwin ridicase privirea, impresionat. Ben se abținuse să 
Zîmbească. Tocmai citise despre asta în cursul de teologie, 
iar paragraful îi rămăsese întipărit în minte. 

— O întrebare, Ben. Faptul de a deveni profesor de 
gimnaziu e o formă de răzvrătire împotriva tatălui dumitale? 

— Poate că da, spusese Ben, nedorind să mintă. 

Ar fi vrut să adauge că Godwin fusese cel care-l inspirase 
să predea, însă ar fi sunat prea... deplasat. PUSERE surprins 
cînd Godwin Îi răspunsese: 

— Asta-i grozav. Îți trebuie mult curaj. O să fii un profesor 
formidabil, nu mă îndoiesc de asta. 

Revenind în prezent, Ben zise: 

— Imi pare rău că vă sun aşa de tîrziu.. 

— Nici o problemă, Ben. Unde eşti? Legătura. x 

— În Elvetia. Tatăl meu a dispărut... 

— Cum adică, „a dispărut“? 

— A plecat de-acasă azi-dimineaţă, s-a dus undeva, nu 

ştim unde, şi, pentru că l- ați sunat în dimineața asta, chiar 
înainte de-a pleca... 

— M-a sunat el întîi. Voias să vorbim despre altă donație pe 
care intenționa s-o facă Centrului. 

— Asta a fost? 

— Mă tem că da. Nimic neobişnuit, din cîte-mi amintesc. 
Dacă se întîmplă să mă sune din nou, cum iau legătura cu 
tine? 

Ben îi dădu lui Godwin numărul telefonului său mobil. 

— Incă o întrebare. Cunoaşteţi pe cineva la Universitatea 
Ziirich? Cineva care să lucreze în domeniul dumneavoastră — 
istoria modernă a Europei. 

— La Universitatea Zürich? Cel mai bun este Carl 
Mercandetti. Un cercetător de prima mînă. Specialitatea lui e 
istoria economiei, însă are cunoştinţe vaste, în cea mai bună 
tradiție europeană. Tipul mai are şi o uluitoare colecţie de 
sticle cu brandy, deşi cred că asta n-are legătură cu subiectul. 
Nu contează, Mercandetti e omul pe care-l cauţi. 

— Vă mulțumesc, spuse Ben. Închise telefonul, cobori 
spătarul scaunului ŞI încercă să doarmă cîteva ceasuri. 

Dormi cu intermitențe, somnul fiindu-i tulburat de 
coşmaruri. 

Se trezi, puţin după ora nouă. Se privi în oglinda 
retrovizoare şi constată că arăta îngrozitor. Ar fi trebuit să 
facă un duş şi să se radă, dar nu mai avea timp. 

Sosise momentul să înceapă cercetarea unui trecut care 
nu mai era trecut. 


18 


Paris 


oar o mică placă din alamă indica sediul firmei Groupe 
TransEuroTech SA, la etajul trei al unei clădiri de pe 
Avenue Marceau. Placa era montată în stînga uşii din față, 

alături de alte şase ce aveau înscrise numele unor firme de 
avocatură şi ale altor mici companii, motiv pentru care atrăgea 
prea putin atenția. 

La TransEuroTech nu veneau niciodată vizitatori 
neanunțați. Cineva care ar fi trecut întîmplător pe la etajul 
trei n-ar fi văzut nimic neobişnuit. Un tînăr receptioner stătea 
în spatele unui geam de ghişeu dintr-un material antiglonț cu 
policarbonat care arăta ca un simplu geam din sticlă. În spatele 
lui se vedea o mică încăpere, mobilată cu cîteva scaune din 
plastic și o singură uşă care ducea spre birourile din interior. 

Nimeni n-ar fi bănuit că recepționerul era de fapt un fost 
membru al trupelor de comando, înarmat şi n-ar fi identificat 
videocamerele de supraveghere, detectoarele de mişcare cu 
infraroşii sau comutatoarele magnetice încastrate în fiecare 
uşă. 

Sala de conferințe din interiorul sediului era de fapt o 
cameră într-o cameră: un modul separat de pereţii din beton 
de blocuri din cauciuc groase de treizeci de centimetri, care 
împiedicau propagarea spre exterior a sunetelor. Lîngă 
modul era fixată o instalație de antene care verifica 
permanent transmisiile de înaltă frecvență, ultraînaltă 
frecvenţă, video și microunde — cu alte cuvinte, depistau 
orice încercare de-a asculta discuţiile ce aveau loc în 
interiorul camerei. La sistemul de antene era ataşat un 
spectrometru, programat să controleze spectrul audio pentru 
depistarea oricăror anomalii. 

La capătul unei mese dreptunghiulare din mahon ședeau 
doi bărbaţi. Conversaţia lor era protejată împotriva 
interceptării atît de nişte generatoare de zgomote ascuţite, 
cît şi de o „bandă magnetică flecară“, ce suna precum 
hărmălaia dintr-un bar aglomerat la ora reducerilor de preţuri. 
Oricine ar fi reuşit să penetreze complicatul sistem de 
securitate şi să asculte ce se vorbea înăuntru n-ar fi fost în 
stare să distingă cuvintele celor doi bărbați de la masă de 
zgomotul de fond. 

Cel mai vîrstnic dintre cei doi vorbea la un telefon me at—, 

o cutie neagră şi plată de fabricaţie elveţiană. Era un bărbat 
de vreo cincizeci şi cinci de ani, cu o față palidă şi aer 
preocupat. Purta ochelari cu ramă de aur, avea o guşă flască, 
tenul gras şi părul rar vopsit într-un roşcat nenatural. Numele 
lui era Paul Marquand şi deținea funcția de director adjunct 
al serviciului de securitate al Corporaţiei. Marquand îşi 
începuse cariera în infanteria armatei franceze, fusese dat afară 
pentru comportament violent şi intrase în Legiunea Străină; 
apoi se mutase în Statele Unite, unde lucrase ca spărgător de 
grevă pentru o companie minieră. Ulterior fusese angajat la 
serviciul de securitate al unei firme multinaționale. 

Marquand vorbea repede, în şoaptă, apoi închise telefonul. 

— Sectorul Viena e tulburat, îi spuse el bărbatului aflat 
alături, un francez cu păr negru şi ten măsliniu, cu vreo 
douăzeci de ani mai tînăr, pe nume Jean-Luc Passard. 
Americanul a supravieţuit accidentului cu propan din 
St. Gallen. Apoi adăugă, cu un aer sumbru: Nu ne mai putem 
permite erori. Mai ales după dezastrul din Bahnhofplatz. 

— Nu dumneata ai hotărît angajarea asasinului american. 

— Sigur că nu, dar nici n-am obiectat. Argumentul era 
convingător: omul petrecuse o vreme în preajma subiectului 
ŞI-l putea identifica în mulțime în cîteva secunde. 

— Acum l-am mobilizat pe cel mai bun, spuse Passard. 
Dacă se ocupă Arhitectul de caz, n-o să dureze mult pînă 
cînd mizeria o să fie îndepărtată cu totul. 

— Perfecționismul lui îl determină să meargă pînă la capăt, 
observă Marquand. Totuși, răsfățatul american nu trebuie 
subestimat. 

— E un miracol că amatorul ăla mai e în viaţă, recunoscu 
Passard. Faptul că frecventezi sălile de fitness nu-ți dă 
îndemînarea de-a supraviețui. Pufni şi continuă, într-o engleză 
cu puternic accent străin: Nu cunoaşte jungla. Cunoaşte doar 
menajeria din sala de gimnastică. 

— Oricum, zise Marquand, există şi norocul începătorului. 

— El nu mai e un începător, remarcă Passard. 

Viena 


Bătrînul american elegant ieşi pe poartă, mergînd încet, 
țeapăn, strîngînd în mînă baierele unei sacoşe. Cercetă 
mulțimea cu privirea pînă cînd văzu un şofer în uniformă 
care ținea ridicat un carton pe care era scris numele lui. 

Bătrînul făcu un semn de recunoaştere cu mîna; şoferul, 
însoțit de o femeie în uniformă albă de infirmieră, porni în 
grabă spre el. Şoferul luă bagajul americanului, iar infirmiera 
spuse: 

— Cum a fost călătoria cu avionul, domnule? Vorbea în 
engleză, cu accentul germanei austriece. 

Bărbatul mormăi: 

— Detest să călătoresc. Nu mai suport. 

Infirmiera îl escortă prin mulțime, pînă la locul unde era 
parcată o limuzină neagră Daimler. Il ajută să urce în maşina 
echipată cu accesoriile standard — telefon, televizor şi bar. 
Intr-un colţ se aflau mai multe instrumente medicale pentru 
urgente, printre care un mic tub de oxigen, furtunuri, o mască 
de faţă, palete pentru defnbilaţie şi tuburi de perfuzie. 

— Ei bine, domnule, spuse infirmiera de îndată ce bătrînul 
fu instalat în fotoliul de piele cu perne moi, drumul nu e prea 
lung. 

Bătrînul mormăi ceva, cobori spătarul fotoliului şi închise 
ochii. 

— Vă rog să-mi spuneţi dacă pot să fac ceva ca să vă simţiţi 
mai confortabil, zise infirmiera. | 


19 
Zürich 


nna se întîlni la hotelul unde trăsese cu un ofiter de 
legătură de la biroul procurorului public al cantonului 
Zürich. Bernand Kesting era un tînăr scund, solid, cu părul 

negru, o barbă deasă şi sprîncene împreunate. Bărbatul, un 
tip rigid, cu un aer preocupat, foarte profesional era prototipul 
funcţionarului elvețian. 

După cîteva minute de amabilităţi, Kesting o conduse la 
maşina lui, un BMW 728, parcată pe aleea semicirculară din 
fața hotelului. 

— Desigur, Rossignol ne este bine cunoscut, zise Kesting, 
ținînd portiera deschisă pentru Anna. O figură respectată în 
comunitatea bancară. N-am avut niciodată motive să-i punem 
întrebări. 

Anna intră în maşină, dar Kesting rămase lîngă portiera 
deschisă. 

— Mă tem că natura anchetei dumitale nu ne este foarte 
clară. Să ştii că acest domn n-a fost niciodată acuzat de vreo 
infracțiune. 

— Înţeleg, zise Anna şi închise portiera. Omul era enervant. 

Aşezat la volan, în vreme ce părăsea aleea, îndreptîndu-se 
către Steinwiesstrasse — o stradă liniştită de lîngă Kunsthans — 
Kesting continuă: 

— Era, de fapt, un strălucit om de finanțe. 

— Nu pot dezvălui natura investigației noastre, spuse Anna, 
dar pot să-ţi spun că nu el e cel vizat. 

Bărbatul rămase o vreme tăcut, apoi spuse, oarecum 
încurcat: 

— Ai solicitat supravegherea de protecție. După cum ştii, 
n-am reuşit să-l localizăm. 

— Asta-i ceva obişnuit pentru bancherii elveţieni 
importanți? Să dispară pur şi simplu? i 

— Obişnuit? La urma urmei, omul s-a pensionat. Işi poate 
permite să aibă unele ciudăţenii. 

— Cum se desfăşoară comunicațiile lui oficiale? 

— Sînt primite de nişte reprezentanți locali, de încredere, 
ai unei entități din străinătate care, pînă şi pentru ei, este 
complet necunoscută. 

— Transparenţa nu are mare importanţă în Elveţia. 

Kesting îi aruncă iute o privire, nefiind sigur dacă ea fusese 
sau nu sarcastică. 

— Se pare că anul trecut omul a hotărît să... mă rog, să 
trăiască retras. Poate că avea impresia că e pîndit, urmărit... 
La urma urmei, are vreo nouăzeci de ani. La vîrsta asta 
oamenii au comportări ciudate. 

— Poate că nu era doar o impresie. 

Kesting o privi cu atenţie, dar nu comentă. 


Herr Professor Doktor Carl Mercandetti manifestase un 
mare entuziasm atunci cînd Ben îi precizase că era un prieten 
al profesorului John Barnes Godwin. 

— Nu e nici un deranj şi n-ai de ce să te scuzi. Eu am un 
birou la bibliotecă. Ce-ar fi să ne întîlnim acolo pe la mijlocul 
dimineții? Eu oricum voi fi acolo. Trebuie să public o 
monografie într-o colecţie pe care-o editează Godwin la 
Cambridge University Press, şi sînt deja în întîrziere cu doi 
ani! Profesorul îmi spune că am o percepţie mediteraneană a 
timpului. 

Rîsul lui Mercandetti răsunase cu putere în receptorul 
telefonului. 

Ben nu precizase ce voia de la el, iar acesta bănuise că era 
vorba despre un banal telefon amical. 

Ben îşi petrecuse prima parte a dimineţii căutînd prin toate 
cărțile de telefon numele firmelor din Elveţia, dar nu găsi nici 
o mențiune a vreunei corporaţii cu numele Sigma AG. Din 
cîte-şi dădea seama, nu exista nici o consemnare a faptului că 
acea firmă existase vreodată. 

Carl Mercandetti avea o înfăţişare mai austeră decit își 
închipuise Ben atunci cînd vorbiseră la telefon. In vîrstă de 
vreo cincizeci de ani, bărbatul era suplu, avea părul cărunt 
tuns scurt şi purta ochelari cu rame metalice ovale. Cînd Ben 
se prezentă, privirea i se însufleți, iar strîngerea de mînă fu 
călduroasă. 

— Orice prieten al lui God... zise Mercandetti. 

— Şi eu care credeam că doar studenţii de la Princeton îi 
spuneau aşa. 

Mercandetti dădu din cap, zîmbind. 

— În perioada în care l-am cunoscut, şi-a sporit 
renumele. Mă gîndesc cu încîntare că, atunci cînd o să 
ajungă la porțile raiului, o să zică: „Şi-acum, o mică 
întrebare despre nota de subsol patruzeci şi trei din ultimul 
dumneavoastră articol...“ 

După cîteva minute, Ben pomeni despre eforturile lui 
de-a descoperi o corporație numită Sigma AG, înființată la 
Zürich spre sfîrşitul celui de-al doilea război mondial. Nu 
dădu alte explicaţii: savantul putea presupune că era genul 
de informaţii de care un bancher internaţional avea nevoie 
pentru a recupera anumite datorii. În orice caz, Ben hotărîse 
să fie reticent. 

Mercandetti se dovedi politicos, dar rămase indiferent. 
Era clar că numele Sigma nu-i spunea mare lucru. 

— Spui că a fost înfiinţată în 1945? întrebă istoricul. 

— Exact. 

— Un an extraordinar pentru viile de la Bordeaux, ştiai 
asta? Dădu din umeri. Sigur, a trecut mai mult de jumătate 
de secol. Multe companii înființate în timpul războiului, sau 
imediat după, au dat faliment. Economia noastră nu era atît 
de înfloritoare ca acum. 

— Am motive să cred că acea corporație există şi azi, spuse 
Ben. 

Mercandetti îl privi cu blîndeţe. 

— Ce fel de informaţii deții? 

— Nu sînt informaţii certe. Mai degrabă e vorba despre... 
mă rog, despre spusele unor oameni. Oameni în măsură să 
ştie. 

Mercandetti părea amuzat și septic. 

— Oamenii ăştia au şi alte informaţii? Numele putea fi 
schimbat cu uşurinţă. 

— Dar schimbările numelor de firme nu sînt înregistrate 
undeva? 

Ochii istoricului cercetară tavanul boltit al bibliotecii. 

— Există un loc unde-ai putea căuta. Se numeşte 

Handelsregisteramt des Kantons Zürich. Toate firmele 
constituite aici trebuie să depună nişte documente la 
repistratură. 

— În regulă. Vreau să vă mai întreb ceva în legătură cu 
lista asta. 

Îi întinse peste masa din stejar masiv lista directorilor de 
la Sigma AG, pe care o copiase de mînă. 

— Recunoaşteţi vreunul dintre numele astea? 

Mercandetti îşi puse ochelarii pentru citit. 

— Majoritatea numelor sînt ale unor faimoşi industriaşi. 
Asta, Prosperi, e un soi de figură a lumii interlope... cred că 
a murit de curînd. In Brazilia sau Paraguay. Oamenii ăştia 
sînt fie morţi, fie foarte bătrîni. A, şi Gaston Rossignol, 
bancherul... cred că trăieşte la Zürich. 

— Mai trăieşte? 

— N-am auzit să fi murit. Dacă trăieşte, trebuie să aibă 
optzeci sau nouăzeci de ani. 

— Există vreo cale de-a afla? 

— Ai încercat în cartea de telefon? 

Profesorul îl privi amuzat. 

— Erau mai mulți Rossignol. Nici unul cu inițiala pe care o 
caut. 

Mercadetti dădu din umeri. 

— Rossignol a fost un bancher important. A pus umărul la 
restabilirea soliditătii sistemului nostru bancar după al doilea 
război mondial. Avea mulți prieteni aici. Poate că s-a retras 
la Cap ď’ Antibes şi îşi unge umerii bătrîni cu ulei de cocos 
chiar în timp ce noi stăm de vorbă. Sau poate că nu doreşte 
să atragă atenția, din cine ştie ce motiv. După recentele 
controverse legate de aurul elvețian şi al doilea război 
mondial, au apărut tot felul de agitatori, unii dintre ei membri 
ai unor comitete civice. Sigur, nici măcar un bancher elveţian 
nu poate trăi într-un seif. Aşa că omul îşi ia măsuri de 
precauție. 

Omul îşi ia măsuri de precauţie. 


216 


— Mulţumesc, zise Ben. Asta mi-e de mare ajutor. 

Pe urmă scoase fotografia alb-negru pe care o luase de la 
Handelsbank şi 1-0 întinse savantului. 

— Vi se pare cunoscut vreunul dintre oamenii ăştia? 

— Nu ştiu dacă eşti bancher, un pasionat de istorie, ori un 
negustor de fotografii vechi — se face un adevărat comerț cu 
ele în ziua de azi. Colecţionarii plătesc averi pentru ferotipu 
din secolul nouăsprezece. Nu e deloc genul meu. Mie dă-mi 
oricînd poze color. 

— Asta nu pare un instantaneu de vacanţă, zise Ben cu 
blîndeţe. 

Mercandetti zîmbi şi luă fotografia. 

— Ăsta trebuie să fie Cyrus Weston... da, cu pălăria lui 
elegantă, spuse el. „Ăsta pare să fie Avery Henderson, mort de 
mulți ani. Asta-i Emil Ménard, care a creat Trianon, primul 
conglomerat cu adevărat modern. Ăsta ar putea fi Rossignol, 
dar nu sînt sigur. Toţi şi-l imaginează cu păr negru, dar în 
poză era mult mai tînăr. lar aici. 

Urmă o pauză lungă pînă cînd Mercandetti lăsă fotografia 
din mînă. Zîmbetul îi dispăruse. 

— Ce festă mai e şi asta? îl întrebă pe Ben, privindu-l pe 
deasupra ochelarilor. 

Uimirea 1 se întipărise pe față. 

— Ce vreţi să spuneţi? 

— Ăsta trebuie să fie un soi de montaj, un trucaj fotografic. 

Profesorul părea iritat. 

— De ce spuneți asta? E sigur că Weston şi Henderson se 
cunoşteau. 

— Weston şi Henderson? Sigur că da. Şi la fel de sigur e că 
nu s-au aflat niciodată în acelaşi loc cu Sven Norquist, 
magnatul armator norvegian, cu Cecil Benson, potentatul 
britanic al industriei constructoare de maşini, cu Drake Parker, 
liderul giganticului trust petrochimic şi cu Wolfgang Siebing, 
industriaşul german a cărui companie producea cîndva 
echipament militar, iar acum e cunoscută pentru filtrele sale 
de cafea și alte produse de același gen. Unii dintre oamenii 
ăştia erau duşmani de moarte, alții activau în ramuri complet 

diferite. Să sustii că toți ăştia s-au întîlnit ar însemna să rescrii 
întreaga istorie economică a secolului douăzeci. 

— N-ar putea să fie vorba de o conferință economică de la 
mijlocul secolului, cum e cea de la Davos? îndrăzni Ben. O 
precursoare a conferințelor Bilderberg? Vreo întrunire a 
titanilor industriei acelor vremuri? 

Istoricul arătă spre altă siluetă. 

— Cred că cineva se ţine de glume. E o imagine foarte 
inteligent contrafăcută. 

— Pe cine aţi identificat? 

— Asta e Gerhard Lenz, omul de ştiinţă vienez. 

Numele îi suna vag cunoscut, însă Ben nu era sigur de 
unde-l ştia. 

— Asta cine e? 

— A fost. A murit în America de Sud. Doctorul Gerhard 
Lenz, o minte strălucită din toate punctele de vedere, fără a 
mai menționa că a fost produsul celei mai bune școli medicale 
vieneze — esenţa civilizaţiei vieneze. Scuze, devin sarcastic, 
și asta nu-i stă bine unui istoric. Cert e că Lenz, ca şi prietenul 
lui, Josef Mengele, şi-a dobîndit o reputaţie oribilă datorită 
experimentelor făcute pe prizonierii lagărelor de concentrare, 
mai ales pe copii invalizi. Avea aproape cincizeci de ani cînd 
s-a încheiat războiul. Fiul lui trăieşte şi-acum la Viena. 

Doamne. Gerhard Lenz fusese unul dintre monștrii 
secolului douăzeci. Ben era năucit. Gerhard Lenz, un ofiţer 
nazist, stătea alături de Max Hartman. 

Mercandetti scoase o lupă dintr-un buzunar al jachetei şi 
studie imaginea. Apoi examină cartonul îngălbenit pe care 
fusese fixată emulsia. După cîteva minute, dădu din cap. 

— Pare autentică. Totuşi, nu e posibil. Nu poate fi. 

Mercandetti vorbea cu o vehemenţă calmă, iar Ben se 
întrebă dacă nu cumva istoricul încerca să se convingă pe 
sine, deoarece în-timp ce nega dovada din faţa lui, se albise la 
faţă. 

— Spune-mi, zise el cu glas stins, de unde ai fotografia 
asta? | 

Omul îşi ia măsuri de precauţie. Gaston Rossignol era în 
viaţă: moartea unui personaj atît de important n-ar fi trecut 
neobservată. Cu toate acestea, după încă o oră de căutări, 
Mercandetti și Ben nu aflaseră nimic. 

— Imi cer scuze pentru cercetarea asta eşuată, spuse 
resemnat Mercandetti, dar eu sînt istoric, nu un detectiv 
particular. In plus, îmi imaginam că genul ăsta de probleme 
ține de domeniul dumitale de vreme ce ești familiarizat cu 
stratagemele financiare. 

Savantul avea dreptate. Mercandetti se referea la ceea ce 
se chema protecția bunurilor, o noţiune cu care Ben era 
întrucîtva familiarizat. Acum era rîndul lui să stea şi să se 
gîndească. Oamenii importanţi nu dispar pur şi simplu; îşi 
creează edificii legale în spatele cărora să se adăpostească. 
Modalitatea de-a ascunde de urmăritori locul în care stai nu 
se deosebeşte de cea de-a te ascunde de creditori sau de 
autoritățile fiscale ale statului. Rossignol dorea să dețină 
controlul posesiunilor lui, lăsînd totodată impresia că s-a 
dispensat de ele. Nu era uşor să ţii sub observaţie pe cineva 
fără proprietăţi. 

Ben Hartman îşi aminti de un client foarte zgîrcit al 
Hartman Capital Management, care era obsedat de schemele 
de protecţie a bunurilor. Omul îi displăcuse profund lui Ben, 
însă, oricît detestase timpul pierdut lucrînd la contul zgîrcitului, 
Ben înţelese că tot ce aflase despre subterfugule „protecției 
bunurilor“ îi pica bine acum. 

— Gaston Rossignol trebuie să aibă rude de sînge în zonă, 
îi spuse Ben lui Carl Mercandetti. Mă gîndesc la cineva de 
încredere şi supus. Cineva destul de apropiat ca să-i execute 
ordinele, dar în mod cert mai tînăr decit el. 

In orice variantă a unei scheme de concesionare, după 
cum știa Ben, se ivea o complicatie nedorită dacă pseudo- 
beneficiarul murea înaintea proprietarului de drept. lar secretul 
oricărei scheme depindea de discreția partenerului înregistrat 
în documente. 

— Vorbeşti despre Yves-Alain, desigur, zise profesorul. 

— Da? 

— Tocmai l-ai descris. Yves-Alain Taillé, nepotul 
bancherului. Un lider destul de cunoscut al luptei pentru 
drepturi civile şi un bancher fără renume, din cauza 
mediocrităţii lui intelectuale. Slab, însă bine intenționat, aşa 
se spune, în general, despre el. A fost preşedinte la Consiliul 
Artelor din Ziirich sau aşa ceva. Are o sinecură la o bancă 
privată, vicepreşedinte cu nu ştiu ce probleme. E destul de 
uşor de găsit. 

— Cum pot afla dacă Taillé are titluri de proprietate în 
canton, pe lîngă reşedinţa lui principală? Nu există documente 
fiscale publice în legătură cu transferurile de proprietăţi? 

— Există documente municipale la Rathaus, dincolo de 
Limmat. Dacă e vorba despre un transfer recent, din ultimii 
cinci ani, poți apela la calculator. Ca şi documentele fiscale 
pe care le vrei, ar trebui să fie publice, dar sînt păstrate într-un 
server codat, ca să ilustreze una dintre cele două mari pasiuni 
elveţiene — pentru ciocolată şi pentru secrete. Eu însumi am 
o legitimatie de utilizator şi o parolă care-mi permite accesul. 
Nu cu mult timp în urmă, notabili oraşului m-au angajat să 
scriu ceva pentru o broșură care consemna a șase sute 
cincisprezecea aniversare de la alăturarea oraşului Ziirich 
Confederaţiei Elvețiene. 

În mai puțin de o oră, Ben avea adresa unei reşedințe 
evident mai modestă decît cea în care locuise Rossignol în 
trecut. Două ore mai tîrziu, după ce se cufundase într-o serie 
de documente fiscale de o uimitoare complexitate, se 
convinsese că era adresa lui Gaston Rossignol. Proprietatea 
figura pe numele lui Taillé, dar nu era reședința lui principală. 
O casă la țară? Nu! Un adăpost pentru o amantă? Era prea 
mare pentru aşa ceva. Şi dacă era vorba despre un trust de 
investitii în proprietăți care îşi păstra privilegii de administrare? 
Taillé nu avea control unilateral asupra proprietăţii; n-o putea 
vinde, nici transfera titlul fără permisiunea trustului. Dar unde 
era sediul trustului? În Jersey, una dintre Insulele Anglo- 

Normande. Ben zîmbi. Bine lucrat — un paradis fiscal, unul 
dintre cele cu proastă reputaţie. Nu era la fel de celebru ca 
Nauru, dar sistemul său bancar părea mai compact şi mai 
greu de penetrat. 

Ben se mai uită o dată la adresa pe care şi-o notase. Nu-i 
venea să creadă că un scurt drum cu maşina avea să-l ducă la 
unul dintre întemeietorii corporației Sigma. Peter încercase 
să se ascundă de Sigma, iar aceasta îl distrusese. Ben răsuflă 
adînc şi simţi ura acumulată mistuindu-l lăuntric. Ei bine, 
planurile s-au schimbat, îşi zise el. Acum Sigma va trebui să 
se ascundă de mine. 

en găsi casa lui Gaston Rossignol într-un sector al 
Ziirich-ului numit Hottingen, o zonă cu coline abrupte 

ce dominau orașul. Casele de-aici, situate pe terenuri întinse, 
erau ascunse în spatele arborilor. Foarte discret. Foarte retras. 

Casa lui Rossignol se afla pe Hauserstrasse, aproape de 
Dolder Grand Hotel, perla hotelurilor din Ziirich, considerat 
drept cel mai elegant din Europa. Clădirea joasă era construită 
din piatră cafenic probabil pe la începutul secolului douăzeci. 

Nu părea o locuinţă sigură, dar poate că tocmai de aceea 
nu atrăgea atenția. Rossignol crescuse la Zürich, dar petrecuse 
mult timp la Berna. Cunoştea oameni importanți din Zürich, 
dar acolo nu avea cunoştinţe. În plus, locuitorii de pe 
Hauserstrasse erau genul de oameni care evitau lumea. Un 
bătrîn care îşi cultiva grădina n-ar fi atras niciodată atenţia. 

Ben îşi parcă Range Rover-ul, deschise torpedoul şi scoase 
revolverul lui Liesl. În încărcător mai erau patru cartuşe. 
Trebuia să mai cumpere muniţie de undeva dacă voia să 
folosească arma. Asigurîndu-se că piedica este pusă, strecură 
pistolul în buzunarul hainei. 

Sună la ușă. Nu primi nici un răspuns şi, după cîteva 
minute, sună din nou. 

Tot nimic. 

Apăsă pe clanță, dar uşa era încuiată. Observă un 
Mercedes ultimul tip parcat în şopronul aflat lateral, lîngă 
casă. N-avea de unde şti dacă era maşina lui Rossignol ori a 
altcuiva. 

Se întoarse să plece, dar se răzeîndi şi hotărî să încerce 
toate uşile, ocolind casa printr-o parte. Iarba de pe pajişte era 
tunsă recent, iar straturile de flori bine întreţinute. Cineva 
avea mare grijă de proprietate. Spatele casei era mai mare 
decît fatada — o suprafață întinsă de pămînt mărginită de mai 
multe straturi de flori scăldate în soarele dimineţii. O cupolă 
se înălța în mijlocul unei terase largi, pe care se aflau nişte 
şezlonguri. 

Ben se apropie de intrarea din spate. Apucă mînerul sferic 
al uşii şi-l răsuci. 

Cu inima bubuindu-i în piept, deschise uşa și aşteptă 
declanşarea unei alarme, dar nu auzi nimic. 

Să fi fost acasă Rossignol? Sau altcineva, un servitor, o 
menajeră, vreun membru al familiei? 

Pătrunse într-o încăpere întunecată, un vestibul pardosit 
cu dale. Cîteva haine atîrnau în cuiere, alături de mai multe 
bastoane de lemn cu mînere ornamentale. Traversînd 
vestibulul, intră în ceea ce părea a fi o cameră de lucru, o 
încăpere mică, mobilată cu un birou lat şi cîteva rafturi de 
cărți. Gaston Rossignol, cîndva un stîlp al sistemului bancar 
elvețian, părea un om cu gusturi relativ modeste. 

Pe birou se afla o mapă verde cu sugativă, şi un telefon 
Panasonic negru, lucios, prevăzut cu facilităţi moderne: 
teleconferință, apel personal, interfon, speaker, robot digital. 

In timp ce Ben se uita la telefon, acesta începu să sune 
asurzitor. Incremeni, aşteptîndu-se ca Rossignol să intre, 
întrebîndu-se ce explicaţie avea să-i dea. Telefonul sună de 
trei-patru ori, apoi se opti. 

Ben aştepta. 

Nimeni nu ridicase receptorul. Oare nu era nimeni acasă? 
Se uită la ecranul pe care era afişată identitatea apelantului şi 

văzu o lungă serie de cifre — evident, cineva încercase o 
convorbire internațională. 

Hotări să inspecteze casa. În timp ce mergea pe coridor, 
auzi nişte acorduri muzicale — Bach, se părea —, dar de unde 
veneau? Se afla cineva acasă? 

In capătul îndepărtat al culoarului văzu o lumină ce venea 
dintr-o cameră. Se apropie în timp ce muzica se auzea mai 
puternic. 

Intră în ceea ce recunoscu imediat a fi o sufragerie, cu o 
masă lungă în centrul camerei, acoperită cu o faţă de masă 
albă, scrobită, pe care se afla o cafetieră de argint, un singur 
tacîm şi o farfurie cu ouă şi cîrnaţi. Micul dejun părea să fi 
fost pregătit de o menajeră, dar unde era aceasta? De la un 
casetofon aşezat pe un bufet, lingă perete, se auzea o suită 
pentru violoncel de Bach. 

La masă, cu spatele la Ben, într-un fotoliu pe rotile şedea 
un bătrîn. Un cap pleşuv bronzat, tivit cu cenuşiu, o ceafă ca 
de taur, umeri rotunzi. 

Bătrînul nu părea să-l fi auzit intrînd pe Ben. Era probabil 
tare de ureche, îşi zise Ben, bănuială confirmată de proteza 
auditivă din urechea dreaptă. 

Pentru orice eventualitate, Ben viri mîna în buzunarul din 
față al jachetei de piele, scoase revolverul şi trase piedica. 
Bătrînul nu se mişcă. Trebuia să fie surd de-a binelea sau 
proteza auditivă fusese închisă. 

Brusc telefonul începu să sune, dar bătrînul rămase 
nemișcat. 

Telefonul sună de cîteva ori, apoi se opri. 

Pe urmă se auzi vocea disperată.a unul bărbat. Ben înțelese 
că glasul se auzea din robotul telefonic, dar nu putu distinge 
ce spunea. 

Făcu cîţiva paşi şi lipi ţeava revolverului de capul 
bătrînului. 

— Nu mişca. 

Capul bătrînului căzu în faţă, spr ijinindu- -se în piept.. Ben 
înşfăcă brațul fotoliului cu mîna liberă şi-l răsuci spre el. 

Bătrînul era mort. 

Pe Ben îl cuprinse panica. 

Pipăi mâncarea din farfurie. Ouăle şi cîrnații erau calzi. Se 
părea că Rossignol murise cu cîteva clipe în urmă. Oare fusese 
ucis? 

Dacă era aşa, asasinul trebuia să mai fie în casă! 

O luă la fugă pe coridorul pe unde venise, în timp ce 
telefonul sună din nou. Ajuns în camera de lucru, se uită la 
ecranul de identificare a apelului: aceeaşi serie lungă de cifre, 
începînd cu 431. De unde venea apelul? Cifrele îi păreau 
cunoscute. Dintr-o ţară europeană, era sigur. 

Robotul telefonic intră în funcţiune. 

— Gaston! Gaston! striga o voce de bărbat. 

Ben reuşi să distingă cîteva cuvinte rostite într-o franceză 
stilcită. 

Cine-l suna pe Rossignol, şi de ce? 

Alt tîrîit: soneria de la uşă! 

Alergă spre uşa din spate pe care-o lăsase întredeschisă. 

Păşi afară şi ocoli în fugă casa, încetinind cînd ajunse 
aproape de faţadă. Din spatele unei tufe înalte, văzu o maşină 
albă a poliției trecînd agale pe stradă. Patrula de cartier, bănui el. 

Un gard jos din fier forjat separa curtea lui Rossignol de 
cea a vecinului său. Fugi într-acolo şi sări gardul. Îşi asuma 
riscul enorm de-a fi observat de cineva, dar nimeni nu ţipă la 
el, nu se auziră strigăte, şi el continuă să alerge spre 
Hauserstrasse. La vreo treizeci de metri în josul străzii se 
afla Rover-ul. Fugi spre el, se urcă la volan şi răsuci cheia în 
contact. Motorul porni. 

Făcu o întoarcere rapidă şi cobori pe strada înclinată, 
încetinind mersul astfel încît să fie luat drept un locuitor al 
cartierului, în drum spre serviciu. 

Cineva tocmai încercase să vorbească cu Rossignol. 
Cineva sunînd dintr-un loc al cărei prefix era 431. 

Cifrele 1 se învirtiră în minte pînă cînd făcu o legătură: 
Viena, Austria. 

Apelul venise de la Viena. Oamenii ăştia au succesori, 

moştenitori, îi spusese Liesl. Unul dintre ei, conform lui 
Mercandetti, locuia la Viena: fiul monstrului Gerhard Lenz. 
După moartea lui Rossignol, reprezenta o pistă de urmat. Nu 
era o certitudine, ci o posibilitate. O pistă posibilă. Una dintre 
puţinele piste existente. 

In cîteva minute ajunsese în centrul oraşului, lîngă 
Bahnhofplatz, unde Jimmy Cavanaugh încercase să-l ucidă. 
Acolo unde începuse totul. 

Trebuia să ia primul tren spre Viena. 


Alpii Austrieci 


Auzind o bătaie uşoară în uşă, bătrînul strigă iritat: 

—Da! . 

Un bărbat scund, rotofei, îmbrăcat într-un halat alb intră 
în cameră. 

— Ce mai faceţi, domnule? Cum vi se pare apartamentul? 

— Asta-i apartament? îl întrebă pacientul cu numărul 
opisprezece. 

Într-adevăr, încăperea era mobilată sumar, doar cu un 
scaun, un birou, o veioză şi un televizor. Covor nu exista. 

Bărbatul în halat alb zîmbi: 

— Sînt doctorul Löfquist, zise el, aşezîndu-se pe scaunul 
de lîngă pat. Aş vrea să vă urez bun venit şi să vă avertizez că 
vor urma zece zile foarte dificile. Veţi trece prin cele mai 
minuțioase teste fizice şi psihice de care aţi avut vreodată 
parte. - 

Pacientul optsprezece nu se obosi să se ridice în capul 
oaselor. 

— De ce dracu” şi psihice? 

— Pentru că, vedeți dumneavoastră, nu oricine poate fi 
ales. 

— Ce se întîmplă dacă ajungeţi la concluzia că sînt nebun? 

— Cei care nu sînt invitaţi să ni se alăture sînt trimişi acasă, 
cu regretele noastre. 

Pacientul nu comentă. -~ 

— Poate că ar trebui să vă odihniţi, domnule. După-armiaza 

asta va fi obositoare. Vom face o tomografie computerizată, 
o radiografie pulmonară, pe urmă o serie de teste cognitive. 
Și, desigur, testul standard pentru depresie. 

— Nu sînt depresiv, se răsti pacientul. 

Doctorul îl ignoră. 

— Deseară va trebui să postiți, ca să putem măsura cu 
precizie colesterolul din plasmă, trighceridele, lipoproteinele 
şi-aşa mai departe. 

— Să postesc? Adică să flămînzesc? Nu vreau să 
flămînzesc! 

— Domnule, zise medicul ridicîndu-se, sînteți liber să plecați 
oricînd doriți. Dacă rămîneți, şi dacă veți fi invitat să vă 
alăturați nouă, veţi constata că procedura e îndelungată şi 
destul de dureroasă. Dar va fi ceva ce n-aţi trăit niciodată în 
lunga dumneavoastră viată. Niciodată. Asta v-o promit. 


Kesting nu-și ascunse surprinderea atunci cînd Anna se 
întoarse, cîteva ore mai tîrziu, cu o adresă; chiar şi ea era, 
într-o oarecare măsură, surprinsă. Făcuse ceea ce hotărise să 
facă şi avusese succes. După ce lecturase hîrtiile din dosarul 
lui Rossignol, descoperise un nume care considera că îi va fi 
de folos: cel al unui funcționar de stat — Daniel Taine. Numele 
apărea în diverse contexte, iar cercetările ulterioare îi 
confirmaseră intuiţia. Gaston Rossignol fusese primul patron 
al lui Taine şi, din cîte se părea, un fel de mentor. Taine şi 
Rossignol fuseseră parteneri prin anii '70 la o societate cu 
răspundere limitată. Rossignol susținuse cererea lui Taine de 
intrare în Societatea Kifkintler, un club printre ai cărui membri 
figurau mulți cetățeni influenţi ai orașului Zürich. Acum, după 
ce făcuse o mică avere, Taine deținea diverse funcţii onorifice 
în canton şi avea acces la resurse care asigurau aplicarea fără 
impedimente a planurilor fostului său mentor. 

Anna se dusese neanunțată acasă la Taine, se legitimase şi 
jucase cu cărțile pe faţă. Mesajul fusese simplu: Gaston 
Rossignol se afla într-un mare şi iminent pericol. 

Taine fusese vizibil impresionat, dar îşi ținuse gura, aşa 
cum se aşteptase Anna. 

— Nu vă pot ajuta. S-a mutat. Nimeni nu ştie unde şi nu e 
treaba nimănui. 

— Cu excepţia ucigaşilor. 

— Chiar dacă există nişte asasini, spusese Taine cu 
scepticism, deşi acceptase cam repede afirmația ei, ce vă face 
să credeţi că îl pot găsi atîta vreme cît dumneavoastră nu 
puteți, deşi aveţi resurse considerabile. 

_— Am motive să cred că ucigașii au deja un avans. 

Taine îi aruncase o privire pătrunzătoare. 

— Serios? De unde ştiţi? 

— Sînt anumite chestiuni pe care le pot discuta numai cu 
Gaston Rossignol. 

— Şi de ce credeţi că ar vrea cineva să-l ucidă? El se numără 
printre cei mai apreciați cetăţeni din Ziirich. 

— De asta trăieşte ascuns. 

— Astea sînt aberaţii, spusese Taine, după o scurtă pauză. 

Anna îl privise în ochi cîteva clipe, apoi îi întinsese o carte 
de vizită cu numele ei şi numerele de la Biroul de Investigaţii 
Speciale. 

— O să mă întorc peste o oră. Am motive să cred că şi resursele 
dumitale sînt considerabile. Verifică-mă. Convinge-te de buna 
mea credinţă. Acționează cum crezi de cuviință ca să te convingi 
că sînt cine spun că sînt şi că m-am prezentat corect. 

— Cum aş putea eu, un simplu cetăţean elveţian... 

— Ai soluții, domnule Taine. Dacă nu dumneata, atunci 
amicii dumitale. Sînt sigură că vrei să-ți ajuţi prietenul. Cred 
că ne înţelegem unul pe altul. 

Două ore mai tîrziu, Anna îi făcuse o vizită lui Taine la 
locul său de muncă. Ministerul Economiei se afla într-o clădire 
de marmură, construită în stilul Beaux Arts de la sfirşitul 
secolului nouăsprezece. Biroul lui Taine era vast, însorit şi 
căptușit cu rafturi de cărți. Anna fusese introdusă la el imediat 
după ce sosise; uşa cu furnir întunecat se închisese discret în 
urma ei. 

Taine şedea calm în spatele biroului său din lemn de nuc. 

— Nu a fost decizia mea, subliniase el. E hotărîrea domnului 
Rossignol. Eu nu o susțin. 

— M-ai verificat. 

— Aţi fost verificată, domnişoară, spusese el pe un ton 
oficial şi îi înapoiase cartea de vizită. 

Adresa fusese scrisă cu litere mărunte, într-un spaţiu liber 
din stînga numelui ei. 

Anna îi dăduse primul telefon lui Bartlett, punîndu-l la 
curent cu progresele ei. 

— Nu încetezi să mă uluieşti, domnişoară Navarro, 
răspunsese el, sincer entuziasmat. 


În vreme ce Anna şi Kesting se îndreptau spre adresa din 
Hottingen, acesta spuse: 

— Cererea dumitale pentru supraveghere a fost aprobată 
azi-dimineaţă. Vor fi repartizate cîteva maşini de poliție 
neînregistrat. 

— Şi telefonul lui. 

— Da, putem face o interceptare în cîteva ore. Un ofițer 
de la Kantonspolizei va fi desemnat să asculte la Murterhaus. 

— La Mutterhaus? 

— Sediul poliției. Aşa-i spunem noi, Casa Maternă. 

Urcară în grabă pe Hottingerstrasse. Pe măsură ce înaintau 
casele deveneau mai mari şi mai frumoase, copacii mai deşi. 
Pînă la urmă ajunseseră pe Hauserstrasse şi opriră pe aleea 
ce ducea spre o casă joasă din piatră cafenie, situată în mijlocul 
unei curti bine îngrijite. Anna observă că în zonă nu se vedeau 
maşini neînregistrate ale poliției. 

— Asta-i adresa corectă, zise Kesting. 

Anna încuviință în tăcere. Alt bancher elvețian, cu o casă 
mare şi o grădină frumoasă, îşi zise ea. 

Coborîră din maşină şi se îndreptară spre uşa din faţă. 
Kesting sună. 

— Sper că nu te deranjează dacă o să conduc eu discuţia. 

— Deloc, răspunse Anna. 

După o aşteptare de cîteva minute, Kesting sună din nou. 

— E bătrîn şi de cîțiva ani e țintuit într-un fotoliu cu rotile. 
Se mişcă greu. 

După alte cîteva minute, Kesting spuse: 

— Nu cred că iese prea mult din casă la vîrsta lui. 

Sună din nou. 

Știam eu că a fost prea uşor, îşi zise Anna. Ce treabă de 
mintuială. 

— Poate că e bolnav, zise Kesting. 

Răsuci neliniștit mînerul, dar uşa era încuiată. Ocoliră casa, 
către uşa din spate care era deschisă. Bărbatul strigă: 

— Doctor Rossignol, sînt Kesting de la biroul procurorului 
public. 

Tăcere. 

— Doctor Rossignol! 

Kesting pătrunse înăuntru, urmat de Anna. 

— Doctor Rossignol! strigă mai tare Kesting. 

Neprimind răspuns se aventurară în interiorul casei. Găsiră 
curînd sufrageria. Luminile erau aprinse, iar de la un casetofon se 
auzea muzică. Anna simti miros de cafea, de ouă şi carne prăjită. 

— Doctor... O, Doamne Sfinte! 

Ingrozită, Anna urmări privirea lui Kesting. Un bătrîn 
stătea la masă într-un fotoliu cu rotile, în faţa unei farfurii cu 
micul dejun. Capul îi căzuse în piept, iar ochii dilatati aveau o 
privire fixă. Era mort. 

Ceilalţi ajunseseră înainte la el. Faptul în sine n-o 
surprindea. Ce o uluia era momentul — trebuia să fi fost acolo 
cu puţin înainte de sosirea lor, de parcă ar fi ştiut că urmau să 
vină autorităţile. 

Pe Anna o trecu un fior rece. 

— Fir-ar să fie, spuse ea. Cheamă o ambulanţă. Și echipa 
de criminalişti. Şi, te rog, nu-i lăsa să atingă nimic. 

echipă de ofiteri de la serviciul criminalistic al poliției 
din Zürich sosi la faţa locului în mai puțin de o oră 
Şi începu să filmeze, să fotografieze şi să ia amprente. Anna 
le ceru să ia amprente atît de pe fotoliul lui Rossignol, 
cît şi de pe toate porțiunile expuse ale pielii cadavrului. 

Dacă americanii n-ar fi manifestat atîta interes faţă de 
Rossignol, solicitînd pînă și supravegherea lui, moartea 
bătrînului ar fi fost atribuită cu siguranţă unor cauze naturale. 
La urma urmei, Gaston Rossignol avea nouăzeci şi unu de 
ani. 

Anna ceru ca la autopsie să se acorde o atenție specială 
lichidului ocular. Aceasta urma să fie efectuată în laboratoarele 
Institutului de Medicină Legală al Universității din Zürich, 
deoarece în oraş nu exista un serviciu specializat. 

Anna ajunse la hotel epuizată. Trase draperia, îmbrăcă un 
tricou larg şi se vîrî în pat. 

După o vreme fu trezită brusc de ţiriitul telefonului. 
Dezorientată, crezu pentru o clipă că se afla la Washington și 
că era miezul nopții. Se uită la cadranul fosforescent al ceasului 
ei şi văzu că era două şi jumătate după-amiaza. Ridică 
receptorul. 

— Domnişoara Navarro? întrebă o voce de bărbat. 

— Eu sînt, zise dregîndu-şi glasul. Cine e? 

— Sînt sergent-major Schmid de la Kantonspolizei. Îmi 
cer scuze dacă te-am trezit. 

— Nu, nu, moțăiam. Ce s-a-ntimplat? 

— Analiza amprentelor a dat nişte rezultate interesante. 
Poţi să vii pînă la sediul poliției? 


Biroul lui Schmid era plăcut, luminos, mobilat sumar. 
Două birouri din lemn deschis la culoare erau aşezate față în 
fată. Anna se aşeză la unul din ele, bărbatul la celălalt. 

— Amprentele au fost analizate la Kriminaltechnik. Cele 
ale lui Rossignol au fost eliminate, dar au rămas altelc, 
majoritatea neidentificate. Omul era văduv. Presupunem că 
aparțin menajerei lui şi altor persoane care lucrau la el acasă. 
Menajera a fost de serviciu pînă azi-dimineață. I-a pregătit 
micul dejun, apoi a plecat. Criminalii trebuie să fi supravegheat 
casa şi-au văzut-o plecînd. 

— N-avea o infirmieră? 

— Nu, zise Schmid. Să ştii că acum avem şi noi o bază de 
date computerizată a amprentelor, la fel ca a voastră. 

Se referea la Serviciul de Identificare Automată a 
Amprentelor, unde erau stocate milioane de amprente. 

— Amprentele au fost scanate, codificate şi trimise prin 
modem la biroul central de la Berna. Căutarea n-a durat mult. 
Am găsit foarte repede o potrivire. 

Ea îşi îndreptă spatele. 

— Serios? 

— Da, de aceea cazul mi-a fost încredinţat mie. Amprentele 
aparțin unui american care a fost reținut aici cu cîteva zile în 
urmă, în legătură cu nişte împuşcături de lîngă Bahnhofplatz. 

— Cine e? 

— Un american numit Benjamin Hartman. 

Numele nu-i spunea nimic. 

— Ce ştiţi despre el? 

— Destul de multe. Eu l-am interogat. 

Îi întinse un dosar ce conţinea fotocopii ale paşaportului 
lui Hartman, ale permisului de conducere şi cărților de credit, 
ca şi formularele poliţiei elveţiene cu fotografiile lui Hartman. 

Anna examină dosarul cu atenție. Asta să fie omul ei, 
asasinul? Un american? Avea treizeci şi cinci de ani şi era 
bancher. Lucra la Hartman Capital Management. O afacere 
de familie, presupuse ea. Asta însemna că avea bani. Locuia 
la New York şi venise în Elveţia ca să schieze. Cel puţin aşa 
declarase. 

Trei dintre victimele rămase pe lista Sigma fuseseră ucise 
în timp ce el se afla la Zürich. Una dintre ele locuise în 
Germania, unde se putea ajunge cu trenul. Alta locuise în 
Austria, deci la fel de aproape. 

Dar în Paraguay? Era un zbor lung cu avionul pînă acolo. 

Totuşi, posibilitatea nu putea fi exclusă. Poate că omul nu 
lucra singur. 

— Ce s-a întîmplat la Bahnhofstrasse? întrebă ea. A 
împușcat pe cineva? 

— Au fost împușşcături pe stradă şi în pasajul comercial de 
sub Bahnhofplatz. L-am interogat în legătură cu asta. 
Personal, nu cred că el a tras. A afirmat că cineva a încercat 
să-l ucidă. 


231 


— Au fost victime? 

— Cîțiva trecători. Şi, după cum spune el, tipul despre 
care susține că a încercat să-l împuște. 

— Hmm, făcu ea, nedumerită. 

O poveste bizară. Oare cît de adevărată era? ȘI cine era 
individul? 

— L-ai lăsat să plece? 

— N-aveam motive să-l reținem. De altfel s-au tras nişte 
sfori de la firma lui. I s-a cerut să părăsească cantonul. 

— Ai idee unde e acum? 

— Pretindea că are de gînd să se ducă la St. Moritz. La 
hotelul Carlton. Dar am aflat că n-a ajuns acolo. Ieri am primit 
un raport potrivit căruia a reapărut la Zürich, la Handelsbank 
Schweiz. Am încercat să-l reținem ca să-l anchetăm, dar a 
fugit. Altă nenorocire însoțită de împuşcături. Se pare că-l 
urmăresc pretutindeni. 

— Surpriză, surpriză, spuse Anna. Poţi să afli dacă Hartman 
stă la vreun hotel în Zürich sau altundeva în tară? 

Schmid încuviință. 

— Pot să iau legătura cu Controlorul hotelier din fiecare 
canton. Copiile formularelor de înregistrare la hotel ajung la 
poliția locală. 

— Cît de recente sînt? 

— Relativ recente, recunoscu Schmid. Dar putem afla 
măcar unde a fost. 

— Dacă s-a înregistrat cu numele lui. 

— Toate hotelurile autorizate le cer străinilor să prezinte 
paşapoartele. 

— Poate că are mai multe pașapoarte. Poate că nu stă la 
un hotel „autorizat“. Poate că are prieteni aici. 

Schmid părea oarecum iritat. 

— Vezi dumneata, eu l-am cunoscut şi nu mi s-a părut o 
persoană care să recurgă la paşapoarte false. 

— Unii dintre oamenii ăştia de afaceri au. şi al doilea 
pașaport pentru țări precum Panama, Irlanda sau Israel. 

— Da, dar și aceste paşapoarte sînt pe numele reale, nu? 

— Poate că da, poate că nu. Există vreo cale de-a afla 
dacă a părăsit țara? 

— Există mai multe posibilităţi de-a părăsi ţara — cu avionul, 
cu automobilul, cu trenul sau mergînd pe jos. 

— Poliţia de frontieră nu face menţiuni? 

— Păi, poliţia de frontieră trebuie să se uite la paşapoarte, 
recunoscu Schmid, însă deseori n-o face. Şansa noastră sînt 
liniile aeriene. Acestea înregistrează toți pasagerii. 

— ŞI dacă a plecat cu trenul? 

— S-ar putea să nu găsim nici o urmă, dacă nu şi-a făcut o 
rezervare la un tren internațional. Eu nu mi-aş face iluzii. 

— Nu, zise Ana, dusă pe gînduri. Poţi să începi căutarea? 

— Sigur, spuse Schmid indignat. E procedura standard. 

— Cînd pot primi rezultatele autopsiei? Mă interesează 
îndeosebi examenul toxicologic. 

Îşi dădea seama că, probabil, abuza de răbdarea poliţistului. 
Însă n-avea de ales. Schmid dădu din umeri. 

— Ar putea dura o săptămînă. Le-aş putea cere să se 
grăbească. 

— Există o anume neurotoxină pe care aş vrea s-o caute, 
zise ea. Asta nu le-ar lua prea mult timp. 

— Pot să le cer asta pentru dumneata. 

— Da? Şi documentele bancare. Am nevoie de 
documentele bancare ale lui Rossignol pe ultimii doi ani. Vor 
coopera băncile elveţiene sau ne vor servi povestea cu secretul 
deplin? 

— Or să coopereze cu poliția la un caz de omucidere, zise 
Schmid cu năduf. 

— Asta-i o surpriză plăcută. A, şi încă ceva. Fotocopiile 
cărților lui de credit — crezi că pot să le iau? 

— Nu văd de ce n-ai putea. 

— Minunat, zise ea, constatînd că începe să-i placă individul. 

4 
São Paolo, Brazilia 


Nunta avea loc la cel mai exclusivist club privat din 
Brazilia, Hipica Jardins. 

Membrii clubului proveneau mai ales din aristocrația 
braziliană, urmaşii primilor colonişti portughezi, familii 
care se aflau în țară de cel puţin patru sute de ani. Erau 
latifundiari, proprietari de fabrici de hîrtie şi cărţi de joc, 
de gazete şi edituri, magnati ai industriei hoteliere — cei 
mai bogaţi dintre cei bogati, după cum atesta lungul şir de 
Bentley-uri și Rolls-Royce-uri parcate în fața clădirii 
clubului. Toţi erau prezenți pentru a sărbători căsătoria 
fiicei unuia dintre plutocraţii Braziliei, Doutor Otavio 
Carvalho Pinto. Fernanda, intra prin căsătorie într-o la fel 
de ilustră familie, Alcantara Machados. 

Unul dintre oaspeți, un bărbat impozant, cu părul alb, avea 
aproape nouăzeci de ani. Bătrînul care nu făcea parte din 
aristocrație, venise la São Paolo în anii '50 şi era un bancher 
putred de bogat. În plus, timp de mai multe decenii fusese 
prieten şi partener de afaceri cu tatăl miresei. 

Jorge Ramago, căci aşa se numea, stătea la masă, fără să 
se atingă de fileul de vită Perigourdine din fața lui. Una dintre 
chelneriţe, o tînără cu părul negru, se apropie de el şi-i spuse 
în portugheză: 

— Señor Ramago, vă caută cineva la telefon. 

Ramago se întoarse încet și-o privi. 

— La telefon? 

— Da, señor. Spune că e urgent. De la dumneavoastră 
de-acasă. Sotia. 

Ramago păru brusc îngrijorat. 

— Unde?... unde?... bolborosi el. 

— Pe-aici, domnule, zise chelnerița, ajutîndu-l să se ridice 
de pe scaun. 

Traversară încet sala banchetului, deoarece bătrinul 
portughez suferea de reumatism. 

Chelneriţa îl îndrumă pe Ramago spre o veche cabină 
telefonică din lemn şi-l ajută să intre. 

În clipa în care întinse mîna spre receptor, Ramago simţi 
o împunsătură în partea de sus a coapsei. Icni, privi în jur, dar 
chelnerița dispăruse. Durerea se domoli repede. Bătrînul duse 
receptorul la ureche, dar nu auzi decît tonul. 

— Nu e nimeni la telefon, mai apucă să zică Ramago înainte 
de a-şi pierde cunoştinţa. 

Un minut mai tîrziu, un chelner observă trupul fără viaţă 
din cabina telefonică. Alarmat, strigă după ajutor. 


Alpii Austrieci 


Pacientul cu numărul optsprezece fu trezit la miezul nopții. 
O infirmieră îi puse un garou pe antebraţ şi începu să recolteze 
sînge. 

— Ce dracu-i asta? mormăi el. 

— [mi pare rău, domnule, zise infirmiera, într-o engleză 
cu puternic accent străin. Trebuie să luăm probe de sînge 
venos la fiecare patru ore, pînă la sfîrşitul zilei. 

— Doamne Sfinte, pentru ce? 

— Ca să fie măsurat nivelul serului epo... eritropoietic. 

— Nu ştiam că am aşa ceva. 

Analizele astea medicale îl nelinişteau. 

— Vă rog să vă culcați, domnule. Vă aşteaptă o zi grea. 


Micul dejun fu servit într-o sufragerie elegantă. Bufetul 
era plin cu fructe, biscuiţi, cornuri proaspete, cîrnăciori, ouă, 
slănină şi jambon. 

După ce „Pacientul Optsprezece“ termină de mîncat, fu 
condus într-un cabinet aflat în altă aripă a clădirii. 

Acolo, i se făcu o incizie pe partea interioară a antebraţului. 
Omul gemu. 

— Imi pare rău dacă vă doare, zise infirmiera. 

— Mă doare tot afurisitul ăsta de trup. Pentru ce faci asta? 

— E o biopsie a pielii, pentru a examina fibrele elastice din 
derma reticulară, răspunse ea, aplicîndu-i un bandaj. 

In spate, doi medici în halate albe vorbeau încet în 
germană. Pacientul Optsprezece înţelese fiecare cuvînt. 

— Funcţiile cerebrale sînt oarecum slăbite, spuse bărbatul 
mai scund, dar nu e ceva anormal la un om de vîrsta lui. Nu 
sînt semne ale demenței senile ori ale bolii Alzheimer. 

Un bărbat înalt, slab, cu ten cenușiu, zise: 

— Dar masa musculară cardiacă? 

— Acceptabilă. Am măsurat tensiunea arterială la artera 
tibială posterioară, folosind de astă-dată ultrasonografia 
Doppler şi am găsit o circulaţie periferică defectuoasă. 

— Deci tensiunea arterială e ridicată. 

— Oarecum, dar ne aşteptam la asta. 

— Bine. Cred că e un candidat bun. Aş sugera să accelerăm 
testele. 

Un candidat bun, îşi zise Pacientul Optsprezece. Aşadar, 
pînă la urmă avea să se întîmple. Se întoarse către medicu din 
spate şi le adresă un zîmbet larg, simulînd recunoştinţa. 

Viena 


D Aaaa particular întîrzia. Ben stătea în holul spațios 
al hotelului de pe Kärntner Strasse, cu cocteilul neatins 
în faţa lui, aşteptîndu-l pe detectivul al cărui nume îl găsise în 
Pagini Aurii. 

Stia că existau soluții mult mai bune de a găsi un detectiv 
particular decît cartea de telefoane. Ar fi putut să sune un 
cunoscut de-aici şi să-i ceară o recomandare, însă instinctul îi 
spunea să evite cunoscuţii. 

Se suise în primul tren, apăruse neanunţat la un mic hotel, 
găsise o cameră liberă şi se înregistrase sub numele de Robert 
Simon, unul dintre pseudonimele fratelui său. I se ceruse 
paşaportul, şi stătuse cu sufletul la gură cît timp îi fusese verificat. 

Primul lucru pe care-l făcuse fusese să caute în cartea de 
telefoane a Vienei un detectiv care să pară, cel puțin după 
anunț, demn de încredere. Unii aveau adresele în primul 
district, centrul oraşului, unde se afla şi hotelul lui Ben. Găsise 
unul care îşi oferea serviciile pentru localizarea rudelor de 
mult dispărute şi îl angajase prin telefon, cerîndu-i să verifice 
trecutul unui cetăţean austriac. 

Acum, se întreba dacă detectivul avea să mai apară. 

Un bărbat corpolent, de vreo patruzeci de ani, se apropie 
ŞI se aşeză pe scaunul de la masa joasă, vizavi de Ben. 

— Domnul Simon? zise omul şi puse pe masă o servietă 
ponosită din piele. 

— Eu sînt. 

— Hans Hoffman, se recomandă detectivul. Ai banii? 

— Şi eu sînt încîntat de cunoştinţă, spuse Ben pe un ton 
ironic. 

Işi scoase portmoneul, numără patru sute de dolari şi-i 
împinse pe masă. 

Hoffman îi privi o clipă. 

— Ce nu e-n regulă? Preferi șilingi austrieci? Îmi pare rău, 
n-am fost încă la bancă. 

— E vorba de o cheltuială suplimentară, zise detectivul. 

— Zău? 

— O obligație față de un vechi prieten de-al meu de la 
HNA -serviciul de informaţii al armatei austriece. 

— Tradus: un bacşiş, spuse Ben. 

Hoffman dădu din umeri. 

— Nu cred că amicul ăla ţi-a dat vreo chitanţă. 

Hoffman oftă. 

— Aşa se fac treburile aici. Nu poţi obţine informaţiile pe 
care le cauţi fără să explorezi diverse canale. Prietenul ăsta 
va trebui să-şi folosească legitimatia de militar ca să obțină 
informaţii. Mai e nevoie de două sute de dolari. Numărul de 
telefon — apropo, nu era înregistrat — şi adresa ti le pot da acum. 

Ben scoase banii, ultimii pe care îi avea la el. Detectivul 
numără bancnotele. 

— Nu ştiu de ce-ai vrut numărul de telefon și adresa acestei 
persoane, dar presupun că eşti implicat într-o afacere 
interesantă. 

— De ce spui asta? 

— Omul dumitale e o figură importantă la Viena. 

Îi făcu semn chelneriței şi cînd aceasta sosi, îi comandă 
un cocteil și o tartă Maximilian. Apoi scoase din servietă un 
laptop, îl deschise şi-l porni. 


207 


— Ultimul model, zise el mîndru. Cu senzor digital. 
Folosește amprenta mea ca parolă. Fără ea, computerul e 
închis. 

Detectivul apăsă tastele, apoi întoarse laptopul către Ben. 
Ecranul era alb, cu excepția numelui şi adresei lui Jürgen Lenz. 

— ÎI cunoşti? întrebă Hoffman, întorcînd laptopul spre el. 
E o cunoştinţă de-a dumitale? 

— Nu tocmai. Vorbeşte-mi despre el. 

— A, mă rog, doctorul Lenz e unul dintre cei mai bogați 
oameni din Viena, un filantrop şi un protector al artelor. 
Fundația familiei lui construieşte clinici medicale pentru săraci. 
Face parte şi din consiliul de administraţie al Filarmonicii din 
Viena. 

Chelneriţa puse în faţa lui Hoffman o cafea şi prăjitura. 
Detectivul se năpusti asupra lor înainte ca femeia să se 
îndepărteze. 

— Ce fel de doctor e Lenz? 

— In medicină, dar a renunţat să profeseze cu mulţi ani în 
urmă. 

— Ce vîrstă are? 

— În jur de cincizeci, aş zice. 

— Medicina trebuie să fie un soi de tradiţie în familia lui. 

Hoffman rise. 

— [ți aminteşti de tatăl lui, Gerhard Lenz? Un caz interesant. 
Poate că ţara noastră nu e cea mai progresistă, în anumite 
privințe. Compatrioţii mei ar prefera să uite anumite neplăceri. 
Asta-i stilul austriac: după cum se spune, ne-am convins 
singuri că Beethoven a fost austriac, iar Hitler german. Însă 
Jürgen e croit din altă stofă. Asta-i un fiu care caută să 
compenseze crimele comise de tatăl său. 

— Serios? 

— O, da. Jürgen Lenz e detestat în anumite cercuri din 
cauza sincerității lui. Chiar își demască tatăl. Toţi ştiu că-i e 
ruşine de faptele tatălui său. Spre deosebire de mulți copii ai 
unor nazişti faimoşi, el a trecut la fapte. Fundația Lenz e 
susținătorul principal al studiilor despre Holocaust, al 

bibliotecilor din Israel... finanţează lupta împotriva 
terorismului, a rasismului ştii, genul ăsta de activități. 

Îşi concentră atenţia asupra tartei, înfulecînd-o de parcă 
s-ar fi temut să nu-i fie luată de sub nas. 

Fiul lui Lenz era un antinazist de frunte? Poate că aveau 
în comun mai multe decît bănuise. 

— In regulă, zise Ben, făcîndu-i semn chelneriței să-i 
pregătească nota. Mulţumesc. 

— Mai pot să fac ceva pentru dumneata? întrebă detectivul, 
scuturîndu-şi firimiturile de pe reverele hainei. 


Trevor Griffiths părăsi hotelul Imperial, aflat la cîteva străzi 
distanță de Operă. Imperial nu era doar cel mai elegant hotel 
din Viena, medită Trevor, ci în acelaşi timp celebru deoarece 
fusese cartierul general al naziştilor în timpul războiului. 
Oricum, hotelul îi plăcea. 

Avea de făcut un scurt drum pe jos, pe Mariahilfer 
Strasse, pînă la un mic bar de pe Neubaugasse. Firma cu 
neon roşu indica numele barului: BROADWAY CLUB. Se 
aşeză într-un separeu din fundul încăperii slab luminată şi 
începu să aştepte. In costumul său gri la două rînduri, nu se 
încadra în atmosferă. 

In aer plutea un fum sufocant de țigări proaste şi Trevor 
îşi zise că părul şi hainele aveau să-i miroasă urît mai tirziu. 
Işi privi ceasul, un Audemars Piguet, unul dintre cele cîteva 
extravagante pe care şi le îngăduia. Costume scumpe, ceasuri 
Şi sex pe săturate. Zău aşa, ce altceva îţi puteai dori, dacă nu 
te interesa mîncarea, arta sau muzica? 

Era nerăbdător. Contactul austriac întîrzia, iar Trevor nu 
suporta lipsa de punctualitate. 

In cele din urmă, după aproape jumătate de oră, austriacul 
îşi făcu apariția — un troglodit lat în umeri, mătăhălos, pe 
nume Otto. Individul se strecură în separeu şi aşeză în faţa lui 
Trevor o sacoşă roşie, ponosită, din postav. 

— Eşti englez, da? 

Trevor încuviinţă şi trase fermoarul sacoşei. În interior 

erau două piese metalice mari — un Makarov de 9 mm, cu 
țeava filetată, şi un amortizor lung, perforat. 

— Gloanţe? întrebă Trevor. 

— Sînt acolo, zise Otto. 

— Ce producţie? întrebă Trevor. Ungară? Chineză? 

— Rusească. Dar e sculă bună. 

— Cît? 

— Trei mii de șilingi. 

Trevor se strîimbă. Nu era zgîrcit, dar detesta jaful la 
drumul mare. Trecu la limba germană, pentru ca Otto, a cărui 
engleză era rudimentară, să poată înţelege tot. 

— Piaţa e plină de Makarov. 

Otto deveni brusc atent. 

— Chestuile astea sînt foarte ieftine, continuă Trevor în 
germană. Toată lumea le fabrică, șînt peste tot. O să-ţi dau o 
mie de șilingi, şi trebuie să te consideri norocos că primeşti 
atit. 

Pe chipul lui Otto apăru o expresie de respect. 

— Eşti german? întrebă el uluit. 

De fapt, dacă Otto ar fi fost un ascultător atent, şi- ar fi dat 
seama că. germana lui Trevor provenea din regiunea Dresda. 

Trevor nu mai vorbise germana în ultimul timp, dar 
cuvintele îi veneau cu ușurință. 

La urma urmei, era limba lui maternă. 


Anna cină singură la restaurantul Mövenpick, la cîteva 
străzi distanță de hotelul ei. 

Fireşte, i se părea deprimant să cineze singură într-un oraş 
străin, dar în seara aceea era prea absorbită de gînduri ca să 
se simtă stingherită. 

La consulatul american, folosise o linie de fax protejată 
ca să transmită la SCI tot ce ştia despre Hartman, inclusiv 
numerele cărților lui de credit, şi ceruse ca serviciul de 
identificare să contacteze toate companiile ce emiseseră 
cardurile, astfel încît să fie informaţi în cîteva minute dacă 
Hartman şi-ar folosi cărțile de credit. 

Le mai ceruse să afle tot ce puteau despre Hartman. Cineva 
o sunase pe telefonul mobil codificat, după mai puţin de o 
oră. După spusele celor de la biroul lui Hartman, omul se afla 
în vacanță în Elvetia, şi nu sunase la firmă de mai multe zile şi 
n-aveau cum să ia legătura cu el. 

Funcţionarul de la identificare aflase însă ceva interesant: 
fratele geamăn al lui Hartman murise într-un accident de avion 
în Elveţia, cu patru ani în urmă. Se părea că acesta venise în 
Elveţia pentru a-l răzbuna. Anna nu ştia ce să facă cu 
informația, deşi ridica o sumedenie de întrebări. 

Benjamin Hartman era plin de bani. Compania la care 
lucra, Hartman Capital Management, administra fonduri de 
investiții uriaşe şi fusese creată de tatăl lui Hartman, un 
cunoscut filantrop şi un supraviețuitor al Holocaustului. 

Posibilităţile se impuneau de la sine. Bietul băieţaş bogat, 
fiul unui supraviețuitor, îşi vîră în cap ideea că bancherii 
elvețieni n-au fost corecţi faţă de victimele Holocaustului. 
Acum, fratele lui geamăn continuă cruciada, încercînd un fel 
de răzbunare nechibzuită asupra unui mahăr al sistemului 
bancar elveţian. 

Dar dacă era implicat mai profund? Dacă lucra pentru 
organizaţia Sigma, dintr-un motiv inexplicabil? 

Se mai punea şi întrebarea: de unde obținuse numele şi 
adresele acestor bătrîni care se ascundeau? Și ce legătură avea 
toată povestea cu moartea fratelui său — dacă exista vreuna? 

Puțin după ora nouă, Anna se întoarse la hotel, unde 
recepționerul de noapte îi înmînă un bilet. Thomas Schmid, 
detectivul de la omucideri, o căutase la telefon. 

Il găsi la birou. 

— Am primit cîteva dintre rezultatele autopsiei, zise el. 
Otrava aia, care-ai cerut să fie căutată de toxicologi... 

— Da. | 

— Au găsit neurotoxina aia în lichidul ocular. Rossignol a 
fost într-adevăr otrăvit. 

Anna se aşeză pe scaunul de lîngă telefon. Orgoliul îi era 
satisfăcut. Nu greşise. 

— Au găsit vreun semn de injecție pe corp? 

— Pînă acum, nu, dar spun că e foarte greu să găsească 

semne atît de mici. Or să mai caute. 

— Cînd a fost ucis? 

— Se pare că azi-dimineaţă, puţin înainte de sosirea noastră. 

— Asta înseamnă că Hartman ar putea să mai fie la Zürich. 
TȚii situația sub control? 

După o pauză; Schmid zise pe un ton glacial: 

— Ţin situația sub control. 

— Vreo veste de la bănci? 

— Băncile vor coopera, dar nu se grăbesc. Au şi ele anumite 
proceduri. 

— Sigur. 

— Ar trebui să avem documentele bancare ale lui Rossignol 
mâine... 

Un semnal sonor îl întrerupse pe Schmid. 

— O'clipă, mu se pare că am alt apel, spuse Anna.și apăsă 
pe un buton. Operatorul hotelului îi comunică că avea un 
apel de la biroul ei din Washington. 

— Domnişoară Navarro, sînt Robert Polozzi, de la serviciul 
de identificare. 

— Mulţumesc pentru telefon. A apărut ceva? 

— Tocmai au sunat cei de la MasterCard. Hartman şi-a 
folosit cardul acum cîteva minute. A făcut o plată la un 
restaurant din Viena. 


Kent, Anglia 

La domeniul său de la ţară, în Westerham, Kent, sir 
Edward Downey, fost prim-ministru al Angliei, juca şah cu 
nepotul lui, în grădina de trandafiri, cînd sună telefonul. 

— Nu se poate, exclamă Christopher, nepotul de opt ani. 

— Păzeşte-ţi caii, tinere, i-o întoarse bine dispus sir Edward. 

— Sur Edward, sînt Holland, zise vocea de la telefon. 

— Domnule Holland, e totul în regulă? întrebă sir Edward, 
brusc îngrijorat. Intrunirea noastră se ține aşa cum am stabilit? 

— A, fără îndoială, dar s-a ivit o chestiune minoră și mă 
întrebam dacă ne-aţi putea ajuta. 

Sir Edward asculta în tăcere. 

— Ei bine, domnule Holland, o să dau cîteva telefoane, să 
văd ce pot face. 


Viena 


Casa lui Jürgen Lenz era situată într-o zonă împădurită, 
exclusivistă, din partea de sud-vest a Vienei, numită Hietzing. 
Casa, mai exact vila, era mare, modernă — o combinaţie 
uimitoare şi reuşită între arhitectura tiroleză şi cea a lui Frank 
Lloyd Wright. 

Elementul-surpriză, îşi zise Ben. Voi avea nevoie de el 
cînd o să-l înfrunt pe Lenz. Într-un fel, era o chestiune de 
supraviețuire. Nu voia ca ucigașii lui Peter să descopere că el 
se afla la Viena. În ciuda grăuntelui de îndoială pe care 1-l 
semănase Hoffman în minte, cea mai plauzibilă presupunere 
era că Lenz se număra printre el. 

Bineînţeles că nu se putea prezenta pur şi simplu la uşa 
lui Lenz, cu speranţa că va fi primit. Abordarea trebuia să fie 
mai complexă. Ben parcurse în gînd o listă a celor mai 
importanţi şi influenți oameni pe care-i cunoştea, şi care ar fi 
garantat pentru el, sau chiar ar fi minţit ca să-l ajute. 

Işi aminti de preşedintele unei importante societăți 
filantropice americane, care venise de mai multe ori la el ca 
să-i ceară bani. De fiecare dată, familia Hartman, şi firma, îi 
oferiseră sume substanţiale. 

Era momentul să se achite de obligaţii, își spuse Ben. 

Preşedintele societății filantropice, Winston Rockwell, 
grav bolnav de hepatită, se afla la spital, şi era imposibil de 
abordat. Era teribil de trist pentru Rockwell, dar foarte 
convenabil pentru Ben. 

Sună acasă la Lenz şi ceru să vorbească cu Jürgen Lenz. 
Femeii care răspunsese la telefon — probabil doamna Lenz — 
îi spuse că era un prieten al lui Winston Rockwell, interesat 

de Fundaţia Lenz. Asta însemna de fapt că dorea să facă o 
donaţie. Nici măcar fundaţiile bogate nu refuzau asemenea 
oferte. | 

Doamna Lenz răspunse într-o engleză fluentă că soțul 
ei urma să sosească acasă pe la ora cinci, şi întrebă dacă 
domnul Robert Simon n-ar dori să vină să bea ceva? Jiirgen 
ar fi fost încîntat să cunoască un prieten al lui Winston 
Rockwell. 


Femeia elegantă, în vîrstă de vreo cincizeci de ani, 
îmbrăcată într-o rochie gri de lînă, purta un şirag de perle la 
git şi cercei asortaţi. 

— Vă rog să intrați, spuse ea. Domnul Simon, da? Eu sînt 
Ilse Lenz. Îmi pare bine să vă cunosc. 

— Mulţumesc că m-ati primit atît de repede, zise Ben. 

— O, nu fiţi naiv, sîntem bucuroşi să cunoaştem pe cineva 
recomandat de Winston. Sînteţi din... de unde spuneaţi? 

— Din Los Angeles, răspunse el. 

— Am fost acolo cu ani în urmă, la o conferință. Jurgen ar 
trebui să apară... a, iată că a sosit! 

Un bărbat suplu ca un ogar, cu aspect atletic urca în fugă 
treptele. 

— Salutare! strigă Jürgen Lenz. 

În sacoul lui albastru, cu pantaloni gri de lînă şi cravată 
de rips, ar fi putut trece drept un director, poate un preşedinte 
de colegiu universitar. Faţa lui netedă strălucea de sănătate şi 
era luminată de un zîmbet amabil. 

Ben nu se aşteptase la aşa ceva. Arma lui Liesl, pusă în 
tocul de la umăr, sub sacoul sport i se păru dintr-o dată grea. 

Lenz strînse cu putere mîna lui Ben. 

— Orice prieten al lui Winston Rockwell e şi prietenul meu! 
Apoi, cobori vocea. Cum se mai simte? 

— Nu e bine, zise Ben. Se află la Centrul Medical George 
Washington de mai multe săptămîni, iar medicii i-au spus că 
trebuie să mai rămînă acolo cel puţin încă două săptămîni. 

— Imi pare teribil de rău, spuse Lenz, înconjurînd cu 
brațul talia zveltă a soţiei lui. Ei, dar să nu stăm aici. Să 
bem ceva, nu? 


Trevor parcă Peugeot-ul furat pe stradă, vizavi de casa 
lui Lenz din Hietzing, opri motorul şi începu să aştepte. Cînd 
tinta va ieși din casă, el va cobori din maşină, va traversa 
strada şi se va apropia. N-avea de gînd să rateze. 

u mai era timp. 
Cu siguranţă nu mai era timp să treacă prin 
procedurile standard. 

Hartman tocmai făcuse o plată la un hotel din Viena. Era 
o sumă mică, echivalentul a vreo cincisprezece dolari. Oare 
se oprise la hotel doar ca să bea ceva, să ia o cafea ori să 
mănînce? Dacă era aşa, plecase de mult de-acolo; dacă stătea 
la hotel, avea să-l prindă, îşi zise Anna. 

Ar fi putut lua legătura cu reprezentanța FBI din Viena, 
dar pînă cînd biroul ar fi contactat politia locală prin Ministerul 
austriac al Justiţiei, Benjamin Hartman ar fi avut timp să 
dispară. 

In consecinţă, alergase la Aeroportul Kloten din Ziirich, 
cumpărase un bilet la prima cursă Austrian Airlines către 
Viena, şi se oprise la primul telefon public pentru a-l suna pe 
Fritz Weber de la poliția vieneză. Dr. Fritz Weber era şeful 
Sicherheilsbiiro, serviciul de securitate al poliției vieneze, 
specializat în infracțiunile cu violență. Nu era chiar secția la 
care voia ca să ajungă, însă ştia că Weber o va ajuta bucuros. 

Il cunoscuse pe Weber cu cîțiva ani în urmă, cînd fusese 
trimisă la Viena să rezolve un caz în care era implicat un 
ataşat cultural de la Ambasada americană, care intrase într-un 
grup ce furniza fete minore. 

Weber, un bărbat afabil și un politician abil, fusese 

recunoscător pentru ajutorul şi discreția ei în rezolvarea unei 
probleme ce prezenta potenţiale complicații pentru ambele 
țări, şi o invitase la o cină înainte de plecare. Acum părea 
încîntat s-o audă și-i promise că o să numească imediat pe 
cineva care să se ocupe de caz. 

Al doilea telefon îl dădu reprezentantului FBI din Viena, 
Tom Murphy, pe care nu-l cunoştea, dar despre care auzise 
numai lucruri bune. Îi oferi lui Murphy o versiune prescurtată 
a motivelor pentru care venea la Viena. El o întrebă dacă 
voia să-i stabilească o legătură cu poliția vieneză, însă ea îl 
refuză, spunîndu-i că avea propriile ei contacte acolo. Murphy, 
un adevărat om al regulamentelor, nu păru fericit să audă 
asta, dar nu obiectă. 

De îndată ce ajunse la Aeroportul Schwechat din Viena, 
Anna îl mai sună o dată pe Fritz Weber, care îi dădu numele 
şi numărul de telefon al inspectorului districtual de la brigada 
de supraveghere, care lucra acum la caz. 

Sergentul Walter Heisler nu vorbea fluent engleza, însă 
reuşiră să se înțeleagă. 

— Am fost la hotelul unde a plătit Hartman cu cartea de 
credit, îi explică Heisler. Locuieşte acolo. 

Sergentul acționase rapid. Asta era încurajator. 

— Bună treabă, zise ea. Avem şanse să-i găsim maşina? 

Complimentul păru să-l însufleţească pe polițist. Deoarece 
subiectul investigaţiei era un american, omul înțelese că prin 
implicarea unui reprezentant al guvernului american vor fi 
eliminate aspectele de jurisdicție pe care le-ar fi presupus 
arestarea unui cetățean străin. 

— l-am pus deja... cum spuneți voi, o coadă, zise Heisler. 

— Glumeşti. Cum ai reuşit? 

— Păi, de cum am aflat că locuieşte la hotel, am plasat doi 
oameni la chioşcul de ziare din faţa clădirii. Mi-au spus că 
omul foloseşte o maşină închiriată, un Opel Vectra. L-au 
urmărit pînă într-un cartier al Vienei numit Hietzing. 

— Ce face acolo? 

— Vizitează pe cineva, probabil. E o locuinţă particulară. 
Încercăm să aflăm a cui e. 

— Uimitor. Aţi făcut o treabă fantastică. 

— Mulţumesc, zise el vesel. Vrei să vin să te iau de la 
aeroport? ; 


Stătură cîteva minute la taifas, ceea ce pentru Ben era 
stresant, deoarece îşi elaborase în pripă acoperirea. Inventatul 
Robert Simon conducea o firmă de management financiar 
plină de succes, cu sediul în L.A. — Ben îşi spuse că, dacă nu 
se depărta prea mult de adevăr, existau mai puţine şanse de-a 
comite o gafă — şi administra bunurile starurilor de cinema, 
ale magnațţilor proprietăților imobiliare, ale miliardarilor din 
Silicon Valley. Ben se scuză spunînd că lista clienţilor lui 
trebuia să rămînă confidențială, dar menționă un nume sau 
două de care cei doi auziseră cu siguranță. 

În acelaşi timp, Ben continua să se întrebe: cine-i omul 
ăsta? Singurul moștenitor al lui Gerhard Lenz — faimosul om 
de ştiinţă şi unul dintre liderii unei organizații numite Sigma. 

În vreme ce sporovăia cu soții Lenz, Ben observa pe furiş 
camera în care se aflau. Încăperea era mobilată cu vechi piese 
englezeşti şi franțuzeşti. Picturile iluştrilor maeştri aveau rame 
aurite, fiecare fiind perfect luminată. Pe o masă aflată lîngă 
canapea, remarcă nişte fotografii în rame de argint, ale celor 
despre care bănui că erau membrii familiei. Era frapantă 
absenţa oricărei imagini a tatălui lui Lenz. 

— Am vorbit destul despre munca mea, zise Ben. Voiam 
să vă întreb despre Fundaţia Lenz. Înţeleg că scopul ei 
principal e de a promova studiile despre Holocaust. 

— Da, finanţăm studiile istorice ale savanților şi oferim 
bani bibliotecilor din Israel, îi explică Jürgen Lenz. 
Considerăm că e extrem de important ca elevii austrieci să 
cunoască atrocitățile făptuite de nazişti. Să nu uităm că mulți 
austrieci i-au primit cu braţele deschise pe naziști. În anii 
'30 cînd Hitler a venit aici şi a ţinut o cuvîntare din balconul 

hotelului Imperial, s-au adunat foarte mulți. Lenz oftă. O 
ruşine. 

— Dar tatăl dumitale... dacă nu te superi că întreb... începu 
Ben. 

— Istoria consemnează faptele tatălui meu, spuse Lenz. A 
făcut cele mai îngrozitoare, cele mai cumplite experimente 
pe prizonierii de la Auschwitz, pe copii... 

— Vă rog să mă scuzati, zise Ilse Lenz, ridicîndu-se în 
picioare. Nu pot să aud vorbindu-se despre tatăl lui, murmură ea. 

— Iubito, îmi pare rău, strigă Lenz după ea. 

Se întoarse către Ben, îndurerat. 

— N-o pot învinui. Tatăl ei a fost ucis în război, cînd ea era 
foarte mică. 

— [m1 pare rău că am deschis discuţia, zise Ben. 

— Te rog, nu-ţi face probleme. E o întrebare foarte firească. 
Sînt sigur că americanilor li se pare ciudat faptul că fiul 
celebrului Gerhard Lenz şi-a făcut un scop în viață din 
finanțarea studierii crimelor tatălui său. Trebuie să înţelegi 
un lucru: aceia dintre noi care am fost nevoiţi să ne confruntăm 
cu situația asta — noi, copiii celor mai importanţi nazişti — 
reacționăm foarte diferit. Există unii, precum Wolf, fiul lui 
Rudolf Hess, care îşi consacră viața încercării de-a lămuri 
trecutul tatălui său. Mai sînt şi cei care cresc în confuzie, 
luptîndu-se să găsească un sens întregii istorii. Eu m-am născut 
prea tîrziu ca să am amintiri personale despre tatăl meu, dar 
există alții care şi-au cunoscut taţii doar aşa cum se comportau 
acasă, nu ca pe oamenii lui Hitler. 

In timp ce vorbea, Jiirgen Lenz devenea tot mai pătimaş. 

— Noi am trăit în case confortabile. Mergeam cu maşina 
prin ghetoul din Varşovia, stînd pe bancheta din spate a unei 
limuzine, şi nu înțelegeam de ce copiii de-acolo erau atît de 
trişti. Vedeam cum le străluceau ochii taților noştri atunci cînd 
suna însuşi Fiihrerul ca să ureze familiei „Crăciun fericit“. 
Unii dintre noi, atunci cînd am crescut îndeajuns ca să putem 
gîndi, am învăţat să ne detestăm taţii şi tot ce însemnau ei. 
Să-i disprețuimn cu fiecare fibră a fiintei noastre. 

Chipul surprinzător de tînăr al lui Lenz se înroşise. 

— Ințelegi, nu mă gîndesc la tatăl meu ca la un tată. Pentru 
mine e un străin. La scurt timp după încheierea războiului, a 
fugit în Argentina, sînt sigur că ştii asta. A ieșit din Germania 
cu documente false şi ne-a lăsat, pe mama şi pe mine, fără un 
ban, într-un lagăr militar. Făcu o pauză. Aşa că, vezi dumneata, 
n-am avut niciodată îndoieli sau mustrări de cuget în legătură 
cu naziștii. lar crearea acestei funaaţii a fost cel mai mărunt 
lucru pe care l-am putut face. 

Preţ de o clipă, în cameră se aşternu tăcerea. 

— Am venit în Austria ca să studiez medicina, continuă 
Lenz. In anumite privinţe, părăsirea Germaniei a fost o 
uşurare. Mi-a plăcut aici — eram născut aici — și am rămas, 
am practicat medicina, trăind retras. După ce am cunoscut-o 
pe Ilse, am discutat ce-am putea face cu banii pe care-i 
moştenise ea — tatăl ei făcuse o avere publicînd cărți religioase 
— şi-am hotărît ca eu să renunţ la medicină şi să-mi consacru 
viața lupte: împotriva idealurilor tatălui meu. 

Discursul lui Lenz părea puţin prea şlefuit, de parcă-l 
rostise de o mie de ori pînă atunci. Fără îndoială că aşa făcuse. 
Totuşi, nici o notă falsă nu era sesizabilă. Era clar că în spatele 
fermității calme a lui Lenz se afla un om chinuit. 

— Nu ţi-ai mai revăzut tatăl niciodată? 

— L-am văzut de două sau trei ori înainte de-a muri. A 
venit din Argentina în Germania, în vizită. Avea alt nume, 
altă identitate. Mama n-a vrut să-l vadă. Eu l-am văzut, însă 
n-am simțit nimic pentru el. Era un străin. 

— Mama dumitale l-a evitat, pur şi simplu? 

— S-a dus în Argentina, la înmormântarea lui. A făcut asta 
de parcă ar fi vrut să se asigure că era mort. Interesant e că a 
îndrăgit țara aia. Acolo s-a stabilit în cele din urmă. 

Urmă altă pauză, apoi Ben vorbi pe un ton calm, dar 
hotărit: 

— Sînt impresionat de toate resursele pe care le-ai 
alocat pentru a face lumină asupra trecutului tatălui 
dumitale. In legătură cu asta, mă întreb dacă poți să-mi 

spui ceva despre o organizaţie cunoscută sub numele Sigma. 

In vreme ce rostea numele, Ben studia cu atenţie chipul 
lui Lenz. Acesta îl privi îndelung. Ben își auzea bătăile inimii. 
Intr-un tirziu, Lenz vorbi: 

— Ai menţionat Sigma în treacăt, dar cred că ăsta este 
adevăratul motiv pentru care ai venit aici. Ce doreşti, domnule 
Simon? 

Ben se înfioră. Se lăsase încolțit. N-avea prea multe soluţii: 
putea încerca să se cramponeze de falsa identitate ori să scoată 
adevărul la iveală. 

Era momentul să scoată vînatul din vizuină. 

— Domnule Lenz, te invit să clarifici natura implicării 
dumitale în organizația Sigma. 

Lenz se încruntă. 

— De ce te afl aici, domnule Simon? De ce te furişezi în 
casa mea şi mă minţi? zise Lenz calm, zîmbind straniu. Eşti 
de la CIA, domnule Simon, nu-i aşa? 

— Ce vrei să spui? zise Ben, zăpăcit. 

— De fapt, cine eşti, domnule Simon? şopti Lenz. 


— Frumoasă casă, zise Anna. A cui e? 

Stătea pe scaunul din faţă al unui BMW albastru, un 
vehicul al poliției fără plăci de înmatriculare. La volan era 
sergentul Walter Heisler, un bărbat vînjos, de vreo patruzeci 
de ani, destul de prietenos. 

— A unuia dintre cei mai, ăă, importanţi cetăţeni ai noștri, 
spuse Heisler, trăgînd din țigară. Jürgen Lenz. 

— Cine e? 

Priveau amîndoi o vilă frumoasă, aflată cam la o sută de 
metri distanță. Anna observă că aproape toate maşinile parcate 
acolo aveau plăci de înmatriculare negre, cu litere albe. Heisler 
o lămuri că trebuia să Alătești ca să ai astfel de plăci de modă 
veche. 

Sergentul scoase un nor de fum. 

— Lenz şi soţia lui sînt activi în cercurile înaltei 
societăţi de-aici. Cred că voi îi numiţi... cum îi zice, filo 

— filantropi? Lenz conduce fundaţia familiei. Au venit aici 
acum vreo douăzeci şi ceva de ani, din Germania. 

— Hmm. 

Ochii o usturau de la fumul de țigară, dar nu se plinse. 
Heisler îi făcea o mare favoare. Prefera să stea acolo, în maşina 
poliției plină de fum. 

— Cîţi ani are? 

— Cincizeci şi şapte, cred. 

— Şi e un personaj important? 

— Foarte. 

Mai erau încă trei vehicule neînmatriculate parcate în zonă: 
una lîngă ei, şi alte două la cîteva sute de metri în josul străzii, 
vizavi de vila lui Lenz. Maşinile erau dispuse într-o clasică 
formaţie rectangulară, astfel ca indiferent pe unde ar fi părăsit 
Hartman cartierul, să-l prindă în cursă. Ofițerii din maşini, 
membri experimentați ai brigăzii de supraveghere erau 
înarmați. 

Anna nu avea nici o armă. Era puțin probabil, îşi zise ea, 
ca Hartman să opună rezistenţă. Din dosarul lui reieşea că nu 
deținuse niciodată o armă, nici nu făcuse vreo cerere pentru 
permis de portarmă. Crimele fuseseră comise cu ajutorul unei 
seringi cu otravă. 

Anna nu ştia prea multe despre Hartman, iar colegii ei 
vienezi cu atît mai puţin. Anna îi spusese prietenului ei Fritz 
Weber că americanul lăsase amprente la locul unei crime din 
Ziirich, nimic mai mult. La rîndul său, Heisler ştia doar că 
Hartman era căutat pentru uciderea lui Rossignol. Asta era 
suficient pentru a-l urmări şi, la cererea oficială a 
reprezentantului FBI în Viena, a-l aresta. 

Anna se întreba cîtă încredere putea avea în poliţia locală. 
Nu era o întrebare retorică. Hartman era acolo şi se întilnea 
cu un om care... 

Brusc îi veni o idee. 

— Tipul ăsta, Lenz, zise ea, are vreo legătură cu nazişti? 

Heisler îşi strivi ţigara în scrumiera plină de la bordul 
maşinii. 

— Păi, tatăl lui... Ai auzit de doctorul Gerhard Lenz? 

— Nu, ar trebui să fi auzit? 

Sergentul dădu din umeri: americani naivi. 

— E unul dintre cei mai răi. A fost coleg cu Josef Mengele, 
care a făcut tot felul de experimente cumplite în lagărele de 
concentrare. 

— Aha. 

Anna îşi zise că Hartman-fiul, cu spiritul de răzbunare al 
unui supraviețuitor, era pe urmele descendenților naziştilor. 

— Fiul lui e un om bun. Şi-a consacrat viaţa îndreptării 
răului făcut de tatăl lui. 

Anna privi prin parbriz magnifica vilă a lui Lenz. Fiul 
era antinazist? Uimitor. Se întrebă dacă Hartman ştia asta. 
S-ar fi putut să nu ştie decît că tînărul Lenz era fiul lui 
Gerhard, fiul unui nazist. Dacă este un fanatic, nu-i va păsa 
că Lenz junior nu semăna cu tatăl său. În cazul acesta s-ar fi 
putut ca Hartman să-i fi administrat deja lui Jiirgen Lenz o 
injecție fatală. 

Iisuse, îşi spuse ea, în vreme ce Heisler îşi aprindea altă 
țigară. De ce-om sta noi aici fără să Jacem nimic? 

— E a dumitale? întrebă deodată Heisler. 

— Ce să fie a mea? 

— Maşina aia. Arătă spre un Peugeot parcat vizavi de vila 
lui Lenz. E acolo de cînd am ajuns noi aici. 

— Nu. Nu e una de-a voastră? 

— Sigur că nu. Imi dau seama după număr. 

— Poate că e a unul vecin. 

— Mă întreb dacă nu cumva colegii dumitale americani 
sînt implicaţi în treaba asta, și te verifică, spuse Heisler 
înfierbîntat. Dacă aşa stau lucrurile, anulez operațiunea asta 
imediat! 

Tulburată, încercînd să se apere, Anna zise: 

— Nu poate fi aşa. Tom Murphy mi-ar fi spus înainte de-a 
trimite pe cineva. Oricum, nu prea părea interesat cînd i-am 
vorbit despre asta. 

Dar dacă o verifica pe ea? Era posibil? 

— Bine, atunci cine e? 

— Cine eşti dumneata? repetă Jürgen Lenz, cu frica 
întipărită pe chip. Nu eşti un prieten de-al lui Winston 
Rockwell. A 

— Intr-un fel, da, zise Ben. Il cunosc dintr-o activitate 
comună. Sînt Benj amin Hartman. Tatăl meu e Max Hartman. 

Îl privi din nou cu atenţie pe Lenz, ca să-i surprindă reacția. 
Lenz se albi la față, apoi expresia i se îmblînzi. 

— Doamne Sfinte, şopti el, acum remarc asemănarea. 
Fratelui dumitale i s-a întîmplat ceva teribil. 

Ben se simţi de parcă ar fi primit un pumn în stomac. 

— Ce ştii dumneata? strigă el. 


Staţia radio din maşina poliției prinse viață. 

— Korporal, wer ist das? 

— Keine Ahnung. 

— Keiner von uns, oder? 

— Richtig. 

Cealaltă echipă observase Peugeot-ul şi voia să ştie dacă 
era o maşină de-a lor; Heisler le spuse că n-avea idee cui 
aparținea. Luă o lunetă, pentru vedere nocturnă, de pe 
bancheta din spate şi o duse la ochi. Pe stradă se întunecase, 
iar maşina neidentificată stinsese luminile. În apropiere nu 
era nici un stîlp de iluminat, aşa că faţa șoferului nu se putea 
distinge. 

— Are un ziar în faţă, zise Heisler. Die Kronen Zeitung... 
de-abia îl pot distinge. 

— Cred că nu-i e uşor să citească pe întuneric, nu? 

— Nu cred că vede mare lucru. 

Heisler părea să împărtăşească umorul ei. 

— Pot să mă uit şi eu? 

Anna nu văzu decît ziarul. 

— E limpede că se străduieşte să nu fie identificat, spuse 
ea, gindind în acelaşi timp: dacă într-adevăr este de la FBI? 
Ceea ce ne spune ceva. Te deranjează dacă folosesc telefonul 
dumitale mobil? 

— Deloc. 

Polițistul îi dădu Eriksonul lui butucănos, şi Anna formă 
numărul Ambasadei americane din Viena. 

— Tom, zise ea cînd Murphy veni la aparat. Sînt Anna 
Navarro. Ai trimis pe cineva la Hietzing? 

— La Hietzing? Aici, în Viena? 

— Da, cazul meu. 

Urmă o pauză. 

— Nu, nu mi-ai cerut asta, nu-i aşa? 

— Ei bine, cineva îmi dă peste cap supravegherea. Crezi 
că ar putea fi de la biroul dumitale? 

— Mai degrabă nu. Oricum, cei de-aici dau socoteală de 
acțiunile lor, din cîte ştiu eu. 

— Mulţumesc. 

Închise şi-i înapoie telefonul lui Heisler. 

— Ciudat. 

— Atunci cine-i în maşina aia? întrebă Heisler. 


— De ce ai crezut că sînt de la CIA? întrebă Ben. 

— Există nişte veterani în comunitatea aia care sînt mai 
degrabă împotriva mea, zise Lenz, dînd din umeri. Ai auzit 
de proiectul Agrafa? 

Trecuseră la votcă. Ilse Lenz tot nu se întorsese în cameră 
şi trecuse o oră de cînd plecase. 

— Poate că nu sub numele ăsta. Imediat după război 
guvernul american — OSS, cum se numea organizaţia de 
dinainte de CIA — a adus ilegal în Statele Unite cîţiva din 
cercetătorii de frunte ai Germaniei naziste. „Agrafa“ era 
numele de cod al acestui plan. Americanii au „albit“ dosarele 
germanilor: le-au falsificat trecutul şi au acoperit faptul că 
erau criminali de război. Au acționat astfel deoarece imediat 
după încheierea războiului, America şi-a îndreptat atenţia spre 
o nouă formă de luptă — războiul rece. Brusc, tot ce conta 
era lupta împotriva Uniunii Sovietice. Americanii pierduseră 
patru ani şi nenumărate vieți luptîndu-se cu naziştii şi, deodată, 


254 


naziştii au devenit prietenii lor — cîtă vreme îi puteau ajuta în 
bătălia împotriva comuniştilor. Acei cercetători erau oameni 
străluciți, creierele din spatele extraordinarelor realizări 
ştiinţifice ale celui de-al Treilea Reich. 

— Și criminali de război. 

— Exact. Unii dintre ei erau răspunzători pentru uciderea 
a mii de prizonieri în lagărele de concentrare. Alţii, precum 
Wernher von Braun şi doctor Hubertus Strughold, 
inventaseră multe dintre armele folosite de nazişti. Arthur 
Rudolph, care a contribuit la uciderea a douăzeci de mii de 
oameni nevinovaţi la Nordhausen, a primit cea mai înaltă 
distincție civilă a NASA! 

Se însera. Lenz se ridică şi aprinse luminile. 

— Americanii l-au adus în Statele Unite pe omul care 
răspundea de lagărele morţii din Polonia. I-au acordat azil 
unui cercetător nazist care condusese experimentele de 
congelare la Dachau, care a ajuns un distins profesor de 
medicină spațială. Oamenii de la CIA care s-au ocupat de 
treaba asta, puținii care au supravieţuit, n-au apreciat deloc 
eforturile mele de-a elucida acest episod. 

— Eforturile dumitale? 

— Da, şi pe cele ale fundaţiei mele. Nu e o parte 
nesemnificativă a cercetărilor pe care le finanțăm. 

— Dar ce ameninţare putea constitui CIA? 

— CIA, din cîte-am înţeles, n-a apărut decît la cîțiva ani 
după război, dar a moştenit controlul operativ al acestor 
agenți. Există aspecte ale istoriei pe care cei din garda veche 
a CIA preferă să le lase necercetate. Unii dintre ei ar fi capabili 
de orice ca să fie siguri de asta. 

— Îmi pare rău, dar nu pot crede. CIA nu se ocupă cu 
uciderea oamenilor. 

— Nu, nu se mai ocupă, admise Lenz, cu o notă de sarcasm 
în glas. Nu după ce l-au ucis pe Allende în Chile, pe Lumumba 
în Congo şi-au încercat să-l asasineze pe Castro. Nu, legea le 
interzice să facă așa ceva. Acum „încheie contracte 

secundare“, cum vă place vouă, oamenilor de afaceri 
americani, să spuneţi. Angajează liber-profesionişti, 
mercenari, prin intermediul unor organizaţii-paravan, astfel 
că ucigaşii nu pot fi niciodată asociați cu guvernul american. 
Lenz tăcu o clipă şi apoi continuă: Lumea e mai complexă 
decît îți închipui dumneata. 

— Dar toate astea sînt de domeniul trecutului, irelevante. 

— Nu chiar irelevante dacă eşti unul dintre bătrînu care ar 
putea fi implicat, continuă Lenz neînduplecat. Vorbesc despre 
politicieni vîrstnici, diplomați pensionaţi, foști demnitari care 
şi-au făcut datoria în tinereţea lor față de Biroul de Servicii 
Strategice. În timp ce-şi fac de lucru prin bibliotecile lor şi îşi 
scriu memoriile, nu.pot evita o anume senzaţie de neliniște. 
Se uită la lichidul transparent din paharul lui, de parcă văzuse 
ceva acolo. Sînt oameni obişnuiţi să aibă putere şi să fie 
respectaţi. N-ar privi cu ochi buni nişte revelații care le-ar 
umbri epoca lor de aur. O, sigur, își spun că tot ce fac e pentru 
binele ţării, pentru renumele Statelor Unite. Multe dintre 
ticăloşiile oamenilor se fac în numele binelui comun. Asta o 
ştiu, domnule Hartman. Cîinii bătrîni şi slabi pot fi foarte 
periculoşi. Se pot da telefoane, pot fi solicitate servicii. 
Mentorii pretind loialitate protejaţilor. Bătrînii înspăimîntaţi 
sînt hotărîți să moară măcar cu onoarea nepătată. Mi-aş dori 
să nu țin seama de scenariul ăsta, însă eu îi cunosc şi ştiu de 
ce sînt în stare. 

Ilse reapăru, ţinînd în mînă un mic volum legat în piele, 
pe cotorul căruia Ben citi numele Hölderlin, scris cu litere 
aurii. 

— Văd că tot despre asta vorbiti, zise ea. 

— Înţelegi, nu-i aşa, de ce sîntem uneori uşor iritaţi, zise 
Lenz cu glas domol. Avem mulți duşmani. 

— Soţul meu a primit multe amenințări, spuse Ilse. Există 
fanatici de dreapta care-l consideră drept un renegat, un om 
care şi-a trădat tatăl. Zîmbi trist şi se înapoie în camera 
alăturată. 

— Aceia mă îngrijorează mai puțin decît cei care din rațiuni 
egoiste nu înțeleg de ce nu putem lăsa şarpele să doarmă. 

Ochii lui Lenz îl priveau cu atenție. 

— Şi ai căror prieteni, cum spuneam, pot fi tentaţi să ia 
măsuri extreme pentru a se asigura că epoca lor de aur rămîne 
de aur. Dar e timpul să mă opresc. Aveai nişte întrebăn despre 
perioada postbelică, întrebări la care sperai să pot răspunde. 


Jürgen Lenz examină fotografia, ținînd-o strîns cu ambele 
mâini. 

— Asta-i tatăl meu, spuse el. 

— Semeni foarte bine cu el. 

— Asta-i moştenirea, nu? zise Lenz cu tristeţe. 

Nu mai era gazda amabilă, fermecătoare. Acum studia 
atent fotografia. 

— Doamne Sfinte, nu. Nu se poate. 

Se cufundă în fotoliu, pămâîntiu la față. 

— Ce nu se poate? Ben insistă. Spune-mi ce şti. 

— Poza e autentică? 

— Da. | 

Vieţile lui Peter, Liesl şi cine ştie ale cîtor altora erau 
garanția autenticităţii ei. 

— Dar Sigma a fost un mit! O legendă! Cu toţii ne-am 
convins de asta. 

— Deci ştii despre ea? 

Lenz se aplecă în față. 

— Trebuie să-ți aminteşti că, în tumultul de după război, 
au circulat tot felul de poveşti fantastice. Una dintre acestea 
a fost Sigma. Se spunea că fusese încheiată un fel de alianță 
între marii industriaşi ai lumii. Arătă spre două chipuri din 
fotografie. Se afirma că oameni precum sir Alford Kittredge 
şi Wolfgang Sieber, unul respectat, celălalt hulit, au făcut front 
comun, că s-au întîlnit în secret şi-au încheiat un pact 
clandestin. 

— Și care era natura acelui pact? 

Lenz dădu neajutorat din cap. 

— Mi-aş dori să ştiu, domnule Hartman... pot să-ţi spun 
Ben? Îmi pare rău. Pînă acum, n-am luat în serios poveştile 
astea. 

— Şi implicarea tatălui dumitale? 

Lenz dădu încet din cap. 

— Dumneata ştii mai multe decît mine. Poate că Jakob 
Sonnenfeld ştie ceva despre asta. 

Sonnenfeld... Sonnenfeld era cel mai important vînător 
de nazişti încă în viaţă. 

— M-ar ajuta? 

— Vorbind în.calitate de sponsor principal al institutului 
său, răspunse Lenz, sînt sigur că o să-şi dea toată silința. Îşi 
turnă ceva mai multă votcă. Încă nu mi-ai explicat cum ai 
ajuns să fii implicat în povestea asta. 

— Îl recunoşti pe omul de lîngă tatăl dumitale? 

— Nu, zise Lenz. Apoi miji ochii studiind fotografia. 
Seamănă puțin cu... dar nici asta nu se poate. 

— Ba da. Tatăl meu lîngă tatăl dumitale. 

— Dar n-are sens, protestă Lenz. Toţi cei din lumea mea 
au auzit de tatăl dumitale. E un mare filantrop. O forţă a 
binelui. Şi, desigur, un supravieţuitor al Holocaustului. Da, 
seamănă cu el... cu dumneata, de fapt, însă, repet: nu are 
sens. 

Ben rîse cu amărăciune. 

— Îmi pare rău, dar lucrurile au încetat să aibă sens pentru 
mine de cînd fostul meu prieten din colegiu a încercat să mă 
ucidă. 

Lenz îl privi compătimitor. 

— Spune-mi cum ai găsit asta. 

Ben îi vorbi despre evenimentele ultimelor cîteva zile, 
încercînd să rămînă cît mai calm cu putință. 

— Deci şi dumneata cunoşti pericolul, zise grav Lenz. 
Există fire invizibile care leagă această fotografie de acele 
morţi. 

Frustrarea încolţea în sufletul lui Ben în vreme ce se 
străduia să găsească un sens celor spuse de Lenz şi să 
rearanjeze informațiile fragmentare pentru a obţine o imagine 
coerentă. În loc să devină mai clare, lucrurile erau tot mai 
tulburi, mai năucitoare. 

Ben îşi dădu seama că Ilse revenise în cameră simţindu-i 
parfumul. 

— Tînărul ăsta aduce numai primejdii, îi spuse ea soţului 
ei, cu un glas aspru. Se întoarse către Ben. lartă-mă, dar nu 
mai pot să tac. Aduci moartea în casa asta. Soţul meu e 
ameninţat de extremişti de mulți ani. Îmi pare rău pentru tot 
ce-al suferit, î însă eşti neglijent, ca toți americanii. Ai venit 
să-l vezi pe soţul meu sub un pretext fals, urmărind propria 
dumitale vendetă. 

— Te rog, Ilse, interveni Lenz. 

— lar acum ai adus moartea cu dumneata, ca pe un oaspete 
neanunţat. Ţi-aş fi recunoscătoare dacă ai părăsi casa mea. 
Soţul meu a făcut destul. Trebuie să-şi dea şi viaţa? 

— [lse e supărată, zise Lenz în chip de scuză. Există aspecte 
ale vieţii mele cu care nu s-a obişnuit. 

— Nu, spuse Ben. Poate că are dreptate. Am pus deja prea 
multe vieți în pericol. 

Chipul lui Ilse devenise imobil. 

— Gute Nacht, spuse ea, pe un ton calm, dar ferm. 

Conducîndu-l pe Ben spre hol, Lenz îi spuse în şoaptă: 

— Aş fi bucuros să te ajut. Să fac ce pot. Să trag nişte sfori 
unde pot, să-ți înlesnesc nişte contacte. lse are dreptate într-o 
privinţă. Te sfătuiesc să fii prudent, prietene. 


Ben părăsi năucit casa lui Lenz. Era depășit de situaţie. 
De ce nu putea recunoaşte că era neputincios, nepregătit să 
lupte cu cei care-i omoriseră fratele? Ceea ce aflase pînă acum 
nu-l conducea nicăieri. Mintea îi era plină de întrebări fără 
răspuns. Max Hartman, filantropul, supravieţuitorul 
Holocaustului, umanitarul — era, în realitate, un om precum 
Gerhard Lenz, un tovarăş de barbarii? Era posibil ca Max să 

fi fost complice la uciderea lui Peter? Era el omul din spatele 
morții propriului său fiu? 

De-aceea dispăruse brusc? Ca să nu aibă de înfruntat 
propria-i demascare? Şi complicitatea CIA? Cum dracu’ a 
ajuns un Obersturmführer din SS să emigreze şi să se 
stabilească în State dacă nu cu ajutorul guvernului american? 
Aliații lui, vechii prieteni, erau în spatele acelor evenimente 
oribile? Era posibil ca ei să acţioneze în folosul tatălui său, ca 
să-l protejeze şi să se protejeze — fără ştiinţa bătrînului? 

„Vorbeşti despre lucruri pe care nu le poți înţelege“, îi 
spusese tatăl lui. 

Ben era pradă unor sentimente contradictorii. O parte din 
el — fiul devotat, loial — voia să creadă că exista o altă 
explicaţie. De cînd auzise dezvăluirile lui Peter dorise un motiv 
ca să creadă că tatăl lui nu era un... un ce? Un monstru. 
Auzea glasul mamei lui, pe patul de moarte, rugîndu-l stăruitor 
să înţeleagă, să încerce să acopere ruptura, să se împace cu 
situația, să-l iubească pe acel bărbat complicat, dificil care 
era Max Hartman. 

In acelaşi timp o parte din el simţea o bine venită 
limpezime. 

M-am străduit mult să te înteleg, ticălosule! se pomeni 
Ben strigînd în gînd. Am încercat să te iubesc. Dar pentru o 
impostură ca asta, pentru hidoşenia adevăratei tale vieți — 
cum aş putea simți altceva decit ură? 

Parcase la mare distanţă de casa lui Lenz. Nu voia ca 
numărul maşinii să-l dea de gol; cel puțin aşa gîndise mai 
devreme, cînd crezuse că Lenz era unul dintre conspiratori. 

Cobori pe aleea din faţa casei şi înainte de-a ajunge în 
stradă, văzu cu coada ochiului o lumină aprinzîndu-se. Era 
becul din plafonul unei mașini aflate la cîțiva metri distanţă. 

Cineva ieşi din mașină şi se îndreptă spre el. 


Trevor văzu o lumină aprinzîndu-se şi se întoarse să se 
uite. Uşa din față era deschisă. Ținta sporovăia cu un bărbat 
mal vîrstnic, probabil Lenz. Trevor aşteptă pînă cînd cei doi 

îşi strînseră mîinile şi ținta porni pe aleea din faţa vilei, apoi 
cobori din maşină. 


24 


Ye să verificați numărul de înmatriculare, ceru Heisler 
prin stația radio din maşină. Apoi se întoarse către 
Anna. Dacă nu sînteti voi şi nici noi, atunci cine e? Trebuie să 
ai vreo idee. 

— Cineva care supraveghează casa, zise ea. Nu-mi place 
treaba asta. 

Se întîmplă ceva aici. Oare ar trebui să-i spun lui Heisler 
ce cred despre Hartman? Era o speculație la urma urmei. 
Dacă Hartman se afla acolo doar ca să obțină informații de la 
Lenz, şi nu ca să-l ucidă? 

Cu toate astea... aveau justificarea legală de-a năvăli în 
vilă. Dacă se dovedea că în timp ce ei stăteau acolo şi 
supravegheau casa, unul dintre cetăţenii de vază ai oraşului 
era în pericol de-a fi ucis? Protestele ar fi fost teribile; s-ar fi 
creat un incident internațional și toate oalele s-ar fi spart în 
capul ei. 

Heisler îi întrerupse gîndurile. 

— Vreau să te duci pînă la maşina aia şi să te uiţi la fața 
omului, spuse el. Vezi dacă îl cunoşti. 

Părea un ordin, nu o cerere. 

Anna acceptă. 

— Am nevoie de o armă, zise ea. 

Heisler îi întinse arma lui. 

— Ai luat-o de pe podeaua maşinii. Probabil că am lăsat-o 
acolo. Nu ţi-am dat-o eu. 

Anna ieşi din maşină şi porni spre vila lui Lenz. Uşa din 
față a casei se deschise. Doi bărbaţi stăteau de vorbă. 

Lenz şi Hartman, observă ea uşurată. 

Cei doi bărbaţi îşi strînseră mîinile cu prietenie, apoi 
Hartman o luă pe alee, spre stradă. 

În interiorul Peugeot-ului se aprinse o lumină. Un bărbat, 
cu un trenci împătunit pe braţul drept ieşi din maşină. 
Atunci îi văzu fața pentru prima oară. 


Faţa! 

Cunoştea fața aia. O mai văzuse. Dar unde? 

Bărbatul cu trenciul pe braţ închise portiera în timp ce 
Hartman ajunse la cinci metri distanță. 

Preţ de o clipă, Anna îl văzu pe bărbat din profil. 

O poză din profil. Văzuse o fotografie din profil a acestui 
om. Imagini din față şi din profil. Asocierea era neplăcută, 
sugerînd primejdia. 

Poze ale unui suspect. La birou. Fotografii destul de 
proaste ale acestui om, din faţă şi profil. Un tip rău. 

Da, văzuse fotografiile alea o dată sau de două ori, la 
şedinţa săptămînală de informare. . 

Dar nu erau poze pentru cazier, ci fotografii făcute de la 
distanţă, în timpul supravegherii, mărite pînă cînd deveniseră 
granulare. 

Nu era un infractor obişnuit, desigur. 

Era un asasin, un asasin de talie internațională, foarte 
experimentat. Se ştiau puține lucruri despre el, însă dovezile 
existente sugerau că era cineva cu resurse şi capacități 
deosebite. Îi veni în minte altă fotografie: cadavrul unui lider 
sindical din Barcelona, despre care se credea că fusese ucis 
de el. Imaginea i se întipărise în memorie, poate din cauza 
felului în care cursese sîngele pe cămaşa victimei — în formă 
de cravată. Altă imagine: un om politic foarte popular din 
sudul Italiei, care conducea o mişcare de reformă naţională. 
Moartea lui fusese atribuită inițial Mafiei, dar ulterior nişte 
fragmente de informaţii îl indicaseră drept asasin pe un bărbat 
cunoscut sub numele de Arhitectul. Candidatul, care primise 
deja amenințări, beneficiase de o gardă personală. Asasinatul 
fusese pus la cale în mod strălucit, nu doar din punct de vedere 
balistic, ci şi politic. Politicianul fusese împuşcat mortal într-un 
bordel plin cu imigranţi clandestini din Somalia, iar 

circumstanțele jenante nu îngăduiseră susținătorilor lui să-i 
transforme moartea într-un martiriu. 

Arhitectul. Un asasin de talie internațională. Victima — 
Hartman. 

Incercă să discearnă un sens: Hartman e într-o vendeta, 
îşi zise ea. Dar celălalt? 

O, Doamne. Ce fac acum? Să încerc să-l prind pe asasin? 

Duse aparatul de emisie-recepţie la buze şi apăsă pe 
butonul de pornire. 

— I] cunosc pe tipul ăsta, îi spuse ea lui Heisler. E un 
ucigaş profesionist. O să încerc să-l elimin. Voi ocupați-vă de 
Hartman. 


— Scuzaţi-mă, strigă bărbatul, îndreptîndu-se grăbit spre 
Ben. 

Ceva nu e-n regulă cu tipul ăsta’, îşi zise Ben. 

Trenciul de pe braţul drept. 

Mersul rapid cu care se apropia. 

Faţa — o față pe care o mai văzuse. O față pe care n-avea 
s-o uite niciodată. 

Ben îşi strecură mîna dreaptă sub jachetă, ajunse cu mîna 
la oţelul rece al armei şi i se făcu frică. 


Anna avea nevoie de Hartman viu; mort, nu i-ar fi fost de 
nici un folos. 

Asasinul era pe cale să-l omoare pe Hartman. Din punctul 
ei de vedere, era mai bine ca Hartman, suspectul ei, să fugă 
decit să fie ucis. In orice caz, trebuia să lase urmărirea lui 
Hartman în seama celorlalți. 

Ridică pistolul lui Heisler. 

Asasinul părea să n-o fi zărit. Era concentrat asupra lui 
Hartman. Anna ştia de la antrenamente că individul căzuse 
victimă celei mai mari slăbiciuni a ucigaşilor profesionişti: 
fixarea asupra țintei. Nu mai era conştient de ce e în jur. Marile 
feline sînt tinte sigure pentru vînători exact în momentul cînd 
se pregătesc să atace. 

Poate că ăsta era avantajul de care avea nevoie. 


263 


— Stai pe loc! strigă ea. Halt, fur-ar să fie! 

Îl. văzu pe Hartman întorcîndu- -se şi privind-o. 

Asasinul îşi smuci uşor capul spre stînga, dar nu se întoarse 
să vadă de unde venise strigătul. 


Anna tinti direct în pieptul asasinului, în centrul masei 
musculare. Era un gest reflex, fusese antrenată să tragă ca să 
ucidă, nu să rănească. 

Ucigaşul se întoarse către Hartman, care scosese şi el o 
armă. 

Arhitectul avea ţinta în vizor. Bănuia că, oricine ar fi 
strigat, nu era o ameninţare imediată. Să se întoarcă şi să 
atace? Ar fi însemnat să-şi piardă ţinta, şi nu va face asta, 
gîndi Anna. 

Dintr-o dată, asasinul începu să se întoarcă... 

Anna calculase greşit. 

Mişcările lui erau nefiresc de line, ca ale unui balerin. 
Răsucindu-se pe călcîie, se întoarse cu o sută optzeci de grade, 
cu arma ridicată şi trase repetat la intervale de o fracțiune de 
secundă. Arma se mişca imperceptibil în mîna lui puternică. 
Cînd se întoarse să se uite, Anna înţelese ce se întîmplase. Cu 
doar o clipă în urmă, patru polițiști vienezi înarmaţi erau 
concentrați asupra lui. Toţi fuseseră împuşcaţi! Fiecare dintre 
gloanţele lui îşi atinsese ţinta. 

Fusese o execuţie teribilă, demonstrînd o îndemânare pe 
care ea n-o mai întilnise niciodată. Era înspăimîntată. 

Omul era un profesionist; hotărîse să elimine toate 
obstacolele înainte de-a se întoarce la ţinta lui — iar ea era 
ultimul obstacol. Ă 

Anna ochise deja cînd bărbatul se răsuci spre ea. Il auzi 
pe Hartman strigînd. Apăsă pe trăgaci și nimeri în centrul 
țintei! 

Ucigaşul se prăbuşi la pămînt, iar arma lui se lovi cu 
zgomot de caldarîm. 

Îl doborîse. Era mort? 

Hartman o rupse la fugă pe stradă. Anna ştia că strada 
era blocată de poliție în ambele direcții, aşa că fugi spre 

bărbatul prăbușit, luă arma de jos şi apoi porni în urmărirea 
lui Hartman. 

Printre tipetele victimelor ce supraviețuiseră împușcă- 
turilor, auzi strigăte în germană, pe care nu le înţelegea. 

— Er steht auf! 

— Er lebt er steht! 

— Nein, nimm den Verdachtigen! 

Hartman alergase direct spre pîlcul de experti în 
supraveghere, toți cu armele scoase şi ațintite spre el. Anna 
auzi alte strigăte... 

— Halt! Keiner Schritt weiter! 

— Polizei! Sie sind verhaftet! 

Un zgomot venit din spatele ei, dinspre locul unde zăcea 
asasinul, îi atrase atentia şi se întoarse la timp ca să-l vadă pe 
ucigaş urcîndu-se cu greu în Peugeot şi trîntind portiera în 
urma lui. 

Supravieţuise, iar acum fugea! 

— Hei, strigă ea către toți, opriţi-l! Peugeot-ul! Nu-l lăsați 
să scape! 

Hartman era înconjurat de cinci poliţişti. Anna se năpusti 
spre maşina care se îndrepta direct spre ea. 

Trase în parbriz, care crăpă formînd mici pînze de 
păianjen, în vreme ce maşina continua să se apropie în viteză 
de ea. Se aruncă într-o parte, lîngă drum, şi Peugeot-ul trecu 
vuind pe lîngă ea şi dispăru din vedere. 

Fuguse! 

— Drace! strigă ea şi se întoarse la timp ca să-l vadă pe 
Hartman cu mîinile sus. 

acientul Optsprezece alerga încet pe o bandă rulantă. 

In gură avea un fel de muştiuc conectat la două 
furtunuri lungi. Nările îi erau prinse cu o clemă. 

Pe pieptul scobit, gol, erau prinse douăsprezece fire ce 

duceau la un monitor EKG. Alt fir ieşea dintr-un mic dispozitiv 

ataşat la degetul arătător. Omul transpira şi era palid. 

— Cum te simţi? întrebă doctorul, un bărbat înalt, cu față 
pămîntie. 

Pacientul nu putea vorbi, însă ridică degetul mare — semn 
că totul era în regulă. 

— Nu uita că e un buton de alarmă chiar în faţa dumitale, 
zise medicul. Foloseşte-l dacă simţi nevoia. 

Pacientul Optsprezece continuă să alerge. 

Doctorul îi spuse colegului său mai scund şi rotofei: 

— Cred că sîntem la capacitatea maximă a exerciţiului. 
Pare să fi depăşit nivelul transferului respirator — a trecut testul. 
Nici un semn de ischemie. Tipul e tare. În regulă, să-l lăsăm 
astăzi să se odihnească. Miine o să înceapă tratamentul. 

Pentru prima dată în acea zi, doctorul cu față pămîntie îşi 
îngădui să zîmbească. 


Princeton, New Jersey 


Marele istoric de la Princeton lucra în biroul său de la 
Dickinson. 

Tot ce se afla în biroul profesorului John Barnes Godwin 
data din anii '40 sau '50, fie că era vorba despre telefonul 
negru cu disc, despre sertarele din lemn de stejar ale fişierului 
sau despre maşina de scris Royal (nu avea nevoie de 
computere). Îi plăceau lucrurile vechi, soliditatea obiectelor 
de pe vremea cînd erau făcute din bachelită, lemn şi oţel, nu 
din plastic. 

Totuşi, nu făceau parte dintre acei bătrîni care trăiau în 
trecut. El îndrăgea lumea de azi. Adesea, îşi dorea ca draga 
lui Sarah, soţia lui vreme de cincizeci şi şapte de ani, să fie 
prezentă şi să împărtăşească bucuriile vieții cu el. Mereu îşi 
doriseră să călătorească după pensionarea lui. 

Godwin studia istoria Europei secolului douăzeci, cîştigase 
premiul Pulitzer, iar cursurile lui se bucurau de o largă audienţă 
în campusul de la Princeton. Mulţi dintre foştii lui studenți 
aveau acum funcții importante în domeniile lor de activitate. 

Preşedintele Rezervelor Federale fusese unul dintre cei mai 
străluciți, ca şi preşedintele de la WorldCom, secretarul de 
stat şi adjunctul său de la Apărare, ambasadorul american la 
ONU, nenumărați membri ai Consiliului Economic, pînă şi 
actualul preşedinte al Comitetului Naţional Republican. 

Telefonul sună şi profesorul Godwin îşi drese glasul înainte 
de a răspunde: 

— Alo. 

Recunoscu imediat vocea. — 

— O, da, domnule Holland, mă bucur să te aud. Sper că 
treaba merge bine. 

Ascultă cîteva clipe, după care spuse: 

— Sigur că îl cunosc, mi-a fost student... Păi, dacă vrei 
părerea mea, un tip fermecător, dar cam încăpăţinat şi foarte 
inteligent. Totdeauna am crezut că avea o puternică motivație 
morală. Insă Ben Hartman mi-a făcut impresia unui om 
rezonabil şi echilibrat. 

Ascultă din nou. 

— Nu, nu e un cruciat. Pur şi simplu nu are temperamentul 
ăsta. ŞI cu siguranță nu e un martir. Cred că se poate discuta 
cu el. 

Altă pauză. 

— Ei bine, nici unul dintre noi nu doreşte subminarea 
acestui proiect, însă doresc să-i acordaţi tînărului o şansă. 
N-aş vrea să aud că i s-a întîmplat ceva. 


è 


Viena 


Camera pentru interogatorii era rece şi sumar mobilată. 
Am început să devin expert, îşi zise Ben sumbru. Oglinda 
prin care putea fi văzut era mare cît o fereastră de dormitor 
dintr-o casă de la periferie. O plasă de sîrmă acoperea o 
fereastră ce dădea într-o deprimantă curte interioară. 

Americanca şedea în celălalt capăt al micii încăperi pe un 
scaun metalic rabatabil. Se prezentase drept agent special 
Anna Navarro de la Departamentul de Justitie al SUA, Biroul 
de Investigații Speciale, şi îi arătase o legitimație pentru a-şi 

întări spusele. Ben îi admiră părul castaniu închis, ondulat, 
ochii de culoarea caramelei, tenul măsliniu. Era înaltă, suplă, 
avea picioare lungi şi se îmbrăca foarte elegant, lucru rar la 
Departamentul de Justiţie. Nu avea verighetă, ceea ce însemna 
că era divorțată, deoarece femeile atît de atrăgătoare se 
măritau de obicei devreme. Fără îndoială că se căsătorise cu 
vreun anchetator guvernamental galant, cu bărbia pătrată, 
care-o cucerise cu povești despre curajul dovedit de el în 
prinderea criminalilor... Apoi stresul creat de două cariere 
dinamice le destrămase căsnicia... 

Pe scaunul de lîngă ea stătea un polițist cu faţă de boxer, 
un tip vînjos, tăcut ce fuma țigări Casablanca una după alta. 
Ben nu ştia dacă polițistul vorbea engleza. Îşi spusese doar 
numele: sergent Walter Heisler, de la Brigada criminalistică a 
poliţiei vieneze. 

După Jumătate de oră de interogatoriu, Ben devenise 
nerăbdător. Încercase să fie rezonabil, să vorbească logic, însă 
anchetatorii lui erau neîndurători. 

— Sînt arestat? întrebă el într-un tîrziu. 

— Vrei să fii? i-o întoarse americanca. 

O, Doamne, să nu înceapă iar. 

— Are dreptul să facă asta? îl întrebă Ben pe masivul poliţist 
vienez care fuma şi-l fixa cu o privire bovină. 

Tăcere, 

— Ei bine? întrebă Ben. Cine-i şeful aici? 

— Cîtă vreme răspunzi la întrebările mele, nu există nici 
un motiv să te arestăm, spuse femeia. Încă. 

— Deci sînt liber să plec. 

— Ai fost reținut pentru interogatoriu. De ce l-ai vizitat pe 
Jürgen Lenz? Nu ne-ai lămurit. 

— Aşa cum spuneam, a fost o vizită de curtoazie. Întreabă-l 
pe Lenz. 

— Te afli la Viena pentru afaceri sau ca turist? 

— Ambele. 

— N-ai programată nici o întîlnire de afaceri. 

— Imi place să fiu spontan. 

— Ai reţinut o cameră pentru cinci zile la o staţiune de 
schi din Alpii Elveţieni, dar nu te-ai dus acolo. 

— M-am răzeîndit. 

— Oare de ce mă îndoiesc? 

— N-am idee. Voiam să văd Viena. 

— Deci ai apărut la Viena, fără rezervare la hotel. 

— Cum spuneam, îmi place neprevăzutul. 

— Înţeleg, zise Anna Navarro, vădit dezamăgită. Şi vizita 
dumitale la Gaston Rossignol, în Zürich, tot de afaceri a fost? 

Doamne, ştiau şi despre asta! Dar cum? Il cuprinse panica. 

— Era prietenul unui prieten. 

— Şi aşa îl tratezi dumneata pe prietenul unui prieten — îl 
ucizi? 

O, lisuse. 

— Era mort cînd am ajuns acolo! 

— Zău, spuse Navarro, deloc convinsă. Te aştepta? 

— Nu. Pur şi simplu m-am dus acolo. 

— Fiindcă îți place să fii spontan. 

— Voiam să-i fac o surpriză. 

— În schimb, te-a surprins el, nu? 

— Da, a fost un şoc. 

— Cum ai ajuns la Rossignol? Cine te-a pus în legătură cu el? 

Ben ezită, puţin cam mult. 

— Aş prefera să nu vorbesc despre asta. 

Ea se apăţă de răspunsul lui. 

— Pentru că nu există nici o cunoştinţă comună, ori ceva 
asemănător, nu? Care a fost legătura lui Rossignol cu tatăl 
dumitale? 

Ce dracu” înseamnă asta? Cît de multe ştia? Ben o privi 
pătrunzător. 

— Să-ţi spun ceva, zise Anna Navarro pe un ton sec. 
Cunosc genul dumitale. Băiat de bani gata, care obţine 
întotdeauna ce vrea. De cîte ori ajungi într-un mare rahat, 
tăticu” te salvează, ori avocatul familiei plătește cauțiunea. 
Te-ai obişnuit să faci orice îţi trece prin cap şi-ţi închipui că 
n-o să trebuiască niciodată să achiţi nota de plată. Ei bine, nu 
ŞI de data asta, amice. 

Ben zîmbi involuntar, dar refuză să-i dea satisfacția de a 
discuta în contradictoriu. 

— Tatăl dumitale e supravieţuitor al Holocaustului, corect? 
continuă ea. 

Deci nu ştie chiar totul. 

Ben dădu din umeri. 

— Aşa mi s-a spus. 

— Iar Rossignol a fost un mare bancher elvețian, da? 

Acum o privea cu atenție. Unde voia să ajungă? 

— De-aceea stăteaţi de veghe dumneata şi toți poliţiştii ăia 
austrieci, în faţa casei lui Lenz, spuse el. Vă aflați acolo ca să 
mă arestați. 

— De fapt, nu, zise femeia cu răceală. Voiam să vorbim cu 
dumneata. 

— Puteai pur şi simplu să mă contactezi. N-aveai nevoie 
de jumătate din poliția Vienei. Pun pariu că ti-ar plăcea să mă 
acuzi de uciderea lui Rossignol ca să scoţi CIA din rahat, nu? 
Sau voi, tipii de la Departamentul de Justiţie, detestați CIA? 
Sînt derutat. 

Agentul Navarro se aplecă în faţă, privindu-l sever cu 
frumoşii ei ochi căprui. 

— De ce erai înarmat? 

Ben ezită, doar o secundă sau două. 

— Pentru a mă apăra. 

— Corect. 

Era o afirmaţie sceptică, nu o întrebare. 

— Ai permis de portarmă în Austria? 

— Cred că asta-i o chestiune între mine și autorităţile 
austriece. 

— Reprezentantul autorităților austriece stă pe scaunul de 
lîngă mine. Dacă el hotărăşte să te acuze de port ilegal de 
armă, eu n-o să-l contrazic. Austriecii dezaprobă vehement 
vizitatorii străini care deţin arme neînregistrate. 

Ben dădu din umeri. Femeia avea dreptate, desigur, dar 
asta părea cea mai mică grijă a lui în acel moment. 

— Aşa că dă-mi voie să-ți spun ceva, domnule Hartman. 

Mi se pare cam greu de crezut că purtai o armă la dumneata 
ca să-l vizitezi pe „prietenul unui prieten“. Mai ales că 
amprentele dumitale au fost găsite peste tot în casa lui 
Rossignol. Ai înțeles? 

— Nu, nu tocmai. Mă acuzi că l-am ucis? Dacă-i aşa, de ce 
n-o spui limpede? 

Ben făcea eforturi să-şi păstreze calmul. 

— Elveţienii cred că fratele dumitale ducea o campanie de 
răzbunare împotriva sistemului bancar. Poate că s-a întîmplat 
ceva cu dumneata după moartea lui, ceva care te-a făcut să 
continui campania lui, dar mai dur. N-ar fi greu de demonstrat 
motivația. Şi mai sînt şi amprentele dumitale. Cred că un 
tribunal elvețian te-ar putea condamna fără probleme. 

Oare credea sincer că el îl omorîse pe Rossignol? În cazul 
acesta, de ce era atît de interesat anchetatorul ăsta special de 
la Departamentul de Justiţie? Nu ştia cîtă putere avea cu 
adevărat aici şi această incertitudine îl neliniştea. Nu da înapoi, 
îşi zise el. Ripostează. , 

Ben să lăsă pe spătarul scaunului. 

— N-ai nici o autoritate aici. 

— Foarte corect. Dar n-am nevoie de autoritate. 

Ce dracu” voia să spună? 

— Atunci ce vrei de la mine? 

— Vreau informaţii. Vreau să cunosc motivul real al vizitei 
dumitale la Rossignol. Motivul real al vizitei la Jiirgen Lenz. 
Ce urmăreşti de fapt, domnule Hartman? 

— Şi dacă nu vreau să-ţi spun? 

Incerca să pară sigur pe el. 

— Vrei să afli ce s-ar întîmpla? Asumă-ți riscul şi fă o 
încercare. 

Iisuse, femeia era pricepută, îşi zise Ben. Răsuflă adînc. 
Pereţii camerei păreau să se strîngă în jurul lui, dar chipul îi 
rămase inexpresiv. Ea continuă: 

— Ştii că există un mandat de arestare pe numele dumitale 
la Ziirich? 

Ben dădu din umeri. 

— Asta-i tare. 

Hotări că venise momentul să fie agresiv, ofensat, să atace, 
aşa cum ar fi reacționat un american arestat pe nedrept. 

— Cunosc, poate, ceva mai bine decît dumneata felul în 
care procedează elveţienii. În primul rînd, îţi trîntesc o amendă 
dacă scuipi guma pe trotuar. Pe urmă, nu există posibilitatea 
extrădării. 

Aflase toate astea din conversațiile cu Howie. 

— Cantonul Zürich obţine destul de greu cooperarea poliției 
din celelalte cantoane. Faptul că Elveţia a devenit celebră 
pentru adăpostirea celor ce fug de plata taxelor înseamnă că 
alte țări ignoră cererile de extrădare ale Elveţiei, considerîndu-le 
o chestiune politică. 

Erau cuvintele lui Howie, pe care Ben le repetă nepăsător, 
înfruntînd-o. Trebuia să priceapă că nu se putea juca cu el. 

— Poliţiştii din Zürich susțin că nu vor să mă „interogheze“. 
Nici măcar nu pretind că au un caz. Atunci de ce nu încetăm 
cu tîmpeniile? 

Anna Navaro se apropie de el. 

— E cunoscut faptul că fratele dumitale încerca să adune 
probe împotriva sistemului bancar elvețian. Gaston Rossignol 
a fost un important bancher elveţian. Îl vizitezi, şi e găsit 
mort. O să revenim la asta. Pe urmă, apari dintr- o dată la 
Viena şi te întîlneşti cu fiul unui nazist notoriu, în ciuda faptului 
că tatăl dumitale a fost într-un lagăr de concentrare. Asta 
seamănă teribil de mult cu un fel de voiaj de răzbunare. 

Deci asta era. Poate că aşa i se părea cuiva care nu cunoştea 
adevărul. Dar Ben nu putea să-i spună adevărul! 

— E absurd, se răsti Ben. Nu-mi pasă de fanteziile dumitale 
despre vendete şi violență. Vorbeai despre bancherii elvețieni. 
Eu fac afaceri cu oamenii ăştia, agent Navarro. Asta-i meseria 
mea. Noi nu ne lăsăm pradă furiei criminale. În lumea mea, 
cele mai adînci răni pe care le poţi căpăta sînt cele făcute de 
cuțitul pentru tăiat hîrtie. 

— Atunci explică-mi ce s-a întîmplat la Bahnhofplatz. 
Vorbeşte-mi şi despre ceilalți. Vreau să ştiu de unde le-ai 
obținut numele şi adresele. 

Ben se mulțumi s-o privească. 

— Unde-ai fost miercuri? 

— Nu-mi amintesc. 

— Cumva în Nova Scotia? 

— Dacă mă gîndesc bine, eram arestat la Zürich, i-o întoarse 
el. Poti verifica la prietenii dumitale, din Zürich. Vezi, îmi 
place să fiu arestat în fiecare ţară pe care-o vizitez. E cea mai 
bună ocazie de-a aprecia obiceiurile locale. 

Ea ignoră înțepătura. 

— Spune-mi de ce-ai fost arestat. 

— Ştii la fel de bine ca mine. 

Navarro se întoarse către colegul care fuma impasibil, apoi 
îl privi din nou pe Ben. 

— De mai multe ori în ultimele zile era să fii ucis. Chiar şi 
azi... 

Ben se trezi la realitate şi se simti cuprins de un sentiment 
de recunoştinţă. 

— Mi-ai salvat viaţa. Cred că ar trebui să-ţi mulțumesc. 

— Să fii al naibii de sigur că trebuie, răspunse ea. Acum, 
spune-mi: de ce crezi că a încercat cineva să te ucidă? Cine-ar 
fi putut şti ce puneai la cale? 

Bună momeală, cucoană. 

— N-am idee. 

— Pot jura că ai idee. 

— Scuze. Poate îi întrebi pe prietenii dumitale de la CIA 
ce anume încearcă să ascundă. Sau e şi biroul dumitale implicat 
în muşamalizare? 

— Domnule Hartman, fratele dumitale geamăn a fost ucis 
în Elveţia, într-un accident de avion dubios. Mai recent, ai 
avut legături inexplicabile cu nişte atacuri armate în ţara ara. 
Moartea pare să te înconjoare ca un parfum ieftin. Ce-ar trebui 
să cred eu? 

— Crede ce vrei. Eu n-am comis nici o crimă. 

— O să te mai întreb o dată: de unde ai numele şi adresele 
acelor oameni? 

— Ale cui? 

— Ale lui Rossignol şi Lenz. 

— Ţi-am spus, sînt cunoştinţe. 

— Nu cred. 

— N-ai decît. ' 

— Ce ascunzi? De ce nu eşti sincer cu mine, domnule 
Hartman? 

— Îmi pare rău. N-am nimic de ascuns. 

Agentul Navarro îşi încrucişă picioarele lungi şi 
frumoase. 

— Domnule Hartman, zise ea, de-a dreptul exasperată. O 
să-ți propun un tîrg. Dumneata cooperezi cu mine, iar eu o 
să-mi dau toată silința să-i fac pe elveţieni şi austrieci să te 
lase în pace. 

Oare era sinceră? Neîncrederea lui devenise aproape 
reflexă. 

— Deoarece am impresia că dumneata i-ai pus pe urmele 
mele, promisiunea asta mi se pare fără suport. Nu trebuie să 
mai stau aici, nu? 

Ea îl privi în tăcere, muşcîndu-și buza. 

— Nu. Scoase o carte de vizită, scrise ceva pe spatele ei şi 
i-o întinse. Dacă te răzgîndeşti, asta-i adresa hotelului meu 
din Viena. 

Se terminase. Slavă Domnului. Neliniştea îi dispăru brusc. 

— Incîntat de cunoştinţă, agent Navarro, spuse Ben, 
ridicîndu-se. Și-ţi mulțumesc încă o dată că mi-ai salvat viaţa. 

urerea era intensă, copleşitoare; altul în locul lui şi-ar 

fi pierdut cunoştinţa. Mobilizîndu-și întreaga capacitate 

de concentrare, Trevor transmise durerea altui corp — o sosie 
imaginară. Numai prin puterea voinţei reuşi să-şi croiască 
drum pe străzile din Viena pînă la o clădire de pe Taborstrasse. 
Pe urmă îşi aminti că mașina fusese furată — gîndea cu 
încetineală, asta-l îngrijora cel mai mult. Mai conduse pe vreo 

cinci străzi, apoi o abandonă, cu cheile în contact. Poate că 
vreun idiot avea s-o fure şi va fi prins în plasa pe care poliția 
o întinsese, cu siguranţă, în tot oraşul. 

Porni şchiopătînd pe stradă, ignorînd privirile curioase 
ale trecătorilor. Ştia că sacoul îi era pătat de sînge. 

Reuşi să ajungă la 'Taborstrasse, la biroul aflat la parter, 
anunţat de o placă din alamă pe care scria. DR. THEODOR 
SCHREIBER, INTERNE ŞI CHIRURGIE GENERALĂ. 

Biroul era cufundat în întuneric şi nu răspunse nimeni 
cînd sună. Trevor ştia că e tîrziu și că dr. Schreiber îşi 
respecta programul. Continuă să sune. Schreiber locuia în 
apartamentul din spatele micului său cabinet, iar soneria se 
auzea şi acolo. 

După cîteva minute, lumina se aprinse și la interfon se 
auzi o voce iritată: 

— Ja. 

— Doktor Schreiber, es is Christoph. Es ist ein Notfall. 

Uşa din faţă a clădirii fu deschisă electronic. Pe urmă se 
deschise şi uşa din hol, pe care se afla altă placă din alamă, cu 
numele doctorului pe ea. 

Doctorul Schreiber părea prost dispus. 

— Mi-ai întrerupt cina, spuse el pe un ton grav. Sper să 
fie ceva important. Apoi observă sacoul pătat de sînge. În 
regulă, în regulă, urmează-mă. Medicul se întoarse şi intră 
în cabinet. 

Doctorul Schreiber avea o soră care trăia la Dresda, de 
mai multe decenii. Pînă la căderea Zidului Berlinului, acest 
simplu accident geografic — el fugise din Berlinul de Est în 
1961 — fusese suficient pentru a acorda serviciilor secrete 
est-germane un ascendent asupra doctorului. 

Dar Stasi nu intenționa să-l şantajeze sau să-l transforme 
într-un soi de spion. Nu, Stasi avea o treabă mult mai banală 
pentru el: pur şi simplu să le acorde asistenţă medicală 
agenților săi din Austria în caz de urgenţă. Medicii din Austria, 
ca şi din multe alte ţări ale lumii, sînt obligaţi de lege să 

raporteze poliției rănile provocate de gloanţe. Doctorul 
Schreiber trebuia să fie mai discret atunci cînd se întîmpla să 
apară la uşa lui vreun agent Stasi rănit. 

Trevor, care trăise la Londra mai mulți ani ca agent sub 
acoperire înainte de-a fi recrutat de Sigma, fusese trimis din 
cînd în cînd la Viena, sub pretextul unor călătorii de afaceri, 
şi apelase de două ori la bravul medic. 

Chiar şi acum, cînd războiul rece se terminase de mult şi 
perioada în care Schreiber acorda asistență sub acoperire 
Germaniei de Est era aproape încheiată, Trevor nu se îndoia 
că doctorul va coopera. Schreiber putea fi condamnat pentru 
sprijinul acordat Stasi şi nu dorea asta. 

Vulnerabilitatea nu-l împiedică pe doctorul Schreiber să 
se zbirlească revoltat: 

— Eşti norocos, se răsti el. Glonţțul a trecut chiar pe 
deasupra inimii. Dacă intra sub un unghi ceva mai mic, ai fi 
murit imediat. Se pare că a intrat pe o direcție oblică, săpînd 
un fel de canal în piele şi în tesutul gras. A sfîşiat chiar şi 
cîteva fibre de la suprafaţa muşchiului pectoral şi a ieşit pe la 
subsuoară. Probabil că te-ai răsucit la timp. 

Doctorul Schreiber îl privi pe deasupra ochelarilor pe 
Trevor, care tăcea. 

Introduse un forceps în rană, şi Trevor gemu. Îşi simți 
trupul inundat de o neplăcută fierbinţeală şi de o durere atroce. 

— A fost cîte pe ce să-ți provoace vătămări serioase ale 
nervilor şi vaselor sanguine din zona plexului brahial. Dacă 
s-a fi întîmplat aşa, n-ai mai fi putut folosi braţul drept. Poate 
chiar l-ai fi pierdut. 

— Sînt stîngaci, zise Trevor. Oricum, nu vreau să cunosc 
detaliile macabre. 

— Bine, spuse absent doctorul, ar trebui să mergi la spital, 
la Allgemeines Krankenhaus, dacă vrei să facem o treabă ca 
lumea. 

— Asta-i exclus, ştii bine. 

O durere ascuţită îl fulgeră în braţ. 

Medicul injectă cu anestezic zona din jurul rănii. Cu un 
foarfece mic şi un forceps, extirpă nişte ţesut, spălă rana şi 
începu s-o coasă. 

Trevor simţea nişte zvîcnituri, dar nu durere. 

— Vreau să te asiguri că rana n-o să se deschidă dacă mă 
mişc, zise el. 

— Ar trebui s-o laşi mai moale o vreme. 

— Mă vindec repede. 

— Aşa e, spuse doctorul. Acum îmi amintesc. 

Omul se vindeca repede, ciudat de repede. 

— Timpul e un lux pe care nu mi-l permit, zise Trevor. 
Vreau să coşi rana strîns. 

— Aș putea folosi un material mai dur, dar va rămîne o 
cicatrice urîtă. 

— Nu-mi pasă. 

— Bine, spuse medicul, întorcîndu-se către masa cu 
ustensile. 

După ce-şi termină treaba i se adresă lui Trevor: 

— Pentru dureri, pot să-ți dau nişte Demerol. 

— N-am nevoie, spuse Trevor. 

— Cum dorești. 

Trevor se ridică gemînd. 

— În regulă, mulţumesc pentru ajutor, zise el şi îi întinse 
doctorului cîteva bancnote de o mie de şilingi. 


Anna îşi stropi faţa cu apă fierbinte. De treizeci de ori, 
cum o învățase mama ei, ca să-şi menţină tenul sănătos şi 
strălucitor. 

Auzi telefonul sunînd. Înşfăcă un prosop ca să se şteargă 
pe față şi alergă să răspundă. 

— Anna, sînt Robert Polozzi. Am sunat cumva prea tîrziu? 

Robert Polozzi, de la serviciul de identificare. 

— Nu, deloc, Robert. Ce e? 

— E vorba despre verificarea patentului. 

Uitase de asta. Îşi tamponă faţa umedă cu prosopul. 

— Neurotoxina... 

— A, da. Ai găsit ceva? 

— Ascultă aici. La 16 mai, anul ăsta, număr de patent — 
mă rog, e un număr lung — în orice caz, un patent pentru 
exact acest compus sintetic a fost solicitat de o mică firmă de 
biotehnologie numită Vortex, cu sediul în Philadelphia. Acolo 
scrie că e „un produs sintetic analog veninului melcului de 
mare conus, propus pentru utilizarea in vitro“. Urmează nişte 
chinezării despre „localizarea canalelor ionice“ şi „depistarea 
receptorilor sucului gastric“. Făcu o pauză, apoi continuă cu 
glas nesigur: Am sunat acolo. Adică la Vortex. Cu un pretext, 
desigur. 

— Ai aflat ceva? 

— Păi, nu prea. Cei de-acolo spun că stocurile din toxina 
asta sînt minime şi se află sub control strict. Substanţa e greu 
de produs, aşa că au cantităţi mici, şi se află în stadiu 
experimental. I-am întrebat dacă ar putea fi folosită drept 
otravă, iar tipul cu care am vorbit, directorul științific al firmei, 
a confirmat. Zicea că o doză foarte mică poate provoca 
imediat un stop cardiac. 

Anna fu cuprinsă de entuziasm. 

— Ţi-a spus că produsul se află sub control strict — asta 
înseamnă că e ținut sub cheie? 

— Da. 

— Şi tipul ăsta ţi s-a părut sincer? 

— Da, dar cine ştie? 

— Bună treabă, mulțumesc. Poţi afla dacă le lipseşte vreo 
cantitate din produsul ăsta? 

— Am făcut asta deja, zise mîndru funcţionarul. Răspunsul 
e nu. 

Anna se simţi dezamăgită. 

— Vreau tot ce poți afla despre Vortex. Proprietari, 
directori, angajaţi şi-aşa mai departe. 

— Vol încerca. 

Anna închise telefonul şi rămase pe marginea patului, 
cugetînd. Era posibil ca, mergînd pe acest fir, să dezlege misterul 
conspirației din spatele crimelor. Sau să nu dezlege nimic. 

Rezultatele investigaţiilor se dovedeau tot mai frustrante. 
Poliţia vieneză nu reuşise să-l prindă pe asasin, iar maşina se 
dovedise a fi furată. Altă fundătură. 

Îşi aminti apoi de Hartman. Împotriva voinței ei, îl găsea 
simpatic, chiar atrăgător. Un băiat de bani gata, născut în 
belşug, binecuvîntat cu o înfăţişare plăcută, extrem de 
încrezător în sine. Era ca Brad, jucătorul de fotbal care o 
violase. Lumea le acorda favoruri speciale acestor oameni. 
Asemenea indivizi, după cum spunea o prietenă de-a ei din 
colegiu mai slobodă la gură, îşi închipuiau că rahatul lor nu 
are miros. Credeau că puteau ieşi basma curată din orice 
situație. 

Oare era Hartman un criminal? Puțin probabil. Anna 
credea versiunea lui despre cele întîmplate acasă la Rossignol. 
Se potrivea cu amprentele şi cu impresia pe care şi-o făcuse 
despre el. Totuşi, avea o armă, vameşii nu înregistraseră 
intrarea lui în Austria, iar el nu oferise nici o explicație pentru 
asta... Pe de altă parte, o percheziție minuțioasă a maşinii lui 
nu dezvăluise nimic. Nici seringi, nici otrăvuri, nimic. 

Era greu de spus dacă el făcea parte din conspirație. Dar 
dacă moartea fratelui lui fusese impulsul pentru crimele ce-au 
urmat? Dar de ce aşa multe, și într-un interval atît de scurt? 

Un lucru era cert: Benjamin Hartman ştia mai mult decît 
voia să spună, iar ea nu avea nici autoritatea, nici motivele 
pentru a-l reține. Era teribil de frustrant. Se întrebă dacă 
dorinţa ei — mă rog, obsesia — de a-l încolți avea vreo legătură 
cu Brad, cu vechile ei răni. 

Işi luă agenda de pe masă, căută un număr de telefon şi-l 
formă. 

Aşteptă puţin înainte ca o voce gravă de bărbat să 
răspundă: 

— Donahue. 

Donahue era expert în operațiunile de spălare a banilor, 
iar ea Îi ceruse discret ajutorul înainte de-a pleca în Elvetia. 
Nu-i dăduse amănunte, dar lui nu-i păsa de natura investigației 
ei; părea să privească situaţia ca pe o provocare. 

— Sînt Anna Navarro, zise ea. 

— A, da, în regulă, ce faci pe-acolo, Anna? 

Ea se trezi abordînd limbajul tipic de gaşcă: 

— Bine fac, mersi. Dumneata ce faci cu urma banilor? 

— Ăăă, nimic. Ne lovim cu capu” de un mare zid. Se pare 
că tipii ăia morți primeau regulat bani, virați în conturile lor 
din nişte paradisuri fiscale de genul Insulelor Cayman. Acolo 
am dat de zid. 

— Şi dacă se duce cineva la băncile alea cu o cerere oficială? 

Un rîs scurt, zeflemitor: 

— Ne-ar trage în piept. Dacă le-am trimite o cerere TAM 
pentru verificarea documentelor financiare, ne-ar spune că 
or să se ocupe de ea în următorii cîţiva ani. 

Anna ştia că TAM era tratatul de asistență mutuală, în 
vigoare între Statele Unite şi multe dintre acele paradisuri 
fiscale. 

— Virginele Britanice şi Insulele Cayman sînt cele mai rele, 
ne-ar spune că o să dureze doi sau trei ani. 

— Oho. 

— Şi chiar dacă şi-ar deschide portile magice și ne-ar arăta 
tot, n-am afla decît de unde-au primit banii. Poți paria pe 
salariul tău că ar fi vorba despre alt paradis fiscal. Isle of 
Man, Bahamas, Bermude, San Marino, Anguilla. Probabil că 
un întreg lanţ de bănci străine şi companii fictive. In ziua de 
azi, banii pot străbate întreaga lume, trecînd prin zeci de 
conturi, în cîteva secunde. 

— Te superi dacă te întreb ceva? 

— Dă-i drumu”. 

— Cum reuşiţi voi să aflați ceva despre spălarea banilor? 

— A, avem resurse, spuse el, oarecum defensiv. Numai că 
durează ani de zile. 

— Grozav, zise ea. Mulţumesc. 


Intr-o încăpere mică de la etajul cinci al Sicherheitsbiiro, 
la sediul central al poliţiei vieneze de pe Rossauer Lânde, un 
tînăr stătea în fața unui computer, cu nişte căşti la urechi. Din 

cînd în cînd, strivea cîte-o țigară într-o scrumieră aurie de pe 
masa gri din plastic. 

Intr-un chenar mic, în partea superioară din stînga 
ecranului, era numărul de telefon pe care-l supraveghea, data, 
ora de începere, durata convorbirii măsurată pînă la o zecime 
de secundă, numărul de telefon apelat. Pe restul ecranului 
era o listă cu numere de telefon, reprezentind fiecare apel 
făcut la numărul supravegheat. Tot ce-aveai de făcut era să 
îndrepți cursorul spre oricare dintre numere şi să apeşi de 
două ori pe mouse, iar conversaţia înregistrată digital începea 
să se audă, fie în căşti, fie la difuzoarele exterioare. Mici bare 
roşii dansau pe ecran, după cum fluctua volumul sonor. Se 
putea regla atît volumul, cît şi viteza redării. 

Fiecare telefon pe care-l dăduse femeia din camera ei de 
hotel era înregistrat în memoria acestui computer. Tehnologia 
impresionantă fusese livrată poliției vieneze de către israelieni. 

Uşa micii încăperi se deschise și intră sergentul-detectiv 
Walter Heisler. Tehnicianul îşi scoase căştile, stinse ţigara şi 
ridică privirea. 

— Ceva interesant? întrebă detectivul. 

— Majoritatea apelurilor au fost spre Washington. 

— Conform legii ar trebui să informăm Interpolul cînd 
înregistrăm convorbiri internaţionale. 

Detectivul clipi şiret din ochi. Tehnicianul ridică 
sprîncenele într-o complicitate tăcută. Heisler trase un scaun. 

— Te deranjează dacă rămîn şi eu? 


California 


Tînărul miliardar Arnold Carr, magnat al computerelor, 
primi apelul pe telefonul său mobil în timp ce se plimba 
printr-o pădure de conifere din nordul Californiei împreună 
cu vechiul său prieten şi mentor, expertul în investiţii Ross 
Cameron. 

Cei doi petreceau un week-end în compania unora dintre 
cei mai bogaţi şi puternici oameni din America, la cabana 

cunoscută sub numele de Dumbrava Boemiană. În tabără 
începuse un fel de joc stupid, numit paintball, condus de 
directorul executiv al Bank America şi de ambasadorul 
american în Marea Britanie. 

Carr, fondatorul unei companii de software extrem de 
prosperă, avea rareori şansa de a-şi petrece timpul cu prietenul 
său, miliardarul Ross Cameron, aşa-numitul înțelept din Santa 
Fe. Profitînd de ocazie, cei doi colindau mult prin păduri, 
vorbind despre bani şi afaceri, filantropie şi colecții de artă, 
despre copiii lor şi despre extraordinarul, ultrasecretul proiect 
la care fuseseră amîndoi invitaţi să participe. 

Carr scoase micul telefon din buzunarul cămăşii ecosez 
cu vizibilă iritare. Prea puţini oameni aveau acest număr, şi 
primiseră instrucțiuni să nu-l deranjeze sub nici o formă în 
timpul week-end-ului. 

— Da, spuse Carr. 

— Domnule Carr, îmi pare foarte rău că vă deranjez într-o 
dimineaţă de duminică, se auzi un glas domol. Sper că nu 
v-am trezit. Sînt domnul Holland. 

Carr recunoscu imediat vocea. 

— O, nu-i nimic, zise el, devenind cordial. Sînt treaz de 
mai multe ceasuri. Ce s-a întîmplat? 

După ce „domnul Holland“ termină ce-avea de spus, Carr 
zise: 

— Să văd ce pot să fac. 

en sosi la hotelul său pe la ora nouă seara. Luase un 
taxi de la sediul poliției, deoarece nu mai putea folosi 
Opelul Vectra. Două geamuri fuseseră sparte în timpul 
schimbului de focuri, iar scaunele din piele erau acoperite cu 
cioburi de sticlă. 
Holul era liniştit, turiştii aflîndu-se fie la cină, fie în 
camerele lor. 

Recepţionerul, de vîrstă medie, cu o privire şireată, îi 
întinse cheia camerei înainte de a i-o cere Ben. 

— Mulţumesc, zise el. Am vreun mesaj? 

Recepţionerul apăsă pe tastele computerului. 

— Nu, domnule, doar cel pe care l-aţi primit deja. 

— Care-a fost ăsta? 

Cum? îşi spuse alarmat. N-am primit nici un mesaj de 
cînd sînt la Viena. 

— Nu ştiu, domnule. L-aţi obținut acum cîteva ore. 

Bătu din nou tastele. 

— În seara asta, la ora şase şi douăzeci, ați primit un mesaj 
de la operatorul hotelului. 

— Poţi să mi-l mai dai o dată? 

Fie era o greșeală, fie... 

— Imi pare rău, domnule, de îndată ce turistul primeşte 
mesajul, acesta e şters. 

Ben luă micul ascensor pînă la etajul patru, strîngînd 
nervos între degete sfera de alamă ce atîrna de cheia camerei. 
O suspecta pe Anna Navarro că a pus pe vreun coleg de-al ei 
să sune la hotel ca să primească mesajele lui, ca să vadă cu 
cine era în legătură. N 

Dar cine lăsase mesajul? In afară de agentul Navarro, doar 
detectivul particular ştia unde locuia. Era prea tîrziu ca să-l 
sune pe detectiv; Hans Hoffman nu putea fi la birou la ora 
aceea. 

Navarro îl bănuia; însă nu avea certitudinea că el îl ucisese 
pe Rossignol. Trebuia să-şi fi dat seama că nu avea de-a face 
cu un criminal în serie. La urma urmei, dată fiind experiența 
e1 în materie de omucideri, trebuia să ştie dacă el corespundea 
profilului de asasin. 

Atunci ce urmărea? Oare lucra ea pentru CIA sau pentru 
vreo echipă de veterani de-acolo, ştergînd urmele, ajutînd la 
acoperirea implicării lor prin aruncarea bănuielilor asupra lui? 

Un fapt era cert: Gaston Rossignol, unul dintre fondatorii 
acelei misterioase corporaţii în care se putea ori nu să fie 
implicată CIA, tocmai fusese ucis. Ca şi Peter, a cărui singură 

greşeală consta în aceea că descoperise o listă de directori ai 
misterioasei corporaţii. Oare amîndoi fuseseră ucişi de aceiași 
oameni? Părea foarte probabil. 

Să fie vorba despre americani? Despre CIA? 

Era greu de stabilit. Jimmy Cavanaugh era american... 
Dar ar fi putut lucra pentru nişte străini. 

Pe urmă, mai era şi misterioasa dispariție a lui Max. 

De ce se făcuse nevăzut? Godwin nu elucidase această 
enigmă. De ce-l sunase Max pe Godwin chiar înainte de-a 
pleca? Oare fusese ucis şi tatăl său? 

Era momentul să mai dea un telefon la Bedford. 

__ Cheia camerei îi dădu puţin de furcă, apoi uşa se deschise. 
Incremeni. 

Lumina era stinsă, deşi atunci cînd plecase lăsase toate 
becurile aprinse. 

Ei haide, îşi zise el, probabil că le stinsese camerista. 

Devenise de-a dreptul paranoic, după evenimentele din 
ultimele zile. 

ȘI, totuşi... 

Incet, închise uşa, o încuie şi se întoarse pe hol, în căutarea 
unui îngrijitor sau a şefului personalului. Nu văzu pe nimeni. 
Se întoarse şi cobori pe scări pînă la etajul trei. Acolo, la 
capătul altui hol lung, zări un îngrijitor ieşind dintr-o cameră. 

— Fii amabil, zise Ben, mărind pasul. Ai putea să mă ajuţi? 

Tînărul îngnijitor se întoarse. 

— Da, domnule. 

— Uite ce e, spuse Ben, uşa camerei mele s-a blocat. Poţi 
s-o deschizi? 

Ji puse îngrijitorului în palmă o bancnotă de cincizeci de 
şilingi şi adăugă ruşinat: 

— E a doua oară cînd mi se întîmplă. Nu vreau să mai 
cobor la recepție. E la etajul de deasupra. Camera patru sute 
şaisprezece. 

— A, da, sigur, domnule. Un moment, vă rog. Căută 
într-un inel de chei prins la centură. Da, domnule, vă 
rog. 

Luară ascensorul pînă la etajul patru. Îngrijitorul deschise 
uşa cu numărul 416. Ben rămase în spatele lui, lateral, ca să 
poată privi în cameră dintr-un unghi oblic, fără să fie văzut. 

Observă o siluetă! Conturul unui bărbat profilat în lumina 
ce venea dinspre uşa deschisă a băii. Omul stătea ghemuit, şi 
tintea uşa cu o armă cu ţeavă lungă! 

Bărbatul se întoarse şi Ben îi văzu fața. Era asasinul care 
încercase să-l ucidă cu cîteva ceasuri în urmă în faţa vilei lui 
Jurgen Lenz! Asasinul de la hanul elveţian. Omul care-i 
omorise fratele. 

Ingrijitorul ţipă „Nu!“ şi-o luă la fugă pe hol. 

Preţ de o clipă, ucigașul fu derutat. Ezitarea lui îi permise 
lui Ben să-și ia tălpăşița. Auzi în spatele lui o serie de şuierături 
înfundate, apoi zgomotul gloanțelor ce se înfigeau în pereți. 
Îngrijitorul tipa tot mai tare, iar împuşcăturile se auzeau tot 
mai aproape, ca şi paşii grăbiti ai ucigaşului. Ben o luă la 
goană. Drept în fata lui se afla uşa care dădea spre scări. 
Renunță să o ia pe acolo ca să nu ajungă prizonier în casa 
scării, cu un asasin înarmat pe urmele lui. Coti pe coridor la 
dreapta, văzu uşa deschisă a unei camere, lîngă care era 
căruciorul unei menajere, şi sări în încăpere, închizînd uşa 
după el. Se lipi cu spatele de ușă, cu răsuflarea întretăiată, 
întrebîndu-se dacă ucigașul îl văzuse intrînd acolo. Auzi nişte 
paşi înfundaţi — asasinul trecuse mai departe — şi pe îngrijitor 
strieînd. 

Un țipăt răsună în cameră! O cameristă scundă, în 
uniforma bleu stătea ghemuită într-un colţ al încăperii. 

— Taci! şuieră Ben. 

— Cine eşti? bolborosi femeia, îngrozită, într-o engleză 
stilcită. Te rog, nu mă lovi! 

— Taci, repetă Ben. Lasă-te jos. Dacă taci, n-o să ți se 
întîmple nimic rău. 

Femeia se întinse pe covor, scîncind înspăimîntată. 

— Chibrituri! spuse Ben. Am nevoie de chibrituri! 

— In scrumieră! Vă rog... pe birou, lîngă televizor! 

Ben le găsi. Detectorul de fum era montat în tavan. Se sui 

pe un scaun, aprinse un chibrit şi-l ţinu lîngă rola detectorului. 
In cîteva secunde porni sirena unei alarme de incendiu în 
cameră şi pe coridor — un zgomot metalic aspru, repetat la 
intervale regulate. Dinspre hol se auziră țipete, în vreme ce 
oaspeţii hotelului ieşeau în fugă din camere. După alte cîteva 
secunde, apa începu să curgă din sistemul de stropire din tavan, 
udînd covorul şi patul. Camerista ţipă din nou cînd Ben se 
întoarse şi deschise uşa. Pe hol era o zarvă de nedescris: 
oamenii alergau zăpăciți, gesticulînd, țipînd unul la altul în 
timp ce apa curgea din tavanul coridorului. Ben ieşi în goană 
din cameră, alăturîndu-se mulțimii înnebunite ce fugea spre 
casa scării. Ştia, după înălțimea scării principale ce ducea spre 
intrarea din faţă a hotelului, că trebuia să mai existe o ieşire 
spre o stradă sau alee din spatele clădirii. 

Casa scării se deschidea spre un condor întunecat, luminat 
doar de un tub cu neon ce clipea bizîind în tavan, dar reuși să 
distingă uşile duble ale bucătăriei hotelului. Alergă într-acolo, 
împinse uşile şi continuă să alerge. Trase zăvorul de oţel şi 
deschise uşa masivă spre exterior. O rampă cobora spre o 
alee îngustă, ticsită cu lăzi de gunoi. Se avîntă pe rampă şi, 
auzind sirenele pompierilor în depărtare, dispăru pe aleea 
întunecată. 

După douăzeci de minute ajunse la o clădire înaltă, 
modernă, cu vedere spre Dunăre — un hotel american banal, 
ce făcea parte dintr-o rețea internațioanlă. Traversă cu pas 
sigur holul șpre ascensoare, ca un turist ce locuia acolo. 

Un minut mai tîrziu bătea la uşa camerei 1423. 

Agentul special Anna Navarro întredeschise uşa. Era într-o 
cămaşă de noapte din flanel, nemachiată, dar arăta superb. 

— Cred că sînt pregătit să cooperez, spuse Ben. 


Anna Navarro îi oferi lui Hartman un pahar cu băutură 
de la micul bar aflat în cameră. Părea chiar mai serioasă decit 
la secția de poliție. Peste cămaşa de noapte îşi pusese un halat 
de baie alb. Probabil că nu se simte la largul ei, îşi zise Ben, 
cu un bărbat străin în cameră, îmbrăcată pentru culcare. 

Ben dădu peste cap paharul. Scotch-ul era slab, dar cu 
toate acestea alcoolul îşi făcu efectul. 

Anna se aşeză întîi în faţa lui, pe marginea patului, apoi 
renunță şi se instală într-un fotoliu mare, pe care-l trase lîngă 
canapea. 

Prin fereastră se vedeau lămpile cu neon ale Vienei, 
scînteind sub cerul înstelat. 

Navarro se aplecă spre Ben. 

— Crezi că a fost acelaşi tip? 

Din glas îi dispăruse tonul aspru. 

— Sigur. N-o să-i uit niciodată fața. 

Ea oftă. 

— ŞI eu care credeam că l-am rănit grav. Tipul e extrem de 
periculos. Ai avut noroc şi ai procedat bine folosindu-l pe 
îngrijitor. Ai reuşit să-l derutezi pe amicul nostru şi ai cîştigat 
timp. Bine lucrat. 

Ben o privi încîntat de complimentul neaşteptat. 

— Ştiu ceva despre tipul ăsta? 

— Am citit un dosar, dar e incomplet. Se pare că trăieşte în 
Anglia, probabil la Londra. 

— E englez? 

— Fost ofițer de informaţii est-german — Stasi. Agenţii lor 
de teren se numărau printre cei mai antrenați din lume şi, cu 
siguranţă, printre cei mai cruzi. Se pare că omul a părăsit 
organizația cu multă vreme în urmă. 

— De ce trăieşte în Anglia? 

— Cine ştie? Poate că evită autoritățile germane, ca 
majoritatea foştilor lui colegi. N-am aflat însă dacă e un ucigaș 
plătit, ori dacă e în slujba vreunei organizații. 

— Cum îl cheamă? A 

— Vogler, cred. Hans Vogler. In mod sigur e aici cu o 
sarcină precisă. 

Sarcina sînt eu, gîndi Ben. 

— Ziceai că ar putea fi în slujba unei organizatii. 

— Aşa spunem noi cînd nu descifrăm schema unei acțiuni. 
Făcu o pauză înainte de a continua. Şi dumneata ai putea fi în 

slujba unei organizaţii, şi nu mă refer la Hartman Capital 
Management. 

— Tot nu mă crezi, nu-i aşa? 

— Ei bine, cine eşti şi ce urmăreşti de fapt? 

— Ei, haide, zise el înfierbîntat. Să nu-mi spui că voi nu 
aveți un afurisit de dosar despre mine. 

Ea se încruntă. 

— In ce te priveşte nu cunosc decît fapte izolate, fără vreo 
explicație rațională care să le confere coerență. Susții că te 
afli la Ziirich cînd, dintr-o dată, apare cineva din trecutul 
dumitale şi încearcă să te ucidă, dar ajunge să fie el omorît. Şi 
pe urmă cadavrul lui dispare. Mai ştiu că ai intrat ilegal în 
Elveţia şi că amprentele dumitale se află în casa unui bancher 
numit Rossignol, despre care pretinzi că era mort cînd ai ajuns 
acolo. Ai o armă, deşi nu vrei să spui de unde o ai şi pentru 
ce. 

Ben o asculta cu răbdare. 

— De ce te-ai întîlnit cu acest Lenz, fiul unui faimos nazist? 

Ben clipi, nehotărît cît anume să divulge. Inainte ca el să 
formuleze un răspuns, ea vorbi din nou. 

— Asta vreau să ştiu. Ce are Lenz în comun cu Rossignol? 

— Fratele meu... începu Ben. 

— Cel care a murit acum patru ani. 

— Aşa credeam. S-a dovedit însă că se ascundea de nişte 
oameni periculoși. Nu ştia exact cine erau, aşa cum nici eu 
nu ştiu. Un soi de conclav al unor industriaşi sau al 
descendenților lor, poate nişte mercenari ai CIA ori altcineva 
— cine ştie? Cert este că fratele meu a descoperit o listă de 
nume... 

Navarro făcu ochii mari. 

— Ce fel de listă? 

— Una foarte veche. 

Fața ei se îmbujoră. 

— De unde-a obținut lista asta? 

— A dat peste ea în arhivele unei bănci elvețiene. 

— O bancă elveţiană? 

— E o listă cu membrii consiliului de administraţie al unei 
corporaţii ce-a fost înfiinţată în ultimele zile ale celui de-al 
doilea război mondial. 

— [isuse Hristoase, şopti ea. Deci asta era. 

Ben scoase din buzunarul de la piept o hîrtie împăturită şi 
1-0 întinse. 

— Scuze, e puţin pătată. Am ţinut-o în pantof, ca s-o ascund 
de oameni ca dumneata. 

Anna o citi cu atenție, încruntîndu-se. 

— Max Hartman. Tatăl dumitale? 

— Vai, da. 

— Ţi-a vorbit despre corporaţia asta? 

— Nicidecum. Fratele meu a descoperit-o. 

— Dar tatăl dumitale nu este un supraviețuitor al 
Holocaustului...? 

— Acum ajungem la întrebarea de un milion de dolari. 

— Nu are vreun semn — un tatuaj sau altceva? 

— Un tatuaj? De la Auschwitz, dar de la Dachau, nu. 

Ea părea că nu-l auzise. 

— Doamne, seria de crime misterioase... toate numele sînt 
aici. Rossignol... Prosperi... Ramago... toți sînt aici. Nu, nu 
toți sînt pe lista mea. Unii sînt omişi, dar... Ridică privirea. 
Ce spera1 să afli de la Rossignol? 

Unde voia să ajungă? 

— Credeam că el ar putea şti de ce a fost ucis fratele meu 
ŞI cine-a făcut-o. ` 

— Dar a fost omorît înainte de a apuca să-i vorbeşti. 

— Aşa se pare. 

— Ai cercetat compania asta, Sigma? Ai încercat s-o 
localizeze, să-i afli trecutul? 

— Da, dar n-am găsit nimic. Poate că n-a existat niciodată, 
dacă înţelegi ce vreau să spun. Văzînd că nu înțelege, Ben 
pontinuă: O entitate abstractă, o companie fictivă. 

— Ce fel de companie fictivă? 

Ben dădu din cap. 

— Nu ştiu. Poate ceva în care sînt implicate serviciile 
militare americane de informaţii. 

li vorbi despre temerile lui Lenz. 

— Nu pot să fiu de acord cu asta. 

— De ce nu? 

— Eu lucrez pentru guvern, nu uita. Birocraţii sînt flecari. 
N-ar reuşi să pună la cale o serie de crime fără să se afle. 

— Atunci care crezi că e legătura? Vreau să spun, dincolo 
de faptele evidente. 

— Nu ştiu cît de mult îţi pot spune. 

— Ascultă, zise Ben înfuriat, dacă o să ne împărtăşim 
informațiile — dacă o să ne ajutăm unul pe altul — nu te poți 
eschiva. Trebuie să ai încredere în mine. 

Fa încuviință, apoi păru să fi ajuns la o decizie. 

— Mai întîi, oamenii ăştia nu sînt, ori n-au fost, nişte 
servitori, crede-mă, nici unul. Toţi aveau avere sau, oricum, 
aproape toţi, chiar şi cel care trăia modest tot avea grămezi 
de bani la bancă. 

Ii vorbi în linii mari despre ancheta ei. 

— Spuneai că unul dintre ei a lucrat pentru Charles 
Highsmith, da? E ca şi cum I-ai fi adus aici pe boşi, apoi pe 
tipii care-au lucrat pentru ei, locotenenţii lor de încredere şi 
pe alții. Prin 1945, Allen Dulles i-a verificat, deoarece nu-i 
plăcea să fie surprins de partenerii săi de Joc. 

— Totuşi, întrebarea majoră rămîne fără răspuns. 
Care-i jocul? În primul rînd, de ce a fost creată Sigma? 
Pentru ce? 

— Poate că explicația e simplă, zise Ben. O gaşcă de 
magnați se adună prin 1944 — 1945, pentru a scoate din al 
Treilea Reich o sumă uriaşă de bani. După cum gîndesc tipu 
ăştia, probabil au considerat că le aparținea de drept. 

Anna părea uluită. 

— Bine, dar aici scîrțiie ceva. E vorba despre niște oameni 
care, pînă la moartea lor, cu cîteva zile în urmă, primeau 
regulat sume mari de bani, prin transferuri în conturile lor 
bancare. 

— Bani transferați de unde? 

— Spălaţi. Nu ştim de unde provin banii; cunoaştem doar 
ultimele verigi ale lanţului — locuri precum Insulele Cayman 
şi altele din Atlantic. 

— Paradisuri fiscale, spuse Ben. 

— Exact. Mai departe, e imposibil de obţinut vreo 
informaţie. 

— Nu neapărat, zise Ben. Depinde pe cine cunoşti şi dacă 
eşti dispus să încalci putin legea. Să ungi nişte rotițe. 

— Noi nu încălcăm legea. 

Anna Navarro rostise fraza cu o mîndrie aproape trufaşă. 

— Din cauza asta habar n-aveţi de unde provin banii. 

Ea tresări, de parcă Ben ar fi plesnit-o peste faţă, dar pe 
urmă rise. 

— Ce ştii dumneata despre spălarea banilor? 

— Nu mă ocup de asta, dacă ţi-a trecut aşa ceva prin cap, 
dar compania mea are un serviciu în străinătate care 
administrează nişte fonduri — pentru evitarea taxelor, a 
reglementărilor statului şi-aşa mai departe. Am avut clienţi 
foarte pricepuţi să-și ascundă valorile de oameni ca dumneata. 
Cunosc persoane care pot obține informaţii de la băncile din 
străinătate. Sînt specialişti. Cîştigă o avere. Pot obține 
informaţii financiare oriunde în lume, doar prin relațiile lor 
personale. Ştiu pe cinc să mituiască. 

După cîteva secunde, Anna spuse: 

— Ce-ai zice să lucrezi cu mine în direcția asta? Neoficial, 
desigur. 

Surprins, Ben întrebă: 

— Ce înscamnă asta, mai exact? 

— Impărțirea informațiilor. Motivaţiile noastre coincid 
parțial. Dumneata vrei să ştii cine ţi-a ucis fratele şi de ce. Eu 
vreau să aflu cine i-a omoriît.pe bătrîni. 

Vorbea sincer sau era vreun şiretlic? Ce voia de fapt? 

— Crezi că asasinii sînt aceiaşi? Ai fratelui meu şi-ai celor 
de pe lista dumitale? 

— Acum sînt convinsă de asta. Toţi fac parte din aceeaşi 
structură. 

— Şi eu ce-am de cîştigat? 

O privi sfidător, dar îşi îmblînzi expresia cu un zîmbet. 

— Nimic oficial, îţi spun asta de la început. Poate puţină 
protecție. Oamenii ăia au încercat deja să te ucidă de mai 
multe ori. Cît crezi c-o să te țină norocul? 

— Şi dacă stau lîngă dumneata sînt în siguranță? 

— Poate ceva mai în siguranță. Ai o idee mai bună? La 
urma urmei, dumneata ai venit la hotelul meu. Oricum, 
poliţiştii ti-au luat arma, nu? 

— Sînt sigur că-mi înţelegi reținerea — pînă foarte de curînd, 
voial să mă vezi la închisoare. 

— Uite ce e, eşti liber să te întorci la hotelul dumitale. 
Somn uşor. Ă 

— Punct ochit. Imi faci o ofertă generoasă. Poate că ar 
trebui s-o accept. Nu... nu ştiu. 

— Atunci continuă să dormi. 

— Apropo de dormit... 

Anna cercetă încăperea cu privirea. 

— Eu... 

— O să sun la recepţie şi-o să cer o cameră. 

— Mă îndoiesc că o să găsești. Are loc nu știu ce conferință 
aici şi toate camerele sînt ocupate. Dar poți să dormi pe 
canapea. 

El o privi surprins. Dura Anna Navarro îl invita să petreacă 
noaptea în camera e1? Nu. Se amăgea singur. Limbajul trupului 
ei, semnele nerostite erau clare: îl invitase să rămînă ca să se 
ascundă, nu să se strecoare în patul ei. 

— Mulţumesc, zise el. 

— Un singur lucru: canapeaua e cam scurtă. 

— Crede-mă, am dormit în condiţii şi mai rele. 

Ea se ridică, se duse la un dulap, luă o pătură şi i-o întinse. 

— Pot cere la serviciul de cameră să-ţi aducă o periuţă de 
dinți. Miine dimineaţă vom merge să-ți recuperezi bagajul de 
la hotelul dumitale. 

— N-am de gînd să mă întorc acolo. 

— Bineînţeles. Mă voi ocupa eu. 


292 


Brusc conştientiză că stătea prea aproape de el şi făcu'un 
pas înapoi, stingherită. a 

— Bine, mă duc să mă culc. 

Ben îşi aminti brusc ceva, ceva ce-l obseda de cînd plecase 
din vila lui Lenz. 

— Bătrînul vînător de nazişti Jakob Sonnenfeld locuieşte 
în oraşul ăsta, nu? 

Fa se întoarse către el. 

— Aşa mi se pare. 

— Am citit recent undeva că, deşi e bătrîn, e mai ager ca 
niciodată. În plus, ar trebui să aibă nişte dosare masive. Mă 
întreb... 

— Crezi că te-ar primi? 

— Cred că merită să încerc. 

— Dacă te duci, ia-ti nişte măsuri de precauţie. Nu lăsa pe 
nimeni să te urmărească. Pentru siguranţa lui. 

— Păi, o să accept orice sfat pe care mi-l dai. 

In timp ce ea se pregătea să se culce, el sună la Bedford 
de la telefonul mobil. Răspunse doamna Walsh. Părea agitată. 

— Nu, Benjamin, n-am aflat nimic. A dispărut fără urmă. 
Am... ei bine, am anunţat poliția despre treaba asta. Nu mai 
ştiu ce să fac! 

Ben simți o durere surdă de cap: tensiunea, care se 
domolise o vreme, revenea. Buimăcit, murmură cîteva cuvinte 
convenționale, închise telefonul, îşi dădu jos jacheta şi-o puse 
pe spătarul scaunului de la birou. Apoi, îmbrăcat în pantaloni 
şi cămașă, se instală pe canapea și trase pătura peste el. 

Ce să însemne oare dispariția tatălui său fără să lase o 
vorbă? Se urcase de bunăvoie într-o limuzină, deci nu era 
vorba despre o răpire. Probabil că ştia unde se ducea. 

Dar unde? 

Se foi ca să se aşeze mai confortabil pe canapea. Navarro 
avusese dreptate — era prea scurtă ca să fie comodă. Acum 
stătea în capul oaselor în pat şi citea un dosar la lumina veiozei. 

— Era vorba despre tatăl dumitale? întrebă ea. Scuze, ştiu 
că nu trebuia să trag cu urechea, dar... 

— E-n regulă. Da, tatăl meu a dispărut acum cîteva zile. A 

plecat cu o limuzină la aeroport şi de-atunci n-a mai auzit 
nimeni de el. 
Ea lăsă dosarul din mînă şi îşi îndreptă spatele. 
— E posibil să fi fost răpit. Iar ăsta-1 un delict federal. 
Ben îşi simți gura uscată. Ar fi putut într-adevăr să fie răpit? 
— Spune-mi ce ştii, zise Anna. 


Telefonul sună trezindu-i pe amîndoi. Anna ridică 
receptorul. 

— Da. 

— Anna Navarro? 

— Da, cine e? 

— Anna, sînt Phil Ostrow, de la Ambasada americană de 
aici. Sper că nu te-am sunat prea tîrziu. 

Omul avea accentul monoton din centrul Americii, cu 
vocalele pronunţate ca la Chicago. 

— Oricum trebuia să mă scol ca să răspund la telefon, zise 
ea sec. Cu ce te pot ajuta? Ce funcționar de la Departamentul 
de Stat sună la miezul nopţii? 

— Eu... ei bine, Jack Hampton mi-a sugerat să te sun. 

Făcu o pauză cu subînteles. 

Hampton era director de operaţiuni la CIA şi o ajutase de 
mai multe ori pe Anna într-o misiune anterioară. Un om 
cumsecade şi de încredere, pe cît putea fi cineva într-o meserie 
ca a lor. Îşi aminti cuvintele lui Bartlett despre „partea malefică 
a umanității“. Dar Hampton nu era aşa. 

— Am nişte informații despre cazul la care lucrezi. 

— Care e... Cine eşti dumneata, dacă nu te superi că întreb? 

— Aş prefera să nu discut despre asta la telefon. Sînt un 
coleg al lui Jack. 

Anna ştia ce însemna asta: CIA. Aşadar, legătura lui 
Hampton. 

— Ce informaţii ai, sau preferi să nu discuti nici despre asta? 

— Să zicem doar că e ceva important. Poţi să treci pe la 
birou mîine dimineață, la prima oră? Şapte e prea devreme 
pentru dumneata? 

Ce putea fi aşa de urgent? se întrebă ea. 

— Vă treziţi devreme, băieți, nu? Da, cred că pot. 

— In regulă... atunci, pe mîine dimineață. Ai mai fost pe 
la birou pînă acum? 

— La ambasadă? 

— Vizavi de secția consulară. 

Omul îi dădu nişte indicaţii. Anna închise telefonul, 
derutată. Din celălalt capăt al camerei, Ben zise: 

— Totul e-n regulă? : 

— Da, rosti ea fără convingere. In regulă. 

— Ştii că nu putem rămîne aici. 

— Corect. Miine ne vom muta amîndoi. 

— Pari îngrijorată, agent Navarro. 

— Totdeauna sînt îngrijorată, zise ea. Toată viața am trăit 
îngrijorată. ŞI spune-mi Anna. 

— Eu nu mi-am făcut niciodată prea multe griji, zise el. 
Noapte bună, Anna. 

Bo fu trezit de zgomotul unui uscător de păr; după 
cîteva clipe de mahmureală, îşi dădu seama că era 
într-o cameră de hotel din Viena şi că-l durea spatele după o 
noapte petrecută pe canapea. 

Işi întinse gâtul, auzi pocnetul vertebrelor şi se simţi mai 
relaxat. 

Uşa băii se deschise şi camera fu luminată pe jumătate. 
Anna Navarro apăru machiată îmbrăcată într-un costum 
cafeniu de tweed, putin demodat, dar elegant. 

— Mă întorc într-o oră, zise ea pe un ton categoric. Culcă-te 
la loc. 


Vizavi de secția consulară a Ambasade: americane, aşa 
cum îi spusese Ostrow, se afla o modernă clădire cenușie. 
Pancarta din hol menționa numele mai multor firme americane 
şi austriece. La etajul unsprezece, era Biroul Reprezentanţei 

Comerciale a Statelor Unite — acoperirea pentru biroul vienez 
CIA. 

Anna pătrunse într-un spațiu de primire banal, unde o 
tînără stătea la un birou, sub stema Statelor Unite, şi bătea la 
tastatura unui computer. Anna se prezentă, iar recepționera 
apăsă pe un buton şi-o anunţă. 

In mai puţin de un minut, un bărbat îşi făcu apariția. Avea 
obrajii ciupiți de vărsat şi scofilciţi, iar părul castaniu începuse 
să-i încărunțească. In spatele unor ochelari mari, cu ramă 
metalică, ochii erau mici şi cenuşii. 

— Domnişoara Navarro? Sînt Phil Ostrow, zise el 
întinzîndu-i mîna. 

Ostrow o conduse într-o mică sală de şedinţe, unde un 
bărbat suplu, de o frumuseţe misterioasă, stătea la o masă din 
imitație de lemn, cu tăblia din plastic. Părul negru şi tepos, 
presărat cu fire argintii, era tuns scurt; avea ochi căprui şi 
gene lungi, negre. In vîrstă de aproximativ patruzeci de ani, 
părea să provină din Orientul Mijlociu. Ostrow și Anna se 
aşezară în fața lui. 

— Yossi, ea e Anna Navarro. 

— Imi pare bine de cunoştinţă, Yossi, zise Anna. 

— Yossi e ofițer de caz — nu te deranjază că-i spun asta, 
nu, Yossi? Lucrează aici sub acoperirea de funcţionar 
comercial. O situație convenabilă. A emigrat în State din Israel 
cînd nu împlinise douăzeci de ani. 

Ostrow chicoti. 

— Ostrow, gata... ajunge, spuse Yossi. 

Avea un glas baritonal, răguşit, iar în engleza lui se auzeau 
r-urile guturale din ivrit. A 

— Hai să trecem la ce te interesează. In ultimele cîteva 
săptămîni mai multi oameni din întreaga lume au fost găsiți 
morți. Dumneata anchetezi aceste decese. Eşti convinsă că e 
vorba de crime, dar nu ştii cine se află în spatele lor. 

Anna îl privi plictisită. 

— L-ai interogat pe Benjamin Hartman şi ai rămas în strînsă 
legătură cu el de-atunci. Aşa e? 

— Unde vrei să ajungi? 

Ostrow interveni: 

— Noi formulăm o cerere oficială: lasă-l pe Hartman în 
seama noastră. 

— Ce dracu'...? 

— Situaţia asta te depăşeşte, Navarro. 

— Nu te înţeleg. 

— Hartman reprezintă un risc.de securitate. E cu fundu-n 
două luntre, în regulă? 

Anna recunoscu jargonul agenţiei — se referea la agenţii 
dubli, care fuseseră recrutaţi de adversar. 

— Nu înțeleg. Vrei să spui că Hartman e unul de-ai voştri? 

Asta era o nebunie. Sau poate nu. Pe lîngă alte lucruri 
care o nedumeriseră, asta ar fi explicat şi cum reuşise Hartman 
să călătorească prin ţările europene fără să alerteze punctele 
vamale. În plus, acoperirea lui de bancher internaţional ar fi 
fost în concordanţă cu diversele activități ale agenţiei. Era 
vorba chiar despre odrasla unei bine cunoscute figuri a 
finanţelor internaţionale — nici o biografie plăsmuită n-ar fi 
fost mai convingătoare. 

Yossi şi Ostrow se priviră. 

— De fapt, nu e unul de-ai noștri. 

— Nu? Atunci de-al cui? 

— Noi credem că se află în slujba cuiva din dispozitivul 
nostru, dar care lucrează independent. Ar putea fi vorba despre 
o recrutare sub pavilion fals. 

— M-ati chemat aici ca să-mi vorbiţi despre teorii? 

— E necesar ca el să se întoarcă în America. Te rog, agent 
Navarro. Zău că nu ştii cu cine ai de-a face. 

— Am de-a face cu cineva derutat de nişte lucruri, şocat de 
moartea fratelui său geamăn — ucis, cum crede el. 

— Ştim totul despre asta. Nu ţi-a trecut prin minte că tot el 
ar fi putut să-l ucidă? 

„— Glumeşti. 

Acuzaţia era incredibilă, teribilă. 

— Ce ştii de fapt despre Benjamin Hartman? întrebă 
morocănos Ostrow. O să-ţi pun altă întrebare. Ce ştii despre 

felul în care lista dumitale de persoane vizate a început să 
circule? Informaţiile nu trebuie să circule liber, agent Navarro. 
Informaţiile trebuie să aducă profituri importante, iar cineva 
ca Benjamin Hartman are banii necesari ca să le plătească. 

Unge nişte rotiţe: erau vorbele lui Hartman. 

— Dar de ce? Care-i planul lui? 

— N-o să aflăm niciodată, cîtă vreme el se zbenguie prin 
Europa. 

Ostrow făcu o pauză. 

— Yossi a aflat cîte ceva de la foştii lui compatrioți. Şi 
Mossadul are oameni în oraşul ăsta. Există o posibilă legătură 
cu victimele dumitale. 

— Un grup de lichidare? întrebă ea. Sau vorbeşti despre 
Kidon? 

Se referea la echipa de asasini a Mossadului. 

— Nu. Nu e ceva oficial. E o chestiune particulară. 

— In care sînt implicați agenţi ai Mossadului? 

— Şi cîţiva mercenari angajaţi de ei. 

— Dar crimele astea nu poartă semnătura Mossadului. 

— Te rog, zise Yossi, strimbîndu-se dezgustat. Nu fi naivă. 
Crezi că frații mei îşi lasă tot timpul cărțile de vizită pe unde 
trec? O fac doar cînd vor să fie cunoscuţi. Ce naiba! 

— Înseamnă că acum nu vor să fie cunoscuți. 

— Sigur că nu. E o chestiune prea sensibilă. Are un potențial 
exploziv în climatul actual. Israelul nu vrea să fie asociat cu asta. 

— Atunci pentru cine lucrează e1? 

Yossi îl privi pe Ostrow, apoi pe Anna. 

— Nu pentru Mossad, asta vrei să spui? Autorizarea 
Mossadului de-a comite asasinate e o treabă foarte riguroasă. 
Există o întreagă filieră internă, o „listă de execuţii“ pe care 
trebuie s-o aprobe primul-ministru. El avizează fiecare nume 
de pe listă, altfel nu e valabilă. Oameni din Mossad şi Shin 
Bet au fost dați afară pentru că au ordonat asasinate fără 
aprobare de la vîrf. În cazul ăsta nu e vorba de acțiuni 
autorizate. 

— Te întreb din nou: pentru cine lucrează ei? 

Yossi se uită din nou la Ostrow, însă de astă dată privirea 
lui părea să fie un îndemn. 

— N-ai auzit asta de la mine, spuse Ostrow. 

Annei i se făcu pielea ca de găină. Uluită, ea şopti: 

— Îţi baţi joc de mine. 

— Vezi dumneata, Agenția nu şi-ar murdări niciodată 
mîinile, zise Ostrow. N-o mai face. În vremurile bune de 
demult, n-am fi ezitat să lichidăm vreun pîrlit de dictator dacă 
se uita urit la noi. Acum avem comitete de supraveghere ale 
Congresului şi directori ai CIA ale căror boaşe au fost retezate. 
Iisuse, ne temem pînă şi să transmitem unui străin guturai. 

Se auzi un ciocănit în uşă. Un tînăr îşi vîri capul înăuntru. 

— Langley pe linia trei, Phil, zise el. 

— Zi-le că n-am venit încă. 

Uşa se închise, iar Ostrow îşi dădu ochii peste cap. 

— Să te întreb ceva pe şleau, spuse Anna, adresîndu-se lui 
Ostrow. Voi ați furnizat informaţii unor mercenari al 
Mossadului? 

— Cineva a făcut-o. Asta-i tot ce ştiu. Umblă vorba că 
Ben Hartman a servit drept intermediar. 

— Aveţi dovezi incontestabile? 

— Yossi a venit cu nişte detalii sugestive, zise Ostrow calm. 
A descris suficiente „filigrame“, proceduri de „asanare“, 
repere interne, ca să-mi dau seama că veneau direct de la 
CIA. Vorbesc despre nişte lucruri care nu pot fi contrafăcute, 
repere şi coduri care se schimbă zilnic. 

Anna se pricepea să facă o deducție: Yossi trebuia să fi fdst 
un valoros agent american de infiltrare ce lucra sub acoperire, 
spionînd Mossadul pentru CIA. Se gîndi să pună întrebarea 
direct, dar îşi zise că ar fi fost o încălcare a eticii profesionale. 

— Cine de la Langley, întrebă ea. 

— Ţi-am spus, nu ştiu. 

— Nu ştii sau nu vrei să-mi spui? 

Yossi, spectator la coridă, surise pentru prima oară. Avea 
un zîmbet care te năucea. 

— Dumneata nu mă cunoşti, spuse Ostrow, dar cei care 

mă cunosc ştiu că birocraţia mă enervează suficient pentru a 
dori să i-o trag cuiva de-acolo care nu-mi place. Dacă 1-aş 
cunoaşte numele, ţi l-aş spune doar ca să-l termini pe individ. 

Asta era de crezut — reacţia firească a cuiva implicat în 
disputele din interiorul Agenţiei. Anna hotărî să nu-l lase să 
vadă că fusese convinsă. 

— Dar care-i motivaţia? Vorbeşti despre fanaticii din CIA? 

Ostrow dădu din cap. 

— Mă tem că nu cunosc pe nimeni de-acolo care să se 
simtă puternic legat de ceva, în afara planurilor de vacanță. 

— Atunci de ce? Care-i motivaţia posibilă? 

— Ce cred eu? Să-ţi spun ceva. Ostrow îşi scoase 
ochelarii şi curăţă lentilele cu batista. Dumneata ai o listă 
cu infractori şi capitalişti — oameni de nimic lucrînd pentru 
oameni importanţi. Imediat după război, cînd se ajunge la 
CIA şi la nazişti, secrete importante sînt îngropate. Care-i 
părerea mea? Cineva sus-pus, vreau să spun foarte sus-pus, 
a înțeles că nişte nume de demult erau pe cale să iasă la 
suprafață. 

— Ce-nseamnă asta? 

Ostrow îşi puse ochelarii pe nas. 

— Sînt numele unor tipi în vîrstă pe care i-am folosit 
noi, i-am plătit. Cei mai multi au dispărut în negura istoriei, 
da? Dintr-o dată apare o listă şi sînt gata să iasă la iveală 
numele unor veterani din Agenţie care-au ajutat şi-au fost 
complici la tot rahatul ăsta. Poate şi la cîteva escrocherii 
financiare, profituri majore obținute din vechea mină de 
aur. E al naibii de sigur că bătrînii ar începe să guițe și i-ar 
lăsa de izbelişte pe oamenii lor. Atunci la cine să apeleze? 
La cine altcineva decît la nişte israelieni fanatici? Elegant 
şi curat. Vorbesc despre fantome rămase din al doilea război 
mondial, fac nişte aluzii la inexplicabile asasinate din 
răzbunare, salvează spatele băieților de gaşcă — toată 
lumea-i fericită. 

Da, îşi zise ea posomorîtă. Toată lumea-i fericită. 

— Ascultă-mă. Aici e o convergenţă de interese. Dumneata 

încerci să elucidezi o serie de crime. Noi încercăm să elucidăm 
o serie de fisuri în sistemul de securitate, dar nu putem rezolva 
problema fără Ben Hartman. N-am de gînd să arunc bănuiala 
asupra dumitale. E foarte posibil ca el să fie vînat chiar de 
oamenii pentru care lucrează. Eliminările nu încetează 
niciodată: asta-i problema lor. 

Eliminare: oare asta făcea şi ea? 

Ostrow păru să sesizeze ezitarea el. 

— Vrem doar să ştim ce e adevărat şi ce nu. 

— Aveţi documente? întrebă Anna. 

Ostrow bătu cu arătătorul bont un document ştampilat. 
Titlul cu majuscule se distingea clar: TRANSFER ÎN STARE 
DE REŢINERE AL UNUI CETĂŢEAN AMERICAN. 

— Da, am documente. Tot ce-mi trebuie e persoana. Jack 
Hampton spunea că o să înţelegi situația. 

— Cum vă gîndiţi să se facă predarea? 

— Uite, aici sînt aspecte delicate legate de extrateri- 
torialitate... 

— Asta înseamnă că nu vreţi să-l aduc eu aici. 

— Ai priceput. Vom suna la hotel. Poți să-i pui cătuşe. Ne 
dai un semn, şi noi o să apărem. Dacă vrei să rămîi cu mîinile 
curate, e bine şi-aşa. Dă-ne o oră şi un loc, de preferință mai 
retras, ŞI... 

— ȘI noi avem grijă de rest. 

Yossi devenise iarăşi sobru. 

— isuse, voi chiar sînteţi nişte cawboys, nu? zise Anna. 

— În orice caz, putem scoate pe cineva din teritoriul inamic 
dacă trebuie. Nimeni nu e rănit. O răpire curată — un act 
chirurgical. 

— Operaţiile rănesc. 

— Nu te gîndi prea mult la asta. Aşa trebuie procedat. 

— O să mă gîndesc la asta, zise Anna, făcînd o grimasă. 

— Atunci pîndeşte-te şi la asta. 

Ostrow scoase o coală de hîrtie cu orele de plecare ale 
curselor aeriene de la Viena la Aeroportul Internațional Dulles 
din Washington şi la Aeroportul Kennedy din New York. 

— Timpul e esențial. 

X 


În biroul întunecat de la etajul doi al unei clădiri aflate pe 
Wallnerstrasse, masivul Berufsdetektiv Hans Hoffman trînti 
receptorul şi înjură în gura mare. Era ora zece dimineata şi-l 
sunase deja de patru ori pe american la hotelul lui. Nici la 
mesajul pe care i-l lăsase cu o seară în urmă nu primise răspuns. 
Cei de la hotel nu aveau alt număr al lui Hartman şi nu voiau 
să spună dacă el îşi petrecuse ori nu noaptea acolo. 

Trebuia să- -l găsească neîntîrziat pe Hartman. Îl îndrumase 
greșit pe american, îi dăduse o pistă periculoasă şi, orice-ar fi 
spus oamenii despre Hans Hoffman, nimeni nu contesta faptul 
că era un tip corect. Trebuia să dea de Hartman înainte ca 
acesta să-l întîlnească pe Jiirgen Lenz. Ceea ce descoperise 
detectivul cu o zi în urmă, spre seară, era de-a dreptul 
senzațional. Investigaţiile de rutină pe care le efectuase în 
legătură cu Jiirgen Lenz aduseseră cele mai neașteptate şi 
mai uluitoare rezultate. 

Hoffiman ştia că doctorul Lenz nu mai practica medicina, 
dar dorise să afle de ce. In acest scop, ceruse o copie a 
autorizaţiei medicale a lui Lenz, de la Arztekammer, arhivele 
unde se păstrează autorizațiile tuturor medicilor din Austria. 

Spre stupoarea lui constatase că nu exista o autorizație 
medicală pe numele Jürgen Lenz. Nici nu existase vreodată. 

Hoffman se întrebasc: Cum era posibil? Mintea Lenz? Nu 
practicase niciodată medicina? 

Biografia oficială a lui Lenz, oferită gratuit la birourile 
Fundaţiei Lenz, menționa că absolvise Facultatea de Medicină 
la Innsbruck. În consecință, Hoffman verifică şi acolo. 
Rezultatul? Jiirgen Lenz nu fusese niciodată student al 
Facultăţii de Medicină din Innsbruck. 

Mînat de o nepotolită curiozitate, Hoffman se dusese la 
Universitatea din Viena, unde se păstrau rezultatele 
examenelor pentru autorizarea medicală a tuturor doctorilor 
din Austria. 

Nimic. 

Hans Hoffman îi oferise clientului său numele şi adresa 
unui om a cărui biografie fusese măsluită. 

Hoffman îşi cercetase notele stocate în laptop, încercînd 
să găsească o logică, să aranjeze faptele în altă ordine. Acum 
privea din nou ecranul, întocmind lista documentelor pe care 
le verificase, încercînd să se gîndească la vreo omisiune care-ar 
fi putut explica această situație ciudată. 

Un bîzîit puternic îl făcu să tresară. Cineva suna din stradă 
la biroul lui. Se ridică şi se duse la interfonul montat în perete. 

— Da. 

— Il caut pe domnul Hoffman. 

— Da. | 

— Numele meu e Leitner. Nu am programare, însă am de 
discutat o afacere importantă. 

— Ce fel de afacere? întrebă Hoffman. 

Spera că nu era vreun comis-voiajor. 

— O treabă confidențială. Am nevoie de ajutorul lui. 

— Urcă la etajul doi. 

Hoffman apăsă pe butonul care descuia electronic uşa din 
față a clădirii. Salvă dosarul lui Lenz, închise laptopul şi 
deschise uşa biroului. 

Un bărbat într-o jachetă neagră de piele, cu barbişon, păr 
cărunt şi un cercel mic în urechea stîngă zise: 

— Domnul Hoffman? 

— Da. 

Hoffman îl măsură cu privirea, aşa cum făcea cu toți clienţii 
potenţiali, încercînd să evalueze cîți bani ar fi putut cheltui 
individul. Tenul bărbatului era neted, fără riduri, cu pielea 
aproape întinsă peste pometii înalți. In ciuda părului cărunt, 
omul nu avea mai mult de patruzeci de ani. Fizic, era un 
specimen impresionant, dar trăsăturile erau comune, greu 
perceptibile, cu excepția ochilor cenuşii. Un tip serios. 

— Intră, zise Hoffman cordial. Spune-mi cu ce te pot ajuta. 


Anna se întoarse la hotel abia la ord nouă. 

In vreme ce strecura cardul electronic în fanta aflată 
deasupra mînerului uşii, auzi apa de la baie curgînd. Intră în 
grabă, îşi atîrnă haina în cuierul de lîngă uşă şi se duse în 

dormitor. Avea de luat o decizie importantă: şi trebuia să se 
bizuie doar pe intuiţia ei. 

Zgomotul duşului încetă şi Ben apăru în pragul uşii de la 
baie, neștiind că ea se întorsese. 

In jurul taliei îşi înfășurase lejer un prosop. Trupul 
armonios şi musculos sugera o activitate fizică intensă. Cu 
ochi expert, ea studie efectele regimului fizic — abdomenul 
plat ca o scîndură, pectoralii ca două scuturi, bicepşii 
proeminenți. Apa lucea pe pielea lui bronzată. Îşi scosese 
bandajul de la umăr, şi se vedea o pată mică, roşie. 

— Te-ai întors, zise el, remarcîndu-i în sfîrşit prezenţa. Ce 
mal e nou? - 

— Dă-mi voie să mă uit la umăr, spuse Anna. 

Ceva o făcu să se întrebe dacă interesul față de el era pur 
profesional. 

— Rana e aproape vindecată, rosti ea, trecîndu-și degetul 
în jurul porțiunii înroşite. Nu-ţi mai trebuie pansament. Poate 
un strat subțire de bacitracin. Am o trusă de prim-ajutor în 
bagaj. 

Se duse s-o ia. Cînd se întoarse, Ben îmbrăcase un şort, 
dar era tot fără cămaşă. 

— leri spuneai ceva despre CIA, zise ea în timp ce-şi făcea 
de lucru cu tubul de unguent. 

— Poate că mă înşel în legătură cu ei. Lenz avea nişte 
bănuieli, dar ezit să le iau în considerare. 

Oare minţea? O păcălise cu o seară în urmă? Nu-i venea 
să creadă. Ar fi contrazis toate instinctele şi intuiţia ei. Nu 
detecta bravadă, nici încordare în vocea lui — nici unul dintre 
semnele imposturii. 

In timp ce aplica unguentul antiseptic pe umărul lui, feţele 
lor se apropiară. Ea simţi parfumul de măr al săpunului şi 
încă ceva, mirosul de bărbat. Inspiră încet, adînc. Apoi, 
copleşită dintr-o dată de un val de emoţii, se îndepărtă. 

Evaluarea onestității lui fusese oare tulburată de alte 
sentimente? Nu era o situație pe care să şi-o poată îngădui în 
postura ei, mai ales în împrejurările actuale. 

Dar dacă ofiţerii de la CIA fuseseră dezinformaţi? Care 
erau de fapt sursele lor? Un ofițer de caz e bun în măsura în 
care sursele lui sînt bune. Ea ştia cît de imperfect putea fi 
sistemul. Iar dacă CIA era implicată, proceda bine predîndu-l 
agenției? Prea multe incertitudini. Trebuia să se încreadă în 
instinctele ei, altfel era pierdută. 

Formă numărul lui Walter Heisler. 

— Vreau să-ţi cer un serviciu, spuse ea. L-am sunat pe 
Hartman la hotel. Pare să fi plecat fără să anunţe. A fost acolo 
un fel de confruntare violentă. Evident, omul şi-a lăsat bagajul 
acolo. Aş vrea să te ocupi dumneata de el, ca să-mi acorzi un 
răgaz. 

— Păi, să ştii că, de fapt, e proprietatea noastră, de vreme 
ce a început ancheta. 

— Aţi început-o? 

— Nu, nu încă, dar... 

— Atunci, te rog, fă-mi o mare favoare şi trimite bagajul la 
hotelul meu. 

— Cred că asta se poate aranja, zise Heisler ursuz. Deşi 
e... mai degrabă nefiresc. 

— Mulţumesc, Walter, spuse ea cu căldură şi închise 
telefonul. 

Ben se apropie de ea. 

— Asta numesc eu un serviciu adevărat, zise el zimbind larg. 

Ea îi aruncă un maiou. 

— E cam rece afară. 


Ben Hartman ieşi din hotel, privind nervos în jur. Deşi 
purta aceleaşi haine în care dormise, se simţea înviorat. Măsură 
cu privirea bulevardul larg, cu trafic intens şi, simțindu-se 
expus, vulnerabil, se întoarse spre dreapta, îndreptîndu-se 
către primul district. 

Petrecuse ultima jumătate de oră dînd telefoane. Mai 
întîi trezise o cunoștință, prietenul unui prieten, din Insulele 
Cayman, care conducea un serviciu de „investigaţii“ format 
din doi oameni ce se ocupau, aparent, cu verificări de culise 
pentru companii multinaționale. În realitate, firma era deseori 

angajată de persoane sau companii multinaționale prospere 
care, din cînd în cînd, voiau să cunoască tainele băncilor 
de-acolo. 

O'Connor Security Investigations era firma unui 
expatriat irlandez, fost ofițer de poliţie, pe nume Fergus 
O'Connor, care venise în Cayman pe post de gardian pentru 
o bancă britanică și se stabilise acolo. Devenise ofițer al 
serviciului de pază, pe urmă şeful acestuia. Cînd îşi dăduse 
seama că reţeaua lui de contacte şi experienţa pe care-o 
dobîndise erau negociabile — îi cunoştea pe toţi ceilalți şefi 
ai serviciilor de securitate, ştia cine putea fi mituit şi cine 
nu, ştia cum funcţiona în realitate sistemul —, îşi deschisese 
propria firmă. 

— Ar fi bine să fie al naibii de important, mormăise Fergus 
la telefon. 

— Asta nu ştiu să-ţi spun, răspunse Ben, dar e o treabă 
grozav de profitabilă. 

— Atunci stăm de vorbă, zise Fergus. 

Ben îi citi o listă de coduri şi numere de transfer electronic, 
după care îi spuse că o să-l sune la sfîrşitul zilei. 

— O să-mi ia mult mai mult timp, obiectă Fergus. 

— Chiar dacă dublez onorariul? Asta cred că urgentează 
treaba. 

— Poţi fi sigur. Urmă o pauză. Apropo, ştia! că se zvonesc 
nişte chestii teribile despre tine? 

— Ce vrei să spui? | 

— O grămadă de răutăţi. Ştii cum funcţionează sursele de 
zvonuri. Se zice că te-ai vîrit într-un scandal sîngeros. 

— Glumeşti. 

— Lumea spune că ţi-ai omorît fratele. 

Ben nu răspunse, simţi că i se face rău. Poate că era o 
fărîmă de adevăr în afirmația aceea? 

— Numai tîmpeniu din astea. Nu-i treaba mea, dar ştiu cîte 
ceva despre felul cum împrăştie oamenii zvonuri în lumea 
financiară, doar ca să provoace necazuri. O grămadă de 
răutăți, cum ziceam. Totuşi, e interesant că cineva s-a hotărît 
să pună în circulaţie zvonul ăsta. 

— Mulţumesc că mi-ai spus, Fergus, zise Ben, mai şovăitor 
decît ar fi vrut. 

Răsuflă adînc de cîteva ori ca să se calmeze, apoi dădu al 
doilea telefon, unei tinere de la biroul newyorkez al altei 
firme de investigaţii. Era o companie mare, internațională, 
legală, avînd printre angajați foşti agenți FBI şi chiar cîţiva 
foşti ofițeri ai CIA. Knapp Incorporated ajuta firmele să-şi 
dirijeze „eforturile necesare“ către potenţialii parteneri de 
afaceri şi să depisteze infracțiunile funcționarilor, delapidările, 
furturile din interiorul companiilor — o agenţie de detectivi la 
nivel global. Din cînd în cînd, Hartman Capital Management 
apela la serviciile sale. 

Unul dintre anchetatorii faimoşi de la Knapp era Megan 
Crosby, absolventă a Facultăţii de drept la Harvard. Megan 
făcea anchete corporatiste ca nimeni altul posedînd straniul 
talent de-a descoperi şi apoi clasifica mecanismele 
complicate ale corporațiilor, menite să scape atenţiei 
organelor de control, a investitorilor prudenti şi concurenței, 
pricepîndu-se mai bine ca oricine să dezvăluie cine era 
proprietarul real al cutărei firme, sau cine se afla în spatele 
cutărei companii fictive. Nu divulgase niciodată clienților 
săi felul în care proceda. Un scamator nu-şi dă în vileag 
trucurile. Ben o invitase pe Megan la masă de cîteva ori, şi 
ea îi dăduse numărul de-acasă. 

— E ora trei dimineaţa, cine mă sună? 

— Sînt Ben Hartman, Megan. lartă-mă, e ceva important. 

Megan deveni brusc atentă. 

— Nici o problemă. Cu ce te pot ajuta? 

— Sînt la Amsterdam, în toiul unei întruniri importante, îi 
explică el, coborînd glasul. La Philadelphia există o mică firmă 
de biotehnologie, numită Vortex Laboratories, care mă intrigă. 
Aflase numele firmei de la Anna. Vreau să ştiu cine e 
proprietarul, cu cine ar putea avea relaţii discrete de afaceri, 
treburi de genul ăsta. 

— O să fac tot ce pot, zise ea, dar nu promit nimic. 

— Se poate pînă la sfîrşitul zilei? 

— Iisuse. Făcu o pauză. Sfîrşitul cărei zile? A ta sau a 
mea? Şase ore în plus contează. 

— Atunci să fie sfîrşitul zilei tale. Fă tot ce poți. 

— Am înțeles, spuse ea. 

— Incă ceva. E un tip, Oscar Peyaud, de la Paris, pe care 
firma mea l-a folosit pentru comisioane în Franţa. Vreau 
informaţii directe de la el. 


Pe la ora zece, Graben, una dintre marile artere pietonale 
ale Vienei, forfotea de gură-cască, oameni de afaceri şi turişti. 
Ben trecu pe lîngă Cafe Demel, renumita patiserie, şi se opri 
să privească numeroasele produse din vitrină. Observă, 
reflectată de geam, imaginea cuiva care îl privea. Bărbatul 
înalt, cu înfăţişare de bandit, într-un trenci bleumarin nepotrivit 
îşi întoarse privirea. 

Ben ştia că-l mai văzuse undeva. Era convins de asta. Şi 
asta în ultimele două zile. Într-o aglomeraţie, dar unde? 

Ben se întoarse să se mai uite o dată, însă bărbatul 
dispăruse. 


— Dragă domnişoară Navarro, zise Alan Bartlett, mă întreb 
dacă nu cumva avem păreri diferite în legătură cu obiectul 
misiunii dumitale. Trebuie să mărturisesc că sînt dezamăgit. 
Mi-ai dat mari speranțe. 

Anna îl sunase pe Robert Polozzi, de la serviciul de 
identificare, dar 1 se făcuse legătura, fără să fie prevenită, cu 
Bartlett. 

— Uite ce e, protestă ea, cu receptorul prins între bărbie şi 
umărul stîng, cred că sînt pe punctul... 

Bartlett o întrerupse: 

— Ai obligația să raportezi periodic, agent Navarro, nu să 
dispari ca un student în vacanţa de primăvară. 

— Dacă o să asculți ce-am descoperit... începu Anna, 
exasperată. 

— Nu, dumneata ascultă-mă pe mine. Ți s-a ordonat să 
rezolvi problema, şi aşa o să faci. Am aflat că Ramago a fost 
deja ucis. Rossignol era ultima, cea mai mare șansă a noastră. 

Nu ştiu ce mijloace ai folosit ca să ajungi la el, dar e limpede 
că au dus la moartea lui. E clar că am fost indus în eroare în 
privinţa discreției dumitale. 

— Dar lista Sigma... 

— Mi-ai vorbit despre supraveghere şi localizare în legătură 
cu acest subiect. Nu m-ai atentionat că aveai de gînd să îndrepți 
un reflector spre el. De cîte ori am subliniat delicateţea misiunii 
dumitale? De cîte ori? 

Anna se simţea de parcă ar fi primit un pumn în stomac. 

— Imi cer scuze dacă am făcut ceva care a avut efectul... 

— Nu, agent Navarro, pe mine mă învinuiesc. Eu ţi-am 
încredințat misiunea asta. E adevărat că am fost sfătuit să n-o 
fac. M-am încăpăținat. A fost greşeala mea că ţi-am încredințat 
misiunea asta. Imi asum întreaga responsabilitate. 

— Termină cu prostiile, zise Anna, săturîndu-se brusc de 
reproşuri. Nu ai elemente care să-ți susțină acuzațiile. 

— Te afli deja în fața unor sancțiuni administrative. Te aştept 
în biroul meu, mîine după-amiază la ora cinci şi nu-mi pasă 
dacă va trebui să închiriezi un avion particular ca să ajungi 
aici. 

Trecură cîteva secunde pînă cînd Anna pricepu că Bartlett 
închisese telefonul. Inima îi bătea cu putere, obrajii îi ardeau. 
Dacă el n-ar fi încheiat convorbirea, ea ar fi ripostat, și astfel 
ar fi pus capăt definitiv carierei el. 

Nu, îşi zise Anna, ai făcut deja asta. S-a terminat. Cînd se 
va afla că intrase în conflict cu Serviciul de Cooperare Internă, 
Dupree îi va retrage privilegiile în mai puţin de cinci minute. 

Ei bine, cel puţin va pleca trîntind uşa. 

Roo legendarului Jakob Sonnenfeld, vînătorul de 
nazişti, care apăruse pe copertele multor reviste, 
subiectul unui mare număr de biografii şi documentare, se 
afla într-o clădire mică şi mohorîtă, de pe Salztorgasse, o 

stradă lipsită de eleganță, cu magazine de solduri şi cafenele 
întunecoase. Numărul lui Sonnenfeld era trecut în cartea de 
telefoane a Vienei fără adresă. Ben sunase pe la opt şi jumătate 
dimineaţa şi fusese surprins cînd i se răspunsese. O femeie cu 
glas răstit îl întrebase ce treabă avea, de ce voia să-l vadă pe 
marele om. 

Ben îi spusese că era fiul unui supravieţuitor al 
Holocaustului şi că efectua la Viena cercetări pe cont propriu 
privind regimul nazist. Fusese şi mai surprins cînd femeia 
acceptase cererea lui de a-l întîlni pe legendarul personaj în 
acea dimineaţă. 

Cu o seară în urmă, Anna Navarro îi sugerase cîteva 
„măsuri de eschivare“, cum le numise ea, ca să scape de oricine 
l-ar fi putut urmări. In drumul său întortocheat spre biroul lui 
Sonnenfeld, Ben se întorsese de cîteva ori, după ce-l văzuse 
pe bărbatul roşcovan cu sprîncene groase, traversase brusc 
strada, intrase într-o librărie, răsfoise nişte cărți şi aşteptase. 
Părea că şi-a pierdut „coada“ sau poate că, din cine ştie ce 
motiv, bărbatul evitase să fie observat a doua oară. 

Ajunse la clădirea de pe Salztorgasse. Uşa din faţă se 
deschise cu un bîzîit, şi Ben luă ascensorul pînă la etajul patru, 
unde un gardian îi făcu semn să treacă. Uşa fu deschisă de o 
tînără care-i arătă un scaun incomod aflat pe un hol cu pereții 
plini de plachete, diplome şi certificate de donaţii primite de 
Sonnenfeld. 

In timp ce aştepta, îşi scoase telefonul mobil şi lăsă un 
mesaj pentru Oscar Peyaud, anchetatorul de la Paris. Apoi 
sună la hotelul pe care-l părăsise în fugă cu o seară în urmă. 

— Da, domnule Simon, răspunse operatorul hotelului cu 
o amabilitate care 1 se păru exagerată. Da, domnule, aveţi un 
mesaj... e, dacă aştepţi puţin... da, de la un domn Hans 
Hoffman. Spune că e ceva urgent. 

— Mulţumesc, zise Ben. 

— Vă rog, domnule Simon, rămîneţi la aparat, domnul 
director mi-a făcut semn că ar vrea să vorbească cu 
dumneavoastră. 

Ben nu dădu curs primului impuls, acela de-a întrerupe 

imediat convorbirea; era important să afle ce ştia direcția 
hotelului şi dacă exista vreo complicitate din partea acesteia. 

— Domnule Simon, zise directorul, cu o voce gravă, 
autoritară, una dintre cameristele noastre mi-a spus că ați 
ameninţat-o. Mai mult, chiar aseară a avut loc aici un incident 
şi s-au tras focuri de armă; poliţia doreşte să vă întoarceți 
imediat la hotel ca să vă pună niște întrebări. 

Ben închise telefonul. 

Nu-l surprindea faptul că directorul dorise să vorbească 
cu el. Hotelul suferise nişte pagube şi omul fusese obligat să 
cheme poliția. Simţise însă ceva în vocea lui, acea sfidătoare 
încredere în sine a celui care se sprijină pe puterea autorităților, 
și asta îl alarmase. Se întrebă de ce Hoffman, detectivul 
particular, era aşa de grăbit? 

Uşa biroului lui Sonnenfeld se deschise şi un bătrîn scund, 
gîrbovit, îi făcu semn să intre. Bătrînul îi întinse lui Ben o 
mînă tremurîndă, apoi se aşeză în spatele unui birou cu dosare 
aruncate de-a valma. Jakob Sonnenfeld avea o mustață 
încărunțită, tepoasă, fălcile căzute, urechi mari şi ochi apoşi, 
înfundațţi în orbite. Purta o cravată lată, demodată, înnodată 
stîngaci, o vestă cafenie din lînă, roasă de molii şi o jachetă 
ecosez. 

— Mulţi oameni doresc să vadă arhivele mele, spuse 
Sonnenfeld fără altă introducere. Unii din motive întemeiate, 
alții fără un motiv anume. Dumneata de ce vrei? 

Ben îşi drese glasul, dar Sonnenfeld continuă să vorbească: 

— Spui că tatăl dumitale e supravieţuitor al Holocaustului. 
ȘI ce dacă? Există mii ca el. De ce eşti dumneata aşa de 
interesat de activitatea mea? 

Să îndrăznesc să fiu sincer cu omul ăsta? se întrebă Ben. 

— [i vînezi pe nazişti de mai multe decenii, începu el brusc. 
Asta înseamnă că-i urăşti cu toată fiinţa, ca şi mine. 

Sonnenfeld dădu din mînă a lehamite. 

— Nu. Nu sînt răzbunător. N-aş fi putut face treaba asta 
timp de peste cincizeci de ani îmboldit de ură. M-ar fi mistuit 
lăuntric. 

Ben deveni brusc neîncrezător şi iritat de pioşenia lui 
Sonnenfeld. 

— Ei bine, se întîmplă ca eu să cred că aceşti criminali de 
război n-ar trebui să fie liberi. 

— Bine, dar nu ei sînt adevărații criminali de război, nu-i 
aşa? Un criminal de război comite crime ca să-şi îndeplinească 
țelurile, nu? Ucide şi torturează ca să contribuie la cîştigarea 
războiului. Dar ia spune-mi: a fost nevoie ca naziștii să 
masacreze şi să gazeze milioane de nevinovați ca să cîştige? 
Sigur că nu. Au făcut-o exclusiv din rațiuni ideologice. Ca să 
curețe planeta, cum credeau ei. A fost ceva cu totul inutil şi 
I-a făcut să risipească resurse prețioase în timpul războiului. 
Aş zice că acest genocid le-a stînjenit efortul de război. Nu, 
ăştia cu siguranţă n-au fost criminali de război. 

— Atunci dumneata cum îi numeşti? întrebă Ben, pricepînd 
într-un tîrziu. 

Sonnenfeld zîmbi. Cîţiva dinți de aur îi scînteiară printre 
buze. 

— Monştri. 

Ben trase adînc aer în piept. Trebuia să se încreadă în 
bătrînul vînător de nazişti; era singura cale de a-şi asigura 
colaborarea lui. Sonnenfeld era prea inteligent. 

— Atunci dă-mi voie să fiu foarte direct cu dumncata, 
domnule Sonnenfeld. Fratele meu — fratele meu geamăn, cel 
mai bun prieten pe care l-am avut — a fost ucis de nişte oameni 
despre care cred că sînt în legătură cu unii dintre aceşti monştri. 

— Acum m-ai zăpăcit de tot, zise bătrînul. Sint sigur că 
dumneata şi fratele dumitale sînteți mult, mult prea tineri ca 
să fi trecut prin război. 

— Asta s-a întîmplat acum o săptămînă şi ceva, spuse Ben. 

Sonnenfeld ridică o sprînceană, şi-l privi neîncrezător. 

— Ce tot:spui? N-are nici un sens. 

Ben îi relată pe scurt despre descoperirea lui Peter. 

— Acest document i-a atras atenţia fratelui meu fiindcă 
unul dintre lideri era tatăl nostru. Făcu o pauză înainte de a-i 
rosti numele: Max Hartman. 

Bătrînul părea uluit. 

— Cunosc numele ăsta. Tatăl dumitale a dat mulți bani 
pentru cauze nobile. 

— In anul 1945, una dintre cauzele lui era ceva numit 
Sigma. Printre ceilalți fondatori se numărau mulți industriaşi 
occidentali şi cîțiva oficiali nazişti. Era şi un trezorier, 
identificat cu funcţia de Obersturmführer şi numele Max 
Hartman. 

Ochii apoşi ai lui Sonnenfeld nu clipiră. 

— Extraordinar. Ai spus „Sigma“, da? Doamne Sfinte. 


— Mă tem că-i o poveste veche, zise vizitatorul îmbrăcat 
într-o jachetă neagră de piele. 

— Soția, sugeră Hoffman, detectivul particular, făcînd cu 
ochiul. 

Bărbatul zîmbi ruşinat. 

— E tînără şi foarte frumoasă, da? 

— Da. 

— Sînt cele mai rele, femeile tinere şi frumoase, spuse 
Hoffman, ca între bărbaţi. Te sfătuiesc s-o uiţi, pur şi simplu. 
N-o să mai ai niciodată încredere în ea. 

Privirea vizitatorului se fixă pe noul şi modernul laptop al 
lui Hoffman. 

— Drăguţ, zise omul. 

— Nu ştiu cum de-am putut folosi altceva pînă acum. Nu 
prea mă pricep la chestii tehnice, dar ăsta e uşor de mînuit. 

— Te deranjează dacă arunc şi eu o privire? 

Hoffman ezită. Omul putea foarte bine să fie un hot. Se 
uită din nou la el, îi cercetă cu privirea umerii largi şi talia 
suplă. Trase încet sertarul metalic de lîngă laptop şi se convinse 
că pistolul era acolo. 

— Poate cu altă ocazie, spuse Hoffman. Toate dosarele 
mele confidentiale sînt acolo. Dă-mi, te rog, nişte detalii despre 
tînăra şi frumoasa dumitale soție şi despre ticălosul care-o 
regulează. 

— De ce nu deschizi laptopul? întrebă vizitatorul. 

Hoffman ridică brusc privirea. Nu era o rugăminte, ci un 
ordin. 

— Ce cauţi aici? apucă să întrebe Hoffman, înainte de a 
înțelege că se uita la teava unui Makarov cu amortizor. 

— Dă drumul la computer, spuse omul încet. Deschide-ţi 
dosarele. 


— O să-ți spun ceva. Documentul ăsta nu trebuia să iasă 
niciodată la lumină, spuse Sonnenfeld. Era un act doar pentru 
uzul intern al băncilor elvețiene. Numai pentru spiriduşii de 
la Zürich. 

— Nu înţeleg. 

— Sigma a fost mult timp o legendă. Nimic, nici un indiciu 
nu confirma existenţa ei. Eu aş fi ştiut. Crede-mă. 

— Pînă acum, corect? 

— Aşa s-ar părea, zise bătrînul în şoaptă. E o faţadă, un 
şiretlic — un mijloc pentru industriaşii din ambele tabere de-a 
încheia o pace separată, indiferent de termenii armistițiului. 
Hîrtia pe care a descoperit-o fratele dumitale ar putea fi singura 
probă materială a acestei inițiative. 

— Spui că a fost o legendă? In ce a constat ea? 

— Oameni de afaceri şi politicieni importanţi s-au întîlnit 
în secret pentru a transfera imense bunuri de stat furate 
din Germania. Nu toţi cei care 1 s-au opus'lui Hitler au 
fost eroi, poate ai aflat asta. Mulţi s-au dovedit nişte indivizi 
pragmatici. Ceea ce îngrijora era perspectiva repatrierii şi 
a naționalizării. Trebuia să aibă grijă de propriile lor imperii. 
Imperii industriale. Există numeroase dovezi despre astfel 
de planuri, dar am crezut întotdeauna că nu s-a depășit 
acest stadiu, mai ales că aproape toţi cei implicaţi şi-au dat 
duhul. 

— Ai spus „aproape toți“. Dă-mi voie să te întreb despre 
cei cîțiva membri din conducere care cad sub incidența 
preocupărilor dumitale. Naziştii. Gerhard Lenz, Josef 
Strasser. Făcu o pauză înainte de-a rosti ultimul nume. Max 
Hartman. 

Sonnenfeld îşi prinse capul între mîinile cu degete 
noduroase. 

— Cine sînt oamenii ăştia? se întrebă el retoric. Asta mă 
întrebi. Am şi eu întrebările mele: cine întreabă? De ce vrea 
să ştie? 


— Pune arma jos, zise Hoffman. Nu fi absurd. 

— Închide sertarul, spuse intrusul. Te urmăresc foarte atent. 
O singură mişcare greşită şi eşti mort. 

— Atunci n-o să ajungi niciodată la dosarele mele. 
Computerul e dotat cu un dispozitiv biometric de identificare — 
un scaner pentru amprente. Fără amprenta mea, nimeni nu-l 
poate accesa. Aşa că ai fi nesăbuit dacă m-ai ucide. 

— Deocamdată nu e cazul s-o fac, spuse vizitatorul cu 
calm. 


— Cred că ştii adevărul despre tatăl meu. Mă surprinde că 
n-ai întocmit un dosar despre un supravieţuitor atît de 
cunoscut şi — te rog să mă ierți — potenţial susținător material 
al eforturilor dumitale. Ai fi putut să-i descoperi minciunile. 
Ai toate listele victimelor din lagărele de concentrare, un 
depozit de dosare. De-aceea trebuie să te întreb: ştia cine 
este în realitate tatăl meu? 

— Dumneata ştiai? i-o întoarse cu asprime Sonnenfeld. 

— Eu am văzut adevărul negru pe alb. 

— Ai văzut negru pe alb, da, însă n-ai văzut adevărul. O 
eroare de amator. lartă-mă, domnule Hartman, dar te afli în 
faţa unei situaţii ale cărei ambiguităti îmi sînt foarte cunoscute. 
Despre cazul tatălui dumitale îţi pot spune foarte puţin, însă e 
o poveste teribil de cunoscută. Totuşi, trebuie să te pregătești 
să intri într-un tărîm al clarobscurului moral. Al umbrelor, al 
ambiguității etice. Pentru început trebuie să ştii că, dacă un 
evreu avea bani, naziştii erau dispuşi să negocieze cu el. Asta 
a fost unul dintre secretele cumplite ale războiului secret despre 
care oamenii vorbesc rarcori. Frecvent, cei bogaţi îşi asigurau 
cu bani o trecere liniştită în lumea liberă. Naziştii luau aur, 
bijuterii, garanţii, orice. Era pur şi simplu un jaf. Aveau chiar 

şi O listă de preţuri — trei sute de mii de franci elveţieni pentru 
o viață! Un membru al familiei Rothschild a pus la bătaie 
oțelăriile sale — le-a cedat firmei Hermann Göring Works. 
Dar n-o să citeşti nicăieri despre aşa ceva. Nici măcar zvonuri 
n-o să auzi. A existat o familie foarte bogată de evrei unguri, 
Weiss — aveau afaceri în douăzeci şi trei de ţări ale lumii. 
Și-au dat întreaga avere celor de la SS, pentru a fi escortaţi 
fără probleme pînă în Elveţia. 

Ben întrebă nerăbdător: 

— Dar un Obersturmführer... 

— Un Obersturmführer evreu? E posibil aşa ceva? Mai 
suportă-mă cîteva clipe. Sonnenfeld făcu o pauză, apoi 
continuă: Pot să-ţi vorbesc despre un colonel SS, Kurt 
Becher, însărcinat să conducă asemenea negocieri pentru 
Eichmann şi Himmler. Becher a făcut un tîrg cu un ungur, 
doctor Rudolf Kastner — o mie şapte sute de evrei, a cîte o 
mie de dolari bucata. Un tren plin. Evreii din Budapesta 
s-au bătut ca să prindă trenul ăla. Ştii că familia dumitale 
avea bani înainte de război, nu? Totul se rezolva foarte 
simplu, dacă erai Max Hartman. Într-o zi, 
Obergruppenfiihrerul vine să te vadă. Faceţi un tirg. La 
ce mai era bună averea dacă oricum aveaţi să muriți cu 
toții? Aşa că îți răscumperi familia. Pe surori şi pe 
dumneata. Făceai orice ca să rămîi în viață. 

Ben nu şi-l imaginase pe tatăl său înspăimîntat, disperat. 
Se simţea ametit. Mătuşa lui, Sarah, murise înainte de-a se 
naşte el, dar şi-o amintea pe mătuşa Leah, o fiinţă măruntă, 
liniştită, amabilă, care trăise discret ca bibliotecară la 
Philadelphia. Afecţiunea pe care-o avusese pentru fratele ei 
fusese reală, ca şi aprecierea tăriei lui de caracter. Murise 
cînd el era în liceu. 

— Dacă tot ce spui e adevărat, nouă de ce nu ne-a vorbit 
niciodată despre asta? întrebă Ben. 

— Crezi că el voia să auziţi aşa ceva? În glasul lui 
Sonnenfeld răzbătea o undă de dispreţ. Crezi că voi ați fi 

înțeles cu adevărat? Milioane de oameni au fost incinerați, în 
timp ce Max Hartman venea în America pentru că avea destui 
bani. Cei aflați în situaţia lui n-au spus nimic nimănui, prietene. 
Deseori şi-au dat toată silinţa ca să uite. Ştiu toate astea pentru 
că e treaba mea să ştiu, însă e mai bine ca ei să rămînă neştiuţi. 

Ben nu ştia ce să răspundă. 

— Pînă şi lui Churchill şi Roosevelt le-a făcut Himmler o 
ofertă. În mai "44. Era pregătit să le vîndă Aliaților toți evreii 
pe care-i dețineau naziștii, cu condiția ca Aliaţii să le dea cîte 
un camion pentru fiecare sută de evrei. Naziștii ar fi demolat 
camerele de gazare şi ar fi încetat brusc uciderea evreilor 
dacă ar fi primit nişte camioane pe care să le folosească 
împotriva ruşilor. Evreii erau de vînzare, dar nu existau 
cumpărători! Roosevelt şi Churchill au refuzat să-şi vîndă 
sufletele diavolului. Le era uşor să spună asta, nu? Ar fi putut 
salva un milion de evrei europeni, dar n-au făcut-o. Existau 
lideri ai evreilor care doreau cu disperare să se facă acest tîrg. 
Vrei să vorbim despre moralitate, dar nu e chiar aşa de simplu, 
nu? Dumneata exişti pentru că tatăl dumitale a făcut un tîrg 
dezpustător ca să-şi salveze viaţa. 

Ben revăzu cu ochii minţii imaginea tatălui său, bătrîn şi 
plăpînd la Bedford, dar şi cea din vechea fotografie, unde era 
băţos şi arătos. Ben nu-şi putea închipui prin ce trecuse el ca 
să ajungă pînă aici. Era într-adevăr constrîns tatăl său să 
ascundă toate astea? Ce altceva mai ascundea? 

— Totuşi, povestea asta lasă fără răspuns chestiunea 
prezenţei numelui său pe documentul ăla, reaminti Ben, unde 
apărea drept un SS-st. 

— Numai cu numele, sînt sigur. 

— Asta ce înseamnă? 

— Cît de multe ştii despre tatăl dumitale? 

Bună întrebare, îşi zise Ben. 

— Tot mai puţin, se pare. 

Max Hartman, puternic şi dominator, conducînd o şedinţă 
de consiliu, ridicîndu-l pe Ben, la vîrsta de şase ani, în aer, 
citind The Financial Times la micul dejun, distant şi evaziv. 

Cît m-am străduit să-i cîştig dragostea şi respectul! Şi ce 
încîntat eram cînd mă aproba din cînd în cînd. 

Omul ăsta fusese întotdeauna un mister. 

— Atâta pot să-ţi spun, zise Sonnenfeld impasibil. Încă de 
cînd era tînăr, tatăl dumitale devenise o legendă în cercurile 
financiare germane. Dar era evreu. Cînd evreii au început să 
fie trimişi în lagăre de concentrare, lui i s-a oferit ocazia de-a 
lucra la Reichsbank, în vederea elaborării unor complicate 
scheme financiare care să le permită naziştilor să se sustragă 
blocadelor aliaților. I s-a acordat gradul ăla în SS ca un fel de 
acoperire. 

— Deci, într-un sens, a ajutat la finanțarea regimului nazist, 
zise Ben pe un ton neutru. 

— Din nefericire, da. Sînt sigur că a avut motivele lui. 
Cum era de aşteptat, a fost recrutat în proiectul Sigma. 

Se opri din nou, neluîndu-şi ochii de la Ben. Cred că nu 
prea reuşești să distingi nuanțele de gri. 

— Ciudat mod de-a vorbi pentru un vînător de nazişti. 

— Iar apelezi la refrenul ăsta jurnalistic, zise Sonnenfeld. 
Eu lupt pentru dreptate, iar în lupta asta trebuie să fii în stare 
să distingi ce e scuzabil de ce e corupt, între greşelile comune 
şi marile păcate. Nu încape îndoială: vitregia sorții nu scoate 
la iveală calitățile oamenilor. 

Camera părea să se învîrtă în jurul lui Ben. Încrucişă brațele 
ŞI inspiră adînc, încercînd să se calmeze şi să-şi limpezească 
gîndurile. 

Îi apăru deodată în minte imaginea tatălui său în biroul 
de-acasă, ascultind Don Giovanni de Mozart, instalat în 
fotoliul său preferat. Deseori, după cină, Max stătea singur, 
cu lumina stinsă, şi asculta Don Giovanni. Cît de sinpur 
trebuia să fi fost, cît de înspăimâîntat că trecutul său avea să 
iasă într-o zi la iveală. Ben era surprins de tandreţea ce-l 
cuprinsese brusc. Bătrînul m-a iubit atit cit putea el iubi 
Cum l-aş putea disprețui? Îi trecu prin minte că adevăratul 
motiv pentru care Lenz ajunsese să-și urască tatăl nu era atît 
repulsia față de nazism, cît faptul că îşi abandonase familia. 

— Vorbeşte-mi despre Strasser, zise Ben, dîndu-şi seama 
că doar schimbarea subiectului i-ar fi putut diminua ameteala 
ce-l copleşea. 

Sonnenfeld închise ochii. 

— Strasser a fost consilierul ştiinţific al lui Hitler, un strălucit 
om de ştiinţă. A ajutat la dezvoltarea I.G. Farben, ai auzit de 
faimoasa I.G. Farben, firma industrială controlată de nazişti? 
Acolo, a contribuit la inventarea unui gaz sub formă de 
granule, numit Ciclon-B. Agitai granulele şi ele se transformau 
în gaz. Ca o scamatorie! L-au testat prima oară în dușurile de 
la Auschwitz. O invenţie fantastică. Gazul otrăvitor se 
răspîndea în camerele de gazare. Moartea survenea în 
. maximum patru minute. A 

Sonnenfeld făcu o pauză, privind în gol. In tăcerea ce 
urmă, Ben auzi ticăitul unui ceas. 

— Foarte eficient, continuă Sonnenfeld. Trebuie să-i 
mulțumim pentru asta doctorului Strasser. Ştii că Allen Dulles, 
directorul CIA din anii '50, a fost avocatul american al lui 
I.G.Farben şi loialul său apărător? 

Ben mai auzise undeva istoria asta, care nu înceta să-l 
uimească. 

— Deci, într-un anume sens, Strasser şi Lenz au fost 
parteneri. 

— Da. Doi dintre cei mai străluciți şi teribili oameni de 
ştiinţă nazişti. Lenz, cu experimentele lui pe copii, pe gemeni, 
s-a dovedit un cercetător genial, depăşindu-şi cu mult epoca. 
Era foarte interesat de metabolismul copiilor. Pe unii îi omora 
înfometîndu-i, ca să studieze cum le era încetinită şi oprită 
creşterea. Pe alții îi congela, ca să vadă cum le era afectată 
dezvoltarea. A avut grijă ca toți copiii care sufereau de 
progeria*, o formă oribilă de îmbătrînire prematură, să-i fie 
trimişi ca să-i studieze. Un tip adorabil, doctorul Lenz, nu? 
Foarte apropiat de înaltul comandament, desigur. Ca om de 


* Afecțiune în care dezvoltarea normală este oprită după primul an 
de viaţă și este urmată de un retard sever în creştere (n.t.). 

ştiinţă, se bucura de mai multă încredere decît majoritatea 
politicienilor. Se considera că avea „puritatea obiectivelor“. 
Ca şi doctorul Strasser, Lenz s-a refugiat la Buenos Aires, 
aşa cum au procedat mulți nazişti după război. Ai fost vreodată 
acolo? E un oraş frumos. Pe cuvînt. Parisul Americii de Sud. 
Nu-i de mirare că toți naziştii doreau să trăiască acolo. Apoi, 
Lenz a murit. 

— Dar Strasser? 

— Poate că văduva lui Lenz ştie unde se află Strasser, dar 
să nu-ți treacă prin minte s-o întrebi. N-o să-ți spună niciodată. 

— Văduva lui Lenz? întrebă Ben, îndreptîndu-şi spatele. Da, 
Jiirgen Lenz menționa că mama lui se retrăsese la Buenos Aires. 

— A1 vorbit cu Jürgen Lenz? 

— Da. Presupun că-l cunoşti. 

— A, cu Jürgen Lenz e o poveste complicată. Trebuie să-ți 
mărturisesc că la început mi-a fost foarte greu să accept bani 
de la el, dar fără donaţii am fi fost obligați să ne încetăm 
activitatea. În ţara asta, unde naziştii au fost totdeauna 
protejaţi, nici în ziua de azi nu primim donaţii. Nici un cent! 
Aici n-a fost condamnat vreun nazist de peste douăzeci de 
ani! Aici am fost, timp de mai mulţi ani, Inamicul Public 
Numărul Unu. Lumea mă scuipa pe stradă. lar Lenz... ei 
bine, părea limpede că erau banii vinovăţiei. După ce l-am 
cunoscut, mi-am schimbat părerea. Omul s-a angajat în mod 
sincer să facă bine. De exemplu, e singurul girant al fundației 
pentru suferinzii de progeria din Viena. Fără îndoială că vrea 
să anihileze activitatea părintelui său... Nu-i putem atribui 
crimele tatălui. 

Cuvintele lui Sonnenfeld avură ecou în mintea lui Ben. 
Crimele tatălui. Ce straniu — Lenz şi cu mine sîntem într-o 
situație similară. 

— Profetul Ieremia ne spune: „Nu vor mai grăi că taţii au 
mîncat struguri acri, iar dinții copiilor s-au strepezit“. Iar 
lezechiel spune: „Fiul nu va purta blestemul tatălui“. E foarte 
limpede. 

— Susţii că Strasser ar putea fi în viaţă. 

— Sau ar putea fi mort, răspunse în grabă Sonnenfeld. 
Cine mai ştie ceva despre bătrîni ăia? 

— Dar trebuie să ai un dosar despre el. 

— Nu-mi vorbi despre aşa ceva. Iţi faci iluzii. Ani la rînd 
am fost sîcîit de fanatici tineri care încercau să-şi domolească 
frămîntănile cu sîngele unui tîlhar dovedit. E o preocupare 
penibilă, care sfîrşeşte prost pentru toată lumea. Am avut 
impresia că nu eşti unul dintre ei. De altfel mizerabilul ăla e 
cu siguranţă mort. 

Tînărul care răspunsese la uşă cînd sosise Ben reapăru şi 
urmă o conversaţie în şoaptă. 

— Am primit un telefon important la care trebuie să 
răspund, zise Sonnenfeld în chip de scuză şi se retrase într-o 
cameră din spate. 

Ben privi în jur, la uriaşele fişete de culoarea ardeziei. 
Sonnenfeld fusese cît se poate de neclar cînd venise vorba 
despre situația actuală a lui Strasser. Refuza oare să-i ofere 
informaţii? Şi dacă da, de ce? 

După reacţia lui Sonnenfeld, Ben deduse că discuţia de la 
telefon avea să fie lungă. Poate suficient de lungă ca să-i 
îngăduie să cerceteze rapid dosarele. Se duse în grabă la un 
imens fişet cu cinci sertare, marcat cu literele R-S. Sertarele 
erau încuiate, dar cheia se afla pe fişet. Descuie sertarul de 
Jos, plin cu dosare îngălbenite şi hîrtu sfărimicioase. Stefans. 
Sterngeld. Streitfeld. 

STRASSER. Numele era scris cu cerneală cafenie, 
decolorată. Scoase repede dosarul, apoi îi veni brusc o idee. 
Căută la literele K-M. Gerhard Lenz avea un dosar gros, dar 
pe Ben nu-l interesa acela. Vota dosarul subțire de alături — 
cel al văduvei lui. 

Auzi paşi. Sonnenfeld se întorcea mai repede decît se 
aşteptase Ben! Trase dosarul, mişcîndu-l dintr-o parte în alta, 
pînă cînd ieși dintre celelalte. Luîndu-și trenciul de pe spătarul 
unui scaun alăturat, ascunse dosarele îngălbenite sub el şi se 
întoarse la locul lui chiar în clipa cînd Sonnenfeld pătrunse în 
cameră. 

— E periculos să tulburi liniştea bătrînilor, spuse 

Sonnenfeld. Poate îi consideri doar nişte creaturi ştirbe şi 
zbîrcite. Aşa arată, dar au încă o puternică reţea de susținători. 
Mai ales în America de Sud, unde au multi adepţi fideli, indivizi 
violenti, cum sînt Kamaradenwerk. Bătrînu aceia sînt protejați 
aşa cum animalele sălbatice îşi protejează rudele vîrstnice şi 
slăbite. Iar apărătorii lor ucid de cîte ori e nevoie. 

— La Buenos Aires? 

— Acolo mai mult decît în oricare altă parte. 

Sonnenfeld părea că obosise. 

— De-aceea nu trebuie să te duci acolo şi să întrebi despre 
bătrîni germani. 

Se ridică, clătinîndu-se și Ben îl urmă. 

— Vezi dumneata, pînă şi în ziua de azi trebuie să am în 
permanență o gardă. Nu e cine ştie ce, dar atît ne putem 
permite să plătim. 

— Totuşi, continui să trăieşti într-un oraș unde oamenilor 
nu le plac întrebările despre trecut, zise Ben. 

Sonnenfeld puse mîna pe umărul lui Ben. 

— A, păi, cum să-ţi spun... dacă studiezi malaria, domnule 
Hartman, trebuie să trăieşti în mlaştină, nu? 


Julian Bennett, asistentul directorului executiv al Agenţiei 
de Securitate Naţională, stătea în fața lui Joel Skolnik, 
directorul adjunct al Departamentului de Justiţie, în mica 
sufragerie din sediul central al ASN de la Fort Mead. Deşi 
Skolnik, un bărbat înalt şi pleşuv, avea un rang mai înalt, 
Bennett adoptase o atitudine dominatoare. Agenţia de 
Securitate Naţională era astfel structurată încît îi ferea pe cei 
ca Bennett de supravegherea administrativă din afara agenției. 
Asta încuraja o anume aroganță, iar Bennett nu era omul 
care s-o ascundă. 

In farfuria din fata lui Skolnik erau, aproape neatinse, un 
cotlet de miel bine prăjit şi o garnitură de spanac. Pofta de 
mîncare îi dispăruse. Dincolo de o pojghiță de amabilitate, 
atitudinea lui Bennett era terorizantă în mod subtil, iar mesajul 
lui — de-a dreptul alarmant. 

— Asta nu e bine pentru dumneata, spuse Bennett. 

Ochii lui mici, depărtaţi şi sprîncenele deschise la culoare 
îi dădeau un aer vag porcin. 

— Înţeleg asta. 

— Se consideră că dumneata conduci o organizaţie 
eficientă, zise Bennett. 

Farfuria lui era goală; devorase fileul din cîteva înghițituri. 

— lar treaba peste care-am dat e al naibii de îngrijorătoare. 

— Ai fost clar în legătură cu asta, zise Skolnik, detestind 
felul în care vorbise — respectuos, chiar timid. 

Ştia că era o greșeală să-și trădeze teama în fața unui om 
ca Bennett. 

— Nechibzuinţa pe care ați manifestat-o față de chestiuni 
de securitate națională ne compromite pe toți. Mă uit la felul 
în care s-au purtat oamenii dumitale şi nu ştiu dacă să rîd ori 
să plîng. Ce rost are să încui uşa din față dacă cea din spate se 
leagănă în vînt? 

— Să nu exagerăm importanța posibilei dezvăluiri în 
discuţie, zise Skolnik. 

Pînă şi lui, exprimarea rigidă îi suna defensiv. 

— Vreau să mă asigur că panica declanșată de Navarro va 
înceta. Bennett se aplecă în față şi-l bătu pe Skolnik pe braţ, 
cu un gest binevoitor şi amenințător în acelaşi timp. ŞI că vei 
folosi toate mijloacele pe care le ai la dispoziţie ca s-o aduci 
pe femeie în țară, continuă el. 

— Nici nu încape discuţie, spuse Skolnik, înghițind în sec. 


— Acum ridică-te, zise bărbatul cu barbişon, cu Makarovul 
în mina stingă. 

— N-o să te-ajute cu nimic. N-o să pun degetul pe senzor, 
spuse detectivul. Pleacă de-aici pînă n-o să se-ntîmple ceva 
ce-o să regreti. 

— Nu regret niciodată nimic, zise bărbatul. Ridică-te. 

Hofman se ridică în silă. 

— Îţi spun... 

Intrusul se ridică şi se apropie de el. 

— Îţi spun încă o dată, zise Hoffman, că n-o să te ajute cu 
nimic dacă mă ucizi. 

— Nu trebuie să te ucid, spuse omul cu blîndeţe şi sări spre 
el cu iuţeala fulgerului. 

Hoffman văzu stichrea unui obiect metalic chiar înainte 
de-a simţi o durere incredibilă la mînă. Privi în jos. Acolo 
unde fusese arătătorul lui se vedea un ciot. Tăietura fusese 
perfectă. La baza degetului său, chiar lîngă degetul mare, 
văzu cercul alb al osului înconjurat de carne. În fracțiunea de 
secundă dinaintea țipătului, văzu cuțitul de vînătoare, apoi 
degetul zăcînd pe covor, ca o bucată inutilă tranşată dintr-un 
pui şi aruncată acolo de un măcelar neglijent. 

Urlă — un țipăt ascuţit, teroare şi copleşitoare durere. 

— O, Doamne! O, Doamne! O, Doamne! 

Trevor luă degetul dezmembrat şi-l tinu în sus. Din capătul 
tăiat, sîngele picura. 

nna îl sună pe David Denneen. 

Tu ești, Anna? întrebă Denncen, obișnuita căldură 
din glasul lui fiind înlocuită de o bizară prudență. Rahatul 
s-a împrăştiat. 

— Vorbeşte cu mine, David. Spune-mi ce dracu’ se 
întîmplă. 

— E o nebunie. Se spune că eşti... 

Vocea 1 se stinse. 

— Ce? 

— O nebunie. Vorbeşti pe o linie protajată? 

— Da. 

Urmă o pauză. 

— Ascultă, Anna. Departamentul a primit ordin să-ţi aplice 
un P-47 — interceptarea completă a corespondenței, mesajelor 
şi convorbirilor telefonice. 

— [isuse Hristoase, zise Anna. Nu pot să cred. 

— E chiar mai rău. De azi-dimineaţă te afli sub incidenţa 
articolului 12-44: arestarea pe loc. Urmează să fii adusă aici 
cu orice mijloace. lisuse, nu ştiu ce pui la cale, dar eşti 
considerată un risc pentru securitatea națională. Se spune că 
primeşti de mulţi ani bani de la cercuri ostile. Nici măcar n-ar 
trebui să stau de vorbă cu tine. 

— Ce?! 

— Umblă vorba că FBI a descoperit tot felul de devize şi 
bijuterii în apartamentul tău. Haine scumpe. Conturi bancare 
în străinătate. 

— Minciuni! explodă Anna. Toate-s nişte minciuni 
sfruntate. | 

Urmă o pauză lungă. 

— Ştiam eu că aşa stau lucrurile, Anna. Mă bucur să aud 
asta. Cineva ţi-a pus gînd rău. De ce? 

Anna închise o clipă ochii. 

— Ca să nu ajung în situaţia de-a descoperi de ce. Asta-i 
bănuiala mea. 

Ce dracu” se întîmpla? Turnase cumva „Yossi“ ori Phil 
Ostrow otravă în urechea lui Bartlett? Poate că Bartlett era 
furios fiindcă ei aflaseră despre investigația ei, chiar dacă nu 
din vina ei. Sau poate că Bartlett era înfuriat pentru că nu 
fusese de acord cu cererea lor de a-l aresta pe Hartman. 

Brusc îşi dădu seama că nici unul din cei doi agenţi CIA 
nu-l pomenise pe Hans Vogler, asasinul de la fosta Stasi. Oare 
„Yossi“ nu știa nimic? Dacă era aşa, însemna că mercenarii 
Mossadului n-aveau nici o legătură cu angajarea lui Vogler? 
Scoase cartea de vizită a lui Phil Ostrow şi formă numărul lui 
de telefon. li răspunse robotul. Anna hotărî să nu-i lase mesaj. 
__ Poate că Jack Hampton ştia ceva despre toată povestea. 
Ii telefonă acasă, în Chevy Chase. 

— Jack, începu ea. Sînt... 

— [isuse Hristoase, spune-mi că nu m-ai sunat, zise 
precipitat Hampton. Spune-mi că nu periclitezi siguranța 
prietenilor tăi cu un telefon necugetat. 

— Aparatul tău e interceptat? 

— Aparatul meu? Nu. Sînt sigur de asta. 

— Atunci nu eşti în pericol. Eu vorbesc pe o linie protejată. 
Nu văd cum ar putea fi depistată convorbirea. 

— Să zicem că ai dreptate, Anna, spuse el nesigur. Nici nu 
ştiu ce să cred. Umblă vorba că eşti o ticăloasă de mare clasă 
— o combinaţie de Ma Barker şi Mata Hari. 

— Prosti. Ştii asta. 

— Poate că ştiu, Anna, poate că nu. Sumele pe care le-am 
auzit vehiculate în legătură cu tine sînt teribil de tentante. 
Cumpără-ți un petic de pămînt în Virgin Gorda. Nisip 
trandafiriu, cer albastru. Du-te să înoti acolo în fiecare zi... 

— Ce dracu”, Jack! 

— ţi dau un sfat. Să nu iei vreo copeică la tine şi să nu mai 
lichidezi nici un bancher elveţian. 

— Asta se spune despre mine. 

— Unul dintre lucruri. Unul dintre multele lucruri. Să 
zicem doar că e cea mai mare exagerare pe care am auzit-o 
de la Wen Ho Lee încoace. S-a cam întrecut măsura, ca să 
fiu sincer. Mă tot întreb: cine are atîția bani de aruncat? 
Rusia a strîns atît de mult cureaua, încît majoritatea 
specialiştilor lor în fizică nucleară au părăsit ţara şi conduc 
taxiuri la New York. Şi ce fel de valută forte are China — 
locul ăla e un fel de Zambia cu rachete nucleare. Ce naiba, 
hai să fim realişti. Tonul lui Hampton se mai îmblînzise. 
Aşadar, de ce m-ai sunat? Vrei codurile rachetelor noastre 
ca să le vinzi Chinei Roşii? Stai puţin să-mi notez numărul 
tău de fax. 

— Acordă-mi o şansă. 

— Asta-i gagica mea, o tachină Hampton, relaxat. 

— Băga-te-aş undeva. Ascultă, înainte ca rahatul ăsta să 
cadă din cer am avut o întîlnire cu prietenul tău Phil Ostrow... 

— Ostrow? întrebă Hampton cu prudenţă. Unde? 

— La Viena. 

Urmă o izbucnire de mînie. 

— Ce încerci să scoţi de la mine, Navarro? 

— Stai puţin. Nu ştiu despre ce vorbeşti. 

Ceva din vocea ei îl făcu să se oprească. 

— Vrei să mă prosteşti ori te-a prostit cineva pe tine? 

— Ostrow nu e ataşat la secția din Viena? întrebă ea 
surprinsă. 

— E sub incidenţa lui 0-15. 

— Ajută-mă să pricep. 

— Asta înseamnă că oficial e activ, dar în realitate e în 
concediu. In felul ăsta, băieţii răi sînt derutați. Diabolic, nu? 
E în State de cîteva luni. Depresie nervoasă, dacă vrei să ştii. 
A mai avut crize în trecut, dar acum e chiar de rău. De fapt, 
e internat la Walter Reed. 

— Acum e acolo? 

Anna simţi un fior pe şira spinării şi încercă să-și 
domolească neliniştea ce-o cuprinsese. 

— Acolo e. Trist, dar adevărat. Se află într-una dintre 
secțiile unde toate infirmierele au dosare verificate. 

— Şi dacă ţi-aş spune că Ostrow e un tip scund, cu părul 
castaniu încărunţit, ten palid, ochelari cu ramă metalică... 

— Ţi-aş zice să-ți mai verifici descrierea. Ostrow arată ca 
un amator de surfing mai vîrstnic — înalt, suplu, blond şi-aşa 
mai departe. 

Urmară cîteva secunde de tăcere. 

— Anna, ce dracu” se întîmplă cu tine? 

luită, Anna se lăsă să cadă pe marginea patului. 
Ce s-a întîmplat? întrebă Ben. 

— Zău că nu mai pricep. 

— Dacă e vorba despre treaba la care lucrăm noi... 

— Nu. Nu-i vorba despre asta. Ticăloșii ăia! 

— Dar ce s-a-ntimplat? 

— Te rog, exclamă ea. Lasă-mă să gindesc! 

— Bine. 


327 


Iritat, Ben îşi scoase telefonul mobil din buzunarul jachete. 

Anna îşi zise că „Phil Ostrow“ o sunase atît de tîrziu — 
prea tîrziu pentru ca ea să mai telefoneze la Ambasada 
americană şi să-l verifice. Dar atunci cu cine se întîlnise la 
Secţia CIA? 

ŞI era într-adevăr o secție CIA? 

Cine erau „Ostrow“ şi „Yossi“? 

Il auzi pe Ben vorbind repede în franceză. Apoi el tăcu, 
ascultînd o vreme. 

— Oscar, eşti un geniu, zise el în cele din urmă. 

După cîteva minute, vorbea din nou la telefon. 

— Cu Megan Crosby, vă rog. 

Dacă „Phil Ostrow“ era un impostor, îşi jucase excelent 
rolul. „Yossi“ putea să fie israelian, ori de altă naționalitate 
orientală; era greu de spus. 

— Megan, sînt Ben. 

Cine erau ei? se întrebă Anna. Luă receptorul telefonului 
şi-l sună din nou pe Jack Hampton. 

— Jack, am nevoie de numărul secției CIA. 

— Ce sînt eu, serviciul de informaţii? 

— E în clădirea aflată vizavi de oficiul consular, da? 

— Secția CIA e în clădirea ambasadei, Anna. 

— Nu, în anexă. O clădire cu birouri aflată vizavi. Sub 
acoperirea Biroului Reprezentanței Comerciale a Statelor 
Unite. 

— Nu ştiu despre ce vorbeşti. CIA nu are nici un sediu sub 
acoperire în afară de cel din ambasadă. Cel puţin așa ştiu ev. 

Anna închise telefonul, cuprinsă de panică. Dacă locul 
unde-l întîlnise pe Ostrow nu era un sediu al CIA, atunci ce 
era? Amplasamentul, împrejurimile — toate detaliile fuseseră 
corecte. Prea corecte, prea convingătoare. 

— Cred că glumeşti, îl auzi ea pe Ben spunînd. Iisuse, dar 
ştiu că eşti iute. 

Deci cine încerca s-o manipuleze? Şi în ce scop? Evident, 
cineva care ştia pentru ce se afla la Viena, şi la ce hotel stătea. 

Dacă Ostrow era un impostor, însemna că povestea lui 

despre Mossad trebuia să fie falsă. Fusese victima unei 
escrocherii bine ticluite. Plănuiseră să-l răpească pe Hartman 
— cerîndu-i să livreze „pachetul“ drept în ghearele lor. 

Se simţea năucită, pierdută. 

Recapitulă totul în minte, de la telefonul lui „Ostrow“ pînă 
la locul unde se întâlnise cu el şi cu „Yossi“. Să fi fost totul un 
şiretlic bine ticluit? 

Îl auzi pe Hartman spunînd: 

— În regulă, stai să-mi notez. Bună treabă, puştiule. 
Grozavă. 

Aşadar, istoria cu Mossadul, zvonurile şi birfele nu erau 
decît o farsă plăsmuită de nişte mincinoşi din fragmente 
plauzibile? Doamne, oare cît din ce ştia ea era eronat? 

Și cine încerca s-o inducă în eroare — şi în ce scop? 

Care era adevărul? Doamne Sfinte, unde era adevărul? 

— Ben, spuse ea. 

El ridică arătătorul, făcîndu-i semn să aştepte, spuse grăbit 
ceva la telefon, apoi închise. 

Anna se răzgîndi şi hotărî să nu-i dezvăluie nimic din ceea 
ce aflase. Nu încă. În schimb, îl întrebă: 

— A1 aflat ceva de la Sonnenfeld? 

Hartman îi relată discuţia cu Sonnenfeld. Anna îl întrerupse 
din cînd în cînd ca să clarifice vreun aspect ori să ceară o 
explicație mai completă. 

— Deci spui că tatăl dumitale n-a fost de fapt un nazist? 

— După cum susține Sonnenfeld, nu. 

— Are vreo bănuială despre ce înseamnă Sigma? 

— În afară de ce ţi-am spus, nu. Şi-a fost de-a dreptul 
evaziv cînd a venit vorba despre Strasser. 

— Dar în privința motivului pentru care a fost ucis fratele 
dumitale? 

— E limpede că a fost ucis din cauza amenințării cu 
demascarea. Cineva, poate un grup, se temea de dezvăluirea 
acelor nume. 

— Sau a faptului că Sigma a existat. Evident, cineva cu 
interese financiare majore. Ceea ce demonstrează că bătrînii 

ăştia au fost... Anna se opri brusc. Sigur! Bani spălați! Bătrînii 
ăştia erau plătiţi. Poate de cineva care controlează corporaţia 
la a cărei constituire au pus umărul cu toții. 

— Fie plătiți, adică mituiţi, adăugă Ben, fie primeau o sumă 
convenită, o parte din profituri. 

Anna se ridică. 

— Dacă-i elimini pe beneficiarii plăţilor, nu mai există 
transferuri bancare. Asta înseamnă că cine a ordonat aceste 
asasinate urmăreşte să obțină avantaje financiare de pe urma 
lor. Asta trebuie să fie. Cineva ca Strasser, poate chiar tatăl 
dumitale. 

Se uită la Ben. Nu putea exclude ipoteza asta. Chiar dacă 
el nu voia s-o accepte. 

Dar cum se putea explica impostura lui Ostrow, falsul 
agent CIA? Avea el vreo legătură cu moştenitorii unei vaste 
averi tăinuite? 

— Presupun că, teoretic, tatăl meu ar putea fi unul dintre 
ticăloşi. Dar nu-mi vine să cred. 

— De ce? 

Anna nu ştia cît de mult putea întinde coarda. 

— Pentru că tatăl meu are deja mai mulți bani decît îi 
trebuie. Pentru că poate fi un om de afaceri neîndurător, poate 
fi chiar un mincinos dar, după ce am vorbit cu Sonnenfeld, 
am ajuns să cred că, de fapt, nu e un om rău. 

Anna se îndoia că Hartman îi ascundea ceva, însă era 
reținut din cauza devotamentului filial. Ben părea să fie o 
persoană loială, dar uneori loialitatea te putea împiedica să 
vezi adevărul. 

— Nu pricep un lucru: oamenii ăştia sînt bătrîni şi bolnavi, 
continuă Hartman. De ce s-au mai ostenit să angajeze pe 
cineva să-i elimine? Nu era nevoie să-şi asume acest risc. 

— Asta dacă nu s-ar fi temut că unul dintre ei va vorbi, va 
dezvălui nişte aranjamente financiare, oricare ar fi ele. 

— Dacă n-au scos o vorbă timp de cincizeci de ani, ce i-ar 
putea determina s-o facă acum? 

— Poate nişte presiuni din partea autorităţilor, declanşate 

de apariția listei. Confruntat cu ameninţarea unei acţiuni în 
justiție, oricare dintre ei ar fi putut vorbi. Sau poate că această 
corporație se îndreaptă spre o etapă nouă, o tranziţie, şi se 
consideră ciudat de vulnerabilă în perioada asta. 

— Am auzit numai presupuneri, zise Ben. Avem nevoie de 
fapte. 

— Cu cine vorbeai adineauri la telefon? 

— Cu o anchetatoare care m-a mai ajutat. A aflat nişte 
lucruri ciudate despre Laboratoarele Vortex. 

Anna deveni brusc atentă. 

— Serios? 

— Aparține în întregime gigantului tehnologic Armakon 
AG. O companie austriacă. 

— Austriacă... murmură ea. Foarte interesant. 

— Firmele astea uriaşe cumpără micile companii nou- 
apărute, sperînd să pună mîna pe drepturile de-a folosi 
invențiile realizate de cercetători. Făcu o pauză. Şi încă un 
lucru. Prietenul meu din Insulele Cayman a reuşit să dea de 
urma cîtorva transferuri bancare. 

Iisuse. ŞI colegul ei de la Departamentul de Justiţie nu 
aflase nimic. Încercă să-şi ascundă entuziasmul. 

— Spune-mi. 

— Banii au fost trimişi de o companie-fantomă înregistrată 
în Insulele Anglo-Normande, la cîteva secunde după ce 
veniseră din Liechtenstein, de la o Anstalt, o companie 
deținătoare de acţiuni. Un soi de punct mort. 

— Dacă au venit de la o companie, numele adevăraţilor 
deținători sînt consemnate undeva? 

— Aici e şmecheria. Aceste Anstalts sînt administrate de 
obicei de un agent, deseori un avocat. În fond sînt corporaţii 
fictive, care există doar pe hîrtie. Un agent din Liechtenstein 
poate administra mii de asemenea firme. 

— Prietenul dumitale a reuşit să obțină numele agentului? 

— Da, cred că da. Necazul e că nici un agent n-ar furniza 
decît sub tortură informaţii despre vreuna dintre acele 4nstalts 

pe care le administrează. Nu-şi permit să-şi compromită 
reputația de oameni discreti. Dar prietenul meu lucrează la asta. 

Anna zîmbi încîntată. Ben crescuse în ochii ei. În clipa 
următoare sună telefonul. Ea ridică receptorul. 

— Navarro. 

— Anna, sînt Walter Heisler. Am nişte informaţii pentru 
dumneata. 

— Informaţii? 

— Despre arma care a fost aruncată de trăgătorul de la 
Hietzing. Amprentele pe care mi-ai cerut să le iau. Se potrivesc 
cu unele dintr-un dosar al Interpolului aparținînd unui anume 
Hans Vogler, fost agent Stasi. Probabil că nu se aştepta să 
rateze şi nici să fim noi acolo, fiindcă nu purta mănuşi. 

Informaţia lui Heisler nu era o noutate, însă amprentele 
puteau constitui o probă prețioasă. 

— Fantastic. Uite, Walter, vreau să-ţi mai cer un serviciu. 

— Nu pari surprinsă, zise Heisler îmbufnat. Am spus că a 
fost agent Stasi, pricepi? Fostul serviciu secret est-german. 

— Da, Walter, pricep şi-ţi mulţumesc. E impresionant. Ar 
mai fi ceva... 

— Da, spune. Walter părea plictisit. 

— O clipă, zise Anna acoperind microfonul telefonului şi 
întrebîndu-l pe Ben: Tot n-ai dat de Hoffman? 

— Nu. Nu răspunde... e ciudat. 

Anna luă mîna de pe microfon. 

— Walter, vreau să afli pentru mine tot ce poţi despre un 
detectiv particular din Viena pe nume Hans Hoffman. 

Tăcere. 

— Alo. 

— Da, Anna, sînt aici. De ce întrebi despre acest Hans 
Hoffman? 

— Am nevoie aici de un ajutor, răspunse ea, gîndind febril, 
iar numele lui mi-a fost dat... 

— Păi, cred că va trebui să găsești pe altcineva. 

— De ce? 

— Acum vreo oră a sunat la Sicherheitsbiiro o angajată a 
unui Berufsdetektiv pe nume Hans Hoffman. Femeia, 
anchetatoare la firma lui Hoffiman, a venit la lucru şi l-a găsit 
pe şeful ei mort. Împuşcat în frunte. ȘI, lucru curios — 
arătătorul drept îi era tăiat. 


Nevenindu-i să creadă, Ben o asculta pe Anna, care-i 
povestea ce aflase. 

— Lisuse, orice-am face, ei se află mereu pe urmele noastre, 
murmură el. 

— Poate că expresia potrivită e „înaintea noastră 

Ben îşi masă tîmplele cu vîrfurile degetelor şi continuă pe 
un ton calm: 

— Duşmanul duşmanului meu e prietenul meu. 

— Cum adică? 

— E limpede că Sigma şi-a ucis propriii oameni. Toate 
victimele au ceva comun cu mine — acelaşi duşman. E vorba 
de nişte bătrîni speriaţi care se ascund spre sfîrşitul vieții lor, 
trăind sub protecția pseudonimelor. În mod cert ei au idee 
despre ce dracu’ se întîmplă. Asta înseamnă că singura noastră 
şansă e să luăm legătura cu unul care mai este în viață, care 
poate vorbi. Cineva cu care să pot stabili un limbaj comun, 
să-i cer ajutorul pentru propria lui protecție. 

Anna se ridică şi începu să se plimbe prin cameră. 

— Asta dacă a mai rămas vreunul în viață, Ben. 

El o privi îndelung, fără să comenteze. Anna pricepea că 
Ben îşi dorea să stabilească între ei un climat de încredere 
reciprocă. Incet, ezitînd, el răspunse: 

— Am impresia — e doar o impresie, o bănuială bazată pe 
nişte informaţii — că s-ar putea să mai existe unul în viață. 

— Cine anume? 

— Un francez numit Georges Chardin. 

Ea dădu încet din cap. 

— Georges Chardin... am văzut numele pe lista Sigma... 
dar e mort de patru ani. 

— Faptul că numele lui se află în dosarele Sigma înseamnă 
că Allen Dulles l-a verificat din anumite motive. 

— În anii'50. Dar aminteşte-ţi că cei mai mulţi dintre 
oamenii de pe listă sînt morți de mult. Atenţia mea era 
îndreptată asupra victimelor recentei avalanşe de crime — sau 
care sînt pe cale să devină victime. Chardin nu face parte din 
nici o categorie. Chardin nu e un fondator, aşa că nu figurează 
pe documentul dumitale de constituire. Lista Sigma conţine 
şi alte nume pe lîngă cele ale fondatorilor. Mă întreb cum 
de-ai aflat de el? Îmi ascunzi ceva? 

Ben negă în tăcere. 

— N-avem timp de prostii, zise Anna. Georges Chardin e 
doar un nume pe o hîrtie. Nu e cineva celebru, cineva de care 
să fi auzit. Atunci care-i importanţa lui? 

— Important e şeful lui, un legendar industriaş francez — 
un om aflat printre fondatorii din fotografie. Un om numit 
Emil Ménard. La vremea lui, unul dintre titanii industriei. A 
murit de mult. 

— Am auzit de el. A fost întemeietorul firmei Trianon, 
considerată primul conglomerat modern. 

— Trianon e unul dintre cele mai mari imperii industriale 
ale Franţei. Emil Menard a transformat Trianonul într-un 
gigant petrochimic francez. 

— Georges Chardin a lucrat pentru legendarul Emil 
Ménard? 

— Dacă a lucrat? Aproape că şi-a dat sufletul pentru el. 
Chardin a fost omul de încredere, aghiotantul, numeşte-l cum 
vrei. Nu era doar omul din dreapta lui Ménard, ci mîna lui 
dreaptă. Chardin a fost angajat în 1950, cînd avea doar 
douăzeci de ani, şi, în scurt timp, a schimbat modul în care 
erau calculate costurile de capital, a introdus o nouă metodă 
de-a depista pofiturile din investiţii, a restructurat 
corespunzător economia. Şi-a depăşit cu mult epoca. A fost 
o figură importantă. 

— Poate că în lumea dumitale. 

— Sigur. Cert e că, în scurt timp, bătrînul industriaș i-a 
încredințat protejatului său totul, fiecare detaliu al conducerii 
vastei sale întreprinderi. După 1950, Ménard nu pleca nicăieri 

fără Chardin. Se spune că Chardin memorase toate registrele 
firmei. Era un computer ambulant. 

Ben scoase fotografia îngălbenită a grupului Sigma, o puse 
în faţa Annei, şi i-l arătă pe Emil Ménard. 

— Ce vezi? 

— Ménard arată destul de tras la faţă. 

— Corect. La vremea aceea era grav bolnav. Şi-a petrecut 
ultimii zece ani ai vietii luptîndu-se cu cancerul, dar a rămas o 
forță pînă la sfârşit. A murit ferm convins că firma lui se va dezvolta 
sub conducerea tînărului şi strălucitului Directeur General du 
Département des Finances — de fapt, şeful lui contabil. 

— Putem presupune că Menard i-a încredinţat lui Georges 
Chardin, printre altele, şi secretul corporației Sigma? 

— Sînt aproape sigur de asta. Chardin se ținea în umbră, 
dar era umbra lui Menard peste tot. E de neconceput ca 
Chardin să nu fi fost implicat în corporaţia Sigma, indiferent 
de obiectivele şi metodele acesteia. Priveşte lucrurile din 
punctul de vedere al Sigmei: pentru a rămîne viabilă, trebuia 
să recruteze mereu oameni noi, ca să-i înlocuiască pe membrii 
fondatori. Chardin trebuie să fi jucat un rol semnificativ, 
probabil ca membru al consiliului intern — cu sprijinul lui 
Menard. 

— Bine, bine, m-ai convins, interveni Anna nerăbdătoare. 
Dar cu ce ne-ajută asta acum? Ştim deja că Chardin e mort 
de patru ani. Crezi că a lăsat nişte dosare, documente sau 
altceva? 

— Ni s-a spus cu certitudine că Chardin a murit cu patru 
ani în urmă. Cam în aceeaşi perioadă în care fratele meu, 
Peter, şi-a înscenat moartea. Dacă Chardin a procedat ca Peter 
— şi-a aranjat dispariţia şi trăieşte ascuns, fugind de asasinii 
aflați pe urmele lui? 

— Ei, haide, Ben! Faci tot soiul de presupuneri şi ajungi la 
nişte concluzii neîntemeiate! 

— Lista dumitale specifică faptul că a pierit într-un incendiu, 
da? Vechiul truc cu victima „arsă şi imposibil de recunoscut“. 
Ca fratele meu. Scuze! N-o să mă mai las prostit. 

Ben remarcă expresia de scepticism. 

— Ascultă-mă! Chiar dumneata ai spus-o. Ştim despre o 
serie de bătrîni care au fost ucişi, deoarece reprezentau o 
ameninţare pentru cineva — Sigma, moştenitorii ori controlorii 
săi. Hai să examinăm treaba asta: de ce ar putea fi considerați 
nişte bătrîni o ameninţare suficient de serioasă pentru a fi 
ucişi? Se ridică şi începu să se plimbe prin cameră. Am greşit 
considerînd tot timpul Sigma doar o organizaţie de faţadă, o 
falsă corporație, nu una autentică. 

— Cum vine asta? 

— Trebuia să-mi dau seama, deoarece am exemple din 
cariera mea de pe Wall Street. In 1992, un tip şi-a eliminat un 
rival ca să devină unicul director executiv la Time Warner. 
Stii care a fost prima lui mutare? S-a descotorosit de 
persoanele ostile lui din consiliul director. Aşa procedează 
administratorii. Scapă de adversari! 

— Presupun că tipul de la Time Warner nu şi-a ucis 
oponenții, zise ea pe un ton sec. 

— Pe Wall Street există diferite modalităţi de eliminare a 
duşmanilor. Asta se întîmplă totdeauna cînd apare o schimbare 
bruscă a conducerii. 

— Prin urmare, sugerezi că a existat o „schimbare a 
conducerii“ la Sigma. 

— Exact. O eliminare a celor considerați membri disidenti 
al consiliului director. 

— Rossignol, Mailhot, Prosperi şi ceilalți — vrei să spui că 
erau cu totii disidenți. Că s-au ridicat împotriva noii conduceri? 

— Cam așa ceva. Georges Chardin era cunoscut pentru 
inteligența lui. Fără îndoială că a priceput ce avea să urmeze, 
aşa că și-a regizat dispariţia. 

— Poate că da, poate că nu. Ne aflăm tot pe tărîmul purelor 
speculații. 

— Nu tocmai, spuse Ben încet, privind-o în ochi pe Anna. 
Pornind de la principiul verificat de timp „la urma banilor“, 
am angajat un anchetator francez cu care mai lucrasem la 
Hartman Capital Management. Un magician pe nume Oscar 

Peyaud. L-am folosit pentru nişte operațiuni financiare la Paris 
şi m-a uimit de fiecare dată rapiditatea şi calitatea serviciilor 
lui. Şi mărimea notei de plată, dar asta-i altă chestiune. 

— Mulţumesc că m-ai ţinut la curent cu ceea ce făceai, 
zise Anna cu ironie. Asta fiindcă sîntem parteneri. 

— Ascultă-mă. Un om nu poate trăi fără un anume sprijin 
financiar. Aşa că mi-am spus: ce-ar fi dacă ai putea da de 
urma executorului averii lui Chardin ca să vezi în ce formulă 
şi-a lăsat bunurile, cum ar fi putut avea acces la ele. Făcu o 
pauză şi scoase o coală împăturită din buzunarul jachetei. 
Cu o oră în urmă Oscar Peyaud mi-a transmis asta de la 
Paris. 

Pe hîrtie era trecută doar o adresă: 


Rogier Chabot 
1554 rue des Vignoles 
Paris 20 


Anna ridică privirea, nedumerită şi emoționată. 

— Chabot? 

— Pot să jur că-i pseudonimul lui Georges Chardin. Cred 
că l-am găsit pe omul nostru, trebuie doar să ajungem la el 
înaintea celor de la Sigma. 


O oră mai trîziu, telefonul de pe biroul lui Walter Heisler 
sună. Două semnale scurte: era o linie internă. Heisler ridică 
receptorul, nu înainte de a trage zdravăn din țigară. 

— Heisler, zise el. 

La capătul celălalt al firului era tehnicianul din cămăruța 
de la etajul cinci. 

— Ai primit nota despre agenta americană Navarro? 

— Ce notă? 

Heisler dădu drumul încet fumului pe nări. 

— Tocmai a sosit. 

— Înseamnă că a stat toată dimineaţa la centrul de triere a 
mesajelor. 

Centrul de triere a mesajelor care opera cu o ineficiență 
exasperantă. 

— Ce s-a-ntîmplat? Sau trebuie să aflu ştirile de la radio? 

— Se pare că-i o impostoare. Am fost traşi pe sfoară. 
Guvernul american a emis un mandat pe numele ei. Nu e 
treaba mea, dar m-am gîndit că trebuie să-ți atragă cineva 
atenţia. 

— Hristoase! zise Heisler, lăsînd ţigara să-i cadă dintre buze 
în ceaşca de cafea. Rahat! A naibii încurcătură. 

— Ce-ai zice să pui tu mîna pe ea? îi sugeră tehnicianul. 


— Plata pentru camera 1423, îi zise Anna funcţionarului 
de la recepţie, punînd pe polita de granit negru cele două 
carduri-chei. 

— O clipă, vă rog. Doar să-mi semnaţi pe nota finală, ja? 

Bărbatul părea obosit şi agasat. 

— Sigur, spuse Anna. 

— Sperăm că v-a priit şederea la noi, domnişoară Navarro. 
Bătu nişte clape de pe tastatură, apoi ridică privirea spre ea, 
arătîndu-şi dinții îngălbeniţi într-un zîmbet larg. Scuze. O 
să dureze cîteva momente pînă apar fișierele. Avem o 
problemă în sistem. Aşa-s computerele astea. Zîmbetul 1 se 
lăţi, de parcă spusese ceva hazliu. Sînt nişte instrumente de 
mare ajutor în muncă, atunci cînd funcționează. O să-l chem 
pe director. 

Ridică un receptor roșu şi spuse cîteva cuvinte în germană. 

— Ce se întîmplă? întrebă Ben, care stătea în spatele ei. 

— Zice că e o problemă la computer, murmură Anna. 

Din spatele recepţiei ieşi un bărbat scund, cu burtă mare, 
îmbrăcat într-un costum negru. 

— Sînt directorul şi îmi cer scuze pentru întîrziere, i se 
adresă el Annei. 

Schimbă o privire cu recepționerul. 

— Avem o defectiune. O să dureze cîteva minute pînă găsim 
fişierele. Telefoanele şi celelalte servicii. Le vom obtine curînd, 
iar dumneavoastră o să le puteţi verifica, să vedeți dacă sînt 
corecte. 

Ceva nu era în regulă. Directorul se comporta prea jovial 
ŞI în ciuda răcorii din hol, Anna observă broboane de sudoare 
pe furntea lui. 

— Veniţi în biroul meu pînă cînd rezolvăm problema. 
Relaxaţi-vă. Mergeţi la aeroport, da? V-aţi aranjat transportul? 
Putem să vă ducem cu maşina hotelului — pe cheltuiala noastră. 
Măcar aşa să ne revanşăm pentru acest inconvenient. 

— Sînteţi foarte amabil. Anna recunoştea genul de reacție 
a celui pe care încordarea îl făcea vorbăreţ. Omul avea ordin 
să-i rețină. 

— Pentru puţin. Pentru puţin. Veniti cu mine să beţi o ceaşcă 
de cafea. Nimeni nu o prepară mai bine decît vienezii. 

Probabil că omul nu fusese informat pentru ce urmau să 
fie reținuți sau dacă erau periculoşi. Fusese instruit să anunţe 
serviciul de pază, dar oamenii lui nu sosiseră încă, altfel n-ar 
fi fost așa de neliniştit. Ea pleca mai devreme de la hotel, 
ceea ce însemna... ei bine, existau mai multe posibilități. Poate 
că ea sau el fusese luat doar de curînd în vizor şi pregătirile 
nu fuseseră încheiate. 

— Uite ce e, spuse Anna, poţi să-mi trimiți nota. Nu-i mare 
lucru, nu? 

— Durează doar cîteva minute, zise directorul, fără s-o 
privească. Ochii lui fixau un gardian aflat în celălalt capăt al holului. 

Anna îşi consultă ostentativ ceasul de la mînă. 

— Verii tăi or să se întrebe ce-am păţit, îi spuse ea lui Ben. 
Ar fi bine să ne grăbim. 

Directorul ocoli recepţia şi-i puse o mînă rece şi umedă 
pe brat. 

— Doar cîteva minute, zise el. 

— la mîna de pe mine, spuse Anna pe un ton vag 
amenințător. 

Ben fu surprins de brusca răceală din glasul ei. 

— Vă putem duce oriunde vreţi să mergeţi, protestă 
managerul pe un ton linguşitor. 

Dinspre partea opusă a holului, gardianul se apropia cu 
paşi mari Şi repezi. 

Anna îşi puse geanta pe umăr şi se îndreptă spre uşa din 
față. 

— Vino cu mine, i se adresă ea lui Ben. 

Cei doi porniră în grabă spre ieşire. Anna ştia că gardianul 
trebuia să vorbească cu directorul înainte de a-i urmări în 
afara clădirii. Ajunşi pe aleea din faţa hotelului, Anna se uită 
cu atenţie în jur. La capătul blocului un ofiţer de poliţie vorbea 
la o stație de emisie-receptie, anunţînd probabil unde se afla. 
Probabil că sosise primul acolo. 

Ea îi aruncă sacoşa lui Ben şi porni direct spre polițist. 

— Doamne, Anna! strigă Ben. 

Anna i se adresă politistului, pe un ton oficial: 

— Vorbeşti engleza? 

— Da, zise şovăitor polițistul, un tînăr tuns scurt, cu o 
alură atletică. 

— Sînt de la FBI, spuse Anna. Biroul Federal de Investigaţii, 
pricepi? Căutăm un cetăţean american care se sustrage justiţiei, 
o femeie. Se numește Anna Navarro. 

Îi flutură i insigna de la BIS în timp ce-l privea în ochi 
obligîndu-l să-şi concentreze atenţia asupra ei. 

— Ai spus Anna Navarro, răsuflă ușurat polițistul 
recunoscînd numele. Da. Am fost anunțați. În hotel, da? 

— S-a baricadat în camera ei, spuse Anna. La etajul 
paisprezece. Camera 1423. Şi e cu cineva, pricepi? 

Polițistul dădu din umeri. 

— Noi avem doar numele Anna Navarro, zise el. 

Anna dădu din cap. Era o informație importantă. 

— Am doi agenţi la faţa locului, înţelegi? Dar ca 
observatori. Noi nu putem acţiona pe teritoriul austriac. E 
treaba voastră. Te rog să intri pe uşa de serviciu şi să urci la 
etajul paisprezece. Crezi că te descurci? 

— Sigur că da, spuse polițistul. 

— Şi anuntă-i şi pe ceilalți, da? 

El încuviinţă nerăbdător. 

— O s-o prindem pentru voi. Austria e... cum spuneţi voi... 
un loc unde domneşte legea şi ordinea. 

Anna îi adresă cel mai călduros zîmbet. 
— Contăm pe vol. 


Cîteva minute mai tîrziu, Ben şi cu Anna se aflau într-un 
taxi, în drum spre aeroport. 

— A fost cam riscant, spuse Ben încet. 

— Nu prea. Mi-am imaginat că de-abia primiseră ordinul, 
altfel ar fi fost mai bine pregătiți. Asta-nsemna că n-aveau 
dee cum arăt. Ştiau doar că sînt în căutarea unui cetățean 
american. 

— De fapt, de ce te urmăresc? 

— Incă nu ştiu precis. Am aflat doar că cineva a împrăştiat 
zvonul că aş fi trecut de partea dușmanului, că vînd secrete 
de stat ori aşa ceva. Întrebarea e cine, cum și de ce? 

— Am impresia că Sigma utilizează canalele oficiale. Se 
foloseşte de poliție pentru manipulări. 

— Aşa se pare. 

— Asta nu-i bine, zise Ben. Faptul că o să avem toată poliția 
europeană pe urmele noastre, pe lîngă criminalii psihopați 
plătiți de Sigma, o să ne încurce socotelile. 

— E un fel de-a privi lucrurile, zise Anna. 

— Sîntem morți. 

— E cam mult spus. Ce-ar fi să abordăm chestiunea asta 
pas cu pas? 

— Cum? 

— Ben Hartman şi Anna Navarro or să-şi ia bilete la o 
cursă aeriană de la Graz, aflat la vreo sută cincizeci de 
kilometri sud, pentru Miinchen. 

— Şi ce-o să facem la Miinchen? 

— N-o să mergem la München. Adevărul e că ţi-am dat în 
urmărire cărțile de credit. E un duh pe care-l pot vîrî la loc în 
sticlă. De îndată ce-o să foloseşti o carte de credit pe numele 
tău, o să se declanșeze alarma la Washington şi la cine ştie ce 
alte filiale de-ale noastre. 

— Deci sîntem terminați. 

— Deci o să ne folosim de asta. Vreau să te concentrezi, 

Ben. Uite, fratele tău a pregătit documente de călătorie pentru 
el şi Liesl, în cazul în care ar fi trebuit să plece undeva 
incognito. Din cîte ştim, documentele de identitate sînt bune, 
iar cartea de credit ar trebui să fie valabilă. Robert și Paula 
Simon or să-şi cumpere de la Viena bilete pentru prima cursă 
spre Paris. Un cuplu de americani obişnuiţi, printre atîția alții 
care trec zilnic prin aeroport. 

— Corect, spuse Ben. Corect. Îmi cer scuze, Anna. Nu 
mai gîndesc limpede. Există totuşi riscuri, nu? 

— Sigur că există. Tot ce facem prezintă riscuri. Însă dacă 
plecăm acum, există şanse ca poliția să nu fi afişat fotografiile 
noastre peste tot şi să nu-1 caute pe domnul şi doamna Simon. 
Important e să fim calmi şi atenți. Pregătiți să improvizăm la 
nevoie. 

— Sigur, zise Ben, nu prea convins. 

Anna îl privi. Părea tînăr, mai tînăr decît era; îi dispăruse 
aroganta şi avea nevoie de susţinere morală. 

— După cîte-ai pățit, sînt convinsă că n-o să-ți pierzi capul. 
Pînă acum nu ţi s-a întîmplat. S-ar putea ca ăsta să fie cel mai 
important lucru acum. 

— Cel mai important lucru e să ajungem la Chardin. 

— O să ajungem la el, spuse Anna, scrîşnind din dinți 
încrîncenată. O să ajung la el. 


Zürich 


Matthias Deschner îşi cuprinse fața în palme, încercînd să-şi 
limpezească mintea tulburată. Una dintre cărțile de credit pe 
care prietenul lui Liesl şi le făcuse cu ajutorul lui fusese în 
cele din urmă folosită. Un funcționar de la un serviciu de 
securitate a creditelor dăduse telefon ca să se asigure că acel 
card nu fusese pierdut. 

Peter plătise cotizaţia anuală; numele, numărul de telefon 
şi adresa erau ale unei firme pe care Matthias o înființase 
pentru el; toate mesajele ajungeau la el, ca reprezentant legal. 
Deschner fusese destul de incomodat de întreaga afacere — în 

cel mai bun caz îndoielnică din punct de vedere legal —, dar 
Liesl îl implorase s-o ajute. Privind retrospectiv lucrurile, îşi 
zise că ar fi trebuit să fugă, să fugă în direcția opusă. Deschner 
se considera un tip onorabil, dar nu un erou. 

Pentru a doua oară în ultimele zile se afla în faţa unei 
dileme. Să-l ia dracu’ pe Ben Hartman. Să-i ia dracu” pe 
amîndoi frații Hartman. 

Deschner se tinuse de cuvînt fată de Peter şi Liesl, dar, o 
dată cu moartea lor, era dezlegat de jurămîntul lui. Lucrurile 
se complicaseră. Supraviețuirea lui se afla acum pe primul 
plan. 

Bernard Suchet, de la Handelsbank, era prea istet ca să-l fi 
crezut cînd îi spusese că habar n-avea în ce cra implicat Peter 
Hartman. De fapt, nu voia să ştie, crezînd că tot ce nu știa 
nu-l putea afecta. 

Cu cît se gîndea mai mult, cu atît mai furios devenea. 

Liesl fusese o fată minunată — i se punea un nod în gît 
cînd se gîndea că murise —, dar greşise implicîndu-l în afacerile 
ei. Procedase greşit. El nu dorise niciodată să ia parte la 
cruciada el. 

Îşi aminti vorbele ei: Avem nevoie de ajutorul tău. Asta-i 
tot. Nimeni altcineva nu ne poate ajuta. 

Pe Deschner începu să-l doară capul. Tînăra lui verişoară 
îi ceruse prea mult. 

Ea îşi atrăsese duşmănia unei organizaţii care ucidea 
oamenii cu indiferența unui polițist care împarte amenzi pentru 
parcare neregulamentară. 

Oamenii ăia aveau să afle despre activarea cărții de credit. 
Pe urmă, vor descoperi că dr. Matthias Deschner fusese 
înştiințat de acest fapt, dar omisese să raporteze. În curînd, 
dr. Matthias Deschner n-avea să mai existe. Se gîndi la fiica 
lui, Alma, care urma să se mărite peste două luni. Înghiţi în 
sec, imaginîndu- -şi-o pe Alma ducîndu-se la altar singură. Nu, 
asta nu trebuia să se întîmple. N-ar fi fost doar nepăsare, ci 
de-a dreptul egoism din partea lui. 

Pulsaţia dureroasă din spatele globilor oculari nu înceta. 

Deschise sertarul biroului, luă o sticlă de Panadol şi înghiți 
fără apă o tabletă amară, cretoasă. 

Se uită la ceas. 

O să raporteze activarea creditului. Dar nu imediat. Va 
mai aştepta cîteva ore. Întîrzierea putea fi uşor explicată, iar 
ei vor aprecia faptul că le furniza informaţia de bunăvoie. 

Întârzierea îi va permite lui Hartman să fugă. La urma 
urmei, era vorba doar de cîteva ore. Îi datora măcar atît, hotărî 
Deschner 

Paris 


rondismentul douăzeci al Parisului, sectorul cel mai 

„e Mom al capitalei Franţei, se întinde pe un mic deal de 
lîngă autostrada ce încercuieşte oraşul şi-i defineşte hotarele. 
În secolul al XVIII-lea, pe acel teren se afla un sat de viticultori 
numit Charonne. De-a lungul anilor, în locul viilor au apărut 
case mici, care, la rîndul lor, au lăsat spaţiu larg unor 
dizgrațioase structuri de beton. Aici se afla rue des Vignoles, 
punctul lor de reper. 

Călătoria spre Paris fusese exasperantă; fiecare privire 
întîmplătoare, chiar şi indiferența vameşilor francezi li se 
păreau suspecte. Anna, care cunoştea eșecurile alertelor 
internaționale şi modul în care stînjeneau autoritățile de 
frontieră executarea eficientă a directivelor de securitate, nu 
era surprinsă că reuşiseră să treacă de controalele vamale. 

Abia cînd se pierdură în mulțimea de la Aeroportul De 
Gaulle începură să se relaxeze. Anna şi Ben ieşiră din stația 
de metrou Gambetta, trecură pe lingă clădirea masivă a 
tribunalului şi-o luară pe rue Vitruve, către rue des Orteaux. 
Făcură la stînga. Din rue des Vignoles porneau mai multe 
străduţe înguste. 

Zona ce înconjura Charonne, la sud de Belleville, era 

populată mai ales de africani, hispanici sau antilezi. Chiar şi 
înainte de recentele valuri de imigranţi, cartierul nu se bucurase 
de atenţia burgheziei oraşului. Era un loc unde se adunaseră 
săracii şi infractorii, unde insurgenții Comunei din Paris 
găsiseră sprijin popular. Un loc al declasaţilor şi-al celor 
năpăstuiţi de soartă. Singurul obiectiv important al 
arondismentului era cimitirul Pere Lachaise, o grădină cu 
morminte, întinsă pe patruzeci ŞI patru de hectare. Începînd 
cu secolul nouăsprezece parizienii, care altfel n-ar fi catadacsit 
să viziteze zona lăsată în părăsire, au fost de acord să-i 
încredințeze trupurile lor după moarte. 

Imbrăcați asemeni unor turişti americani, Anna şi Ben 
cercetau împrejurimile. Oamenii de pe stradă, înveşmâîntaţi în 
toate culorile curcubeului, erau tineri artişti sau imigranți din 
Mahgreb, care sperau să cîştige destui bani ca să le poată 
trimite şi rudelor din Tunisia ori Algeria. 

— E greu de imaginat că un mare mahăr s-a retras într-un 
asemenea cartier, spuse Anna. Ce s-a întîmplat, şi-a abandonat 
casele de pe Coasta de Azur? 

— De fapt, e aproape perfect, zise Ben gînditor. Dacă vrei 
să dispari, nu există loc mai bun. Nimeni nu remarcă pe nimeni, 
nimeni nu cunoaște pe nimeni. Dacă vrei să rămii în oraş 
dintr-un motiv oarecare, e cel mai pestrit loc pe care-l poţi 
găsi — plin de străini, imigranți, excentrici de tot soiul. 

Spre deosebire de Anna, Ben cunoştea oraşul, fapt ce-i 
dădea o anume încredere în sine. 

Anna încuviință. 

— Siguranța pe care ţi-o dă mulțimea. 

— Plus un labirint de străzi, un tren rapid spre provincie şi 
accesul imediat la autostrada de centură. Un loc bun atunci 
cînd vrei să-ți asiguri mai multe căi de scăpare. 

Anna zîmbi. 

— Înveţi repede. Eşti sigur că nu vrei o slujbă de anchetator 
guvernamental? Îţi putem oferi un salariu de cincizeci şi cinci 
de mii de dolari anual, plus propriul tău loc de parcare. 

-- Tentant, zise Ben. 

Trecură pe lîngă La Flèche d'Or un restaurant cu acoperiş 
din țiglă roşie, înălțat deasupra unor şine ruginite de cale ferată. 
Apoi Ben se îndreptă către o cafenea marocană, unde aerul 
umed era încărcat de arome de cuşcuş. 

— Nu garantez calitatea hranei, dar mirosul e îmbietor, 
zise Ben. 

Prin vitrina de sticlă vedeau triunghiul de piatră pe care 
scria „1554, rue des Vignoles“. Clădirea de şapte etaje ocupa 
un teren izolat, înconjurat de trei părți de străzi înguste. Fatada 
era înnegrită de fumul mașinilor şi pătată cu excremente de 
pasăre. 

— După cum spune sursa mea, Peyaud, omul e cunoscut 
drept „L'Ermite“, pustnicul. Ocupă tot etajul şapte. Vecinii 
ştiu că se află acolo după comenzile pe care le primeşte — 
alimente şi altele. Nici măcar comisionarii nu l-au văzut 
vreodată. Lasă marfa într-un mic ascensor ŞI încasează banii 
cînd acesta coboară. Puţinii oameni care-i acordă cît de cît 
atenţie îl consideră un excentric. Însă, locul ăsta e plin de 
excentrici. 

Ben începu să înfulece din friptura de miel. 

— Deci trăieşte retras, zise Anna. 

— Foarte retras. Se pare că nimeni nu l-a văzut vreodată. 
Peyaud a vorbit cu femeia care locuieşte la parter. Ea, ca şi 
ceilalți aflați în clădire, au hotărît că e un rentier bătrîn, 
paranoic şi excesiv de timid. Un caz patologic de agorafobie. 
Habar n-au că el e proprietarul clădirii. 

— Şi crezi că o să-i putem face o vizită neanunţată acestui 
posibil dezechilibrat, posibil paranoic, posibil periculos şi cu 
siguranţă bolnav şi speriat individ şi că o să ne servească cu 
cafea şi-o să ne spună tot ce vrem să ştim? 

— Nu, nu cred deloc asta. S-ar putea să n-aibă cafea, zise 
Ben zîmbind. 

— A1 o încredere fără margini în farmecul dumitale. 
Vorbeşte engleza? 

— Fluent. Ca majoritatea oamenilor de afaceri francezi. 
Ben îşi şterse buzele cu un şerveţel de hîrtie. Contribuţia mea 

a constat în a ajunge pînă aici. Dumneata eşti profesionistul 
ŞI a sosit timpul să iei comanda. Ce spun manualele de operare 
în teren? Ce trebuie să faci într-o situaţie ca asta? 

— O să mă gîndesc cum trebuie procedat într-o vizită 
prietenească la un psihopat despre care lumea crede că e mort, 
în vreme ce dumneata eşti convins că deţine secretul unei 
amenințătoare organizații globale. Nu cred că o asemenea 
situație este descrisă în manual. 

Se ridicară, şi Anna îi luă mîna. 

— Vino după mine, spuse ea. 


Thérèse Broussard privea posomorită de la fereastra aflată 
la etajul şapte, traficul pietonilor de pe rue des Vignoles. Se 
uita ca să-şi dolomească nervii şi să-şi alunge plictiseala; se 
uita fiindcă n-avea nimic mai bun de făcut. Tocmai terminase 
de călcat şi avea nevoie de o pauză. 

În vîrstă de şaptezeci şi patru de ani, îndesată, cu ten 
unsuros şi trăsături porcine, Therese le mai spunea şi-acum 
oamenilor că era croitoreasă, deşi nu mai tăiase o bucată de 
material de zece ani şi nici nu fusese vreodată foarte pricepută 
în meseria asta. Crescuse la Belleville, părăsise şcoala la 
paisprezece ani şi nu fusese niciodată suficient de drăguță ca 
să-şi găsească un bărbat care s-o întreţină. În consecință, fusese 
nevoită să înveţe o meserie. Bunica ei avea o prietenă 
croitoreasă, care acceptase s-o ia pe fată ca ucenică. Mătuşa 
Jeanne îi plătea totdeauna meschina sumă săptămînală cu mare 
ezitare. Clientela deja redusă se micşora mereu şi, o dată cu 
ea, cîştigurile ei. 

Într-o zi a anului 1945, o bombă căzuse lîngă Thérèse pe 
cînd cobora pe Porte de la Chapelle; deşi nu fusese rănită, 
explozia intrase în visurile ei nocturne, împiedicînd-o să 
doarmă. Cu timpul, starea ei psihică se înrăutățise. Tresărea 
la cel mai mic zgomot şi începuse să mănînce cu lăcomie. 
După ce mătuşa Jeanne murise, Thérèse îi preluase clientela. 
Cîştiga cît să-şi asigure traiul zilnic. 

La scurt timp după ce împlinise șaizeci şi cinci de ani, îl 
cunoscuse pe Laurent pe rue Ramponu, în faţa clădirii Soeurs 
de Nazareth, de unde lua o portie săptămînală de mîncare. 
Laurent era cu zece ani mai virstnic decît ea, dar arăta mult 
mai bătrîn. Cocîrjat şi chel, îmbrăcat cu o jachetă de piele cu 
mînecile prea lungi pentru el, plimba un căţeluș, un terrier. 
Therese îl întrebase cum se numeşte cățelul şi începuseră să 
stea de vorbă. El îi spusese că-şi hrănea cîinele — Poupée — 
înainte de-a mînca el şi că-l lăsa să-şi aleagă ce-i plăcea. Ea îi 
vorbise despre crizele ei de panică şi despre faptul că un 
funcționar de la asistența socială o pusese cîndva sub 
supraveghere. Funcţionarul mai făcuse şi demersuri pentru 
ca statul să-i acorde cinci sute de franci săptămînal. Cînd aflase 
de ajutorul pe care-l primea, interesul lui Laurent față de ea 
sporise simțitor. O lună mai tîrziu, se căsătoriseră. El se mutase 
în apartamentul ei de lîngă Charonne, care deşi mic, sărăcăcios 
ŞI murdar, era mai plăcut decît locuinţa lui, de unde urma să 
fie dat afară. La scurt timp după căsătorie, Laurent insistase 
să se apuce iarăşi de croitorie: aveau nevoie de bani, porţiile 
de mîncare de la Soeurs de-abia le ajungeau jumătate de 
săptămînă, iar banii de la ajutorul social erau insuficienţi. Ea 
obiectase, cu calm, arătîndu-și degetele mici şi noduroase, 
explicîndu-i că nu mai avea dexteritatea necesară. El 
protestase, mai puţin calm. Ea îl contrazisese cu vehemenţă, 
amintindu-i că fusese concediat pînă şi din cele mai umile 
slujbe şi că ea nu s-ar fi măritat niciodată cu el dacă ar fi ştiut 
ce bețiv era. Şapte luni mai tîrziu, în toiul uneia dintre 
frecventele certuri, Laurent îşi pierduse echilibrul şi căzuse. 
Ultimele cuvinte pe care i le adresase fuseseră: Eşti grasă ca 
o scroafă. Thérèse aşteptase cîteva minute ca să-i treacă furia, 
şi chemase salvarea. Mai tîrziu, aflase că soţul ei fusese doborit 
de o hemoragie masivă — un anevrism cerebral. Un medic 
tracasat îi explicase ceva despre vasele de sînge care erau ca 
nişte tuburi în organism şi cum pereții slăbiți puteau ceda. Ea 
îşi dorise ca ultimele vorbe pe care i le adresase Laurent să fi 
fost mai civilizate. 

Puţinilor prieteni pe care îi avea le spunea că soțul ei fusese 
un sfînt, dar nimeni nu se lăsa amăgit. În orice caz, căsnicia 
fusese pentru ea o experiență. Crezuse că un soţ i-ar fi împlinit 
viaţa, dar Laurent îi demonstrase că nu te puteai bizui pe nici 
un bărbat. 

În vreme ce urmărea cu privirea siluetele de la colţul străzii 
aflate lîngă blocul masiv din beton, încerca să le ghicească 
deviațiile de comportament. Care dintre bărbaţii ăia era 
toxicoman? Care era hoţ? Care-şi bătea prietena? 

O bătaie în uşă, puternică și autoritară, o smulse din 
reverie. 

— Je suis de | Assedic, laissez-moi entrer, s "il vous plaît! 

— De ce n-ai sunat la poartă? răcni madame Broussard. 

— Am sunat. De mai multe ori. Soneria e stricată. Ca şi 
poarta. Chiar nu ştiai? 

— Ce cauţi aici? Situaţia mea nu s-a schimbat. Ajutorul 
meu... 

— Se verifică, zise bărbatul pe un ton oficial. Trebuie să 
lămurim cîteva lucruri, altfel plățile încetează. 

Therese îşi tîri cu greu picioarele spre uşă şi se uită pe 
vizor. Omul avea aroganta obişnuită a funcţionarului, a omului 
căruia i se dă o fărîmă de putere care-l făcea despotic. Totuşi 
ceva din glasul lui, accentul i se părea mai puţin familiar. Poate 
că provenea dintr-o familie belgiană. Lui Therese nu-i plăceau 
belgienii. 

Omul de la asistența socială era îmbrăcat într-o jachetă 
subtire de lînă, purta o cravată ieftină, tipică pentru funcția 
lui, şi avea o chică de păr încărunţit. Tenul însă era neted, 
fără riduri, pielea nefiind întinsă pe oasele feței. 

Therese trase cele două zăvoare, scoase lanțul de 
siguranță, apoi descuie ultima broască şi deschise ușa. 


leşind după Anna din cafenea, Ben nu-și lua ochii de la 
clădirea cu numărul 1554 de pe rue des Vignoles, încercînd 
să-i descifreze misterele. Clădirea era prea neîntreținută ca să 
atragă atenţia. Cu toate acestea, puteai observa structura unei 

clădiri ce fusese cîndva elegantă: nişele ferestrelor, împodobite 
cu piatră sculptată, colţarele, unde blocurile de piatră lustruită 
erau aşezate astfel încît suprafețele largi să alterneze cu cele 
înguste şi acoperișul mansardat, mărginit de un parapet jos, 
acum ruinat. 

Instrucţiunile pe care 1 le dăduse Anna fuseseră clare. 
Urmau să traverseze strada amestecați într-un grup de 
trecători, mergînd în pas cu ei. N-ar fi atras atenţia printre 
oamenii care se îndreptau spre magazinul ce vindea băuturi 
ieftine şi țigări sau Shawarma aflată alături. Oricine-ar fi privit 
de la vreo fereastră n-ar fi remarcat nimic neobişnuit în 
circulația pietonilor. Abia doar cînd aveau să ajungă în fața 
uşii blocului, cei doi s-ar fi desprins din mulţime pentru a 
încerca să intre. 

— Sunăm la uşă? întrebă Ben cînd ajunseseră la intrare. 

— Dacă am suna, n-am mai fi neanunţaţi, nu? Mi se pare 
că ăsta era planul. 

Aruncînd o privire grăbită în jur, Anna introduse o lamă 
îngustă de oţel în broască și îşi făcu de lucru cu ea cîteva 
clipe. 

Fără rezultat. 

Ben se alarmă. Pînă acum, avuseseră grijă să se amestece 
în mulțime, să-şi potrivească paşii cu cei ai trecătorilor, însă 
acum stăteau pe loc. Oricine i-ar fi văzut din întîmplare ar fi 
observat că nu erau din partea locului. 

— Anna, murmură el încordat. 

— Scoate-ți portmoneul şi numără-ți banii, şopti ea. Scoate 
telefonul şi verifică mesajele. Fă ceva. Calm. Fără grabă. 

În timp ce ea vorbea, se auzea zgomotul slab al metalului 
alunecînd pe metal. În cele din urmă broasca cedă. Anna apăsă 
pe clanţă şi deschise uşa. 

— Uneori, încuietorile astea au nevoie de o atenţie mărită. 
Oricum, asta nu e foarte sigură. 

— Ascuns la vedere, cred că asta-i ideea. 

— In orice caz, ascuns. Spuneai că nimeni nu l-a văzut 
vreodată. 

— Aşa e. 

— Te-ai gîndit că, dacă n-a fost nebun la începutul vieţii 
lui retrase, ar fi putut deveni? Totala izolare socială poate 
avea un asemenea efect. 

Se îndreptară spre ascensorul murdar. Anna apăsă pe 
buton, chemînd liftul la parter. Ascultară amîndoi huruitul 
cablului şi hotărîră că era mai sigur s-o ia pe scări. Urcară 
cele șapte etaje, avînd grijă să nu facă zgomot. 

Holul de la ultimul nivel, acoperit cu dale albe, soioase, 
se întindea în faţa lor. Surprinzător, uşa singurului apartament 
de pe palier era întredeschisă. 

— Monsieur Chabot, strigă Anna. 

Nu-i răspunse nimeni. 

— Monsieur Chardin! spuse ea, aruncînd o privire spre 
Ben. 

Percepură un zgomot în interiorul învăluit în semiîntuneric. 

— Georges Chardin! strigă iarăşi Anna. Avem informaţii 
care ti-ar putea fi de folos. 

Cîteva momente de tăcere, urmate de o explozie 
asurzitoare. 

Ce se intimplase? 

O privire spre peretele din fata ușii deschise îi lămuri: fusese 
găurit de un jet de alice din plumb. 

Persoana aflată în apartament trăgea cu o armă în el. 


— Nu ştiu care-i problema, spuse Therese Broussard, 
îmbujorîndu-se. De cînd a murit soţul meu, n-a intervenit 
nici o schimbare în situația mea. 

Bărbatul, cu o valiză mare şi neagră în mînă, trecu pe 
lîngă ea şi se duse la fereastră, ignorînd-o preţ de o clipă. 

— Frumoasă privelişte, zise el. 

— Camera nu e luminată direct, îl contrazise cu asprime 
Therese. E întunecoasă mai tot timpul zilei. Ai putea developa 
filme aici. 

— Pentru anumite scopuri, ăsta poate fi un avantaj. 

Ceva nu era în regulă. Franceza vizitatorului îşi pierduse 

nota autoritară caracteristică funcționarilor de la asistența 
socială, şi suna mai puţin franțuzeşte. 

Therese se depărtă cu cîţiva paşi de bărbat. Pulsul i se 
acceleră cînd î ÎŞI aminti brusc relatările despre un violator care 
brutalizase mai multe femei lîngă Place de la Réunion. În 
plus, unele dintre victime fuseseră mai în vîrstă. Omul ăsta e 
un impostor, îşi zise ea. Felul în care se mişca individul, 
asemeni unei feline, îi confirma bănuiala — era violatorul de 
la Réunion. Mon dieu! Ucigaşul cîştigase, din cîte auzise ea, 
încrederea victimelor, care-l invitaseră în casă! 

Cum de putuse să fie atît de proastă! Privi înnebunită în 
jur, căutînd ceva cu care să se poată apăra şi luă un ghiveci 
greu de lut, în care se afla un ficus. 

— Te rog să pleci imediat! zise ea cu glas tremurător. 

— Madame, rugăminţile dumitale nu înseamnă nimic 
pentru mine, spuse calm bărbatul, privind-o ameninţător. 

Therese sesiză o sclipire argintie cînd intrusul scoase un 
cuțit cu lamă lungă curbată, şi aruncă ghiveciul spre el cu 
toată puterea. Greutatea vasului îi dejucă intențiile. Acesta 
căzu lovindu-l pe bărbat doar la picioare fără să-l rănească. 
lisuse Hristoase! Cu ce se mai putea apăra? Cu micul ei 
televizor stricat! Îl smulse de pe poliţă, îl înălță cu greu 
deasupra capului şi-l azvîrli spre el. Zîmbind, bărbatul se feri 
de proiectilul improvizat, care se izbi de perete, înainte de a 
cădea pe podea, unde se sparse cu zgomot. 

Trebuia să găsească altceva. Da — fierul de pe scîndura 
de călcat! Îl scosese oare din priză? Therese alergă spre el, 
dar intrusul înțelese ce avea ea de gînd. 

— Stai pe loc, vită bătrînă şi enervantă, strigă el. 

Mişcîndu-se cu iuțeala fulgerului, scoase alt cuțit, mai 
MIC, ŞI-l aruncă spre ea. 

Therese nu-l văzu venind, dar simți cînd lama se înfipse 
adînc în sînul ei drept. La început, crezu că obiectul o lovise 
ŞI ricoşase. Pe urmă îşi cobori privirea şi văzu mînerul de oțel 
ieşindu-i din bluză. Ce ciudat, îşi zise ea, nu simt nimic. Pe 
urmă, o cuprinse o senzație rece, iar în jurul lamei de otel 

înflori o pată roşie. Frica îi dispăru şi fu cuprinsă de turbare. 
Dacă omul o credea o victimă, greşea. Îşi aminti vizitele 
nocturne ale tatălui ei beat, răsuflarea lui acră în timp ce-şi 
vîra în ea degetele noduroase, rănind-o cu unghiile lui 
murdare. Işi aminti de Laurent şi de ultimele cuvinte pe 
care 1 le adresase el. 

Răcnind, se năpusti către adversar, cu toate cele o sută 
cincisprezece kilograme ale ei şi reuşi să-l placheze, să-l 
trîntească la pămînt. 

Ar fi fost mîndră de ceea ce făcuse, dacă bărbatul n-ar fi 
împuşcat-o mortal, cu o fracțiune de secundă înainte ca trupul 
ei să se izbească de-al lui. 


Trevor se înfioră de scîrbă cînd împinse de pe el trupul 
obez, inert. Moartă, femeia era doar o idee mai puțin antipatică 
decît în viaţă, îşi spuse el în timp ce vira pistolul cu amortizor 
în toc. Cele două găuri făcute de gloanţe în fruntea ei păreau 
o altă pereche de ochi. O trase de lîngă fereastră. Ar fi trebuit 
s-o împuşte imediat după ce intrase în casă. Oricum, 
întotdeauna intervenea ceva neaşteptat. Tocmai de-aceea îi 
plăcea meseria lui. Niciodată nu era doar rutină; exista 
totdeauna posibilitatea unor surprize, a unor provocări. 
Niciodată nu apăruse vreo situaţie pe care Arhitectul să n-o 
poată controla. 


— Dumnezeule, şopti Anna. Ploaia de alice trecuse la cel 
mult jumătate de metru de ea. Nu e cea mai călduroasă primire. 

Dar unde era trăgătorul? 

O serie neîntreruptă de explozii venea dinspre uşa deschisă 
a apartamentului, de undeva din interiorul întunecat. Era 
limpede că omul trăgea prin deschizătura dintre uşa grea de 
oțel şi toc. 

— George Chardin, strigă Ben, n-am venit să-ți facem vreun 
rău. Vrem să te ajutăm — Şi avem nevoie de ajutorul dumitale! 
Te rog, ascultă-ne! Ascultă-ne pînă la capăt! 

Din adăpostul întunecat al apartamentului se auzi un 

zgomot bizar, un' geamăt de groază, aparent involuntar, 
precum strigătul unui animal rănit. Omul rămase invizibil, 
învăluit în întuneric. Auziră declicul unui cartuş alunecînd în 
locaş şi o luară la goană în direcții opuse pe holul lung. 

Altă explozie! O rafală de alice ieşi prin uşa deschisă, 
făcînd scobituri de forme neregulate în tencuiala pereților. 
Aerul era încărcat de mirosul înțepător al corditei. Întregul 
hol arăta acum ca un cîmp de bătălie. 

— Ascultă! strigă Ben spre adversarul lor nevăzut. Noi nu 
tragem în dumneata. N-am venit aici să-ți facem rău! Urmă 
o pauză. Am venit să te apărăm de Sigma! 

Tăcere. Omul asculta! Invocarea numelui Sigma, a parolei 
unei conspirații de mult îngropate îşi făcuse efectul. 

Ben o văzu pe Anna făcîndu-i semn cu mîna. Voia ca el 
să rămînă acolo unde era, în timp ce ea va încerca să pătrundă 
în apartamentul lui Chardin. Dar cum? Anna deschise fără 
zgomot o fereastră dublă, şi Ben simți o adiere rece venind 
de afară. Îngrozit, Ben înțelese. Anna intenționa să iasă pe 
fereastră, să meargă pe îngusta margine exterioară, pînă cînd 
ajungea la un geam care se deschidea spre apartamentul 
francezului. Era o nebunie! O rafală mai puternică de vînt, și 
Anna ar fi dispărut în golul de dedesubt. Dar era prea tîrziu 
să-i mai spună ceva. Doamne Atotputernic! voia el să strige. 
Nu face asta! 

După o vreme, un glas straniu, baritonal se auzi din 
apartament. 

— Deci ei au trimis un american. 

— Nu există „ei“, Chardin, răspunse Ben. Sîntem doar noi. 

— Şi cine sînteți voi? se auzi vocea încărcată de scepticism. 

— Sîntem americani, e adevărat, şi avem nevoie de ajutorul 
dumitale. Sigma mi-a ucis fratele. 

— Nu sînt idiot. Vreţi să ies afară, ca să puneţi mîna pe 
mine. Ei bine, nu o să mă prindeţi viu! 

— Există metode mult mai simple, dacă am intenționa asta. 
Te rog, lasă-ne să intrăm... să vorbim cu dumneata, măcar 
un minut. 

— De ce vreți să vorbiti cu mine? 

— Avem nevoie de ajutorul dumitale ca să-i învingem. 

După o scurtă pauză se auzi un hohot de rîs sarcastic. 

— Să învingeți Sigma? E imposibil! Pînă adineauri credeam 
că te poţi ascunde de ei. Cum m-aţi găsit? 

— Printr-o muncă de investigație a naibii de isteață. Te 
admir, ti-ai acoperit de minune urmele. Ţi-a fost greu să 
renunti la controlul proprietăților. Înţeleg asta. Aşa că ai folosit 
o fictio juris. O agenţie izolată. Ai fost totdeauna strălucit în 
materie de strategie. Nu degeaba ai ajuns Directeur General 
du Departement des Finances la Trianon. 

Se auzi un zgomot în interiorul apartamentului și Ben se 
întreba dacă nu cumva Chardin hotărise să se arate. Ben o 
văzu pe Anna strecurîndu-se cu grijă pe marginea de piatră, 
tinîndu-se cu ambele mîini de parapet. Apoi dispăru din 
vedere. 

Trebuia să-l țină de vorbă pe Chardin, să-l împiedice să 
observe apariția Annei la fereastra lui. Trebuia să-i capteze 
atenţia. 

— Ce vreți de la mine? se auzi vocea lui Chardin. 

Tonul devenise neutru. Omul asculta; ăsta era primul 
pas. 

— Monsieur Chardin, avem informaţii capitale pentru 
dumneata. Ştim multe lucruri despre Sigma, despre 
moştenitori — noua generaţie care a preluat controlul. Singura 
protecţie — pentru oricare dintre noi — constă în cunoaştere. 

— Nu există protecție împotriva lor, prostule! 

Ben ridică glasul: 

— Pe dracu’! Judecata dumitale era cîndva legendară. Dacă 
al pierdut-o, înseamnă că ei au învins. Nu-ţi dai seama cît de 
lipsit de logică eşti? Dacă ne goneşti, o să te întrebi mereu ce-ai 
fi putut afla. Sau poate că n-o să mai ai ocazia... 

Se auzi un zgomot de geam spart, urmat imediat de un 
trosnet puternic şi un zăngănit. 

Reuşise Anna să pătrundă fără probleme în apartamentul 
lui Chardin? Cîteva clipe mai tîrziu, auzi vocea Annei: 

— I-am luat arma! Îi ţin la respect. 

Ben porni spre uşa deschisă şi intră în camera întunecată. 
După cîteva secunde, cînd ochii i se acomodară cu întunericul, 
distinse silueta Annei lîngă o draperie groasă, tinînd în mînă 
arma cu ţeava lungă. Un bărbat într-un ciudat halat gros, cu 
glugă, se ridică încet de la podea, cu picioarele tremurînd. 
Părea un om bolnav. 

Probabil că Anna, năpustindu-se pe fereastră, sărise spre 
arma lungă şi grea; impactul trebuie să-l fi răsturnat pe bătrîn. 

Cîteva clipe, nimeni nu scoase o vorbă. Se auzea doar 
respiraţia lui Chardin — greoaie, aproape chinuită. 

Supraveghindu-l cu atenție pe Chardin, pentru ca acesta 
să nu scoată altă armă de sub veşmîntul lui de călugăr, Ben 
bîjbii cu mîna după un comutator. Cînd lumina se aprinse, 
Chardin se întoarse cu fața la perete. Căuta oare altă armă? 

— Nu mişca! strigă Anna. 

— Foloseşte-ţi mult lăudata rațiune, Chardin, zise Ben. 
Dacă voiam să te ucidem, ai fi fost deja mort. E clar că nu 
pentru asta ne aflăm aici! 

— Întoarce-te cu faţa la noi, îi ordonă Anna. 

— Aveţi grijă ce-mi cereti, spuse el răguşit. 

— Acum, la naiba! 

Mişcîndu-se ca într-o secvenţă filmată cu încetinitorul, 
Chardin se supuse, iar cînd Ben percepu realitatea celor văzute 
de el, stomacul i se-ntoarse pe dos şi fu cît pe ce să vomite. 
Anna rămase cu răsuflarea tăiată. Era o imagine oribilă, mai 
presus de orice închipuire. Chipul lui Chardin era o masă de 
țesut cicatrizat, aproape fără trăsături. Carnea părea crenelată, 
tăiată în zigzag: aproape lucioasă, de parcă ar fi fost lăcuită 
sau acoperită cu folie de plastic. Vasele capilare expuse dădeau 
ovalului care fusese cîndva faţa lui o nuanţă de roşu cărnos, 
cu excepția zonelor unde inflamaţiile produseseră nişte spirale 
vineții. Ochii cenușii, încețoșaţi păreau nelalocul lor. 

Ben îşi feri privirea, apoi, cu greu, se strădui să se uite din 
nou. Intr-o concavitate centrală a feței, încrețită oribil, se aflau 
două orificii nazale, mai sus de locul unde fuseseră cîndva 

nările. Dedesubt, distinse o gură puţin mai mare decît o 
tăietură. 

— Dumnezeule, şopti Ben. 

— Eşti surprins? zise Chardin. Se auzi un rîs ca o tuse. 
Relatările despre moartea mea au fost destul de exacte. „Ars 
şi imposibil de identificat.“ Trebuia să fi pierit în acel incendiu. 
Deseori îmi doresc să se fi întîmplat aşa. Supravieţuirea 
înseamnă cea mai cumplită soartă pe care-o poate avea o 
ființă umană. 

— Au încercat să te ucidă, şopti Anna. Şi-au eşuat. 

— A, nu. Cred că în multe privinţe au reuşit, spuse Chardin 
ŞI gemu. 

Era limpede că şi vorbirea îi provoca dureri. Pronunța 
cuvintele cu o precizie exagerată, însă rănile făceau ca anumite 
consoane să se audă neclar. 

— Un prieten apropiat bănuia că vor încerca să mă elimine. 
Circulau deja zvonuri despre trimiterea unor angeli rebelli. 
Prietenul a ajuns la locuinţa mea de la ţară prea tîrziu. Totul 
cra scrum. Corpul meu — ce mai rămăsese din el — era ars. 
Prietenului meu i s-a părut că mi-a găsit pulsul. M-a dus la 
un mic spital de provincie, la treizeci de kilometri distanță, 
le-a spus celor de-acolo o poveste despre o lampă cu kerosen 
răsturnată şi le-a dat un nume fals. Şi-a dat seama că, dacă 
duşmanii mei ar fi aflat că supravieţuisem, ar fi încercat din 
nou. Am petrecut mai multe luni în clinica aceea. Aveam arsuri 
pe nouăzeci la sută din suprafaţa corpului. Nimeni n-a crezut 
că voi supravieţui. 

Vorbea împleticindu-se, ca în transă: era o poveste pe care 
n-o mai spusese nimănui. Apoi se aşeză pe un scaun de lemn 
cu spătar înalt. 

— Dar ai supraviețuit, spuse Ben. 

— Chinurile erau mai mari decît poate îndura o fiinţă 
umană. Pansarea rănilor era un calvar mai presus de orice 
închipuire. Pe urmă, după ce s-a format tesutul granular, o 
nouă teroare mă aştepta — contractarea. Cicatricele urmau să 

se micşoreze, iar chinurile aveau să înceapă din nou. Durerile 
mă chinuiesc şi acum. Nu vă puteți uita la mine, nu? Nimeni 
nu poate. De altfel, nici eu nu mă pot privi. 

Anna vorbi, încercînd să restabilească o relație firească: 

— Tăria pe care a dovedit-o... e ceva extraordinar. Nici 
un manual de medicină nu poate explica treaba asta. Instinctul 
de supravieţuire. Ai scăpat din incendiul ăla. Ai fost salvat. 
Te-ai luptat ca să trăieşti. Trebuie să fi existat un motiv! 

— Un poet a fost întrebat cîndva: Dacă locuinţa dumitale 
ar lua foc, ce-ai salva? Iar el a răspuns: Aş salva focul. Fără 
foc, nimic nu e posibil. Rîsul lui era stins, deconcertant. La 
urma urmei, focul a făcut posibilă civilizația, dar tot el poate 
fi şi un instrument al barbariei. 

Anna îi înapoie pușca lui Chardin, nu înainte de a scoate 
ultimul cartuș din încărcător. 

— Avem nevoie de ajutorul dumitale. 

— Arăt eu ca un om în stare să ajute pe cineva, eu care nu 
mă pot ajuta pe mine? 

— Dacă vrei să le ceri socoteală duşmanilor dumitale, noi 
am putea fi cea mai bună ocazie pe care-o ai, spuse Ben. 

— Nu există răzbunare pentru aşa ceva. N-am supraviețuit 
bînd din cupa mîniei. 

Scoase un mic atomizor de plastic din halat şi îndreptă un 
jet de vapori spre ochii săi. 

— Timp de mai mulţi ani te-ai aflat la conducerea unei 
importante corporații petrochimice — Trianon, îl provocă Ben. 
Compania a rămas un lider în industrie. Dumneata ai fost 
omul lui Emil, creierul care a restructurat Trianonul la mijlocul 
secolului. În acelaşi timp era unul dintre fondatorii corporației 
Sigma. Cu timpul trebuie să fi devenit şi dumneata unul dintre 
şefi. 

— Sigma, repetă el cu glas tremurător. De unde a început 
totul. 

— Şi, fără îndoială, geniul dumitale contabil a contribuit la 
scoaterea unor bunuri î în afara graniţelor celui de-al Treilea 
Reich. 

— Zău? Crezi că ăsta a fost marele proiect? Ăsta n-a fost 
decît un exerciţiu neglijabil. Marele proiect... le grand 
projet... Glasul 1 se stinse. A fost cu totul altceva. Ceva ce 
dumneata nu poţi să pricepi. 

— Pune-mă la încercare, zise Ben. 

— Ca să divulg secretele pe care le-am protejat o viață 
întreagă? 

— Chiar dumneata spuneai: care viaţă? Ben făcu un pas 
către el şi-l privi în ochi reprimîndu-şi repulsia. Ce mai ai de 
pierdut? 

— În sfirşit eşti sincer, spuse încet Chardin; ochii lui fără 
pleoape păreau că se rotesc, privindu-l pătrunzător pe Ben. 

Făcu o pauză lungă, după care începu să vorbească, lent, 
ca un hipnotizator: 

— Povestea începe înainte de-a apărea eu şi va continua, 
fără îndoială, după ce nu voi mai exista. Originea ei se află în 
ultimele luni ale celui de-al doilea război mondial, cînd un 
consorțiu format din cei mai importanți industriaşi ai lumii 
s-a întrunit la Zirich pentru a stabili direcţia în care avea să 
se îndrepte lumea postbelică. 

Ben îşi aminti bărbații cu priviri ferme din vechea 
fotografie. 

— Erau nişte oameni furioşi, continuă Chardin, cărora le 
ajunsese la urechi ce plănuia să facă Franklin Roosevelt — să-l 
înştiinţeze pe Stalin că nu se va opune unei masive acaparări 
teritoriale de către sovietici. Lucru pe care l-a şi făcut înainte 
de-a muri. A cedat jumătate din Europa comuniştilor! Aceşti 
lideri ai capitalului mondial ştiau că n-aveau cum să dejoace 
dezgustătorul tîrg americano-sovietic de la Ialta. În 
consecință, au constituit o Corporatie care urma să fie un 
cap de pod, o modalitate de a canaliza importante sume de 
bani pentru susținerea luptei împotriva comunismului, întărind 
astfel ordinea occidentală. Începuse un nou război mondial. 

Ben se uită la Anna, care părea fascinată şi uluită în acelaşi 
timp de spusele lui Chardin. 

— Aceşti lideri capitalişti au prevăzut că popoarele 
Europei, înfuriate şi dezgustate de fascism, aveau să 
reacționeze întorcîndu-se către stînga. Au înțeles că, fără o 
masivă infuzie de resurse în momentele-cheie, socialismul 
avea să prindă rădăcini, mai întîi în Europa, apoi în întreaga 
lume. Au înțeles că misiunea lor consta în menținerea şi 
întărirea statului industrializat. Ceea ce însemna, în egală 
măsură, înăbuşirea vocilor proletarilor. Par exagerate 
neliniştile astea? Nu prea. Industriaşii ăştia ştiau cum 
funcționează mecanismul istoriei. Dacă unui regim fascist îi 
urma unul socialist, Europa ar fi fost cu adevărat pierdută. 
Cel puţin aşa vedeau ei lucrurile. 

Ca o măsură de prudenţă au recrutat nazişti de rang înalt, 
care ştiau dincotro bătea vîntul şi erau la fel de hotăriți să 
combată stalinismul. De îndată ce organizația şi-a stabilit 
principiile politice şi financiare, a început să manipuleze 
evenimentele mondiale, finanțind partidele politice din spatele 
unei cortine imaginare. În mod surprinzător, au avut succes! 
Banii lor, judicios orientati, au ajutat crearea celei de-a Patra 
Republici a lui De Gaulle în Franţa şi au menţinut regimul de 
dreapta al lui Franco în Spania. Mai recent, generalii au fost 
aduşi la putere în Grecia, punîndu-se capăt regimului de stînga, 
liber ales. În Italia, Operaţiunea Gladio a declanşat o campanie 
permanentă de subversiuni menite să paralizeze încercările 
stîngii de a se organiza şi a influenţa politica națională. Se 
întocmiseră planuri pentru poliția paramilitară, carabinieri, 
urmînd ca aceştia să preia controlul staţiilor de radio și 
televiziune dacă ar fi fost nevoie. Aveam dosare consistente 
despre politicieni, sindicalişti, preoţi. Partidele de extremă 
dreaptă din toată lumea erau sprijinite în secret de la Ziirich, 
pentru a-i face pe conservatori să pară moderați prin contrast. 
Alegerile erau controlate, se plătea mită, liderii politici de 
stînga erau asasinați; sforile erau trase de maeştrii păpuşari 
de la Ziirich, în condițiile unui secret absolut. Au fost sprijiniți 
financiar politicieni precum senatorul Joseph McCarthy din 

Statele Unite şi s-au finanţat lovituri de stat în Europa, Africa 
ŞI Asia. Au fost create şi grupuri de extremă stînga, pentru a 
servi drept agents provocateurs şi a stîrni revolta populară 
față de cauza lor. 

Această cabală de industriaşi şi bancheri a avut grijă ca 
lumea să devină sigură pentru capitalism. Preşedintele vostru, 
Eisenhower, care a avertizat asupra ascensiunii complexului 
militaro-industrial, n-a văzut decît vîrful aisbergului. In 
realitate, mare parte din istoria ultimei jumătăți de secol a 
fost scrisă de aceşti oameni de la Ziirich şi de succesorii lor. 

— Hristoase! îl întrerupse Ben. Vorbeşti despre... 

— Da, spuse Chardin, clătinîndu-şi hidosul cap fără chip. 
Conspirația lor a dat naştere războiului rece. E1 l-au declanşat. 
Sau poate că ar trebui să zic noi. Acum începi să înţelegi? 


Degetele lui Trevor se mişcau cu iuţeală şi pricepere. 
El deschise valiza şi începu să asambleze puşca de calibru 
12,7 mm, o versiune fabricată la comandă a puşti BMG AR-I15. 
După părerea lui era o operă de artă, o armă de precizie pentru 
un trăgător de elită, cu bătaia de pînă la şapte mii patru sute 
de metri. La distanţe mai mici, capacitatea de penetrare era 
uimitoare: glonțul putea străpunge o placă de oţel de opt 
centimetri grosime, traversa caroseria unui automobil sau 
putea dărîma colţul unei clădiri. Cartuşul era proiectat cu o 
viteză de peste nouă sute de metri pe secundă. Aşezată pe un 
biped şi prevăzută cu o lunetă Leupold Vari-X arma oferea 
precizia de care avea el nevoie. Zîmbi în timp ce o fixa pe 
biped. 

inta lui se afla pe partea opusă a străzii. 

incredibil, zise Anna. 
M-am obişnuit aşa de mult cu situaţia, astfel încît 
pentru mine a devenit un loc comun, spuse Chardin. Sînt 

conştient de uriaşele transformări ce-ar urma dacă oamenii 
ar afla că istoria contemporană lor a fost, în bună măsură, un 
scenariu scris de un grup de oameni ca mine: oameni de 
afaceri, bancheri, industriaşi, care au acţionat prin intermediul 
asociaţilor lor răspîndiţi în toată lumea. Un scenariu scris de 
Sigma. Toate cărțile de istorie ar trebui rescrise. Carierele de 
succes ale unor oameni importanți ar părea doar mişcările 
unor marionete. Sigma e o poveste despre cum au căzut cei 
puternici, şi cum au devenit puter nici cel căzuţi. E o poveste 
care nu trebuie spusă niciodată. Înţelegi, nu- -i aşa? Niciodată. 

— Cine a avut tupeul — nebunia — să inițieze o asemenea 
aventură? 

— Trebuie mai întîi să înţelegi simţul triumfalist, vizionar 
al îndeplinirii unei misiuni de care a fost animată corporația 
înființată la mijlocul secolului, zise Chardin. Transformasecm 
deja destinul ființei umane, nu uita. Doamne, automobilul, 
avionul, în curînd avea să urmeze avionul cu reacție: omul se 
putea mişca pe pămînt cu viteze de neconceput pentru 
strămoșii noştri... omul putea zbura pînă la ceruri! Undele 
radio şi cele sonore puteau fi folosite ca un al şaselea simţ, 
oferind o viziune asupra lumii acolo unde ea nu fusese nicicînd 
posibilă. Calculele puteau fi acum automatizate. Realizările 
din domeniul ştiinţelor erau extraordinare — în metalurgie, 
mase plastice, tehnici de producere a noi tipuri de cauciuc, 
adezivi, textile şi multe altele. Peisajul obişnuit al vietii 
cotidiene era în plină transformare. Se declanşase o revoluţie 
în toate ramurile industriei moderne. 

— O a doua revoluţie industrială, spuse Ben. 

— A doua, a treia, a patra, a cincea, răspunse Chardin. 
Posibilităţile păreau a fi infinite, iar randamentul nelinutat. 
Vannevar Bush, Lawrence Marshall şi Charles Smith la 
Raytheon, făceau muncă de pionierat în toate domeniile, de 
la microunde la sistemele de ghidare a rachetelor şi 
echipamentelor de supraveghere prin radar. Multe dintre 
descoperirile care au devenit omniprezente în ultimele decenii — 
xeroprafia, tehnologia microundelor, calculul binar, 

aparatura cu tranzistori — fuseseră deja concepute şi testate 
în laboratoarele Bell, General Electric, Westinghouse, RCA, 
IBM şi alte corporaţii. Lumea materială se supunea voinţei 
noastre. De ce n-ar fi făcut-o şi cea politică? 

— Şi unde te aflai dumneata în toată această perioadă? 
întrebă Ben. 

Chardin rămase o vreme cu privirea pierdută. Scoase apoi 
atomizorul şi îşi umezi din nou ochii înainte de a reîncepe să 
vorbească. 


Eram copil — aveam opt ani cînd a izbucnit războiul. 
Învăţam la o mică şi părăginită şcoală provincială, din oraşul 
Lyon. Tatăl meu lucra ca inginer constructor la primărie. 
Eram singur la părinţi şi un fel de copil-minune. La 
doisprezece ani Jrecventam cursuri de matematică aplicată 
la Ecole Normale Supérieure de Lyon, colegiul care pregătea 
profesori. Aveam un real talent la matematică, dar 
universitatea nu mă atrăgea. Voiam altceva. Aerul tare al 
enigmelor teoriei numerelor mă ispitea prea puțin. Mi-ar fi 
plăcut să influențez lumea reală, viața cotidiană. Mi-am 
ascuns vîrsta atunci cînd am căutat prima oară de lucru la 
departamentul de control de la Trianon. Emil Menard era 
considerat un profet, printre patronii din epocă, un adevărat 
vizionar. Alcătuise o companie din părți disparate, între care 
nimeni nu văzuse pînă atunci posibile legături. Descoperise 
că, prin unificarea operațiunilor anterior segmentate, puteai 
crea o forță industrială infinit mai mare decit suma părților 
sale. Pentru mine, în calitate de analist al capitalului, Trianon 
era o capodoperă — Capela Sixtină a modelului corporatist 

După citeva luni, şeful departamentului la care lucram, 
monsieur Arteaux, a aflat despre îndeminarea cu care 
rezolvam probleme de statistică. Era un domn în vîrstă, un 
om cu puține pasiuni extraprofesionale, devotat viziunii lui 
Ménard. Unii dintre colegii mei mă găseau rezervat, dar nu 
şi monsieur Arteaux. Conversaţiile dintre noi se desfăşurau 
ca între microbişti. Puteam discuta ceasuri întregi despre 

avantajele relative ale piețelor interne de capital sau despre 
măsuri alternative la primele de risc ale dividendelor, 
chestiuni care-i năuceau pe cei mai mulţi, dar care implicau 
arhitectura capitalului — raţionalizarea deciziilor privind 
locurile unde trebuia investit şi reinvestit. Arteaux, care se 
apropia de pensionare, a aranjat să fiu prezentat marelui 
bărbat, catapultindu-mă peste nenumărate trepte ierarhice. 
Ménard, amuzat de tinerețea mea, mi-a pus cîteva întrebări 
condescendente. l-am dat nişte răspunsuri serioase şi 
provocatoare — de fapt, răspunsuri care frizau insolenta. 
Arteaux S-a speriat, dar Ménard părea fascinat. Mai tirziu 
mi-a spus că amestecul de insolenţă şi înțelepciune pe care-l 
manifest îi aminteau de el însuşi. Un individualist, dar de 
un individualism dobîndit. Aroganta mea poate că nu era 
lipsită de temei. Smerenia se potrivea de minune preoților, 
însă raţiunea impunea ca omul să fie atent la propriile-i 
calități. Aveam o mare experienţă în tehnicile de evaluare. 
De ce n-aş fi extins-o la propria mea persoană? Tatăl meu 
era dezavantajat de o atitudine prea respecluoasă; îşi 
considera propriile calități prea mărunte şi-i convingea și pe 
ceilalți să le subevalueze. Eu n-aveam să comit greşeala asta. 

În cîteva săptămîni am devenit asistentul personal al lui 
Ménard. ÎI însoțeam peste tot. Nimeni nu ştia dacă eram 
secretarul lui particular sau consilier. În realitate, am trecut 
de la primul rol la cel de-al doilea. Marele om mă trata mai 
degrabă ca pe un fiu adoptiv decit ca pe un salariat. Eram 
singurul lui protejat, unicul acolit demn să-i urmeze 
exemplul. Îi făceam propuneri curajoase, care dădeau peste 
cap ani întregi de planificare. Îi sugeram, de exemplu, să 
vindem în pierdere nişte exploatări petrolifere pe care 
directorii săi le dezvoliaseră timp de mai mulți ani. I-am 
sugeral să facă investiții masive în lehnologii încă 
neverificate. Atunci cind tinea coni de sfaturile mele, era 
aproape invariabil încintal de rezultate. L'ombre de Ménard — 
umbra lui Ménard — a devenii porecla mea la începutul 
anilor '50. Chiar şi în perioada în care se lupta cu boala, un 

limfom care avea să-l răpună în cele din urmă, el şi Irianonul 
ajunseseră să se bizuie tot mai mult pe judecata mea. Ideile 
mele erau îndrăzneţe, aparent nebuneşti, dar în scurt timp 
le adoptau toți. Ménard mă studia tot atit de mult pe cit îl 
studiam şi eu, cu detaşare, dar şi cu sinceră afecțiune. 

In ciuda privilegiilor pe care mi le acorda, simțeam că 
exista un sanctuar la care nu aveam acces. Ménard făcea 
călătorii fără să dea explicaţii, făcea donații al căror rost 
nu-l pricepeam şi despre care nu accepta să discute. Pe urmă, 
a venit ziua în care a hotărît că trebuia să fiu atras într-o 
societate despre care nu ştiam nimic, o organizaţie pe care 
voi o cunoaşteţi sub numele de Sigma. 

Aveam douăzeci şi ceva de ani şi eram complet nepregătit 
pentru ceea ce aveam să văd la prima întrunire la care am 
participat. Ne-am dus la un castel din Elveţia rurală, situat 
pe un teren întins şi izolat care aparținea unuia dintre lideri. 
Măsurile de securitate de-acolo erau extraordinare; pînă şi 
priveliştea — arborii şi tufele ce înconjurau proprietatea — 
permitea sosirea şi plecarea clandestină a tot soiul de indivizi. 
De altfel, la prima mea vizită n-am reuşit să-i văd pe ceilalți 
venind. Nici un echipament de supraveghere nu putea rezista 
impulsurilor electromagnetice de mare intensitate, de înaltă 
şi joasă frecvenţă — o tehnologie de ultimă oră la acea vreme. 
Toate obiectele metalice trebuia depozitate în containere; 
Chiar şi un Simplu ceas de mină putea fi detectat de impulsuri. 
Am fost conduşi direct în camerele noastre, el într-un 
apartament splendid cu vedere spre un mic lac glaciar, eu 
într-o cameră alăturată, mai puţin impunătoare, dar foarte 
confortabilă. A 

Intrunirea a început în dimineața zilei următoare. Imi 
amintesc cite ceva din ce s-a discutat atunci. Conversaţiile 
erau continuarea unora anterioare, despre care eu nu ştiam 
nimic. Un nou-venit era greu să se orienteze, dar cunoşteam 
fețele bărbaţilor din jurul mesei. A fost o experiență de-a 
dreptul extraordinară, ceva de domeniul fanteziei. Menard 
avea puțini concurenţi în ce privea averea, influenţa 

corporatistă sau viziunea sa managerială. Toti aceştia se 
aflau în acea încăpere: liderii a două conglomerate 
metalurgice concurente, şeful celui mai important concern 
american de echipament electric, boşii din industria grea, 
petrochimie, tehnologie. Oameni răspunzători pentru crearea 
aşa-zisului secol american, dar şi egalii lor din Europa, cei 
mai faimoşi magnați de presă ai lumii. Aceşti oameni 
dețineau controlul unor valori ce depășeau produsul intern 
brut al multor [ări din lume, luate laolaltă. 

Viziunea mea despre lume a fost serios zdruncinată în 
acea zi. 

La lecţiile de istorie, copiii se familiarizează cu liderii 
politici şi militari. Toți erau, în realitate, ceva mai mult decit 
nişte purtători de cuvint. Sigma a ținut cont de ei. Bărbaţii 
care aveau într-adevăr în miini pirghiile puterii stăteau în 
jurul acelei mese lungi de mahon. Ei erau adevărații maeştri 
păpușari. 

In timp ce orele treceau şi noi beam cafea şi gustam 
produse de patiserie, am înțeles la ce eram martor: la o 
întrunire a consiliului de directori ai unei unice corporații 
masive, care le controla pe toate celelalte. 

Un consiliu de directori care răspundea de istoria lumii 
occidentale! 

Atitudinea lor, capacitățile lor mă încîntau mult mai mult 
decit vorbele pe care le rosteau. Erau manageri pofesioniști 
care n-aveau timp pentru emoții inutile ori sentimente 
iraționale. Credeau în dezvoltarea productivităţii, în 
proclamarea ordinii, în concentrarea rațională a capitalului. 
Credeau că istoria — însăşi soarta omenirii — era prea 
importantă ca să ajungă pe mîinile maselor. Transformările 
produse de două războaie mondiale îi convinseseră. Istoria 
trebuia administrată. Deciziile trebuia luate de profesionişti 
imparțiali. Haosul cu care amenința comunismul — 
dezordinea, redistribuirea bogățiilor — făcea din proiectul 
lor o chestiune de reală şi de imediată urgenţă. Un pericol 
prezent trebuia evitat. 

Au căzut de acord asupra necesităţii de a crea o lume în 
care adevăratul spirit întreprinzător să fie ferit de invidia şi 
lăcomia maselor. La urma urmei, cine ar fi acceptat să lase 
moştenire urmaşilor o lume infestată de comunism şi fascism? 
Capitalul modern ne arăta drumul, însă viitorul statului 
industrializat trebuia protejat, ferit de furtuni. Asta era 
viziunea acelor oameni. Deşi originile acestei viziuni se aflau 
în depresiunea globală care a precedat războiul, ea a devenit 
mult mai convingătoare în urma distrugerilor provocate de 
război. 

Am vorbit puţin în acea zi, nu pentru că aş fi taciturn din 
fire, ci fiindcă rămăsesem fără grai. Eram un pigmeu printre 
giganţi. Un țăran luînd cina cu împărații. Nu-mi mai 
încăpeam în piele şi, multă vreme, am făcut totul pentru a 
păstra un aer indiferent, imitîndu-l pe marele meu mentor. 
Acelea au fost primele ceasuri pe care le-am petrecut în 
compania societăţii Sigma, iar viaţa mea s-a schimbat total. 
Știrile zilnice din ziare — o grevă undeva, o adunare de partid 
altundeva, un asasinat în altă parte — nu mai însemnau pentru 
mine relatarea unor evenimente întimplătoare. In spatele lor 
se puteau distinge manevrele complexe şi încîlcite ale unei 
maşinării la fel de complexe şi încilcite. 

Sigur, fondatorii, liderii au profitat enorm. Firmele lor 
prosperau în permanenţă, în vreme ce multe altele, care nu 
avuseseră norocul să facă parte din Sigma, piereau. Dar 
adevăratul motiv consta în viziunea lor cuprinzătoare: 
Occidentul trebuia să fie unit în Jata unui duşman comun, 
altfel ar fi slăbit şi-ar fi dispărut. Înăsprirea bătăliilog sale 
trebuia să se facă însă discret şi prudent. O mişcare prea 
agresivă, prea rapidă ar fi putut declanşa o ripostă. 
Reforma trebuia dozată atent. Un departament s-a 
concentral asupra asasinatelor, eliminînd vocile serioase 
ale stingii. Altul a inventat — termenul e adecvat — grupările 
extremiste, Baader-Meinhof, Brigăzile Roşii şi altele, 
menile să-şi atragă duşmănia oricăror simpatizanți 
moderați. 

. Lumea occidentală, şi mare parte. din rest, avea să 
reacționeze la serviciile sale şi-avea să accepte poveştile 
din ziare ce le însoțeau. În Italia am creat o rețea de douăzeci 
de mii de ,, comitete civice“, pentru a direcționa banii spre 
creştin-democraţi. Însuşi Planul Marshall, ca şi multe altele, 
a fost elaborat de Sigma. De multe ori Sigma născocea pînă 
şi limbajul documentelor care trebuia să fie supuse aprobării 
şi trecute prin Congresul american! Toate programele 
europene de redresare, agenţiile de cooperare economică, 
chiar şi NATO au devenit organisme ale Sigma, care răminea 
invizibilă tocmai pentru că era omniprezentă. In orice manual 
găseşti lecții despre reconstrucția Europei, însoțite de o 
fotografie a generalului Marshall. În realitate, fiecare 
amănunt fusese schițat de noi, aprobat de noi cu mult timp 
inainte. 

Nu i-a trecut nimănui prin minte că Occidentul era 
administrat de un consorțiu secret. Era de neconceput, 
deoarece ar fi însemnat că mai bine de jumătate din planetă 
era pur şi simplu o filială a unei unice megacorporaţii 
SIGMA. 

Cu timpul, bătrînii magnați au murit şi-au fost înlocuiți 
cu protejaţii lor mai tineri. Sisma dăinuia, transformind ceea 
ce era necesar. Nu aveam o ideologie. Eram oameni 
pragmatici. Sigma căuta doar să remodeleze întreaga lume 
modernă, pretinzind dreptul de proprietate asupra istoriei. 

Și a reuşit. 


Trevor Griffiths privi prin luneta cu infraroșii. 
Draperiile groase opace din punct de vedere optic, erau 
pentru o asemenea lunetă o pînză transparentă. Siluetele 
umane aveau forme verzi, încețoşate, ca nişte picături de 
mercur, schimbîndu-şi vizibil contururile în timp ce se 
mişcau printre coloane şi obiecte de mobilier. Silueta 
aşezată avea să fie prima lui țintă. Ceilalţi se vor îndepărta 
de ferestre, considerîndu-se astfel în siguranţă, dar el avea 
să-i nimicească chiar prin zidul de cărămidă. Un glont 

urma Să creeze o breșă, iar celălalt să distrugă ținta. Restul 
cartuşelor vor desăvîrşi treaba. 


— Dacă e adevărat ce spui... începu Ben. 

— De obicei, oamenii mint ca să iasă cu faţa curată. Vă 
dați seama că eu nu mai am o asemenea motivație. Fanta care 
era gura lui Chardin se ridică la colțuri, în ceea ce putea fi o 
grimasă ori un zîmbet. V-am avertizat că nu sînteți pregătiți 
să înțelegeți ce vă spun. Poate că totuşi vedeți situația ceva 
mai limpede. Un mare număr de oameni influenţi din toată 
lumea are motive — chiar şi în prezent — să lase adevărul 
îngropat. Poate mai mult ca niciodată. Şi asta pentru că Sigma 
s-a orientat, în urmă cu cîţiva ani, spre o nouă direcție. Partial, 
asta a fost consecinţa succeselor sale. Comunismul nu mai 
era o ameninţare — părea inutil să continue să cheltuiască 
miliarde pentru organizarea unor acţiuni civice și politice, 
mai ales că existau modalități mai eficiente de îndeplinire a 
obiectivelor corporației. 

— Obiectivele corporației Sigma, repetă Ben. 

— Adică stabilitatea. Realizată prin presiuni asupra 
oponenților, „dispariţia“ turbulenţilor şi-a amenințărilor la 
adresa statului industrializat. Cînd Gorbaciov a devenit 
incomod, am aranjat îndepărtarea lui. Cînd regimurile din 
Pacific ni s-au împotrivit, am pus la cale o bruscă şi masivă 
retragere de capital străin, aruncîndu-le economiile într-o 
gravă recesiune. Cînd lideru din Mexic s-au dovedit mai puţin 
cooperanți, am aranjat schimbarea guvernului. 

— Doamne, zise Ben, cu gura uscată. 

— Era convocată o şedinţă, se lua o hotărire care se punea 
rapid în practică. Ne pricepeam la asta, zău — puteam mînui 
guvernele ca pe o orgă. Faptul că Sigma ajunsese să dețină 
un număr imens de companii, participaţiile sale fiind ascunse 
prin diverse firme particulare, nu deranja. Apoi un mic grup 
de lideri a ajuns să creadă că soluţia nu consta doar în 
adaptarea la cerinţele noii epoci, la înfruntarea crizelor 


369 


periodice, ci în perpetuarea unei conduceri stabile, pe termen 
lung. Aşa că, în ultimii ani, a apărut un proiect extraordinar. 
Succesul său ar fi însemnat revoluționarea esenței controlului 
asupra lumii. N-avea să mai fie vorba despre alocarea de 
fonduri şi orientarea resurselor. Devenea o simplă chestiune 
de identitate a celor „aleşi“. Eu m-am opus acestei idei. 

— Ai intrat în dispută cu Sigma, spuse Ben. Ai devenit un 
paria. Şi totuşi ai păstrat secretele. 

— Repet: dacă s-ar afla cîte evenimente importante ale 
epocii postbelice au fost manipulate în secret, conform unui 
scenariu al acestei conspirații, reacţia ar fi violentă. Lumea ar 
leşi în stradă. 

— Dar de ce această bruscă intensificare a activităţii — 
dumneata descrii ceva ce s-a desfăşurat timp de mai multe 
decenii! zise Ben. 

— Da, dar acum e vorba despre zi/e, răspunse Chardin. 

— Al aflat asta? 

— Te miră că nu om retras ca mine e la curent cu ce se 
întîmplă? Cu timpul, înveți cum să citeşti viitorul în măruntate. 
Inveţi, dacă vrei să supraviețuieşti. Pe urmă, există micile 
nimicuri care umplu timpul unui bolnav. Anii trăiţi printre ei 
m-au învățat să detectez anumite semnale în ceea ce dumitale 
ti s-ar părea a fi doar paraziți. 

Făcu un gest către partea laterală a capului. Chiar şi prin 
glugă, Ben îşi dădu seama că urechea externă a omului lipsea 
cu totul, canalul auditiv fiind doar o gaură într-o excrescență. 

— Asta explică recenta serie de crime? 

— E vorba despre ce spuneam mai devreme: În ultimul 
timp Sigma trece printr-o transformare. O schimbare a 
conducerii, dacă vrei. 

— Căreia dumneata te-ai opus. 

— Sigma şi-a rezervat întotdeauna dreptul de a-i 
„sancţiona“ pe cei a căror loialitate era pusă sub semnul 
întrebării. În aroganța mea, n-am înțeles că atitudinea exaltată 
nu-mi oferea nici o protecţie. Dimpotrivă. Însă curăţenia, 
epurarea disidenţilor a început în mod serios doar de cîteva 

săptămîni. Cei care erau percepuți drept ostili de către noua 
conducere — împreună cu cei care au lucrat pentru ei — au 
fost considerați neloiali. Ne-au numit angeli rebelii: îngeri 
răzvrătiți. Dacă îţi aminteşti că primii angeli rebelli s-au 
răzvrătit chiar împotriva Atotputernicului Dumnezeu, o să-ți 
dai seama cît de puternici şi îndreptățiți se simt actualii lideri 
ai Sigma. Poate că ar trebui să spun „lider“, întrucît consorțiul 
a ajuns sub conducerea unui singur... individ redutabil. In 
cazul ăsta, Sigma a alergat contracronometru, ca să zic aşa. 

— Ce cronometru? Explică-mi, începu Ben. 

O mulțime de întrebări i se îmbulzeau în minte. 

— E vorba despre zile, repetă Chardin. Ce stupizi ați fost 
venind la mine, de parcă adevărul v-ar mai putea ajuta. Ați 
venit la mine cînd nu mai e timp! Cu siguranţă e prea tîrziu. 

— Ce vrei să spui? 

— De-aceea am bănuit la început că aţi fost trimişi de ei. 
Ei ştiu că, puţin înainte de ascensiunea finală, sînt mai 
vulnerabili ca oricînd. Cum vă spuneam, acum e perioada 
ultimelor lichidări, a sterilizării, a eliminării oricăror dovezi 
care i-ar putea incrimina. 

— Te întreb din nou: de ce acum? 

Chardin scoase atomizorul şi îşi umezi din nou ochii 
cenușii, înceţoşaţi. Brusc o explozie asurzitoare îl azvirli pe 
Chardin, cu tot cu scaun, pe podea. Ben şi Anna săriră imediat 
în picioare şi văzură îngroziți gaura de cinci centimetri care 
apăruse în tencuiala peretelui opus, de parcă fusese făcută cu 
o bormaşină. 

— Fugi! ţipă Anna. 

De unde venise proiectilul ăla — părea mult prea mare că 
să fie doar un glonţ obişnuit. Ben sări într-o parte a camerei, 
Anna în cealaltă. El se întoarse ca să privească trupul răstignit 
al legendarului finanţist. Un fir de fum se înălța dintr-o bucată 
de glugă arsă, iar Ben înțelese că un glonţ uriaş traversase 
țeasta lui Chardin. Omul fără chip — cel a cărui voinţă de a 
supravieţui îl ajutase să îndure ani de chinuri indescriptibile — 
era mort. 

Ce se întîmplase? Ben ştia doar că trebuia să se 
adăpostească, pentru a nu fi omoriîţi. Dar unde se puteau duce, 
cum puteau scăpa de un atac cîtă vreme nu ştiau de unde 
venea? O văzu pe Anna alergînd spre capătul îndepărtat al 
încăperii, și aruncîndu-se apoi pe podea; procedă şi el la fel. 

Pe urmă se auzi o a doua explozie şi un alt cartuş pătrunse 
prin zid. Ben văzu un cerc de lumină în zidul de cărămidă şi 
înțelese că împuşcăturile veneau de afară! 

Gloanţele străpungeau zidul de cărămidă ca pe o perdea 
de mărgele. Ultimul glonţ trecuse foarte aproape de Anna. 
Nicăieri nu erau în siguranţă. 

— O, Doamne! strigă Anna. Trebuie să plecăm de-aici! 

Ben se răsuci şi privi pe geam. In lumina soarelui, văzu 
fata unui bărbat la o fereastră aflată vizavi de clădirea în care 
se aflau ei. 

Tenul neted, fără riduri, pomeții înalți: asasinul de la vila 
lui Lenz. Asasinul de la hanul din Elveţia... 

Asasinul care-l omorise pe Peter 

Răscolit de o intensă miînie, Ben scoase un strigăt puternic, 
de avertisment, de neîncredere, de furie şi o luă la fugă 
împreună cu Anna spre ieşirea din apartament. Urmă altă 
explozie, asurzitoare. Ben şi Anna se repeziră către casa scării. 
Proiectilele alea nu se înfigeau în carne, nici nu ardeau pielea, 
pur şi simplu sfişiau corpul uman aşa cum o suliță ar fi sfişiat 
pînza unui păianjen. Era clar că se foloseau împotriva 
tancurilor blindate. Distrugerile pe care le făcuseră vechii 
clădiri erau incredibile. 

Ben fugea în urmă Annei pe scara întunecată, în vreme ce 
seria de explozii continua să răsune în urma lor. Ajunseră 
împleticindu-se în holul mic de la parter. 

— Pe-aici! şopti Anna, alergînd spre o ieșire care avea să-i 
ducă spre o stradă laterală, unde asasinul îi putea ochi mai 
greu. 

Jeşiră din clădire, privind înnebuniţi în Jur. 

Pe rue des Orteaux, în colţ, stătea o femeie blondă în 
jeanşi. La prima vedere, părea o tîrfă sau o toxicomană, dar 

ceva îi spuse lui Ben că era deplasată în acel loc. Din nou, o 
față pe care-o mai văzuse. Dar unde? 

Brusc, îşi aminti de Bahnhofstrasse. O blondă îmbrăcată 
elegant, ținînd în mînă nişte sacoşe de la un magazin de lux. 
Un schimb fugar de ocheade. Ea era. O santinelă a Corporaţiel. 

Pe trotuarul opus, un adolescent într-un tricou rupt şi 
jeanşi, şi el cunoscut, deşi nu-l putea localiza. Doamne! Incă 
unul? 

La celălalt capăt al străzii stătea un bărbat roşcovan, cu 
obrajii arşi de soare şi sprîncene stufoase. 

Altă față cunoscută. 

Trei criminali ai Corporaţiei, plasați strategic în jurul lor? 
Profesioniști care voiau să se asigure că nu vor scăpa? 

— Sîntem înconjurați, îi spuse el Annei. Cel puţin unul se 
află la fiecare capăt al străzii. 

Rămaseră pe loc, neştiind încotro s-o ia. Anna cercetă 
strada cu privirea, şi spuse: 

— Ascultă, Ben. Ziceai că Chardin a ales zona asta, blocul 
ăsta dintr-un motiv întemeiat. Nu ştim ce planuri pentru situații 
neprevăzute avea, ce căi de scăpare îşi pregătise, dar ştim că 
trebuie să fi avut ceva în minte. Era prea istet ca să nu se fi 
gîndit la vreun traseu suplimentar. 

— Traseu suplimentar? 

— Urmează-mă. 

Anna alergă direct spre clădirea unde asasinul se instalase 
la etajul şapte. Ben văzu încotro se îndrepta ea. 

— E o nebunie! protestă el, dar o urmă. 

— Baza clădirii e singurul loc unde el nu poate ajunge, îi 
striga Anna. 

Pe aleea întunecoasă, forfoteau şobolanii printre 
mormanele de gunoi. O poartă metalică încuiată bloca ieşirea 
spre rue des Halles. 

— Trebuie să ne cățărăm? 

Ben privi cu scepticism partea superioară a porții, unde 
nişte vîrfuri ascuţite ca nişte sulițe se profilau amenințător, la 
aproape patru metri deasupra lor. 

— Aşteaptă, zise Anna şi îi întinse pistolul. 

Ben trase cîteva gloanțe, şi lanţul care ținea poarta încuiată 
se rupse. 

— Asasinul a folosit o puşcă de calibru 12,7 mm, spuse 
Anna. După războiul din Golf, s-au găsit multe arme de acest 
tip. Au fost folosite împotriva tancurilor irakiene. Dacă pui 
mîna pe o asemenea armă, un oraş ca ăsta ţi se pare făcut din 
carton. 

— La naiba. Ce facem? o întrebă Ben. 

— Nu ne lăsăm loviti, răspunse Anna şi o luă la fugă, urmată 
de Ben. 

După un minut, se aflau pe rue de Bagnolet, în fața 
restaurantului La Flèche d'Or. Ben traversă în goană strada. 

— Vino cu mine, strigă el. 

Un bărbat îndesat tocmai se dădea jos de pe o Vespa, 
unul dintre acele mici ve/ocipedes motorizate care deveniseră 
o pacoste pentru şoferii francezi. 

— Monsieur, zise Ben. J'ai besoin de votre velo. 
Pardonnez-moi, s "il vous plaît. 

Bărbatul îl privi speriat. Ben îndreptă pistolul spre el, îi 
înhăță cheile, sări în şaua micului vehicul şi porni motorul. 

— Urcă, îi strigă el Annel. 

— Eşti nebun, protestă ea. O să fim o țintă uşoară pentru 
oricine s-ar afla într-un automobil, de îndată ce ajungem la 
Périphérique. Chestiile astea n-au o viteză mai mare de 
optzeci de kilometri pe oră. Un fleac pentru ei! 

— Nu mergem la Périphérique, spuse Ben. Nici pe alt 
drum. Suie-te! 

Anna se supuse, urcîndu-se pe locul din spatele lui Ben. 

Ben ocoli cu motocicleta La Flèche d'Or, apoi o luă pe 
un dig de beton ce ducea spre o cale ferată dezafectată. 

Ben porni printre şinele ruginite. Trecură printr-un tunel, 
apoi 1eşiră la loc deschis. 

— Şi dacă apare un tren? strigă Anna, ţinîndu-se strîns de 
Ben în timp ce treceau peste traverse. 

— Pe şinele astea n-a mai trecut un tren de peste cincizeci 
de ani. 

— Văd că ştii o mulțime de lucruri. 

— Rezultatul unei tinereți irosite, strigă Ben. Am petrecut 
o vreme pe-aici în adolescenţă. Sîntem pe o linie moartă, 
cunoscută drept Petite Ceinture — mica centură. Inconjoară 
tot oraşul. Şine-fantomă. La Fleche d'Or e de fapt o veche 
stație de tren, construită în secolul nouăsprezece. Linia asta 
lega douăzeci de staţii, făcînd o buclă în jurul Parisului. Acum 
e o lungă fîşie a nimănui. Chardin şi-a ales cartierul ăsta tocmai 
pentru că există această linie moartă. 

Intrară într-un alt tunel spațios, apoi ieșiră la lumină. 

— Unde ne aflăm acum? întrebă Anna. 

— Greu de stabilit, fiindcă nu există nici un fel de repere, 
zise Ben. Probabil că sîntem la Fort d'Obervillier. Poate la 
Simplon. Dacă ajungem la metrou şi ne pierdem printre 
călători, putem să ne îndreptăm spre următoarea noastră 
întîlnire. 


„Flann O’Brien.“ Numele barului era scris cu tuburi de 
neon. Localul se afla în primul arondisment, pe rue Balleul, 
lîngă statia de autobuz Louvre-Rivoli. 

— Ne întîlnim cu el într-un bar irlandez? întrebă Anna, 
privind atentă în jur pentru a depista eventualele pericole. 

— Oscar are simţul umorului. 

— Aminteşte-mi de ce ai atîta încredere în el. 

Ben deveni serios. 

— Avem de-a face cu probabilități, nu cu posibilităţi, am 
căzut de acord în privinţa asta. Sigma reprezintă o ameninţare 
fiindcă pretinde loialitate deplină adepților ei. Oscar e prea 
lacom ca să fie un adept. L-am plătit totdeauna la timp. Cred 
că asta contează pentru Oscar. Trebuie să mă bizui pe 
instinctele mele. Îmi place Oscar, totdeauna mi-a plăcut. Cred 
că şi el mă place, 

Ben privi în jur şi îl văzu pe Oscar şezind pe o banchetă 
din fundul sălii. În faţa lui se afla o halbă enormă cu bere 
neagră. Lîngă halbă era un ziar împăturit, pe care se vedea un 
careu de cuvinte încrucişate, pe jumătate rezolvat. Avea o 

expresie amuzată pe chip, de parcă s-ar fi pregătit să facă cu 
ochiul. Îi salută pe cei doi făcîndu-le semn cu mîna. 

— Aştept de patruzeci de minute, zise el, strîngînd mîna 
lui Ben. 

— Patruzeci de minute care costă, sublinie el. 

— Am întârziat puţin la întîlnirea noastră anterioară, zise 
Ben scurt. 

— Imi închipui. 

Oscar o privi pe Anna. 

— Doamnă, spuse el. Vă rog, luați loc. 

Ben şi Anna se strecurară pe banchetă, în fața francezului. 

— Madame, zise Oscar, îndreptîndu-și întreaga atenție spre 
ea. Sînteti chiar mai frumoasă decît în fotografie. 

— Poftim? spuse Anna, nedumerită. 

— Un set de fotografii cu dumneata a fost trimis colegilor 
mei de la Sûreté. Imagini digitale. Am şi eu unul. Le-am primit 
la timp. 

— Pentru munca lui, explică Ben. 

— De la nişte artisans de-ai mei, spuse Oscar. Atît de reuşite 
ŞI atît de scumpe. Atinse braţul lui Ben. 

— Nici nu mă aşteptam la altceva. Din păcate fotografia ta 
nu e prea reuşită. Paparazzi ăştia nu găsesc niciodată unghiul 
avantajos, nu? 

Zimbetul lui Ben dispăru. 

— Ce vrei să spui? 

— Sînt foarte mîndru că reuşesc să rezolv careul din Herald 
Tribune. Te asigur că nu orice francez poate s-o facă. Aproape 
l-am terminat pe ăsta. Acum am nevoie de un cuvînt din 
cincisprezece litere pentru un fugar căutat în toată lumea, 
deoarece se sustrage justiției. 

— „Benjamin Hartman“ — e bun? 

Pe prima pagină din Tribune trona un titlu cu majuscule: 
CRIMINAL ÎN SERIE CĂUTAT. Alături era fotografia lui, 
făcută se pare cu un aparat de supraveghere. Faţa era umbrită, 
imaginea granulară, însă era fără îndoială el. 

— Cine-ar fi bănuit că prietenul meu e o persoană atît de 
căutată? zise Oscar şi întoarse ziarul. 

Rîse în gura mare, iar Ben îl imită într-un tîrziu, înțelegînd 
că era singura cale de-a trece neobservat într-un bar ce răsuna 
de veselia băutorilor. 

— Asta-i o problemă, spuse Ben, tonul lui alarmat 
dezminţind zîmbetul dulceag pe care-l afişa. Asta-i o problemă 
mare cît Turnul Eiffel. 

— M-ai omorît, spuse Oscar, bătîndu-l pe spate, de parcă 
Ben spusese o glumă bună. Apoi scoase un pachet de sub 
perna banchetei. la asta, spuse el. 

Era o sacoşă albă de plastic, cu reclama unui magazin de 
suveniruri. 

— Pentru noi? întrebă Anna neîncrezătoare. 

— Orice turist ar trebui să aibă aşa ceva, zise Oscar. 

Ben se lăsă mai jos pe banchetă, copleșit de situația dificilă 
în care se afla. 

— Nu te mar ascunde sub banchetă, şopti Oscar. Nu lăsa 
impresia că te furişezi, nu evita privirile celorlalți şi nu încerca 
să treci neobservat. Ai fi ca un star de cinema care-şi pune 
ochelari de soare ca să facă cumpărături la Fred Siegel, ai 
înțeles? 

— Da, răspunse Ben vlăguit. 

— la spune, cum sună fermecătoarea expresie pe care o 
folosiți voi, americanii: „Plecaţi dracului de-aici“. 


După ce cumpărară cîteva lucruri de la nişte tarabe de pe 
stradă, se întoarseră la metrou. 

— Trebuie să stabilim ce dracu” o să facem mai departe, 
spuse Ben. 

— Mai departe? Nu ştiu dacă avem de ales. Strasser e 
singura legătură în viață despre care ştiu — un membru 
fondator al corporației Sigma care mai trăieşte. Trebuie să 
ajungem la el. 

— Cine spune că mai trăieşte? 

— Nu ne putem permite altă ipoteză. 

— [ți dai seama că supraveghează fiecare aeroport, fiecare 
terminal, fiecare poartă. 

— Bineînţeles. Începi să gîndeşti ca un profesionist. Înveţi 
repede. 

În timpul lungii călătorii către cartierele sărăcăcioase care 
înconjurau Parisul, cei doi îşi făcură planul. 

Coboriră la stația La Courneuve, un cartier muncitoresc 
de modă veche. Deşi se afla doar la cîțiva kilometri distanță 
de centru, era o altă lume — case cu două etaje, şi magazine 
fără pretenţii. În vitrinele bistrourilor şi-ale băcăniilor se 
vedeau afişe mari cu Steaua Roşie, echipa de fotbal din divizia 
a doua. La Courneuve, situat exact în nordul Parisului, nu 
era departe de Aeroportul Charles de Gaulle, dar ei nu se 
îndreptau într-acolo. 

Ben arătă spre un Audi roşu, parcat peste drum. 

— Ce zici de ăla? 

— Cred că putem găsi ceva mai puţin bătător la ochi. 

După cîteva minute, dădură peste un Renault albastru. 
Mașina era destul de murdară, iar pe podea zăceau ambalaje 
galbene de la un magazin fast-food şi cîteva pahare din carton 
pentru cafea. 

Anna se puse pe treabă cu şperaclul e: și după un minut, 
portiera maşinii era descuiată. Dură ceva mai mult pînă Ben 
făcu legătura ce asigura aprinderea. În cele din urmă motorul 
porni. Ben se înscrise în trafic, conducînd cu viteza legală. 

După zece minute, se aflau pe autostrada Al, în drum 
spre Aeroportul Lille-Lesquin din Pas de Calais. Călătoria 
avea să dureze mai multe ore şi era'riscantă. Furturile de 
maşini erau însă ceva obişnuit în La Courneuve, iar previzibila 
reacţie a poliţiei avea să conste în efectuarea unor anchete 
formale printre localnicii cunoscuți că se ocupau cu aşa ceva. 
Era aproape sigur că incidentul n-avea să fie raportat la Police 
Nationale, care patrula pe arterele principale. 

Merseră în tăcere preţ dc o jumătate de oră. Apoi Anna 
rupse tăcerea. 

— Povestea aia despre care vorbea Chardin mi se pare 
imposibil de digerat. Vine cineva şi-ţi spune că tot ce ştii despre 

istoria contemporană e eronat, cu fundu-n sus. Cum e posibil? 

— Nu ştiu, Anna. Situaţia a încetat să mai aibă sens pentru 
mine din ziua aia de la Bahnhofplatz. 

Ben încerca să alunge senzaţia de moleşire care-l 
cuprinsese. 

— Cu cîteva zile în urmă, mă ocupam de anchetarea unor 
omucideri, nu cu examinarea problemelor fundamentale ale 
epocii moderne. Îţi vine să crezi? 

Ben tăcu o clipă neştiind ce să răspundă. 

— Omucidenile, zise el. Îl cuprinse o vagă nelinişte. Spuneai 
că au început cu Mailhot, în Nova Scotia — omul care a lucrat 
pentru Charles Highsmith, unul dintre fondatorii corporației 
Sigma. A urmat Marcel Prosperi, care a fost şi el unul dintre 
lideri. Rossignol, la fel. 

— Trei puncte definesc un plan, zise Anna. Geometrie de 
liceu. 

Lui Ben îi trecu ceva prin minte. 

— Rossignol era în viață cînd ai plecat să-l întîlneşti, dar 
murise cînd ai ajuns, nu-i aşa? 

— Da, dar... 

— Cum îl cheamă pe omul care ti-a dat misiunea asta? 

— Alan Bartlett. 

— După ce l-ai localizat pe Rossignol la Zürich, i-ai spus şi 
lui? 

— Imediat, zise Anna. 

Ben îşi simți gura uscată. 

— Da. Sigur că i-ai spus. De-aceea te-a şi trimis acolo. 

— Ce vrei să insinuezi? 

— Nu înţelegi? Ai fost unealta lui, Anna. Omul te-a folosit. 

— Cum m-a folosit? 

Succesiunea de evenimente se derulă în mintea lui Ben. 

— Giîndeşte, ce naiba! A procedat aşa cum se procedează 
cu un cîine de vînătoare. Alan Bartlett ti-a oferit mai întîi 
mirosul. Ştie cum lucrezi. Bănuia că următorul lucru pe care 
O să-l ceri... 

— Ştia că o să-i cer lista, spuse Anna cu glas dogit. Să fie 

posibil? Afurisitul ăla de spectacol al ezitării lui... să fi fost o 
scenă de teatru jucată pentru mine, ca să-mi întărească 
hotărîrea? Ca şi în cazul maşinii ăleia din Halifax: ştia că o 
spaimă ca aia avea să-mi ascută şi mai mult simțurile. 

— Aşa că ai obţinut o listă de nume. Numele unor oameni 
legaţi de Sigma. Dar nu orice nume, ci a oamenilor care se 
ascund. Oameni pe care Sigma nu-i poate găsi fără să-l 
alarmeze. Nimeni legat de Sigma nu putea să dea de oamenii 
ăştia. Altfel, ei ar fi fost deja morti. 

— Pentru că... începu Anna încet. Pentru că toate victimele 
erau angeli rebelli. Disidenti. Oameni în care nu se mai putea 
avea încredere. 

— Chardin ne-a spus că Sigma se apropia de o delicată 
etapă de tranziție — o perioadă de maximă vulnerabilitate. 
Trebuia ca aceşti oameni să fie eliminaţi. lar tu puteai găsi un 
om ca Rossignol, tocmai fiindcă erai cine susțineai că eşti. 
Chiar încercai să-i salvezi viața. Buna ta credință putea fi 
verificată. În realitate ai fost programată fără să ştii. 

— Ăsta-i principalul motiv pentru care Bartlett mi-a dat 
misiunea asta, zise Anna furioasă, începînd să înţeleagă. Să-i 
localizez pe ultimii angeli rebelli. 

Lovi bordul maşinii cu palma. 

— Iar Bartlett avea grijă să fie ucişi. Deci Bartlett lucrează 
pentru Sigma. 

Ben se detesta pentru durerea pe care vorbele i-o provocau 
Annei, însă totul ieşea acum la lumină. 

— Fir-ar a dracului de treabă! Și eu lucram pentru Sigma. 

— Fără să ştii, sublime Ben. In chip de unealtă. Cînd ai 
devenit prea greu de controlat, Bartlett a încercat să-ți ia cazul. 
Il găsiseră pe Rossignol, aşa că nu mai aveau nevoie de 
dumneata. 

— Dumnezeule! 

— Sigur, nu-i decît o ipoteză, spuse Ben, deşi era convins 
că nu greşeşte. 

— O ipoteză, da. Însă una foarte logică. 

Ben nu comentă. Pretenția ca realitatea să aibă logică i se 

părea acum un lux bizar. În minte îi răsunau cuvintele lui 
Chardin, semnificaţia lor părîndu-i-se la fel de respingătoare 
ca şi fața omului care le rostise: Roţi în interiorul altor roți — 
aşa funcționam noi... organisme ale corporației Sigma, care 
rămineau invizibile... Fiecare amănunt fusese schițat de 
noi... cu mult înainte... nu i-a trecut nimănui prin minte că 
Occidentul intrase sub administrarea unui consorțiu secret. 
Ideea era de neconceput, deoarece, dacă ar fi fost adevărat, 
insemna că mai bine de jumătate de planetă era o filială a 
unei singure megacorporații — Sigma. 

Ben rupse tăcerea şi spuse pe un ton ferm: 

— Trebuie să elaborăm un itinerariu. 

Anna citea din nou articolul din Herald Tribune. 

— „Se presupune că suspectul foloseşte numele Robert 
Simon şi John Freedman în călătoriile sale.“ Deci actele alea 
sînt inutile, conchise Anna. 

Lui Ben nu-i venea să creadă. Liesl îi spusese cum fuseseră 
ținute cărțile de credit, cum făcuse Peter aranjamente cu vărul 
ei, un om de toată încrederea. 

— Deschner, zise Ben scurt. Trebuie să fi ajuns la el. După 
o clipă, adăugă: Mă întreb de ce nu mi-au publicat numele 
real. 

— Au gîndit bine. Ştiau că nu călătoreşti sub numele 
dumitale real. Dezvăluirea adevăratei identități ar fi tulburat 
apele. Profesoara dumitale de engleză ar fi putut declara că 
acel Benny pe care-l cunoaşte ea n-ar face niciodată aşa ceva. 
In plus, elveţienii au analizele reziduurilor împuşcăturilor, care 
te scot din cauză, dar ele sînt pe numele Benjamin Hartman. 
Dacă întinzi un năvod, e logic s-o faci cît mai simplu. 

Lîngă orașul Croisilles, văzură firma unui motel şi parcară 
lîngă o clădire joasă din beton. 

— Stăm doar o noapte, zise Ben şi numără cîteva sute de 
franci. 

— Paşaportul? întrebă funcţionarul. 

— Sînt în bagaje, zise Ben în chip de scuză. O să vi le aduc 
mal! tîrziu. 

— Doar o noapte? 

— Atât, spuse Ben, privind-o pofticios pe Anna. Facem 
turul Franţei. Sîntem în luna de miere. 

Anna păşi în faţă şi îşi lăsă capul pe umărul lui Ben. 

— E o ţară atît de frumoasă, îi zise ea funcţionarului. 
Și-atit de sofisticată. Sînt absolut încîntată. 

— Lună de miere, repetă funcţionarul şi, pentru prima dată, 
zîmbi. 

— Nu te supăra, ne cam grăbim, spuse Ben. Sîntem de mai 
multe ore pe drum şi-avem nevoie de odihnă. 

li făcu recepţionerului cu ochiul. Acesta îi înmînă o cheie 
de care era legată o bilă grea, din cauciuc. 

— Chiar la capătul holului. Camera 125. Dacă aveţi nevoie 
de ceva, sunați. 

Incăperea era mobilată sumar, iar mirosul vag de cireşe al 
deodorantului de cameră nu ascundea inconfundabilul iz de 
mucegai. 

De îndată ce uşa se închise în urma lor, goliră pe pat sacoşa 
de plastic pe care le-o dăduse Oscar. Anna luă un paşaport 
european. Fotografia era a ei, deşi fusese transformată digital 
în mai multe locuri. Anna rosti cu voce tare noul ei nume de 
cîteva ori, ca să se obişnuiască cu sunetele ciudate. 

— Tot nu pricep cum o să meargă treaba asta, zise Ben. 

— După cum spunea Oscar eşti categorisit înainte de-a fi 
privit cu adevărat. Operaţiunea se numește stabilirea profilului. 
Dacă nu aparţii tipologiei suspectului, treci fără probleme. 

Anna luă un tub cu ruj de buze şi, uitîndu-se în oglindă, 
începu să se machieze cu atenţie. 

Ben era deja în baie, cu părul lucindu-i de la vopseaua de 
păr, spumantă, care emana un miros de amoniac. Instrucţiunile 
menţionau că trebuia să aştepte douăzeci de minute înainte 
de-a se clăti. De asemenea avertizau şi asupra riscului orbirii, 
în caz că se vopseau şi sprincenele. Ben hotărî să-şi asume 
acest risc. Cu un tampon de bumbac, aplică fluidul gros pe 
sprîncene şi puse cîte o bucată de foiţă peste ochi ca să-i 
ferească de scurgerea lichidului. 

Cele douăzeci de minute 1 se părură două ceasuri. Intră 
sub duş şi deschise ochii doar atunci cînd fu sigur că peroxidul 
fusese îndepărtat total. 

leşi de sub duş şi se uită în oglindă. Era un blond destul 
de verosimil. 

— Salută-l pe David Paine, îi zise el Annei. 

Ea îl privi atentă. 

— Părul e prea lung. Ridică maşina de tuns electrică. Pentru 
aşa ceva e făcută scula asta. 

După alte zece minute, părul excedentar fusese 
îndepărtat, iar Ben era pregătit să îmbrace uniforma proaspăt 
călcată a armatei americane pe care i-o procurase Oscar 
Peyaud. Blond, tuns scurt, cu însemnele, tresele şi decoraţiile 
obținute în misiunile din străinătate arăta ca un ofiţer. Dacă 
era luat drept cine se dădea putea crea o diversiune care 
să-i salveze viața. 

— Ar fi bine s-o luăm din loc, spuse Anna. Cu cît vom ieși 
mai repede din ţara asta, cu atît vom fi mai în siguranță. Timpul 
e de partea lor. 

Işi luară bagajele şi ieşiră în parcare. Aruncară sacoşa cu 
hainele Annei pe bancheta din spate a Renault-ului albastru, 

„impreună cu punga din plastic alb pe care le-o dăduse Oscar. 
In pungă se afla sticla de vopsea pentru păr şi alte cîteva 
fleacuri pe care nu voiau să le lase în urma lor. In situaţia lor, 
cel mai mic detaliu îi putea da de gol. 

— Cum spuneam, am ajuns la ultima noastră carte, la 
ultimul nostru joc, i se adresă Anna în timp ce se îndreptau 
spre autostrada ce mergea spre nord. Strasser a fost un 
fondator. Trebuie să-l găsim. 

— Dacă mai e în viaţă. 

— Reieşea altceva din dosarul lui Sonnenfeld? 

— L-am recitit azi-dimineaţă. Dar Sonnenfeld credea că 
era foarte posibil ca Strasser să fi murit, poate chiar cu mulți 
ani în urmă. 

— Sau poate că nu. 

— Poate că nu. Eşti de-un optimism incurabil. Ce te face 
să crezi că n-o să fim arestați la Buenos Aires? 

— Ce dracu”, așa cum spuneai, există nazişti faimoşi care 
trăiesc acolo de mai multe decenii fără să se ascundă. Poliția 
locală o să fie cea mai mică dintre PrOD emere noastre. 

— Dar Interpolul? 

— La asta mă gîndeam — ne-ar putea ajuta să-l localizăm 
pe Strasser. 

— Eşti nebună? Vrei să intrăm în bîrlogul lupului? Aia 
trebuie să aibă numele tău pe vreo listă de supraveghere. 

— E limpede că nu ştii nimic despre felul cum e condus 
biroul Interpol de-acolo. Nimeni nu verifică identitățile. Eşti 
cine pretinzi că eşti. Să spunem doar că nu e vorba despre o 
operațiune foarte complicată. Ai o idee mai bună? 

— Sonnenfeld spunea că văduva lui Gerhard Lenz ar putea 
fi în viaţă, zise Ben, dus pe gînduri. Ea ar trebui să ştie? 

— Totul e posibil. | 

— O să încerc să-mi amintesc, spuse Ben. Chiar crezi că o 
să reuşim să ieşim neobservați din tara asta? 

— La aeroportul ăsta nu există curse transatlantice, dar 
putem ajunge în cîteva capitale europene. Aş sugera să 
călătorim separat. E posibil ca ei să caute un bărbat şi o femeie 
care călătoresc împreună. 

— Sigur, spuse el. Eu o să plec la Madrid, iar tu la 
Amsterdam. 

Se aşternu tăcerea. În ciuda încercărilor prin care trecuseră, 
Anna arăta minunat. La un moment dat, privirile li se întîlniră; 
Anna îşi alungă uşoara stinghereală zîmbind încurcată. 

— Scuze, încerc să mă obişnuiesc cu noua ta înfăţişare, 
zise ca. 

Ceva mai tîrziu, Anna scoase telefonul mobil din sacoşă 
şi formă un număr. 

Vocea lui David Denneen avea limpezimea vagă, 
artificială, conferită de sistemul de decriptare telefonică. 

— Anna! spuse el. Totul e-n regulă? 

— David, ascultă. Trebuie să mă ajuţi — ești singurul în 
care am încredere. 

— Ascult. 

— David, am nevoie de orice informaţie poti obţine despre 
Josef Strasser. A fost un fel de frate mai mare şi mai isteţ al 
lui Mengele. 

— O să fac tot ce pot, răspunse Denneen. Unde vrei să-ți 
trimit materialul. 

-La B.A. 

El înţelese abrevierea pentru Buenos Aires. 

— Dar nu pot trimite dosarul la ambasadă, nu? 

— Ce-ar fi să-l trimiti prin American Express? 

Anna îi dădu un nume. 

— In regulă. Discreţia e o idee bună acolo. 

— Aşa am auzit şi eu. Cît de rea e situaţia? 

— Țară mare, oameni mari. Dar există nişte amintiri vechi. 
Păzeşte-ţi spatele. Te rog, Anna. Eu mă apuc imediat de 
treabă. 


Biroul central al serviciului de control la frontieră de la 
Aeroportul Lille-Lesquin era un spaţiu mohorit, fără ferestre, 
cu tavanul Jos şi izolat acustic. La un capăt avea un ecran alb 
de proiecţie. Fotografiile color ale infractorilor dați în urmărire 
internațională erau atîrnate sub o placă pe care scria 
DEFENSE DE FUMER. Nouă funcționari de la serviciul de 
control şi imigrări stăteau pe nişte scaune pliante din ţeavă 
metalică şi plastic bej, în vreme ce şeful lor, Bruno Pagnol, 
directorul serviciului, îi punea la curent cu noile probleme 
ale după-amiezei. Unul dintre funcționari era Marc Sully, care 
încerca să nu arate atît de plictisit, pe cît se simțea. Nu-i plăcea 
munca lui, dar nici nu voia să renunțe la ea. 

In săptămîna ce trecuse, le reaminti Pagnol, arestaseră 
şapte turcoaice tinere care veniseră de la Berlin transportînd 
în burțile lor punguţe pline cu heroină pură pe care le 
înghițiseră. Descoperirea celor şapte fusese parțial o chestiune 
de noroc, însă trebuia recunoscut meritul lui Jean-Daniel Roux 
(încîntat, dar hotărît să nu pară aşa, Roux făcu semn cu ochiul 
atunci cînd fu menţionat de şef), care fusese îndeajuns de 
atent ca s-o prindă pe prima turcoaică. Femeia i se păruse 

agitată. La spital, îi scoseseră cincisprezece bile, înfăşurate 
în latex şi legate cu gută, fiecare conținînd cîteva grame de 
heroină pură. 

— Şi cum i le-au scos? întrebă un funcţionar. 

— Prin extracţie posterioară, zise Marc Sully. 

Ceilalți rîseră. 

Directorul serviciului de control se încruntă. Nu vedea 
nimic amuzant. 

— Cărăuşa a fost pe punctul de a muri. Astea-s femei 
disperate. Cu cît credeţi că a fost plătită? Cu o mie de franci. 
Acum o aşteaptă o lungă pedeapsă cu închisoarea. Femeile 
astea sînt nişte valize ambulante. Ascund droguri unde nu te 
aştepţi. Treaba noastră e să nu lăsăm otrava să intre în ţară. 
Vreți ca puștii voştri să ajungă dependenţi de ea? Ca să 
îmbogăţească vreun asiatic cu fundul mare? Îşi imaginează 
că se pot plimba chiar pe sub nasul nostru. Aveţi de gînd să-i 
învățați minte? 

Marc Sully lucra de patru ani la poliţia de frontieră şi 
participase la sute de asemenea şedinţe. An de an, faţa lui 
Pagnol devenea și mai roşie, iar gulerul mai strîmt. Sully n-ar 
fi fost îndreptăţit să vorbească. El însuşi fusese dintotdeauna 
ceva mai corpolent, dar nu se ruşina. Ținuse o vreme regim, 
dar pînă la urmă renunţase căci nu dăduse nici un rezultat. 

Marc ştia că unii din colegii lui mai tineri — care se spălau 
în fiecare zi, temîndu-se să miroasă ca o fiinţă umană — nu-l 
agreau. Se învîrteau de colo-colo, cu buclele lor proaspăt 
spălate, zimbindu-le pasagerelor mai drăguţe în speranţa de-a 
le agăța. Marc îi considera stupizi. Era o treabă fără sorți de 
izbîndă. 

— Și-acum, două noi recomandări de la DCPAF. La 
Direction centrale de la police aux frontieres era biroul 
național care le dădea ordine. Pagnol apăsă cîteva butoane şi 
reuşi să proiecteze nişte fotografii direct dintr-un computer. 

— Prioritate maximă. Asta-i o americancă, cu strămoși 
mexicani. E profesionistă. Dacă o găsiţi, fiți foarte atenți. 
Trataţi-o ca pe un scorpion, s-a înțeles? 

Se auziră murmure de aprobare. 

— Asta-i celălalt, zise directorul. Bărbat alb, de vreo treizeci 
şi cinci de ani. Păr castaniu ondulat, ochi verzi, aproximativ 
un metru şaptezeci Şi cinci înălțime. Posibil criminal în serie. 
Tot american, cred ei. Foarte periculos. Există motive şă 
credem că încearcă s-o şteargă din țară. O să punem fotografii 
la posturile voastre, dar vreau să le priviţi acum cu mare 
atenţie. Dacă se dovedește că au plecat prin Lille-Lesquin şi 
că i-ati lăsat să vă scape, n-o să fie doar slujba mea în joc. A 
înțeles toată lumea? 


Ben o lăsă pe Anna la o staţie de autobuz şi duse maşina 
într-o parcare pe termen lung de la aeroportul Lille-Lesquin. 

Intrară separat în aerogară şi luară bilete la curse diferite. 

Conveniseră să se întîlnească la Buenos Aires, peste zece 
ore. | 
In caz că nu se întîmpla nimic. 

Anna se uită la ofițerul american blond, tuns scurt, şi zise 
că nu va fi demascat. In ce-o privea, nu era atît de sigură. Nu-şi 
tăiase părul, nici nu-l vopsise; şi-l pieptănase altfel, îşi 
schimbase veșmintele, dar n-avea prea multă încredere în 
camuflajul ei. Simţea un nod în stomac. Încercă să se calmeze 
spunîndu-și că nimic n-ar putea-o trăda mai repede decit frica. 
Trebuia să se concentreze. Inainte de-a intra în terminal, 
trebuia să-și alunge din minte orice motiv de frică şi nelinişte. 
Îşi i imagină că strînge mîna cuiva credincios şi puternic. Putea 
fi oricine — era doar un exercițiu mintal — dar persoana pe 
care şi-o imagina era Ben. 


De la postul său, Sully stătea cu ochii pe pasagerii care 
soseau, atent la orice semn de neliniște sau agitație, la cei 
care călătoreau cu prea puţine sau prea multe bagaje şi la cei 
care semănau cu descrierea pe care o primiseră de la DCPAF. 

Un bărbat îi atrase atenția. Avea cam aceeaşi înălțime cu 
a omului pe care-l căutau, păr castaniu ondulat şi îşi tot zornăia 
mărunțișul din buzunar — un tic nervos. După haine era 

aproape sigur american. Poate că avea motive să fie nervos. 

Aşteptă pînă cînd bărbatul arătă biletul şi paşaportul 
controlorului, apoi păși în față. 

— Aş avea cîteva întrebări, domnule, zise Sully, sfredelindu-l 
cu privirea. 

— E în regulă, spuse omul. 

— Veniti cu mine, zise Sully şi-l duse la un birou de lîngă 
casa de bilete. Ce v-a adus în Franţa? 

— O conferință medicală. 

— Sînteţi medic? 

Omul oftă. 

— Lucrez la serviciul de vînzări al unei companii 
farmaceutice. 

— Sînteți negustor de droguri! zimbi Sully. 

— E un fel de-a spune, răspunse încet bărbatul. 

Privirea lui Sully zăbovi pe chipul lui. Omul avea aceeaşi 
față prelungă, bărbia pătrată şi părul ondulat ca și cel din 
fotografie. Trăsăturile însă nu prea se potriveau — erau mai 
banale. Sully nu detectase încordare în vocea lui cînd îi 
răspunsese la întrebări. Ajunse la concluzia că își pierdea 
vremea. 

— În regulă, zise el. Călătorie plăcută. 

Sully se întoarse să examineze şirul de pasageri. O femeie 
cu părul blond, cu ten închis îi atrase atenţia. Suspecta putea 
să-şi fi vopsit părul; celelalte trăsături se potriveau. Se îndreptă 
către ea. 

— Aş putea vedea paşaportul dumneavoastră, madame? 
întrebă el. 

Femeia îl privi inexpresiv. 

— Votre passport, s’il vous plaît, madame. 

— Bien sâr. Vous me croyez etre anglaise? Je suis italienne, 
mais tous mes amis pensent que je suis allemande ou anglaise 
ou n importe quoi. 

Conform paşaportului, femeia locuia la Milano, iar Sully 
îşi spuse că un american nu putea vorbi franceza cu un 
asemenea accent italian. Nimeni altcineva nu-i stîrnea 

interesul. În faţa italiencei blonde se afla o indiancă cu doi 
copii gălăgioşi. Din partea lui Sully, cei din neamul ei puteau 
părăsi cît mai repede ţara. Puiul cu mult curry era pe cale să 
devină mîncare națională tinînd cont de numărul indienilor 
care emigrau în Franţa. Sigur, cu musulmanii era şi mai rău, 
dar indienii, cu numele lor imposibil de pronunţat... 

Sully se uită fără interes la paşaportul femeii şi-i făcu semn 
să treacă. 

Un rus tînăr cu acnee. Numele de familie era german — 
probabil un evreu. Mafia? Nu era problema lui. 

Altă afurisită de indiancă într-un sari. Gayatri era numele 
şi pe urmă ceva imposibil de pronunţat. 

Nici unul dintre ceilalți bărbaţi nu se potrivea cu descrierea. 

Păcat. Probabil că asta nu era ziua lui norocoasă. 


Anna se aşeză în fotoliul ei de la clasa a doua, potnivindu-şi 
sari-ul şi repetindu-şi numele în minte: Gayatri 
Chandragupta. N-ar fi fost bine să-l stîlcească dacă ar fi 
întrebat-o cineva. Părul negru şi lung şi-l pieptănase spre 
spate şi, cînd îşi văzu imaginea reflectată într-un geam, 
de-abia se recunoscu. 

Buenos Aires 


nna privea neliniştită pe geamul biroului companiei 
American Express spre solemna Plaza Libertador 
General San Martin. Parcul, fost tîrg de sclavi şi apoi tîrg de 
vite, era dominat de uriaşa statuie ecvestră a generalului José 
de San Martin. Soarele ardea necruţător. Inăuntru era linişte, 
iar instalația de climatizare menținea o răcoare plăcută. 
— Sefiorita Acampo? 
Anna se întoarse şi văzu un bărbat zvelt, îmbrăcat într-un 
sacou albastru. 

— Îmi pare foarte rău, sefiorita, dar nu reuşim să dăm de 
acest pachet. 

— Nu înţeleg. 

'Incepu să vorbească în spaniolă, ca să se facă mai bine 
înţeleasă. 

— Esta registrado que lo recibió? 

— Da, l-am primit, madame, dar nu poate fi găsit. 

Era un progres, deoarece celălalt funcţionar negase 
categoric că fusese primit vreun pachet pe numele ei. 

— Vrei să spui că s-a pierdut? 

Un gest reflex din umeri, ca un tic nervos. 

— Computerele noastre menţionează că a fost trimis de la 
Washington, D.C. şi-a ajuns aici ieri, dar după asta nu mai 
ştim nimic. Dacă veţi completa formularul ăsta, o să începem 
o cercetare. Dacă nu va fi găsit, aveţi dreptul să fiți despăgubită 
pentru valoarea lui. 

La naiba! | se părea imposibil ca plicul să se fi pierdut. 
Mai degrabă fusese furat. Dar de cine? Şi de ce? Cine ştia ce 
e înăuntru? Cine ştia ce să caute? O trădase Denneen? Nu 
prea-1 venea să creadă. Poate că telefonul lui era ascultat, 
fără ca el să ştie. Prea multe explicații, dar nici una nu modifica 
realitatea: dacă pachetul fusese furat, cel care-o făcuse ştia 
cine era ea şi de ce se afla acolo. 


Biroul Interpol din Argentina se afla în sediul central al 
Policia Federal Argentina, în Suipacha. Omul Interpolului 
la Buenos Aires era Miguel Antonio Peralta. Pe o placă de 
pe uşa lui scria SUBCOMISARIO DEPARTAMENTO 
INTERPOL. Era un bărbat voinic, cu umerii căzuţi şi un cap 
mare, rotund. Şuviţele de păr negru încîlcite pe țeasta lui îi 
scoteau în evidență chelia în loc s-o ascundă. 

Biroul era înţesat de distincții primite în activitatea sa la 
Interpol. Plachete şi medalii de la forțele de poliție din întreaga 
lume umpleau pereţii, alături de crucifixe, diplome, imagini 
de sfinți şi o fotografie înrămată, înfățişînd binecuvîntarea 
familiei sale de către papă. 

Ochii de şopiîrlă ai lui Peralta păreau somnoroşi în 
spatele ochelarilor cu lentile rotunde şi ramă de baga. Pe 
tăblia lucioasă a biroului se afla un pistol într-un toc de 
piele vechi, dar bine întreținut. Omul era jovial şi cît se 
poate de politicos. 

— Ştii că sîntem dornici să ajutăm cauza justiţiei, spuse el. 

— După cum explica asistentul meu, noi, cei de la CBS, 
ne aflăm acum mai degrabă în competiţie, zise Anna. Se 
pare că oamenii de la Dateline sînt pe punctul de a-l localiza 
şi demasca pe acest individ. Dacă ajung primii la el, asta e. 
Eu lucrez cu un producător argentinian care crede că putem 
realiza reportajul ăsta cu puţin ajutor din partea dumitale. 
Nu vreau să-i discrediteze pe colegii mei de la Dateline, 
dar ştim amâîndoi ce fel de reportaj vor face ei — o să fie 
aceeaşi veche poveste. Argentina văzută ca o ţară 
înapoiată, care-i adăposteşte pe băieții răi. Or să facă un 
fel de reclamă foarte ieftină. Noi ne-am gîndit la ceva mult 
mai sofisticat şi aproape de realitate. Vrem să surprindem 
noua Argentină. O ţară unde oameni ca dumneata au grijă 
să se facă dreptate. Un loc unde există servicii moderne 
însărcinate cu aplicarea legii, în limitele democrației — făcu 
un semn vag cu mîna —, ceva în genul ăsta. Desigur, 
eforturile dumitale vor fi generos recompensate printr-un 
onorariu de consultanță. Aşadar, domnule Peralta, putem 
lucra împreună? 

Peralta schiţă un zîmbet. 

— Bineînţeles, dacă aveţi dovezi că Josef Strasser locuieşte 
la Buenos Aires. Trebuie doar să-mi spuneți, să-mi arătaţi 
dovada. Asta- tot. 

— Domnule Peralta. Cineva o să facă reportajul ăsta, fie 
echipa mea, fie concurenţa. Zîmbetul Annei dispăru. De 
dumneata depinde să fie un reportaj despre succesul dumitale 
ori unul despre eşecurile dumitale. Ce naiba, trebuie să ai un 
dosar cu date despre Strasser — vreo indicație că se află aici, 
zise Anna. Dumneata nu te îndoiești că el trăieşte la Buenos 
Aires, nu-i aşa? 

Peralta se lăsă pe spătarul scaunului. 

— Domnişoară Reyes, spuse el, pe tonul cuiva care 
împărtăşeşte o bîrfă picantă, cu cîţiva ani în urmă biroul meu 
a primit o informaţie credibilă de la o femeie care locuieşte la 
Belgrano, unul dintre cele mai bogate cartiere. Îl văzuse pe 
Alois Brunner, acel SS Hauptsturmführer, ieşind dintr-o casă. 
Am început imediat o supraveghere neîntreruptă a acelei case. 
Femeia avusese dreptate, fata bătrînului semăna cu fotografiile 
din dosarul nostru despre Brunner. Ne-am dus la acel domn. 
Indignat, el a scos vechiul său paşaport german, imprimat cu 
vulturul celui de-al Treilea Reich... şi cu un mare E, de la 
„evreu“. Numele omului era Katz. Peralta îşi îndreptă spatele. 
Și cum te scuzi fată de un om trecut prin lagărele de 
concentrare? 

— Da, recunoscu Anna calm, trebuie să fi fost teribil 
de stînjenitor. Dar informaţiile noastre despre Strasser 
sînt temeinice. Dateline filmează chiar în clipa asta a doua 
serie de cadre — cele de fundal. Se pare că sînt foarte 
siguri. 

— Sînt la curent cu emisiunile astea de investigaţii. Dacă 
voi erati siguri că Josef Strasser e, cum vă place să spuneți, 
bine mersi şi trăieşte în Argentina, ar fi trebuit să-l găsiţi de 
mult, nu? 

Ochii de şopiîrlă erau aţintiți spre ea. 

Anna nu-i putea spune că n-o interesa trecutul lui nazist, 
ci situația în care s-ar fi putut implica după ce se despărțise 
de Fiirherul lui şi îşi alăturase forţele de cele ale invizibihlor 
arhitecți ai epocii postbelice. 

— Atunci unde îmi sugerezi să caut? 

— Imposibil de răspuns! Dacă am fi ştiut că trăieşte aici un 
criminal de război, l-am fi arestat. Dar te asigur că aşa ceva 
nu mai există. Puse stiloul pe birou, cu un gest categoric. 

— Chiar aşa. Ea schiţă nişte semne fără sens în carnet. 

— Situaţia s-a schimbat în Argentina. Vremurile vechi, cînd 
un Josef Mengele putea trăi liber aici, sub numele lui real, au 
dispărut. Perioada dictaturii lui Perón s-a încheiat. Argentina 

e acum o democraţie. Josef Schwammberger a fost extrădat. 
Erich Priebke, de asemenea. Nici nu-mi mai amintesc cînd 
am arestat ultima oară un nazist. 

Anna şterse cu o linie mizgălelile din carnet. 

— Dar dosarele de imigrare? Documentele celor care au 
intrat în ţară în anii patruzeci şi cincizeci? 

Peralta se încruntă. 

— Există mențiuni ale intrărilor, la Registrul Naţional şi la 
Departamentul de Imigrări. Sînt cartoteci, toate scrise de mînă. 
Dar linia țărmului nostru are mii de kilometri lunginie. Cine 
ştie cîte remorchere, şalupe și trailere de pescuit au acostat 
cu mai multe decenii în urmă la vreuna dintre sutele de ferme. 
În Pata gonia sînt sute de kilometri de coastă nesupravegheate 
de nimeni. În plus, în 1949, Peron a dat o amnistie generală 
pentru toți cei care au intrat în țară sub un nume fals. În 
consecință, e puţin probabil să existe vreun document de 
imigrare al lui Josef Strasser, presupunînd că el se află aici. 
Te-ai putea duce la Bariloche, stațiunea de schi, să întrebi pe 
acolo de el. Germanii au îndrăgit Bariloche. Le aminteşte de 
iubita lor Bavaria. În ce mă priveşte, nu mi-aş face mari 
speranţe. Îmi pare foarte rău că te-am dezamăgit. 


Nu trecuseră două minute de cînd Anna Navarro părăsise 
biroul lui Miguel Antonio Peralta şi omul Interpolului ridică 
receptorul. 

— Mauricio, zise el. Tocmai a fost la mine un vizitator 
foarte interesant. 


Într-o clădire modernă din Viena, un bărbat de vîrstă 
mijlocie urmărea fără interes o echipă de muncitori 
constructori care demontau şi duceau la un ascensor de marfă 
nişte panouri de ipsos ce delimitaseră un „spațiu de primire“ 
ŞI o „sală de conferinţe“. Urmară o masă din plastic, un birou 
metalic şi alte echipamente printre care o falsă centrală 
telefonică şi un computer. 

Omul cu ochelari era un american care, în ultimul deceniu, 

fusese angajat să îndeplinească mai multe servicii în întreaga 
lume, a căror semnificaţie îi rămînea totdeauna necunoscută. 
Nici măcar nu-l cunoscuse pe şeful companiei, n-avea idee 
cine era. Ştia doar că misteriosul patron al firmei era partener 
de afaceri cu proprietarul acelei clădiri, care fusese bucuros 
să-l închirieze etajul unsprezece. 

— Hei, strigă americanul cu ochelari, cineva trebuie să 
dea jos indicatorul din hol. Şi lăsaţi stema SUA în grija mea, 
da? S-ar putea să ne mai trebuiască. 


New York 


Dr. Walter Reisinger, fost secretar de stat, primi telefonul 
pe cînd se afla în limuzina sa care se tîra prin traficul intens al 
dimineții, din Manhattan. 

Lui Reisinger îi displăcea telefonul, ceea ce era regretabil, 
de vreme ce îşi petrecea majoritatea timpului cu receptorul în 
mînă. Firma lui de consultanță internațională, Reisinger 
Associates, îi ocupa mai mult timp decît slujba pe care o 
avusese la Departamentul de Stat. 

In sinea lui se temuse că, după retragerea din guvern şi 
începerea redactării memoriilor, va fi treptat marginalizat, 
tratat ca o eminentă cenuşie, invitat din cînd în cînd la 
Nightline sau solicitat să scrie cîte un articol stupid pentru 
New York Times. 

Și, iată, devenise mai cunoscut şi cu siguranță mai bogat. 
Călătorea mai mult decît în timpul carierei de diplomat 
itinerant în Orientul Mijlociu. 

Deschise telefonul. 

— Da. 

— Doctor Reisinger, sînt domnul Holland. 

— A, bună dimineaţa, domnule Holland, zise jovial 
Reisinger. 

Cei doi sporovăiră un minut sau două, apoi Reisinger 
spuse: 

— Asta n-ar trebui să fie o problemă. Am prieteni buni în 

aproape toate guvernele din lume... dar cred că drumul cel 
mai scurt duce direct la Interpol. ÎI cunoşti pe secretarul 
general? Un om foarte interesant. Lasă-mă să-i dau un telefon. 


Pacientul Optsprezece stătea întins pe un pat de spital, cu 
ochii închiși, şi cu un ac de perfuzie în brațul stîng. Tremura, 
cum făcuse tot timpul de cînd î începuse tratamentul. În plus, 
avea grețuri şi vomita periodic în plosca de lîngă pat. O 
infirmieră şi un tehnician îl supravegheau în permanență. 

Un medic, al cărui nume era Löfquist, intră în cabinet şi 
se apropie de infirmieră. 

— Cum stă cu febra? întrebă el. 

Vorbea în engleză, limba pe care el o cunoştea mai bine 
decît germana, deşi lucra la clinică de şapte ani. 

— N-a scăzut, răspunse infirmiera. 

— Şi greața? 

— Vomită frecvent. 

Dr. Löfquist ridică glasul, adresîndu-se Pacientului 
Optsprezece: 

— Cum te simţi? 

Pacientul gemu. 

— Mă dor afurisiţii de ochi. 

— Da, e normal, spuse Löfquist. Corpul dumitale se luptă 
să învingă boala. Aşa se întîmplă întotdeauna. 

Pacientul Optsprezece rîgîi, se aplecă spre ploscă şi 
vomită. Infirmiera îi șterse gura şi bărbia cu o cîrpă umedă. 

— Prima săptămînă e întotdeauna cea mai grea, zise dr. 
Löfquist vesel. Te descurci minunat. 

finta Fecioară Preamilostivă era o bazilică înălţată pe 
abrupta Calle Defensa, vizavi de o modernă clădire ce 
adăpostea filiala lui Banco de Galicia. Fațada bisericii era 
deteriorată. Un gard de fier forjat împrejmuia curtea pavată 

cu dale de piatră crăpate. O țigancă cerşea împreună cu copiii ei. 

Ben se uită la mama în pantaloni, cu părul negru strîns la 
spate, care stătea pe treptele din faţa ruinei şi la copiii ce se 
jucau la picioarele ei. În fundul curții moţăia un bătrân, cu un 
braţ sprijinit într-o cîrjă. 

Exact la ora unu şi cincisprezece, conform instrucțiunilor, 
Ben intră în holul bisericii şi pătrunse prin uşile batante de 
lemn în interiorul care mirosea a lumînări din ceară de albine 
şi a transpiratie. După ce ochii i se acomodară cu întunericul, 
văzu interiorul imens, impozant, dar neîngrijit. Tavanul 
romanic era înalt şi boltit, iar podeaua pavată cu dale vechi, 
frumos îmbinate. Litania în latină a unui preot, amplificată 
electronic, răsuna în spațiul închis, iar credincioşii răspundeau 
supuşi. Chemare şi răspuns. Toată lumea sta în picioare. 

La ora aceea avea loc mesa săptămînală, iar biserica era, 
în mod impresionant, aproape plină. Dar Argentina e o țară 
catolică, îşi zise Ben. Din loc în loc se auzea țirîitul 
telefoanelor mobile. Ben privi în jur şi observă capela în partea 
dreaptă. 

Cîteva rînduri de bănci erau aşezate în fața unui tabernacol 
cu geam în care se afla o statuie reprezentînd trupul însîngerat 
al lui Hristos avînd înscrise cuvintele HUMILIDAD Y 
PACIENCIA. La stînga lui, era altă statuie a lui lisus, 
neîmprejmuită, sub care se puteau citi cuvintele SAGRADO 
CORAZON EN VOS CONFIO. Ben se aşeză pe banca din faţă, 
cum i se spusese, hotărît să aştepte. 

Un preot în veşminte rituale se ruga lîngă o tînără blondă 
cu fustă mini şi pantofi cu tocuri înalte. Uşile batante scîrțiiră 
deschizîndu-se şi de afară se auzi claxonatul răgușit al unei 
motociclete. De fiecare dată, Ben se întorcea să privească. 
Un om de afaceri cu telefon mobil intră în nartex, se închină, 
apoi se întoarse către firidă — el să fie ? Se părea că nu, 
deoarece bărbatul atinse statuia lui lisus şi începu să se roage. 

Alte imnuri la unison, alte fraze latineşti amplificate 
electronic. Ben continua să aştepte, încercînd să-şi stăpînească 
teama. 

Cu cîteva ceasuri în urmă, formase un număr de telefon 
pe care-l şterpelise din dosarele lui Sonnenfeld și care, după 
cum se părea, aparținuse cîndva văduvei lui Lenz. 

Numărul se dovedi valabil. 

Era limpede că femeia nu se ascundea, deşi nu răspunsese 
ea la telefon. Vorbise cu un bărbat cu glas baritonal răstit, 
ostil, care se recomandase drept fiul ei. Să fi fost fratele lui 
Lenz? Sau un frate vitreg? 

Ben se recomandase drept avocat din New York, venit la 
Buenos Aires ca să stabilească valoarea unei moşteniri uriaşe. 
Nu, nu putea dezvălui numele decedatului. Putea spune doar 
că doamna Lenz primise o mare sumă de bani şi că trebuia să 
se întîlnească cu ea. 

Urmase o lungă tăcere, timp în care fiul decisese ce să 
facă. Ben mai adăugase o informație aparent irelevantă, care 
spera să se dovedească decisivă. 

— Tocmai am venit din Austria, spusese el. 

Fără nume, fără menţionarea fiului ei — nimic concret de 
care să se poată agăța ori la care să obiecteze. Cu cît mai 
puţine cuvinte, cu atît mai bine. 

— Nu te cunosc, răspunsese fiul într-un tîrziu. 

— Nici eu pe dumneata, zisese Ben cu blîndețe. Dacă 
dumitale sau mamei dumitale vi se pare inoportun să... 

— Nu, spusese fiul repede. 

Avea să se întîlnească cu Ben — „domnul Johnson“ — la o 
biserică, pe o bancă anume. 

Acum stătea cu spatele la intrare, întorcîndu-se la fiecare 
scîrţiit al uşilor, la fiecare zgomot venit de afară. 

Trecu o jumătate de oră. 

Să fi fost o păcăleală? Preotul se uită la el şi-i oferi fără o 
vorbă două lumînări ca să le aprindă. 

— Nu, mulţumesc, zise Ben, întorcîndu-se către uşă. 

Intră un grup de turişti cu aparate fotografice şi ghiduri 
turistice în mîini. Se întoarse către tabernacol şi văzu că preotul 
se apropia de el. Era brunet, înalt, în vîrstă, de vreo cincizeci 
de ani, şi părea bine legat. 

El 1 se adresa lui Ben în şoaptă: 

— Vino cu mine, domnule Johnson. 

Ben se ridică şi îl urmă. Preotul coti brusc la dreapta pe 
lîngă un șir de bănci goale, spre un pasaj îngust, paralel cu 
naosul, pînă cînd ajunseră aproape de absidă. 

Preotul deschise o uşă mică din lemn, răsuci un comutator 
şi un bec galben lumină ceea ce părea să fie un vestiar. Un 
cuier cu veşminte preoţeşti. 

Preotul ținea în mînă o armă. Ben se sperie. 

— Ai ceva la dumneata? întrebă preotul cu o neașteptată 
politeţe. Vreo armă, vreun dispozitiv electronic? 

Teama făcu loc furiei. 

— Doar telefonul mobil, dacă ăsta poate fi o armă mortală. 

— Vrei să mi-l dai, te rog? Ţi-l înapoiez mau tîrziu. 

Ben 1-l întinse. Preotul se apropie cu pistolul într-o mînă 
Şi îl percheziţionă rapid cu cealaltă. 

— Vreau să-ți văd paşaportul sau un act de identitate. 

Ben îşi scoase pașaportul pe numele Michael Johnson și 
o carte de vizită. In acea dimineaţă, avusese inspirația să se 
oprească la un magazin de imprimate de pe Avenue 9 de 
Julio şi să comande cincizeci de cărți de vizită, plătind 
suprataxă de urgenţă. O oră mai tîrziu, avea cărți de vizită pe 
numele Michael Johnson, asociat la o firmă de avocatură 
fictivă din Manhattan. Preotul examină cartea de vizită. 

— Uite ce e, zise Ben, arătind mîniat la culme, zău că n-am 
timp de-aşa ceva. Şi lasă dracului arma aia din mînă. 

Ignorîndu-i cererea, preotul îi indică ieşirea. 

— Pe-aici. | 

Deschise uşa spre o curte mică unde staționa un microbuz 
negru, fără geamuri. 

— Te rog. 

Făcu un semn cu țeava pistolului spre microbuz.. 

Deci ăsta era fiul văduvei? Nu prea-i venea să creadă: nu 
semăna deloc cu Jürgen, care ar fi trebuit să-i fie măcar frate 
vitreg. i 

— Nici nu mă gîndesc, spuse Ben. 

Ochii preotului scînteiară. 

— Atunci eşti liber să pleci. Dacă vrei s-o vezi pe mama 
mea, trebuie să faci cum îți spun eu. Tonul vocii i se îmblinzi. 
Vezi dumneata, şi-acum mai vin oameni la Buenos Aires să 
vorbească cu ea. Uneori sînt jurnalişti, dar mai sînt şi vînători 
de recompense, indivizi nebuni și înarmaţi. Poate chiar agenţi 
ai Mossadului. De obicei o ameninţă, ca s-o determine să le 
spună unde e de fapt Lenz. Multă vreme, oamenii n-au crezut 
că murise. Ca şi în cazul lui Mengele, şi-au zis că era o 
cacealma. Acum nu mai permit nimănui s-o vadă înainte de 
a-l verifica eu. 

— Ai spus „Lenz“ — nu e tatăl dumitale? 

Omul se încruntă. 

— Tatăl meu s-a însurat cu văduva lui Lenz. Ea le-a 
supravieţuit ambilor soți. O femeie puternică. Eu am grijă de 
ea. Te rog, urcă. 

Totul ține de şansă. Nu venise pînă aici ca să dea acum 
înapoi. Omul ăsta putea să-l conducă pînă la urmă spre adevăr. 
După ce-l privi o clipă pe preot, se sui în microbuz. 

Preotul închise cu zgomot uşa glisantă. Singura lumină 
din interior venea de la un bec slab din plafon. In microbuz 
nu se aflau decît niște scaune demontate. 

Totul ține de şansă. 

Ben se întrebă: oare am procedat bine? 

Motorul porni, apoi hurui tot drumul în viteza întîi. 

Aşa execută ei indezirabili, îşi zise Ben. Nu-l'cunosc pe 
omul ăsta. Poate că face parte dintr-unul din grupurile 
menționate de Sonnenfeld, care-i apără şi-i protejează pe 
bătrinii nazişti. 

După vreo douăzeci de minute, microbuzul se opri. Uşa 
se deschise și în lumina filtrată prin frunzișul arborilor, 
Ben văzu o stradă pietruită. Durata călătoriei îi dădea de 
înțeles că se aflau încă în Buenos Aires, însă strada arăta 
complet diferit de ce văzuse pînă atunci în oraş. Era liniştită 
şi retrasă. Se auzea ciripitul păsărilor şi o melodie cîntată 
la pian. 


399 


Nu, n-o să fiu omorît. 

Se întreabă ce-ar fi spus Anna. Ar fi fost, fără îndoială, 
îngrozită de riscul pe care şi-l asumase. Şi n-ar fi greşit. 

În față era o clădire de cărămidă cu două etaje, nu foarte 
mare, dar elegantă. Din interior se auzea o sonată de Mozart. 
Un gard înalt din fier forjat împrejmuia casa şi curtea mică. 

Preotul îl luă pe Ben de cot şi-l ajută să coboare din 
microbuz. Probabil că îşi ascunsese arma, sau o lăsase în 
cabină. Formă un cod şi uşa din față se deschise cu un biziit. 

In interior, casa era răcoroasă şi întunecată. Muzica se 
auzea dintr-o cameră aflată chiar în faţă. Cineva cînta la pian. 
Oare bătrîna? 

Ben îl urmă pe preot în camera de unde se auzea muzica, 
o încăpere mică, plină de cărți. O femeie bătriînă, măruntă era 
aplecată deasupra clapelor unui pian cu coadă Steinway. Părea 
să nu le fi remarcat prezenţa. Cei doi se aşezară pe o canapea 
incomodă şi așteptară în tăcere. 

După ce termină piesa, femeia rămase cu mîinile 
încremenite în aer, deasupra clapelor, după care şi le lăsă, 
încet, în poală. Femeia se întoarse încet. Avea o față ridată, 
ochii duşi în fundul capului şi gâtul foarte zbîrcit. Trebuia să fi 
avut vreo nouăzeci de ani. 

Ben aplaudă. 

Femeia vorbi încet, cu glas tremurător, răguşit: 

— Cine este? 

— Mamă, el e domnul Johnson, zise preotul. Domnule 
Johnson, ea e mama mea vitregă. 

Ben se duse la ea şi-i luă mîna fragilă. Preotul se prezentă: 

— Eu sînt Francisco. 

Francisco o sprijini cu braţul pe mama lui vitregă şi-o 
ajută să se aşeze într-un fotoliu. Femeia zise într-o engleză 
acceptabilă: 

— Vii din Austria? 

— Tocmai am fost la Viena. 

— De ce-ai venit aici? 

Ben dădu să-i răspundă, însă ea îl întrerupse: 

— Eşti de la companie? 

De la companie? Oare se referea la Sigma? Dacă da, 
trebuia s-o facă să vorbească. 

— Frau... Frau Lenz, mă tem că am venit aici sub un 
pretext fals. 

Francisco îşi întoarse furios capul spre Ben. 

— Te ucid! 

— Jürgen Lenz mi-a cerut să te văd, zise Ben, ignorîndu-l 
pe preot. 

Nu-i dădu altă explicaţie, nu menționă Austria, nu sugeră 
că-i cîştigase încrederea lui Jürgen Lenz. La nevoie, va 
improviza. Ajunsese să se priceapă la asta. 

— Mi-a cerut să mă întîlnesc cu dumneata şi să-ţi spun că 
viaţa ți-ar putea fi în pericol. 

— Eu nu sînt Frau Lenz, spuse ea cu trufie. Nu mai sînt 
Lenz de peste treizeci de ani. Sînt señora Acosta. 

— Scuzele mele, señora. 

Aroganţa bătrînei lăsase loc fricii. 

„ — De ce te-a trimis Lenz? Ce vrea? 

— Sefiora Acosta, începu Ben, mi s-a cerut... 

— De ce? întrebă ea, ridicînd glasul tremurător. De ce? Ai 
venit din partea lui Semmering? Noi n-am greşit cu nimic! 
N-am încălcat înțelegerea! Lasă-ne în pace! 

— Taci, mamă! strigă preotul. 

La ce se referea bătrîna? Infelegerea... Peste asta dăduse 
Peter? 

— Sefiora Acosta, fiul dumitale mi-a cerut... 

— Fiul meu? gîjii bătriîna. 

— Exact. 

— Adică fiul meu din Viena? 

— Da. Fiul dumitale, Jiirgen. 

Preotul se ridică. 

— Cine eşti dumneata? întrebă el. 

— Spune-i, Francisco, zise bătrîna. Francisco e fiul meu 
vitreg, din a doua căsnicie. Eu n-am avut niciodată copii. 
Chipul îi era schimonosit de frică. Eu n-am nici un fiu. 

Preotul se apropie ameninţător de Ben. 

— Eşti un mincinos, se răsti el. Ai spus că eşti avocat şi te 
ocupi de o moştenire, iar acum ne minţi din nou! 

Ameţit, Ben încercă să dreagă rapid situația. 

— N-ai nici un fiu? Atunci mă bucur că sînt aici. Acum îmi 
dau seama că n-am pierdut timpul şi nici banii firmei venind 
la Buenos Aires. 

Preotul îl privi încruntat. 

— Cine te-a trimis aici? 

— Nu e de la companie! zise mama lui vitregă. 

— Exact asta-i înşelăciunea pe care vreau s-o lămuresc, 
spuse Ben. Deci acest Jiirgen Lenz din Viena susţine că e fiul 
dumitale; dar nu e fiul dumitale? Atunci cine e? 

Preotul se întoarse către mama lui vitregă, care părea pe 
cale să vorbească. 

— Nu spune nimic! îi ordonă el. Nu-i răspunde! 

— Nu pot vorbi despre el! zise bătrîna. Apoi i se adresă 
fiului ei vitreg: De ce mă întreabă despre Lenz? De ce l-ai 
invitat aici? 

— E un mincinos, un impostor! spuse preotul. Viena ar fi 
trimis vorbă înainte de-a expedia un mesager! 

Duse mîna la spate şi scoase revolverul, țintind fruntea lui 
Ben. 

— Ce fel de preot eşti dumneata? întrebă Ben în şoaptă. 

Nu e preot. Un preot n-ar îndrepta o armă spre Jruntea 
mea. 

— Sînt un cleric care-şi protejează familia. Pleacă imediat 
de-aici. 

Brusc în mintea lui Ben apăru explicaţia: 

— Soţul dumitale a avut altă familie. Un fiu cu altă soție. 

— Nu eşti bine venit în casa asta, zise preotul, făcînd un 
semn cu arma. Afară. 

— Gerhard Lenz n-a avut copii! ţipă bătrîna. 

— Tăcere! urlă preotul. Destul! Nu mai spune nimic! 

— Pretinde că e fiul lui Gerhard Lenz, spuse Ben, mai 


402 


mult pentru sine. De ce naiba ar pretinde că e fiul unui ... 
monstru? 

— Radică-te! ordonă preotul. 

— Gerhard Lenz n-a murit aici, nu-i aşa? 

— Ce tot spui? icni bătrîna. 

— Dacă nu pleci de-aici, te ucid, strigă preotul. 

Ben se conformă, uitîndu-se la bătrîna cufundată în fotoliu. 

— Deci zvonurile erau adevărate, spuse el. Gerhard Lenz 
n-a fost îngropat în cimitirul Chacarita în 1961, nu-i aşa? A 
fugit din Buenos Aires, a scăpat de urmăritori... 

— A murit aici! zise bătrîna cu încăpăţinare. Chiar eu am 
aruncat pămînt pe sicriul lui! 

— Dar n-ai văzut niciodată cadavrul, nu? 

— Afară! răcni preotul. 

— De ce-mi spui mie toate astea? se plînse bătrîna. 

Telefonul aflat pe un bufet din spatele preotului sună. Fără 
să mişte revolverul, el întinse mîna cealaltă şi ridică receptorul. 

— Si. 

Părea să asculte concentrat. Ben profită de neatenția lui 
de moment ca să se apropie încet de el. 

— Vreau să ajung la Josef Strasser, îi zise el bătrînei. 

Ea se stropşi la el: 

— Dacă eşti trimis din Austria, știi cum să ajungi la el. Eşti 
un mincinos! 

Deci Strasser era în viață! 

Ben se apropie şi mai mult de preot, continuînd să 
vorbească cu mama lui vitregă. 

— Şi eu am fost minţit... păcălit! 

Nu era nici o logică în ceea ce spunea, dar voia s-o 
deruteze pe bătrînă, s-o zăpăcească şi mai mult. 

— S-a confirmat, spuse preotul. A fost Viena. Omul ăsta e 
un escroc. Ne-ai minţit, domnule Hartman! zise el, privind 
peste umărul lui o clipă. j 

Ben făcu un salt înainte, înşfăcă încheietura mîinii drepte 
a preotului cu care acesta ținea arma răsucind-o cu toată forța. 
Concomitent, cu cealaltă prinse gîtul acestuia. Bătrina ţipă 

îngrozită. Surprins, preotul urlă de durere şi scăpă revolverul 
din mînă. 

Ben îl trînti pe preot la podea, strîngîndu-l şi mai tare de 
gît. Simti cartilajul laringelui deplasîndu-se într-o parte. Omul 
ţipă înăbuşit, cu gîtul îndoit nefiresc, încercînd să se ridice, 
să-şi elibreze mîna stîngă, răsucită sub cutia toracică. Se lupta 
cu disperare. Bătrîna îşi flutura mîinile în față, într-un bizar 
gest de protecție. 

Arma! Trebuie să iau arma! 

Ben strînse mai tare gîtul bărbatului cu mîna stîngă şi îl 
izbi cu genunchiul în burtă, țintind plexul solar. Brusca 
expiratie a preotului îl făcu pe Ben să înțeleagă că nimerise 
ținta. Ochii întunecaţi ai preotului se dădură peste cap. Pentru 
moment era paralizat de lovitură. Ben înhăţă revolverul de 
pe podea, îl răsuci şi-l lipi de fruntea individului. 

— Dacă faci o mişcare, eşti mort! 

Corpul preotului se înmuie. 

— Nu! strigă el sufocat. 

— Răspunde la întrebări! Spune adevărul dacă vrei să 
trăieşti! 

— Nu, te rog, nu! Sînt preot. 

— Aşa e, zise Ben dispreţuitor. Cum ajung la Josef Strasser? 

— E... nu ştiu...te rog... gîtul meu! 

Ben reduse puţin apăsarea, ca să-i permită să respire şi să 
vorbească. 

— Unde-i Strasser? răcni el. 

Preotul trase lacom aer în piept. 

— Strasser... nu ştiu cum se ajunge la Strasser... locuieşte 
la Buenos Aires, asta-i tot ce ştiu! 

— Aiurea! strigă Ben. Dă-mi o adresă şi-un număr de 
telefon, altfel mama ta vitregă n-o să mai aibă pe nimeni care 
s-o îngrijească! 

— Nu, te rog! zise bătrîna văduvă, ghemuită în fotoliul ei. 

— Dacă... dacă mă ucizi, bolborosi preotul, n-o să pleci 
viu din Buenos Aires! O să te prindă... o să te tortureze... o 
să-ți doreşti... doreşti să fii mort! 

— Adresa lui Strasser! 

— N-o am! spuse preotul. Te rog! N-am cum să ajung la 
Strasser! | 

— Nu minti, zise Ben. Toţi vă cunoaşteţi între voi. Toți 
faceți parte dintr-o reţea. Ştii cum să ajungi la Strasser, dacă 
trebuie. | 

— Eu sînt un nimeni! Nu însemn nimic pentru ei! Or să te 
găsească! 

Ben se întrebă: cine erau „ei? 

— Cine-i Jürgen Lenz? 

Apăsă ţeava pistolului pe fruntea preotului. 

— E]... te rog, e puternic, controlează... e stăpînul casei 
ei, al proprietății ei, omul care-şi zice Jürgen Lenz... 

— Şi cine e de fapt? 

— Pune arma jos şi depărtează-te de el. 

„ Vocea — Joasă, calmă, cu accent spaniol — venea dinspre 
uşa din spatele lui Ben şi aparţinea unui bărbat înalt, care 
ținea în mînă o carabină cu ţeavă scurtă. Era îmbrăcat cu 
pantaloni verzi, groşi, o cămaşă de lucru din bumbac și părea 
să aibă vreo treizeci de ani. 

— Roberto, ajutor! strigă văduva. Salvează-l pe Francisco 
al meu! Scoate-l imediat pe omul ăsta de-aici! 

— Sefiora, să-l ucid pe intrusul ăsta? întrebă Roberto. 

Ben îşi zise că tipul ar fi tras fără remușcări, drept care 
ezită, neștiind ce să facă. Preotul era ostaticul lui, dar Ben 
ştia că n-ar fi fost în stare să apese pe trăgaci. Şi chiar dacă o 
făcea, omul cu carabina l-ar fi ucis în clipa următoare. 

Pot, totuşi, să plusez, îşi dădu el seama. 

— Pune arma Jos sau trag, zise tînărul. Nu-mi pasă ce 
se-ntîmplă cu tîmpitul ăla — arătă pe preot. 

— Da, dar doamnei îi pasă, spuse Ben. O să lăsăm armele 
jos în același timp. 

— In regulă, acceptă tînărul. l-aţi arma din fruntea lui, 
ridică-te şi pleacă de-aici. 

Tînărul cobori teava puştii, iar Ben luă revolverul din ceafa 
preotului şi se ridică încet, ţinînd arma în Jos. 

— Acum du-te spre uşă, zise bărbatul. 

Ben se retrase cu spatele, strîngînd revolverul în mîna 
dreaptă, pipăind cu stînga în spatele lui, pentru a evita obstacol 
în timp ce se deplasa. Tînărul intră şi elî în hol, tinînd puşca cu 
țeava îndreptată spre podea. 

— Vreau doar să pleci din casa asta, spuse calm omul. 
Dacă mai apari pe-aici, o să te ucid. 

Preotul se ridicase în capul oaselor, epuizat şi umilit. Ben 
ieşi cu spatele pe uşa deschisă, o închise în urma lui şi o luă la 
goană. 


Anna îl plăti taximetristului şi intră într-un mic hotel, situat 
pe o stradă liniștită, într-un cartier din. Buenos Aires numit 
La Recoleta. Îşi zise că nu era genul de zonă în care o tînără 
călătorind singură să treacă neobservată. 

Portarul o salută spunîndu-i pe nume, ceea ce o tulbură. 
Mai devreme, ea şi cu Ben se instalaseră acolo, în camere 
separată. Rezervările le făcuseră tot separat şi la ore diferite. 

Căruciorul cameristei se afla lîngă camera ei. Se grăbise 
să fie singură, să studieze dosarele, să dea nişte telefoane şi 
acum era nevoită să aştepte. Cînd intră, o văzu pe cameristă 
aplecată deasupra valizei ei deschise. Scotea dosare din mapa 
de piele a Annei. 

Anna se opri brusc. Camerista ridică privirea, o văzu şi 
lăsă dosarele şi mapa în valiză. 

— Ce dracu” faci acolo? zise Anna, înaintînd spre ea. 

Camerista protestă indignată în spaniolă. Anna ieși după 
ea pe hol, cerîndu-i să-i spună ce căutase în valiză. Ea încercă 
să citească numele femeii pe ecuson, dar aceasta o rupse la 
fugă pe coridor. 

Camerista nu furase. Cercetase documentele Annei. Dacă 
ştia sau nu să citească în engleză nu conta; probabil că fusese 
plătită să fure documente, hirtii, dosare, note. 

Dar plătită de cine? 

Cine putea să ştie că Anna era acolo sau ce investiga ea? 
Era supravegheată — dar de cine? 

Cine ştie că sînt aici? Denneen, da, oare să fi spus el cuiva, 
vreunui asociat? 

Să-şi fi dat seama Peralta, omul Interpolului, cine era ea? 
Era posibil? 

In clipa în care întinse mîna după telefonul de lîngă pat, 
acesta începu să sune. Ridică receptorul. 

— Alo? 

Nu se auzea nimic. Ba, nu, se auzea ceva: şuieratul unei 
benzi de magnetofon. Apoi zgomote slabe de voci, care 
deveneau mai puternice. O cuprinse emoția. 

— Cine e? 

Distinse o voce: Dar dosarele de imigrare? Documentele 
celor care-au intrat în țară în anii patruzeci și cincizeci? 
Era vocea ei. Apoi auzi vocea unui bărbat — Peralta. 

Cineva pusese la telefon o bandă înregistrată cu 
conversaţia dintre Peralta şi ea. 

Deci ei auziseră totul şi, indiferent cine ar fi fost „ei“, 
ştiau exact unde se afla ea şi ce urmărea. N 

Se aşeză pe marginea patului, uluită şi îngrozită. In pofida 
tuturor precautțiilor aflaseră despre prezența ei acolo. 
Camerista hoaţă nu era un jucător izolat. 

Telefonul sună din nou. 

Cuprinsă de groază, smulse receptorul din furcă. 

— Da. 

— Vrem să surprindem noua Argentină. O țară unde 
oameni ca dumneata au grijă să se facă dreptate. Un loc 
unde există servicii moderne, însărcinate cu aplicarea legii, 
respeclind totuşi democrația... 

Vocea ei, redată de un echipament de ascultare ce fusese 
instalat în biroul lui Peralta. 

Urmă un declic. 

In graba ei, lăsase uşa camerei deschisă; alergă s-o închidă. 
Pe coridor nu era nimeni. Trînti uşa, o încuie de două ori şi 
puse lanţul de siguranță. Apoi fugi la fereastră. Draperiile 
grele erau date în lături şi înțelese că era expusă, o ţintă uşoară 
pentru un trăgător aflat la fereastra oricăreia dintre clădirile 

înalte de vizavi. Trase draperiile ca să blocheze o posibilă 
linie de ochire. 

Telefonul sună din nou. 

Se duse încet spre el, duse receptorul la ureche, fără să 
ZICĂ NIMIC. 

— Dar eu nu mă aflu unde sînt acum fiind un adversar 
mărunt... 

— Continuă să suni, reuşi ea să spună într-un tîrziu, simulînd 
calmul. Sîntem pe urma apelurilor. 

Nu primi nici o replică. Se auzea doar fişiitul monoton al 
benzii. 

Inchise şi, înainte ca telefonul să sune din nou, ea chemă 
centrala hotelului. 

— Primesc telefoane obscene, spuse ea în engleză. 

— Obscene...? repetă operatoarea care nu a înţeles în 
primul moment ce spusese Anna. 

— Amenazas, zise ea. Palabrotas. 

— O, îmi pare foarte rău, señorita. Vreţi să anunţ poliția? 

— Vreau să opreşti toate apelurile. 

— Da, doamnă, sigur. 

Rămase pe gînduri timp de un minut, apoi scoase o foaie 
de hîrtie din geantă, pe care scrisese numărul de telefon al 
unui detectiv particular recomandat de Denneen. Cineva de 
încredere, foarte priceput, în bune relații cu autoritățile, absolut 
onest, o asigurase Denneen. 

Formă numărul şi lăsă telefonul să sune. 

Se declanşă robotul telefonic. Sergio Machado se prezentă 
şI spuse numele agenţiei sale. După semnalul sonor, ea îşi 
lăsă numele şi numărul de telefon, menționînd şi numele lui 
Denneen. Apoi sună din nou la centrală şi-l spuse operatoarei 
că o să accepte o convorbire doar cu Sergio Machado. 

Avea nevoie de cineva bine informat, descurcăreț şi mai 
ales de încredere. Nu puteai spera să ajungi undeva, să afli 
ceva fără o asemenea persoană, dacă nu aveai o legătură solidă 
în birocrația statului, iar ea nu avea. 

Se duse la baie şi îşi stropi faţa, mai întîi cu apă rece, apoi 
cu apă fierbinte. Telefonul sună. 

Cu greu, apatică, se duse la măsuţa de lîngă pat. 

Telefonul continua să sune. 

Rămase lîngă aparat, privindu-l, gîndindu-se ce să facă. 

Ridică receptorul şi aşteptă. 

Tăcere. 

— Alo, spuse în sfîrşit o voce de bărbat. E cineva acolo? 

Incet, cu gura uscată, ea zise: 

— Da. 

— Eşti Anna Navarro? 

— Cine e? 

— Sergio Machado — dumneata m-ai sunat? Am ieşit să-mi 
iau corespondenţa şi-acum îți răspund la apel. 

Anna oftă uşurată: 

— O, Doamne, îmi pare rău. Tocmai am primit nişte 
telefoane obscene. Credeam că e tot individul ăla. 

— Cum adică, telefoane obscene — respiraţie sacadată, așa ceva? 

— Nu. Nimic de genul ăsta. E prea complicat să-ţi explic. 

— Ai cumva necazuri? 

— Nu. Da. Nu ştiu, probabil. Oricum, mulțumesc că m-ai 
sunat. David Denneen zicea că m-ai putea ajuta. 

— Sigur, vrei să ieşim la o cafea? Nu ca porcăria pe care-o 
beti în America. Cafea adevărată. 

Neliniştea începea deja să-i dispară. Conveniră să se 
întîlnească la începutul serii, în fața unei cafenele. Inchise şi 
rămase o clipă lîngă telefon, privindu-l de parcă ar fi fost o 
fiinţă extraterestră. 

Trebuia să schimbe hotelul. Poate că fusese urmărită după 
vizita ei la Peralta. Poate chiar de la aeroport. Oricum locul 
unde se afla şi misiunea ei erau cunoscute: ăsta era adevăratul 
mesaj ul acelor apeluri. Avea destulă experienţă ca să nu le ia 
decît ca nişte amenințări. 

Un ciocănit. Cuprinsă de emoție, se apropie de ușă. Lanţul 
de siguranţă era prins de pivotul aflat în locaşul de pe tocul 
uşii. Nu exista vizor. 

— Cine e? întrebă ea. 

Vocea care-i răspunse era cunoscută. Nu şi-ar fi imaginat 
că va fi atît de bucuroasă s-o audă. 

— Sînt Ben. 
— Slavă Domnului, murmură ea. 

en era ud leoarcă, avea cravata strîmbă şi părul vilvoi. 
Ia lanţul de la uşă. Ce s-a întîmplat? 

Anna îl privea fix. 

— Ce s-a întîmplat cu tine? 

După ce-şi povestiră întîimplănle ultimelor ore, Anna spuse: 

— Trebuie să plecăm de-aici. 

— Al naibii de corect, zise Ben. E un hotel în centru, prost 
şi ieftin, dar cu pretenții, administrat de nişte expatriaţi 
britanici. Se numeşte Sfinxul. 

La aeroport, Ben cumpărase un ghid turistic. Îl frunzări 
pînă cînd găsi hotelul. 

— Putem să ne ducem direct sau să sunăm de pe stradă, 
de la telefonul meu mobil. În orice caz nu vom suna de aici. 

— Poate că de data asta ar trebui să stăm în aceeaşi cameră. 
Sîntem soţ şi soție, nu? 

— Tu eşti expertul, spuse Ben. 

Văzuse oare un licăr de amuzament în ochii lui? 

— Vor căuta un american şi o femeie care călătoresc 
împreună, dar stau în camere separate. Cît crezi că o să dureze 
pînă cînd ne vor găsi? 

— Probabil că ai dreptate. Ascultă... am ceva. 

Scoase o foaie de hîrtie împăturită, din buzunarul interior 
al jachete. 

— Ce-i asta? 

— Un fax. 

— De unde? 

— De la anchetatorul meu din New York. Aici sînt numele 
directorilor de la Armakon AG din Viena. Proprietarii micului 
laborator de biotehnologie din Philadelphia care a produs 
otrava ce i-a ucis pe bătrîni. 

Ben îi întinse hîrtia. 

— Jürgen Lenz, şopti ea. 
— Unul dintre directori. Să fie doar o uimitoare 
coincidență? 


Arliss Dupree reveni la hîrtiile din faţa lui, dar constată 
că nu putea să se concentreze. Era un raport lung, pregătit de 
directorul adjunct al Biroului Executiv al Trusturilor Statelor 
Unite, care supraveghează proprietățile după faliment; 
raportul se referea la corupţia din curțile federale ce declarau 
falimente. Dupree citi de trei ori aceeaşi frază înainte de-a 
pune hîrtia deoparte, pe urmă îşi luă altă cană de cafea de la 
automatul aflat pe hol. 

Avea altceva în minte — ăsta era necazul. Evoluţia 
situației agentului Navarro era supărătoare. Mai mult decît 
supărătoare. Prevestea o agravare majoră. Puțin îi păsa de 
Anna, dar dacă se făcea vinovată de scurgeri de informaţii, 
asta se reflecta negativ asupra lui. Ceea ce era cu totul 
nedrept. Era convins că totul i se datora lui Alan Bartlett, 
omul de la Serviciul de Cooperare Internă. Indiferent despre 
ce era vorba. Incercase nişte investigații — corecte, 
interdepartamentale — şi de fiecare dată fusese refuzat de 
parcă BIS n-ar fi meritat atenţie. De cîte ori se gîndea prea 
mult la treaba asta, Dupree trebuia să- -şi lărgească nodul la 
cravată. Era exasperant. 

Mai întîi, cățeaua aia de Navarro fusese culeasă ca o 
cireaşă din echipa lui, şi trimisă să hoinărească, dracu” ştie pe 
unde. Pe urmă, se zvonise că era coruptă, că vindea informaţii 
traficanţilor de droguri, adversarilor şi cine mai ştie cui. Dacă 
aşa stăteau lucrurile, ea era purtătoarea unui virus teribil; era 
o veste proastă pentru persoana căreia ea îi dădea raportul, şi 
anume Arlis Dupree. Dupree simţea dincotro bătea vîntul și 
conştientiza faptul că va intra într-o situaţie foarte încilcită. 

Cariera lui avea să fie afectată de purtarea Annei Navarro 
sau — deoarece acuzaţiile aduse ei i se păreau nişte tîimpenii — 
de fățărnicia lui Bartlett. Dupree era, mai presus de orice, un 
supravieţuitor. 

Uneori, să supravieţuieşti însemna să iei taurul de coarne. 
Avea şi Dupree prieteni, care i-ar fi spus ce voia să ştie. Și 
poate că o vizită la Fantomă l-ar ajuta pe bătrîn să-şi adune 
gîndurile. Bartlett era o forță în departament, un mic J. Edgar 
Hoover. Dupree trebuia să fie foarte atent cu el. Oricum, 
Bartlett trebuia să afle că Dupree nu era cineva cu care să se 
joace. Fantoma îşi petrecea vremea dirijînd investigaţii asupra 
colegilor lui; cînd cercetase cineva ultima oară ce punea e! la 
cale? 

Dupree desfăcu două pliculeţe cu zahăr şi le vărsă în 
cafea. Gustul era infect, dar el o bău. Avea mult de lucru. Cu 
puțin noroc, Alan Bartlett avea să ia o doză din propriul lui 
medicament. 


Camera de la hotelul Sfinx era mare şi luminoasă, mobilată 
cu un pat dublu, pe care amîndoi îl priviră cu prudenţă, 
amînînd pentru mai tîrziu orice decizie în legătură cu dormitul. 

— Nu înţeleg, spuse Anna, cum de-a putut afla cineva că 
sînt aici şi pentru ce. 

— Omul de la Interpol... 

— M-am întîlnit cu el după ce pachetul a fost furat de la 
American Express. Ticăloșii au ştiut că-l căutam pe Strasser. 
Tu n-ai spus nimănui că pleci la Buenos Aires cu mine, nu? 

Lui Ben nu-i plăcu aluzia ei, dar o ignoră. 

— Nu. Spune-mi, ai dat vreun telefon de la hotel? 

— Da, am dat, la Washington. 

— Nu-i greu să înregistrezi telefoanele unui hotel dacă ai 
legăturile potrivite, nu? 

Ea îl privi, vizibil impresionată. 

— Asta ar putea explica şi apariția falsului agent CIA. I-ai 
dat lui Jiirgen Lenz vreo indicație? 

— Nu i-am spus lui Lenz nici măcar că intentionez să plec 
la Buenos Aires, pentru că atunci nu mă gindeam la asta. 

— Mi-aş dori să existe o cale de-a obţine amprentele lui 
Lenz, ca să le confrunt cu mai multe baze de date, să vedem 

ce iese la iveală. Poate că are şi cazier. Ţi-a dat ceva — vreo 
carte de vizită... 

— Nimic, din cîte-mi amintesc. A, da, i-am dat fotografia 
să se uite la ea. Cea pe care-am luat-o din seiful lui Peter de la 
Zürich. 

— Cui ai mai arătat-o? 

— Ţie, unui istoric de la Universitatea din Zürich, lui Liesl 
şi lui Lenz. 

— l-ai dat-o în mînă? 

— Da. A întors-o pe toate feţele. Amprentele lui sînt pe ea. 

— Grozav. O să fac o fotocopie şi-o să trimit originalul la 
verificat. 

— Cum? Am impresia că ti-au fost retrase privilegiile de 
la Departamentul de Justiţie. 

— Dar nu şi lui Denneen. Dacă pot să i-o trimit, o s-o dea 
unui prieten de la altă agenție, probabil FBI. Se descurcă el. 

Ben ezită. 

— Mă rog, dacă asta ne ajută să aflăm ceva despre Lenz 
sau să păsim asasinii lui Peter... 

Anna se uită la ceas. 

— Hai să continuăm discuția la cină. Ne întîlnim cu 
detectivul ăla, Sergio nu-ştiu-cum, într-o zonă a oraşului 
numită La Boca. ` 


Taxiul era condus de o femeie între două vîrste, îmbrăcată 
într-o bluză fără mîneci, decoltată. Pe bord se afla fotografia 
înrămată a unui copil, probabil fiul ei. Un mic mocasin de 
piele atîrna de oglinda retrovizoare. 

— Un preot purtător de pistol, zise Anna gînditoare. Și 
eu care le consideram înspăimîntătoare pe călugărițele 
dominicane. Ţi-a spus că Jürgen Lenz e proprietarul casei? 

— De fapt, a zis: „omul care își spune Jürgen Lenz“. 

Ajunseseră într-un umil cartier muncitoresc de la 
extremitatea sudică a capitalei. La stînga lor se vedea un canal, 
o întindere de apă stătută în care erau pe jumătate scufundate 
drăgi ruginite şi diverse carcase de vase. 

— Ţi-a spus că Gerhard Lenz nu a avut copii? Îmi scapă 
mie ceva? 

— Mda. E Lenz şi totuşi nu e Lenz. 

— Deci omul pe care l-ai întîlnit la Viena, pe care toată 
lumea îl ştie drept Jiirgen Lenz, e un impostor. 

— Asta ar fi concluzia. 

— Oricine ar fi, e clar că bătrîna şi fiul ei vitreg se tem de el. 

— Fără discuţie. 

— Dar de ce naiba ar pretinde Jiirgen Lenz că e fiul unui 
tip atît de odios dacă nu e? întrebă ea. N-are sens. 

— Am impresia că noi nu înțelegem prea bine cum 
funcţionează succesiunea la Sigma. Poate că în asta a constat 
metoda lui de-a fi confirmat acolo — prezentîndu-se drept 
descendentul direct al unuia dintre fondatori. Poate să fi fost 
singura cale de-a se strecura în organizaţie. 

— Asta presupunînd că Jürgen Lenz face parte din Sigma. 

— In acest moment, aşa se pare. Şi, avînd în vedere ce 
spunea Chardin, întrebarea în legătură cu Sigma nu e ce 
controlează ei, ci ce anume nu controlează. 

Se lăsase întunericul cînd pătrunseră într-o zonă 
aglomerată, slab luminată. Casele vopsite în roz, ocru şi 
turcoaz aveau acoperişuri din tablă ondulată. 

Taxiul opri în faţa unui restaurant plin de clienți gălăgioşi, 
așezați la mese ce scîrțiiau sau adunaţi la bar, vorbind şi rîzînd. 
In spatele barului trona un portret color al Evei Perón. 
Ventilatoarele din tavan se roteau încet. 

Comandară empanadas, un Cabernet Sauvignon San 
Telmo şi o sticlă cu aqua mineral gasificada. 

— Văduva credea că vii de la „Semmering“, zise Anna 
după ce se aşezară. La ce s-o fi referit — un loc? O companie? 

— Nu ştiu. Un loc, presupun. 

— Şi cînd a menţionat „compania“? 

— Mi-am zis că trebuia să fie Sigma. 

— Dar mai există o companie. Jürgen Lenz — oricine-o fi 
el — e director la Armakon. 

— Cît de multe vrei să-i spui acestui Machado, din ceea 
ce ştim? 

— Nimic, răspunse ea. Vreau doar să-l găsească pe 
Strasser. 

— Bănuiesc că tipul de la Interpol n-a fost de mare ajutor, 
zise Ben. 

— A respins posibilitatea ca Strasser să trăiască aici. Mi s-a 
părut foarte suspicios. Interpolul s-a aflat sub controlul 
naziștilor înaintea celui de-al doilea război mondial, iar unii 
cred că instituția n-a fost niciodată curățată de ei. Nu m-ar 
surprinde dacă tipul ăsta ar fi la cheremul unuia dintre mafiotii 
care-i protejează pe nazişti. la spune, preotul purtător de 
armă... 

— Preotul purtător de armă a insistat că n-are cum să 
ajungă la Strasser, dar nu-l cred. 

— Pot să jur că s-a dus la telefon să vorbească cu Strasser 
în clipa în care ai ieşit pe uşă. 

Ben rămase pe gînduri. 

— Dacă l-a sunat pe Strasser... şi am putea obține cumva 
lista apelurilor de la telefonul văduvei? 

— O să-l întrebăm pe Machado dacă poate s-o facă. 

— Apropo de Machado — ştii cum arată? 

— Nu, dar ne întîlnim cu el chiar în faţa restaurantului. 

Strada cra aglomerată şi muzica rock se auzea din 
difuzoarele instalate pe trotuare. Porteños se plimbau pe 
pavajul de pe Caminito, o arteră pietonală, apoi se opreau să 
mănînce la tarabele unei pieţe în aer liber. Oamenii intrau şi 
ieşeau din restaurant, lovindu-se mereu de Anna şi Ben fără 
să-şi ceară scuze. 

Ben observă o şleahtă de tineri în jur de douăzeci de ani, 
o gaşcă de vreo opt „duri“ îndreptîndu-se către el şi Anna, 
amețiți de alcool şi testosteron. Anna murmură ceva, dar Ben 
nu înțelese. Cîţiva dintre indivizi îi filau pe el şi pe Anna şi 
într-o clipă gaşca îi înconjură. 

— Fugi! strigă Ben şi fu pocnit cu pumnul în stomac. 

Işi protejă abdomenul cu ambele braţe în timp ce primi 

un picior în rinichi. O auzi pe Anna ţipînd, dar strigătul ei 
părea să vină de la mare distanță. Era blocat, înconjurat de 
atacatorii care, deşi nişte adolescenţi, păreau antrenați pentru 
luptă. Nu se putea mişca, şi încasa pumni. Cu coada ochiului 
o văzu pe Anna aruncîndu-l într-o parte pe unul dintre 
atacatori cu o forță surprinzătoare, dar alți doi o înhăţară. 
Ben încercă să spargă încercuirea, dar fu copleşit de un baraj 
de pumni şi picioare. 

Văzu sticlirea unor lame de cuţit. O senzație de 
fierbinţeală explodă într-o durere cumplită. Înşfăcă, mîna ce 
ținea cuțitul, o răsuci cu putere şi auzi un scheunat. Îşi izbea 
atacatorii cu picioarele, lovea înnebunit cu pumnii, apoi simți 
un cot înfipt în piept şi un genunchi în stomac. Işi pierdu 
răsuflarea şi icni neajutorat. Un picior îl trosni în testicule, 
făcîndu-l să geamă de durere. 

Apoi auzi şuieratul unei sirene şi pe Anna strigînd: 

— Aici! O, slavă Domnului! : 

Un picior îl lovi tare în tîmplă ȘI simți gust de sînge în 
pură. Întinse mîinile, ca să se apere, şi să înşface tot ce putea, 
să oprească seria de pumni. Auzi strigăte, ŞI se ridică în picioare 
împleticindu-se. Doi poliţişti strigau la agresori lui. 

Unul dintre ei îl înhăță şi urlă: 

— į Vamos, vamos por aca, que los vamos a sacar de acá! 
Haide, vino încoace, o să te scoatem de-aici! 

Alt polițist o împingea pe Anna spre maşină. Reuşi să 
ajungă şi el, văzu uşa deschisă, simți un ghiont şi se trezi 
înăuntru. Portiera fu trîntită în urma lui şi toate țipetele mulțimii 
se estompară. 

— Sînteti teferi? întrebă politistul de pe scaunul din față. 

Ben mormăi ceva. Anna zise: 

— Gracias! 

Ben observă că bluza ei era sfişiată, iar colierul de perle 
pe care-l avusese la gît dispăruse. 

— Sîntem americani... începu ca, apoi zise: geanta mea. 
La naiba. Aveam bani în ea. 

— Paşaportul? întrebă Ben. 

— E în cameră. 

Maşina pornise. Anna se întoarse către el. 

— Doamne, ce-a fost asta? Tu eşti în regulă, Ben? 

— Nu sînt sigur. 

Durerea năucitoare dintre picioare începea să se atenueze. 
Simţea o căldură lipicioasă acolo unde fusese tăiat de cuţit. 
Pipăi locul şi dădu de sînge. 

Maşina se înscrise în trafic. 

— N-a fost un atac întîmplător, zise Anna. A fost ceva 
plănuit, coordonat. 

Ben o privea amortit. 

— Mulţumesc, le spuse el poliţiştilor din față. 

Nu primi răspuns. Işi dădu seama că între scaunele din 
față şi cele din spate era un perete din plexiglas. O auzi pe 
Anna zicînd: 

— Paravanul...? 

Nu fusese acolo cînd intraseră în mașină. Ben nu auzea 
stația de radio a poliției sau poate că sunetele nu treceau prin 
plexiglas. 

Anna se aplecă în față şi bătu în plexiglas, dar cei doi 
poliţişti nu răspunseră. 

Uşile din spate se încuiară automat. 

— O, Doamne, şopti Anna. Aștia nu-s poliţişti. 


Traseră de miînerele uşilor, dar acestea nu cedară. Apăsară 
pe încuietorile portierelor, însă fără rezultat. 

— Unde-i arma ta? şopti Ben. 

— Nu am armă! 

Farurile maşinilor fulgerau pe lîngă ei în timp ce goneau 
pe o autostradă cu patru benzi. Se aflau acum în afara oraşului. 
Ben bătu cu pumnii în paravanul de plexiglas, dar nici şoferul, 
nici cel de lîngă el nu părea să observe. 

Maşina coti pe un drum lateral. După cîteva minute se 
aflau pe o şosea întunecată, cu două benzi, străjuită de arbori 
înalți; pe urmă cotiră brusc spre o fundătură întunecoasă, 
înconjurată de un pîlc de copaci. 

Motorul fu oprit. 

Cei doi bărbaţi din faţă păreau să discute. Apoi, cel de 
lîngă şofer cobori, se duse în spatele maşinii şi deschise 
portbagajul. 

După cîteva clipe reveni Stringînd î în mîna stîn păci ceva ce 
părea o bucată de pînză şi în dreapta un pistol. Cobori şi 
şoferul, înarmat, de asemenea cu un pistol. 

Şoferul deschise portiera din dreptul Annei şi-i făcu semn 
cu pistolul să coboare. Ea ieşi încet din maşină, cu mîinile 
ridicate. Bărbatul se dădu înapoi şi, cu mîna liberă, trînti 
portiera, lăsîndu-l pe Ben singur pe bancheta din spate. 

Drumul de ţară pustiu, armele... semăna a execuţie în 
stil clasic. r, 

Celălalt fals politist — sau poate că erau autentici, ce mai 
conta? — începu s-o percheziționeze pe Anna. Mîinile lui 
zăboviră pe sînii ei. Işi trecu apoi mîinile de-a lungul trupului, 
pînă spre glezne. Cînd termină luă un sac de pînză şi i-l trase 
pe cap, strîngîndu-l în jurul gâtului. 

Şoferul răcni ceva, iar ea se lăsă în genunchi Și duse mâinile 
la spate. 

Ben înțelese ce intenționa să facă individul. 

— Nu! strigă el îngrozit. 

Şoferul dădu un ordin, şi polițistul mai tînăr deschise 
portiera din spate şi aţinti arma spre Ben. 

— Coboară încet, zise el într-o engleză fluentă. 

Nu aveau nici o şansă de scăpare. leşi din maşină, ridică 
mîinile şi tînărul începu să-l percheziționeze şi pe el, destul 
de superficial. 

— E curat, spuse omul. Apoi i se adresă lui Ben: Trag la 
orice mişcare. S-a înțeles? 

Da, am înţeles. Ne vor ucide pe amindoi. 

Un sac de pînză îi fu tras pe cap şi legat atît de strîns încît 
îl sufocă. Ben strigă răguşit: 

— Hei, fii atent! 

— Taci dracului sau te ucid şi nimeni n-o să-ți găsească 
hoitul, zise unul din bărbați. 

Ben o auzi pe Anna şoptind: 

— Fă ce-ţi spune. Nu: prea avem de ales. 

Simti ceva greu apăsîndu-l pe ceafă. 

— În genunchi, zise o voce. 

Îngenunche şi, fără să i se fi cerut, duse mîinile la spate. 

— Ce vreţi? întrebă Ben. 

— Taci dracului! strigă unul dintre indivizi. 

Ceva dur îl pocni în ceafă. Gemu de durere. 

Răpitorii lor nu glumeau. El şi cu Anna aveau să moară 
pe cîmpul ăsta uitat de Dumnezeu, lîngă un drum întunecat, 
într-o ţară pe care n-o cunoşteau. Se gîndi la felul cum 
începuse totul, la Bahnhofplatz, în Zirich, unde fusese la un 
pas de moarte. Îşi aduse aminte cît suferise cînd fusese ucis 
Peter în hanul acela de ţară. În loc să-l demoralizeze, amintirea 
îl întări. Dacă va fi omorît, cel puţin ştia că făcuse tot ce 
putuse ca să-i găsească pe asasinii fratelui său. Cel puţin nu 
lăsa în urmă o soție şi nici copii. 

Se gîndi la tatăl lui, şi regretă că nu cunoscuse niciodată 
tot adevărul despre el. | 

Din întuneric se auzi o voce. Era a bărbatului mai vîrstnic. 

_— Acum răspundeți la cîteva întrebări. Ce dracu” vreţi de 
la Josef Strasser? 

Prin urmare, bătăuşii ăştia îl protejau pe Strasser. Aşteptă 
să vorbească mai întîi Anna, dar pentru că ea tăcea, zise: 

— Eu sînt avocat. American. Vreau să deschid un testament — 
asta înseamnă că încerc să-i dau nişte bani care i-au fost lăsaţi 
lui. 

Ceva îl lovi cu putere în cap. 

— Vreau adevărul, nu fimpeniile tale! 

— Îţi spun adevărul. Lui Ben îi tremura vocea. Lăsaţi-o 
pe femeie în pace. N-are nici un amestec. E prietena mea. 
Am agăţat-o pe drum, n-a fost niciodată la Buenos 
Aires... 

— Taci! răcni unul dintre ei. 

Ben primi o lovitură în spate şi se prăbuşi, cu fața la 

pămînt. Durerea era atît de intensă încît nici .nu mai putea 
geme. Pe urmă primi în faţă o lovitură de picior şi simţi în 
gură gustul sîngelui. Ţipă: 

— Stop! Ce vreţi? Vă spun ce vreţi! 

Se aplecă înainte, ridică mîinile ca să-şi protejeze faţa, şi 
se pregăti pentru următoarea lovitură, care nu veni. 

Apoi auzi glasul celui mai vîrstnic. 

— Femeia nu e „doar“ prietena ta. E agentul Anna Navarro 
şi lucrează la Departamentul de Justiţie american. Despre tine 
vrem să ştim cîte ceva. 

— O ajut pe ea, reuşi să articuleze Ben, ghemuindu-se. 
Urmă o nouă lovitură în cap. 

Un fulger de durere îi străpunse ochii. Ben îşi zise că nu 
va supravieţui „interogatoriului“. 

Urmă o pauză, o întrerupere a şedinţei de tortură. Se 
aşternu tăcerea. Cei doi păreau că aşteaptă să-l audă vorbind, 
dar mintea lui Ben amorțise. Cine... de unde erau oamenii 
ăştia? Ai lui Jürgen Lenz? Ai Sigmei? Metodele lor erau prea 
rudimentare. Poate erau de la Kamaradenwerk? Era mai 
plauzibil. Ce răspuns i-ar fi satisfăcut? 

Apoi auzi vocea Annei: 

— Dacă îl protejați pe Strasser, zise ea cu un glas 
surprinzător de sigur, o să vreţi să aflați ce caut eu aici. Am 
venit la Buenos Aires ca să-l avertizez-— nu să cer extrădarea 
lui. 

Unul dintre bărbați rîse, dar ea continuă să vorbească. 

— Ştiţi că mai mulți camarazi de-ai lui Strasser au fost 
uciși în ultimele săptămîni? 

Nu primi nici un răspuns. 

— Avem informaţii că Strasser urmează să fie ucis. 
Departamentul de Justiţie american nu e interesat să pună 
mîna pe el. Orice ar fi făcut, nu e căutat pentru crime de 
război. Eu încerc să-l feresc de asasini, ca să pot vorbi cu el. 

— Mincinoaso! strigă unul din bărbaţi. 

Se auzi o bufnitură, şi Anna ţipă. 

— Incetaţi! strigă ea. Puteţi să verificați că nu mint. Trebuie 

să ajungem la Strasser ca să-l avertizăm! Dacă ne ucideți, el 
o să aibă de suferit! 

— Anna! ţipă Ben. Trebuia să ia legătura cu ea. Anna, 
eşti bine? Spune-mi doar că eşti bine. 

Simţea că o să-i explodeze gâtul. Efortul de-a tipa îi 
declanşă o durere chinuitoare de cap. 

Tăcere. Apoi, vocea e1 înăbuşită: 

— Sînt bine. 

Acestea fură ultimele cuvinte pe care le auzi înainte de a 
leşina. 

en se trezi într-o cameră spațioasă, necunoscută, cu 
tavan înalt şi ferestre mari ce dădeau spre o stradă pe 
care n-o recunoscu. 

Seară, zgomot de trafic, lumini sclipitoare. 

O femeie zveltă, cu părul castaniu închis şi ochi căprui, 
îmbrăcată cu un tricou şi un şort negru de ciclism, stătea 
ghemuită într-un fotoliu şi-l privea. 

Anna. | 

Capul îi vuia. 

— Bună, spuse ea pe un ton calm. 

— Bună, răspunse Ben. Sînt în viață. 

Scena de coşmar îi reveni în minte. Încercă să-şi 
amintească ce se întîmplase, cînd îşi pierduse cunoştinţa. Anna 
îl întrebă zîmbind: 

— Cum te simţi? 

— Ca tipul care cade din vîrful unui zgîrie-nori, iar cineva 
scoate capul pe fereastra de la etajul zece și-l întreabă ce mai 
face şi tipul răspunde: pînă acum, bine. 

Anna chicoti. 

— Mă doare groaznic capul. 

— Păi ai fost lovit destul de rău. Am crezut că ai făcut o 
comotie cerebrală, dar n-a fost aşa din cîte-mi dau seama. 

Făcu o pauză. M-au pocnit şi pe mine, dar păreau concentrați 
asupra ta. 

— Nişte gentlemeni, nu? Rămase o clipă pe gînduri. Cum 
am ajuns aici? 

— Presupun că au obosit să te bată sau poate că s-au speriat 
cînd ai leşinat. În orice caz, ne-au adus înapoi în oraş şi ne-au 
lăsat undeva în La Boca. 

Singura lumină din încăpere venea de la veioza aflată lîngă 
patul în care zăcea el. Îşi dădu seama că era pansat, la frunte 
ŞI pe corp. 

— Cine-a făcut asta? 

— Ce vrei să spui — cine erau ei? Sau cine te-a pansat? 

— Cine m-a îngrijit? 

— Moi, zise ea, înclinîndu-şi capul cu modestie. Cu 
medicamente obținute de la hotel, mai ales peroxid şi Betadine. 

— Mulţumesc. Gîndea încă cu greutate. Şi cine erau tipii 
ăia? 

— Păi, bănuiesc că sînt gorile locale. Pistoleiros li se zice, 
tîlhari plătiți. 

— Dar maşina de poliție... 

— Se ştie că poliţiştii argentinieni sînt foarte corupti. 
Mulţi dintre ei lucrează pentru pistoleiros. Dar nu cred că 
au legătură cu Sigma. Kamarademwerk sau aşa ceva — 
mardeiași care au grijă de germani bătrîni. Reţeaua locală 
putea fi alertată în mai multe feluri. Poate prin prietenul 
meu de la Interpol — i-am dat un nume fals, dar putea să fi 
văzut o fotografie de-a mea pe un act de identitate. Poate 
că a fost detectivul meu, Machado, sau preotul purtător 
de pistol. Dar ajunge cu presupunerile. Vreau s-o laşi mai 
moale. 

Ben încercă să se ridice în capul oaselor, însă durerea îl 
făcu să se întindă la loc. Îşi amintea că fusese lovit cu picioarele 
în stomac, în vintre, în rinichi. 

Pleoapele i se lăsau, imaginea camerei apărea şi dispărea 
şi în cele din urmă adormi. 

Cînd se trezi, era tot noapte. La lumina care venea din 
stradă, desluşi silueta aflată în pat, lîngă el. Îi simţi parfumul 
ŞI îşi zise: a acceptat să împartă patul cu mine. 

La următoarea trezire, camera era scăldată în lumină. Auzi 
zgomotul apei curgînd în baie și se chinui să se ridice în capul 
oaselor. 

Anna apăru înfășurată într-un prosop. 

— Cum te simţi? întrebă ea. 

'— Putin mai bine. 

— Vrei să cer să ne aducă niște cafea? 

— Au servicii de cameră aici? 

— Da. E clar că te simţi mai bine, zise ea rizînd. A început 
să-ți revină simțul umorului. 

— Mi-e foame. 

— E normal. N-am avut cînd să luăm cina aseară. 

“Ben constată că era îmbrăcat într-un tricou curat şi în 
sort. 

— Cine mi-a schimbat hainele? 

-Eu 

— Şi şortul? 

— Ihî. Erai plin de sînge. 

Ia te uită, îşi spuse el, amuzat. Primul nostru moment de 
intimitate şi eu dormeam. 

Anna intră în baie şi după cîteva minute ieși machiată, 
îmbrăcată într-un tricou alb şi cu un şort violet. 

— Ce crezi că s-a întîmplat? Mintea începea să i se 
limpezească. A fost interceptată conversaţia ta cu detectivul 
acela particular? 

— E posibil. 

— De-acum încolo o să folosim doar telefonul meu mobil. 
S-ar putea ca centrala de la Sfinx să fie ascultată. 

— Te deranjează dacă-l folosesc acum ca să sun la fostul 
nostru hotel? Prietenul meu de la Washington crede că mai 
stau acolo şi poate că m-a căutat. Ii aruncă un exemplar din 
International Herald Tribune. la-o uşor. Citeşte, dormi, 
relaxează-te. 

Ben se lăsă pe spate şi începu să răsfoiască ziarul. Un 
cutremur de pămînt în statul Gujarat din India. O companie 
californiană de servicii în proces cu acţionarii. Liderii lumii 
întîlnindu-se la Forumul Internaţional pentru Sănătatea 
Copiilor. Puse ziarul alături şi închise ochii, ca să se relaxeze. 
Dormise destul. O ascultă pe Anna vorbind cu hotelul din 
Recoleta, cu glas cîntat. Avea un rîs molipsitor. Părea 
încrezătoare şi sigură pe sine. Poate că debilitatea lui actuală 
îi îngăduia să fie puternică. Poate că îi plăcea să aibă grijă de 
cineva. Poate că motivul era aventura prin care trecuseră 
împreună, sau mila faţă de el, ori sentimentul nejustificat de 
vină. Sau poate că toate astea la un loc. 

Anna încheie conversaţia telefonică. 

— Ei bine, asta-i ceva interesant. 

— Cum? 

Ben deschise ochii. Anna stătea în picioare lîngă pat, 
ciufulită, cu sînu profilîndu-se sub tricoul alb de bumbac. Ben 
se trezi de-a binelea. 

— Am primit un mesaj de la Sergio, detectivul. S-a scuzat 
că a întîrziat. A fost ocupat cu un caz. Părea cu totul nevinovat. 

— Probabil că mesajul a fost interceptat la hotel. 

— O să mă întîlnesc cu el. 

— Ai înnebunit? Nu-ţi ajunge prin ce-ai trecut? 

— Eu am stabilit condițiile. 

— Nu te duce. 

— Ştiu ce fac. Mi se întîmplă uneori s-o dau în bară —, 
dar să ştii că sînt considerată destul de pricepută în meseria 
mea. 

— Nu mă îndoiesc, însă nu te ocupi de crima organizată 
sau de droguri. Cred că sîntem amindoi implicaţi pînă peste 
cap. 
Simţea nevoia s-o protejeze, chiar dacă Anna era, fără 
discuție, mult mai pregătită decît el, mult mai antrenată, 
capabilă să se apere singură. In mod surprinzător, el se simţea 
în siguranţă în preajma ei. ` 

Anna se aşeză pe pat lîngă el. Ben se retrase puţin ca să-i 
facă loc. 

— Apreciez faptul că-ți faci griji pentru mine, zise ea. Dar 
sînt antrenată, am fost agent de teren. 

— Scuză-mă, nu doream să insinuez... 

— Nu-i nevoie să te scuzi. Nu m-am supărat. 

Ben o privi pe furiş. Ar fi vrut să-i spună: Doamne, ce 
frumoasă eşti. Renunţă pentru că nu ştia cum ar fi primit ea 
remarca. Părea încă în defensivă. 

Anna spuse: 

— Faci asta pentru fratele tău sau pentru tatăl tău? 

Întrebarea îl luă prin surprindere. Răspunsul nu era simplu. 

— Pentru amîndoi, răspunse el, dar mai ales pentru Peter. 

— Cît de bine te înţelegeai cu el? 

— A1 cunoscut vreodată gemeni? întrebă el. 

— Nu îndeaproape. 

—'Bănuiesc că e cea mai strînsă relație care există. Ne 
protejam unul pe altul. Aproape că ne puteam citi gîndurile. 
Chiar şi cînd ne băteam — şi ne băteam, crede-mă —, fiecare se 
simțea după aceea mai mult vinovat decît furios. Eram într-o 
veşnică competiție. Cînd 1 se întîmpla ceva plăcut, mă simţeam 
de parcă mi se întîmplase mie. Şi invers. 

Spre surprinderea lui, văzu lacrimi în ochii Annei. Lucrul 
îl impresionă profund. 

Brusc îl copleşi un amestec de amintiri şi imagini. Uciderea 
lui Peter. Uluitoarea lui reapariție. Ei doi, copii, alergînd prin 
casă rîzînd. Înmormîntarea lui Peter. 

Se întoarse stînjenit şi îşi acoperi faţa cu mîinile, incapabil 
să-şi stăpînească lacrimile. 

Auzi nişte suspine înfundate şi înțelese că Anna plîngea. 
Asta îl surprinse şi, mai ales, îl emoționă. Ea îi luă mîna între 
palmele ei şi i-o strînse cu putere. Cu obraji lucind de lacrimi, 
îi înconjură gâtul cu brațele, atentă să nu-i atingă rănile, şi îşi 
lăsă obrazul pe umărul lui. Era un moment de iħtimitate care 
îl uimi, o manifestare a complexei, pasionatei Anna pe care 
începea încet-încet s-o cunoască. Ben îi simțea inima bătînd 
cu putere lîngă pieptul lui, îi simţea căldura impulsului. Ea îşi 
înălţă capul şi, încet, mai întîi într-o doară, îşi lipi buzele de 

ale lui. Se sărutară blînd, cu tandrete, apoi mai apăsat, cu 
dăruire. El îi cuprinse trupul mlădios în braţe. Depăşiseră o 
barieră invizibilă, ridicată chiar de ei cu cîtva timp în urmă, 
între instinctele lor fireşti, dar acum intensa încărcătură 
emoțională se descătușa.. Cînd făcură dragoste, Ben nu se 
simţi atît de stingherit pe cît crezuse, atunci cînd îşi îngăduise 
să-şi imagineze asta. 

Intr-un tîrziu, epuizați, aţipiră cam jumătate de oră, strîns 
îmbrățișați. 

Cînd Ben se trezi, constată că Anna plecase. 

Bărbatul cu păr cărunt parcă Mercedesul închiriat pe strada 
Estomba, cobori din maşină şi trecu pe lîngă niște clădiri din 
piatră, pînă cînd localiză casa. Se afla în centrul unui cartier 
din Buenos Aires numit Belgrano, una dintre cele mai selecte 
zone rezidenţiale. 

Clădirea pe care o viza era o vilă în stil georgian, din 
cărămidă roşie. Omul trecu pe lîngă ea, lăsînd impresia că îi 
admiră arhitectura, apoi se întoarse şi cercetă cu privirea 
cabina paznicului aflată pe trotuarul din faţa casei: o gheretă 
albă cu fereastră, în care stătea un bărbat în uniformă, ce 
purta o vestă reflectorizantă oranj. Astfel de cabine se puteau 
vedea frecvent în faţa clădirilor din zonă. 

Un cartier foarte liniştit, foarte protejat, îşi spuse Trevor 
Griffiths. Gardianul îl măsură cu privirea. Trevor se apropie 
de cabină, de parcă ar fi vrut să-i pună paznicului o întrebare. 


Anna împachetă cu grijă fotografia primită de la Ben, o 
duse la un birou DHL şi o expedie pe adresa de-acasă a lui 
Denneen, din Dupont Circle. Ceea ce făcea ea acum implica 
un anume risc, deşi nu vorbise despre DHL la telefon. Nu-i 
spusese nici lui Ben şi se asigurase că nu fusese urmărită pînă 
acolo. Era aproape sigură că fotografia va ajunge la destinaţie. 

Acum stătea în pragul uşii unui magazin, sub o reclamă 
roşie Lucky Strike, privind ferestrele unei cafenele aflate la 
intersecția străzilor Junin şi Viamonte, mai Jos de Facultad 

Medicina. Numele cafenelei, Entre Tiempo, era pictat pe 
geam. Pe stradă treceau cupluri de îndrăgostiți şi studenţi 
gălăgioşi cu rucsacuri în spinare. 

De data asta nu vor mai fi surprize. 

Anna făcuse o recunoaştere prealabilă a locului. Stabilise 
să se întîlnească acolo cu Sergio Machado exact la ora şase 
treizeci, dar ea sosise cu patruzeci şi cinci de minute mai 
devreme. Un loc public, în plină zi. Ii ceruse detectivului să 
ia loc la masa de lîngă fereastră, dacă găsea vreuna liberă, 
sau cît mai aproape de geam şi să aibă la el telefonul mobil. 
Machado păruse mai degrabă amuzat decît iritat de 
precauțiile ei. 

La ora şase şi douăzeci şi cinci de minute, un bărbat cu 
păr argintiu, într-un sacou albastru şi o cămaşă bleu cu guler 
răsfrînt, semănînd cu descrierea pe care şi-o făcuse el la 
telefon, intră în cafenea. După aproximativ un minut, apăru 
la o masă de lîngă fereastră şi privi în stradă. Anna se retrase 
în magazin ca să nu fie văzută şi continuă să-l supravegheze 
prin uşa de sticlă. 

La ora şase treizeci şi cinci, Machado chemă un chelner. 
Cîteva minute mai tîrziu, chelnerul puse pe masă o sticlă de 
Coca-Cola. 

Dacă Machado fusese complice la răpirea din seara 
trecută, acum ar fi fost cu siguranţă şi alţii prin preajmă, dar 
Anna nu remarcă nimic deosebit. Nu zăbovea nimeni 
prefăcîndu-se că se uită la vitrine, sau stînd într-o maşină 
parcată lîngă trotuar, cu motorul pornit. Dar dacă ceilalţi se 
aflau în cafenea aşteptînd sosirea ei? Poate. S-ar putea, însă 
ea era pregătită şi pentru această posibilitate. 

La ora şase patruzeci şi cinci deschise telefonul lui Ben 
şi-l sună pe Machado. După primul apel, omul răspunse. 

— Si. 

— Sînt Anna Navarro. 

— Te-ai rătăcit pe undeva? 

— Doamne, oraşul ăsta e aşa de intortocheat, zise ea. Cred 
că am ajuns în altă parte — te deranjează foarte tare dacă vii 

unde mă aflu acum? Îi descrise o cafenea aflată la cîteva străzi 
distanță. 

Anna îl văzu ridicîndu-se, lăsînd nişte mărunţiş pe masă 
ȘI, fără să facă vreun semn ori să se consulte cu cineva din 
cafenea, ieşi în stradă. 

Detectivul traversă strada și trecu pe lîngă ea, astfel că 
Anna reuşi să-l vadă mai bine. Albise prematur. Era un bărbat 
de vreo patruzeci de ani cu ochi căprui, blînzi, încărunțit 
prematur. Avea o înfăţişare plăcută. 

Ea aşteptă cîteva clipe, apoi îl urmă. Bărbatul găsi 
cafeneaua cu ușurință şi intră. Anna apăru un minut mai tîrziu. 

— N-ai vrea să-mi explici ce înseamnă toată povestea asta? 
zise el după ce o salută. 

Anna îi povesti ce li se întîmplase seara trecută ei şi lui 
Ben. Omul părea îngrozit. 

— Poliţiştii de-aici sînt corupți pînă-n măduva oaselor, ai 
perfectă dreptate, zise el. Mă angajează să fac investigații 
pentru ei, în chip de colaborator extern, fiindcă nu au încredere 
în oamenii lor! 

— Nu mă miră. 

— Vezi dumneata, aici, în Argentina, poliţiştii nu sînt eroi. 
Sînt nişte nemernici. Am lucrat douăzeci şi unu de ani în 
Poliția Federală. Ştiu bine ce spun. 

La o masă alăturată, mai mulţi studenți rîdeau zgomotos. 

— Toată lumea de-aici se teme de poliție, continuă el 
înfierbîntat. De brutalitatea poliţiştilor. Cer taxe de protecţie. 
Împuşcă pe cine vor. Îţi plac uniformele lor? 

— Seamănă cu ale poliţiştilor din New York City. 

— Asta pentru că uniformele lor au fost copiate după cele 
de la NYPD. Dar asta-i for ce-au copiat. Schiţă un zîmbet 
blînd. Aşadar, ce pot face pentru dumneata? 

— Vreau să găsesc un om care se numeşte Josef Strasser. 

Machado făcu ochii mari. 

— A, mă rog, ticălosul ăsta bătrîn trăieşte sub un nume 
fals. Nu ştiu unde locuieşte, dar pot să pun nişte întrebări. 
Vrei să-i ceri extrădarea? 

— Nu, de fapt, vreau să discut cu el. 

— Serios? 

— S-ar putea să ştiu cum poate fi găsit, dar am nevoie de 
ajutorul dumitale. Ii relată întîlnirea lui Ben cu văduva lui 
Lenz. Dacă Vera Lenz ori fiul ei vitreg se află în legătură cu 
Strasser şi l-au sunat ca să-l avertizeze — ai putea afla ce număr 
au format? 

— Aha, zise el. Interesant. Da, sigur, cu condiţia să-mi dai 
numărul de telefon al doamnei Lenz. 

Ea îi întinse un petic de hîrtie, pe care scrisese numărul. 

— Companiile telefonice din Argentina înregistrează 
începutul şi şfirşitul tuturor conversațiilor, numărul format şi 
durată convorbiri. Se numeşte sistemul Excalibur. Pentru o 
sumă rezonabilă, prietenii mei din poliție pot să-mi obțină 
toate apelurile făcute de la numărul ăsta. 

Parcă pentru a demonstra ce.uşor era, dădu un telefon, 
vorbi puţin şi citi numărul de pe foaia de hîrtie. 

— Nici o problemă, zise el. O să aflăm curînd. Vino, te 
invit la o friptură. 

Merseră pe jos pînă la maşina lui, un Ford Escort alb a 
cărei banchetă din spate lipsea. Detectivul o duse la un 
restaurant de modă veche de lîngă Cementerio de la Recoleta, 
numit Estilo Munich. Pereţii erau împodobiţi cu capete de 
porc mistreţ şi de cerb. Podeaua era din marmură, însă arăta 
ca un linoleum maro-gălbui. Chelneri obosiţi îşi tîrau încet 
picioarele printre mese. 

— O să comand pentru dumneata bife de chorizo, spuse 
Machado. Cu sos chimichurri, ce zici? 

— Da, mie îmi place mai crud. Faptul că m-ai adus la un 
restaurant numit München este un apropo? 

— Aici se prepară unul dintre cele mai bune cotlete din 
Buenos Aires. Îi aruncă o privire complice. Cîndva existau 
aici multe restaurante numite Miinchen — foarte elegante. Cu 
timpul au dispărut. 

— Nu mai sînt atiția germani aici. 

Machado luă o înghiţitură din paharul cu Carrascat. 
Telefonul lui mobil sună; vorbi scurt, apoi închise. 

— Prietena mea, se scuză el. 

— Dacă Strasser a reuşit să trăiască aici atîta timp fără să-l 
găsească nimeni, înseamnă că are o identitate falsă excelentă. 

— Oamenii asemeni lui au reuşit să obțină documente greu 
de identificat. Doar Jakob Sonnenfeld reuşea să le descopere. 
Ani de zile a circulat zvonul că Martin Bormann trăia încă în 
Argentina, pînă cînd craniul lui a fost găsit în Germania. In 
1972 , la Berlin, cu ocazia săpăturilor pentru un pod. Atunci 
au stabilit că era al lui Bormann. 

— Şi chiar era? 

— Cu cîţiva ani în urmă, au făcut în sfi irşit testul ADN. Era 
craniul lui Bormann. 

— Şi restul scheletului? 

— N-a fost găsit niciodată. Cred că a fost îngropat aici, la 
Bariloche, iar cineva a dus craniul în Germania. Ca să-i 
deruteze pe urmăritori. O privi amuzat și continuă: Fiul lui 
Bormann trăieşte aici. E preot catolic. Serios. Mai luă o duşcă 
de Carrascat. Circulă tot soiul de zvonuri. Ca şi în cazul lui 
Josef Mengele. După ce a fost îngropat, toată lumea a crezut 
Că şi-a înscenat moartea. La fel s-a întîmplat şi cu Lenz. Mult 
după anunţarea morţii lui, umbla vorba că e încă în viață. Pe 
urmă i-au găsit oasele. 

— S-a făcut testul AND? 

— Nu cred. 

— Nimeni nu i-a găsit craniul pe undeva. 

— Nu există craniul lui. 

— Ar putea să mai trăiască pe undeva? 

Machado rîse. 

— Ar trebui să aibă peste o sută douăzeci de ani 

— Mă rog, doar oamenii buni mor tineri. A suferit un 
infarct, nu? 

— Asta-i versiunea oficială, dar eu sînt convins că Lenz a 
fost ucis de agenti israelieni. Cînd soți Eichmann au venit 

aici, şi-au luat nume false, dar cei trei fii purtau numele 
Fichmann! Nimeni n-a reuşit să-l găsească pe Eichmann. Apoi 
a apărut Sonnenfeld. 

Sosiră înpturile. 

— Pot să te întreb de ce vrei să discuti cu Strasser? întrebă 
Machado. 

— Scuze. Nu-ţi pot spune. 

— Strasser a fost unul dintre inventatorii gazului Zyklon-B. 

— Gazul folosit la Auschwitz. 

— A fost ideea lui. Un tip isteţ, Strasser ăsta. A găsit soluția 
de a-i lichida pe evrei mai rapid. 

După cină, merseră pe jos pînă la cafeneaua La Biela, de 
pe Avenue Quintana, aglomerată şi zgomotoasă. La cafea, 
Anna întrebă: 

— Poţi să-mi procuri o armă? 

— Se poate aranja. 

— Pînă mîine dimineaţă? 

— Să văd ce pot face. 

Telefonul sună din nou şi detectivul îşi notă ceva pe un 
şerveţel. 

— Telefonul lui e înregistrat pe numele Albrecht, zise 
Machado după ce închise. Şi vîrsta se potriveşte. A folosit 
datele reale de naştere cînd a completat formularele. Cred că 
l-ai găsit pe omul dumitale. 

— Deci l-a sunat cineva din casa lui Lenz. 

— Da. Avind numărul de telefon, numele şi adresa au fost 
uşor de obținut. Cred că a fost plecat din oraş multă vreme, 
pentru că din casa lui nu s-au dat telefoane în ultimele cinci 
săptămîni. Acum două zile apelurile au început din nou. 

Asta ar explica de ce nu fusese încă anunţată uciderea lui 
Strasser, îşi spuse Anna. Era plecat din oraş. Datorită acestui 
fapt se mai afla încă în viață. 

— Legătura dumitale, zise ea, cel care a obținut informația 
— de ce crede că te interesează? 

— Poate îşi închipuie că urmăresc să store nişte bani. 

— Nu-i va spune lui Strasser că te interesezi de el? 

— Poliţiştii pe care-i cunosc sînt prea proşti ca să conceapă 
astfel de jocuri. 

— Să sperăm că-i aşa. Dar bătăuşii care ne-au răpit... 

Machado se încruntă. 

— Fiii şi nepoţii fugarilor n-or să se pună cu mine. Am 
prea mulţi prieteni în poliție. E periculos pentru ei. Uneori, 
cînd mă ocup de treburi din astea, mă duc acasă şi găsesc 
muzică de Wagner pe robotul telefonic — o amenințare voalată. 
Alteori, trec pe lîngă mine pe stradă, şi mă fotografiază. Dar 
asta-i tot. Niciodată nu-mi fac griji. Îşi aprinse o ţigară. Nici 
dumneata n-ai motive de îngrijorare. 

Nu, n-am motive de îngrijorare, îşi zise ea. Ti-e uşor să 
vorbeşti. 


— Mă tem că domnul Bartlett nu poate să vă primească. 
Nu v-aţi stabilit nici o întîlnire cu dînsul, spuse secretara. 

— Stabilesc o întîlnire — acum, zise Arliss Dupree. Spune-i 
că o săvrea să mă vadă. E o chestiune care ne interesează pe 
amîndoi, o problemă interdepartamentală, pricepi? 

— Îmi pare foarte rău, domnule Dupree, dar... 

— Nu te deranja, o să bat eu la uşa lui. Poţi să-l anunţ 
dacă vrei. 

Un rînjet apăru pe faţa rotundă, roşcovană a lui Dupree. 

— Nu-ţi face probleme, fetițo. O să ne simţim grozav. 

Secretara începu să vorbească grăbită, la microfonul căştii 
ei. După o clipă, se sculă de pe scaun. 

— Domnul Bartlett spune că e încîntat să vă vadă. O să vă 
conduc la dînsul. 

Biroul auster al directorului îl făcu să tresară înspăimâîntat. 
Nu era vizuina confortabilă a funcţionarului de carieră tipic — 
a birocratului înconjurat de fotografiile celor dragi şi de 
teancuri de documente neîndosariate. Puţine lucruri indicau 
faptul că acolo lucra cineva. 

— Cu ce te pot ajuta astăzi, domnule Dupree? 

Allan Bartlett stătea în spatele unui birou masiv. Dupree 
îşi zise că zîmbetul politicos al omului din faţa lui avea ceva 
glacial, iar ochii cenușii din spatele ochelarilor nu trădau nimic. 

— In multe feluri, presupun, zise Dupree şi se aşeză pe 
scaunul din lemn gălbui aflat în faţa biroului lui Bartlett. 
Incepînd cu afacerea Navarro. 

— Recentele dezvăluiri sînt cu totul regretabile, spuse 
Bartlett. Se răsfrîng negativ asupra tuturor. 

— După cum ştii, eu n-am fost încîntat de transferul pe 
care l-ai angajat, zise Dupree. 

— Asta a fost clar. Poate că ştiai ceva despre ea, dar n-ai 
vrut să mă avertizezi. 

— Nu, nu-i vorba despre asta. Dupree se strădui să susțină 
privirea lui Bartlett. Sincer, autoritatea mea e subminată atunci 
cînd un membru al echipei mele e mutat de colo-colo fără 
ştiinţa sau încuviințarea mea. Unii ar putea crede că e un fel 
de promovare. 

— Bănutesc că n-ai venit aici ca să discuti despre dificultățile 
dumitale personale, ori despre stilul de conducere, domnule 
Dupree. 

— Nu, ce dracu’, zise Dupree. Uite care-i treaba. Noi, cei 
de la Justiție, ne-am ținut totdeauna la distanță de voi, de 
SCI. Voi vă vedeți de-ale voastre, iar noi sîntem bucuroşi să 
nu ştim nimic. Numai că de data asta ați început o treabă care 
lasă pete urîte pe covorul meu, înţelegi ce vreau să spun? Mă 
pune într-o situație dificilă. Nu aduc nici o acuzație, spun 
doar că asta m-a pus pe gînduri. 

— O activitate neobişnuită pentru dumneata, fără îndoială. 
O să constați că devine mai uşoară pe măsură ce-o practici. 

— Poate că nu sînt cea mai ascuţită unealtă din atelier, 
spuse Dupree, dar s-ar putea să afli că mai pot tăia. 

— Foarte reconfortant. 

— Afacerea asta nu mi-a mirosit a bine de la început. 

Bartlett pufni. 

— E Aqua Velva? Sau Old Spice? After-shave-ul pe care-l 
foloseşti îți anunţă apariția. 

Dupree se afla în încurcătură. 

— Am devenit curios. Am aflat ceva mai multe despre 
dumneata, despre situaţia dumitale. Nu ştiusem că deţii o 
imensă proprietate pe Coasta de Est, lucru destul de ciudat 
pentru un funcționar guvernamental. 

— Bunicul meu a fost unul dintre fondatorii companiei 
Holleran Industries. Mama mea a beneficiat de o moştenire. 
Asta nu-i un secret. Recunosc că n-am vrut să atrag atenția. 
Nu mă interesează viața în înalta societate. M-am decis să 
trăiesc simplu, iar gusturile mele sînt, în general, modeste. 
Dar, ce-i cu asta? 

— Corect, mama dumitale a fost o moștenitoare a lui 
Holleran — am aflat şi asta. Trebuie să spun că a fost o surpriză 
pentru mine. E măgulitor să ştii că un multimilionar 
catadicseşte să lucreze printre noi. 

— Fiecare trebuie să-şi aleagă o cale în viaţă. 

— Mda, cred că ai dreptate. Pe urmă m-am gîndit: oare 
cîte alte lucruri nu ştiu despre Alan Bartlett? Probabil multe, 
nu? Ca, de exemplu, călătoriile alea în Elveţia. Elveţia, pentru 
că la BIS avem de-a face cu operaţiuni de spălare a banilor, 
iar locul ăla declanşează întotdeauna alarma. Aşa am ajuns 
să-mi pun întrebări despre călătoriile dumitale. 

— Poftim? 

— Păi, te duci des în Elveţia, am dreptate? 

— De unde ţi-a venit ideea asta? 

Dupree scoase o coală de hîrtie din buzunarul de la piept 
al hainei şi o puse pe biroul lu: Bartlett. Pe ea se aflau nişte 
puncte, aşezate aproximativ circular. 

— Scuze pentru stîngăcie, eu le-am desenat. Arătă spre 
punctul de sus. Aici e Miinchen. Chiar sub el, Innsbruck. 
Spre sud-est, Milano şi Torino. Pe urmă, ceva mai la vest şi 
puțin mai la nord, Lyon, Dijon, Freiburg. 

— Urmezi cumva un curs de geografie la o şcoală pentru 
adulți? 

— Nu, spuse Dupree. Mi-a luat mult timp să obtin datele 
astea. A trebuit să verific în computerele de la punctele de 

control ale marilor companii aeriene. A fost foarte greu, te 
asigur. Aşa am descoperit aeroporturile prin care ai călătorit 
în anumite perioade din ultimii cincisprezece ani. Deseori 
plecai direct de la Dulles, alteori luai curse de legătură la 
Frankfurt sau Paris. Aşa am ajuns la punctele astea risipite la 
toate aeroporturile astea plictisitoare. Ce-au ele în comun? 

— Aştept să-mi spui dumneata, zise Bartlett. 

— Păi, uită-te la puncte. Ce concluzie ai trage? E limpede, 

nu? Toate sînt pe un cerc şi la distanță de trei sute de kilometri 
de Ziirich. Toate se află la doi paşi de Elveţia — asta au în 
comun. Sînt locuri unde te-ai duce dacă ai vrea să intri în 
Elveţia fără ştampila vameşilor elveţieni pe paşaport. Pe nici 
unul din paşapoarte, în cazul dumitale: am fost impresionat 
cînd am aflat că ai două paşapoarte legale. 

— Asta nu-i neobişnuit la funcţionarii care lucrează în 
domeniul meu. Eşti absurd, domnule Dupree, dar o'să fiu de 
acord cu dumneata. Să zicem că am vizitat într-adevăr Elveţia — 
ce-i cu asta? 

— Corect, ce-i cu asta? Hoţul neprins e negustor cinstit. 
Numai că.... De ce mi-ai spus că n-ai fost acolo? 

— Faci pe prostul, domnule Dupree, nu-i aşa? Cînd mă 
voi hotărî să discut planurile mele de vacanţă cu cineva, 
dumneata o să fii primul care-o să afle. Purtarea dumitale de 
astăzi pune sub semnul întrebării capacitatea de-a te achita 
de responsabilităţile pe care le ai. În plus, ca să zic aşa, frizează 
insubordonarea. 

— Nu sînt subalternul dumitale, Bartlett. 

— Nu, pentru că acum şapte ani, cînd ai cerut transferul la 
serviciul nostru, ai fost refuzat. S-a considerat că nu ești apt 
pentru SCI. 

Vocea lui Bartlett rămăsese glacială, dar Dupree înţelese 
că îl iritase. 

— Şi-acum va trebui să pun capăt acestei conversații. 

— N-am terminat cu dumneata, Bartlett, zise Dupree, 
ridicîndu-se de pe scaun. 

Bartlet zîmbi sarcastic. 

— „Marile lucrări nu sînt niciodată terminate. Doar 
abandonate.“ Aşa spunea Valery. 

— Harper? 

— Adio, domnule Dupree, zise Bartlett calm. Pînă la casa 
dumitale din Arlington e drum lung şi ştiu că vrei să eviţi ora 
de vîrf. | 


Ben observă mai întîi lumina blîndă a dimineţii, apoi simţi 
răsuflarea uşoară a Annei. Dormiseră în acelaşi pat. Se ridică 
încet în capul oaselor, cu o durere surdă în membre şi la ceafă. 

Se duse la baie. Durerea deveni mai intensă. Dormise toată 
ziua trecută şi toată noaptea. Luase o bătaie zdravănă, dar 
era mai bine să se mişte, să-şi recapete forma, nu să zacă în 
pat. Oricum, refacerea avea să dureze ceva timp. 

Se întoarse în dormitor şi luă telefonul. Fergus O'Connor 
din Insulele Cayman aştepta să-l sune. Deschise aparatul şi 
constată că bateria se descărcase. Probabil că Anna uitase s-o 
încarce. O auzi mişcîndu-se în pat. 

Puse telefonul în priză şi-l sună pe Fergus. 

— Hartman! exclamă Fergus cu entuziasm, de parcă 
aşteptase nerăbdător să-l sune Ben. 

— Dă-mi nişte veşti, spuse Ben şi porni şchiopătind spre 
fereastră, pentru a privi afară. 

— Am veşti bune şi veşti proaste. Pe care le vrei mai întîi? 

— Pe cele bune. 

Se auzi un piuit în receptor — primise alt apel —, dar el îl 
ignoră. 

— În Liechtenstein există un avocat dubios care s-a dus 
azi-dimineaţă la lucru și-a constatat că biroul îi fusese spart. 

— Îmi pare teribil de rău să aud asta. 

— Da. Mai ales că-i lipseşte un dosar — cel al unui Anstalt 
cu sediul la Viena pe care el îl administrează. 

— La Viena. 

Ben simţi un nod în stomac. 

— Fără nume, din nefericire. Un set de instrucțiuni, coduri 
de identificare, timpenii din astea. Dar sediul e cu siguranţă 

la Viena. Proprietarii au avut grijă să nu-şi divulge numele, 
nici măcar faţă de tipul ăsta. Care, apropo, nu cred că o să 
reclame la poliția din Liechtenstein dispariția unui dosar. 
Fiindcă e vîrît în tot soiul de afaceri ilegale. 

— Bună treabă, Fergus. Şi care-i vestea proastă? 

— Ai o notă de plată cam încărcată. Numai treaba din 
Liechtenstein m-a costat cincizeci de miare. Tipu ăştia au nişte 
tarife... 

Chiar şi pentru Fergus suma era importantă, dar informația 
oferită merita. 

— Sper că nu mai ai şi alte chitante pentru mine, zise Ben. 

— Nu. 

De îndată ce închise, telefonul sună. 

— Da. 

— Cu Anna Navarro, vă rog! strigă o voce de bărbat. 
Trebuie să vorbesc cu ea! 

— Cine o caută? 

— Spune-i că sînt Sergio. 

— A, da. Imediat. 

Tîrîitul telefonului o trezise pe Anna. 

— Machado? întrebă ea cu vocea răguşită de somn. 

Ben îi dădu telefonul. 

— Sergio. Îmi pare rău, am avut telefonul închis, cred... 
Da, sigur, asta-i... Ce?... Ce?... Sergio, alo! Eştiacolo? Alo! 

Inchise telefonul. 

— Ciudat, zise ea. 

— Ce e? 

— Spunea că a încercat să dea de mine toată noaptea. Suna 
din maşină, dintr-o zonă a oraşului numită San Telmo. Cred 
că dorea să ne întîlnim la Plaza Dorrego Bar. Spunea că are o 
armă pentru mine. 

— De ce părea aşa disperat? 

— Zicea că nu mai vrea să continue investigația asta. 

— Au ajuns la el. 

— Chiar părea înspăimîntat, Ben. Spunea... Spunea că a 
fost contactat de nişte oameni, ameninţat... că nu erau 

localnicii care-i păzesc pe naziștii fugari. Ridică privirea, 
tulburată. Covorbirea s-a întrerupt în mijlocul frazei. 


Simţiră miros de fum încă înainte de-a intra în Plaza 
Dorrego. In timp ce taxiul lor oprea lîngă bar, văzură o 
mulţime de oameni, ambulante, maşini de poliție și de 
pompieri. Şoferul taxiului li se adresă grăbit. 

— Ce spune, întrebă Ben. 

— Zice că nu poate merge mai departe, a fost un accident. 
Să mergem. 

Anna îi ceru șoferului să-i aştepte şi, urmată de Ben, fugi 
spre scuar. Fumul se risipise în mare parte, însă aerul mirosea 
a sulf, carbon şi benzină. Negustorii îşi abandonaseră temporar 
tarabele din parcul aflat în centrul pieţei şi veniseră să caşte 
gura. Locuitorii zonei se îngrămădeau în pragurile uşilor. 

O maşină parcată în fața barului din Plaza Dorrego 
explodase, şi făcuse ţăndări vitrina barului şi geamurile 
clădirilor de vizavi. Vehiculul arsese, pînă cînd maşinile de 
pompieri reuşiseră să stingă focul. 

O bătrînă cu părul alb, într-o bluză cafenie imprimată, 
tipa întruna: Madre de Dios! Madre de Dios! 

Ben simti că Anna îl strînge tare de braţ în timp ce priveau 
amîndoi cum lucrătorii de la ambulanţă tăiau caroseria 
Fordului Escort, cîndva alb, încercînd să extragă cadavrul 
carbonizat. 

O simți pe Anna cutremurîndu-se cînd unul dintre lucrători 
reuşi să smulgă o bucată de metal, scoțînd la iveală un braţ; 
degetele pîrjolite ale mîinii ţineau strîns un mic telefon mobil. 

edeau pe bancheta din spate a taxiului, incapabili să 
scoată o vorbă. Cînd ajunseră la cîteva străzi distanță 
de locul accidentului, Ben exclamă: 
— O, Doamne. Doamne Sfinte. 

Anna se lăsă pe spătarul banchetei, cu ochii închişi. El o 
luă de umeri, într-un gest de alinare. N-avea ce să-i spună. 

— Cînd am cinat cu el aseară, zise Anna, Machado mi-a 
spus că, în toată activitatea lui de investigaţii, nu i-a fost 
niciodată frică. Și că nici mie n-ar trebui să-mi fie. 

Ben nu ştia ce să răspundă. Nu putea scăpa de imaginea 
corpului carbonizat al lui Machado, de mîna care strîngea 
telefonul mobil. Unii spun că lumea va sfirşi prin foc. 
Înfiorîndu-se, îşi aminti brusc de omul fără chip, de Chardin, 
care spunea că ororile supraviețuirii puteau fi mult mai mari 
decît cele ale morții. Sigma părea să aibă o slăbiciune pentru 
incendii. 

— Anna, poate că ar trebui să mă ocup singur de treaba 
asta, zise el într-un tîrziu. 

— Nu, Ben, spuse ea pe un ton categoric. 

Ben remarcă tonul ei hotărît. Anna privea drept în față, 
cu chipul încordat, cu maxilarele încleştate, de parcă scena 
pe care tocmai o văzuseră i-ar fi sporit înverşunarea. Era decisă 
să-l viziteze pe Strasser şi să dea de capătul conspirației care 
era Sigma. 

Se aşternu din nou tăcerea. 

— O să facem un ocol, spuse ea apoi. Să ne asigurăm că 
nimeni nu supraveghează casa, în aşteptarea noastră. Poate 
că ei cred că, eliminîndu-l pe Machado, nu mai există nici o 
ameninţare. 

Taxiul gonea pe străzile aglomerate din Buenos Aires către 
selectul cartier Belgrano. Acum sîntem pe cale să ne riscăm 
viețile ca s-o salvăm pe cea a unui ticălos faimos, îşi zise 
Ben. 

Ii reveniră în minte spusele lui Chardin: roți în interiorul 
altor roți. 

Nu i-a trecut nimănui prin minte că Occidentul intrase 
în administrarea unui consorțiu lăinuit. Era ceva de 
neconceput. Pentru că, dacă ar fi fost adevărat, ar fi insemnat 
că mai bine de jumătate din planetă era pur şi simplu o 
filială a unei unice. megacorporații — Sigma... 

În anii din urmă, a apărut un proiect extraordinar al 
Sigma. Perspectiva succesului său avea să revoluționeze 
esența controlului asupra lumii. N-avea să mai fie vorba 
despre alocarea de fonduri şi orientarea resurselor. Devenea 
o simplă chestiune de identitate a celor „aleși“. 


Să fi fost Strasser unul dintre „aleşi“? Sau fusese şi el 
ucis. Ben spuse: 

— Am vorbit cu Fergus, din Insulele Cayman. A dat de 
urma transferurilor bancare; duce la Viena. 

— La Viena, repetă ea ca un ecou. 

Anna nu mai scosese o vorbă. Ben se întreba la ce se 
gîndea, dar, înainte de-a o întreba, taxiul opri în faţa unei vile 
din cărămidă roşie, cu obloane albe. Un microbuz alb era 
parcat pe mica alee din față. 

Anna îi spuse ceva în spaniolă şoferului, apoi se întoarse 
către Ben. 

— l-am cerut să ocolească cvartalul. Vreau să văd dacă 
există ceva suspect. 

— Cum te-ai gîndit să-l abordăm? întrebă el. 

— Important e să ajungem la uşă. Să-l avertizăm. Să-i 
spunem că viaţa lui e în pericol. Am la mine legitimatia de la 
Departamentul de Justiţie, care ar trebui să ne confere 
credibilitate în ochii lui. 

— Trebuie să presupunem că a fost avertizat — de bătăuşii 
din Kamaradenwerk, de Vera Lenz, de orice soi de avertizare 
timpurie de care dispune. Şi mai e ceva: dacă viaţa luinu e în 
pericol? Dacă el e cel din spatele crimelor? Te-ai gîndit la 
asta? 

După o scurtă pauză, ea admise: 

— E un risc real. 

— Nu ai armă, îi aminti Ben. 

— Avem nevoie doar de o clipă de atenție din partea lui. 
Pe urmă, dacă vrea să mai asculte, poate s-o facă. 

Și dacă el e cel din spatele crimelor? 
După ce făcură unrocol complet, taxiul se opri şi ei coboriră. 

Deşi era o zi caldă, însorită, Ben simţi un fior rece pe şira 
spinării. Probabil că şi Annei îi era teamă, dar n-o arăta. 

La vreo opt metri în faţa casei lui Strasser, pe trotuar, se 
afla o cabină. Paznicul era un bătrîn gîrbovit, cu păr alb şi 
mustață pleoştită, cu o tichie albastră aşezată aproape comic 
pe creştet. Dacă ar fi avut loc un incident serios pe stradă, 
paznicul ăla ar fi fost inutil, îşi zise Ben. Ca să nu-l alarmeze, 
îşi continuară calmi drumul, de parcă ar fi locuit în zonă. 

Se opriră în faţa casei lui Strasser, înconjurată de un gard 
din lemn închis la culoare, ce se înălța pînă la pieptul lui Ben. 
Era mai degrabă ornamental şi părea să transmită mesajul că 
locuitorul acelei case n-avea nimic de ascuns. Anna trase 
zăvorul porţii de lemn, o deschise şi intrară într-o grădină 
mică, bine îngrijită. Din spate răsunară paşi pe caldarîm. 

Ben se întoarse. Era gardianul. Se întrebă dacă Anna 
pregătise vreo justificare. Gardianul zîmbi, arătîndu-și dinţii 
îngălbeniți şi strimbi şi spuse ceva în spaniolă. 

Anna îi traduse: vrea să ne vadă actele de identitate. 

Gardianul vîrî mîna sub haină de parcă ar fi vrut să-şi 
arate şi el legitimația. 

Ben sesiză o mişcare şi se întoarse să se uite. Pe trotuarul 
opus stătea un bărbat înalt, cu o față roşcovană, o claie de 
păru negru, încărunțit şi sprîncene groase. 

Ben tresări. Faţa aceea i se părea foarte cunoscută. 

Unde l-am mai văzut pe omul ăsta. La Paris — Rue des 
Vignoles. La Viena — Graben. Şi în altă parte, înainte de asta. 
Era unul dintre ucigași şi avea în miîini o armă. 

Ben strigă: 

— Anna, la pămînt! şi se aruncă pe cărarea de beton a 
grădinii. 

Anna se lăsă în stînga, în afara liniei de ochire. Se auzi un 
şuierat, şi pe pieptul gardianului apăru o pată roşie. Omul 
căzu cu spatele pe dalele de piatră alte trotuarului. Agresorul 
alerga spre el. 

Curtea lui Strasser devenise o capcană. 

Data viitoare, criminalul nu va mai rata. lar ei nu erau 
înarmaţi! Il auziră pe bărbat strigînd în engleză: 

— E-n regulă! E-n regulă! N-o să trag! 

Faţă-roşie lăsase arma cu ţeava în Jos şi alerga spre ei. 

— Hartman! ţipă el. Benjamin Hartman! 

Ben îl privi, surprins. Anna ţipă: 

— Am o armă! Dă-te la'o parte! 

— E-n regulă! N-o să trap! 

Bărbatul îşi aruncă arma pe pavaj în fața lui, şi-şi desfăcu 
baţele lateral. 

— Era cît pe ce să te omoare, spuse omul, întorcînd corpul 
bătrinului. Priveşte! 

Fură ultimele cuvinte pe care le rosti. 

Bătrînul gardian îşi mișcă un braț trăgînd din pantaloni 
un mic revolver cu amortizor ȘI trase în bărbatul cu faţă roşie 
ce stătea deasupra lui. Se auzi un pfiu şi un glonț cilindric cu 
vîrful teşit îl izbi în frunte. 

Ce dracu’ se întîmplă? 

Bătrînul gardian se ridica încet, deşi sîngele continua să-i 
curgă din piept. Fusese rănit, poate mortal, dar arma nu-i 
tremura în mînă. | 

Un strigăt disperat se auzi din spatele lor: 

— Nu! 

Ben se întoarse şi văzu alt bărbat, postat lîngă un stejar, în 
diagonală, la vreo şase metri în stînga lor. Omul ținea în mîini 
o puşcă cu lunetă, folosită de trăgătorii de elită. 

Ţeava puștii era îndreptată în direcţia lor. 

Ben auzi explozia, dar era paralizat de frică şi nu se mişcă. 

Două sau trei gloanţe străpunseră pieptul paznicului, şi 
acesta se prăbuşi. 

Încă o dată fuseseră cruţaţi. De ce? 

Bărbatul cu păr negru, lucios şi ten măsliniu alergă spre 
trupul prăbuşit ignorîndu-i pe Ben şi Anna. 

Totul era lipsit de logică. De ce fusese ucis bătrinul 
gardian? Care era adevărata lor țintă? 

Ben se ridică încet în picioare şi-l văzu pe trăgător căutînd 
în haina bătrînului, de unde scoase un al doilea revolver, cu 
amortizor. 

— O, Doamne, exclamă Anna. 

Omul cu ten măsliniu apucă chica de păr alb a paznicului 
şi smulse peruca, dînd la iveală părul cărunt. Trase apoi de 
mustata albă, care se desprinse la fel de uşor. Pe urmă prinse 
pielea flască de pe faţa bătrînului şi smulse bucata de cauciuc 
colorat şi zbîrcit. 

— O mască din latex, zise omul. 

Ben recunoscu faţa netedă, fără riduri a omului care 
încercase să-l omoare la Viena, în fața casei lui Jürgen Lenz. 
Omul care-i atacase pe amîndoi la Paris. Omul care-i asasinase 
fratele. 

— Arhitectul, şopti Anna. 


Ben încremeni. 

— Voia să vă ucidă cînd ați ajuns în bătaia armei, spuse 
omul cu ten măsliniu. 

Ben privi cu atenţie genele ciudat de lungi şi bărbia pătrată. 
Individul vorbea cu un vag accent oriental. 

— Şi-ar fi făcut-o cu uşurinţă, fiindcă înfățișarea lui v-a 
indus în eroare. 

— Stai puţin, zise Anna. Dumneata eşti „Yossi“. De la 
Viena. Omul CIA din Israel. Cel puţin aşa pretindeai. 

— La naiba, spune-mi cine eşti! interveni Ben. 

— Numele meu nu contează, răspunse omul. 

— Da? Ei bine, pentru mine contează. Cine eşti? 

— Yehuda Malkin. 

Numele nu-i spunea nimic. 

— M-ai urmărit, zise Ben. Ţi-am văzut colegul la Viena și 
la Paris. 

— Da, a dat-o-n bară. Te-a urmărit toată săptămîna trecută. 
Eu îl sprijineam din umbră. La urma urmei, pot să-ţi spun: 
ne-a angajat tatăl dumitale. 

— Tatăl meu? Pentru ce. 

— Max Hartman i-a răscumpărat pe părinţii noştri din 
Germania nazistă acum mai bine de cincizeci de ani. Omul 
care-a fost omorît nu era doar colegul meu, ci şi vărul meu. 

Închise o clipă ochii. Fir-ar a dracului de treabă. Avi nu 
trebuia să moară. Dădu cu putere din cap. N-avea să se 
lase impresionat — nu era momentul. Îl privi intens pe Ben 
și văzu confuzia întipărită pe chipul său. Amîndoi îi 
datoram totul tatălui dumitale. Bănuiesc că avea ceva 
influenţă asupra naziştilor, fiindcă a ajutat şi alte familii de 
evrei din Germania. i 

Max răscumpărase evrei. li scosese din lagăr? Sonnenfeld 
spusese acelaşi lucru. 

Anna interveni: 

— Cine te-a pregătit? Nu eşti antrenat în America. 

Bărbatul se întoarse către ea. 

— M-am născut în Israel, într-un kibbutz. Părinţii mei s-au 
stabilit în Palestina după ce-au fugit din Germania. 

— Ai fost în armata israeliană? 

— Paraşutist. Ne-am mutat în America în '68, după războiul 
de şase zile. Părinții mei erau sătui de lupte. După liceu, am 
intrat în armata israeliană. 

— Toată mascarada aia cu CIA, la Viena — ce dracu’ a 
fost? 

— Pentru treaba aia, am cooptat un prieten american. 
Aveam ordin să-l facem pe Ben să renunţe, să-l ducem înapoi 
în State, sub directa noastră protecție. 

— Dar cum ai... începu Anna. 

— Uite, n-avem timp de aşa ceva. Dacă vreţi să-l interogați 
pe Strasser, ați face bine să vă duceti acolo înainte să apară 
poliția. 

— Corect, spuse Anna. 

— Stai, o întrerupse Ben. Zicea! că v-a angajat tatăl meu. 
Cind? 

Bărbatul privi iritat în jur. 

— Acum vreo săptămînă. Ne-a sunat, pe Avi şi pe mine, 
ne-a spus că te afli în Elveţia şi că eşti în pericol. Ne-a dat 
nume şi adrese, locuri unde credea că ai putea să apari. Voia 
ca noi să facem totul ca să te protejăm, că nu dorea să-şi mai 
piardă un fiu. Se uită rapid în jur. Era să fii ucis sub ochii 


444 


noştri la Viena. Şi la Paris. Iar aici ai scăpat ca prin urechile 
acului. 

În mintea lui Ben se învălmăşeau mai multe întrebări. 

— Unde se află tatăl meu? 

— Nu ştiu. A spus că în Europa, dar n-a precizat unde, iar 
ăla-l un continent mare. Zicea că o să întrerupă legătura cu 
toată lumea, timp de mai multe luni. Ne-a lăsat o mulțime de 
bani pentru cheltuieli de călătorie. Mult mai mult decât am fi 
avut nevoie, zău. 

Între timp, Anna se aplecase peste corpul lui Vogler şi 
luase o armă dintr-un toc de plastic. Deşurubă amortizorul, îl 
puse în buzunarul jachetei şi vîrî arma sub betelia fustei, 
ascunzînd-o cu jacheta. 

— Dar nu ne-ai urmărit pînă aici, spuse ea, nu-i aşa? 

"— Nu, admise el. Numele lui Strasser era pe lista pe care 
mi-a dat-o Max Hartman, împreună cu adresa şi numele lui 
de acoperire. 

— Ştie ce se întîmplă! exclamă Ben. Ştie cine sînt 
personajele. Şi-a închipuit că pînă la urmă o să dau de Strasser. 

— Ne-am ţinut după Volger, căruia nu prea-i păsa că era 
urmărit. Aşa că, de îndată ce am aflat că pleca în Argentina şi 
că are adresa lui Strasser... 

— Ai supravegheat casa lui Strasser în ultimele două zile, 
aşteptînd să apară Ben, spuse Anna. 

El privi din nou în jur. 

— Ar fi bine să vă grăbiţi. 

— Da, dar mai întîi spune-mi ceva, continuă ea. Dacă tot 
ai supravegheat casa: Strasser s-a întors de curînd la Buenos 
Aires? 

— Aşa se pare. Parcă venea dintr-o vacanţă. Avea multe 
bagaje. 

— L-a vizitat cineva de cînd s-a întors? 

Bărbatul se gîndi o clipă. 

— Eu am văzut doar o infirmieră. A ajuns aici acum o 
jumătate de oră... 

— O infirmieră! exclamă Anna. 

Se uită la microbuzul alb parcat în faţa casei, pe care scria: 
PERMANENCIA EN CASA. 

— Să mergem! strigă ea. 

— O, Doamne, zise Ben, urmînd-o pe Anna, care alergă la 
uşa din față şi începu să sune insistent. 

— La naiba, şopti ea. Am ajuns prea tîrziu. 

Yehuda Malkin se plasă lîngă ei, în lateral. 

După mai puţin de un minut, uşa se deschise încet. În faţa 
lor apăru un bărbat foarte bătrîn, slab şi cocîrjat; fața lui, intens 
bronzată, pergamentoasă, era plină de zbircituri. 

Josef Strasser. 

— ¿Quién es este? spuse el, încruntîndu-se. Se estă 
metiendo en mis cosas — ya llegó la enfermera que me tiene 
que revisar. 

— Spune că infirmiera lui e aici pentru control, zise Anna, 
apoi i se adresă pe un ton ferm bătrînului: 

— Nu! Herr Strasser, fereşte- te de infirmiera asta, te previn! 

O siluetă albă apăru în spatele neamțului. Ben strigă: 

— Anna! În spatele lui! 

Infirmiera se apropie de uşă, vorbind repede, aparent 
certîndu-l pe Strasser: 

— j Vamos, Señor Albrecht, vamos para allá, que estoy 
apurada! i lengo que ver al próximo paciente todavía! 

— Îi spune să se grăbească, îi zise Anna lui Ben. Are şi alt 
pacient de consultat. Herr Strasser, femeia asta nu-i o 
infirmieră autentică — îți sugerez să-i ceri legitimatia! 

Femeia în uniformă albă îl prinse pe bătrîn de umăr şi 
încercă să-l tragă în casă. 

— jYa mismo, spuse ea, vamos! 

Cu mîna liberă înhăţă clanța ca să închidă uşa, dar Anna 
blocă uşa cu genunchiul. 

Infirmiera îl împinse deoparte pe Strasser, vîrî mîna sub 
uniformă şi, cu o mişcare rapidă, scoase o armă. Anna fu şi 
mai iute. 

— Nu mişca! 

Infirmiera trase. Anna se răsuci într-o parte, trîntindu-l 
pe Ben la pămînt. 

Rostogolindu-se, Ben auzi o împuşcătură, urmată de un 
răcnet animalic. Își dădu seama că infirmiera trăsese spre 
Anna, dar ea se ferise şi fusese lovit israelianul. 

Anna trase două focuri, şi falsa infirmieră se arcui pe spate 
înainte de a se prăbuşi pe podea. 

Preţ de o clipă, se aşternu tăcerea. Apoi se auzi vocea 
Annei. 

— Ben, e-n regulă? 

— Da. 

— O, Iisuse, zise ea, întorcîndu-se să vadă ce se întîmplase. 
Strasser, ghemuit pe podea în halatul lui bleu, izbucnise în 
hohote de plîns. 

— Strasser, strigă ea. 

— Gott im Himmel, gemu el. Gott im Himmel Sie haben 
mein Leben gerettet. Dumnezeule din ceruri. Mi-ati salvat viața. 


Imagini imprecise, lipsite de semnificaţie sau claritate, 
siluete estompîndu-se în dîre cenușii, dezintegrîndu-se în 
neant. La început apăru doar starea de conştiență. Apoi simți 
că-i e frig. Doar pieptul îi era fierbinte. Simti durerea. Asta 
era bine. Durerea era bună. Durerea era prietena Arhitectului. 
Putea stăpîni durerea, o putea alunga la nevoie. Şi, apoi, 
însemna că era încă în viață. 

Senzaţia de frig nu era bună. Însemna că pierduse mult 
sînge. Că organismul lui intrase în stare de şoc. Pulsul avea să 
încetinească, inima să bată mai lent, vasele capilare, de la 
extremităţi, să se contracte pentru a micşora circuitul sanguin 
în părțile neesențiale ale corpului. 

Trebuia să facă un inventar. Zăcea la pămînt, nemişcat. 
Ascultă! Pentru moment, nimic nu tulbura liniştea profundă. 
Pe urmă, de parcă s-ar fi făcut o conexiune, auzi voci 
înăbușite, venind parcă dintr-o clădire... 

Dintr-o casă. 

Din a cui casă? 

Se străduia să recupereze amintirile din ultima oră. 

Argentina. Buenos Aires. 

Strasser. 

Casa lui Strasser. Acolo îi aşteptase pe Benjamin Hartman 
şi Anna Navarro, dar dăduse peste... alții. Peste cineva 
înarmat cu o puşcă de mare precizie. 

Primise cîteva gloanţe în piept. Nimeni nu putea 
supravieţui unui asemenea atac. Nu! Alungă acel gînd. Era 
un gînd ineficient. Un gînd pe care l-ar fi putut avea un amator. 

Nu fusese împuşcat. Era în regulă. Slăbit într-un mod pe 
care-l putea compensa, dar nu fără şanse de a controla situația. 
Ei credeau că n-o mai putea controla, iar ăsta avea să fie atuul 
lui. Pentru scurt timp reuşi să fixeze, ca pe nişte fotografii de 
paşaport, imagininile celor trei ținte: Benjamin Hartman; Anna 
Navarro; Josef Strasser. 

Mintea îi era îngroșată şi opacă însă avea să funcționeze. 
Era doar o chestiune de concentrare mintală: avea să atribuie 
rănile altui corp — o sosie intens vizualizată, cineva însîngerat 
şi în stare de şoc. El era în regulă. De îndată ce îşi va aduna 
forțele, va reuşi să se mişte, să umble, să ucidă. Puterea voinței 
triumfase întotdeauna şi avea s-o facă din nou... 

Dacă un observator ar fi urmărit cu atenție corpul lui Hans 
Vogler, ar fi distins, în toiul acestei cumplite concentrări 
psihice, slaba tresărire a unei pleoape, nimic mai mult. Fiecare 
mişcare urma să fie plănuită şi evaluată dinainte, aşa cum un 
om rătăcit în deșert îşi raționalizează înghițiturile de apă din 
bidon. Nu va face mișcări inutile. 

Arhitectul trăia'ca să ucidă. Asta era vocaţia lui. Va ucide 
fie şi numai pentru a dovedi că mai trăia. 


— Cine sînteți voi? întrebă Strasser cu glas ascutit. 

Ben își plimbă privirea de la falsa infirmieră în uniforma 
albă pătată de sînge, răstignită pe podea, la asasinul care era 
să-l omoare pe amândoi şi la misterioşii protectori angajaţi de 
tatăl lui, care zăceau pe dalele din curte. 

— Herr Strasser, zise Anna, poliția o să apară dintr-o clipă 
în alta. Avem foarte puţin timp la dispoziţie. 

Ben înţelese la ce făcea ea aluzie: poliţiştii argentinieni nu 

erau de încredere; ei trebuia să plece înainte ca aceştia să 
sosească. 

Le rămînea foarte puţin timp ca să afle ce voiau de la 
bătrînul german. 

— Eu nu sînt Strasser, protestă el. Vă înșelaţi. 

— Îţi cunoaştem atît numele real, cît şi pseudonimul, zise 
Anna cu nerăbdare. Spune-mi: infirmiera asta venea de obicei? 

— Nu. Infirmiera mea a fost bolnavă săptămîna asta. Eu 
sînt anemic și am nevoie de injecții. 

— Unde ai fost în ultimul timp — o lună sau două? 

Strasser îşi trecu greutatea de pe un picior pe altul. 

— Trebuie să stau jos, mirii el şi porni încet pe hol. Anna şi 
Ben îl urmară către o cameră spațioasă, înţesată de cărți. 

— Te-ai ascuns, fiindcă eşti criminal de război, zise Anna. 

— Nu sînt criminal de război! şuieră Strasser. Sînt la fel de 
nevinovat ca un prunc. 

Anna zîmbi. 

— Dacă nu eşti criminal de război, de ce te ascunzi? 

El şovăi o clipă înainte de a răspunde. 

— Aici a devenit o modă eliminarea foştilor nazişti. Da, 
am fost membru al partidului naţional-socialist. Argentina a 
semnat acorduri cu Israel, Germania şi America — încearcă 
să-şi schimbe imaginea. Acum le pasă doar de ceea ce crede 
America. M-ar elimina numai ca să-l facă să zîmbească pe 
preşedintele american. Şi să ştiţi că aici, în Buenos Aires, 
depistarea naziştilor e o afacere! Pentru unii ziarişti e o 
ocupaţie permanentă. Eu nu i-am fost niciodată fidel lui Hitler. 
L-am considerat un nebun încă de la începutul războiului. 
Avea să provoace distrugerea noastră, a tuturor. Cei ca mine 
ştiau că trebuie ajuns la alte înțelegeri. Au căutat să-l ucidă 
înainte de a mai aduce alte daune puterii noastre industriale. 
Spre sfirşitul războiului, America deţinea trei sferturi din 
capitalul investit pe plan mondial şi două treimi din puterea 
industrială globală. 

Făcu o pauză şi zîmbi. 

. — Individul era pur şi simplu nepriceput la afaceri. 

— Dacă te-ai întors împotriva lui Hitler, de ce eşti şi-acum 
protejat de Kamaradenwerk? întrebă Ben. 

— Nişte bătăuşi analfabeți, pufni Strasser. Sînt la fel de 
ignoranți ca şi răzbunătorii cărora caută să le pună bețe-n 
roate. 

— De ce-ai plecat din oraş? îl întrerupse Anna. 

— Am stat la o fermă din Patagonia care aparține familiei 
soției mele. Familiei fostei mele soţii. La poalele Anzilor, în 
provincia Rio Negro. 

— Te duci frecvent acolo? 

— Am fost pentru prima oară acolo. Soţia mea a murit 
anul trecut şi... De ce-mi puneti toate întrebările astea? 

— De-aceea nu te-au găsit. Voiau să te ucidă, zise Anna. 

— Să mă ucidă... Dar cine încearcă să mă ucidă? 

Ben se uită la Anna, îndemnînd-o să continue. 

— Compania, zise ea. 

— Compania? 

— Sigma. 

Ben ştia că Anna plusa, dar o făcea cu mare putere de 
convingere. Pe neaşteptate, îi veniră în minte cuvintele lui 
Chardin. Lumea occidentală, avea să reacționeze la serviciile 
sale şi să accepte poveştile din ziare ce le însoteau. 

Strasser rămăsese pe gînduri. 

— Noua conducere. Da, asta e. O, da. 

Ochii lui luceau. 

— Ce e „noua conducere“? îl îmboldi Ben. 

— Da, sigur, continuă Strasser, de parcă l-ar fi auzit pe 
Ben. Se tem că ştiu nişte lucruri. 

— Cine? strigă Ben. 

Strasser îl privi șurprins. 

— Alford Kittredge, Siebert, Aldridge, Holleran, 
Conover. — toate capetele încornorate ale imperiilor 
corporatiste. Mă disprețuiau, dar aveau nevoie de mine. 
Aveau nevoie de relațiile mele din guvernul german. Dacă 
societatea n-ar fi fost multinațională, n-ar fi avut şanse de 

succes. M-am bucurat de încrederea oamenilor de la vîrful 
ierarhiei. Ştiau că făcusem pentru ei nişte lucruri care mă 
situau dincolo de limitele oamenilor obişnuiţi. Ştiau că făcusem 
acel sacrificiu pentru ei. Eram un intermediar în care aveau 
încredere toate părțile implicate. Acum încrederea asta a fost 
trădată, a devenit clar că mă foloseau pentru propriile lor 
scopuri. 

— Vorbeai despre noii lideri — Jiirgen Lenz e unul dintre 
ei? întrebă Anna grăbită. Fiul lui Lenz? 

— Nu l-am cunoscut pe Jürgen Lenz. Nu ştiam că avea un 
fiu. N-am fost un apropiat al lui. 

— Dar aţi fost amîndoi oameni de ştiinţă, spuse Ben. De 
fapt, dumneata ai inventat Zyklon-B, nu? 

— Eu am făcut parte din echipa care a inventat 
Zyklon-B, răspunse el. Îşi strînse cu un gest nervos 
halatul în jurul gîtului. Acum, toţi mă-atacă pe mine pentru 
rolul avut în treaba asta, dar nu se gîndesc cît de elegant a 
fost gazul ăla. 

— Elegant? se miră Ben. 

Preţ de o clipă, crezu că nu auzise bine. Elegagt. Omul 
ăsta era dezgustător. 

— Înainte de Zyklon-B, soldaţii trebuia să-i împuşte pe 
prizonieri, zise Strasser. Gazul: era atît de curat, simplu și 
elegant. Şi să ştii, gazarea i-a cruțat în realitate pe evrei. 

Ben repetă: 

— I-a cruțat. I se făcu greață. 

— Da! Erau atîtea bol care bîntuiau prin lagărele acelea, 
încît ar fi suferit mult mai mult. Gazarea lor a fost cea mai 
umanitară soluție. 

Umanitară. Privesc răul î însuși în față, îşi zise Ben. 

— Ce drăguţ, spuse Ben. 

— De-aceea l-am numit „tratament special“. 

— Ăsta-i eufemismul dumitale pentru exterminare. 

— Dacă vrei. Trebuie să ştii că eu n-am selectat victimele 
pentru camerele de gazare precum doctor Mengele sau doctor 

Lenz. Îl numesc pe Mengele Îngerul Morţii, dar în realitate 
Lenz era adevăratul Înger al Morţii. 

— Şi nu dumneata, zise Ben. Dumneata erai om de stiință. 

Strasser remarcă sarcasmul. 

— Ce ştii dumneata despre ştiinţă? se stropşi el. Eşti 
cumva om de ştiinţă? Ai idee cît de avansați față de restul 
lumii erau cercetătorii nazişti? Vocea îi era ascuţită, 
tremurătoare. Saliva 1 se adunase la colțurile gurii. Lumea 
critică studiile lui Mengele despre gemeni, dar 
descoperirile lui sînt şi-acum citate de cei mai importanţi 
geneticieni ai lumii! Datele obținute din experimentele 
de la Dachau efectuate prin congelarea oamenilor sînt 
Şi-acum utile! Ce-au descoperit la Ravensbrück în legătură 
cu ciclul menstrual al femeii în stare de stres — cînd 
prizonierele aflau că urmau să fie executate — a fost o 
mare realizare ştiinţifică! Sau experimentele doctorului 
Lenz privind îmbătrînirea. Experiențele de înfometare pe 
prizonierii sovietici de război, transplanturile de membre — 
aş putea continua la nesfirşit. Poate că nu-i politicos să 
vorbesc despre asta, dar voi folosiţi şi-acum descoperirile 
noastre. Preferați să nu vă gîndiţi la felul cum au fost 
făcute experimentele, dar nu vă daţi seama că unul dintre 
principalele motive pentru care eram atît de avansați era 
tocmai faptul că puteam să lucrăm pe oameni vii. Faţa 
brăzdată de riduri a lui Strasser devenise şi mai palidă în 
timp ce vorbea. Respira tot mai greu. Voi, americanii, 
sînteți dezgustaţi de felul în care ne efectuăm cercetările, 
dar folosiți tesuturile fetuşilor de la avortoni pentru 
transplanturi. Asta-i acceptabil? 

Anna se plimba cu paşi mari prin încăpere. 

— Ben, nu mai discuta cu monstrul ăsta, zise ea. 

Dar Strasser nu se mai oprea. 

— Sigur că au existat şi multe idei sinistre. De pildă, 
încercarea de-a le transforma pe fete în băieți şi pe băieţi 
în fete. Chicoti. Ori încercarea de-a crea frați siamezi legînd 

între ele organele vitale ale gemenilor — un eşec total, am 
pierdut mulţi gemeni în felul ăsta... 

— După ce s-a constituit Sigma, ai continuat să ţii legătura 
cu Lenz? întrebă Anna, întrerupîndu-l. 

Strasser se întoarse, tulburat de întrerupere. 

— Sigur. Lenz se bizuia pe mine, pe experienţa şi relaţiile 
mele. 

— Asta ce-nseamnă? întrebă Ben. 

Bătrînul dădu din umeri. 

— Spunea că face cercetări — cercetări de biologie 
moleculară — care vor schimba fața lumii. 

— Ţi-a spus despre ce era vorba, ce anume studia? 

— Nu. Mire, nu. Lenz era un om ascuns, discret. Imi 
amintesc că a spus o dată: „Pur şi simplu nu poti înțelege la 
ce lucrez“. Mi-a cerut să-i procur microscoape electronice 
sofisticate, foarte greu de găsit pe-atunci. De-abia fuseseră 
inventate. In plus, voia tot soiul de substanţe chimice. Multe 
erau sub embargou din cauza războiului. Vona ca totul să fie 
ambalat şi trimis la o clinică particulară pe care o deschisese 
într-un vechi castel pe care pusese mîna în timpul invadării 
Austriei. 

— Unde în Austria? întrebă Anna. 

— In Alpii Austrieci. 

— Unde anume? In ce oraş ori sat, îți aminteşti? insistă 
Anna. 

— Cum mi-aş putea aminti după atîția ani? Poate că nu 
mi-a spus niciodată. Ştiu doar că Lenz îl numea 
„Mecanismul“... fiindcă acolo fusese cîndva o fabrică de 
ceasuri. 

— Deci era un laborator? La ce folosea? 

— Ca să-şi continue cercetările. 

— Care cercetări? întrebă Anna. 

Strasser tăcu. 

— Spune! zise Anna. Care cercetări? 

— Nu ştiu. Nişte cercetări foarte importante, care au început 
în perioada Reichului. Munca lui Gerhard Lenz. 

Gerhard Lenz: Ce spusese Sonnenfeld despre oribilele 
experienţe din lagăre făcute de Lenz? Experimentase pe fiinţe 
umane... dar ce anume? 

— Şi nu cunoşti esenţa activităţii lui? 

— Nu. Ştiinţa şi politica erau acelaşi lucru pentru oamenii 
ăştia. Sigma a fost, de la început, un mijloc de a canaliza 
sprijinul pentru anumite organizații politice, subminîndu-le 
pe altele. Oamenii despre care vorbim aveau deja o influenţă 
enormă în lume. Sigma le-a demonstrat că, unindu-şi forțele 
vor fi mult, mult mai puternici. Lucrînd împreună, rămîneau 
foarte puţine lucruri pe care să nu le poată influența, dirija, 
orchestra. Dar să ştii că Sigma era un organism viu. ȘI, ca 
orice organism viu, s-a dezvoltat. 

— Da, spuse Anna. Cu fonduri furnizate de cele mai mari 
corporaţii din lume şi cu bani furati de la Reichsbank. Ştim 
cine au fost membrii fondatori. Dumneata eşti singurul 
membru rămas în viaţă al consiliului director. Dar cine sînt 
succesorii voştri? 

Strasser privea în gol. 

— Cine o controlează acum? Dă-ne nume! strigă Ben. 

— Nu ştiu! răspunse Strasser cu glas spart. Pe cei ca 
mine ne-au redus la tăcere trimițindu-ne regulat bani. Noi 
eram marginalizaţi, excluşi în cele din urmă din cercurile 
înalte ale puterii. Trebuia să fim miliardari. Ne-au trimis 
milioane, dar astea-s doar firimituri. Buzele lui Strasser se 
lătiră într-un zîmbet respingător. Imi dau resturi de la masa 
lor, iar acum vor să mă omoare. Vor să mă lichideze ca să 
nu mă mai plătească. Sînt lacomi. După tot ce-am făcut 
pentru ei, mă consideră o pacoste, un pericol. Deşi uşile 
lor sînt închise pentru mine de mulţi ani, consideră că ştiu 
prea multe. Pentru tot ce-am realizat mă răsplătesc cu 
disprețul lor. 

O furie tot mai mare — efectul nedreptăţii îndurate ani de 
zile — părea să-l cuprindă. 

— Se poartă de parcă aş fi o rudă săracă, o oaie neagră, o 
epavă. Granpurii se tem că eu o să le stric petrecerea. Ştiu 

“unde se adună. Nu sînt atît de prost, atît de ignorant. Nu m-aş 
duce la ei în Austria nici dacă mi-ar cere. 

Austria. 

— Ce vrei să zici? întrebă Ben. Unde se adună? Spune-mi. 

Strasser îi aruncă o privire prudentă şi totodată 
disprețuitorare. Era clar că n-avea să mai spună nimic. 

— Ce naiba, răspunde-mi! 

— Toti sînteți la fel, se stropşi Strasser. Ar trebui ca un om 
de vîrsta mea să fie tratat cu respect! Nu mai am nimic să-ți 
spun. 

Anna deveni brusc atentă. 

— Aud sirene. Ben, e timpul să plecăm de-aici. 

Ben se ridică în picioare în faţa lui Strasser. 

— Herr Strasser, ştii cine sînt eu? 

— Cine eşti dumneata. ..? gîngăvi Strasser. 

— Tatăl meu e Max Hartman. Sînt sigur că îi aminteşti 
numele ăsta. 

Strasser îşi miji ochii. 

— Max Hartman... evreul, trezorierul nostru...? 

— Aşa e. Şi mi s-a spus că a fost şi ofițer SS. 

Sonnenfeld spusese că ar fi fost doar o acoperire, un 
şiretlic. Inima îi bătea cu putere, se temea să audă din gura 
lui Strasser confirmarea trecutului oribil al lui Max. 

Strasser rîse, arătîndu-şi dinții îngălbeniți. 

— SS! hohoti el. N-a fost în SS. Noi i-am dat documente 
false de ofițer SS, pentru ca rețeaua ODESSA să-l ducă din 
Germania în Elveția. Asta a fost tîrgul. 

Pe Ben îl cuprinse un sentiment de uşurare. 

-Însuşi Bormann l-a ales în delegaţia germană, continuă 
Strasser. Nu doar pentru că se pricepea să umble cu banii, ci 
şi pentru că aveau nevoie de un... fals. 

— Fals reprezentant. | 

— Da. Industriaşii din America şi de aiurea nu prea se 
împăcau cu ceea ce făcuseră naziştii. Un participant evreu 
era necesar pentru a oferi legitimitate, pentru a arăta că noi 
nu eram fanatici, nici discipolii lui Hitler. În ce-l priveşte, 
tatăl dumitale a făcut o afacere bună — şi-a scos familia din 

lagăr, ca şi multe alte familii de evrei, şi a primit patruzeci de 
milioane de franci elveţieni — aproape un milion de dolari 
americani. O grămadă de bani. 

— Ben! striga Anna şi scoase legitimaţia de la 
Departamentul de Justiţie. Vrei să ştii cine sînt eu, Herr 
Strasser? Mă aflu aici din partea Biroului de Investigaţii 
Speciale al Departamentului de Justiţie american. Sînt sigură 
că ştii ce-i asta. 

— Oho, făcu Strasser. Ei bine, îmi pare rău că te 
dezamăgesc, dar eu sînt cetățean argentinian şi nu recunosc 
autoritatea voastră. 

Sirenele se auzeau mai tare. 

— Atunci e cazul să aflăm cum priveşte guvernul 
argentinian extrădarea criminalilor de război. leşim prin spate, 
Ben. 

Faţa lui Strasser se colora de furie. 

— Hartman, zise el răguşit. 

— Haide, Ben! 

Strasser îi făcu semn cu degetul lui Ben. Acesta nu putu 
rezista. Bătrînul începu să-i vorbească în şoaptă: 

— Hartman, știi că tatăl dumitale a fost un neputincios? 
Un om fără şira spinării. Un laş şi un escroc, care pretinde că 
e o victimă. 

Buzele lui Strasser erau la cîțiva centimetri de urechea lui 
Ben. Bătrînul vorbea tărăgănat: 

— [ar dumneata eşti fiul escrocului, asta-i tot. Asta însemni 
pentru mine. 

Ben închise ochii, luptîndu-se să-și stăpînească furia. 

Fiul escrocului. 

Era adevărat? Avea Strasser dreptate? Strasser se bucura 
vizibil de stinghereala lui Ben. 

— O, ţi-ar plăcea să mă omori chiar, acum, nu-i aşa, 
Hartman? Totuşi n-o faci. Pentru că eşti un laş, ca ŞI tatăl 
dumitale. 

Ben văzu că Anna pornise pe hol. 

— Nu, spuse el. Pentru că aş prefera să-ți petreci restul 

vieţii într-o celulă împuţită de închisoare din Ierusalim. Mi-ar 
plăcea ca ultimele dumitale zile să fie cît se poate de neplăcute. 
Să te ucid ar însemna să irosesc un glonţ. 

Spunînd acestea o luă la fugă după Anna, în vreme ce 
sirenele se auzeau tot mai tare. 


Tirăşte-te, nu te ridica în picioare. Arhitectul ştia că 
efortul de-a se menţine pe picioare ar fi fost mult mai mare. 
Era o decizie rațională, şi simplul fapt că fusese capabil s-o 
la, la care se adăuga și pistolul Glock pe care-l avea într-un 
toc fixat la gleznă, îl liniştiră. 

Uşa din față era deschisă, şi în hol nu se afla nimeni. Se 
tîra, ca un infanterist pe cîmpul de luptă, neluînd în seamă 
dîra lată de sînge pe care-o lăsa în urmă pe parchetul gălbui. 
Fiecare metru 1 se părea un kilometru, dar el continua să 
înainteze. 

Eşti cel mai bun. Avea şaptesprezece ani cînd sergentul 
instructor îi spusese asta în fața întregului batalion. Eşti cel 
mai bun. Avea douăzeci şi trei de ani, cînd comandantul lui 
de la Stasi consemnase asta într-un raport oficial pe care i-l 
arătase tînărului Hans înainte de a-l transmite superiorului 
său. Eşti cel mai bun, rostise şeful direcției Stasi după ce se 
întorsese dintr-o „expediţie de vînătoare“ în Berlinul de Vest, 
unde lichidase patru fizicieni — membri ai unei echipe 
recunoscute pe plan internaţional, de la Universitatea din 
Leipzig — care fugiseră cu o zi în urmă. Eşti cel mai bun, 
declarase un oficial de rang înalt de la Sigma, un american cu 
lentile roz la ochelari, după ce organizase asasinarea unui 
important politician italian de stînga. Il împuşcase dintr-o 
clădire de vizavi în timp ce omul făcea dragoste cu o tirfă 
somaleză de cincisprezece ani. Nu, el n-avea să renunţe. 
N-avea să cedeze impulsului aproape copleșitor de-a capitula, 
de-a dormi, de-a se opri. 

Asemeni unui robot, îşi mişca: mîinile şi genunchii, 
înaintînd pe hol. 

In cele din urmă, ajunse într-o încăpere spațioasă, înaltă, 

cu pereţii căptușiți de cărti. Prima lui ţintă nu era prezentă. În 
schimb, se afla acolo astmaticul, debilul asudat, Strasser, un 
trădător care trebuia pedepsit. 

Arhitectul îl privi cu nesat pe Strasser, de parcă, luîndu-i 
viaţa, ar fi primit-o înapoi pe-a lui. 

Tremurînd, se ridică de la podea în poziţie de tragere. 
Micul Glock din mîinile lui i se părea greu ca un tun, dar 
reuși să ridice arma. 

In clipa aceea, Strasser, alertat probabil de mirosul de 
sînge, deveni conştient de ptezenţa lui. 

Arhitectul văzu cum ochii ca nişte boabe de strugure se 
măriră pentru o clipă, apoi se IO USERă: Trebuia să apese pe 
trăgaci şi o făcu. 

Neauzind împuşcătura, se temu că nu-şi îndeplinise 
misiunea. Apoi înţelese că simţurile începeau să-l lase. 

Aşteptă pînă cînd îl văzu pe Strasser prăbuşindu-se, apoi 
îşi permise să închidă ochii. Avu, preţ de o clipă, conştiinţa 
faptului că ochii n-aveau să i se mai deschidă niciodată şi îşi 
pierdu cunoştinţa. 


În camera de hotel Ben şi Anna frunzăreau un teanc de 
ziare cumpărate în drum de la un chioșc. Chardin se referise 
la o iminentă precipitare a evenimentelor. Strasser vorbise 
ceva despre Austria. 

Anna descoperi un articol în El Pais, cel mai important 
cotidian din Argentina. Era o scurtă relatare despre Forumul 
Internațional pentru Sănătatea Copiilor — o reuniune a 
liderilor lumii pentru a discuta probleme comune de stringentă 
actualitate, mai ales în legătură cu tările în curs de dezvoltare. 
Annei îi atrase atenția oraşul în care avea loc întrunirea: Viena. 

Ea continua să citească. Pe lista sponsorilor se afla şi 
Fundația Lenz. Anna îi traduse lui Ben articolul. 

— Doamne, zise Ben. Asta e! Asta trebuie să fie. Chardin 
spunea că era vorba de zi/e. Mai citeşte-mi o dată lista 
sponsorilor. 

După ce Anna 1-0 citi, Ben începu să dea telefoane. Apelă 

cîțiva oameni încîntați să audă veşti de la unul din finanţatorii 
lor. Ceea ce află era profund descurajant. ! 

— Tipii de la Fundaţia Lenz sînt nişte oameni grozavi, îi 
spuse Geoffrey Baskin, director de programe la Fundația 
Robinson. Instituţia aceea e copilul lor, dar ei păstrează 
discreția. Au suportat majoritatea cheltuielilor, iar nouă ne-a 
revenit o parte din glorie. Cred că voiau să se asigure că 
inițiativa lor o să aibă impact internațional. Cum spuneam, 
sînt cu adevărat altruişti. 

— Imi pare bine să aud asta, zise Ben, pe un ton jovial, 
deşi se simțea tot mai înfricoşat. S-ar putea să ne asociem cu 
ei într-un proiect deosebit şi voiam să aflu ce crezi despre ei. 
Mă bucur că te-am auzit. 

Demnitari şi lideri din întreaga lume urmează să se 
întrunească la Viena, sub auspiciile Fundaţiei Lenz... 

Trebuia să plece la Viena. Era deosebit de riscant, dar 
n-aveau altă soluţie. 

Anna şi cu Ben se învîrteau agitați prin încăpere chibzuind 
la măsuri de precauţie — deghizări, identități false, curse aeriene 
separate. 

Riscurile erau imense. 

— Dacă e adevărat, înseamnă că toate cursele comerciale 
spre Viena vor fi cercetate cu mare atenţie, spuse Anna. Vor 
fi în alertă maximă. 

„— Cum ai spus? 

— Vor fi în alertă maximă. Controlul de la graniță va deveni 
deosebit de minuţios. 

— Nu, înainte de asta. 

— Spuneam că toate cursele comerciale spre Viena... 

— Asta e, zise Ben. 

— Care? 

— Anna, o să-mi asum un risc şi socotesc că e cel mai mic 
dacă se poate spune aşa. 

— Te ascult. 

— O să-l sun pe un tip, Fred McCallan, moşneagul cu care 
trebuia să mă duc la schi în St. Moritz. 

— Te duceai la St. Moritz să schiezi cu un „moşneag". 

Ben roşi. 

— Mă rog, există şi o nepoată. 

— Continuă. 

— De fapt, există un avion particular acolo. Un Gulfstream. 
Am călătorit o dată cu el. Fred trebuie să fie încă la hotelul 
Carlton, iar avionul la micul aeroport din Chur. 

— Deci o să-l suni şi-o să-i ceri cheile. De parcă ai împrumuta 
camioneta de la cineva ca să faci cumpărături, nu? 

— Păi... 

Anna dădu din cap. 

— E adevărat ce se spune — bogații sînt într-adevăr diferiți 
față de noi. li aruncă o privire. Adică, față de mine. 

— Anna... 

— Sînt speriată de moarte, Ben. Glumele proaste sînt 
inevitabile în situația asta. Ascultă, eu nu-l cunosc pe tipul 
ăsta. Dacă tu crezi că poţi avea încredere în el — dacă așa-ţi 
spune instinctul — atunci sînt de acord. 

— Ai dreptate, cursele comerciale vor fi supravegheate de 
ei... 

Anna încuviință. 

— Cîtă vreme nu vin din locuri precum Columbia, cursele 
particulare obțin uşor cale liberă. Dacă pilotul acestui tip poate 
duce avionul la Bruxelles, să zicem...’ 

— Mergem direct la Bruxelles, cu speranța că nu e nimeni 
pe urmele pașapoartelor pe care ni le-a dat Oscar. Apoi ne 
suim în avionul lui Fred şi zburăm la Viena. Așa călătoresc 
directorii de la Sigma. Sînt şanse mari ca ei să nu se aştepte la 
un Gulfstream cu.doi fugari la bord. 

— In regulă, Ben, spuse Anna. Asta se cheamă începutul 
unui plan. 

Ben formă numărul hotelului Carlton şi aşteptă un minut 
pînă cînd centrala îi făcu legătura. 

— Doamne, Benjamin, ai idee cît e ora? Nu contează, 
presupun că ai sunat ca să-ți ceri scuze. Louise a fost distrusă. 
Distrusă. Voi doi aveţi atitea în comun. 

— Înţeleg, Fred, şi... 

— De fapt, mă bucur că ai sunat. Îţi dai seama că se spun 
cele mai absurde lucruri despre tine? M-a sunat un tip şi 
mi-a făcut capul mare. Se zice că... 

— Trebuie să mă crezi pe mine, Fred, zise Ben grăbit, 
întrerupîndu-l, nu-i nimic adevărat. 

— l-amris în faţă, spuse Fred, care nu ascultase intervenția 
lui. Ben. l-am zis: poate că asta aflați voi la internatele alea 
englezeşti înfiorătoare, dar eu sînt din Deerfield şi pentru nimic 
în lume nu cred că... 

: — Apreciez încrederea pe care o ai în mine, Fred. Dar... 

— Campion la tenis, i-am spus. Ai fost, nu? 

— Păi, de fapt... 

— Sau la atletism? Și eu am fost atlet — ţi-am arătat vreodată 
trofeele mele? Louise crede că e ridicol să mă laud cu ele 
după cincizeci de ani, şi are dreptate. 

— Fred, vreau să-ţi cer un mare, foarte mare serviciu. 

— Ben, tu faci parte din familie, ştii asta. Intr-o bună zi, 
s-ar putea să faci parte legal. Spune ce vrei, băiete. 

Aşa cum spusese Anna, era începutul unui plan, nimic 
mai mult. Măsurile de siguranţă aveau să le ia mai mult 
timp decît dispuneau ei. Un lucru era sigur — trebuia să 
ajungă la Viena cît mai repede cu putinţă, înainte de a fi 
prea tîrziu. 

Dacă nu cumva, aşa cum sugerase Chardin, era deja prea 
tîrziu. 

otelul se afla în districtul şapte al Vienei. Ben şi Anna 

h; aleseseră pentru că era suficient de modest ca să 

nu atragă atenția. Venind la Bruxelles în uniformă, sub 
numele de David Paine, Ben ajunse acolo cu cîteva ore 
înaintea Annei care, folosirid pentru ultima oară pseudonimul 
Gayatri Chandragupta, sosise cu altă cursă, prin Amsterdam. 

Pilotul lui McCallan, un irlandez simpatic, fusese surprins 
de veşmintele ciudate ale călătorilor, dar mai ales de faptul 
că aceştia refuzaseră să-i spună dinainte destinația. Cu 
toate acestea, nu pusese întrebări deoarece bătrînul Fred 
îi dăduse instrucţiuni stricte: să satisfacă orice dorinţă a 
lui Ben. 

In comparaţie cu luxul din Gulfstream şi cu amabilitatea 
prietenoasă a lui Harry Hogan, hotelul părea mohorît şi 
deprimant, mai ales că Anna nu venise încă. Conveniseră că 
era riscant să călătorească împreună. 

Ben se simţea ca într-o cuşcă. Era ora prînzului, afară 
ploua şi atmosfera i se părea apăsătoare. 

Se gîndi la viaţa lui Chardin, la modalităţile incredibile 
prin care conducerea lumii occidentale fusese modelată şi 
dirijată de către acei manageri corporatişti. Îşi aminti de tatăl 
lui. Era o victimă? Un călău? Sau şi una şi alta? 

Max angajase oameni ca să-l supravegheze — îngrijitori, 
bone. Tipic pentru bătrîn: dacă Ben dezgropa vechile secrete, 
atunci Max ar fi încercat să-l controleze cum ştia el. Era 
enervant şi emotionant în acelaşi timp. 

Cînd sosi Anna o îmbrățişă, și simţi cum o parte din 
neliniştea care-l cuprinsese se risipea. După ce făcură un duş 
ca să alunge oboseala drumului, Ben zise: 

— Nu vreau să te duci singură la Lenz. 

— Serios? 

— Anna, spuse el exasperat, nici măcar nu ştim cine e în 
realitate Jürgen Lenz. 

— În clipa asta, nu mai contează. Trebuie să vorbesc cu el. 

— Ascultă, indiferent cine este, are legătură cu asasinarea 
a opt bătrîni. Şi a fratelui meu. S-ar putea ca el să fie liderul 
unei conspirații care, conform lui Chardin, nu are practic 
limite. Lenz mă cunoaşte şi ştie cu siguranță pe unde-am fost. 
Deoarece ai călătorit cu mine, e de presupus că are o fotografie 
de-a ta. Nu eşti în siguranță dacă te duci să-l vezi pe omul 
ăsta. 

— Nu discut chestiunea asta, Ben. Nu ne putem permite 

luxul de-a alege între ce e sigur şi ce e periculos. În clipa asta 
orice am face implică un pericol. In plus, dacă aş fi ucisă la 
scurt timp după ce o să-i pun întrebări despre o serie de crime 
petrecute în toată lumea, ar deveni primul suspect — şi mă 
îndoiesc că vrea asta. 

— Ce te face să crezi că o să accepte să te întilnească? 

'— Cea mai nimerită cale de a-l provoca e să nu-l provoc. 

— Nu-mi place cum sună treaba asta. 

— E obişnuit să deţină controlul, să manipuleze oameni şi 
evenimente. Numeşte-o aroganță sau curiozitate din partea 
lui, dar va dori să mă vadă. 

— Ascultă, Anna... .. 

— Ben, pot să-mi port singură de grijă. 

— Evident, zise el. Numai că... Se opri căci Anna îl privea 
zîmbind. Ce? 

— Tu eşti genul de om protector, nu-i aşa? 

— Nu prea ştiu multe despre protecție. Doar... 

Anna se apropie şi-l studie cu atenție. 

— Cînd ne-am întîlnit, mi-am zis că eşti doar un tînăr din 
lumea bună, bogat, răsfăţat şi egoist. 

— Probabil că aveai dreptate. 

— Nu. Nu cred. Eşti omul care are grijă de toţi membrii 
familiei. 

Stînjenit, Ben nu ştia ce să răspundă. Poate că ea avea 
dreptate, dar, din cine ştie ce motiv, nu voia să recunoască. O 
trase mai aproape. 

— Nu vreau să te pierd, Anna. Am pierdut prea mulți 
oameni apropiaţi în viaţa mea. 

Ea închise ochii şi-l îmbrăţișă strîns; erau amîndoi agitati, 
nervoşi, epuizați şi totuşi, îmbrățişarea îi calmă. Anna se 
desprinse cu blîndeţe. 

— Avem un plan şi trebuie să-l urmăm, zise ea cu glas 
scăzut, dar hotărît. Se îmbrăcă în grabă. Trebuie să iau ceva 
de la biroul DHL şi să dau un telefon. 

— Anna. . 

— Trebuie să plec. Vorbim mai tirziu. 

— Iisuse, exclamă polițistul Burt Connelly. 

Se afla în patrulare pe autostrada Virginia 166 de numai 
şase luni şi încă nu se obişnuise cu imaginea accidentelor 
tragice de pe şosea. I se făcu greață, alergă la marginea 
drumului și vomită. 

In lumina amurgului se vedea prea clar parbrizul stropit 
de sînge şi capul victimei pe bord. Acesta fusese despărțit de 
trup şi zdrobit de impact. 

Partenerul lui Connelly, polițistul Lamar Graydon, care 
lucra în patrula de pe autostradă de mai bine de un an, mai 
văzuse cîteva accidente înfiorătoare şi nu-şi pierdu cumpătul. 

— Asta-i un accident urît, Burt, zise el. Am văzut altele şi 
mai grave. 

— Uită-te la corpul tipului! 

— Bine că nu sînt şi copii. Să-ţi zic ceva: anul trecut un 
sugar a fost proiectat prin geamul unui Ford Impala şi aruncat 
la zece metri. Ca o păpuşă de cîrpă. Ala da, a fost oribil. 

Connelly tuşi de cîteva ori şi îşi îndreptă spatele. 

— Scuze, spuse el. Doar că faţa tipului... Acum sînt în 
regulă. Vine ambulanta? 

— Ar trebui să ajungă în zece minute. Oricum el nu mai 
simte nici o durere. 

Graydon făcu semn cu capul spre victima decapitată. 

— Care-i situaţia în cazul ăsta? ASV? 

Statistic, accidentele cu un singur vehicul erau cele mai 
frecvente. 

— Nici pomeneală, zise Graydon. Nici o balustradă de pe 
şosea nu provoacă aşa ceva. Asta se întîmplă cînd te 1zbeşti 
de unul din camioanele Kenworth, şi pe autostrada asta sînt 
o mulțime. Monştrii ăia au partea din spate mai joasă şi o 
margine plată de oțel — ca o lamă. Dacă ești în spatele 
camionului şi şoferul frîneză brusc, trebuie să te ghemuieşti, 
astfel îti taie capul. Pariez că aşa s-a întîmplat. 

— Dar ce-a pățit celălalt tip? Unde-i afurisitul ăla de 
camion? 

Connelly începea să-şi recapete calmul. 

— Se pare că a şters-o, spuse Graydon. 

— Crezi că o să-l găsim? 

— Am transmis prin stație. Dispeceratul a primit informația, 
dar, fie vorba între noi, n-aş paria că or să-l găsească. 
Ce-avem noi de făcut acum e să-l identificăm pe tip. Să-l 
căutăm în buzunare. 

Deşi capota Fordului roşu era zdrobită, portiera dinspre 
şofer se deschise uşor. Connelly îşi puse mănuşile de cauciuc 
şi începu să scotocească prin buzunarele cadavrului fără cap; 
asta era procedura atunci cînd hainele victimei erau îmbibate 
cu sînge. 

— Spune-mi numele şi o să-l transmit prin stație, strigă 
Graydon. 

— Pe permisul de conducere scrie Dupree, Arliss Dupree, 
zise Connelly. Locuieşte în Arlington. 

— Asta-i tot ce trebuie să ştim, spuse Graydon. Nu-i nevoie 
să stai acolo, Burt. Putem aştepta în maşină. 


Clădirea care adăpostea Fundaţia Lenz părea construită 
doar din sticlă și marmură. Holul luminos era mobilat simplu, 
cu fotolii şi canapele tapițate cu piele albă. 

Anna îi ceru secretarei să sune la biroul directorului. 
Verificase deja prin telefon că se află la sediul fundației. 

— Pe cine să anunț? întrebă ea. 

— Numele meu e Anna Navarro. Lucrez la Departamentul 
de Justiţie al Statelor Unite. 

Hotărîse să nu-l abordeze sub un nume fals. Aşa cum îi 
spusese lui Ben, avea să-l provoace neprovocîndu-l. Dacă 
Lenz ar fi verificat-o, fie şi superficial, ar fi aflat că avea statut 
de proscris. Oare asta l-ar fi făcut mai puţin interesat s-o vadă 
sau mai mult? Dacă ipotezele lor despre Alan Bartlett erau 
corecte, Jiirgen Lenz ar fi trebuit să ştie deja multe lucruri 
despre ea. In schimb, n-avea de unde să ştie ce aflase ea şi 
ce-ar fi putut transmite altora. Anna trebuia să se bizuie pe 
curiozitatea şi aroganţa lui, şi, mai presus de orice, pe dorința 

lui de-a controla situația. Lenz va dori să ştie dacă ea constituia 
o amenințare pentru el şi să se convingă singur de asta. 

Secretara vorbi încet la telefon şi apoi îi întinse Annei 
receptorul. 

— Vă rog. 

— Mă tem că doctor Lenz are un program încărcat azi. 
Poate vreti să stabiliți o întîlnire în altă zi? Din cauza Forumului 
Internațional pentru Sănătatea Copiilor, cei de-aici nu-și mai 
văd capul de treburi. | 

Lenz o evita. Oare fiindcă auzise unde lucra sau pentru 
că îi cunoştea numele? Poate că femeia nici nu se obosise să 
transmită mesajul. 

— Nu mai pot aştepta, zise Anna. Trebuie să-l văd imediat. 
E o chestiune de maximă urgență. 

— Puteţi să-mi spuneți ce doriţi să vorbiti cu doctor Lenz? 

— Vă rog să-l transmiteţi că e o chestiune personală. 

Puse receptorul jos şi începu să se plimbe nervoasă prin 
hol. 

Pereţii din marmură albă de Carrara erau goi, cu excepția 
unui şir de fotografii mari, înfățişînd multitudinea de cauze 
umanitare sprijinite de Fundația Lenz. 

Privi fotogtafia unei familii de refugiați — o bătrînă 
gîrbovită și ştirbă, un cuplu cu feţe arse de soare şi aer umil, 
copii zdrențăroşi. Era intitulată simplu: KOSOVO. 

Asta ce mai înseamnă? Ce legătură are Fundaţia Lenz cu 
refugiații? 

Se uită apoi la portretul unei tinere îmbătrînite înainte de 
vreme, cu nas coroiat şi piele pergamentoasă şi cu o perucă. 
Zimbea, dezvelind nişte dinți neregulaţi, o față tînără şi bătrînă 
în egală măsură. Sub. fotografie scria: PROGERIA -— 
SINDROMUL HUTCHINSON-GILFORD. 

Nu lipsea nici faimoasa fotografie, şocantă şi clară, a 
prizonierilor din lagărele de concentrare — HOLOCAUSTUL. 
O bizară serie de cauze. Care era legătură dintre ele? 

Anna percepu o prezenţă şi ridică privirea. O femeie 
impunătoare apăruse în hol. 

— Domnişoară Navarro, zise ea. Aveţi noroc. Doctor Lenz 
a reuşit să îşi ia liber cîteva minute să vă primească. 


La un post de supraveghere de la etajul superior, un 
tehnician stătea aplecat peste un panou de control, manevrînd 
o manşă, pentru a regla obiectivul unei camere de luat vederi 
montată pe perete. Chipul uşor bronzat al vizitatoarei ocupa 
acum tot ecranul plat. Apăsînd pe un buton, omul fixă 
imaginea. Cu ajutorul computerului, fața putea fi comparată 
cu o serie de imagini din baza de date a sistemului. Tehnicianul 
îşi zise că nu va dura mult pînă să găsească o potrivire. ȘI 
avu dreptate. Un tîrîit electronic îl avertiză că imaginea se 
potrivea cu fişa de pe lista de supraveghere. În timp ce o 
coloană de informații se derula pe monitor, tehnicianul ridică 
receptorul şi-i telefonă lui Lenz, aflat în biroul lui. 


Jürgen Lenz era exact aşa cum îl descrisese Ben: zvelt ca 
un ogar, cu păr argintiu, un tip elegant și fermecător. Purta 
un costum perfect croit din flanel gri închis, o cămaşă albă şi 
o cravată de mătase. 

— Ei bine, m-ai avut, zise el, înapoindu-i legitimatia. 

— Poftim? 

— Mi-ai trezit curiozitatea. Mi s-a spus că o femeie din 
aparatul guvernamental american a venit să mă vadă — cum 
aş putea rezista unei asemenea ispite? 

Anna se întrebă cît de multe ştia despre ea. 

— Îți mulțumesc că m-ai primit, răspunse Anna. Sînt într-o 
misiune specială şi anchetez o serie de crime petrecute în 
întreaga lume.. 

— Crime? zise el. Pentru Dumnezeu, ce ți-aş putea spune 
eu despre crime? A 

Anna ştia că avea o singură şansă şi că trebuia să joace 
tare. La cel mai mic semn de slăbiciune, ezitare, nesiguranță, 
jocul s-ar fi sfîrşit. Hotări să se rezume la un singur subiect: 
omuciderile din cadrul Sigma. 

— Toate victimele au avut legături cu o corporație numită 

Sigma, printre ai cărei fondatori s-a numărat şi Gerhard Lenz. 
Am stabilit o legătură directă între morţile respective şi o 
filială a gigantului din industria chimică Armakon, în a cărui 
conducere te afli... 

Spre surprinderea ei, Lenz părea să se fi relaxat, căci 
izbucni în rîs. 

— Domnişoară Navarro, în toți anii aceștia în care am luptat 
împotriva răului făcut de tatăl meu, am fost acuzat de multe 
lucruri teribile — lipsă de loialitate față de familie, lipsă de 
loialitate față de ţară, oportunism, nesinceritate, dar nimeni 
nu m-a acuzat vreodată de crimă! 

Anna ştiuse că Lenz se va purta echilibrat, va fi evaziv, şi 
n-o va înfrunta. Anticipîndu-i reacțiile, îşi pregătise şi replicile. 

— Domnule Lenz, spuse ea, sper că nu conteşti faptul că 
faci parte din conducerea firmei Armakon. 

— E o funcţie pur onorifică. 

— Nu vreau să-ți irosesc timpul. După cum ştii, Armakon 
deţine în secret o mică companie din Philadelphia, numită 
Vortex. 

ÎI privi cu atenţie şi constată că nu părea impresionat de 
spusele ei. 

— Sînt sigur că Armakon deţine multe astfel de companii 
în întreaga lume. Şi ce-i cu asta? 

— Vortex, continuă ea, a inventat şi produce o substanță 
sintetică folosită în cercetarea fundamentală, pentru conexiuni 
moleculare. E o otravă mortală care, injectată în circuitul 
sanguin al unui om,.provoacă moartea, prin stop cardiac şi 
nu poate fi detectată în sînge. 

— Ce interesant, spuse Lenz cu o voce plată. 

— Această toxină a fost găsită în fluidul ocular al cîtorva 
dintre victime. 

— A1 vreun rezultat? 

— Am, spuse ea calm, ţintindu-l cu privirea. 

Dispreţul pe care îl citi în ochii lui o surprinse, dar nu 
cedă. 

— Am dovezi care te leagă direct de acele crime, spuse ea. 

Preţ de o clipă, se auzi doar ticăitul unui ceas. Apoi, Lenz 
bătu din palme mimînd aplauzele. 

— Agent Navarro, îmi aduci nişte acuzaţii teribile. Mi-am 
rupt puţin timp într-o zi extrem de ocupată — timp pe care 
nu-mi pot permite să-l irosesc — crezînd că ne putem ajuta 
unul pe altul într-un anume fel. Poate că vreun prieten de-al 
meu are necazuri, mi-am zis. Poate că cineva are nevoie de 
ajutorul meu. În schimb, dumneata vii aici în ceea ce cred că 
se numeşte „expediție de pescuit“. Se ridică din fotoliu. Mă 
tem că va trebui să pleci. 

Nu aşa repede, ticălosule, gîndi Anna. 

— N-am terminat încă, spuse ea cu o hotărire care îl 
surprinse pe Lenz. 

— Agent Navarro, zău că nu am ce vorbi cu dumneata. 
Corectează-mă dacă greşesc, dar oricine mă vizitează în 
calitate de agent al unei instituții juridice americane e un 
oaspete al țării mele. Dacă doreşti să mă interoghezi în legătură 
cu trecutul tatălui meu, va trebui să ceri permisiunea 
guvernului austriac. Ai făcut asta? | 

— Nu, recunoscu ea, roşind. Dar lasă-mă să-ți explic... 

— Nu, madame, zise el, ridicînd glasul. Lasă-mă pe mine 
s-o fac. Nu mai eşti în serviciul țării dumitale. De fapt, 
dumneata fugi de justiţie. Să punem amindoi cărțile pe masă. 
În investigaţiile dumitale ai depăşit limitele comportamentului 
legal. Secretara mi-a transmis cererea insistentă a unui agent 
american de-a mă vedea. Ea ţi-a verificat identitatea şi a 
descoperit că eşti căutată. Trebuia să te aştepţi la aceste măsuri 
de precauţie. Totuşi, dumneata insişti să mă vezi. Asta mi-a 
trezit curiozitatea. 

— Era ceva ce spărgea monotonia, spuse Anna. 

— Pune-te în situația mea, domnişoară Navarro. Un agent 
american corupt manifestă un interes ciudat față de mine — 
aşa ceva nu se întîmplă în fiecare zi. E firesc să mă întreb: ai 
dat peste cineva sau ceva care constituie o ameninţare pentru 

mine? Ai ignorat ordinele şi-ai venit să-mi vorbeşti despre 
vreo intrigă ostilă mie din cadrul serviciilor americane de 
informații? Ştiu că prin investigațiile noastre privind 
Operaţiunea Agrafa mi-am făcut duşmani în unele cercuri 
americane. Doreai să mă avertizezi în legătură cu o iminentă 
ameninţare? Deci, cum puteam refuza să mă întîlnesc cu 
dumneata. Ştiai că... 

— Ne depărtăm de subiect, interveni Anna. Nici una din... 

Lenz n-o luă în seamă. 

— Aşa că înţelegi ce dezamăgit am fost cînd am priceput 
că veniseşi aici doar ca să-mi arunci nişte acuzații. absurde și 
nefondate. După toate indiciile, nu numai că „al ieşit din 
rezervaţie“, cum le place compatrioţilor dumitale să spună, 
dar ţi-ai ieşit şi din minţi. Arătă spre birou. E suficient să ridic 
receptorul telefonului şi să-l sun pe un prieten de-al meu din 
Ministerul Justiției pentru ca dumneava să fii încredințată 
autorităților americane. 

Vrei luptă, îşi spuse ea,o s-o ai. Nu se va lăsa intimidată. 
Nu, ştiind ce ştia despre el. 

— Ai perfectă dreptate, zise ea. Poţi să iei receptorul 
telefonului şi să faci asta. Însă mă întreb dacă asta ti-ar servi 
interesele. 

Lenz îi întoarse spatele şi.se îndreptă spre ieşire. 

— Domnişoară Navarro, jocurile dumitale stupide nu mă 
interesează. Acum te rog să părăseşti biroul, altfel o să fiu 
obligat să... 

— Chiar înainte de-a veni aici, m-am oprit la biroul local 
al DHL, unde mă aştepta un document. Conţine rezultatele 
unei analize pe care am solicitat-o eu. Trimisesem amprentele 
dumitale, şi-am cerut laboratorului să le identifice. A durat 
mult. Secția noastră de amprente a trebuit să caute îndelung 
pînă să găsească o potrivire. Dar a reuşit. Trase aer în piept. 
Doctore Lenz, ştiu cine eşti de fapt. 

Anna era speriată de propriile vorbe. Ştia că n-avea nici 
un sprijin. 

Lenz se opri brusc, la cîțiva paşi de ieşire, şi închise uşa. 
Cînd se întoarse, chipul lui exprima o furie cumplită. 

R se alătură micului grup de jurnalişti şi cameramani 
adunați în fața Centrului Civic Wiener Stadthalle, o 
construcție masivă, din piatră, unde urma să aibă loc Forumul 
Internaţional pentru Sănătatea Copiilor. La un moment dat 
surprinse privirea unui bărbat burtos, între două virste, 
îmbrăcat într-un trenci ponosit. Ben îi întinse mîna. 

— Sînt Ron Adams, zise el. De la revista American 
Philanthropy. Stai de mult aici? 

— Cam prea de mult, spuse bărbatul, cu un accent 
londonez. Sînt Jim Bowen, de la Financial Times, 
corespondent european şi un nefericit vrednic de milă. 
Redactorul-şef m-a convins să vin aici promițindu-mi că o 
să mănînc şniţele, ştrudele şi tartă Sacher. De două zile 
mă-nviîrt pe-aici sub ploaia asta rece, micile mele economii 
s-au dus pe acadele şi-am ajuns la ultima ţigară. Tot ce avem 
sînt aceleaşi comunicate de presă pe care le trimit prin fax 
la toate birourile. 

— Dar trebuie să fi văzut cîţiva mari granguri învîrtindu-se 
pe-aici. M-am uitat pe lista de invitaţi. 

— Ei bine, asta-i poanta, nu sînt aici. Probabil că, plictisiti 
de program, s-au hotărît cu toţii s-o şteargă într-o scurtă 
vacanţă la schi. Singurii pe care i-am văzut sînt cei de pe 
lista B. 

Marile nume nu erau aici. Oare întrunirea celor din Sigma 
avea loc în altă parte? Ben, era dezamăgit. Să se fi înşelat 
Strasser? Sau el şi Anna făcuseră la un moment dat o 
presupunere greşită? 

— Ceva zvonuri despre unde pierd vremea barosanii? 

Jurnalistul londonez pufni. 

— Pe dracu'. E ca într-unul din cluburile alea de rahat, 

unde tipii cu adevărat tari stau într-o încăpere separată, iar 
încuiaţii se înghesuie într-un ţarc cu fin pe jos. 


Ben reflecta la cele aflate. Era limpede că Jürgen Lenz 
dirija totul şi că adevărata acţiune nu se desfăşura la conferință. 
Răspunsul îl va găsi cu siguranță în activitățile Fundaţiei Lenz. 
Probabil că o abordare indirectă se va dovedi mai eficientă. 
Intors la hotel, începu să dea telefoane, cu ochii pe ceas. Voia 
să adune cît mai multe date înainte de sfîrşitul zilei, cînd el şi 
cu Anna aveau să compare informațiile obținute. | 

— Fundaţia pentru combaterea cancerului, din Austria. 

— Aş dori să vorbesc cu administratorul care se ocupă cu 
strîngerea de fonduri, zise Ben. 

Se auzi un declic, apoi cîteva secunde de muzică. O voce 
de femeie spuse: 

— Schimmel. 

— Frau Schimmel, numele meu e Ron Adams, sînt ziarist 
american şi lucrez la un material despre Jiirgen Lenz pentru 
revista American Philanthropy. 

Prudenta din glasul femeii se transformă în exuberanță. 

— Da, sigur! Cu ce vă pot ajuta? 

— Sînt interesat — mai ales avînd în vedere Forumul 
Internațional pentru Sănătatea Copiilor — să susțin documentat 
generozitatea lui, mărimea ajutorului acordat fundaţiei 
dumneavoastră, implicarea lui, ceva de genul ăsta. 

Intrebarea vagă obținu un'răspuns şi mai vag. Dezamăgit, 
sună la Fundaţia Lenz şi-i ceru unui funcționar mărunt o listă 
cu toate acţiunile de binefacere pe care le finanţau. Nu i se 
puseră întrebări: fiind o instituţie scutită de taxe, fundaţia era 
obligată să dezvăluie toate donațiile primite. 

Ben nu ştia exact ce căuta, dar trebuia să existe o cale de-a 
trece dincolo de fațada creată de Jürgen Lenz, filantropul. 
Părea să nu existe nici o logică în genul de subvenţii pe care 
le acorda Lenz, nici elemente comune, nici vreun principiu 
organizatoric. Cancer-Kosovo-Progeria-Dialogul germano- 
evreiesc? Astea erau cele mai importante. Dacă exista vreo 
legătură, aceasta trebuia descoperită. 

Încă o încercare, îşi zise el, şi pe urmă merg mai departe. 
Se ridică, luă un Pepsi din micul frigider şi reveni la biroul 
din camera de hotel pentru a forma alt număr de pe listă. 

— Bună ziua, Institutul Progeria. 

— Pot să vorbesc cu administratorul care se ocupă cu 
strîngerea de fonduri? 

Trecură cîteva secunde. 

— Meitner. 

— Bună ziua, Frau Meitner. Numele meu e Ron Adams... 

Fără prea mare speranță, rosti întrebările devenite 
standard. Femeia, asemeni celorlalți administratori cu care 
vorbise, era o mare admiratoare a lui Jürgen Lenz. 

— Domnul Lenz e într-adevăr principalul donator, spuse 
ea. Fără el, cred că n-am fi putut rezista. E o boală îngrozitoare 
şi extrem de rară. 

— Nu ştiu nimic despre ea, zise Ben politicos, deşi era în 
criză de timp. 

— In două cuvinte, e vorba despre îmbătrînire prematură. 
Numele întreg e sindromul Hutchinson-Gilford-Progeria. Un 
copil care suferă de boala asta îmbătrîneşte de şapte sau opt 
ori mai repede. La zece ani arată ca un bătrîn de optzeci de 
ani, cu artrită, probleme cardiace şi tot restul. Cei mai mulți 
mor pe la treisprezece ani. 

— Doamne, spuse Ben, sincer îngrozit. 

— Fiind atît de rară, e ceea ce se cheamă o „boală 
năpăstuită'“, asta însemnînd că se obțin foarte puţine fonduri 
pentru cercetare, iar companiile farmaceutice nu sînt interesate 
să găsească un tratament. De-aceea e atît de important ajutorul 
domnului Lenz. 

Companii de biotehnologie... Vortex. 

— De ce. credeţi că domnul Lenz e atît de interesat de 
problema asta? 

Femeia ezită. 

— Cred că ar trebui să-l întrebaţi pe domnul Lenz. 

Ben simți răceala din glasul ei. 

— Dacă ați dori să-mi relatați ceva, neoficial... 


473 


Urmă o pauză, după care femeia spuse pe un ton prudent: 

— Ştiţi cine a fost tatăl lui Jürgen Lenz? 

Era cineva care să nu ştie? 

— Gerhard Lenz, medicul nazist, răspunse Ben. 

— Corect. Neoficial, domnule Adams, mi s-a spus că 
Gerhard Lenz a făcut nişte experimente înfiorătoare pe copii 
ce sufereau de această boală. Fără îndoială că Jiirgen Lenz 
doreşte să îndrepte răul comis de tatăl lui. Dar vă rog să nu 
publicaţi asta. 

— N-o să public, promise Ben. 

Dar dacă Jiirgen Lenz nu e fiul lui Gerhard, de unde 
interesul pentru această cauză? Ce soi de farsă bizară mai e 
şi asta? | 

— Să ştiţi că domnul Lenz îi trimite pe unii dintre copii la 
un sanatoriu particular din Alpii Austrieci, administrat de 
fundaţia sa. 

— Sanatoriu? 

— Da, mi se pare că i se spune „Mecanismul. 

Ben sări ca ars. Mecanismul: locul unde Strasser îi 
trimisese bătrînului Lenz microscoape electronice. Dacă 
Jiirgen era fiul lui Gerhard, însemna că a moştenit proprietatea. 
Oare o folosea într-adevăr ca sanatoriu? 

Adoptă un ton degajat: 

— Şi unde-i asta? 

— In Alpi. Nu ştiu exact unde. N-am fost niciodată acolo. 
E un loc privat, foarte luxos. 

— Aş dori să vorbesc cu un copil care a fost acolo. 

Și să aflu ce se întîmplă în realitate. 

— Domnule Adams, zise femeia pe un ton grav, copiii care 
sînt invitaţi acolo se află de obicei la sfîrşitul scurtei lor vieți. 
Sincer, nu cunosc vreunul care să mai trăiască. Sînt însă sigură 
că vreunul dintre părinți va fi dispus să vorbească cu 
dumneavoastră despre generozitatea domnului Lenz. 


Apartamentul în care locuia familia căutată se afla la etajul 
patru al unei clădiri deprimante, fără lift, din al doisprezecelea 

district al Vienei, o locuință mică şi întunecoasă care mirosea 
a fum stătut de țigară şi a grăsime încinsă. 

După moartea iubitului lor fiu, la vîrsta de unsprezece 
ani, explică bărbatul, divorțase de soția lui. Căsnicia nu 
supraviețuise stresului provocat de boala şi moartea băiatului. 
Lîngă canapea era expusă o fotografie mare, color, a fiului 
lor, Christoph. Era greu să-i ghiceşti vîrsta; putea să fi avut 
opt sau optzeci de ani. Era complet chel, avea un cap mare 
cu o faţă mică şi ochi bulbucaţi. 

— Fiul meu a murit la sanatoriu, spuse bărbatul cu ochii 
plini de lacrimi. Doctorul Lenz e un om foarte generos. Mă 
bucur că Christoph a murit fericit. 

— L-ai vizitat vreodată pe Christoph acolo, la Mecanism? 

— Nu, părinții nu au voie. De problemele de sănătate ale 
copiilor se ocupă o echipă de medici specialişti. Mi-a trimis 
ilustrate. 

Se ridică şi se întoarse după cîteva minute cu o vedere. 
Scrisul era lăbărţat, ca de copil. Ben întoarse cartea poştală şi 
văzu fotografia color a unui munte sub care scria: 
SEMMERING. 

Văduva lui Lenz pomenise de Semmering. Strasser vorbise 
despre clinica de cercetări a lui Gerhard Lenz din Alpii 
Austrieci. 

Probabil că se afla în acelaşi loc — Semmering. 

Trebuia s-o găsească imediat pe Anna. 


Stabiliseră să se întîlnească la hotel, nu mai tîrziu de ora 
şapte. 

Dacă nu reușea să se întoarcă pînă atunci, Anna urma să-l 
sune. În caz că nu putea s-o facă, stabiliseră să se întîlnească 
la ora nouă, la Schweizerhaus, în Prater. 

Era ora opt şi Ben nu primise nici un mesaj. Chiar dacă 
Lenz acceptase s-o primească, ea n-avea de ce să rămînă. la 
fundație mai mult de'o oră sau două. Trecuseră douăsprezece 
ore de cînd Anna plecase, şi Ben era îngrijorat. 

La ora opt şi treizeci de minute, el plecă la Schweizerhaus. 

Restaurantul era renumit pentru friptura din pulpă de porc 
cu sos de muştar şi hrean. Ben se aşeză la o masă liberă şi 
comandă Budweiser, o bere cehească. 

Incercă să se calmeze, dar se gîndea doar la Anna şi la ce 
1 se putuse întîmpla. 

Se făcuse ora zece, şi ea nu apăruse. Sună la hotel. Anna 
nu venise şi nici nu lăsase vreun mesaj. 

Comandă cina pentru doi, dar cînd chelnerul aduse 
mîncarea, Ben nu fu în stare să se atingă de ea. 


Pe la miezul nopții se întoarse la hotel. Încercă să citească 
ceva, dar fu incapabil să se concentreze. Adormui îmbrăcat, 
cu toate luminile aprinse și se trezi de mai multe ori, constatînd 
de fiecare dată că Anna nu venise. 


Se trezi pe la trei. Încercă să aţipească din nou, dar nu 
reuşi. Îl chinuia certitudinea că nu putea face nimic ca să dea 
de urma el. 

La ora şâpte, ametit şi dezorientat, sună la recepție pentru 
a cincea oară, ca să verifice dacă nu cumva Anna îi lăsase un 
mesaj. Făcu un duş, se bărbieri şi comandă micul dejun. 

Era sigur că Annei i se întimplase ceva. Altfel l-ar fi sunat. 

Bău cîteva ceşti de cafea, apoi se strădui să mănînce un 
corn tare. | 

Incet, încet teama îl copleşi. 


Pe Wâăhringer Strasse exista un „Internet Cafe“, unul din 
multele menționate în cartea de telefon a Vienei. Acesta se 
numea „Internet Bar/Kaffehaus“ şi se dovedi a fi o încăpere 
intens luminată, cu cîteva computere Maclntosh aşezate pe 
mese mici, rotunde, şi cu o maşină pentru cafea espresso. 
Podeaua era clisoasă şi locul mirosea a bere. Treizeci de 
minute de acces la Internet costau cincizeci de şilingi austrieci. 

Scrise cuvîntul Semmering în mai multe sisteme de căutare, 
însă de fiecare dată dădu peste aceleaşi informaţii: stațiuni de 

schi, hoteluri şi descrieri gen „cameră de comerţ“ ale unui sat 
şi ale unei stațiuni de schi din Alpii Austrieci, aflate la nouăzeci 
de kilometri de Viena. 

Disperat, conştient că poate comite o eroare teribilă, găsi 
un telefon public şi sună la Fundaţia Lenz, ultimul loc unde 
ştia că se dusese Anna. Era o nebunie, o absurditate să întrebe 
acolo, dar ce altceva avea de făcut? 

Ceru biroul lui Jiirgen Lenz, apoi o întrebă pe secretara 
acestuia dacă fusese pe-acolo o femeie cu numele Anna 
Navarro. 

Femeia păru să recunoască numele Annei, dar în loc să-i 
răspundă la întrebare, îi ceru să se prezinte. Ben îi spuse că 
era „attaché“ la Ambasada americană și îi dădu un nume fals. 

— Doctorul Lenz mi-a spus să vă cer numărul de telefon. 
O să vă sune el mai tîrziu. 

— Voi lipsi de la birou toată ziua. Aş dori să vorbesc acum 
cu doctorul Lenz, spuse el. 

— Doctorul Lenz nu e disponibil. 

— Ştiţi cumva cînd o să fie liber? E important să stăm de 
vorbă. 

— Doctorul Lenz nu e la birou. 

— In regulă, am numărul lui de-acasă, o să încerc acolo. 

Secretara ezită. 

— Doctorul Lenz nu e în Viena, spuse ea. 

— Nu e în Viena, repetă Ben. Ambasadorul mi-a cerut să 
vorbesc cu el. E o chestiune foarte urgentă. 

— Doctorul Lenz a plecat cu o delegaţie a Forumului 
Internaţional pentru Sănătatea Copiilor într-un turneu la unele 
dintre proprietăţile noastre. Dacă domnul ambasador dorea 
să-l însoţească, era prea tirziu. 

Prea tirziu. 

După o pauză, secretara zise: 

— Sigur puteți fi găsit la numărul de telefon al Ambasadei 
americane? 

Ben întrerupse convorbirea. 

j lie spre Semmering părăsi gara Südbahnhof la cîteva 
minute după ora nouă. Ben păstrase camera de la hotel. 

Purta jeanşi, bascheţi şi un hanorac călduros. Călătoria 
de nouăzeci de kilometri avea să fie scurtă. 

Trenul se năpustea în tuneluri lungi şi ocolea, pe deasupra, 
abruptele trecători montane. Trecea lin pe lîngă pămînturile 
înverzite, în pantă, ale fermelor, pe lîngă clădirile din piatră 
cu acoperișuri roşii, în spatele cărora se înălțau munţii cenușii, 
peste viaducte înguste şi traversa uluitoare defilee din calcar. 

. Compartimentul aproape gol era scăldat într-o lumină 
chihlimbarie. Ben se gîndea la Anna Navarro care se afla în 
pericol. Era sigur de asta. Considera că o cunoştea suficient 
de bine ca să fie încredințat că ea n-ar fi dispărut fără să-l 
anunţe. Fie se dusese pe neașteptate într-un loc de unde nu 
putea suna, fie fusese dusă cu forța undeva. 

Dar unde? 

După ce se reîntîlniseră la hotelul din Viena, petrecuseră 
mult timp discutînd despre Lenz. Ben îşi amintea ce biiguise 
văduva lui Gerhard Lenz: De ce te-a trimis Lenz? Ai venit 
aici de la Semmering? Strasser le spusese că trimisese 
microscoape electronice la o clinică veche din Alpii Austrieci, 
cunoscută drept Mecanismul. 

Dar de ce Semmering o înfricoşa atît de tare pe bătrînă? 

Anna era hotărîtă să localizeze acea clinică din Alpi, unde 
spera să găsească răspunsuri la întrebările ce şi le puneau. 

Poate că plecase să caute locul numit Mecanismul, îşi zise 
Ben. 

Studie harta regiunii Semmering-Rax-Schneeberg, pe care 
o luase de la Viena înainte de a pleca, şi încercă să ticluiască 
un plan. Din păcate nu ştia unde era clinica sau laboratorul 
de cercetări, deci nu putea plănui cum să pătrundă acolo. 

Gara din Semmering era o clădire modestă cu două etaje, 
în faţa căreia se aflau o bancă şi un automat pentru Coca- 

Cola. Cînd cobori din tren, constată că bătea un vînt înghețat; 
diferența de temperatură dintre Viena şi Alpii Austrieci era 
semnificativă. După cîteva minute de urcuş pe drumul abrupt 
Şi şerpuit ce ducea spre tîrg, urechile şi obrajii îl usturau din 
cauza frigului, 

In timp ce mergea, începu să aibă îndoieli: Ce naiba fac? 
se întrebă în gînd. Dacă Anna nu-i aici? 

Semmering era un sat mic, cu Gasfhauses şi hanuri, 
aşezate pe partea sudică a unui munte. Deasupra lor se aflau 
cîteva hoteluri de lux şi sanatorii. Spre nord era Höllental, 
Valea Diavolului, un defileu adînc, săpat în piatră de rîul 
Schwarza. E 

Pe Hochstrasse era un mic birou turistic, administrat de o 
tînără femeie. 

Ben îi spuse că voia să cunoască regiunea şi îi ceru o 
hartă mai detaliată. Femeia îi dădu una şi petrecu mult timp 
indicîndu-i traseele cele mai pitoreşti. 

— Puteţi merge, dacă doriţi, de-a lungul vechii căi ferate 
Semmering, de unde aveţi o vedere panoramică. Vă puteți 
opri Şi într-un loc minunat, care a inspirat imaginea de pe 
vechea bancnotă de douăzeci de şilingi. Şi mai e o privelişte 
magnifică a ruinelor castelului Klamm. 

— Serios? făcu Ben, simulînd interesul, apoi adăugă într-o 
doară: Mi s-a spus că e un fel de clinică particulară celebră 
pe-aici, într-un vechi Schloss. Mecanismul, parcă aşa-i zice. 

— Mecanismul? spuse ea nedumerită. 

— O clinică particulară — mai degrabă un laborator de 
cercetări, un institut științific, un sanatoriu pentru copii 
bolnavi. 

Un licăr scurt de recunoaştere păru să apară în ochii femeii, 
însă ea dădu din cap dezolată. 

— Nu ştiu despre ce vorbiti, domnule, îmi pare rău. 

— Cineva mi-a spus că această clinică aparţine unui doctor, 
Jürgen Lenz... 

— Imi pare rău, repetă ea, cam prea repede, devenind brusc 
rezervată. Nu există o asemenea clinică. 

Ben cobori pe Hochstrasse pînă cînd ajunse la ceea ce 
părea să fie o combinaţie de Gasthaus şi cîrciumă. În față era 
aşezată o tablă neagră deasupra căreia era o reclamă verde 
pentru berea Wieninger. Sub ea era scris: Herzlich 
Willkommen — Un sincer bun venit. Specialitățile zilei erau 
menţionate cu litere groase, scrise cu cretă. 

Localul era întunecos şi mirosea a bere. Trei bărbaţi voinici 
stăteau la o mică masă de lemn şi beau bere din halbe de 
sticlă. Ben se apropie de ei. 

— Caut un Schloss care adăposteşte o clinică de cercetări 
medicale deţinută de un om pe nume Jiirgen Lenz. Vechiul 
Mecanism. 

Bărbații îl priviră bănuitori. Unul dintre ei le murmură 
ceva celorlalţi, care-i răspunseră tot în şoaptă. Ben auzi „Lenz“ 
ŞI „Klinik “. 

— Nu, nu-i pe-aici. 

Ben sesiză reținerea oamenilor. Era convins că-i ascundeau 
ceva, aşa că strecură pe masă cîteva bancnote de o mie de 
şilingi. N-avea timp de subtilități. 

— În regulă, multumesc, zise el, dînd să plece. Pe urmă, ca 
şi cum uitase ceva, se întoarse. Uite ce e, dacă vreunul dintre 
vol are prieteni care ştiu ceva despre clinica asta, spuneți-le 
că o să plătesc pentru informaţii. Sînt întreprinzător american 
şi caut nişte oportunităţi pentru investiţii. 

Părăsi cîrciuma şi rămase cîteva clipe în fața clădirii. Cîţrva 
bărbaţi în jeanşi şi jachete din piele trecură pe lîngă el, vorbind 
ruseşte. N-avea rost să-i întrebe. 

După cîteva secunde, simţi o bătaie pe umăr. Era unul 
dintre bărbaţii din local. 

— la zi, cît vrei să plăteşti pentru informaţia asta? 

— Dacă informaţia e corectă, două mii de șilingi. 

Bărbatul privi în jur pe furiş. 

— Mai întîi banii, te rog. 

Ben îl privi o clipă, apoi îi întinse două bancnote. Omul îl 
conduse cîțiva metri pe drum, şi arătă spre muntele cu pante 

abrupte. Aşezat pe o latură a virfului acoperit de zăpadă şi 
înconjurat de un pîlc compact de brazi plini de omăt se află un 
vechi castel medieval, cu o fațadă barocă şi un turn cu ceas. 

Semmering. 

Clinica unde consilierul științific al lui Hitler, Josef Strasser, 
trimisese echipament sofisticat, cu multe decenii în urmă. 

Locul unde Jürgen Lenz invitase cîțiva copii norocoși, 
afectaţi de o boală teribilă. 

Castelul pe care — punînd laolaltă ceea ce ştia el cu ceea 
ce-i spusese secretara lui Lenz — o delegaţie de lideri şi 
demnitari din întreaga lume venise să-l viziteze. 

Poate că tot acolo se afla şi Anna. Trebuia să încerce, să 
se convingă. 

Mecanismul era de departe cea mai mare proprietate din 
zonă. 

— Magnific, spuse Ben încet. Cunoşti pe cineva care a 
fost înăuntru? 

— Nu. Nimeni n-are voie. E un loc foarte discret, nu poti 
intra acolo. 

— N-au angajat pe nimeni din localitate? 

— Nu. Toţi lucrătorii sînt aduşi cu elicopterul de la Viena 
şi locuiesc la castel. Există şi un heliport, îl poţi vedea dacă te 
uiţi mai atent. 

— Ce fac acolo, ştii? 

— Am auzit cîte ceva. 

— De exemplu? 

— Fac lucruri ciudate, spune lumea. Poţi vedea copii cu 
înfățişări ciudate care sînt aduşi în autobuze. 

— Ştii cine e stăpînul? 

— Cum ziceai, Lenz ăsta. Tatăl lui a fost ii 

— De cînd e proprietar? 

— De mult timp. Mi se pare că tatăl aj a obținut 
proprietatea după război. În timpul războiului, Schloss a 
fost folosit de nazişti drept comandament. I se spunea 
Schloss Zerwald — ăsta-i numele din Evul Mediu al 
Semmeringului. A fost construit de unul dintre prinții 

Esterházy în secolul şaptesprezece. La sfîrşitul secolului 
trecut a fost o vreme... cum ziceţi voi... abandonat, pe urmă, 
timp de douăzeci de ani, a existat o fabrică de ceasuri acolo. 
Bătrînii de pe-aici încă-i mai zis Uhrwerken. Cum ziceţi 
Voi...? 

— Mecanismul. Ben scoase altă bancnotă de o mie de 
şilingi. Vreau să-ţi mai pun cîteva întrebări. 


Silueta unui bărbat se profila amenințător deasupra ei, un 
bărbat într-un halat alb, al cărui chip îl vedea cînd limpede, 
cînd estompat. Avea părul cărunt şi vorbea încet, ba chiar 
zîmbea. 

Se întrebă ce se întîmplase cu ea de nu se putea ridica în 
capul oaselor: avusese un accident? Făcuse un infarct? O 
copleşi panica. 

Auzi: ... să fim nevoiţi să-ți facem asta, dar zău că n-am 
avut de ales. 

Omul vorbea cu accent german ori elvețian. 

Unde mă aflu? Pe urmă: tranchilizant disociativ... Cineva 
vorbea în engleză cu ea, cu accent central-european. ȘI: ... cir 
de confortabil cu putință în timp ce așteptăm eliminarea 
kelaminei din organismul dumitale. 

Incepu să-şi amintească. Locul în care se afla era blestemat, 
un loc care-i trezise cîndva curiozitatea, dar în care îşi dori să 
nu fi ajuns. 

Îşi amintea vag de o luptă, de faptul că fusese înșfăcată de 
cîțiva bărbaţi puternici, şi iai cu ceva ascuţit, dar nimic 
mai mult. 

Bărbatul cu păr cărunt, pe care acum îl percepea ca pe un 
om foarte rău, plecase. Anna închise ochii şi cînd îi deschise 
din nou constată că era singură. Mintea i se limpezise. O 
durea tot corpul şi îşi dădu seama că era legată de pat. Se 
ridică atît cît îi permise cureaua petrecută peste piept şi 
constată că era legată de mîini și picioare de un pat de spital 
cu centuri medicale din poliuretan, folosite în spitalele 
psihiatrice pentru cei mai violenti pacienţi. 

La încheieturi avea cătuşe. Braţele o dureau şi avea julituri, 
dovadă că se luptase din răsputeri. 

Centurile aveau un cod de culori: roșii pentru încheieturi, 
albastre pentru glezne. Erau produse mai recent decît cele 
din piele pe care le folosise ea la antrenamente, însă era sigură 
că încuietorile nu se modificaseră. Cheia, îşi aminti ea, era 
mică şi plată, fără dinți, dreaptă pe o latură, şi curbată pe 
cealaltă. 

Işi aminti că toate centurile de spital puteau fi desfăcute 
uşor cu o agrafă pentru hîrtie sau ceva asemănător — o bucată 
de sîrmă dreaptă şi rigidă. 

Intinse gîtul într-o parte şi examină masivul aparat de 
anestezie aflat lîngă patul ei. În partea opusă, văzu căruciorul 
metalic, aflat la doar cîțiva paşi. 

Avea opt sertare. Deasupra erau risipite instrumente 
medicale, bandaje, forcepsuri, foarfece, dar exista şi o cutie 
cu ace de siguranţă sterilizate. Din păcate, n-avea cum să 
ajungă acolo. 

Incercă să-şi miște corpul spre stînga, spre căruciorul 
lucios, sperînd să-şi slăbească legăturile, dar nu reuşi. Se mişcă 
din nou spre stînga, de astă dată cu o smucitură bruscă, dar 
fără rezultat. Se mişcă însă patul. Trebuia să fie pe roți, îşi 
zise ea. 

Rofi. 

Rămase liniştită o clipă, pentru a asculta dacă nu se auzeau 
cumva pași. Apoi se mişcă din nou sub centuri şi simţi că 
patul se deplasează încă trei sau patru centimetri. 

Incurajată, se mișcă din nou. Patul pe roți se deplasă încă 
puțin, dar căruciorul i se părea la fel de departe. 

Se odihni o clipă, cu ceafa înțepenită de durere, apoi îşi 
adună toate forțele şi, încercînd să ignore distanţa pînă la 
cărucior, se smuci sub centuri cîştigînd încă doi centimetri. 

Doi centimetri din mai multe zeci erau ca un singur pas în 
maratonul de la New York. : 

Auzi paşi pe hol şi glasuri tot mai puternice. Anna 
încremeni, dar vocile se depărtară. 

Un salt spre stînga şi patul se mai deplasă cu vreo patru 
centimetri. 

Nu voia să se gîndească la ce va face o dată ajunsă la 
cărucior. Trebuia să acționeze pas cu pas. Cîte doi centimetri 
odată. Încă vreo doi-trei centimetri. Căruciorul se afla la 
maximum treizeci de centimetri. Se smulse din nou şi mai 
cîştigă doi centimetri, în clipa în care bărbatul cu păr cărunt 
intra în cameră. 

Jiirgen Lenz, cum îşi zicea. 

Jiirgen-Lenz-care-nu-era-Jiirgen-Lenz, gîndi Anna. 

proape de capătul străzii, Ben găsi un magazin cu 

articole sportive bine aprovizionat. Inchirie o 
pereche de schiuri de fond şi întrebă unde ar putea închiria 
o maşină. 

„Nicăieri, pe o rază de mai mulți kilometri“, i se răspunse. 

Lîngă magazin era parcată o motocicletă BMW, veche și 
uzată, dar încă în funcțiune. Căzu la învoială cu tînărul care 
administra magazinul şi o cumpără. 

Cu schiurile legate la spate, Ben parcurse trecătoarea 
Semmering, şi ajunse la un drum de țară îngust care şerpuia 
printr-un defileu pînă la Castel. Pămîntul era îngheţat şi 
brăzdat de făgaşe — fapt ce dovedea că pe-acolo trecuseră 
recent camioane şi alte vehicule grele. 

După ce reuşi să urce vreo patru sute de metri, ajunse la 
un indicator roşu pe care scria BETRETEN VERBOTEN- 
PRIVATBESITZ: Trecerea interzisă — Proprietate privată. 

Dincolo de indicator se afla o barieră, al cărui braț era 
vopsit în galben şi negru cu vopsea reflectorizantă. Părea să 
fie manevrată electronic, dar Ben reuşi să sară peste ea şi să 
tragă motocicleta pe dedesubt. 

Nu se întimplă nimic, nu se auzi nici un semnal de alarmă. 

Îşi continuă urcuşul prin pădurea deasă, acoperită de 

zăpadă şi, după cîteva minute, ajunse la un zid de piatră înalt, 
crenelat, de curînd restaurat. 

Deasupra zidului la cîțiva zeci de centimetri era întins un 
fir de sîrmă. De la distanță aproape că nu se vedea. Ben merse 
de-a lungul zidului cîţiva zeci de metri, pînă cînd ajunse la 
ceea ce părea să fie poarta principală, din fier forjat. Privind 
mai atent, Ben îşi dădu seama că fierul era de fapt otel și că în 
spate se întindea un paravan din țesătură metalică. Era o 
măsură de maximă protecție, menită să, împiedice accesul 
intruşilor. | 

Oare reuşise Anna să pătrundă înăuntru? Şi dacă da, era 
ținută prizonieră? 

Drumul de țară se sfîrşea după alte cîteva sute de metri de 
la poartă. Mai departe era doar zăpada neumblată, 
scînteietoare. Parcă motocicleta, îşi puse schiurile şi porni 
prin zăpadă, ţinîndu-se aproape de zid. Intenţiona să studieze 
întregul perimetru al proprietăţii, în speranţa de-a descoperi 
o breșă în sistemul de securitate. 

Zăpada moale şi groasă îi îngreuna deplasarea. 

Solul de lîngă zid era acum mai ridicat, şi Ben reuşi să 
privească peste gard. 

Lumina orbitoare reflectată de zăpadă îl obliga să-şi 
mijească ochii, dar reuşi să distingă conturul Castelului, o 
clădire din piatră, întinsă mai mult pe orizontală decît pe 
verticală. Apoi observă doi gardieni în uniformă, înarmați cu 
pistoale mitralieră, care patrulau pe teritoriul proprietăţii. 

Orice s-ar fi întîmplat între acele ziduri nu era doar 
cercetare ştunţifică. _ 

Apoi văzu ceva ce îl şocă profund. Intr-o zonă 
împrejmuită, zeci şi zeci de copii zdrențăroși se plimbau în 
cerc. Se întrebă cine erau şi de ce se aflau acolo. 

Putea să jure că acolo nu era un sanatoriu. Copiii păreau 
prizonieri. 

In interior, lîngă zid, văzu o suprafață îngrădită de mărimea 
unui cvartal de blocuri din oraș. Pe ea erau ridicate mai multe 
corturi mari, de tip militar, pline cu copii. Corturile înlocuiseră 
cocioabele, iar locuitorii săi erau probabil copii din vreo ţară 

est-europeană. Gardul de oțel care împrejmuia locul avea pe 
marginea de sus colaci de sîrmă ghimpată. 

Priveliştea era stranie. Lui Ben nu-i venea să creadă. Privi 
încă o dată. Da. Erau copii, unii de grădiniță, alții adolescenţi, 
netunşi ŞI cu aspect neîngrijit, fumînd şi strigînd unul la altul. 
Văzu şi nişte fete cu baticuri pe cap, îmbrăcate cu haine 
sărăcăcioase. 
~ Ben îşi aminti de reportajele filmate despre asemenea 
oameni. Oricine-ar fi fost, de oriunde veneau, aveau aerul 
inconfundabil al copiilor săraci, alungaţi de război din casele 
lor — refugiați bosniaci, oameni care fugiseră de conflictele 
din Kosovo şi Macedonia, poate chiar etnici albanezi. 

Adăpostea Lenz refugiați de război pe terenul clinicii sale? 

Jürgen Lenz, filantropul, cel care alina suferințele copiilor? 

Putin probabil. 

Locul nu prea arăta a adăpost. Copiii înghesuiți în corturi, 
îmbrăcați nepotrivit, îngheţînd de frig şi gardienii înarmați 
sugerau mai degrabă un lagăr de prizonieri. 

Auzi un strigăt venind din tabără, vocea unui adolescent. 
Cineva de-acolo îl zărise. Tipătul fu curînd urmat de altele. 
Nefericitii aceia îi făceau semne cu mîna, chemîndu-l, sperînd 
că vor fi eliberati. 

Îi cereau ajutorul. Îl considerau un salvator, cineva de 
afară care-l putea ajuta să scape. 

Apoi, se auzi un răcnet din altă direcție, şi unul dintre 
gardieni îndreptă arma spre el, făcîndu-i semn să plece. 

Amenințarea era clară: pleacă de lîngă proprietatea privată 
sau tragem. 

Auzi o rafală, se întoarse şi văzu mai multe gloanţe înfipte 
în zăpadă, la cîţiva paşi în stînga lui. 

Gardienii nu glumeau. 

Copiii erau prizonieri. Dar Anna? 

Doamne, sper să fie bine. Sper să fie în viaţă. 

Nu ştia dacă să se roage ca Anna să fie înăuntru... ori 
să-şi dorească să nu fie. 

Ben se întoarse şi începu să coboare pe drumul de munte, 

— Ei, văd că ţi-ai revenit, zise Lenz, zîmbind prietenos. 
Poate că acum o să-mi spui cui i-ai dezvăluit adevărata mea 
identitate. 

— Du-te-n mă-ta, spuse Anna. 

— Cred că n-o voi face, zise el calm. De îndată ce ketamina 
o să-şi înceteze efectul — se uită la ceasul de aur de la mînă —, 
ceea ce se va întîmpla peste o jumătate de oră, o să fii injectată 
intravenos cu vreo cinci miligrame dintr-un opiaceu puternic, 
numit versed. 

Anna îl privi indiferentă. 

— Cinci miligrame e doza potrivită pentru a te relaxa, fără 
a-ți afecta reacțiile. O să te simţi puţin agitată, dar asta trece 
în vreo zece secunde. Pe urmă orice nelinişte o să te 
părăsească. E o senzaţie minunată. Lenz îşi înclină capul 
într-o parte. Dacă ţi-am injecta deodată drogul ăsta, ai înceta 
să respiri şi, foarte probabil, ai muri. Aşa că trebuie să-l 
administrăm lent, timp de opt-zece minute. Nu vrem să ţi se 
întîmple nimic rău. 

În pofida calmului indus pe cale chimică, Anna era teribil 
de speriată. 

— Mai curînd o să fii găsită moartă în mașina închiriată — 
altă victimă a şofatului sub influenţa alcoolului... 

— N-am închiriat niciodată o maşină, bolborosi ea. 

— Ba da, ai închiriat. Sau mai degrabă a fost închiriată 
pentru dumneata, folosindu-se cartea de credit. Ai fost arestată 
aseară într-un oraş vecin. Alcoolemia dumitale a fost de doi 
virgulă cinci la mie. Ai fost ținută peste noapte într-o celulă, 
apoi eliberată. Dar ştii cum e cu băutorii înveteraţi — nu se 
învaţă minte niciodată. 

Anna nu răspunse. Încerca, disperată, să găsească o cale 
de ieşire din labirint. Trebuia să existe fisuri în planul lui, dar 
unde? 

Lenz continuă: 

— Vezi dumneata, versed e cel mai sie stii ser al adevărului 
inventat vreodată. Toate drogurile pe care le-a încercat CIA 

n-au avut nici un efect. Cu o doză corectă de versed, o să 
devii atît de liberă de inhibitii, încît o să-mi spui tot ce vreau 
să ştiu. Şi, după aceea, n-o să-ţi mai aminteşti nimic. O să 
vorbeşti lucidă fiind, dar din clipa în care o să fii trecută pe 
perfuzie, n-o să-ţi mai aminteşti ce s-a întîmplat. E ceva de-a 
dreptul remarcabil. 

In cameră intră o infirmieră împingînd un cărucior cu 
instrumente medicale — tuburi, tensiometre, seringi. O privi 
bănuitoare pe Anna în timp ce umplea cîteva seringi din nişte 
fiole mici, aplicîndu-le apoi nişte etichete. 

— Ea e Gerta, infirmiera-anestezistă. E una dintre cele mai 
pricepute. Eşti pe mâini bune. 

Lenz îi făcu Annei un semn de salut cu mîna şi părăsi 
încăperea. 

— Cum te simţi? întrebă Gerta într-o doară, în vreme ce 
atîrna o pungă cu lichid limpede pe stativul pentru perfuzii 
din stînga patului. 

— Destul de... amețită... zise Anna şi vocea 1 se stinse. 
Apoi închise ochii. 

In realitate, era foarte atentă deoarece își făcuse un plan. 

Gerta trebăluia pe masă, apoi zise: 

— In regulă, o să mă întorc. Doctorul vrea să aştepte pînă 
se elimină ketamina din organismul dumitale. Dacă începem 
acum cu versed-ul, s-ar putea să nu mai respiri. Oricum, 
trebuie să mă duc în laborator. Sonda asta nu-i bună. Infirmiera 
ieşi şi închise uşa în urma ei. 

Anna deschise ochii şi îşi mişcă trupul spre stînga, 
aruncîndu-şi braţele încătuşate în aceeaşi direcție. Era o 
mişcare pe care începea s-o stăpinească. Patul păru să se 
deplaseze cîţiva centimetri spre cărucior. Repetă mişcarea şi 
ajunse lîngă el. Se ridică atât cît îi permitea centura şi își apăsă 
fata pe tabla rece a căruciorului. Cu colțul ochiului stîng, zări 
acele de siguranţă folosite la prinderea bandajelor, într-o pungă 
pătrată, sterilizată, la trei sau patru centimetri distanță. Prea 
departe. Dacă îşi întindea gâtul spre stînga cît de mult putea, 
avea o şansă. Tendoanele şi muşchii de la ceafă se 

încordaseră într-atît, încît începură să tremure. Durerea 
deveni chinuitoare. 

Apoi, ca un copil răutăcios, îşi scoase limba cît putut de 
tare. In cele din urmă îşi lăsă limba pe suprafaţa căruciorului, 
de parcă ar fi fost lopata unui mecanic de locomotivă. Atinse 
plasticul pachetului şi îşi retrase încet capul, trăgînd pachetul 
de ace la margine pînă reuşi să-l apuce cu dinții. Auzi nişte 
paşi apropiindu-se de uşă. 

Anna se lăsă pe spate în pat, avînd sub limbă micul pachet 
cu ace. Infirmiera intră şi se îndreptă spre pat. ` 

— Da, spuse Gerta, ketamina provoacă greață uneori. Văd 
că te-ai trezit. 

Anna gemu şi închise ochii. Încercă să respire regulat. 

După cîteva minute, Gerta părăsi iarăşi încăperea şi închise 
încet uşa în urma el. 

Anna ştia că avea să se întoarcă mai curînd de astă dată. 
Scuipă pachețelul care ateriză exact pe dosul palmei stîngi. 
Işi mişcă amîndouă mîinile şi întinse arătătorul mîinii drepte, 
trăgînd pachetul cu ace în pumn. Acţiona cu îndemînare. Ştia 
ce avea de făcut fiindcă deschisese nu o dată încuietori 
asemănătoare. Ambalajul se desfăcu mai greu, însă reuşi să 
scoată acul din siguranţa lui. 

Mai întîi cătuşa stîngă. Vîri acul în încuietoare, împinse 
bolţurile din interior spre stînga, apoi spre dreapta, şi 
încuietoarea cedă. A 

Mîna stîngă era liberă! Jubila. Işi eliberă mîna dreaptă, 
apoi centura de siguranţă Uşa se deschise din nou cu un scîrțiit 
uşor. Gerta se întorsese. 

Anna îşi vîri rapid mîinile în cătuşele de poliuretan şi 
închise ochii. Gerta se apropie de pat. 

— Te-am auzit mișcîndu-te. 

Anna deschise ochii. Avea privirea rătăcită. 

— Gata, zise Gerta amenințător. Am impresia că te prefaci. 
Va trebui să ne asumăm riscul. 

Doamne, nu. 

Infirmiera legă un garou de cauciuc pe braţul stîng al Annei. 

Cînd vena ieşi în relief, introduse acul intravenos, apoi se 
întoarse cu spatele ca să potrivească robinetul ce regla debitul 
lichidului. Cu o mișcare rapidă, Anna își trase mîinile din 
cătuşele desfăcute şi încercă să-şi scoată garoul fără să facă 
zgomot, dar Gerta auzi plesnitura cauciucului şi se întoarse. 
Anna se ridică brusc în pat atît cît îi permitea centura de la piept 
și prinse gitul infirmierei cu o mînă, în timp ce cu cealaltă îi 
încolăcistrîns tubul de cauciuc în jurul gitului. Se auzi un scîncet. 

Gerta dădu din miîini, le duse la gît, încercă să-şi vire 
degetele sub garou, dar nu reuşi, şi începu să se zvîrcolească 
înnebunită. Faţa i se învineţi şi încetă să se zbată. Îşi pierduse 
probabil cunoştinţa. 

Anna acţionă rapid: îi puse infirmierei un căluş în gură 
şi-o legă cu cătuşele de bara patului. Apoi îşi desfăcu legăturile 
de la glezne, se dădu jos din pat şi o legă pe Gerta şi de 
aparatul pentru anestezie care era greu de mişcat. 

Scoase inelul cu chei de la centura infirmierei şi se uită 
spre cărucior. Acesta era plin de „arme“. Luă o mînă de ace 
hipodermice şi cîteva fiole mici cu diverse medicamente. 

Într-un dulap atîrnau două jachete albe de medic. Îmbrăcă 
una dintre ele, îndesă „armele“ în ambele buzunare şi ieși din 


încăpere. 


rhiva regiunii Semmering ocupa o mică încăpere de 
la subsolul unei clădiri în stil bavarez. Se aflau acolo 
şiruri de fişete verzi. 

— Castelul Zerwald nu e accesibil publicului, zise pe un 
ton categoric femeia cu păr alb care conducea biroul. Face 
parte din Clinica Semmering. E strict pfivată. ` 

— Inteleg, spuse Ben. De fapt, mă interesează vechile hărți. 

După ce Ben continuă să-i explice că era istoric și studia 
castelele din Germania şi Austria, ea arboră o mină vag 
dezaprobatoare, de parcă tocmai mirosise ceva urit, dar îi 
ordonă tînărului ei asistent să scoată harta proprietății dintr-unul 
din sertarele de pe peretele lateral al camerei. 

Harta fusese tipărită la începutul secolului nouăsprezece. 
Deţinătorul terenului era identificat sub numele J.Esterhâzy. 
O enigmatică serie de marcaje străbătea parcela. 

— Ce sînt astea? întrebă Ben, arătînd semnele. 

Bătrîna se încruntă. 

— Peşterile, spuse ea. Peşterile de calcar din munte. 

Peşteri. Poate le va putea folosi. 

— Peşterile străbat proprietarea de la Castel? 

— Bineînţeles, zise femeia iritată. 

Incercînd să-şi stăpînească entuziasmul, Ben întrebă: 

— Puteţi să-mi faceţi o copie a acestei hărți? 

— Vă costă douăzeci de şilingi. 

— În regulă, spuse el. Mai am o rugăminte: există pe undeva 
un plan al castelului? 


Tînărul de la magazinul de articole sportive privea harta 
proprietăţii de parcă ar fi fost o problemă insolubilă de algebră. 
Cînd Ben îi spuse că marcajele indicau o reţea de peşteri, el 
îşi aminti. 

— Da, vechile peșteri trec chiar pe sub castel, zise el. Mi 
se pare că exista chiar o intrare în Castel din peşteri. S-ar 
putea ca acum să fie blocată. 

— Ai fost vreodată în peşterile alea? 

Tînărul îl privi speriat. 

— Nu, sigur că nu. 

— Ştii pe cineva care-a fost? 

— Ja, cred că da, spuse el după o clipă de gîndire. 

— Crezi că ar fi dispus să mă ducă acolo, să fie ghidul meu? 

— Mă îndoiesc. 

— Poţi să întrebi? 

— O să întreb, dar nu vă faceți prea mari speranţe. 


O jumătate de oră mai tîrziu în magazin intră un bărbat 
de aproximativ şaptezeci de ani, scund şi vînos, cu urechile 
ca nişte conopide, cu nas lung şi diform. Vorbi repede şi iritat, 
în germană, cu tînărul, iar cînd îl văzu pe Ben, tăcu. 

Ben îl salută. Omul răspunse la salut înclinînd capul. 

— E cam bătrîn, îi spuse Ben vînzătorului. Nu există cineva 
mai tînăr şi mai puternic? 

— Există mai tineri, dar nu mai puternici, zise bătrînul. Şi 
apoi nimeni nu cunoaște peșterile mai bine ca mine. Oricum, 
nu sînt sigur că vreau să fac treaba asta. 

— A, vorbeşti engleza? spuse Ben surprins. 

— Mai toţi am învăţat-o în timpul'războiului. 

— Peşterile mai au vreo intrare în castel? 

— Era una. Dar de ce te-aş ajuta? 

— Trebuie să intru în Schloss. 

— Nu poţi. Acum e o clinică privată. 

— Cu toate acestea, trebuie să intru. 

— De ce? 

— Să zicem că din motive personale, care înseamnă mulți 
bani pentru mine. 

Ii spuse bătrînului austriac cît era dispus să-i plătească 
serviciile. 

— O să avem nevoie de echipament, zise omul. Ştii să te 
cateri? 


` 


Îl chema Fritz Neumann şi explora peşterile din regiunea 
Semmering dinainte de-a se naşte Ben. In ciuda vîrstei, era 
puternic şi agil. 

Spre sfîrşitul războiului, spunea el, pe cînd avea doar opt 
ani, părinții lui intraseră într-o celulă a Rezistenței muncitorilor 
catolici, care lupta împotriva naziştilor ce invadaseră acea 
parte a Austriei. Vechiul castel fusese acaparat de nazişti şi 
transformat în comandament regional. 

Ignorat de naziştii care trăiau şi lucrau la Castel, exista 
lîngă pivniță un spaţiu strimt, ce se deschidea spre o peșteră 
de calcar aflată sub terenul proprietății. Castelul fusese 
construit în mod deliberat deasupra acestei guri de peşteră, 
deoarece primii locatari, îngrijoraţi de atacurile asupra 
fortăreței lor, doriseră să aibă o ieşire secretă. Cu trecerea 
anilor, acea deschizătură fusese dată uitării. 

În timpul războiului, cînd naziştii rechiziționaseră castelul, 
membrii Rezistenței înțeleseră că erau în posesia unui mijloc 
care 'le permitea să-i spioneze pe nazişti, să pună la cale 
sabotaje şi diversiuni şi — dacă erau îndeajuns de atenți — să 
facă toate astea fără ca naziştii să-şi dea seama cum reușiseră. 

Rezistenţa eliberase zeci de prizonieri din Castel, iar 
naziștii nu aflaseră niciodată cum. 

Pe cînd avea opt ani, Fritz Neumann îi ajutase pe părinții 
lui şi pe prietenii lor şi reușise să memoreze pasajele 
întortocheate ale peşterii. 


Fritz Neumann cobori primul din telescaun, urmat 
îndeaproape de Ben. Pîrtia de schi se afla pe versantul nordic 
al muntelui. Castelul era în partea opusă, dar Neumann 
apreciase că era mai uşor să ajungă la gura peşterii pe-acolo. 

Schiurile lor aveau legături Randonee, care lăsau călcîiele 
libere pentru cros, dar puteau fi strînse la coborire. Și mai 
important era că aceste legături le permiteau să poarte ghete 
de alpinism şi nu de schi. Neumann se ocupase de echipament: 
crampoane flexibile, preferate de alpiniştii austrieci pentru 
gheaţa tare; lanterne Petzl; toporişti pentru gheață cu curele 
pentru încheieturi; harmaşamente pentru cățărat; pitoane; 
carabiniere. 

Armele pe care le voia Ben erau mai greu de găsit. Din 
fericire, existau mulți vînători în zonă care aveau pistoale şi 
puşti, iar unul dintre ei acceptă să le vîndă. 

Purtînd glugi de lînă, pantaloni de protecţie contra vîntului 
şi jambiere, rucsacuri de alpinism şi mănuşi subțiri din 
polipropilenă, ajunseră în vîrf. Apoi îşi fixară legăturile pentru 
lunga cobortre pe versantul sudic. Ben se considera un schior 
bun, dar reuşi cu greu să se țină după bătrînul care își croia 
drum prin zăpada proaspătă. Aerul era foarte rece şi pe Ben 
începu să-l usture fața. I se părea uimitor că Neumann reuşea 
să păsească drumul, pînă cînd văzu linii roşii, vopsite pe cîte 
un brad, care păreau să marcheze traseul. ~ 

După douăzeci de minute ajunseră la o crevasă de la limita 

pădurii, şi, după scurt timp, la un.defileu abrupt. Se opriră la 
vreo trei metri de margine, îşi scoaseră schiurile şi le ascunseră 
într-un pîlc de copaci. 

— Cum îţi spuneam, e foarte greu de ajuns la peşteră, zise 
Neumann. Acum o să coborîm cu frînghia. Sper că te pricepi. 

Ben încuviință şi inspectă marginile stîncii. Evaluă 
adîncimea prăpastiei ca avînd vreo treizeci de metri. De-aici 
putea vedea castelul lui Lenz, departe, în vale, atît de mic 
încît părea o machetă făcută de un arhitect. 

Neumann scoase un colac nou de frînghie. Ben se simți . 
uşurat constatînd că era din fire răsucite de nailon. 

— E. de unsprezece milimetri, spuse Neumann. Te 
aranjează? 

Ben încuviinţă. Pentru o coboriîre ca asta, era tocmai bună. 
Ar fi făcut orice, numai să o găsească pe Anna. 

Din unghiul în care se afla, nu vedea gura peşterii. 
Presupuse că era o deschizătură în peretele stîncii. 

Neumann îngenunche aproape de marginea defileului şi 
începu să bată pitoanele cu un ciocan. Pe urmă, legă frînghia 
de cea mai mare piatră şi o trecu prin pitoane. 

— Nu-i uşor de ajuns la gura peşterii, anunţă el. O să 
coborîm în coardă şi o să ne legănăm puţin, ca să ne luăm 
avînt pentru a putea intra în grotă. Acum ne vom pune 
crampoanele şi harnaşamentul. 

— Dar toporiştile? 

— Nu-s necesare aici, spuse el. Nu e gheață. Sînt pentru 
peşteră. 

— E gheață în peşteră? 

Neumann, ocupat cu despachetatul, nu-i răspunse. 

Ben şi Peter obişnuiau să exploreze grotele de lîngă 
Greenbriar, dar acelea erau ceva mai mari decît nişte vizuini. 
Nu dăduse. niciodată peste gheaţă. 

Preţ de o clipă, simţi un nod în stomac. Pînă acum, fusese 
îmboldit de furie şi teamă, concentrîndu-se asupra unui singur 
lucru: s-o scoată pe Anna din clinica lui Lenz, unde era convins 
că se află. 

Acum se întreba dacă alesese ceă mai nimerită cale de-a 
ajunge acolo. 

Se gîndise să ia cu asalt poarta principală, dar gardienii ar 
fi tras şi l-ar fi ucis. Se părea că peştera reprezenta singura 
soluție. 

Cei doi îşi fixară crampoanele pe tălpile ghetelor de 
alpinism, apoi îşi strînseră pe talie centurile din nailon. Erau 
gata de plecare. 

— Aplicăm dulfersitz, da? zise Neumann, folosind termenul 
austriac pentru rapelul fără scripete. 

— Fără scripete de rapel? 

Pe Neumann neliniştea lui Ben îl amuză. 

— Cui îi trebuie? 

Fără scripete de rapel, coborîrea avea să fie anevoioasă şi 
mai periculoasă. 

— Procedează la fel ca mine, spuse Neumann, făcînd un 
nod dublu la unul din capetele frînghiei; apoi o înfăşură pe 
după umăr, în jurul coapsei şi-o trecu printre picioare. 

Merse cu spatele înainte pînă la baza prăpastiei, ridică 
putin frînghia şi îşi dădu drumul în gol. 

Bătrînul atîrna în aer legănîndu-se uşor într-o parte şi alta, 
cu faţa la peretele stîncii, pînă cînd găsi un loc ca să pună 
piciorul. De-acolo, trăgînd de frînghie, Neumann cobori cu 
picioarele pe stîncă. Apoi, atîmînd iarăşi în gol şi legănîndu-se, 
dispăru. 

— In regulă, strigă el, e rîndul dumitale. 

Ben înfăşură frînghia în acelaşi fel, merse cu spatele spre 
margine, îşi ținu răsuflarea și se lăsă în gol. 

Imediat frînghia alunecă printre picioarele lui, frecarea 
provocîndu-i o arsură dureroasă. Acum îşi aminti de ce detesta 
dulfersitz. Folosindu-şi mîna dreaptă în chip de frînă, cobori 
încet, lăsîridu-se pe spate, cu picioarele pe stîncă, bîjbîind după 
puncte de sprijin. In cîteva secunde, își zări ţinta: un mic oval 
întunecat — gura peşterii. Coborînd încă vreo cîțiva metri, 
ajunse la deschizătură şi îşi balansă picioarele spre interior. 

Nu era chiar aşa de uşor precum sperase. Gura peşterii se 
afla la acelaşi nivel cu suprafaţa netedă a stîncii. 

— Vino puţin mai aproape! Vino mai aproape! 

Ben înţelese imediat ce voia să spună bătrînul. Înăuntru 
era un prag îngust pe care putea ateriza. 

Nu-şi putea permite să greşească. Pragul n-avea o lățime 
mai mare de şaizeci de centimetri. Neumann stătea ghemuit 
pe el, ţinîndu-se strîns de o ieşitură a stîncii. 

Ben începu să se legene. N-avea stabilitate şi se strădui să 
rămînă atîrnat pînă cînd legănatul se domoli. 

Continuă să coboare pe frînghie, frînînd mişcarea cu mîna 
dreaptă, şi începu iar să se legene — în peşteră şi afară. In 
sfîrşit, cînd ajunse suficient de jos, îşi dădu drumul pe prag, 
amortizînd aterizarea prin îndoirea genunchilor. 

— Bravo! strigă Neumann. 

Tinînd stiîns frînghia, Ben se aplecă şi privi în jos. Soarele 
pătrundea într-un unghi oblic, luminînd golul de sub ei. 

Primii treizeci şi ceva de metri de la intrarea în peşteră — o 
pantă abruptă — erau acoperiţi cu un strat gros de gheaţă, 
apoasă, lunecoasă şi înșelătoare. Nu mai văzuse aşa ceva. 

— Ei bine, îi zise Neumann după cîteva secunde, simţindu-i 
ezitarea, nu putem rămîne pe pragul ăsta toată ziua, nu? 

— Să mergem, spuse Ben, cu tot entuziasmul de care era 
în stare. 

Îşi puseră căştile de protecţie. Neumann îi întinse lui 
Ben două toporiști, pentru gheață, din fibră de carbon, cu 
vîrful curbat pe care şi le prinse cu o curea la încheietura 
mîinilor. 

Dînd din cap, Neumann se întoarse cu spatele la intrarea 
în peşteră, iar Ben îl imită simțind un nod în stomac. Făcură 
un pas înapoi şi coborîră de pe pragul îngust; crampoanele 
scîrtîiiră pe gheață. Primii pași fură nesiguri. Ben încerca să-şi 
mențină echilibrul, înfigînd crampoanele adînc în gheaţă, 
sprijinindu-se pe picioare pînă cînd se retrase îndeajuns ca să 
poată utiliza toporiştile, pe care le înfipse în gheaţa sticloasă. 
Il văzu pe Neumann agăţîndu-se de panta înclinată de parcă 
ar fi coborit nişte scări. 

Ben continuă drumul nesigur, coborînd tîrîş, ca un 

păianjen, cu burta lipită de gheaţă. Scîrţiitul crampoanelor, 
înfigerea toporiştii, iar şi iar. Ajunsese la capătul povîrnişului, 
unde gheaţa lăsa loc calcarului. 

Neumann se întoarse, îşi scoase crampoanele şi toporiştile 
ŞI începu să coboare panta lină. Ben îl urmă îndeaproape. 

Coborîrea era domoală, ca o scară în spirală străbătînd 
stinca, iar pe drum laterna lui Ben lumină mai multe coridoare 
ce se desprindeau într-o parte şi-n alta, ramificații care l-ar fi 
tentat dacă n-ar fi fost Neumann. Aici nu existau dungi cu 
vopsea roşie, nimic care să deosebească drumul drept de cele 
greşite. 

Aerul părea mai cald decît afară, dar Ben ştia că e o pură 
impresie. Gheaţa de pe pereţii peşterii nu se topea niciodată, 
ceea ce indica faptul că temperatura era sub zero grade. 

Fundul peşterii era acoperit cu prundiş şi străbătut de o 
apă curgătoare. Din timp în timp, Ben aproape că-şi pierdea 
echilibrul călcînd pe grohotiş. Curînd, pasajul se lărgi 
devenind o galerie. Neumann se opri o clipă, şi privi în jur. 
Lanterna de pe casca lui lumină ciudatele formaţiuni 
calcaroase: stalactite ca nişte bețe fragile din carbonat de 
calciu, zvelte şi delicate, ascuţite la vîrf ca nişte andrele, 
stalagmite şi cîte o coloană formată din întîlnirea 
întîmplătoare dintr-o stalactită şi o stalagmită. Apa se scurgea 
încet pe pereţi şi se prelingea pe stalactite. Carbonatul de 
calciu întărit forma terase, iar din tavan atîrnau plăci 
translucide de calcit, ca nişte draperii, cu marginile dințate 
şi ascuțite. In aer plutea mirosul înțepător de amoniac al 
excrementelor de liliac. 

— A, priveşte! spuse Neumann. Ben se întoarse şi văzu 
scheletul perfect conservat al unui urs. 

Brusc auzi fîlfiitul aripilor liliecilor stîrniți de apropierea 
lor. 

Ben începu să simtă frigul. Apa i se strecurase în ghete, şi 
îl udase ciorapi. 

— Vino pe-aici, zise Neumann. 

O luară printr-un pasaj strîmt — unul dintre coridoarele 

greu de observat ce porneau din acea galerie. Terenul se înălța 
treptat în faţa lor, pereții se apropiau tot mai mult, îngustînd 
spațiul de trecere. Tavanul se afla la înălțimea capului, pereții 
erau îngheţaţi, iar apa extrem de rece. 

Lui Ben începură să-i amorţească degetele picioarelor. 
Sprintenul Neumann se cățăra prin fisura abruptă cu uimitoare 
ușurință, urmat de Ben care păşea cu grijă pe solul accidentat, 
conştient de faptul că o cădere ar fi fost periculoasă. 

Intr-un tîrziu, terenul păru să se aplatizeze. 

— Acum sîntem cam la acelaşi nivel cu Castelul, zise 
Neumann. 

Pe neaşteptate, pasajul îngust se înfundă. Se opriră în 
fața unui perete, în faţa căruia se afla o grămadă de pietriş — 
resturile unei prăbuşiri petrecute cu mult timp în urmă. 

— isuse, spuse Ben. Ne-am rătăcit? 

Fără o vorbă, Neumann dădu la o parte pietrişul, scoţind 
la iveală o tijă metalică ruginită, pe care o ridică. 

— Nu s-a umblat aici, zise Neumann. Asta-i bine pentru 
dumneata. N-a fost folosit de mulți ani. Nu l-au descoperit. 

— Despre ce e vorba? 

Neumann luă tija de fier, o vîrî sub un bolovan şi se lăsă 
cu toată greutatea pe ea; piatra începu să se deplaseze, 
dezvăluind un mic pasaj de formă neregulată. 

— In timpul războiului, am aşezat piatra asta aici, ca să 
ascundem ultimul tunel. De acum te descurci singur. O să te 
las aici. E un pasaj foarte îngust, cu tavanul foarte Jos, dar 
cred că o să poţi trece prin el. 

Ben se aplecă şi-l examină. 

Asta-i un afurisit de sicriu. Nu cred că o să reuşesc. 

— Are vreo două sute de metri. E orizontal în cea mai 
mare parte, doar la capăt o ia în sus. Dacă nu cumva s-a 
prăbușit de cînd am fost eu acolo, în copilărie, o să ajungi la 
o deschizătură îngustă. 

— Comunică direct cu castelul? 

— Nu, sigur că nu. Intrarea are o poartă. S-ar putea să fie 
încuiată. 

— Acum îmi spui? 

Neumann scoase din buzunarul hanoracului un șperaclu 
ruginit. 

— Nu sînt sigur dacă o să meargă, dar ultima oară cînd am 
încercat, s-a potrivit. 

— Ultima oară fiind acum cincizeci de ani? 

— Mai mult de-atît. Neumann îi întinse mîna. Acum îți 
spun adio, zise el solemn. Îți urez mult noroc. 

E a era deosebit de îngust. Luptătorii din Rezistență 
trebuie să fi avut mult curaj ca să-l folosească, îşi zise 
Ben. Nu era de mirare că apelaseră la un băiat precum tînărul 
Fritz Neumann, care se putea strecura cu uşurinţă prin acel 
spaţiu. 

Ben mai intrase în asemenea tuneluri, în peşterile de la 
White Sulphur Springs, dar nu străbătuse niciodată mai mult 
de cîțiva paşi înainte de-a ieşi la lumină. 

Abia acum înțelegea ce voiau să spună exploratorii 
încercaţi ai peşterilor atunci cînd susțineau că aventurile lor 
de sub pămînt îi puneau în situaţia de a înfrunta frica de 
întuneric, de-a cădea în gol, de-a se rătăci într-un labirint, 
de-a fi îngropat de viu. 

Dar n-avea de ales. Cu gîndul la Anna îşi mobiliză voinţa 
ŞI curajul. 

Pătrunse în gaură, mai întîi cu capul, şi simţi un curent 
rece de aer. La intrare, pasajul avea vreo şaizeci de centimetri 
înălțime, ceea ce însemna că trebuia să se tîrască pe burtă 
precum o rimă. 

Işi scoase rucsacul, îl aruncă în fața lui şi începu să 
înainteze. Pe solul tunelului, apa rece avea o adîncime de 
cîțiva centimetri. Pantalonii i se udară rapid. Pasajul cotea 
brusc, cînd într-o parte, cînd în cealaltă. 

După o vreme, spațiul începu să se lărgească, tavanul 

înălțîndu-se pînă la un metru douăzeci, îngăduindu-i să se 
ridice şi să meargă ghemuit. 

Nu trecu mult şi spatele începu să-l doară. Se opri o clipă 
şi puse Jos rucsacul, sprijinindu-şi mîinile pe coapse. 

Cînd reuşi să pornească din nou, observă că tavanul cobora 
iarăşi. Se lăsă în patru labe şi începu să înainteze ca un crab. 
Solul stîncos îi zeîria genunchii. Incercă să reducă apăsarea 
lăsîndu-şi greutatea pe coate şi pe vîrfurile picioarelor. Cînd 
obosi, începu să se tîrască. Tavanul cobora tot mai mult şi el 
se întoarse pe o parte, împingîndu-se cu picioarele şi trăgînd 
cu brațele pentru a înainta. Cînd înălțimea tavanului ajunse la 
numai patruzeci şi cinci de centimetri, fu nevoit să se oprească 
o clipă, ca să-şi alunge panica. Incepu să se tîrască din nou. 
Lanterna de pe cască lumina la vreo şase metri distanţă; tunelul 
părea să nu se mai termine, iar spațiul dintre pereţi se îngusta. 

Cuprins de frică, observă că pasajul şerpuia agale în sus, 
că apa nu mai băltea pe jos, şi că stînca îi zgîria acum atît 
abdomenul cît şi spatele. 

Continuă să se deplaseze împingînd rucsacul în faţa lui. 
Tunelul avea acum doar treizeci de centimetri înălțime. 

Panicat, îşi zise că trebuia să se strecoare pe-acolo. Inima 
îi bătea nebunește, şi fu nevoit să se oprească. 

Ştia că panica era cel mai rău lucru. Respiră lent de cîteva 
ori, apoi expiră dînd afară tot aerul din plămâîni ca să reducă 
diametrul toracelui şi să poată trece prin pasaj. < 

Se încăpățîna să înainteze, încercînd să se gîndească unde 
mergea şi de ce. Anticipa ce-avea să facă după ce ajungea la 
Castel. 

Panta devenea tot mai abruptă. Inspiră şi simţi pereții 
apăsîndu-i pieptul, împiedicîndu-l să-şi umple plămînii cu aer. 
Speriat, începu să respire rapid şi superficial, avînd impresia 
că se sufocă. 

Nu mai gîndi. 

Relaxează-te. 

Nimeni nu ştia că el se află acolo. Avea să rămînă îngropat 
de viu în infernul ăsta întunecat. 

Partea curajoasă a gîndirii lui preluă comanda. Inima 
începu să-şi rărească bătăile, simţi aerul rece ajungîndu-i în 
fundul plămînilor şi calmul răspîndindu-i-se în corp. 

Işi împinse trupul înainte şi se tîrî ca o rîmă. 

Brusc, tavanul se înălță şi pereții se depărtară. Ben se 
sprijinii în mîini şi pe genunchi şi începu să urce panta în 
patru labe. Ajunsese la un fel de grotă luminată crepuscular, 
unde reuși să se ridice în picioare. Era o lumină foarte slabă şi 
îndepărtată, dar lui 1 se părea la fel de strălucitoare ca lumina 
zilei. 

Chiar în fața lui se afla ieşirea din peşteră. Se cățără pe o 
grămadă de grohotiș, apoi se ridică pe jumătate, spre buza 
deschizăturii, împingîndu-se în mîini pînă cînd reuşi să-şi 
susțină corpul cu braţele încordate. Vedea barele de fier 
ruginite ale unei porți vechi, fixată în gura de formă neregulată 
a peşterii la fel de etanş ca un capac de canal. Nu distingea ce 
se află în spatele porții, dar sesiză o fantă prelungă de lumină, 
care părea să vină de sub ea. 

Scoase şperaclul pe care i-l dăduse Neumann, îl vîri în 
broască şi încercă să-l răsucească. 

Nu reuşi. Șperaclul nu se mişca. 

Broasca era încuiată şi ruginită. Asta trebuia să fie cauza; 
vechea broască nu mai fusese descuiată de multe decenii. 
Răsuci din nou cheia într-o parte şi-n alta, dar fără succes. 

Era terminal. 

Asta era singurul lucru pe care nici el, nici Neumann nu-l 
anticipase. 

Chiar dacă ar fi avut unelte, n-avea cum să sape în jurul 
porții, care era încastrată în stîncă. Oare va fi nevoit să se 
tîrască înapoi ca să iasă de-acolo? 

Sau poate... Poate că una dintre bare era atît de ruginită, 
încît putea fi smulsă. Lovi barele de fier cu pumnul înmănuşat 
pînă cînd durerea îl copleși. Rugina era doar la suprafaţă. 

Disperat, înşfăcă gratiile şi începu să le zgîltîiie, ca un ocnaş 
înfuriat. Deodată auzi un trosnet metalic. Una dintre balamale 
se rupse. Zgîltîi din nou poarta, mai tare, pînă cînd altă balama 
cedă. 

Continuă să zpîlțiie, pînă cînd cea de a treia şi ultima 
balama căzu la pămînt. 

Inşfăcă poarta cu ambele mîini, o ridică, o împinse în față 
ŞI O lăsă încet jos. 

en simți ceva tare, neted şi prăfuit: era o uşă din fier 

masiv, încuiată cu un zăvor greu. Il trase şi împinse 
uşa, care scîrții ascuţit. Era limpede că nu fusese deschisă de 
zeci de ani. O împinse cu toată puterea. Cu un scrîşnet metalic, 
ușa se deschise. | 

Se trezi într-un spațiu ceva mai larg. Ochii lui, obişnuiţi 
cu întunericul, începură să discearnă nişte forme. Se îndreptă 
către fanta îngustă de lumină de sub altă ușă şi începu să 
bîjbîie căutînd un comutator. 

Il găsi, şi lumina se revărsă dintr-un bec fixat în tavan. 
Constată că se afla într-o mică magazie. Pereții de piatră erau 
căptuşiți cu rafturi din oţel vopsite într-un bej nedefinit, pe 
care erau aşezate cutii vechi de carton, lăzi de lemn şi 
rezervoare cilindrice de metal. 

Işi dădu jos casca şi gluga din lînă, şi scoase din rucsac 
ambele pistoale semiautomate. Strecură un pistol sub centura 
pantalonilor groşi, la spate. Pe celălalt îl păstră în mînă în 
timp ce studia planul fotocopiat al clădirii. Fără îndoială, 
castelul fusese restaurat după ce nu mai folosise drept fabrică 
de ceasuri, dar era puțin probabil ca planul de bază să se fi 
modificat sau ca pereții masivi să fi fost mutaţi. 

Puse mîna pe clanţă, apăsă şi uşa se deschise. 

leşi pe un coridor intens luminat, cu pardoseala de piatră 
şi tavanul boltit. Nu se vedea nimeni prin preajmă. 

O luă la dreapta. Tălpile ghetelor de alpinism îl ajutau să 
se deplaseze fără zgomot. 

Nu ajunsese prea departe şi cineva apăru la capătul holului, 
îndreptîndu-se spre el. 

Fii calm, îşi zise el. Poartă-te ca şi cum ai fi de-al casei. 

Uşor de spus, numai că hainele lui erau ude, murdare de 
noroi, iar fața îi era încă învinețită şi zeîriată după incidentele 
din Buenos Aires. 

Acum, repede. 

La stînga lui era o uşă. Se opri, ascultă o clipă, apoi o 
deschise, sperînd să nu fie nimeni înăuntru. 

Bărbatul îmbrăcat într-o tunică albă sau un combinezon 
de parașutist trecu pe lîngă uşă. La şold îi atîrna o armă. Era 
cu siguranță un gardian. 

Incăperea avea vreo şase metri lungime şi patru-cinci metri 
lățime. Era o altă magazie, cu rafturi metalice. Găsi un 
întrerupător şi aprinse becul. 

Ceea ce văzu era prea oribil ca să fie real. 

Doamne sfinte, îşi spuse el. Nu-i adevărat. 

li venea să leşine, dar nu-şi putea întoarce privirea. 

Pe rafturi erau înşirate borcane prăfuite, unele de mărimea 
celor în care doamna Walsh conserva fructele, altele înalte de 
şaizeci de centimetri. 

Fiecare borcan conținea un lichid — Ben presupuse că era 
un conservant — puţin tulbure din cauza vechimii şi-a 
impurităților. 

Plutind în ele, ca murăturile în saramură, se afla cîte un 
embrion. 

In cele mai mici se aflau embrioni în primele stadii de 
gestație, mici creveţi de un roz palid, insecte translucide cu 
capete grotesc de mari şi cozi. 

Pe urmă fetuşi, nu mai lungi de trei centimetri: cocîrjaţi, 
cu braţele scurte, îndesate şi capete supradimensionate, 
suspendaţi în învelișul sacilor amniotici. 

Alți fetuşi, nu mult mai mari, cu picioare îndoite şi brațe 
fluturînd, ochi precum coacăzele negre, plutind în pungi 
perfect sferice, înconjurate de haloul neregulat al sacului 
preplancentar. 

Copii în miniatură cu ochii închişi, sugîndu-şi degetul 
mare, într-o încîlceală de membre complet formate. 

Cu cît borcanele erau mai mari, cu atît sporeau şi 
dimensiunile fetuşilor. În cele mai mari se aflau bebeluşi deplin 
dezvoltați, cu ochii închişi, cu braţele şi picioarele desfăcute, 
cu mînuţele deschise ori încleştate, cordoanele ombilicale 
plutind liber în lichidul translucid din sacul amniotic. 

Trebuia să fi fost acolo cam o sută de embrioni şi fetuşi. 

Fiecare borcan avea o etichetă, scrisă în germană, pe care 
erau menţionate vîrsta prenatală, greutatea în grame, mărimea 
în centimetri. 

Datele erau cuprinse între anii 1940 şi 1945. 

Gerhard Lenz făcuse experimente pe sugari şi copii.ȘI 
nu numai. Individul fusese un monstru... Dar de ce se mai 
aflau acolo acele exponate? 

Ben porni împleticindu-se spre ușă. 

Lîngă peretele din față erau rezervoare din sticlă, de la 
treizeci de centimetri pînă la un metru şi jumătate înălțime, 
late de şaizeci de centimetri, în care erau copii mici. 

Copii mici şi zbîrciţi, de la nou-născuţi la copii de grădiniță 
și pînă la puşti de şapte sau opt ani. 

Copii, bănui Ben, care fuseseră afectaţi de sindromul 
îmbătrînirii premature, cunoscut sub numele de progeria. 

Se gîndi la tatăl lui Christoph. 

Christoph al meu a muri! fericit, spuse el. 

Un sanatoriu privat, spusese femeia de la fundație. 

Exclusivist, privat, foarte luxos, adăugase ea. 

Se întoarse buimăcit, ca să părăsească încăperea, dar auzi 
zgomot de paşi. 

Privind cu prudenţă din pragul uşii, văzu alt gardian în 
costum alb apropiindu-se şi se retrase în cameră, ascunzîndu-se 
în spatele uşii. 

Cînd gardianul ajunse în dreptul ei, Ben îşi drese cu 
zgomot glasul. Auzi paşii oprindu-se. 

Paznicul, aşa cum bănuise Ben, intră în încăpere. lute ca 
o cobră, Ben îl lovi cu patul revolverului în ceafă. Omul se 
prăbuşi. 

Ben închise uşa, puse degetele pe gâtul gardianului şi simţi 


504 


pulsul. Era în viaţă, dar inconştient, fără îndoială pentru mult 
timp. 

Desfăcu tocul armei bărbatului şi scoase un Walther PPK. 
Apoi îl dezbrăcă de costumul alb. 

Imbrăcă uniforma prea ‘largă pentru el. Din fericire, 
pantofii îi veneau bine. Cu degetul mare apăsă în stînga 
cursorului pistolului şi scoase încărcătorul. Toate cele opt 
cartuşe de alamă erau acolo. 

Acum avea trei arme — un adevărat arsenal. Controlă 
buzunarele costumului, dar nu găsi decît un pachet de țigări 
ŞI o cartelă-cheie. 

Apoi se întoarse pe coridor şi merse pînă ajunse la uşa 
dublă, din oţel, a unui ascensor spațios. Apăsă butonul de 
chemare şi, cu un bîzîit, uşile se deschiseră, dezvăluind un 
interior capitonat cu un material gri de protecție. Intră, cercetă 
panoul şi văzu că trebuia introdusă o cartelă-cheie pentru ca 
ascensorul să pornească. Introduse cartela luată de la gardian, 
şi apăsă pe butonul pentru etajul unu. Ușile se închiseră rapid, 
liftul țîşni în sus şi după cîteva secunde se deschise dînd la 
iveală un coridor puternic luminat, cu aspect ultramodern. 
Doi bărbaţi, în halate albe, trecură pe lîngă el. Unul împingea 
un cărucior metalic. 

Ben porni cu pas hotărît pe hol. Două tinere asiatice, în 
jachete albe, stăteau lîngă uşa deschisă a unei camere ce părea 
să fie laborator, vorbind într-o limbă care lui Ben îi era 
necunoscută. Absorbite de conversaţie, tinerele nu-i acordară 
nici o atentie. 

Ben pătrunse apoi într-un atriu spațios, luminat atît de 
tuburi fluorescente, cît şi de soarele după-amiezei tîrzii ce-şi 
trimitea razele prin ferestrele cu vitralii. Acolo fusese cîndva 
marele hol de la intrarea în castel, transformat acum într-un 
spațiu modern. O scară elegantă de piatră ducea la etaj. In 
hol dădeau mai multe uşi. Pe plăcuțele albe erau înscrise cu 
negru un număr Și o literă. Accesul se făcea prin introducerea 
unei cartele în fanta unui decriptor de carduri. 

Holul era animat. Oamenii urcau sau coborau scările. Cei 

mai mulți purtau halate de laborator, pantaloni albi, pantofi 
albi sau tenişi. Un bărbat în halat alb trecu pe lîngă cele două 
asiatice şi le spuse ceva: femeile se întoarseră şi intrară în 
laborator. 

Doi infirmieri traversară holul cu o targă pe care zăcea 
un bătrîn într-un halat bleu de spital. 

Alt pacient în pijama trecu prin hol, îndreptîndu-se spre 
coridorul 2B. Era un bărbat de vîrstă medie cu înfăţişare 
viguroasă, dar care şchiopăta. 

Ce dracu’ însemnau toate astea? 

Dacă Anna se afla într-adevăr aici, unde putea fi? 

Clinica era mult mai mare, mult mai aglomerată decît îşi 
imaginase el. Orice făceau ei aici — oricare ar fi fost rostul 
acelor specimene de coşmar de la subsol, dacă aveau vreo 
legătură cu munca de-aici însemna că multă lume era implicată 
în această activitate. 

Ea e pe-aici, pe undeva, ştiu asta. 

Dar mai era în viață? Dacă descoperise ce lucruri oribile 
se petreceau, ar mai fi /ăsat-o ei în viață? 

Trebuia să se miște. Trebuia să caute. 

Trecu grăbit prin hol, afişînd o expresie preocupată — un 
gardian trimis să verifice o neregulă. Se opri la intrarea în 
culoarul 3B şi introduse cartela-cheie în fantă, sperînd că uşa 
o să se deschidă. 

Se auzi un declic şi uşa se deschise. Pătrunse pe un coridor 
lung, alb, asemeni oricărui culoar de spital. Văzu mai multe 
persoane, printre care remarcă o femeie în uniformă albă, 
probabil o infirmieră, care părea să plimbe un copil mic în 
lesă, de parcă ar fi fost un cîine. 

Ben se uită mai atent la copil şi înţelese, după pielea 
pergamentoasă, după fața ridată şi ofilită, că era un băieţel 
afectat de progeria. 

Băiatul păşea ca un bătrîn. 

Băiatul se opri în fața unei uşi și aşteptă răbdător ca femeia 
să o deschidă cu o cheie legată de un lanţ ce atîrna de gîtul ei. 
Ușa dădea într-un spațiu larg, cu geamuri multe, perfect vizibil 

de pe hol. Încăperea semăna cu o creşă obişnuită, numai că 
toți copiii de-acolo sufereau de progeria. La început, Ben 
avu impresia că toti erau în lesă, dar privind mai atent, observă 
că erau conectaţi la un soi de tuburi transparente de plastic. 
Tuburile erau ataşate la nişte coloane metalice strălucitoare. 
Copiii n-aveau sprîncene, nici gene, iar pielea era brăzdată 
de riduri. 

Cîtiva stăteau pe podea, absorbiți de jocurile lor. O fetiță 
cu o perucă de păr blond şi lung rătăcea fără țintă prin încăpere 
vorbind singură, dar cuvintele nu se auzeau. 

Fundaţia Lenz. 

Cîţiva copii suferind de progeria erau selectați şi invitaţi 
în fiecare an la clinică. 

Accesul vizitatorilor era interzis. 

Asta nu e nici tabără de vară, nici azil. Copiii erau tratați 
ca nişte animale. Erau subiecți ai unui experiment. Copii tratați 
ca nişte cîini. 

Ăsta nu era un sanatoriu, şi nici o clinică. 

Atunci ce era? Ce fel de „ştiinţă “ se făcea aici? 

Ingreţoşat se întoarse şi continuă să meargă pînă ajunse 
la capătul holului. La stînga lui era o uşă roşie, care se 
deschidea cu o cartelă-cheie. Spre deosebire de majoritatea 
uşilor pe care le văzuse aici, aceasta nu avea geam şi nu era 
numerotată. Trebuia să afle ce era în spatele ei. 

Ben introduse cartela-cheie, dar fără efect. 

Chiar în clipa în care se întorcea să plece, uşa se deschise. 

Un bărbat în halat alb ieşi, strîngînd în mînă o planşetă de 
scris; dintr-un buzunar îi atîrna un stetoscop. Un medic. 
Bărbatul îl privi cu indiferenţă pe Ben, dădu din cap şi-i ținu 
uşa deschisă. Ben trecu pragul. 

Ceea ce văzu îl surprinse. 

Se afla într-o încăpere cît un teren de baschet. Tavanul 
înalt şi boltit din piatră, şi ferestrele cu vitralii erau tot ce 
rămăsese din arhitectura originală. Planul castelului indica 
faptul că acestă enormă încăpere fusese inițial o capelă, mare 
cît o biserică. Ben aprecie că era lungă de vreo treizeci de 

metri, lată de vreo douăzeci şi cinci şi înaltă de cel puţin nouă 
metri. l 

Acum arăta ca o imensă unitate medicală. 

Într-o parte se aflau nişte paturi de spital, separate prin 
perdele. Unele erau goale, pe altele, cinci sau şase pacienții 
stăteau culcați pe spate, conectaţi la tot felul de monitoare şi 
stative cu perfuzii. 

În altă parte se afla un şir lung de piste pentru alergare, 
fiecare prevăzută cu un monitor EKG. Pe cîteva dintre ele, 
bărbaţi şi femei în vîrstă alergau pe loc, cu electrozi sau sonde 
ieşind din braţe, picioare şi din cap. 
= Ici-colo se vedeau puncte sanitare, cu măşti pentru oxigen 
şi echipament pentru anestezie. O duzină de medici şi asistente 
observau, ajutau ori se plimbau de colo-colo. Enorma încăpere 
era înconjurată de o pasarelă suspendată la vreo şase metri 
de la podea. 

Ben îşi dădu seama că întîrziase prea mult în pragul 
încăperii. Trebuia să se poarte ca şi cum ar fi avut o 
însărcinare. Incepu să meargă prin încăpere, verificînd o zonă 
sau alta. 

Intr-un fotoliu cu rotile, din piele neagră şi oţel, şedea un 
bătrîn. Bratul îi era conectat printr-un tub de plastic la un 
stativ pentru perfuzii. Bărbatul vorbea la telefon şi ţinea un 
teanc de hirtii în poală. Pacientul părea un om de afaceri. 

În cîteva locuri „podoaba capilară a bătrînului avea aspectul 
pufos al părului unui nou-născut. În părţile laterale, părul era 
mai aspru, mai des şi mai bogat, alb sau cenușiu la capete, dar 
crescînd de la rădăcină negru ori castaniu închis. 

Bărbatul îi părea cunoscut. Chipul lui apăruse deseori pe 
copertele revistelor Forbes sau Fortune, îşi zise Ben. Un om 
de afaceri sau investitor, un personaj celebru. 

Da! Era Ross Cameron, aşa-numitul „înțelept de la Santa 
Fe“. Unul dintre cei mai bogaţi oameni din lume. 

Lîngă el stătea un bărbat mult mai tînăr, pe care Ben îl 
recunoscu imediat. Era Arnold Carr, miliardarul, fondatorul 
companiei Technocorp. Se vorbea că cei doi erau prieteni. 

Carr, conectat la un stativ de perfuzie, vorbea şi el la telefon, 
dirijîndu-şi, evident, afacerile. 

Doi miliardari stînd unul lîngă altul. Într-o „clinică“ din 
Alpii Austrieci. 

Făceau oare un tratament? Aici se petrecea ceva destul 
de secret şi de important pentru a pretinde o pază înarmată 
pînă-n dinți, suficient de important pentru a ucide oameni. 

Un al treilea bărbat se îndreptă spre Cameron şi îi adresă 
cîteva cuvinte de salut. Ben îl recunoscu pe preşedintele 
Rezervelor Federale, aflat în al șaptelea deceniu de viaţă, una 
dintre cele mai respectate personalități de la Washington. 

In apropiere, o infirmieră îi fixa tensiometrul lui... ei bine, 
trebuia să fie sir Edward Downey, numai că arăta ca în urmă 
cu trei decenii, cînd era prim-ministru al Angliei. 

Ben continuă să meargă pînă cînd ajunse la aparatele de 
alergat, unde un bărbat şi o femeie fugeau pe loc unul lîngă 
altul, discutînd cu răsuflarea tăiată. Purtau treninguri cenușii 
şi pantofi albi de atletism. Amîndoi aveau nişte electrozi fixați 
pe frunte, la ceafă, pe gît, pe braţe şi picioare. Firele care 
ieșeau din electrozi erau legate la nişte monitoare Siemens 
ce păreau să le înregistreze frecvenţa cardiacă. 

Ben îi recunoscu. Bărbatul era dr. Walter Reisinger, fost 
profesor la Yale, acum secretar de stat. Reisinger arăta mai 
sănătos decît la televizor sau în fotografii. Tenul îi strălucea, 
iar părul părea mai închis la culoare. 

Femeia de la aparatul alăturat semăna cu judecătoarea de 
la Curtea Supremă, Miriam Bateman. Ben ştia că judecătoarea 
Bateman era aproape paralizată de artrită, în vreme ce femeia 
din fața lui alerga precum o atletă olimpică la antrenament. 

Oamenii ăştia semănau doar cu celebrităţile lumii? se 
întrebă Ben. Erau sosii? Atunci ce rost aveau perfuziile, 
antrenamentul. 

Trebuia să existe altă explicație. 

Ce era de fapt locul ăsta? Un fel de stațiune balneară pentru 
cei bogati şi celebri? 

Ben auzise de asemenea locuri din Arizona, New Mexico 


509 


ori California, uneori din Elveţia sau Franța. Locuri unde elita 
se ducea ca să-şi revină după operaţii de chirurgie plastică, să 
se trateze de alcoolism ori dependenţa de droguri, să slăbească 
cu cinci sau zece kilograme. 

Dar ce era cu electrozii, tuburile de perfuzie, monitoarele 
EKG? 

Aceşti oameni faimoşi — toţi bătrîni, cu exceptia lui Arnold 
Carr — erau atent supravegheați, dar pentru ce? 

Ben ajunse lîngă alte aparate. Pe unul dintre ele, un bărbat 
foarte bătrîn urca şi cobora cu viteză maximă, aşa cum făcea 
Ben la clubul lui de atletism. Omul purta un trening gri a 
cărui bluză era pătată de transpiraţie. 

Ben cunoştea tineri atleți de douăzeci de ani care nu puteau 
menţine un ritm atît de istovitor mai mult de cîteva minute. 
Cum naiba reuşea bătrînul ăsta cu fața zbircită şi pete cafenii 
pe mîni? 

— Are nouăzeci şi şase de ani, tună o voce de bărbat. 
Remarcabil, nu? 

Ben se uită în jur, apoi ridică privirea. 

Cel care vorbise stătea pe pasarelă, chiar deasupra lui Ben 
ŞI era nimeni altul decît Jürgen Lenz. 

ürgen Lenz, într-un costum negru, cămaşă albastră şi 

cravată argintie, peste care purta un halat alb călcat 
impecabil, cobori scările din fier forjat. Aruncă o privire spre 
aparatele de antrenament. Judecătoarea, fostul secretar de 
stat şi majoritatea celorlalți coboriseră de pe aparate şi 
infirmierele desfăceau firele atașate de corpurile lor. 

— Asta-i semnalul pentru următoarea cursă a elicopterului 
spre Viena, îi explică Lenz lui Ben. E timpul să se întoarcă la 
Forumul Internaţional pentru Sănătatea Copiilor. Sînt nişte 
oameni foarte ocupați, în ciuda vîrstei lor. De fapt, aş zice că 
tocmai din cauza vîrstei. Toţi au multe de oferit lumii — ăsta-i 
motivul pentru care i-am selectat. 

Făcu un gest discret cu mîna şi brațele lui Ben fură dintr-o 
dată înşfăcate de la spate. Doi gardieni îl țineau, în vreme ce 
altul îl percheziționa, luîndu-i armele. 

— Ce-ai făcut cu Anna? întrebă Ben. 

— Eram pe cale să te întreb acelaşi lucru, răspunse Lenz. 
A insistat să viziteze clinica, şi n-am putut-o refuza. Am 
pierdut-o undeva, pe drum. Se pare că ştie cîte ceva despre 
evitarea sistemelor de securitate. 

Ben îl examina pe Lenz, încercînd să-şi dea seama dacă 
spune adevărul. Asta era felul lui de-a răspunde, în doi peri. 

Mă minte? Inventează o poveste pe care ştie că o s-o 
cred, că o să vreau s-o cred? 

Ai ucis-o, ticălos mincinos? 

Pe de altă parte, era plauzibil ca Anna să fi dispărut pentru 
a cerceta ce se întîmplă în clinică. Ben spuse: 

— Te previn că dacă i se întîmplă ceva... 

— Nu 1 se va întîmpla nimic, Benjamin. Nimic. La urma 
urmei, sîntem într-o clinică, iar asta e consacrată vieţii. 

— Mă tem că am văzut deja prea multe ca să mai cred aşa 
ceva. 

— Cît de mult înţelegi cu adevărat din ce-ai văzut? Sînt 
sigur că, atunci cînd vei înțelege într-adevăr ce facem noi 
aici, o să apreciezi importanţa activității noastre. 

Le făcu semn gardienilor să-l lase pe Ben în pace. 

— Asta e încununarea unei munci de-o viaţă, zise el. 

Ben tăcu. N-avea cum să fugă. Pe de altă parte, voia să 
rămînă acolo. 

Mi-ai ucis fratele. Ai ucis-o și pe Anna? 

— A fost marea obsesie a lui Adolf Hitler, să ştii. Reichul 
de O Mie de Ani şi toate aiurelile alea care au durat, cît, 
doisprezece ani? Avea o teorie care spunea că descendența 
arienilor fusese poluată, falsificată din cauza încrucişărilor 
între rase. De îndată ce aşa-zisa „rasă a stăpînilor“ avea să fie 
purificată, ar fi devenit extrem de longevivă. Prostii, desigur. 
Dar o să-i acord credit bătrînului nebun. Era hotărît să 
descopere cum ar putea trăi mai mult, aşa că a dat mînă liberă 

cîtorva dintre cei mai străluciți oameni de ştiinţă pe care îi 
avea. Fonduri nelimitate. Experimente pe prizonierii din 
lagărele de concentrare. 

— Lucru care-a fost posibil sub generoasa tutelă a celui 
mai mare monstru al secolului douăzeci, zise Ben mînios. 

— Un despot nebun. Iar vorbele lui despre un Reich de o 
mie de ani erau de rîs — un om profund instabil, promiţind o 
epocă de îndelungată stabilitate. Insă alăturarea celor două 
deziderate — longevitate şi stabilitate — nu era nefondată. 

— Nu înţeleg. 

— Noi, fiinţele umane sîntem deosebit de prost concepute 
într-o anume privinţă. Dintre toate speciile de pe planetă, 
avem nevoie de cea mai lungă perioadă de gestație şi copilărie — 
de dezvoltare. Şi trebuie să ne gîndim atât la dezvoltarea fizică, 
cît şi la cea intelectuală. Două decenii pentru completa 
maturizare fizică, urmate de alt deceniu pentru a atinge deplina 
stăpînire a profesiei noastre. Cineva căruia 1 se cere o mare 
măiestrie, cum ar fi un chirurg, poate să ajungă în al patrulea 
deceniu de viață pînă să dobîndească o deplină competenţă. 
Procesul de învăţare şi asimilare progresivă continuă. Şi, 
tocmai cînd ajunge la apogeu, ce se întîmplă? Ochii încep să 
se încețoşeze, degetele îşi pierd agilitatea. Ravagiile timpului 
încep să-l văduvească de tot ce acumulase în prima jumătate 
a vieţii lui. Noi, oamenii, sîntem precum Sisif. După ce am 
împins bolovanul în vîrful dealului, acesta se rostogoleşte din 
nou la vale. Mi s-a spus că ai predat cîndva la o şcoală. 
Gîndeşte-te cît de devotată e societatea umană 
autoreproducerii sale — transmiterii mai departe a instituţiilor 
sale, a cunoaşterii şi talentelor sale, a aroganţei şi 
mecanismelor civilizației. E un tribut extraordinar plătit 
hotărîrii noastre de a învinge timpul. Te-ai întrebat cît ar fi 
progresat specia noastră dacă liderii ei, politici şi spirituali, ar 
fi reuşist să se concentreze mai degrabă asupra progresului 
decît asupra simplei înlocuiri! Cu cît mai departe am fi fost cu 
toții dacă unii dintre noi ar fi rezistat pînă la capăt, ar fi 
escaladat drumul cunoaşterii şi-ar fi rămas în vîrf! Cu cît mai 

departe am fi fost dacă cei'mai buni şi mai străluciți dintre 
noi ar fi continuat să împingă bolovanul ăla în sus în loc să 
încerce să evite spitalul sau mormîntul atunci cînd creasta 
le-ar fi apărut în fata ochilor! 

Zimbi întristat. 

— Gerhard Lenz, orice-am crede noi despre el, a fost un 
savant strălucit, continuă Lenz. 

Ben se întrebă: era într-adevăr Jiirgen Lenz fiul lui 
Gerhard? 

— Cele mai multe dintre teoriile lui n-au dus la nimic. Dar 
era convins că secretul îmbătrînirii ființei umane se află în 
celulele sale. Şi asta se întîmpla chiar înainte ca Watson şi 
Crick să descopere ADN-ul, prin 1953! Un om remarcabil, 
serios. Clarvăzător în multe privinţe. Ştia că naziştii aveau să 
piardă, că Hitler avea să dispară şi fondurile să se termine. 
Voia doar să fie sigur că-şi va putea continua activitatea. Ştii 
de ce era aşa de important, Benjamin? Pot să-ţi spun 
Benjamin? 

Ben nu-i răspunse. Căzuse pe gînduri. 

— O iniţiativă extraordinară necesită resurse extraordinare. 
Hitler vorbea despre stabilitate în timp ce contribuia la 
distrugerea ei. Aşa s-a întîmplat şi cu alți tirani din alte părți 
ale lumii. In schimb, Sigma putea într-adevăr să contribuie la 
pacificarea planetei. Fondatorii ei ştiau ce trebuie să facă. 
Erau devotați unui singur principiu: rațiunea. Remarcabilele 
progrese din tehnologie trebuia să corespundă unor progrese 
în conducerea rasei noastre — rasa umană. Ştiinţa şi politica 
nu mai puteau fi separate. 

Treptat, Ben începea să devină atent. 

— Vorbeşti fără noimă. Tehnologia a legitimat şi-a ajutat 
toată acea nebunie. Totalitarismul depindea de comunicarea 
în masă. Oamenii de ştiinţă au pus umărul pentru ca 
Holocaustul să fie posibil. 

— Un alt motiv pentru care Sigma era necesară — un bastion 
împotriva acelei nebunii. Poţi înțelege asta, nu? Un singur 
nebun adusese Europa în pragul anarhiei. De cealaltă parte, 

o mică gaşcă de agitatori transformase imperiul lui Petru cel 
Mare într-un cazan în clocot. Nebunia gloatei sporea nebunia 
individului. Asta ne învățase secolul. Viitorul civilizației 
occidentale era prea important pentru a rămîne în mîinile 
gloatei. Efectele războiului lăsaseră un vid, unul major. 
Societatea civilă era peste tot în dezordine. A căzut în sarcina 
unui grup mic de oameni influenţi, bine organizați să impună 
ordinea. Să conducă indirect. Pîrghiile puterii trebuia folosite, 
chiar dacă acest lucru se făcea discret cu ajutorul guvernelor. 
O conducere înţeleaptă era necesară — o conducere din spatele 
scenei. 

— Şi cine garanta că acea conducere avea să fie înţeleaptă? 

— Ti-am spus. Lenz era un clarvăzător, ca şi industriaşii 
cu care s-a aliat. Ajungem din nou la mariajul dintre ştiinţă şi 
politică. 

Ben dădu din cap. 

— lată încă ceva lipsit de noimă. Multi dintre oamenii aceea 
de afaceri erau personalități respectate. De ce ar fi acceptat 
să se alăture unora de teapa lui Strasser ori Gerhard Lenz? 

— Da, a fost un grup foarte cuprinzător. Dar uiţi rolul 
indispensabil al tatălui dumitale. 

— Un evreu. 

— S-ar putea spune că asta-l făcea de două ori mai 
indispensabil. Din al Treilea Reich erau scoase sume 
considerabile; să faci asta fără a fi depistat era o provocare. 
Tatăl dumitale, un magician în materie de chestiuni financiare, 
a răspuns provocării. Insă şi faptul că era evreu s-a dovedit 
extrem de util pentru a-i linişti pe omologii noştri din ţările 
aliate. Certifica faptul că inițiativa noastră nu urmărea 
continuarea nebuniei Fiihrerului. Era vorba despre afaceri. 
Si despre progres. 

Ben îl privi cu scepticism. 

— Tot n-ai explicat interesul deosebit al lui Gerhard Lenz 
față de aceşti oameni. 

— Lenz avea să le ofere ceva. De fapt, la vremea aceea 
avea ceva să le promită. Printre magnați circula zvonul că 


514 


Lenz făcuse nişte progrese extrem de edificatoare într-un 
domeniu de interes pentru ei toți. Bazîndu-se pe nişte succese 
inițiale, Lenz estimase că se află mai aproape decît era în 
realitate. Era îmbătat de entuziasm, iar entuziasmul e 
contagios. Fondatorii corporației n-au supravieţuit pentru a 
beneficia de cercetările sale, dar merită respect fiindcă le 
făcuseră posibile. Miliarde de dolari au sprijinit discret 
cercetarea — un nivel de susținere care făcea Proiectul 
Manhattan să pară o oră de laborator la liceu. Dar ajungem 
la nişte chestiuni care ar putea să depăşească capacitatea 
dumitale de înţelegere. 

— Pune-mă la-ncercare. 

— Fără îndoială, întrebările dumitale sînt total 
dezinteresate, nu? Ca şi cele ale domnişoarei Navarro. 

— Ce-ai făcut cu ea? 

Ben îşi depăşise furia. Se gîndea cum să-l ucidă pe Jürgen 
Lenz. De asemenea, se gîndea cum s-o găsească pe Anna. O 
să te ascult, ticălosule. O să fiu civilizat şi supus şi-o să te 
las să vorbeşti pină cînd o să mă duci la ea. 

Și pe urmă o să te ucid. 

Lenz îl privi fără să chpească, apoi îşi continuă perorația: 

— Presupun că ţi-ai imaginat scenariul de bază. Ceea ce 
promitea activitatea lui era oportunitatea de-a explora limitele 
mortalităţii. Dacă e norocos, un om trăiește o sută de ani. 
Șoarecii apucă doar doi ani. Ţestoasele din Galapagos pot 
trăi două sute de ani. Păi de ce naiba se întîmplă asta? Natura 
a impus limitele astea arbitrare? 

Lenz începu să se plimbe încet prin faţa lui Ben, urmărit 
atent de gardieni. 

— Deşi tatăl meu a fost obligat să se mute în America de 
Sud, a continuat să dirijeze cercetările de la distanţă. La sfîrşitul 
anilor cincizeci, unul dintre oamenii lui de ştiinţă a făcut o 
descoperire şocantă — de cîte ori o celulă umană se divide, 
cromozomii ei, acele mici filamente de AND, se scurtează! 
Microscopic, dar măsurabil. Ce anume era ceea ce îi scurta? 
A fost nevoie de mulți ani pentru a găsi răspunsul. 

Făcu o pauză şi continuă zîmbind: 

— Tata avusese dreptate. Secretul se afla chiar în celulele 
noastre. 

= În cromozomi, spuse Ben. Începea să priceapă. Acum 
îşi dădea seama unde se dusese tatăl lui. 

— Mai exact, doar într-o mică parte din cromozomi, spuse 
Lentz. Chiar vârful lor— seamănă puțin cu terminația din plastic 
a șireturilor de pantofi. Încă din 1938 fuseseră descoperite 
acele mici extremităţi, numite „telomeri“. Echipa noastră a 
constatat că, de fiecare dată cînd o celulă se divide, capetele 
acelea devin tot mai scurte, pînă cînd celula începe să moară. 
Ne cade părul. Oasele devin fragile. Ni se curbează şira 
spinării. Pielea ni se zbîrceşte şi atîrnă. Îmbătrînim. 

— l-am văzut pe copiii suferinzi de progeria. Sînt sigur că 
faci experimente pe ei. Lumea crede că-i inviti în vacanţă. Ce 
mai vacanţă. 

Nu, se mustră Ben. Trebuie să rămii calm. Ascultă-l. 
Încurajează-l. 

— Adevărat, pentru ei nu e vacanţă, admise Lenz. Însă 
nici n-au nevoie de vacanţă. Au nevoie de tratament! Sînt 
de-a dreptul fascinanți aceşti mici tineri-bătrîni. Se nasc bătrîni. 
Dacă iei o celulă de la un nou-născut cu progeria şi-o pui sub 
microscop lîngă una recoltată de la un bătrîn de nouăzeci de 
ani — ei bine, nici măcar un specialist în biologie moleculară 
nu poate remarca diferența! La un suferind de progeria, acele 
mici vîrfuri sînt de la început mai scurte. Telomeri scurți, vieți 
scurte. 

— Ce le faci? întrebă Ben, în timp ce dr. Reisinger şi 
judecătoarea Mirian Bateman Stamberg, Arnold Carr şi ceilalți 
părăseau încăperea. 

— Acele mici vîrfuri sînt asemenea unor mici contoare. 
Nişte instrumente de cronometrat. Avem în organism o sută 
de bilioane de celule; fiecare celulă conține nouăzeci și doi 
de telomeri — asta înseamnă zece cvadrilioane de ceasuri mici 
care transmit organismului nostru cînd e momentul să-și 
înceteze activitatea. Sîntem programați dinainte să murim! 

Lenz era incapabil să-şi stăpînească entuziasmul. 

— Dar dacă am putea cumva să potrivim aceste ceasuri? 
Să împiedicăm telomerii să se scurteze? Ei bine, s-a dovedit 
că unele celule — de exemplu, anumite celule din encefal — 
produc o substanță, o enzimă ce repară micii telomeri, îi 
reconstruieşte. Toate celulele noastre pot s-o producă, însă 
din anumite motive n-o fac. Ne-am întrebat cum i-am putea 
pune în funcţiune? Cum am putea face ca aceste mici ceasuri 
să ticăie? Te-aş minți dacă aş spune că a fost uşor. Chiar 
dispunînd de bani şi de o echipă formată din cei mai străluciți 
oameni de ştiinţă ai lumii, tot a fost nevoie de cîteva decenii 
şi de un număr de descoperiri ştiinţifice, cum ar fi conexiunea 
genetică. 

Asta justifica toate crimele, îşi zise Ben. Oameni care mor 
pentru ca alții să poată trăi mult. 

Fă-l să vorbească, să explice. Ascunde-ţi mînia. 

— Cînd ai făcut descoperirea asta? întrebă Ben. 

— Acum vreo cincisprezece, douăzeci de ani. 

— Şi cum de n-au reuşit alții? 

— Noi avem un avantaj care lor le lipseşte. 

— Fonduri nelimitate. 

Acordate de Max Hartman, gîndi Ben. 

— Bineînţeles, şi asta a ajutat. Şi faptul că am lucrat aproape 
neîntrerupt, încă din anii patruzeci. Marea deosebire constă 
însă în experimentarea pe oameni. Orice ţară „civilizată“ din 
lume interzice acest lucru. Dar cît de mult poti afla făcînd 
teste pe şoareci? Primele noastre progrese le-am făcut 
experimentînd pe copii afectați de progeria, o boală care nu 
există la nici o altă specie din lumea animală. Continuăm să-i 
folosim pe aceşti copii, pentru a înțelege interacțiunile 
moleculare implicate în acest proces. Cîndva, n-o să mai avem 
nevoie de ei. Deocamdată sînt indispensabili. 

— Experimentarea pe oameni, spuse Ben, mascîndu-şi cu 
greu repulsia. 

Nu exista nici o deosebire între Jiirgen Lenz şi Gerhard 
Lenz. Pentru ei — copiii bolnavi, refugiații, pirzomeri din 
lagăre nu erau decît nişte cobai. 

zise Ben, pe care i-ai adus aici sub metale, jiu rara, 
Și ei sînt folosiți, nu-i aşa? 

Îşi aminti cuvintele pe care 1 le spusese Georges Chardin 
ŞI le rosti cu voce tare: 

— Masacrul inocenților. 

Lenz se zbirli. 

— Aşa îi spun unii angeli rebelli, dar e o denumire mai 
degrabă provocatoare. Da, unii trebuie să moară pentru ca 
alţii să poată trăi. O idee condamnabilă, fără îndoială. Încearcă 
să dai la o parte vălul sentimentalismului şi priveşte în față 
crudul adevăr. Aceşti copii nefericiti ar fi oricum ucişi în război 
sau ar muri răpuşi de bolile sărăciei — şi pentru ce? Aici, ei 
devin nişte salvatori, care vor schimba lumea. E mai moral 
să le bombardezi casele, să-i laşi să fie mitraliaţi, să-i laşi să 
moară prosteşte, aşa cum permite „lumea civilizată“? Sau e 
mai justificat să le oferi ocazia de-a schima cursul istoriei? 
Vezi dumneata, tipul de enzimă telomerază, necesar 
tratamentului nostru, e mai rapid izolat din țesuturile sistemului 
nervos central — din celulele creierului mare şi ale cerebelului. 
Acestea se găsesc în cantitate mult mai mare la tineri. Din 
nefericire, enzima nu poate fi sintetizată: e o proteină 
complexă, iar conformaţia ei este esenţială. Ca şi în cazul 
altor proteine complexe, nu poate fi produsă prin mijloace 
artificiale. Aşa că... trebuie s-o recoltăm de la fiinţele umane. 

— Masacrul inocenților, repetă Ben. 

Lenz dădu din umeri. 

— Ideea de sacrificiu te tulbură, dar n-a tulburat lumea în 
general. Douăzeci de mii de copii dispar în fiecare an. Oamenii 
ştiu şi dau din umeri. Au ajuns să accepte acest fapt. Poate că 
n-ar strica să se afle că acei copii n-au pierit în zadar. Am 
avut nevoie de mulţi ani ca să perfecționăm testele, tehnicile, 
dozajele. Nu exista altă cale. Şi nici n-o să existe în viitorul 
previzibil. Ne trebuie acel ţesut. Creierul unui copil de şapte 
ani — un litru şi jumătate de substanţă gelatinoasă — e doar cu 
puţin mai mic decît al unui adult, însă produce o cantitate de 

telomerază de zece ori mai mare. E cea mai importantă, cea 
mai valoroasă resursă naturală de pe pămînt. După cum spun 
concetățenii dumitale, ar fi mare păcat să se piardă. 

— Aşa că-i faci să „dispară“. În fiecare an. Mii de copil. 

— Asta se întîmplă în zonele sfişiate de conflicte, unde 
speranţa lor de viață e, oricum, neglijabilă. Măcar nu mor 
degeaba. 

— Nu, nu mor degeaba. Mor pentru satisfacerea unui 
capriciu. Pentru ca dumneata şi prietenii dumitale să trăiti o 
veşnicie, nu-i aşa? 

Asta nu-i un om cu care să discuți, îşi spuse Ben, conştient 
că îi era tot mai greu să-şi stăpînească mînia. 

Lenz rîse dispreţuitor. 

— O veşnicie? Nici unul din noi n-o să trăiască o veşnicie. 
Tot ce putem face e să oprim procesul de îmbătrînire în unele 
cazuri. Enzima ne ajută să reparăm anumite vătămări ale pielii, 
să corectăm neplăcerile provocate de bolile de inimă. Ar fi o 
pierdere de vreme să încerci să-i redai cuiva de vîrsta mea 
corpul de la patruzeci de ani... 

— Oamenii ăştia, zise Ben, au venit aici ca să... ca să devină 
mai tineri. 

— Doar cîțiva dintre ei. Cei mai mulți sînt personalități 
publice și nu-şi pot schimba radical înfăţişarea fără să atragă 
atenția. Aşa că vin aici, la invitația mea, ca să stopeze 
îmbătrînirea şi să repare unele stricăciuni cauzate de vîrstă. 

— Personalităţi publice? i-o întoarse batjocoritor Ben. Toţi 
sînt bogaţi şi influenţi! 

Incepea să înţeleagă ce făcea Lenz. 

— Nu, Benjamin. Sînt personalități, liderii societății noastre. 
Cei cîțiva care fac să progreseze civilizația noastră. Fondatorii 
corporației Sigma au ajuns să înțeleagă lucrul ăsta. Au priceput 
că civilizația este fragilă şi că există o singură cale de a-i asigura 
continuitatea. Viitorul statului industrializat trebuia protejat, 
adăpostit de furtuni. Societatea putea progresa doar dacă 
puteam împinge mai departe orizontul mortalităţii. An după 
an, Sigma a folosit toate uneltele pe care le avea la îndemînă. 

Acum, telurile inițiale pot fi depășite cu mijloace mai eficiente. 
E vorba despre ceva mult mai eficient, ca să nu mai cheltuim 
miliarde de dolari pentru viitorii şefi de stat şi grupuri de 
acțiune politică. E vorba despre formarea unei elite stabile, 
care să dăinuiască. 

— Deci ăştia sînt liderii civilizaţiei noastre. 

— Exact. 

— Şi dumneata eşti omul care-i conduce. 

Lenz zîmbi. 

— Te rog, Benjamin. Nu mă interesează rolul de şef, dar 
în orice organizație trebuie să existe un... coordonator. 

— Şi nu poate fi decît unul. 

— In cele din urmă, da. 

— Şi ce se întîmplă cu cei care se opun regimului dumitale 
„intelept“? Presupun că sînt îndepărtați. 

— Un corp trebuie să îndepărteze toxinele dacă vrea să 
supraviețuiască, Benjamin. 

Lenz vorbea cu surprinzătoare blîndeţe. 

— Ceea ce descrii dumneata, Lenz, nu e o utopie, ci un 
abator. 

— Părerea dumitale nu e doar superficială, ci şi stupidă, 
răspunse Lenz. Trăieşti într-o lume în care se cheltuiesc sume 
mult mai mari pe medicamentele pentru disfunctia erectilă 
decît pentru bolile tropicale care seceră viețile a milioane de 
oameni anual. Care sînt deciziile dumitale personale? Cînd 
cumperi o sticlă de Dom Perignon cheltuieşti nişte bani cu 
care s-ar putea vaccina un sat din Bangladesh. Vor muri 
oameni, Benjamin, drept rezultat al deciziilor și priorităților 
dumitale. Vorbesc serios. Poţi nega faptul că nouăzeci de 
dolari, cît costă o sticlă de Dom Perignon, ar putea salva cu 
uşurinţă vreo şase vieţi, poate chiar mai multe? Gîndeşte-te 
la asta. Sticla conţine şapte sau opt pahare cu vin. Putem 
spune că fiecare pahar reprezintă o viaţă pierdută. Dacă vei 
înțelege acest lucru vei începe să-ţi pui întrebări de un nivel 
superior: întrebări calitative, nu cantitative. Avem ocazia să 
prelungim mult speranţa de viață utilă a unui mare umanist 

sau gînditor, a cărui contribuţie la bunăstarea generală e 
indiscutabilă. Comparată cu acest bine, ce mai înseamnă viața 
unui păstor de capre sîrb? A unui copil analfabet destinat unei 
vieţi de sărăcie și infracţiuni mărunte? A unei țigăncuşe care, 
altfel, şi-ar fi petrecut zilele furînd din buzunarele turiştilor 
aflați în excursie la Florența? Ai fost învăţat că viaţa e 
sacrosanctă şi totuşi iei zilnic decizii conştient fund de faptul 
că unele vieţi sînt mai valoroase decît altele. Fiecare mare 
realizare din istoria speciei noastre a fost posibilă doar cu 
preţul multor vieţi omeneşti. „Nu există act de civilizație care 
să nu fie în acelaşi timp un act de barbarie.“ Un mare gînditor 
a spus asta, unul care a murit prea tînăr. 

Stupefiat, Ben rămase fără grai. 

— Vino, spuse Lenz, vrea să te salute cineva. Un vechi 
prieten de-al dumitale. 


— Profesorul Godwin? 

— Ben. 

Era vechiul său mentor din colegiu, pensionat de mult. 
Acum însă părea mai tînăr cu cîteva decenii. John Barnes 
Godwin, profesor emerit de istorie a Europei secolului 
douăzeci, era în plină putere. El îi strînse puternic mîna lui 
Ben. 

— Dumnezeule, exclamă Ben. 

Dacă nu l-ar fi cunoscut pe Godwin, nu i-ar fi dat mai 
mult de cincizeci de ani. Profesorul era o spectaculoasă 
ilustrare a realizărilor lui Lenz. Se aflau într-o mică anticameră 
de lîngă sala mare, mobilată confortabil cu sofale şi fotolii, 
veioze şi teancuri de ziare şi reviste în mai multe limbi. 

Godwin părea încîntat de uimirea lui Ben. Jiirgen Lenz 
jubila. 

— Probabil că nu ştii ce să crezi, spuse Godwin. 

Ben avu nevoie de cîteva secunde înainte de-a răspunde. 

— E un fel de-a spune. Ă 

— E extraordinar ce-a realizat doctorul Lenz. Ii sîntem cu 
toții profund recunoscători, dar în același timp conştienţi de 
semnificaţia, de importanța darului său. Ín fond, ne-au fost 

redate viețile. Nu atât tinereţea, cît... încă o şansă. O amînare 
a morții. 

Rămase o clipă pe gînduri înainte de a continua: 

— Să fie împotriva naturii? Poate. Şi tratarea cancerului e 
împotriva naturii. Emerson spunea că bătrîneţea e „singura 
boală“. 

Ochii îi străluceau. Ben ascultă uluit. Apoi întrebă: 

— De ce? 

— De ce? Pe plan personal? Mai întrebi? Mi s-a dat încă o 
viaţă. 

— Domnilor, vă rog să mă scuzați, îi întrerupse Lenz. 
Primul elicopter urmează să plece şi trebuie să-mi iau rămas- 
bun. leşi aproape fugind din cameră. 

— Ben, cînd ajungi la vîrsta mea, nu-ţi mai faci iluzii, 
continuă Godwin. Nu te apuci să scrii cărți despre care nu ştii 
dacă o să apuci să le termini. Dar gîndeşte- te la cîte pot să fac 
acum. Înainte de a mă chema doctorul Lenz simțeam că 
luptasem, muncisem şi învăţasem zeci de ani ca să ajung unde 
mă aflu, să ştiu ceea ce ştiu, să capăt înțelegerea pe care-o 
am, dar că în orice moment totul putea să se oprească brusc: 
„Dacă tinereţea ar şti, dacă bătrineţea ar putea“, nu-i aşa? 

— Chiar dacă toate astea sînt adevărate... 

— Priveşte, Ben. Sînt în faţa ta. Uită-te la mine, ce 
Dumnezeu! Nu eram în stare să urc scările de la Biblioteca 
Firestone, iar acum pot să alerg. 

Godwin, înțelese Ben, nu era doar un experiment reușit, 
ci făcea parte dintre ei — conspira alături de Lenz. Oare nu 
ştia nimic despre atrocități, despre crime? 

— Ai văzut ce se întîmplă aici — copiii refugiați din curte? 
Mii de copii răpiți. Asta nu te deranjează? 

Godwin părea vizibil stînjenit. 

— Recunosc că există aspecte despre care prefer să nu ştiu 
NIMIC. 

— E vorba despre uciderea a mii de copii! Tratamentul 
impune asta. Lenz îi spune „recoltare“, un eufemism drăguţ 
pentru un masacru sistematic. 

— E... Godwin şovăi. Ei bine, e o problemă morală 
complexă. Honesta turpitudo est pro causa bona. 

— „Pentru o cauză bună, păcatele sînt virtuoase“, traduse 
Ben. M-ai învăţat asta. 

Deci Godwin trecuse la inamic; se alăturase lui Lenz. 

— Important e că această cauză are un real merit. 

Se duse încet spre o canapea de piele. Ben şedea în faţa 
lui, pe o sofa. 

— Eşti ataşat organizaţiei Sigma mai de mult? 

— Da, de cîteva decenii. ŞI mă consider privilegiat că mă 
aflu aici pentru această nouă etapă. Sub conducerea lui Lenz, 
situația va fi cu totul diferită. 

— Inţeleg că nu toţi colegii dumitale au fost de acord. 

— A, da. Lenz îi numeşte angeli rebelli. Ingeri răzvrătiți. 
Au existat cîţiva oameni care voiau să se opună. Fie că nu 
avuseseră niciodată încredere în Lenz, fie că se simțeau 
marpinalizaţi de noua conducere. Presupun că vreo cîțiva 
aveau remuşcări în legătură cu... sacrificiile ce se impuneau. 
De cîte ori se schimbă puterea, trebuie să te aştepţi la o formă 
de rezistență. Cu cîţiva ani în urmă, cînd Lenz a decis ca 
proiectul lui să fie pregătit pentru testările actuale, a spus clar 
că întregul colectiv va trebui să-l recunoască drept lider. N-a 
făcut-o din vreo pornire egoistă. Trebuia luate nişte decizii în 
legătură cu cine urma să fie... ei bine, admis în program, 
atras în elita permanentă. Riscurile apariției unei disidente 
erau prea mari. Lenz era liderul de care aveam nevoie. Cei 
mai mulți au recunoscut asta. Cîțiva nu. 

— Spune-mi, planul vostru prevede ca, pînă la urmă, 
tratamentul ăsta să fie accesibil tuturor oamenilor, sau numai 
celor pe care el îi numeşte „cei mari“? 

— Ei bine, ai abordat o chestiune serioasă. Am fost flatat 
cînd Jürgen mi-a cerut să mă ocup de recrutarea, ca să zic 
aşa, membrilor acestui măreț grup de iluminati ai omenirii. 
Wiedergeborenen, cum ne spune doctor Lenz, Renăscuţii. 
Noi avem legături mult mai puternice și mai numeroase decît 
rămăşiţele grupului Sigma. I-am adus pe Walter şi pe vechea 
mea prietenă Miriam Bateman — judecătoarea Miriam 

Bateman. Am fost însărcinat să ajut la alegerea celor care par 
să merite această şansă. Personalități din întreaga lume — 
China, Rusia, Europa, Africa — de peste tot, fără prejudecăţi. 

— Dar Arnold Carr nu e mult mai vîrstnic decît mine... 

— De fapt, el e la vîrsta perfectă pentru începerea acestui 
tratament. Dacă vrea, poate rămîne la vîrsta de patruzeci și 
doi de ani pentru tot restul foarte lungii sale vieți. Sau poate 
să revină la virsta biologică de trezeci şi doi de ani. Pînă acum, 
sîntem patruzeci. 

— Înţeleg, îl î întrerupse Ben, dar.. 

— Ascultă-mă, Ben! Celălalt judecător de la Curtea 
Supremă pe care l-am ales, un mare jurist de culoare e fiul 
unui mare dijmașş care a trăit în timpul segregaţiei rasiale, şi 
după. Cîtă înţelepciune trebuie să fi acumulat în viață! Cine 
l-ar putea înlocui? Sau pe un pictor a cărui operă 
revoluționează deja arta mondială? Imaginează-ți, Ben, dacă 
marii compozitori, scriitori şi artişti a lumii — ia-l pe 
Shakespeare, ia-l pe Mozart, ia-l... 

Ben se aplecă în faţă. 

— Asta-i o nebunie! bubui el. Ce: bogaţi şi puternici ajung 
să trăiască de două ori mai mult decît cei săraci. Asta-i o 
blestemată conspirație a elitei! 

— Și ce dacă? i-o întoarse Godwin. Platon a scris despre 
regele-filozof, despre guvernarea înțelepţilor. El a înțeles că 
întreaga noastră civilizaţie înaintează şi regresează. Invăţăm 
nişte lecții doar ca să le uităm. Tragediile istoriei se repetă — 
Holocaustul, pe urmă genocidul care a urmat, ca și cum 
uitasem totul. Războaie mondiale. Dictaturi. Falşi profeti. 
Asuprirea minorităților. S-ar părea că nu ne dezvoltăm. Acum, 
pentru prima dată, putem schimba toată situaţia asta. Putem 
transforma specia umană! 

— Cum? Sînteți puţini. Asta-i altă problemă a elitelor. 

Godwin îl privi o clipă pe Ben, apoi chicoti. 

— „Noi, cei puţini, noi, cei puțini şi fericiți, noi, gaşca de 
prieteni“ — da, totul pare fără speranţă şi nepotrivit pentru 
marile țeluri, nu? Însă umanitatea nu progresează printr-un 
proces de cunoaştere colectivă. Progresăm fiindcă un individ 

sau o mică echipă face o descoperire, de pe urma căreia 
beneficiază toți ceilalți. Acum trei secole, într-o zonă cu un 
foarte mare procent de analfabeți, unul sau doi oameni 
descoperă calculul diferenţial, iar cursul istoriei noastre se 
modifică radical. Cu un secol în urmă, alt om descoperă teoria 
relativității, şi nimic nu mai e ca înainte. Spune-mi, Ben, ştii 
exact cum funcționează un motor cu ardere internă — ai putea 
asambla unul dacă ţi-aş da părțile componente? Ştii cum se 
vulcanizează cauciucul? Sigur că nu, dar cu toate acestea 
beneficiezi de existenţa automobilului. Aşa stau lucrurile. În 
lumea primitivă — ştiu că n-ar trebui să mai folosim cuvintele 
asta, dar fii blînd cu mine — nu există o mare diferenţă între ce 
ştie un membru al tribului şi ce ştie altul. În lumea occidentală 
nu se întîmplă la fel. Diviziunea muncii e însuşi semnul 
civilizației: cu cît mai accentuată e diviziunea muncii, cu atît 
mai avansată e societatea. La Proiectul Manhattan a lucrat 
un număr extrem de mic de oameni şi, cu toate acestea destinul 
planetei a fost schimbat pentru totdeauna. În ultimul deceniu, 
cîteva mici echipe au decodat genomul uman. Nu contează 
că oamenii nu-şi mai amintesc care e diferența dintre Nyquil 
şi niacin — oricum vor trage foloase. Peste tot, oamenii folosesc 
computere personale fără să înţeleagă o iotă din limbajul 
cibernetic. Cunoaşterea deplină aparține celor aleşi, iar 
mulțimile beneficiază de pe urma ei. Specia noastră n-a 
progresat prin eforturi colective, ci prin indivizi, prin elite 
foarte restrînse, care au descoperit focul, roata, unitatea 
centrală de procesare, transformînd astfel peisajul vieților 
noastre. Ce e adevărat în ştiinţă şi tehnologie poate fi adevărat 
ŞI în politică, cu diferența că cunoştinţele se acumulează într-o 
perioadă de timp mult mai lungă. Asta înseamnă că, atunci 
cînd am ajuns să învăţăm din greşelile noastre, sîntem înlocuiți 
de nişte nou-veniți mai tineri, care comit aceleaşi erori. Nu 
învăţăm destul pentru că nu trăim destul. Cei care au întemeiat 
Sigma au considerat situația asta drept o limitare inerentă, 
una pe care specia noastră trebuie s-o depășească pînă la urmă, 
dacă vrea să supravieţuiască. Incepi să pricepi, Ben? 

— Continuă, zise Ben. 

— Eforturile grupului Sigma — încercarea noastră de a 
modera politica erei postbelice — a fost doar începutul. Acum 
putem schimba faţa întregii planete! Putem să asigurăm pacea 
universală, prosperitatea şi securitatea, prin administrarea şi 
eficientizarea înțeleaptă a resurselor planetare. Dacă asta e 
ceea ce numeşti tu o conspirație a elitei — ei bine, ţi se pare 
ceva rău? Dacă o mînă de nefericiti refugiați de război trebuie 
să- şi întîlnească Creatorul, mai devreme decît era programat, 
ca să salveze lumea, e chiar o tragedie? 

— Deci tratamentul e doar pentru cei aleşi de dumneata? 
Vrei să-l interzici tuturor celorlalți? Asta ar conduce la apariţia 
a două categorii de ființe umane. 

— Conducătorii şi cei conduşi. Dar asta-i inevitabil, Ben. 
Vor fi „înțelepții“ şi masele guvernate. E singura modalitate 
de-a construi o societate viabilă. Planeta e deja suprapopulată. 
Multe dintre ţările Africii n-au nici măcar apă curată de băut. 
Dacă toți ar trăi de două sau trei ori mai mult, gîndeşte-te ce-ar 
ieşi! Lumea s-ar prăbuşi! Lenz ştie că tratamentul trebuie să 
fie accesibil doar cîtorva. 

— Și ce se întîmplă cu democrația? Guvernarea de către 
popor? 

Obraju lui Godwin se îmbujorară. 

— Scuteşte-mă de retorica sentimentală, Ben. Relatarea 
cruzimilor comise de oameni asupra altor oameni e însăşi 
istoria: gloatele distrug ceea ce nobilii au construit cu atîta 
trudă. In politică, principalul obiectiv a fost dintotdeauna 
salvarea oamenilor de ei înşişi. Treaba asta n-ar fi primită 
bine de studenţi, dar principiul aristocrației a fost totdeauna 
corect: aristos, kratos — conducerea celor mai buni. Din păcate 
aristocrația nu i-a dat mereu pe cei mai buni. Dar imaginează-ţi 
că, pentru prima oară în istoria umanităţii, ai putea raționaliza 
sistemul, ai putea crea o aristocrație secretă, formată pe merit — 
cu aceşti VWeidergeborenen în chip de administratori ai 
civilizației. 

Ben se ridică şi începu să se plimbe prin încăpere. Era 
ametit. 

— Ben, cît ai tu, treizeci şi cinci, treizeci şi şase de ani? Îţi 
imaginezi că o să trăieşti veșnic. Așa credeam și eu la vîrsta 
ta. Incearcă să-ţi închipui că ai optzeci şi cinci, nouăzeci de 
ani, poate că ai privi altfel lucrurile. Ai o familie nu-i aşa? 

Ben nu-i răspunse. Furat de peroraţia bătrînului uitase de 
Anna. 

Nu, nu mai trebuia să piardă timpul. Cine ştie ce mai punea 
la cale Lentz. Înainte de a-şi pune planul în practică, auzi uşa 
deschizîndu-se. În încăpere intră Lenz urmat de trei gardieni. 
Cei trei zdrahoni îl imobilizară şi îi puseră cătuşele înainte ca 
el să poată întreprinde ceva. 

Godwin încercă să protesteze, dar nimeni nu-l băgă în 
seamă. 


Gardienii îl tîrîră prin sala cea mare, pe lîngă aparatele de 
exerciţii şi monitoarele medicale. 

Țipă cît îl tinu gura şi se lăsă greu. Dacă mai rămăsese pe-acolo 
vreun Weidergeborenen, ar fi văzut că-l răpiseră şi-ar fi 
obiectat. Nu erau oameni răi. Din păcate, nu văzu pe nimeni. 

Al treilea gardian îl luă de subsuoară, alăturîndu-se 
celorlalți. Ben dădea din picioare şi se zbătea. Sosi şi al patrulea 
gardian ȘI reușiră să-l imobilizeze pe Ben, deși el se răsucea 
în toate părțile şi continua să strige. 

Îl înghesuiră într-un lift şi unul dintre gardieni apăsă 
butonul etajului doi. După cîteva secunde, liftul se opri în 
fața unui coridor complet alb. În vreme ce gardienii îl duceau 
pe sus — încetase să opună rezistență — trecu o infirmieră care 
se făcu că nu vede nimic. 

Il duseră în ceea ce părea a fi o sală de operaţii transformată 
şi-l] suiră pe un pat. Un infirmier ce părea să-l fi aşteptat îi 
prinse nişte legături colorate la glezne şi încheieturi. După ce 
fu legat de pat, îi scoase cătuşele. 

Epuizat, Ben zăcea întins, fără să se mişte. Cu excepția 
unuia, gardienii părăsiră încăperea. Cel ce rămăsese stătea de 
pază lîngă uşa închisă, cu un Uzi atîrnîndu-i pe piept. 

Uşa se deschise și intră Jürgen Lenz. 

— Îţi admir isteţimea, spuse el. Ştiam că vechea peşteră 
este blocată, așa că îţi mulțumesc că ai scos la iveală această 
fisură în sistemul de securitate. Am ordonat deja dinamitarea 
intrării. 

Ben se întrebă: Godwin îl invitase într-adevăr să li se 
alăture sau fostul lui mentor încerca doar să-l neutralizeze? 
Lenz era prea bănuitor ca să aibă încredere în el. 

— Godwin mi-a cerut să mă alătur proiectului, zise Ben. 

Lenz împinse un cărucior metalic lîngă pat şi îşi făcu de 
lucru cu un ac hipodermic. 

_— Godwin are încredere în dumneata, spuse Lenz, 
întorcîndu-se. Eu nu. 

Ben îl privi atent. 

— N-ai încredere în ce privinţă? 

— In privinţa respectării confidențialităţii. A persoanelor 
cu care ai vorbit deja dumneata sau curioasa dumitale prietenă. 

Aici era vulnerabil! 

— Dacă-i dai drumul fără să-i faci nimic, noi doi putem 
încheia un tîrg, zise Ben. Obţinem fiecare ce doreşte. 

— ȘI, desigur, pot avea încredere că o să-ți ţii cuvîntul. 

— Ar fi în interesul meu, spuse Ben. 

— Oamenii nu acţionează întotdeauna în propriul lor 
interes. Dacă aş fi uitat vreodată asta, angeli rebelli s-ar afla 
aici ca să-mi reamintească. 

— Hai să vorbim pe şleau. Interesul meu e s-o eliberezi pe 
Anna Navarro. Al dumitale, să păstrezi secretul asupra 
proiectului. Putem face un tîrg. 

— Ei bine... spuse Lenz neîncrezător. Poate. Dar mai întîi 
o să am nevoie de puţină sinceritate provocată chimic, ca să 
am un termen de comparație. 

Ben încercă să-şi alunge panica. 

— Ce-nseamnă asta? 

— Nimic rău. De fapt, e o experienţă plăcută. 

— Nu cred că ai timp pentru aşa ceva. Mai ales că oamenii 
legii trebuie să sosească dintr-o clipă în alta. E ultima dumitale 
şansă de a negocia. 

— Domnişoara Navarro e singură aici, zise Lenz. N-a 
chemat pe nimeni. Chiar ea mi-a spus. 

Continuă să conversezi. Distrage-i atenţia. 

— De unde știi că poţi avea încredere în oamenii de ştiinţă 
din echipa dumitale? 

— Nu am. Totul, toate materialele, computerele, lamelele, 
formulele pentru perfuzii — totul se află aici. 

Ben insistă. 

— Și, totuşi, eşti vulnerabil. Cineva ar putea avea acces la 
codurile depozitelor exterioare pentru dosarele cu date. Nici 
un cifru nu e infailibil. 

— Exact. Din acest motiv nu există depozite exterioare, 
zise Lenz, evident satisfăcut că descoperise erorile din 
supoziţiile lui Ben. Asta-i un risc pe care nu mi-l pot permite. 
Sincer vorbind, n-am ajuns unde mă aflu încrezîndu-mă prea 
mult în semenii mei. 

— Dacă tot sîntem amîndoi sinceri, vreau să te întreb ceva. 

— Spune. 

Lenz apăsă antrebraţul stîng al lui Ben pînă cînd o venă 
deveni vizibilă. 

— Aş vrea să ştiu de ce-ai pus să fie ucis fratele meu. 

Lenz înfipse acul în venă. 

— N-ar fi trebuit să se întîmple asta. Nişte fanatici din 
serviciul meu de securitate au făcut-o. Regret profund. O 
teribilă greşeală. Oamenii se temeau că descoperirea 
conducerii inițiale a grupului Sigma avea să ne pericliteze 
activitatea. 

— Şi tatăl meu? Tot „fanaticii“ dumitale l-au ucis? - 

— Pe Max? Lenz părea surprins. Max e un geniu. Il admir 
foarte mult. O, nu, nu m-aș atinge de un fir de păr din capul 
lui. 

— Atunci unde e? 

— A plecat undeva? întrebă Lenz. 

Continuă. 

— Atunci de ce i-ai ucis pe toţi bătrînii ăia...? 

— Curăţenia casei. Cei mai multi erau implicaţi personal 

în activitatea grupului Sigma şi căutau să se opună 
inevitabilului. Se plîngeau că Sigma intrase sub stăpînirea mea, 
se simțeau marginalizați. O, toți membrii noştri au fost tratați 
cu generozitate... 

— Ținuţi în lat, vrei să spui. Au fost plătiți pentru a păstra 
discreția. 

— Cum doreşti. Dar nu mai era suficient. Cert este că au 
refuzat, să zicem, să accepte programul. Apoi erau cei care 
deveniseră inoportuni, poate indiscreţi, care încetaseră de 
mult să mai ofere ceva. Deveniseră nişte fire slabe şi venise 
timpul să fie tăiate. Poate că sună dur, dar cînd miza e atât 
de mare, nu le tragi oamenilor o săpuneală, nici nu le dai 
peste mînă, nici nu le acorzi o „pauză“, nu? lei măsuri mai 
drastice. 

Nu renunța, îşi spuse Ben. Tine-l de vorbă. 

— Uciderea acelor oameni a reprezentat un risc stupid, nu 
crezi? Morţile acelea erau menite să trezească bănuieli. 

— Te rog. Toate morţile au părut naturale. Şi, chiar dacă 
toxina ar fi fost descoperită, oamenii ăia aveau o mulțime de 
duşmani ... 

Lenz auzi zgomotul în aceeaşi clipă cu Ben. 

O rafală de mitralieră în apropiere. 

Pe urmă alta, şi mai aproape. 

Un strigăt. 

Lenz se întoarse către uşă, cu seringa în mînă şi spuse 
ceva gardianului de la intrare. 

Uşa se deschise cu o rafală de gloanţe. 

Un țipăt şi gardianul se prăbuşi într-o baltă de sînge. 

Lenz se lăsă la podea. 

În pragul uşii apăru Anna. 

Trăieşte, nu ştiu cum a făcut, dar trăieşte. 

— Ben! strigă ea, încuind uşa. Ben, eşti bine? 

— Sînt în regulă, răspuse el. 

— Ridică-te! ţipă ea la Lenz. Ticălos blestemat. 

Înaintă cu mitraliera ridicată. Purta un halat scurt, alb. 
Lenz se ridică. Avea faţa roşie și părul argintiu răvăşit. 

— Gardienii mei vor sosi imediat, spuse Lenz, dar vocea îi 
tremura. 

— Nu miza pe asta, răspunse Anna. Am încuiat toate uşile 
din aripa asta. Sînt blocate. 

— L-ai ucis pe gardianul ăsta, zise Lenz încercînd să 
braveze. Ştiam că Statele Unite îşi educă agenții să ucidă numai 
în legitimă apărare. 

— N-ai aflat? Sînt în afara serviciului, spuse Anna. Ține-ţi 
mîinile departe de corp. Unde ti-e arma? 

— Nu am armă. 

Anna se apropie de el. 

— Nu te superi dacă mă uit, nu? Depărtează mîinile de 
corp, am zis. 

Făcu un pas spre Lenz şi îşi strecură mîna liberă sub sacoul 
lui. 

— Ia să vedem, zise ea. Sper s-o pot face fără să mi se 
descarce arma. Nu prea sînt obişnuită cu chestiile astea mici. 

Lenz păli. 

Anna scoase un pistolet din haina lui Lenz. 

— [a te uită, zise ea. Grozavă sculă pentru un bătrîn, Jürgen. 
Sau prietenii tăi tot Gerhard îți spun? 


47 


en privea scena cu răsuflarea tăiată. 
Lenz zimbi ciudat. Anna puse în buzunar arma lui 
Lenz. 

— Multă vreme am fost nedumerită, zise ea. Laboratorul 
federal de identificare a verificat amprentele, dar n-a găsit 
nimic. Au încercat la dosarele serviciului secret al armatei, 
tot nimic. Apoi au ajuns la vechile cartele din timpul războiului, 
şi imediat după, care nu fuseseră introduse în computere. 
Amprentele dumitale de ofițer SS se aflau în dosarele armatei, 
probabil fiindcă fugiseşi din Germania. 

Lenz o privea zîmbitor. 

— Tehnicienii au bănuit că amprentele de pe fotografia 
trimisă erau vechi. Totuşi ceva li s-a părut ciudat şi anume 
grăsimea de pe amprente, reziduuri de transpirație spun ei, 
era proaspătă. N-avea nici o logică. 

Ben se uită la Lenz. Da, semăna cu acel Gerhard Lenz 
care apărea în fotografie cu Max Hartman. În acea poză din 
1945, Lenz avea vreo patruzeci şi cinci de ani. Asta însemna 
că acum depăşea suta. 

Părea imposibil 

— Am fost primul meu pacient, spuse calm Gerhard Lenz. 
Acum aproape douăzeci de ani am reușit pentru prima oară 
să opresc, apoi să inversez propriul meu proces de îmbătrînire. 
Cu cîţiva ani în urmă am inventat o formulă care acţionează 
fără riscuri asupra oricui. Privea în depărtare, absent. Asta 
însemna că tot ce susținuse Sigma putea fi realizat acum în 
deplină siguranţă. 

— În regulă, îl întrerupse Anna. Dă-mi cheile de la legături. 

— Nu le am. Infirmierul... 

— Las-o baltă. 

Ea mută mitraliera în mîna dreaptă, scoase o agrafă dintr-un 
buzunar al jachetei şi-i desfăcu legăturile lui Ben. Apoi îi 
întinse un obiect lung din plastic, pe care el îl privi şi înțelese 
imediat. 

— Nu mişca, strigă Anna, ridicînd arma în direcţia lui Lenz. 
Ben, ia curelele astea și leagă-l pe ticălos de ceva. Privi grăbită 
în jur. Trebuie să ieşim de-aici cît mai repede posibil şi... 

— Nu, zise Ben hotărît. 

Ea se întoarse surprinsă. 

— Ce vrei să...? 

— Are prizonieri aici — tineri în corturile de afară, copii 
bolnavi în saloane. Trebuie să-i eliberăm mai întîi pe ei! 

Anna acceptă imediat. 

— Cea mai rapidă soluţie e să întrerupem sistemul de 
securitate — electricitatea din garduri, să descuiem... Se 

întoarse către Lenz. Există un panou central de control, un 
dispecerat, în biroul dumitale. O să facem o mică plimbare. 

Lenz răspunse pe un ton indiferent. 

— Mă tem că nu ştiu despre ce vorbeşti. Sistemul de 
securitate al clinicii e controlat din stația centrală de pază de 
la primul etaj. 

— Scuze, zise Anna. Am „discutat“ deja cu unul dintre 
gardienii dumitale. Arătă cu țeava armei spre o uşă închisă, 
nu cea prin care intrase. Să mergem. 


Biroul lui Lenz era imens şi întunecat, precum o catedrală. 
O lumină palidă se strecura prin ferestrele înguste, tăiate în 
pereţii de piatră aflaţi deasupra capetelor lor. Încăperea era 
în penumbră, cu excepţia unui mic cerc de lumină aruncat de 
o veioză din sticlă verde de pe biroul din lemn masiv de nuc 
al lui Lenz. 

— Presupun că n-o să obiectezi dacă aprind lumina ca să 
văd ce fac, zise Lenz. 

— Imi pare rău, spuse Anna. N-avem nevoie de ea. Du-te 
în partea cealaltă a biroului şi apasă pe butonul care ridică 
panoul de control. Să nu ne complicăm. 

Lenz ezită o clipă, apoi urmă instrucțiunile. 

— Asta-i un exerciţiu inutil, spuse el cu dispreţ, ocolind 
biroul. 

Anna îl urmă, cu arma îndreptată spre el. 

Ben veni în spatele ei. A doua pereche de ochi, în caz că 
Lenz încerca ceva, aşa cum era de presupus. 

Lenz apăsă pe un buton îngropat în marginea din față a 
biroului. Se auzi huruitul unui mecanism și din mijlocul tăbliei 
biroului se ridică o bucată lungă şi plată, ca o piatră de 
mormânt: un panou din oţel lucios. 

In placa de oţel era instalat un ecran plat, pe care 
erau dispuse nouă mici pătrate ce licăreau albăstrui, în 
șiruri de cîte trei. Fiecare ecran pătrat oferea o imagine 
diferită din interiorul şi exteriorul castelului. Sub panou 
se vedea un şir de comutatoare argintii. 

Pe un ecran se vedeau copii bolnavi de progeria 
jucîndu-se, priponiţi de nişte stîlpi; pe altul, refugiații se 
plimbau în jurul corturilor. Gardienii stăteau la intrări. Alți 
gardieni patrulau prin zonă. De-a lungul gardurilor 
electrificate, clipeau intermitent nişte lămpi roşii, indicînd 
că sistemul funcționa. 

— Dă-i drumul, ordonă Anna. 

Lenz începu să răsucească comutatoarele, de la stînga la 
dreapta. Nu se întîmplă nimic, nici un semn de întrerupere a 
sistemului de securitate. 

— O să găsim alţi bolnavi de progeria, spuse Lenz în timp 
ce răsucea întrerupătoarele. Există numeroşi tineri refugiați 
de război, copii strămutați cărora n-o să le ducă nimeni dorul. 
Există mereu un război pe undeva. 

Lămpile roşii se stinseră. Un grup de copii refugiați se 
jucau lîngă o poartă înaltă de fier. Unul dintre ei observase că 
lămpile roşii încetaseră să clipească. Altul alergă spre poartă 
ŞI trase de ea. 

Poarta se deschise încet. 

Copilul ieşi, ezită o clipă, apoi le făcu celorlalți semn. Pe 
rînd, păşind neîncrezători, copiii se strecurară afară. 

Lenz privea scena cu o expresie imperturbabilă. Anna îl 
supraveghea atent, gata să trapă dacă ar fi fost nevoie. 

Pe alt ecran, se vedea uşa de la salonul copiilor larg 
deschisă. O infirmieră le făcea semn să iasă, privind pe furiş 
în Jur. 

— Pentru voi nu va fi la fel de uşor să ieşiţi. Patruzeci şi 
opt de gardieni au fost antrenați să împuşte orice intrus. 

Intinse mîna spre o lampă din alamă ca s-o aprindă. Ben 
crezu că intenţiona s-o arunce spre ei, dar Lenz trase de o 
protuberanţă de la bază şi scoase un pistol mic cu care-l aţinti 
pe Ben. 

— Lasă-l jos! strigă Anna. 

Ben se afla la cîţiva paşi de Anna şi Lenz nu-i putea nimeri 
pe amîndoi. 

— Ce-ar fi să pui imediat arma jos, zise Lenz. În felul ăsta, 
nimeni n-o să fie rănit. 

— Nu-ţi dai seama că sîntem în superioritate? 

— Ba da, dar dacă încerci să tragi în mine, prietenul 
dumitale o să fie ucis. Gîndeşte-te dacă merită. 

— Aruncă arma aia, strigă Anna. 

— Chiar dacă reuşeşti să mă ucizi, n-o să schimbi nimic. 
Cercetările vor continua şi fără mine, însă prietenul dumitale 
Benjamin va muri. 

— Nu! se auzi un strigăt răguşit. 

Glasul unui bătrîn. 

Lenz întoarse capul ca să-l vadă pe cel care strigase. 

— Lasă-l să plece! 

Vocea venea dintr-un colț mai întunecat al încăperii. Lenz 
îndreptă arma într-acolo, pe urmă se răzgîndi şi o întoarse 
din nou spre Ben. 

— Lasă-mi fiul să plece! 

În lumina slabă, Ben distingea o siluetă care şedea. Era 
tatăl lui şi ținea o armă în mînă. 

Pret de o clipă, Ben rămase fără grai. 

Ma: calmă acum, tot vocea lui Max se auzi din nou: 

— Lasă-i pe amîndoi să plece. 

— Ah, Max, prietene, strigă Lenz uşurat. Poate că-i faci tu 
să priceapă despre ce e vorba. 

— Destul cu crimele, zise Max. Destul cu vărsarea de sînge. 
S-a terminat. 

Lenz se crispă. 

— Eşti un bătrîn nesăbuit, spuse el. 

— Ai dreptate, zise Max. 

Rămase pe scaun, dar arma lui era îndreptată spre Lenz. 

— Şi în tinereţe am fost nesăbuit. Am fost ademenit de tine 
atunci, ca şi acum. Toată viaţa mi-a fost frică de tine şi de 
oamenii tăi. De amenințările voastre. De şantajul vostru. Furia 
1] cuprinse şi ridică vocea. Orice aş fi făcut, voi erați mereu 
acolo. 

— Poţi să laşi arma jos, prietene, spuse Lenz cu blîndețe. 

Arma lui era îndreptată spre Ben, dar o fracțiune de 
secundă se întoarse către Max. | 

Voi sări şi-l voi trinti la podea cînd i se va distrage atenția, 
îşi zise Ben. 

Max continuă să vorbească de parcă în încăpere n-ar fi 
fost decît Lenz. 

— Nu vezi că nu-mi mai e frică de tine? N-o să-mi iert 
niciodată că v-am ajutat, pe tine şi pe prietenii tăi. Am încheiat 
pactul cu diavolul. Cîndva, am crezut că e bine ce fac, pentru 
familia mea, pentru viitorul meu şi al omenirii. Dar m-am 
amăgit singur. Ce i-ai tăcut fiului meu, lui Peter... 

Vocea i se stinse. 

— Ştii bine că asta nu trebuia să se întîmple! protestă Lenz. 
Este vina unor oameni din serviciul de securitate, care şi-au 
depăşit competenţa. 

— Destul! răcni Max. Nu mai vreau să aud! Ajunge cu 
minciunile tale blestemate! 

— Dar proiectul, Max. Doamne, omule, cred că nu 
înţelegi... 

— Nu, tu nu înţelegi. Crezi că-mi pasă de visurile tale 
de-a face pe Creatorul? Crezi că mi-a păsat vreodată? 

— Ţi-am făcut o favoare invitîndu-te aici. Ce încerci să-mi 
spui? Lenz începuse să-şi piardă controlul. 

— Greşeală? Dar asta nu-i decît o continuare a ororii. Tu 
ai sacrificat totul pentru visul tău de-a trăi veşnic. Max respira 
greu. Eşti pe cale să mi-l iei şi pe singurul copil rămas! După 
tot ce-ai luat de la mine. 

— Acum încep să pricep. Cînd ai venit la noi, ai făcut-o cu 
intenția de-a ne trăda. 

— Era singura cale de-a intra într-o cetate ferecată. Singura 
cale de a vă supraveghea din interior. 

Lenz vorbi ca pentru sine: 

— Intotdeauna am greşit imaginîndu-mi că şi ceilalți sînt 
la fel de mărinimoşi ca mine — la fel de preocupaţi de binele 
general. Mă dezamăgeşti, Max. 

— Pretinzi că eşti interesat de progresul omenirii!: strigă 
Max. Şi-mi spui mie că sînt un bătrîn nesăbuit! Dar tu ce eşti? 
Un monstru. 

Lenz întoarse privirea spre Max, aflat în colțul întunecat, 
Şi în aceeaşi clipă, cînd Ben se încordă să sară, se auzi un 
pocnet sec — riposta unui pistol de calibru mic — şi Lenz păru 
mai degrabă surprins decît şocat văzînd un mic cerc roșu 
apărut pe buzunarul de la piept al halatului său alb. Țintind în 
direcția lui Max, Lenz apăsă de trei ori pe trăgaci. 

O a doua pată roşie apăru pe pieptul lui Lenz. Braţul drept 
îi atîrna inert şi pistolul căzu cu zgomot pe podea. 

Anna cobori încet țeava armei, privindu-l cu atenţie. 

Pe neaşteptate, Lenz sări la Anna, trîntind-o la podea şi 
strîngîndu-i laringele ca într-o menghină cu mîna stîngă. Ea 
încercă să se ridice, însă el o izbi cu capul de pardoseală. 

Ben, turbat de furie, strîngînd în mînă cilindrul de plastic 
pe care i-l dăduse Anna, ridică mîna dreaptă şi înfipse acul 
hipodermic direct în gâtul lui Lenz. 

Lenz urlă de durere. Ben apăsă pistonul seringii. 

Pe chipul lui Lenz se întipări o expresie de groază. Duse 
mîinile la gît, găsi seringa, o smulse şi privi eticheta. 

Verdammt nochmal! Scheiss Jesus Christus! 

Băşici de salivă îi apărură la gură şi căzu pe spate. Inchidea 
şi deschidea gura de parcă ar fi încercat să tipe, cînd de fapt 
încerca să respire. 

Apoi corpul îi deveni rigid. 

— Cred că e mort, icni Ben, cu răsuflarea tăiată. 

— Sigur că e mort, spuse Anna. Asta-i cel mai puternic 
opiaceu care există. Au provizii destul de mari în dulapurile 
cu medicamente. Hai să ieşim de-aici! Cu toții! Se uită la 
Max Hartman. 

— Duceţi-vă, şopti Max. Lăsaţi-mă aici. Trebuie să plecați 
imediat, gardienii... 

— Nu, zise Ben. Vii cu noi. 

— Fir-ar să fie, spuse Anna. Am auzit elicopterul decolînd, 
aşa că varianta asta cade. Ia spune, cum ai intrat aici? 

— Printr-o peşteră. ... de sub proprietate... se deschide la 
subsol. Dar au găsit-o. 

— Lenz avea dreptate, sîntem terminati, nu există cale de 
ieșire. 

— Ba există o cale, zise Max cu glas stins. 

Ben se apropie de el şi rămase şocat de ceea ce văzu. 

Max, îmbrăcat într-o pijama bleu de spital, îşi tinea mîinile 
la baza gîtului, unde-l lovise glontul tras de Lenz. Sîngele se 
scurgea pe sub degetele lui tremurătoare. Veşmîntul subtire 
de bumbac avea imprimat numărul optsprezece. 

— Nu! strigă Ben. 

— Elicopterul personal al lui Lenz, şopti Max. Ajungi la 
arcadă prin pasajul din spate, spre capătul din stînga... 

Mai şopti cîteva instrucțiuni şi apoi i se adresă lui Ben: 

— Spune-mi că înţelegi. 

Ochii lui Max îl priveau rugători. 

— Da, zise Ben, reuşind cu greu să vorbească. 

Spune-mi că înţelegi — tatăl lui se referea, desigur, la 
instrucţiunile pe care i le dăduse, însă Ben se gîndi că vorbele 
mai însemnau şi altceva. Spune-mi că întelegi: spune-mi că 
înţelegi deciziile dificile pe care le-am luat în viaţă, ştiind că 
erau greşite. 

Spune-mi că le înţelegi. Spune-mi că înţelegi cine sînt eu 
de fapt. 

De parcă s-ar fi resemnat, Max îşi luă mîinile de la gît, iar 
sîngele începu să țîşnească în ritmul regulat al bătăilor inimii 
lui. 

Spune-mi că înţelegi. 

Da, îi zise Ben. /nțeleg. 

Lui Max îi căzu capul pe spate. Era mort. 


48 


en şi Anna porniră în goană pe coridor. In alergare, 
banduliera Annei se răsucise după | țeava mitralierei, 
scoțînd un zgomot înfundat. În orice clipă puteau fi 

înconjurați, dar gardienii ezitau ştiindu-i înarmaţi. Nici un 
paznic plătit, oricît de loial ar fi, nu-şi primejduieşte viata în 
mod inutil. 

Indicațiile date de Max se dovedeau exacte. 

Cotiră la dreapta şi ajunseră la o scară. 

Ben deschise ușa din oţel. Anna trase o rafală spre palier. 
Cînd intrară, se auzi o salvă: un gardian aflat la etajul inferior 
trăgea prin spațiul îngust dintre scări. Nu se afla într-un unghi 
din care să țintească cu precizie, însă puteau fi loviți de 
gloanțele ce ricoşau. 

— Urcă pe scară, îi şopti Anna lui Ben. 

— Dar Max spunea că elicopterul e jos, protestă Ben. 

— Fă ce-ţi spun. la-o la fugă pe scări. Cu zgomot. 

Ben o porni, tropăind pe scări. 

Anna se lipi de perete, în afara cîmpului vizual al celui 
aflat pe palierul de jos. După cîteva clipe, acesta, auzindu-l 
pe Ben, o porni în sus, ca să-şi ajungă vînatul din urmă. 

Anna rămase în aşteptare, cu degetul pe trăgaci. Cînd 
aprecie că omul se afla suficient de aproape, sări pe scară şi 
trase. 

Anna îi văzu tunica umplîndu-se de sînge în vreme ce 
descărca arma în gol. Apoi gardianul căzu şi se rostogoli pe 
scări. 

— Anna! strigă Ben. 

— Vino! răspunse ea. Ben coborî în fugă şi se întîlniră la 
nivelul hangarelor, în fața unei uși din oțel vopsit cenușiu. 
Intrară în hangarul cu numărul şapte şi văzură elicopterul 
care lucea în lumina palidă. Era un Augusta 109 negru, nou- 
nout, de fabricaţie italiană, cu roţi în loc de tălpice. 

— Chiar poți să pilotezi chestia asta? întrebă Anna, după 
ce se urcară în cabină. 

Aşezat în carlingă, Ben privea tabloul de comenzi. Pilotase 
o singură dată un elicopter, un aparat de antrenament, avînd 
alături un pilot profesionist. Cercetă carlinga slab luminată, 
căutînd ecranele instrumentelor de bord. 

Preţ de o clipă, gîndul îi zbură la tatăl său — un emigrant, 
un om chinuit. 

Ben îşi scutură capul ca să alunge acea imagine. Trebuia 
să se concentreze, altfel vor muri amîndoi. 

Hangarul n-avea acoperiş. 

— Anna, vreau să ai mitraliera pregătită, în caz că apare 
vreun gardian. 

— Nu vor trage, spuse Anna, exprimînd mai degrabă o 
dorință decît o certitudine. Ei ştiu că e elicopterul lui Lenz. 

Din spate se auzi o voce. 

— Chiar aşa. Bănuiai că Lenz n-o să aibă pasageri care să-l 
aştepte, domnişoară Navarro? 

Se întoarseră amîndoi şi-l văzură pe pasagerul ghemuit în 
compartimentul din spate — un bărbat cu păr alb, cu ochelari 
mari, cu rame translucide, de culoare oraj. Purta un costum 
elegant, cămașă albă şi o cravată oliv din mătase, iar în mînă 
ținea o armă automată cu ţeavă scurtă. 

— Alan Bartlett, şopti Anna. 

— Aruncă-mi arma dumitale, domnişoară Navarro. 
Pistolul meu e ațintit spre dumneata. Aș regreta profund 
dacă aş fi nevoit să apăs pe trăgaci. Gloanţele ar distruge 
parbrizul şi-ar putea deteriora fuselajul. Ceea ce ar fi 
regretabil, cîtă vreme avem nevoie de aparatul ăsta ca mijloc 
de transport. 

Încet, Anna puse mitraliera pe podea și o împinse către 
Bartlett. 

— Mulţumesc, domnişoară Navarro, zise Bartlett. Nu ştiu 
dacă mi-am exprimat cum se cuvine mulțumirile mele pentru 
că l-ai găsit pe Gaston Rossignol pentru noi. Bătrînul 
intenționa să ne provoace multe necazuri. 

— Ticălosule, spuse Anna în șoaptă. Ticălos nenorocit. 

— lartă-mă, înţeleg că nu e momentul şi locul potrivit 
pentru o caracterizare, domnişoară Navarro. Dar e regretabil 
faptul că, făcîndu-ne atîtea excelente servicii, al început să 
strici tot ce realizaseşi. Acum spune-mi, unde e doctorul 
Lenz? 

— E mort, spuse Ben. 

Preţ de o clipă, Bartlett rămase tăcut. Apoi în ochii 
lui cenușii apăru o sclipire. Mort? Mîna i se încleştă pe 
pușca automată. Idioților! Ridică brusc glasul. Idioţi 
distructivi! Vreti să distrugeţi un lucru a cărui frumuseţe 
n-aţi putea-o înțelege nicidodată. Cine v-a dat dreptul să 
faceți asta? Tăcu din nou, vizibil înfuriat. Duceţi-vă 
dracului amîndoi! 

— După dumneata, Bartlett, zise Ben. 

— Dumneata eşti Benjamin Hartman. Îmi pare rău că ne 
întîlnim în împrejurările astea, dar vina îmi aparține. Trebuia 
să ordon să fii ucis o dată cu fratele dumitale. Probabil că am 
devenit mai sentimental o dată cu vîrsta. Ei bine, tinerii mei 
îndrăgostiți, mă tem că voi doi m-ați obligat să iau nişte decizii 
dificile. 

In parbrizul carlingii se reflecta ţeava lungă a armei lui 
Bartlett. Ben stătea cu ochii pe ea. 

— Mai întîi de toate, continuă Bartlett după o pauză, va 
trebui să mă bizui pe îndemînarea dumitale de pilot. Există o 
pistă de aterizare lîngă Viena. O să te îndrum într-acolo. 

Ben privi automatul lui Bartlett şi ridică întrerupătorul 
bateriei. 

Se auzi declicul bujiilor cuplate, apoi geamătul 
demarorului şi motorul porni. Aparatul era complet 
automatizat, înțelese Ben, ceea ce-l făcea mult mai uşor de 
pilotat. 

— Strînge-ţi bine centura, îi şopti Ben lui Anna. 

Trase în sus maneta dublă și auzi rotoarele încetinind. Apoi 
răsună un fel de claxon; motorul își încetini şi el turația. 

— La naiba, spuse Ben. 

— Ştii ce faci acolo? întrebă Bartlett, furios. 

— E doar puţin ruginit, răspunse Ben. 

Înşfăcă cele două manșe ale accelerației şi le împinse în 
față. 

Motorul şi cele două rotoare porniră din nou. Elicopterul 
se înclină în faţă, apoi în stînga şi-n dreapta. 

Ben trase brusc înapoi acceleraţia: elicopterul se opri, 

trepidînd. El şi cu Anna fură proiectati în față, dar centurile îi 
reținură; Bartlett, aşa cum sperase Ben, se izbi de grilajul din 
spatele carlingii. 

Cînd auzi zdrăngănitul făcut de arma lui Bartlett, care se 
lovise de peretele despărțitor, Ben îşi dădu jos centura și 
acţionă. 

Bartlett era încă şocat de impact; o şuviță de sînge îi curgea 
din nara dreaptă. Cu iuţeala unei feline, Ben se aruncă peste 
scaun şi plonjă peste Bartlett, ținîndu-i umerii pe planşeul 
elicopterului. Bartlett nu opuse rezistenţă. Ben se întrebă dacă 
leşinase sau murise. 

— Mai am nişte curele la mine, zise Anna. 

In cîteva secunde ea îi legase mîinile şi picioarele, lăsîndu-l 
pe fostul ei şef trîntit pe spate. | 

— Iisuse, zise Anna. N-avem timp. Trebuie să-i dăm bătaie. 
Gardienii... sînt pe drum! 

Ben împinse cele două manşe în faţă şi răsuci maneta 
dublă, ținînd strîns volantul. Maneta dublă controla 
ascensiunea elicopterului, iar volantul direcţia. Botul 
elicopterului se întoarse spre dreapta, şi aparatul începu să 
ruleze spre pajiştea înzăpezită, scăldată în lumina rece a lunii. 

— Rahat! strigă Ben, împingînd maneta dublă în jos ca să 
reducă puterea, pentru a stabiliza aparatul. 

Trase uşor maneta în sus, mărind încet puterea. Apoi 
împinse în fată manşa, văzu botul lăsîndu-se, şi mări puțin 
turația. 

Elicopterul rula pe zăpadă. 

Maneta dublă era pe jumătate ridicată. 

La viteza de douăzeci şi cinci de noduri elicopterul se 
desprinse de sol. 

Erau în aer. 

Ben trase de manșă ca să mărească turatia; botul aparatului 
se îndreptă. Continuau să se înalțe. 

Mai mulți gardieni alergau cu mitralierele aţintite spre 
elicopter. Cîteva gloanțe loviră carlinga. 

— Parcă spuneai că n-or să tragă în elicopterul lui Lenz. 

— Trebuie că au aflat ce-a pățit bunul doctor, zise Anna şi 
scoase țeava mitraliere: pe geamul de lîngă ea. Trase o rafală. 

Unul dintre gardieni căzu la pămînt. Mai trase una şi un alt 
gardian se prăbuşi. 

— In regulă, spuse ea, cred că deocamdată n-avem 
probleme. 

Acum erau exact deasupra castelului. Aparatul se 
stabilizase şi îl putea pilota ca pe un avion. 

Ben sesiză o mişcare bruscă şi, cînd se întoarse, simţi o 
durere ascuțită, la baza gîtului şi în umeri. 

Anna ţipă. 

După respiraţia fierbinte şi umedă de lîngă fata lui, Ben 
înțelese ce se întîmplase. Bartlett, cu braţele şi picioarele legate, 
se aruncase spre Ben, atacîndu-l cu singura armă rămasă la 
îndemînă — fălcile lui. 

Un sunet gutural, precum mirîitul unei jivine din junglă, ieşi 
din gîtul lui Bartlett, care-şi înfipse dinții mai adînc în gâtul lui Ben. 

Ben lăsă maneta ca să-l înhaţe pe Bartlett şi elicopterul 
începu să se încline periculos într-o parte. 

Nu se terminase! Anna ştia că, dacă ar fi tras în Bartlett, 
risca să-l omoare pe Ben. Îşi vîrî mîinile în părul lui Bartlett şi 
trase cu toată puterea. Bartlett nu ceda. Părea să-şi fi 
concentrat toate forţele înfigîndu-şi dinții în carnea lui Ben. 

Era tot ce-i rămăsese de făcut. Unica şansă de 
supravieţuire. 

In timp ce gura lui ţinea ca într-o menghină ceafa lui Ben, 
Bartlett se zvîrcolea, se zbătea, se răsucea, lovind-o pe Anna 
cu ambele picioare. O rafală de aer rece umplu deodată 
elicopterul. In zvîrcolelile lui, Bartlett deschisese uşa dinspre 
scaunul Annei. 

O altă mişcare nimeri pedalele care controlau rotoarele 
de la coadă, şi elicopterul începu să se învîrtă spre stînga, 
rotindu-se întîi încet, apoi din ce în ce mai repede. In timp ce 
forta centrifugă sporea, Anna începu să alunece spre uşa 
deschisă. Se prinse de capul lui Bartlett şi îşi înfipse unghiile 
adînc, vîrîndu-şi degetul în orbita lui. 

— Gura mare, ticălosule! strigă ea, apăsînd ochiul lui 
Bartlett. În sfîrşit, cu un țipăt înfiorător, Bartletti îşi desprinse 
fălcile din ceafa lui Ben. 

Anna şi Bartlett alunecau spre uşa deschisă, riscînd să se 

prăbuşească. Pe urmă, Anna simţi o strînsoare ca de fier la 
încheietură: Ben întinsese mîna şi-o înșfăcase, trăgînd-o 
înapoi, în timp ce elicopterul continua să se rotească. Bartlett, 
răcnind, cedă gravitației şi alunecă din elicopter. 

Elicopterul se învîrtea şi continua să se încline, în timp ce 
pierdea din înălțime. Pentru a-l repune în pozitie corectă, Ben 
avea nevoie şi de mîini şi de picioare. Ajustă disperat volantul 
şi maneta, în vreme ce picioarele acționau pedalele care 
coordonau rotorul de la coadă cu cel principal. 

— Ben! ţipă Anna, reuşind să închidă uşa. Fă ceva! 

— Iisuse! răcni el acoperind zgomotul motoarelor. Nu ştiu 
dacă pot! 

Elicopterul plonjă brusc. Anna simţi cum i se strînge 
stomacul, însă observă că, deşi în cădere, aparatul începea să 
se îndrepte. 

Dacă ajungea la unghiul necesar pentru ascensiune, ar fi 
existat o şansă. 

Ben manevra comenzile cu maximă concentrare, conştient 
că aparatul mai avea cîteva secunde pînă cînd ar fi devenit 
imposibil de redresat. Orice decizie greșită ar fi fost fatală. 

Anna simţi înainte de-a vedea că aparatul revenise la 
poziția orizontală. 

Pentru prima oară după mult timp, simți că începe să se 
relaxeze. Rupse o bucată din bluza ei şi-o apăsă pe ceafa lui 
Ben, pentru a opri singerarea. Ben avea nevoie de îngrijiri 
medicale, dar nu era o urgenţă. 

Anna privi în jos. 

— Uite! strigă ea. 

Exact sub ei văzură castelul, înconjurat de gardul în 
serpentină. La baza muntelui se scurgea o mulţime de oameni. 

— Ei sînt! ţipă ea. Se pare că au ieșit! 

Auziră o explozie şi un crater imens apăru dintr-o dată în 
terenul de lîngă castel. 

O mică porţiune a vechii fortărețe de piatră, aflată lîngă 
deflagraţie, se prăbuşi. 

— Dinamita, spuse Ben. 

Se aflau acum la mai bine de trei sute de metri altitudine, 
ŞI înaintau cu 140 de noduri la oră. 


544 


— Idioţii au dinamitat gura peşterii. Era aproape de clădire 
— uite ce-a făcut explozia. 

Anna văzu ceva ca un nor alb formîndu-se lîngă virful 
muntelui, rostogolindu-se ca o ceaţă deasă pe pantă. 

Un nor alb de zăpadă, un val uriaş, avalanşa, o privelişte 
de o stranie frumuseţe, un teribil fenomen natural din Alpii 
Austrieci. 


În afară de copiii care reuşiseră să fugă din curtea 
castelului, nu existau supraviețuitori. 

Treizeci şi şapte de oameni din întreaga lume, personalități 
în domeniile lor de activitate, citiră şocaţi necrologul 
filantropului vienez Jiirgen Lenz, decedat în avalanşa care 
îngropase castelul din Alpi moştenit de la tatăl său. 

Treizeci ŞI şapte de bărbaţi şi femei, aflaţi cu toții într-o 
excelentă stare de sănătate. 

lubul Metropolis — o fastuoasă clădire aparținînd altei 

epoci — ocupa colțul unui cvartal frumos de pe East 
Sixty-eighth Street din Manhattan. In interior, balustradele 
curbate din fier forjat ale scării duble duceau, pe lîngă coloane 
de marmură şi medalioane din ghips, către spațioasa Schuyler 
Hall. Trei sute de scaune erau acum aşezate pe pardoseala 
din dale romboidale, albe şi negre. Ben fu nevoit să admită că 
era un loc potrivit pentru a găzdui serviciul funebru în memoria 
tatălui său. Directorul executiv al lui Max Hartman, aflat de 
douăzeci de ani în serviciul firmei, insistase să organizeze 
evenimentul, iar rezultatul eforturilor era, ca întotdeauna, 
ireproşabil. 

Scaunele erau ocupate de o curioasă comunitate de 
oameni îndoliați. Ben privi chipurile zbîrcite ale bătrînilor 
bancheri din New York, cu fălcile lăsate şi umerii gîrboviți 
care ştiau că activitatea bancară, profesiunea căreia îşi 
dedicaseră viaţa lor, se transforma, competența tehnică 

prevalînd relațiilor personale. Erau bancheri care încheiaseră 
cele mai mari afaceri pe terenul de golf, nişte gentlemeni 
sportivi care vedeau cum viitorul afacerilor lor depindea de 
nişte novici tunşi ciudat, cu doctorate în electrotehnică, unor 
indivizi care habar n-aveau cum se foloseşte o crosă. 

Ben Îi privi apoi pe liderii marilor organizaţii de caritate. 
Întîlni privirea directorului executiv al Societăţii de Istorie 
din New York, o femeie cu un păr bogat strîns într-un coc; 
faţa ei trăda o recentă operaţie estetică. Pe rîndul din spatele 
ei, Ben îi recunoscu pe şeful lui Grolier Society, pe rafinatul 
preşedinte al Muzeului Metropolitan, pe nonconformista 
preşedintă a Coaliţiei pentru cei fără adăpost. Rectori şi decani 
ai cîtorva instituţii importante de educaţie se aflau grupați 
într-o parte a sălii. Toţi îl priveau cu gravitate pe Ben. 

Nu lipseau cîteva cupluri ambitioase — soţii suple și soți 
cu început de burtă — care îşi consolidaseră poziţia în societate 
solicitînd sprijinul lui Max Hartman în nesfirşitele lor campanii 
de strîngerea de fonduri pentru alfabetizare, SIDA, libertate 
de exprimare, conservarea naturii. Se aflau acolo şi vecini de 
la Bedford, vlăstarul unei vechi şi distinse familii care 
condusese cîndva un program de egiptologie la o universitate 
renumită, un bărbat mai tînăr care lansase, apoi vînduse unui 
conglomerat o companie care fabrica ceaiuri medicinale. 

Bineînţeles că nu lipseau oamenii care colaboraseră cu 
Hartman Capital Management: clienți preţuiţi, precum bunul 
Fred McCallan, care se ştersese la ochi cu batista o dată sau 
de două ori; foşti colegi de-ai lui de la şcoala din East New 
York, unde predase el; noi colegi de la un liceu la fel de sărac 
din Mount Vernon, unde tocmai îşi găsise un post. Erau 
oameni care îi ajutaseră, pe el şi pe Anna, la nevoie. ŞI, mai 
presus de toţi, era Anna, logodnica lui, prietena lui, iubita lui. 

În faţa tuturor acestor oameni, Ben stătea la un pupitru, pe 
O paltformă înălțată în capătul sălii, ŞI încerca să le spună ceva 
despre tatăl lui. In ora ce trecuse, un cvartet de coarde — pe 
care Max Hartman îl sponsorizase — interpretase un Adagietto 
de Mahler. Mai devreme, colegi de afaceri şi funcționari 
superiori din firmă evocaseră personalitatea tatălui său. 

Ben se trezi vorbind, întrebîndu-se dacă vorbea pentru 
auditoriu sau pentru sine însuși. 

Trebuia să vorbească despre acel Max Hartman pe care-l 
cunoscuse el, deşi se întreba cît de bine îl cunoscuse. Înghiţi 
în sec şi continuă să vorbească: 

— Un copil îşi închipuie că tatăl lui e atotputernic şi nu 
poate accepta că această forță are limite. Poate că maturitatea 
începe o dată cu recunoaşterea erorii noastre. 

Ben simți un nod în gât şi tăcu cîteva clipe înainte de-a continua: 

— Tatăl meu a fost un om puternic, cel mai puternic pe 
care l-am cunoscut vreodată. Dar şi lumea e puternică, mai 
puternică decît orice om, oricît de curajos şi hotărît ar fi el. 
Max Hartman a trecut prin cea mai întunecată perioadă a 
secolului douăzeci. A trăit într-o perioadă cînd omenirea a 
arătat cît de crudă poate fi. Adevărul ăsta l-a copleșit. A trebuit 
să trăiască cu adevărul ăsta, să-şi organizeze viaţa, să-şi 
întemeieze o familie şi să se roage ca el să nu ne umbrească 
vieţile aşa cum a umbrit-o pe-a lui. 

Ben se opri din nou, răsuflă adînc, apoi continuă hotărît: 

— Tatăl meu a fost un om complex, cel mai complex pe 
care l-am cunoscut. A trăit o perioadă de uimitoare 
complexitate. Un poet a scris: 


Gindește-te. 

Istoria are multe drumuri mincinoase, coridoare 
născocite 

Și ieşiri; ne amăgesc cu dorințe-abia rostite 

Ne-ndrumă prin deşertăciuni. 


Tatălui meu îi plăcea să spună că priveşte doar înainte, 
niciodată înapoi. Asta era o minciună, una curajoasă, 
sfidătoare. Istoria şi-a pus amprenta asupra Jui. O istorie care 
a fost oricum, numai în alb şi negru, nu. Spre deosebire de 
adulți, copiii văd bine tonurile intermediare. Nuantele de gri. 
Tinerețea are inima curată. Tinerețea e categorică, nu acceptă 
compromisuri. Asta-i privilegiul lipsei de experiență. Asta-i 
privilegiul unei curățenii morale nepuse la încercare şi 
netulburate de mizeriile lumu reale. 


547 


Ce faci atunci cînd n-ai altă soluţie decît să negociezi cu 
răul? Îi salvezi pe cei dragi, pe cei pe care-i poţi salva, sau 
rămîi imaculat? Eu n-am fost niciodată nevoit să-mi pun 
problema asta. Şi mai ştiu ceva. Mîinile unui erou sînt crăpate, 
zpîriate, roase, pline de bătături şi doar rareori curate. Ale 
tatălui meu n-au fost. A trăit cu sentimentul că, luptîndu-se 
cu duşmanul, făcuse ceva care servise şi interesele lui. Pînă la 
urmă, umerii lui largi aveau să fie încovoiați de o senzaţie de 
vină pe care nici una dintre faptele lui bune n-avea s-o 
îndepărteze. N-a putut uita niciodată că el supravieţuise în 
vreme ce mulți dintre cei dragi lui au murit. Repet: după un 
asemenea adevăr, ce mai poate fi iertat? Urmarea a fost că şi-a 
dublat eforturile de-a face tot ceea ce credea el că e drept. 
Abia în ultimul timp am ajuns să înțeleg că n-am fost niciodată 
mai aproape de el şi de ţelurile lui decît atunci cînd credeam 
că mă răzvrătesc împotriva lui. Un tată vrea, mai presus de 
orice, să-şi ştie copiii în siguranță. Dar ăsta e singurul lucru 
pe care nici un tată nu-l poate face. 

Privirea lui Ben o întîlni pe-a Annei preţ de cîteva clipe şi 
el găsi alinare în ochii ei căprui, înlăcrimați. 

— Într-o bună zi, dacă o să vrea Domnul, o să fiu şi eu tată 
ȘI o să uit cu siguranță lectia asta. Max F lartman a fost un 
filantrop, iubea oamenii, dar nu era uşor să-l iubeşti, În fiecare 
zi, Copiii lui se întrebau dacă-l făcuseră să fie mîndru sau 
ruşinat de ei. Acum înţeleg că şi el îşi punea aceeaşi întrebare: 
noi, Copiii lui, aveam motive să fim mîndri sau nu? 

Peter, aş vrea să fii acum aici, să asculti şi să vorbeşti. I se 
umplură ochii de lacrimi. Va trebui să treci asta la rubrica 
„ciudat, dar adevărat“, cum spuneai tu. Tata a trăit temîndu-se 
de judecata noastră. 

Ben îşi înclină o clipă capul. 

— Spuneam că tatăl meu a trăit cu teama că o să-l judec. 
Incredibil, se temea că un copil crescut în lux şi nepăsare 
avea să judece un om care fusese nevoit să îndure dispariția a 
tot ce avea mai drap. 

Ben îşi îndreptă umerii și, cu vocea răguşită, vorbi putin 
mai tare: 


548 


— A trăit cu teama că o să-l judec. Şi î/ judec. Îl consider 
muritor. Il consider imperfect. Il consider un om încăpăţînat 
şi complicat, greu de iubit, însemnat pentru totdeauna de o 
istorie care şi-a pus amprenta pe tot ce-a atins. 

Il consider un erou. 

Il consider un om bun. 

Și pentru că era greu de iubit, cu atît mai mult l-am iubit. 

Vocea lui Ben se stinse. Nu mai putea spune nimic şi poate 
că nu mai era nimic de spus. Se uită la Anna, îi văzu obrajii 
uzi de lacrimi, o văzu plîngînd pentru amîndoi şi se îndepărtă 
încet de pupitru, îndreptîndu-se către capătul sălii. Curînd, 
veni şi Anna. Stăteau alături, iar el strîngea mîna invitaţilor 
care ieşeau din sală, și se duceau să stea de vorbă într-o 
încăpere alăturată: Se rosteau cuvinte de condoleanţe şi de 
afectuoasă aducere-aminte. Bătrînui îl băteau pe umăr, 
amintindu-și de el pe cînd era copil. Ben își reveni curînd în 
fire. Se simţea stors de puteri, dar împăcat cu sine. 

Zece minute mai tîrziu, cînd şeful departamentului de taxe 
de la HCM spuse o glumă despre tatăl său, Ben se pomeni rîzînd 
în gura mare. In timp ce mulțimea se rărea, un bărbat înalt, cu 
bărbia pătrată şi păr de culoarea nisipului îi strînse mîna. 

— Nu ne-am cunoscut cum se cuvine, zise omul, apoi o 
privi pe Anna. 

— Ben, ne-a ajutat pe amîndoi, spuse Anna. Vreau să ţi-l 
prezint pe noul director al Serviciului de Cooperare Internă 
de la Departamentul de Justiţie — David Denneen. 

Ben îi strînse mîna cu putere. 

— Am auzit multe despre dumneata, zise el. Pot să-ți 
mulțumesc că ne-ai salvat viaţa? Sau asta face parte din fişa 
postului dumitale? 

Ben ştia că Denneen avusese rolul principal în apărarea 
reputației Annei; „scăpase“ un zvon bine ticluit, conform 
căruia ea lucrase într-o operaţiune de diversiune, iar acele 
rapoarte despre infracțiunile ei fuseseră plăsmuite pentru a 
scoate la iveală pe adevărații răufăcători. Anna primise chiar 
și o scrisoare oficială de mulțumiri pentru „devotament şi 
curaj“, care o ajută să obţină un post de vicepreşedinte, 


549 


responsabil cu probleme de evitare a riscurilor, la Knapp 
Incorporated. 

Denneen se aplecă şi-o sărută pe Anna pe obraz. 

— Datoria va fi plătită, spuse el, întorcîndu-se către Ben. 
Cum prea bine ştii, la SCI mă ocup acum de reducerea 
personalului. Într-o zi, cînd mama o să mă întrebe din ce 
trăiesc, mi-ar plăcea să fiu în stare să-i răspund. 

— Și, Ben... 

Anna îl prezentă pe bărbatul mărunt, cu ten măsliniu, care-l 
însoțea pe Dennen. 

— Un drag prieten de-al meu pe care aş vrea să-l cunoşti: 
Ramon Perez. 

Ramón zîmbi, arătîndu-şi dinţii albi. 

— Sînt onorat, spuse el, înclinînd puţin capul. 

Anna şi Perez se depărtară puțin, ca să stea de vorbă. 

— Arăţi precum motanul care-a mîncat canarul, zise Anna. 
Ce e? Ce-i aşa amuzant? 

Ramón se mulțumi să dea din cap. Se uită la logodnicul 
ei, pe urmă la ea, și continuă să zîmbească. 

— A, zise ea într-un tîrziu. Ştiu la ce te gîndeşti. „Ce 
pierdere“, nu-i aşa? 

Ramon dădu din umeri, dar nu negă. 


Pe Ben şi Anna îi aştepta afară un Lincoln Town. Văzîndu-i 
că ies, şoferul se postă țeapăn în faţa maşinii, pregătit să 
deschidă portiera din spate. Ben tresări: şoferul părea ciudat 
de tînăr, aproape un adolescent, deşi era bine făcut. Prin minte 
îi trecură imagini de coşmar dintr-o perioadă nu prea 
- îndepărtată. Strînse cu putere mîna Annei. 

Şoferul se întoarse spre ei şi lumina ce venea de la 
ferestrele boltite ale clubului îi dezvălui chipul. Era Gianni, 
şoferul lui Max, un tip cu strungăreață, naiv şi curajos. 

Gianni îşi scoase şapca gri şi-o flutură. 

— Domnule Hartman, strigă el. 

Ben şi Anna intrară în maşină. Gianni închise portiera şi 
se instală la volan. 

— Incotro, domnule Hatman? întrebă Gianni. 

Ben se uită la ceas. Nu era tîrziu şi, oricum, a doua zi 
n-avea ore. 

— Incotro, domnişoară Navarro? întrebă Ben. 

— Oriunde, zise ea. Cîtă vreme sînt cu tine. 

— Porneşte, spuse Ben. E-n regulă, Gianni? N-are 
importanţă încotro. 

INIȚIAȚII FAC SPECULAȚII ÎN LEGĂTURĂ CU 
VIITOAREA NUMIRE LA CURTEA SUPREMĂ 


| eclarînd că „regretă profund, dar înțelege pe deplin“ 
decizia judecătoarei Miriam Bateman de a se retrage 
de la Curtea Supremă la sfîrşitul sesiunii de primăvară, 
preşedintele Maxwell a spus că el şi consilierii săi nu se vor 
grăbi şi vor lua o decizie „chibzuită şi precaută“ în legătură 
cu persoana propusă drept succesor. „Indiferent cine-i va 
urma, îi va fi greu să se ridice la nivelul probității şi înțelepciunii 
judecătoarei Bateman, iar noi abordăm această sarcină cu 
modestie şi fără prejudecăți“, a spus preşedintele într-o 
conferință de presă. Cu toate acestea, unii alcătuiseră deja o 
scurtă listă cu numele care puteau fi luate în considerare... 


THE FINANCIAL TIMES 


NEGOCIERI DE FUZIUNE ÎNTRE ARMAKON 
ȘI TECHNOSOFT 


Oficiali de la megatrustul de biotehnologie şi agricultură 
Armakon, cu sediul la Viena şi de la concernul de software 
Technocorp, cu sediul la Seattle, au recunoscut că firmele lor 
au început negocierile preliminare de fuziune. „Biotehnologia 

are tot mai mare nevoie de computere, iar tehnologia software 
de aplicatii“, a declarat reporterilor Arnold Carr, directorul 
executiv al Technocorp. „Am fost parteneri strategici şi în 
trecut, dar credem că o fuziune ar asigura dezvoltarea pe 
termen lung a ambelor companii“. Un membru marcant al 
consiliului director al Technocorp, dr. Walter Reisinger, fost 
secretar de stat, a afirmat că, la ambele companii, consiliile 
de administrație susțin această decizie. După spusele lui 
Reinhard Wolff, directorul Armakon, fuziunea ar înlătura 
necesitatea obținerii din surse externe a unor programe 
costisitoare şi ar permite economii de miliarde de dolari. 

Numeroși acţionari de la ambele companii par să aprobe 
negocierile de fuziune. „În mine stă puterea“, a afirmat Ross 
Cameron, al cărui Group Santa Fe deține 12,5% din acțiunile 
Technocorp, „iar noi credem că, împreună, aceste companii 
vor oferi lumii realizări extraordiare“. 

Un comunicat de presă transmis de ambele companii 
susține că firmele reunite vor reuși să cîştige o poziţie de lider 
în domeniul medical. 

„Date fiind extinsele cercetări în biotehnologie ale lui 
Armakon și enormele resurse ale Technocorp, a declarat 
Wolff, companiile reunite vor reuşi să împingă frontierele 
ştiinţelor legate de viață în zone pe care nici nu le putem 
anticipa.“ 

Pe Wall Street reacțiile analiştilor față de fuziune au fost 
total diferite. 

